
AUTORI PÜHENDUS VÕI EESSÕNA 


Auväärsetele, lugupeetavatele, kõrgesti õpetatud härradele, kiiduväärse 
keiserliku vaba riigilinna Breemeni linnapeadele ja raevanematele, 


minu heasoovlikkudele härradele. 


Kõige enne armu ja rahu Jumalalt, Isalt Kristuse meie ainsa 
Õnnistegija ja vahemehe kaudu! (1. Tim. 2, 5) 

Auväärsed, lugupeetavad, kõrgesti õpetatud ja targa-meelsed väga 
heasoovlikud härrad. 


Mitte üksnes Jumala püha Sõna, vaid ka kindel äranägemine 
tõestavad, et vagad, head ja truud ülemad Jumala kõigekõrgem arm on, 
mis inimsoole maa peal võib osaks saada; ja see linn või see maa, mis 
seesuguse kingitusega õnnistatud on, võib sellest julgesti Jumala armu 
ja heldust näha ja tunda. Sest seesuguse ülemuse poolt saab alamatele 
palju head osaks, nimelt ristiusu, kirikute, koolide edendamine, vaeste 
ülalpidamine, hea valitsus, rahu, igapäevane toit, vagade kaitse ja 
kurjade karistus ning aus kord ja kombelisus. Kus headel ja truudel 
valisejatel need voorused on üldtarvitusel, seal tavatseb ka Kõikvõimas 
Jumal igasugu asjaliku ja igavese õnnistusega alati rikkalikult ligi olla. 
Aga see maa või see linn, kus neid andeid ei ole, seal võib vastupidist 
järge ja Jumala ärapöördumist selgesti näha ja tunda. 


Selle hea ja truu ülemuse ja valitsuse kingitusega oli ka Liivimaa 
provints kristliku valitsuse algul Jumala poolt õnnistatud. Kui nimelt 
Kõikvõimas Jumal Liivimaa paganatest endale tahtis koguda ja valida 
kristlikku kogudust, siis äratas ta kiiduväärsest Breemeni kogukonnast 
armuliselt truusid piiskoppe, valitsejaid ja võitlusvõimelisi kangelasi. 
Need olid Liivimaa esimesed isandad ja valitsejad ja viisid suure usinuse, 
vaeva ja tööga paganliku rahva Jumala tundmisele ja ristiusuni. Väga 
särasid ja paistsid neil aegadel Liivlmaal heade ja truude piiskoppide ja 
valitsejate kõik voorused ning tolajal oli algul kõik hästi ja üksnes 
Jumala au ja vaeste mõistmatute hingeõnnistuse ja heakäekäigu peale 
juhitud. Esimesed head ja truud piiskopid ühes esimeste truude Saksa 
Ordu meistritega nimelt olid Liivimaal raskema ja keerulisema töö korda 
saatnud ja järglasele suuri maid, tugevaid losse ja linnuseid 
muretsenud. Ka olid nad vaeseid mõistmatuid paganaid mõningal määral 
Jumala tundmiseni viinud lootes, et järglased nende eeskuju järele nagu 
on kohane truudele piiskoppidele ja valitsejatele, samuti üksnes Jumala 
au ja vaeste mõistmatute, Jumala tundmises veel mitte täielikult 
õpetatud liivimaalaste hingeõnnistust ja heaolu edasi peaksid silmas ja 
edendaksid. Ent nüüd ilmnes siin suur puudulikkus. Sest mõningad jä- 
reltulevad piiskopid Riias ja Tartus ning veel teised piiskopid Liivimaal, 


samuti mõningad Saksa Ordu meistrid unustasid oma eelkäiate hea 
eeskuju ja oma Jumalalt saadud ameti kergemeelselt ära. Nad alustasid 
enda vahel tarbetuid sisemisi sõdasid säärasel viisil, et mõningad 
piiskopid mõlematest piiskopkondadest, nimelt Riiast ja Tartust neil 
aegadel uskumatuid venelasi ja leedulasi Saksa Ordu vastu Liivimaal 
appi kutsusid ja jalule ajasid. Ning seesugune sisemine tüli Ja sõda 
piiskoppide ja Ordu vahel leidis aset tihti mitte mõnel muul põhjusel kui 
üksi ajaliku au, kõrgema võimu ja hiilguse pärast. Sest kuna piiskoppide 
seisus siin maal oli vanem ja orduhärrad ja meistrid, alguses piiskoppide 
poolt maale kutsutud, nüüd üle vanemate pea olid 

tõusnud ning kõrgema võimu ja au nende üle oma kätte olid saanud, 
siis oli nende vahel alatine kadedus, pahasoovlikkus ja salajane vimm. 
Selle tõttu sattusid nad nii mõnigi kord omavahel sõjajalale Liivimaa 
maadele suureks ja silmnähtavaks kahjuks ja hukatuseks. Siis jäi 
Jumala au ja kirikute ja koolide eest hoolitsemine tagaplaanile ning jäeti 
lihtsameelseid ja mõistmatuid Liivimaa talupoegi Jumala tundmise 
õpetuses hooletusse, millega Jumala viha mitte vähe ei äratatud. See 
olukord püsis peaaegu Liivimaa valitsemise aja keskelt kuni võimsa 
härra Wolter von Plettenbergini, missuguse meistri ajal Liivimaa 
valitsuse lõpp lähenes. See kiiduväärne meister nimelt oli suure õnne Ja 
võiduga moskoviidist jagu saanud ja seesinast lahingus Pihkva juures 
võitnud ning seega pikaaegse rahu saanud. Samuti alustati ka püha 
Evangeeliumi puhast, õndsakstegevat õpetust tema valitsuse ajal 
Liivimaal. Saatan aga külvas selle pika rahu ja vaikuse ajal Jumala Sõna 
puhta seemne sekka igasugust umbrohtu, nagu lihalikku julgust, 
küllust, kõrkust, toredusiha, prassimist ning palju teisi patte ja 
ebavoorusi, niihästi valitsejate kui ka alamate sekka, ja Liivimaa 
ohjeldamatus ja omavoli võtsid valitsejate, aadlikkude ja kodanikkude 
seas ohtrasti maad. Valitsejad, samuti harilikud aadlikud ei tahtnud 
oma riietes Ja ehetes piiri pidada. Juba lihtsad käskijad, nagu 
komtuurid ja foogtid tavatsesid kullast kettidega, trumpetite ja kallite 
riietega kuningate ja vürstide kombel otse vastu sündsust ning kommet 
toretseda ja praalida. Paide foogt Hinz von Tulen kandis .kullast ketti, 
mis oli 21 naela ungari kulda raske, ning Tallinna komtuur laskis igal 
pool kolm trumpetipuhu-jat suurustuseks enda ees käia, mida ometi 
paljudest kõrgeaulistest hertsogidest ja maavürstidest mitte iga kord ei 
nähta. Säärast ja muud sellesarnast toredusiha ja su urust-lemist 
tahtsid samuti paljud teised võimukandjad, toomhärrad, aadel ja kõik, 
kes vaestel talupoegadel kaela peal olid, järele ahvida. Seepärast vaene 
talumees ei võinud kosuda, vaid pidi kannatama ja kandma mitmet laadi 
omavoli, 

vaesust ja vägivalda suurema hulga poolt ja ülemus pani aina silmad 
kinni. Kirikutest ja koolidest aga ei hoolitud suurt. Sest paljud kirikud 
mõnes paigas sisemaal, kus kihelkond neli või viis penikoormat pikk ja 

lai on ning kuhu kuulusid üheksa või kaheksa aadlimõisa ühes kõikide 
nende talupoegade ja priitalunikkudega, seisid tühjadena ja täiesti 
lagunutena mitte üksi nüüdsel hädaohtlikkude sõjakäikude, vaid ka heal 
ajal, kus mingist sõjast ega õnnetusest midagi ei teatud. Ning kogu maal, 
mida võib võrrelda võimsa kuningriigiga, ei olnud ühtki head ülikooli või 
head kooli, vaid üksnes pealinnades alamat laadi erakoolid. Ning kuigi 
mõnda puhku mitte kaua enne maa hukkumist maapäevadel hea kooli 
asutamist ükskõikselt arutati, siis pole ikkagi midagi teoks saanud. Sest 
enamus Liivimaa seisustest oli alati selle vastu ja kartis, et selle 
teostamisega koormataks ja kahjustataks nende piiskopkondi, abkondi, 
toomkondi, foogtkondi ja mõisu. Seepärast jäi see hea ettevõte alati 
pooleli ja igasugu kirikukord, vabad kunstid, ajaloo õppimine ja kõik 
kõrged voorused kahanesid väga ning logelus, kiimalus ja teised suured 
patud ja lihaorjused kasvasid seevastu jälle enam. Samuti ei ole üheski 
va-litsuskonnas tervel maal ühtki superintendent! määratud, kes oleks 
maal võinud õpetajate järele valvata. Seepärast võis iga õpetaja vaba, hea 
vennas olla ning jutlustas oma tahtmist ja äranägemist mööda kord 
mõningte nädalate takka. Superintentide mõjuvõim ja järelevaatus 
linnades aga ei ulatunud kaugemale ringmüüridest. Koolide puudusel 
jäid ka paljud kirikud maal ilma pastoriteta. Kust pidi neid ka võetama, 
kuna kogu maal ei olnud ülikooli ega head kooli? Ja nii mõnelgi vaesel 
mehel, kes oleks oma lapsele head tahtnud, ei olnud varandust, et ta 
oleks seesinast suutnud väljaspoole maad kooli saata. Ja kui sisemaal 
kuskil kiriku peale pastor oli määratud, siis oli see tavaliselt väljast 
tulnud mees, kes ei tundnud Liivimaa mittesaksa keelt. Iga arukas 
inimene võib ise taibata, mis kasu sellest vaesel Liivimaa rahval võis olla. 
Seepärast püsis igal pool 

enamuses väärjumalateenistus ning tuhande talumehe seast leiti 
vaevalt üks, kes õigesti Issameiet tundis, veel vähem katekismuse viit 
peatükki. Ka hooliti Liivimaal pühapäevast ja teistest pühadest kõikide 
poolt, kõrgest või madalast seisusest, tänapäevani nii vähe, et see kogu 
ristirahva seas ei saanud mitte üheski paigas vähemas lugupidamises 
olla,. Sedasinast päeva tarvitati jalutamiseks, saajadeks, varrudeks, 
maikrahvi valimiseks, võõrustuseks, logeluseks, prassimiseks ja 
igasuguseks iharuseks. Ülemus aga pigistas silmad kinni, just nagu 
oleks see päev ainuüksi sääraseks kergemeelseks lõbuks Jumala poolt 
määratud ja seatud: Seepärast siis, et piiskopid, orduhärrad, aadlikud ja 
kõik valitsejad Jumala, kirikud ja koolid, Jumala pühapäeva ja Jumalast 
määratud ameti sootuks unustasid, pidi Kõikvõimas Jumal ärkama ja 
niihästi valitsejaid ja aadlit kui ka alamaid, kõiki teistele eeskujuks ja 
hoiatuseks karistama. Sellest leidubki pühas Jumala Kirjas palju 
näiteid, et Kõikvõimsal Jumalal ep olnud mitte ühegi inimese, veel 
vähem suurte kuningriikide, vürstkon-dade, maade ja linnade hävimisest 
ja hukkumisest rõõmu või headmeelt. Ning kui Jumal tahtis mõnda 
maad või linna patu ja süütegude pärast nuhelda, siis ei ole ta selsinat- 


sel nuhtlusel hoiatamata äkki lasknud tulla, vaid pärast seda, kui ta 
kaua oli pahategusid kannatanud ja oma truude teenrite läbi inimesi 
patukahetsusele manitsenud, ei jätnud tema neid õige tõelise 
patukahetsuse ja pöördumise puudusel ja korduva truu manitsuse järele 
lõpuks õiglaselt karistamata. Sellega tahtis ta oma Jumalikku viha patu 
ja süüteo pärast kõikidele teistele hoiatuseks avaldada ja näidata. Nii 
isalikult tegi seda truu Jumal ka Liivimaal: kinkis ta ju sellele maale 
mitte üksnes igasugu ihutarvidust üpris küllaldaselt, vaid õnnistas seda 
ka rikkalikult püha Evangeeliumi õndsust toova, puhta, nimelt 
prohvetlikkudele ja apostlikkudele kirjadele ja Augsburgi 
usutunnistusele toetuva õpetusega, avaldades sellega küllaltki oma 
Jumalikku armunõu Liivimaa valitsejatele ja alamatele. Ent suurem 

hulk tarvitas kurjasti neid armulisi Jumala heategusid ja oli tänamatu 
ja sõnakuulmatu Jumala vastu. Nad lõid hoopis tuulde ja panid 
eimiskiks Jumala pikameelelist kannatlikkust ja truud hoiatust; seda 
nimelt kuulutati neile mitte ainult tema Sõna truude teenrite, vaid ka 
tulise, 1556. aasta paastuajal kaua nende peade kohal hõljuva sabaga 
tähe läbi taevast. Kuna nad aga end päevastpäeva ikka enam rüvetasid 
suuremate ja kurjemate pattude ja himu-deorjusega, nii et ka kõige 
suuremaid Ja hirmsamaid pattusid ja häbitöid paljudest otse auks ja 
vooruseks peeti, siis pidi Jumalik õiglane karistus neid viimaks nõnda 
tabama, et nad kahjuks kõikide moskoviitide ja tatarlaste pilkeks ja 
naeruks said. See on kogu maailmale küllaltki teada ning kõik arukad ja 
mõistlikud inimesed, kes tunnevad muistseid Liivimaa kroonikate 
lugusid, peavad tunnistama, et vana Liivimaa valitsuse, aadli ja peaaegu 
kõigi linnade ja losside pahupidi pööramine ep olnud mitte moskoviidi, 
vaid Kõigevägevama Jumala tegu, kes moskoviidi nagu karis-tusvitsaks 
Liivimaa kallale saatis. Seepärast võivadki liivi-maalased püha prohveti 
Taavetiga Lausuda: «Issand, Sina oled õiglane ja Sinu kohus on õige» 
(Psalm 119, värss 137); item: «See on mulle hea, et sa mind karistad, et 
ma õpiksin tundma sinu õiget kohut> (Psalm 119, värss 71). Ja kui Kõi- 
gevägevam Jumal iseäralisest armust ei oleks nuhelnud Lii-vimaad, siis 
oleksid Hesekieli 16. kirjeldatud Soodoma patud, võrreldes praegusaja 
Liivimaa teiste pattudega, olnud liialtki tühised. 

Oleks õige, kui ei satuks unustusse säärased kohutavad näited Jumala 
õigest kohtust ja säärased haruldased ja imelised lood, mis vanade 
Liivimaa valitsejate, aadli ja paljude linnade, losside ning linnuste 
muutumisel ja hävimisel on juhtunud. Samuti tuleks ka meeles pidada 
kõrgeaulikkude kristlikkude kuningate ja võimukandjate suuri hädasid 
ja raskusi: võtsid nad Ju sassi aetud Liivimaa provintsi kristlikust 
armastusest taas enda kaitse alla ja püüdsid teda välja kiskuda 
moskoviidi lõugade vahelt ja jälle õigele 

järjele seada, oma eneste pärismaid kaalule pannes. Kõik see peaks 
Liivimaa järeltulevate põlvede heaks ja ka teistele hoiatava näitena kirja 

pandama. Seepärast otsustasin mina oma lihtsameelsuses mitte üksi 
need kurvad lood, mis meie ajal toimusid Liivimaal, guaegue ipse 
miserrima vidi (missuguseid ülihaledaid asju oma silmaga nägin), üheks 
kroonikaks lühidalt kokku võtta ja trükki anda, vaid samuti muistsed 
sündmused kristliku valitsuse algusest peale, kuivõrd ma need vanadest 
ustavatest kroonikatest ja raamatutest teada sain. Seesuguse kroonika 
tahtsin ma teile auväärsetele ja targameelsetele härradele pühendada 
järgmistel põhjustel: 


Auväärne Breemeni linn nimelt on tõesti paljude Liivimaa linnade ja 
losside ema ja oli peaaegu kogu Liivimaale vaderiks ning aitas peale 
Jumala selle maa omaenda laste läbi paganlusest ristiusku ja viis selle 
kõige enne jubedast väärjumala teenimise pimedusest Jumala tundmise 
õndsust toovasse valgusesse. Sest vanadest Liivimaa ja paljudest teistest 
kroonikatest on näha selgesti ja vastuvaidlematult, et Breemeni 
kaupmehed esimestena purjetasid suure ohuga Liivimaa provintsi randa 
ja seejärel ühe õpetatud preestri, nimelt Meinerti läbi tõid peale Jumala 
esimestena sinna ristiusku. Seesinane Meinert määrati siis pärast 
esimeseks piiskopiks Liivimaal. Pärast Meinerti oli Bartold, bleemenlane, 
teine Liivimaa piiskop; see rajas ja asutas esimesena Riia linna. Pärast 
Bartoldi oli Albrecht, jällegi Breemenist, kolmas Liivimaa piiskop: see oli 
kõigi järgnevate Liivimaa piiskoppide krooniks ning selle virkust, vaeva ja 
tööd ei saagi küllaldaselt kirjeldada. Ka asutas tema Liivimaal kätte 
võidetud aladel kõik teised piiskopkonnad ja jagas need oma Breemenist 
pärit kaasmaalastele. Need olid tol ajal ühes piiskop Albrechtiga Liivimaa 
valitsejad ja isandad ning asutasid ja ehitasid suure usinusega Riia, 
Tartu ja Kokenhuseni linnad ja Lihula ning veel palju teisi losse ja 
linnuseid, kirikuid ja kloostreid oma piis 

kopkondades ja võtsid maa oma vere hinnaga ja pöörasid selle 
ristiusku. 

Kuna aga paganlikud maad Liivimaal hoopis suured ja võimsad olid ja 
nimetatud piiskop Albrecht oma kaaslastega liiga nõrk oli, siis määras 
paavst tema toetuseks rüüt-liordu, kes pidi piiskoppe aitama maid edasi 
võitaja kaitsta. 

Ent kui äsjatekkinud Rüütliordu Liivimaa rahvastele ja teistele 
ümbruses asuvatele vaenlastele vastupanuks liiga nõrk oli, siis reisis 
piiskop Albrecht Saksamaale abi saama ning tõi oma tungiva 
üleskutsumise ja kiidetava aukartuse tõttu, mida ta äratas, maale ühe 
Alam-Saksimaa auliku hertsogi, samuti Albrechti nimelise, ühes teiste 
krahvide ja paljude saksa rahvast aadlikkudega. Need kõik tulid kui 
palverändajad teed, vett-ja maadmööda, suures ohus Lii-vimaale ja 
andsid piiskoppidele ja Ordule suurt rüütellikku abi. Kuna nüüd 
breemenlased Liivimaal esimesed piiskopid ja valitsejad olid ja nende 
käes ülem valitsemise võim siin maal oli, siis on kahtlematult kindel, et 
nad tol ajal ka Liivimaale palju noori mehi, kodanikke ja kodanikulapsi 


Breemenist või selle ümbruskonna rahva seast, oma kaasmaalastena ja 
sugulastena kaasa on toonud. Nendest mõned astusid Saksa Ordusse ja 
mõned teenisid sõjameestena mittekristlaste vastu. Sest algul olid, nagu 
teatavad vanad kroonikad, mitte üksnes aadlikud Liivimaal Saksa Ordu 
väärilised, vaid ka kodanikud linnadest, iseäranis Breemenist ja 
Lüübekist, ja need tegid Liivimaal mitte vähem head kui aadlikud, vaid 
otse ka kõige paremat. Ja kuna Breemenist pärit ratsasõjamehed tublid 
olid, siis edutati neid kõigepealt kui omamaa mehi piiskoppide poolt ja 
anti neile suured läänid kätte; sellest tekkisid paljud Liivimaa aadlikud. 
Sest neidsinatseid tuleb õiglaselt aadlikeks pidada, kes oma mehelikkude 
tegudega kaasa aitasid, et see vägev paganatemaa ära võideti, 
ristikoguduse külge liideti ja pühale Rooma riigile alla-heideti. Ja veel 
tänapäeval on siin maal auväärne vana aadlisuguvõsa olemas, nimetatud 

von Bremen, teie auväärsete, targameelsete härrade kiidetava linna 
järgi, igaveseks tunnistuseks ja mälestuseks, et need muistsest ajast on 
Breemenist võrsunud, etc. 

Sääraselt arvesse võttes neid suuri heategusid, mis osaks said 
auväärsetelt breemenlastelt Liivimaale, ja samuti suurt sõprust, abi ja 
armulist tahtmist, mis teilt auväärsetelt targameelsetelt härradelt 
Liivimaa provintsile ja iseäranis Tallinna linnale, minu kodulinnale ja 
isamaale, nende pikaealise raske rõhumise ajal mitmel puhul kristlikust 
armastusest üles on näidanud, tahtsin mina nagu kord ja kohus selle 
lihtsa ja puhtsüdamliku teile auväärsetele tar-gameelsetele härradele 
pühendada ning teie kiidetava linna ja kogukonna auks trükki anda, 
kõige hoolega ja alandlikult paludes, et teie auväärsed targameelsed 
härrad võtaksite kõige lahkusega selle minult vastu ja sellest head-meelt 
tunneksite. Nõndasamuti olen mina alati valmis Kõigevägevama Jumala 
poole pöörates paluma teie auväärsetele targameelsetele härradele 
õnnelikku valitsemist ja igakülgset heakäekäiku. 

Antud Tallinnas, aastal 1577. 


Teie auväärsete targameelsete härrade teenistusvalmis 


BALTHASAR RUSSOW. Õpetaja Tallinnas. 


LIIVIMAA KROONIKA ESIMENE OSA, 


kus lühidalt jutustatakse ristiusu ja krisüiku valitsuse algusest, 
samuti seesinatse maa olukorrast. 


LIIVIMAAST 


Liivimaa sai nime liivlastest, kes on põline rahvas ja alati on olnud selle 
elanikud ja veelgi on, ning kogu Liivimaa on peaaegu 120 penikoormat 


pikk, Narvast kuni Meemeli-ni arvates ja 40 penikoormat lai. Esiteks on 
kogu see maa jaotatud kolme peaprovintsi, nimelt Eestimaa, Lätimaa ja 
Kuramaa, millel kõigil jälle omad isemaakonnad on. Eestimaa on kõige 
ülem ja parem ja mahutab endasse Harjumaa, Virumaa, Alutaguse, 
Vaidla, Otepää, see on Tartu piiskopkond, Järva- ja Läänemaa. Samuti 
kuuluvad Eestimaa juurde mitmed saared, nagu Saaremaa, Hiiu, Muhu, 
Vormsi, Prangli, Kihnu, Osmussaar ja veel teised, mis kõik rahvast täis 
on, ja neist on Saaremaa ja Hiiu kõige suuremad. Saaremaa nimelt on 14 
ja Hiiu 9 penikoormat pikk ja 4 penikoormat lai. Nimetatud Eesti 
maaosade ja saarte elanikud kõnelevad kõik eesti keelt. Mõningatel 
laidudel aga räägitakse ka rootsi keelt, tunnistuseks, et nende paikade 
elanikud on võrsunud Rootsist või Soomest. Ent ülemad, aadel ja 
kodanikkond kõnelesid kõik saksa keelt. 

Eesti maakondades on järgmised linnad ja lossid ühes oma alevitega: 
Harjus nimelt asuvad Tallinna linn ja loss, ühtlasi Kiviloo ja Padise. 
Virus on Rakvere, Toolse ja Porkuni 

lossid. Alutaguses asuvad Narva, Etsi ja Nyeschloti kindlused. Otepääl 
ehk Tartu piiskopkonnas on Tartu linn ja loss, samuti Vernebeke, 
Kirumpää, Oldentorne, Helme, Rõngu, Rannu. Järvas asuvad Paide, 
Laiuse, Põltsamaa, Viljandi, Tarvastu ja Karksi lossid. Läänes on Lihula, 
Koluvere, Haapsalu ja Vigala lossid ühes Pärnu linna ja lossiga. 
Saaremaal on Kuressare ja Maasilinna lossid ühes oma alevitega. 

Teises Liivimaa peaprovintsis, nimelt Lätimaal, kuhu kuulub ka 
liivlaste provints, on oma ise keel, mida eestlased ei mõista. Linnad, 
kindlused ühes alevitega selles provintsis on Riia, Kukenois (saksa 
Kokenhusen), Võnnu, Vol-mari, Lennevarde, Nyemöle, Kerkholm, 
Dünamünde, Da-len, Üksküla, Ronnenborg, Sosswegen, Segevoldi 
(Sigulda), Askrad (saksa Ascherade), Smüten, Toreida (Saksa Trei-den), 
Kremon, Lemsalu, Selborg, Marienborg, Dunenborg, Schwanenborg, 
Frauenborg (läti Saldus), Lutzen, Rositen (läti Rezekne), Marienhusen, 
Jürgensborg, Rope, Bürtnick, Trikata (saksa Trikaten), Ruigen, Purkel, 
Ermis, Hochro-sen, Mojan, Erle, Barsom, Kaltsenov ja palju teisi. 

Kolmandasse peaprovintsi, Kuramaa külge, kuulub ka Semgallia. Selle 
provintsi rahvad kõnelevad kura ja liivi ning mõningates paikades ka 
leedu keelt ja neid lahutab Düüna (Väina) jõgi lätlastest. Lossid ja alevid 
Kuramaal on Miitavi, Goldingen, Kandava (saksa Candow), Dobele (saksa 
Dobbeleen), Dürben (Durbe), Vindavi, Tukkumi (saksa Tuckem), 
Nyehuss, Talsen, Grubin, Pilten, Angermünde, Dondangen, Amboten ja 
Hasenpoteni alev. Bauskenborgi (läti Bauske) loss on Semgallias. 

Kõigist lossidest ja alevitest neis kolmes peaprovintsis ja saartel on 
ainult 9 müüridega linna, suuri ja väikesi, nimelt Riia, Tallinn, Tartu, 
Narva, Viljandi, Pärnu, Võnnu, Volmari ja Kukenois (saksa Kokenhusen). 
Kõigis neis linnades, lossides ja nende juure kuuluvates alevites elasid ja 
valitsesid Ordu ajal sakslased. 

Seda maad piiravad idast moskoviidid, lõunast leedulased ja preislased, 
läänes asub meri ning vastu põhja on Soomemaa põiki üle mere. 

Liivimaal on ka iseäranis palju aadlimõisu, külasid ja palju aadlikke, 
pärit saksa maadest, ning see maa on üsna tasane ja seal on palju soid, 
metsi, salusid ja rägastikke, samuti palju seisvaid järvi ja kalarikkaid 
jõgesid. Nii ei ole kogu maal, eriti Eesti pinnal, ainsatki lossi, alevit, talu 
või küla, kus ei oleks mitte toredaid järvi või jõed ja ojad mööda ei 
voolaks. Neist saab igasugu kalu ja vähki, ja nii rikkalikult, et ka ühelegi 
talupojale ei keelatud oma tahtmist mööda kalu ja vähki püüda ja müüa. 
Liivimaa seisvatest järvedest on Peipsi ja Võrtsjärv kõige suuremad. 
Peipsit nimelt arvatakse 15 penikoormat pikaks ja 7 penikoormat laiaks 
ja see asub kagupoolsel piiril, mis Eestimaad Venemaast eraldab, ning 
sel on 72 sissevoolu ja üks väljavool Narvast mööda suurde merre. 
Võrtsjärv on 2 penikoormat lai ja 7 penikoormat pikk ja asub Viljandi, 
Tarvastu ja Tartu piiskopkonna võimualade vahel. Mõlemad nimetatud 
järved on väga kalarikkad ja toidavad palju kohti suvekuudel, kogu 
Eestimaad aga talveajal reeteega igasuguste kaladega. 

Ning kuigi suuri jõgesid ja voolavaid ojasid Liivimaal iseäranis palju on, 
siis on Düüna (Väina) ometi kõige uhkem ja suurem. See tuleb 
Venemaalt ning voolab Riia linnast mööda suurde merre ja ep ole teps 
mitte väiksem kui Elbe Hamburgi all. 

Nii on sellel maal ka suures külluses jahiloomi: põtru, jäneseid, hirvi ja 
igasugu metslinde. Neid kõiki tohtisid talupojad püüda ja müüa ilma 
ühegi keelu ja takistuseta. Peale selle käib see maa mee, lina, rukki ja 
teiste viljade saagi poolest mitmest maast üle. Juba üksi Tallinna linn 
võib vabalt igal aastal ilma vähimatki puudust tundmata üle kümne 
tuhande sälitise rukkeid ära anda, kaasa arvamata seda, mida teised 
linnad ja alevid suudavad ära anda, ning seda nii odava hinna eest nagu 
vist mitte kuskil kogu 

maailmas. Terve sälitis rukkeid või linnaseid võidi talupoegadelt 12 
taalri eest veel viimase ordumeistri ajal osta ning sälitis ja vakk on siin 
maal ka suuremad kui paljudes teistes maades ja linnades. Seepärast 
vedas palju hollandi, Lüübeki ja teisi laevu mitutuhat sälitist rukkeid 
Liivimaa linnadest välja. 

Niisama ei olnud siin maal ka puudust iga laadi karjakasvatusest ja 
loomadest. Kolme taalri eest nimelt võidi osta uhke rasvane härg ja 
nuumatud siga pooleteise taalri eest. Peale selle oli Liivimaa linnades 
venelaste, Liivimaa aadli ja talupoegadega säärane suurepärane 
kauplemine, missugust ühelgi maal ega linnas ei saaks paremat ollagi, 
iseäranis aga Riias ja Tallinnas, missugused linnad üle viiekümne saksa 
penikoorma teineteisest kaugel on. Ja mõlemal neist on niisugune tore 
kaubaladu ja staapel paljude rahvaste ja maade kaupasid nagu seda 
üheski linnas kogu Läänemere ääres ei leidu, välja arvatud ainuüksi 
Danzig. Seetõttu on palju vaesrahva lapsi, kes Saksa maadest siia tööle 
tulid, pea rikkaks ja võimsaks saanud. Ning kuna see maa ka sakslaste 

võõrastesmajaks oli ning sakslaste käes siin võim ja valitsus oli, siis 
pidas mittesaksa rahvas neid nii suures aus ja tähtsuses, et ta isegi 
kõige alamat mõisa-teenrit ja käsitöölist härraks ja junkruks pidas. Ning 
mõi-sasulasele või käsitöösellüe oli suureks häbiks ja teotuseks siin 
maal jala käia või rännata. Tema saksa keele tõttu nimelt toimetati teda 
aadlikkude poolt rahata ja talupoegadelt üsna vaese maksu eest vankri 
ja hobusega kuhu ta aga tahtis; teel aga ei tarvitsenud tal muretseda 
söögi ja moona eest, seda sai sakslaste käest muidu ja mittesaksa talu- 
poegadelt endale ja oma kronule ühe Lüübeki kuuepennise eest terve 
ööpäeva jaoks. Ning sakslasele, olgu ta kuitahes tähtsusetu ja vaene, 
pandi üpris pahaks, kui ta mõne härra või aadlimehe mõisast mööda 
läks: seal oli iga sakslane oma saksa keele tõttu alati teretulnud külaline 
ning sai kõik muidu. Kui aga sakslane midagi karistusväärset oli teinud 
või nuhtlust ära teeninud, siis käidi temaga tema 

saksa soo pärast õrnemalt ümber kui mittesakslasega. Ka ei tahetud 
sakslasi hea meelega põlatumate ametite peale võtta, teiste sakslaste 
häbiks. Ühe sõnaga Liivimaa oli seesugune maa, et kõik need, kes sinna 
saksa ja teistest maadest tulid ja maa laadi ja häid päevi õieti tunda 
said, pidid ütlema ja tunnistama: Livland—Blivland! (Liivimaa — Jää- 
mamaa!) Sest siin ei puudunud midagi sellest, mis siin maa peal 
võimaldab inimeslikku lõbu, rõõmu ja head elu. Ent selles pikas sõjas 
moskoviidiga muutusid kõik nimetatud tõredused, rõõmud ja 
heakäekäik sootuks. 

See maa oli täiesti metsik ja paganlik, enne kui see sakslaste poolt 
võideti ja ristiusku pöörati, ning elanikud ei teadnud mingeist linnadest, 
alevitest, lossidest, kirikutest ega kloostritest midagi, kuni sakslased 
need siin ehitasid. Ja enne ristiusu tulekut pidasid paganlikud 
liivimaalased igasugu koleduslikku väärjumalateenistust päikese, kuu ja 
tähtedega, samuti ka madude ja teiste loomadega. Ka pidasid nad 
mõningaid salusid pühadeks, kust ühtki puud ei tohtinud raiuda. Ning 
selles pettekujutluses uskusid nad, et see, kes arvatud pühamikus ühe 
puu ehk põõsa maha raiub, jalamaid sureb. Säärane ebausk ja tühi 
pettekujutlus on veel tänapäevalgi mõningates paikades püsima jäänud, 
kus Jumala Sõna ei õpetata. 

Selle maa valitsejad olid: Esiteks härra ordumeister oma komtuuride ja 
foogtidega, selle järele Riia peapiiskop ühes nelja piiskopiga Tartus, 
Saaremaal, Kuramaal ja Tallinnas. Ordumeister pidas oma õukonda 
maavürstina Võnnus, peapiiskop Kukenoisis, Tartu piiskop asus Tartu 
lossis, Saaremaa piiskop Kuressaares ning Kuramaa piiskopil oli Piltenis 
ja Tallinna piiskopil oli Porkunis Virumaal oma koda. Kõikidest neist 
Liivimaa valitsejatest komtuuridest, foogtidest, toomhärradest ja 
munkadest ep ole enam ühtki olemas. Need kõik ajas ja kihutas 
moskoviit maalt välja või need hukkusid muidu. 

1. Kuidas Breemeni kaupmehed Liivimaa leidsid, 1158. 


Meie Issanda aastal 1158, keiser Friedrich Barbarossa ajal, purjetasid 
Breemeni kaupmehed esmalt Liivimaa alla ja astusid randa, kus liivlased 
elavad, vastu tahtmist tormi ja maruilma tõttu, ja leidsid eest kurja 
paganliku rahva. Ja kui paganad seal kristlikke kaupmehi silmasid, siis 
astusid nad jõledal kombel kaupmeestele vastu, võtsid nende vara ja 
tapsid neist mõned. Kaupmehed panid laskmise, pildumise ja löömisega 
vastu ja lõid ka palju paganaid maha. Lõpuks sõlmiti rahu, mida nad 
mõlemalt poolt vandega tõotasid truisti pidada. Siis rõõmustasid 
kaupmehed, said suurt julgust ja asusid kindlalt maale, sest neile näis, 
et Jumal nad on siia saatnud. Ning neil oli oma laevades hulk kaupa, 
mida nad suure tulu ja kasuga teise kauba vastu vahetasid. Siis sõlmisid 
nad tulevikuks paganlikkude liivlastega kindla rahu selleks, et nad tihti 
võiksid siia tagasi tulla. Ning kõik need, kes nendega koos tuleksid ja 
siin tahaksid kaubavahetust pidada, peaksid olema sellesse rahusse 
kaasa arvatud ja teretulnud. See sündis Düna-münde lähedal Liivimaal 
ning Breemeni kaupmehed sõitsid taas oma maale ja tulid sagedasti jälle 
oma kaubaga ja veel palju teisigi kaupmehi hulgaviisi, keda kõiki hästi 
vastu võeti. Ja see kestis kaua aega ning neil õnnestus kõik. Viimaks 
tulid nad oma kaubaga siia maale kuni kuue penikoorma kaugusesse ja 
seadsid sinna paganate loaga oma kaubalao ning neist jäid paljud sinna 
peatuma. Pärast seda andsid neile paganad voli sinna kaubamaja 
ehitada. Siis ehitasid nad Düüna kaldal mäele toreda hoone ja linnuse, 
niivõrd tugeva, et nad muretult said siin asuda. Ning seda linnust 
nimetati Ükskülaks. Ent paganad ei uskunud, et neile sellest midagi 
kurja võiks tekkida. Varsti pärast seda 

ehitati ka Daleni loss. Need olid kristlaste esimesed kindlused 
Liivimaal. 


2. Piiskop Meinert, kuni 1193. 


Kord tuli keegi õpetatud preester, nimega Meinert, munk Segebergist, 
nende kaupmeestega koos maale. See preester pidas end seesuguselt 
üleval, et talle igamees heasoovlik oli. Seesama hakkas paganatele suure 
usinusega jutlustama ja neid õpetama nii, et ta paljusid usule pööras. 
Selle uue Üksküla linnuse ümbruses elas paganlik mees, kes väga rikas 
ja vägev oli sõprade ja varanduse poolest. Selle mehe nimi oli Kaupo ning 
Jumala armu läbi sai ta kristlaseks ja ühes temaga paljud tema 
sugulastest ja sõpradest. Need kõik lasksid end sellest preester 
Meinertist ristida, mille üle kaupmehed üpris rõõmustasid. Ning kui 

maal kuuldavaks sai, et Kaupo oma sugulaste ja kaaslastega olevat 
kristlaseks saanud, siis tõusid leedulased, venelased, eestlased, 
saarlased ja kuramaalased üles ja võtsid sõjariistad kätte, kui kuulsid, et 
ristiusk oli jõudnud Liivimaale ja siin laiali laotatakse. 

See preester Meinert reisis paavsti juure, et siia maale piiskoppi saada, 
ning temaga läks Kaupo koos teiste kristlastega. Ja kui nad Rooma 
jõudsid, siis määras paavst Aleksander III, pärinud ja kuulda saanud 
selle maa ja rahvaste asju, selle preestri Meinerti piiskopiks ja tegi talle 
kohuseks ning käskis ceda Liivimaal jutlustada ja jõudu mööda kõige 
paremat, mis võimalik, teha. Sündinud aastal 1170. 

Kui nüüd piiskop Meinert ja Kaupo taas Liivimaale tulid, siis said 
Liivimaa kristlased väga rõõmsateks, et neil nüüd piiskop oli. Ja tema 
piiskopitool asetati sinna, kus nüüd on Riia. Ning kristlaste võim kasvas 
siin maal väga ja see piiskop Meinert jutlustas usinasti ning pööras 
paljusid sellest paganlikust rahvast. Ta oli piiskop 23 aastat ja suri 
aastal 1193. 

3. Piiskop Bartold, kuni 1204. 


Siis läkitasid kristlased Breemeni peapiiskopi juure saadikuid, et ta 
neid aitaks jälle piiskoppi saada. Siis saadeti neile keegi Breemenist, 
nimega Bartold, kes teiseks Liivimaa piiskopiks sai. Kui see piiskop 
Liivimaale oli jõudnud, siis tõusid liivlased, venelased ja leedulased üles 
ja tahtsid piiskoppi koos kõigi kristlastega Liivimaalt välja kihutada. Aga 
piiskop Bartold ja teised kristlased hakkasid rüütellikult vastu. Siis sai 
Kaupo surmavalt haavata ja Kukenoisi juures lahinguväljal langes 300 
kristlast. Aga kristlased jäid peale ja said pikapeale juba rohkem abi. 
Varsti pärast seda suri Kaupo haavadesse, mida ta oli saanud. 

See piiskop Bartold alustas esmalt Riia linna ehitamist, mis eestlasi 
üpris pahandas. Seepärast valmistusid nad kõige väega ja tulid Riia alla, 
et takistada alustatud ehita-mistööd. Ent seal oli palju palverändajaid 
kristlastele appi tulnud. Nendega ühes läks piiskop Bartold vaenulistele 
eestlastele vastu ja pidas nendega lahingut. Seal siis tapeti piiskop 
Bartold, pärast seda, kui ta 11 aastat oli valitsenud, ning ühes temaga 
löödi maha üle 1100 kristlase, ja paganaist langes 600. Ent kristlased 
jäid ikkagi peale. 


4. Piiskop Albrecht, mõõgavennad ja nende meister 
Vinno. Lihula piiskop Hermann. 

Kui piiskop Bartold surnud oli, siis olid kristlased väga kurvad ja 
läkitasid saadikud Breemeni peapiiskopi poole ning palusid teda, et ta 
neile taas teise piiskopi saadaks. Samal ajal oli Breemenis üks õiglane 
mees nimega Albrecht. See kinnitati paavst Innocentius III poolt Liivimaa 

kolmandaks piiskopiks. Ka seadis paavst ühe rüütliordu piiskop 
Albrechtile abiks, missuguse ordu vennad elagu Liivimaal ja aidaku 
nüüdsest peale kogu maa võita. Siis andis ja 

kinnitas paavst sellele ordule kõik võidetud maad ja inimesed Liivimaal 
ning kõik selle, mis nad ja nende järeltulevad põlved iganes võitma 
saavad, need maad võisid nad kui vabad pärisisandad omaks pidada ja 
pidid püha kiriku kaitsjad olema. Neil orduvendadel tuli kanda valgeid 
kahe ristatud mõõga ja punase tähega mantleid ning neid nimetati mõõ- 
gavendadeks. 

Samal 1204. aastal valiti selle ordu peaks ja mõõgavendade meistriks 
üks õiglane mees, nimega härra Vinno. Ning piiskop Albrecht ja Vinno 
olid seepeale virgasti ametis, et saada palju aadlimehi ordusse. Ja paljud 
reisisid Jumala auks ja paavstliku patukustutuse pärast Liivimaale 
kristlaste vaenlaste vastu võitlema. See meister Vinno võitles üpris 
sagedasti mittekristlastega ja tappis ühe venelaste vürsti koos 600 
venelasega ühe korraga ning võttis Gertsi-ke (läti Jersika) ja Kukenoisi 
lossid paganate käest tagasi. 

Sel ajal seadis piiskop Albrecht Lihula ja Ugaunia piiskopkonnad ning 
Breemeni abt, nimega Hermannus, oli esimene Lihula piiskop. See ehitas 
seal Lihula lossi ja nunnakloostri. Seejärel määrati Hermannus Ugaunia 
stifti esimeseks piiskopiks. Samal ajal alustas piiskop Albrecht paljude 
kirikute ja kloostrite, peale selle Riia toomkiriku ja Dünamünde kloostri 
ehitamist. Viimase ühendasid siis orduhärrad Dünamünde lossi 
ehitusega. 


5. Rootslased Lihulas 1208. Saaremaa stift. 


Anno 1208, kui Lihula piiskop Hermann piiskop Alb-rechti juures ära 
oli käinud, tuli kuningas Johannes, esimene sellenimeline, sõjaväega 
Rootsimaalt Liivimaale ning tal oli preestreid ja piiskoppe kaasas, et 
paganlikke eestlasi ristiusus õpetada. Ning kui kuningas Rohukülla oli 
jõudnud, tungis ta otse läänlastele peale ja võttis samal ajal Lihula lossi 
ära ja pani oma piiskopi mõne preestriga sinna sisse, samuti pealik 
Caroluse 500 mehega sinna kaitse- 

väeks. Pärast seda purjetas kuningas tagasi Rootsimaale, käskides oma 
rahvast Lihula lossi kindlasti kaitsta. Kui nüüd kuningas Liivimaalt oli 
lahkunud, siis hakkasid jälle saarlased ja läänlased sama lossi kõige 
väega piirama ja tulega ähvardama. Ning kui rootslased välja, vaenlastele 
vastu olid tunginud ja ei uskunud, et need on nii tugevad, piirati nad 
kõik sisse ja löödi maha. Seepeale läksid saarlased ja läänlased tormiga 
lossi peale, võtsid selle ära, tapsid piiskopi, samuti asevalitseja Caroluse 
ühes kõikidega, kes seal olid, ja põletasid ning hävitasid lossi maatasa. 

Sel viisil jäid nii sakslased kui ka rootslased Lihula lossist ja kogu 
Läänemaast jällegi ilma. Sellest kurvastusid üpris piiskop Albrecht ja 
kõik kristlased sel maal. Varsti pärast seda aga pidas piiskop Albrecht 
jälle läänlaste vastu sõda ja sundis nad sõna kuulma. Siis tuli neil 
Lihula loss uuesti üles ehitada ning sinna määrati ja seati üks teine piis- 
kop, samuti nimega Hermannus. Tol ajal oli toomkirik Vana-rPärnus, 
kuna tervel Eestimaal ei olnud veel ehitatud ühtegi linna ega alevit. Aga 
pärast seda, kui Haapsalu oli ehitatud, seati piiskoplik toomkirik Vana- 
Pärnu asemel Haapsalusse. Ning pärast seda aega, kui Kuressaare Saa- 
remaal oli rajatud, viidi piiskopikoda Lihulast Kuressaarde. Siis kaotas 
Lihula stift oma nime ning nimetati Saaremaa piiskopkonnaks. 


6. Taanlased Eestimaal. Tallinna asutamine, 1223. 

Kui piiskop Albrecht läänlastest jälle oli jagu saanud ja neid sõna 
kuulma oli sundinud, tundis Taani kuningas Waldemarus II samuti, et 
ta on kohustatud oma õnne eestlaste kallal katsuma ja saatis Liivimaale 
sõjaväe ette, kes Harju, Viru ja Järvamaa alla heitis. Mõni aasta pärast 
seda aga tuli Taani kuningas Waldemarus II ise hulga rahva ja Lundi 
peapiiskopiga Liivimaale ja alustas Tallinna linna ehitamist anno 1223. 
Samuti ehitasid hiljem sakslased ka 

Rakvere ja Narva lossid, et sealt ümberkaudseid maid alla heita ja 
kaitsta. Siis pikapeale asutasid ja ehitasid hoolega Taani piiskopid 
Tallinnas üks teise järele ka kõik kirikud ja kloostrid Harjus ja Virus 
Taani kuningate helde abistusega. 


7. Meister Vinno surm, 1223. 


Samal ajal, kui taanlased Liivimaal vägevateks said, ei viivitanud ka 
piiskop Albrecht ja meister Vinno sõdimise ja ehitamisega. Nii tegi 
meister Vinno palju häid tegusid ja ehitas Segevoldi, Võnnu ja Askradi 
lossid. Seal aga oli keegi, kes meister Vinnot salaja kangesti vihkas. Ning 
kui sellele äraandjale aeg paras paistis, siis tappis ta meistri ühes tema 
kaplaniga. See oli hea meistri lõpp pärast seda, kui ta 18 aastat oli 
valitsenud. See äraandja, kes oli Võnnu foogt, saadi kätte ja ratastati. 
Juhtunud anno 1223. 


8. Meister Volguin ja Alam-Saksi hertsog Albrecht. 


Aastal 1223, pärast Vinno surma, valiti jälle Liivimaa mõõgavendade 
meistriks keegi vend, nimega Volguinus. See meister oli otsekohene, 
õiglane ja oma ordule truu. Ta ehitas Viljandi lossi, mis eestlasi väga 
pahandas. Ning kui meister oma orduvennad ühes mõninga sõjarahvaga 

Viljandi lossi kaitsjateks saatis, siis tungisid eestlased teel neile kallele ja 
tapsid nad kõik. Kui aga nähti ja taibati, et paganad olid piiskoppidele ja 
ordule liiga vägevad, siis oli see piiskop Albrechtile põhjuseks reisida üle 
mere Alam-Saksimaale abi tooma. Ning kui ta Alam-Saksimaale oli jõud- 
nud, siis sai ta Alam-Saksi hertsogi Albrechti nii kaugele, et see ühes 
oma rüütlite ja palverändajatega Liivimaale kristlastele appi tuli. Kui 
nüüd eestlased seda kuulsid, et palju kristlasi olevat maale tulnud, 
kogunesid nad, et võidelda 

nende rändajate vastu ja neid jälle minema kihutada. 

Too Alam-Saksi hertsog Albrecht võeti Riias meister Vol-guini poolt 
suure auga vastu. Siis pöördus hertsog meistri poole ja lausus: "Armas 
meister, meie tulime siia palverändajatena Jumala vaenlasi 
rammestama, ning kuhu teie lähete, sinna läheme meie oma 
palverändajatega ja tahame head ja kurja üheskoos teiega kannatada.' 
Nii läksid hertsog ja meister eestlaste vastu ja seal võideldigi ägedasti 
ning üle 1500 pagana löödi maha, teised aga põgenesid võsasse ja 
padrikutesse. Kristlased ägajaid võitjateks ning nad kaotasid ainult 60 
meest ja kaks orduvenda. Kui nüüd hertsog ja meister olid osa eestlasi 
sõna kuulma pannud, läksid nad üpris rõõmsatena Riiga tagasi. Ning 
kui nad sinna olid jõudnud, tõusid järvalased ühes neile appi tulnud 
saarlastega jälle üles. Nüüd läksid hertsog Albrecht ja meister Vol-, guin 
uuesti sõjaväljale ja nad jõudsid Järvamaale, kus nad ka saarlasi eest 
leidsid, ning tekkis jälle suur võitlus, Kandle väljal, kus tapeti paljud 
paganad ja samuti mõningad kristlastest. Siis oli mõnda aega rahu ning 
hertsog Albrecht reisis jälle Alam-Saksimaale pärast seda, kui ta 
Liivimaal oli hulk rüütellikke tegusid korda saatnud. 


9. Volguin võidab Tallinna. 


Kuna nüüd meister Volguin ühes oma orduga Liivimaal aina 
vägevamaks läks, siis ei meeldinud see Tallinna taanlastele. Seepärast 
arutlesid nad, kuis teha, et meister rahulikult paigal püsiks, nõnda et 
nad ise omale maid võidaksid ja oma kanda Liivimaal laiemalt 
kinnitaksid. Kuna Tallinn neil hästi kindlustatud oli ja neil ka vägev 
kuningas oli, kes neid hästi aidata suutis, siis mõtlesid nad säärase 
kavaluse välja, et nad meistri juurde vale saadiku läkitasid, nagu tuleks 
see paavsti poolt. See pidi meistrile 

paavstilt sõna tooma, et pidagu meister rahu ja ärgu lämbutagu ega 
tülitagu edaspidi paganaid, välja arvatud juhtumised, kus paganad 
peaksid kristlaste maadesse tungima ja seal kahju tegema. Selle sõnumi 
pärast kohkusid ja kurvastusid üpris meister ja kogu ristirahvas Riias ja 
ei teadnud, kuis seda mõista. Oli ju paavst ise asutanud ja kinnitanud 

selle ordu ja selle vendadele lubanud kõik, mis nad paganatelt võidavad, 
vabalt omaks pidada ja igavene aeg kui vabad pärishärrad valitseda. Kui 
aga taibati, et asi saadikuga võlts oli, siis saadeti ta nõnda minema, et ta 
teist korda enam ei himustanud sinna ilmuda. See pani meister Volguini 
taanlastelt Tallinna lossi ühes linna ja kõigi sinna kuuluvate maadega 
ära võtma, mis siis ka sündis. Kui nüüd meister Volguin taanlaste 
valitsusest Liivimaal võidu oli saanud, siis ehitas ta Tallinna tugeva 
linnuse kividest ja väga kõrgete müüridega ja tornidega, nagu see veel tä- 
napäeval silmade ees näha on. 


10. Tartu võitmine 1230. 


Tol ajal oli venelaste käes veel Tartu loss, mida nende keeles 
nimetatakse Juriovgorodiks, ühes ümbruse maadega. Ja pärast seda, 
kui ka kristlased kord seal oma õnne olid katsunud ja mitte midagi kätte 
ei saanud, püüdsid nad samadelt venelastelt rahu nõutada. Need aga ei 
tahtnud rahu teha, vaid olid oma kindluse tõttu üliuhked ja suurelised, 
mis piiskop Albrechti, meister Volguini ja kõiki ordu-vendi üpris 
pahandas. Seepärast valmistusid nad kõik salaja ja suure tõsidusega 
veel kord õnne katsuma Tartu venelaste kallal. Ugaunia piiskop 
Hermann ja Orlamünde krahv Albrecht, kes ordule appi oli tulnud, 
asusid sama väe juurde. Kui nad nüüd kogunisti valmis olid, läksid nad 
terve koguga Võrtsjärve poole ja tõttasid sealt edasi Tartu alla. Ning tol 
ajal ei olnud Tartu veel müüridega linn või loss, 

vaid ainult puust loss, plankudest ehitatud ja mullavalliga 
kindlustatud. 

Selle üleandmist nõudsid nüüd sakslased alguses heaga. Venelased aga 
vastasid oma kombel ülbete sõnadega ja lootsid abile Novgorodist ja 
Pihkvast. Sakslased aga, nähes, et lossi ilma väevõimuta kätte ei saa, 
hakkasid sellele päris tõsiselt tormiga peale tungima. Ning kuigi 
venelased ja eestlased end mehiselt kaitsesid ja sakslastele tulega ning 
ka oma parema seisundi poolest suurt kahju tegid, said sakslased ikkagi 
neist võidu. Nad võtsid tormijooksuga lossi ära ja tapsid kõik venelased 
ja eesüased, kes seal asusid, maha koos lossi isandaga ning põletasid ja 
hävitasid seejärele lossi täiesti. Kui aga päästevägi Pihkvast tulija kuulis, 
et Tartu sääraselt oli langenud, läks see kurvalt jälle tagasi. Kristlased 
aga kogu maal olid selle tohutu võidu pärast ülirõõm-sad. See sündis 
1230. aasta paigu. 


11. Eestlaste allaheitmine. Tartu stift. 


Kui nüüd eestlased, saarlased ja teised, kes kristlastest ära olid 
langenud, sõnumit Tartu üle kuulsid, siis kohkusid nad üliväga ja 

pöördusid suures hirmus piiskop Albrechti poole ja palusid armu ning 
lasksid kõik vangistatud krisüased, kes nende käes olid, taas vabaks. 
Samuti lubasid nad maksu, mis nad seni võlgu olid jäänud, kahekordselt 
tasuda. 

Seepeale pidid eestlased igalpool kokku tulema ja peale kirikute ja 
kloostrite ka oma enda maju ja külasid üles ehitama. Ning kõik need, 
kes end seni kaua padrikutes peidus olid hoidnud, pidid välja tulema 
takistamatult oma põldu harima, mis palju aastaid enam ep olnud 
sündinud. Need eesüased aga, kes sakslaste vastu ausad olid olnud, 
vabastati maksust ja mõisateenistusest. Sellest said priimehed Liivimaal 
oma alguse ning palju neist maitsevad seda priiust kuni tänapäevani. 

Kui nüüd igal pool kogu Eestis oli hea rahu, siis alustas Ugaunia 
piiskop Hermann hävitatud Tartu lossi uuesti ülesehitamist kivist ja 
lubjast ja teostas ka seda, nagu see nüüd veel seisab, ning paigutas oma 
tooli sinna. Selle uue Tartu lossi määras piiskop Hermann neljale 
mehele, keda ta sinna pani pealikuteks, nimelt oma vennale Diderickile, 
Engelbrecht von Tisenhusenile, Helmold von Lüneburgile ja ühele 
vanahärrale von Dalenile. Emajõe äärde asutas ta Tartu toomkiriku ja 
seadis oma venna Othmari sinna praostiks ning läänistas ja andis sinna 
juure veel palju külasid. Siis kaotas Ugaunia stift oma nime ning 
nimetati nüüd Tartu piiskopkonnaks. Toomhärrasid hüüti tol ajal Tartus 
kanoonikuteks ja regulaarideks. See Tartu piiskop Hermann ehitas ka 
palju kirikuid ja kloostreid, samuti Kärkna (saksa Falkenau) kloostri, ja 
ta elas kaua. Ning pärast Rooma reisi, 77-aastane ja pime, läks ta 
mungaks Kärkna kloostrisse ja heitis seal hinge. Enne aga andis ta stifti 
üle ühele Aleksandrile, keda ta väljastpoolt oli kutsunud ja kes teiseks 
Tartu piiskopiks sai. 


12. Krahv von Arnstede. 


Tol ajal tuli Liivimaale Tüüringist paljude palverändajatega krahv von 
Arnstede, kes meister Volguiniga talvepäe-vil saarlaste vastu sõdimas 
käis ja peaaegu 2300 inimest, noori ja vanu, maha lõi ning saarlasi võitis 
ja sõnakuulmisele sundis. Pärast seda võitu läks meister Volguin palve- 
rändajatega Semegalliasse ning sõdis ka nende rahvastega ja tappis neist 
korraga 1600. Samas lahingus langes ka üle 300 kristlase. Seejärele 
läksid semgallased taas meistri vastu ja astusid temaga lahingusse, mille 
nad jällegi kaotasid ja kus neist langes üle 500 mehe ning kristlastest 
kuni 200. 

Seepeale hakkasid leedulased liikuma ja kogusid palju sõjaväge meistri 
vastu. Meister ägaja krahv Tüüringist oma 

palverändjatega valmistusid samuti. Seal sõditi siis mõlemal poolel 
üpris tõsiselt, nii et tapeti üle 2000 leedulase ja meistri rahvast 600. 
Sakslased aga jäid peale ja said kuni 1500 hobust saagiks. Pärast seda, 
kui ta kristlaste eest oli vapralt võidelnud, läks krahv oma 
palverändajatega jälle koju omale maale. 


13. Meister Volguini lõpp, 1238. Aja kiitus. 


Pärast seda aega tuli üks Dannenbergi krahv ja härra Johan Haseldörp 
hulga palverändajatega Liivimaale kristlaste vaenlaste vastu sõdima. 
Meister Volguin ühes oma rahvaga võttis kõik oma jõu kokku ning läks 
terve sõjaväega ühes krahvi ja palverändajatega välja ning liikus siis 
suure väega Leedumaale. Leedulased aga olid samuti sõjavalmis ja 
astusid meistrile vastu. Siis võideti kristlaste vägi ning meister Volguin ja 
krahv von Dannenberg ühes 48 or-duvennaga ja paljude 
palverändajatega langesid selles lahingus. Juhtunud anno 1238. Nii sai 
otsa see auväärne meister pärast seda, kui ta oli valitsenud 15 aastat, 
palju head teinud ja oma valitsuseajal hulk vaeva näinud. 

Riia piiskopp Albrechti ja meister Volguini aegadel aga ei tulnud üksi 
Alam-Saksimaa hertsog Albrecht, Orlemün-de krahv Albrecht, Arnstede 
krahv Tüüringist ja Dannenbergi krahv Liivimaale, vaid nii tol ajal kui ka 
hüjem veel palju teisi vürste, nagu näiteks Waldemarus, Taani kuningas, 
Barnimus, Pommeri vürst, mõned krahvid Holsteinist, Stadest, 
Oldenburgist, Lippest ning teisi krahve ja härrasid. Ning mitte omaenda 
kasu pärast, vaid kogu armsa ristirahva eest, et edendada selle 
heakäekäiku, need tulid pikka teed suures ohus maad-ja vettmööda 
Liivimaale ja andsid piiskoppidele ja meistritele suurt rüütellikku abi, 
andes oma vara ja vere vaeste paganlikkude maade ristiusku pöö- 
ramiseks. 

14. Mõõgavendade lõpp, 1238. 


See meister Volguin alustas ka oma elu ajal, aastal 1234, Preisimaa 
kõrgmeistri Hermann von Salza ja kogu Saksa Ordu juures kõikide 
Liivimaa mõõgavendade Saksa Ordule värbamist, mis aga niipea ei 
võinud sündida Taani kuninga vastuseisu tõttu. Sellel nimelt oli 
nõudmisi mõõgavendade vastu Tallinna linna ja juurekuuluvate maade 
pärast. Lõppeks aga peale Liivimaa meistri ja mõõgavendade pidevat 
pealekäimist ja Preisimaa orduhärrade kauast kaalumist ja kuna 
mõõgavennadki Taani kuningaga ära leppisid, võeti nad Saksa Ordusse 
vastu ja liideti sellega. See kinnitati paavst Gregorius IX poolt aastal 
1238, just selsamal ajal, kui meister Volguin tapeti. 

LIIVIMAA KROONIKA TEINE OSA. Esimesest Saksa Ordu 
meistrist Liivimaal kuni viimaseni. 


1. Hermann Balke , Liivimaa Saksa Ordu esimene 
meister, 1238—1245. 


Meister Volguinus oli Liivimaal ühes piiskop Albrechti-ga palju- 
rüütellikke tegusid teinud ja viimaks Preisimaa sakslaste juures nii 
kaugele jõudnud, et Liivimaa Mõõgavendade Ordu pidi võetama Saksa 
Ordusse vastu ja liidetama sellega. Vahepeal lahingus surma saanud ei 
jõudnud ta enam ise Saksa Ordut endale saada. Siis määrati pärast 
tema surma aastal 1238 Liivimaa Saksa Ordu esimeseks meistriks 
Hermann Balke, kelle nimi mõningate juures, võib-olla tema 
suurepäraste tegude pärast, on ka Hermann Falke (= haugas). Ta oli 
enne seda 7 aastat Preisis maameis-ter olnud. See meister tõi esimesena 
Liivimaale Saksa Ordu rüü, millesse ta oli riietatud. Sellega lõpetati 
Mõõgavendade Ordu Liivimaal ja alguse sai uus vendlus — Saksa Ordu. 

Selle meistri ajal anti keiser Friedrich II loal ja paavst Gregor IX 
vaheltsobitusel, kel tol ajal Liivimaal uhke saatkond oli, Tallinna linn 
ühes kõigi sinnakuuluvate maadega Taani kuningale sõpruses, kuigi 
vastumeelselt tagasi. Seevastu jälle kinkis Taani kuningas Liivimaa 
Saksa Ordule kogu Järvamaa igaveseks ajaks ja läkitas ka arvuka sõ- 
javäe ordule abiks mittekristlaste vastu. Selle väe seadis meister 
Hermann Falke venelaste vastu valmis, kes ordule 

ja iseäranis Tartu piiskop Hermannile järelejätmatult suurt kahju oli 
teinud — venelaste käest äravõetud Tartu lossi pärast. Seepärast tungis 
meister suure väega Venemaale Isborski alla ja võitles seal venelastega, 
tappis neist palju maha ja ajas ülejäänud põgenema. Siis asusid meister 
ja Tartu piiskop terve sõjaväega Venemaal Pihkva alla leeri ja tahtsid 
linna tormiga võtta. Venelased aga Pihkvas palusid rahu ja olid valmis 
ordu alla heitma, mis siis ka Vene vürsti Gerpolti loaga sündis. Siis anti 
mõlemad, Pihkva loss ja linn, meistri käsutusse ja meister pani lossi ja 
linna hulga orduvendasid ja ristirahvast, ning kõik kiitsid ja tänasid 
Jumalat suure võidu eest ja läksid seejärele jälle Liivimaa-le. Aga siis, 
kui kirjutati 1244, võitis Novgorodi vürst Aleksander ordult Pihkva 
uuesti tagasi. Kristlased hakkasid küll rüütellikult vastu, aga lõpuks 
pidid nad alla andma. Seal tapeti 70 orduvenda hulga saksa meestega 
ning 6 venda võeti vangi ja piinati surnuks. See meister valitses 6 aastat 
ja suri aastal 1245. 

2. Hinrich von Heimborg, Liivimaa Saksa Ordu teine 
meister, 1245—1247. 


Aastal 1245 määrati Preisimaa kõrgmeistri poolt Heinrich von 
Heimborg Liivimaa meistriks. Selle meistri ajal valitses Riiga 4.piiskop 
Nicolaus, kes Riias Paljasjalgsete-munkade kloostri ehitas. See meister 
lahkus ametist ihu-rammestuse tõttu, kui ta 2 aastat oli valitsenud. 

S.Diderick von Groningen, Liivimaa Saksa Ordu kolmas 
meister, 1247—1250. 


Anno 1247 saatis Preisimaa kõrgmeister Conrad, Tüü-ringi markkrahv, 
ühe teise meistri Liivimaale nimega Dide-rick von Groningen. See meister 
kogus hulga rahvast kuramaalaste vastu ja tungis nende maale ning 
tappis palju 

kurelasi. Ta jäi sinna maale mõneks ajaks ning ehitas seal Goldingeni 
ja Amboteni, pani palju rahvast nendesse lossidesse ja laskis igal pool 
kurelastele kuulutada, et kõik need, kes nõus on ristimise kaudu 
ristiusku astuma, ordule alla andma ja maksu maksma, jäävad ellu. Aga 
ristimine oli neile vastu karva, mispärast suur riid tekkis ning mõnigi or- 
duvend surma sai, enne kui kurelasi jõuti taltsaks teha ja ristiusku 
pöörata. 

Kurelased nähes, et ordul tõsi taga on, läksid Leedu vürsti Mendowi 
poole üle ja heitsid temale alla, kes samuti kristlaste vaenlane oli. 
Seesama vürst kogus tohutu hulga rahvaist ja tungis täie võimuga 
Kuramaale Amboteni alla. Siis läksid meister ja härra Bervart, marssal, 
oma rahvaga metsa peitu, ja kui leedulased Amboteni peale tormamas 
olid ja meistrit seal ei teadnud karta, tungiti neile meistri ja marssali 
poolt ootamatult kallale. Nüüd põgenes Leedu vürst kogu rahvaga ning 
samal põgenemisel tapeti üle 1500 leedulase, võeti paljusid vangi ja 
nende voor võeti ära. Kristlastest aga langes ainult 4 orduvenda ja 10 
teist. Pärast seda võitu võttis meister seal maal linnused oma alla ja 
kindlustas need hästi ära. Seejuures oli palju tööd ja mõnigi orduvend 
suri. Valitsenud 3 aastat, lahkus meister Di-derick ametist ja saadeti 
pärast seda kõrgmeistri poolt ordu asjas volinikuna paavsti juure. 


4. Andreas von Stuckland, Liivimaa Saksa Ordu neljas 
meister, 1250—1256. 


Aastal 1250 nimetati Andreas von Stuckland Liivimaa meistriks, kes oli 
igamehe vastu õiglane ja hea. Selle meistri ajal mässasid leedulased, 
samaitid ja semgalid ordu vastu, tahtes ordut kogu maalt välja kihutada. 

Siis oli meister Andreas von Stuckland oma vendade ja rüütlitega ka pea 
lahinguvalmis ja läks vaenlastele vastu, tappis ja vangistas neist 
paljusid, põletas, rüüstas ja laastas nende maid, tungis kuni selle 
lossini, kus kuningas Mendow asus, ning 

röövis ja kihutas ümberoleval maal ringi ja tappis või võttis vangi kõiki, 
keda ta kätte sai. Siis läks ta Samaitisse ja võimutses seal nõndasamuti, 
nagu ta seda oh teinud Leedus. Pärast säärast võitu läks ta suure rõõmu 
ja triumfiga taas Riiga ja tõi endaga suure saagi kaasa. Sellest 
röövsaagist jagas meister palju välja Jumala auks ja vaestele ning üle- 
jäänu oma sõjameestele. 

Seejärele tungis meister oma vendadega kogu väega semgalitele peale, 
tegi seal sedasama, mis Leedumaal ja Sa-maitis ning tõi sealt ka suure 
röövsaagi kaasa. Semgalid aga pöördusid meistri poole ja palusid rahu ja 
pakkusid ordule maksu ja kümnist. Ning lepiti kokku, et saagu ja pidagu 
rahu kümnise ja iga-aastase maksu tingimusel. 

Leedu kuningas Mendow läkitas saadiku meister And-rease juurde ja 
soovis temaga läbirääkimisi pidada. Meister aga, asja oma vendade ja 
rüütlitega läbi arutanud, läks määratud kohale kuninga juurde. Ja 
pärast vastastikkust sõbralikku läbirääkimist laskis kuningas 
valmistada maitsva söömaaja ja palus meistri võõrusele. Lauas oli 
meistril palju lahket kõnelust kuningaga, kuni ta kuninga nii kaugele 
viis, et see lubas kristlaseks saada. Ning kuningas palus, et meister 
paavsti juures seda sobitaks ja läbi viiks, et teda ja tema abikaasat 
otsekohe pärast ristimist kristlikuks kuningaks ja kuningannaks 
kroonitaks, mida talle meister Andreas von Stuckland ka tõotas ja lubas. 
Siis rõõmustas kuningas ja tõotas ordule kinkida tüki maad. Ja 
kuningas ja meister lahkusid teineteisest sõpruses. Kui nüüd meister 
koju oli jõudnud, teatas ta sellest jalamaid paavst Innocentiusele, kes 
sellest üpris rõõmustas ja meistrile voli andis kuningat krisüaste korra ja 
viisi päraselt kroonida. 

Tol ajal oli Albrecht, II sellenimeline, toomhärra Breeme-nist, Riia 
piiskopkonna viies piiskop ja samas Lüübeki piiskopkonna juhataja. See 
piiskop Albrecht ja meister Andreas von Stuckland lasksid kaks toredat 
krooni valmistada ja reisisid Külmi piiskopi Hinricuse ja teiste 
piiskoppidega 

ja hulga isandate ja rüütlitega üliuhkesti Leedumaale kuninga juurde, 
kes neid suure toredusega hiilgavalt vastu võttis ja hästi ümber käis. Siis 
võtsid kuningas ja kuninganna Marta kristliku ristimise vastu ja neid 
krooniti kristlaste kombel meistri ja piiskop Albrecht! poolt. Ning meister 
andis kuningale kogu Leedumaa paavsti nimel lääniks. Ja siis ristiti ka 
hulk teist rahvast. Kui aga nüüd kõik oli lõpetatud, siis reisisid piiskopid 
ja meister jälle koju. Sündinud aastal 1255. 

Selle meistri valitsuse ajal sai Riia stift peapiiskopkon-naks ja püskop 
Albrecht, II sellenimeline, Riia esimeseks peapiiskopiks ning kõige 

ülemaks aukandjaks kõikide Prei-simaa piiskoppide kui ka kõikide 
Liivimaa piiskoppide üle, samuti nagu Preisimaa kõrgmeister ülem 
aukandja oli terve ordu üle nii Liivimaal kui Preisimaal. See meister And- 
reas valitses 6 aastat, pani oma ameti siis maha ja läks ära Saksamaale. 


5. Everhart, Seine krahv, Llivtmaa Saksa Ordu viies 
meister, 1256—1258. 


Aastal 1256 sai Liivimaa meistriks Everhart, üks Seine krahv, kes oli 
vaga ja tark härra. Ta võeti suure auga Liivimaal vastu, ja kohe alguses 
pani ta oma rahva sõjajalale samaitide vastu. Ta tungis nende maale ja 
röövis ning põletas seal, tappis ja võttis palju vange ning tuli siis suure 
võiduauga Riiga tagasi. Nii tegi ta ka ühe sõjakäigu Kuramaale ja palju 
teisigi käike ordu vaenlaste vastu. Pärast seda, kui ta kaks aastat oli 
valitsenud, jäi ta haigeks ja laskis enese Saksamaale viia, kus ta suri. 


6. Anno von Sangerhusen, Liivimaa Saksa Ordu kuues 
meister, 1258—1261. 


Aastal 1258 saatis Preisimaa kõrgmeister Poppo Liivimaale ühe teise 
meistri, nimega Anno von Sangerhusen. 

See meister pidas semgalite ja samaitidega mitu sõda, ning kui ta 3 
aastat Liivimaal oli valitsenud, ülendati ta Preisi kõrgmeistri ametisse 
aastal 1261. 


T. Borchart von Hornhusen, Liivimaa Saksa Ordu 
seitsmes meister, 1261—1264. 


Aastal 1261 võttis Borchart von Hornhusen Liivimaa meistri ameti 
vastu. See meister tahtis kord Kuramaa losse üle vaadata, ning kui ta oli 
Meemeli lähedusse jõudnud, tungisid paganad, kes võsas peidus olid 
olnud, talle kallale. Meistril aga ep olnud mitte rohkem kui 40 orduvenda 
ja 500 ratsanikku, kelledega ta üsna vaprast! paganatele peale tungis ja 
neist paljusid maha tappis. Siis jäi kristlastest ainult 12 orduvenda 
järele ning meister ise sai haavata ja põgenes oma meestega Meemeli 
lossi. Ja kui ta haavadest paranenud sai, reisis ta ühes oma meestega 
jälle Riiga ning seadis enese valmis nende samade paganate, nimelt 
samai-tide, vastu, et saadud häbi kätte maksta. Samaitid aga palusid 
rahu ja saidki selle Riia peapiiskopi nõuandel kaheks aastaks. Vahepeal 
pidas meister palju sõdasid teiste paganatega. 

Kui kaheaastane rahu samaitidega lõppenud oli, puhkes leedulaste ja 
samaitide ning ordu vahel sõda uuesti. Kui nüüd mõlemad pooled 

sõjaväljal olid ja koos taplust pidasid Ja mõlemal poolel palju mehi 
langes, jäid paganad peale ja võitsid. Seal löödi 33 orduvenda maha. Ent 
meister seadis enese uuesti sõjateele paljude meestega, kes Saksamaalt 
ordule appi olid tulnud ja pakkus leedulastele ja samaitidele taas 
lahingut; need aga ei julgenud ligi tulla. Siis tungis meister Semgalliasse 
ja võttis seal ühe linnuse tormijooksuga ning läks siis sisemaale ja ehitas 
seal linnuse nimega Dobele (saksa Dobbelen) ja pani sinna tubli 
kaitseväe sisse. Sellel meistril oli palju tegemist leedulaste, 

samaitide, venelaste ja semgalitega. Need rahvad olid kõik ühinenud, et 
sakslasi kogunisti Liivimaalt välja ajada. Lõppeks tapeti see meister 
Borchart ühes paljude orduvendade ja teiste sõjameestega Durbes 
lahinguväljal leedulste ja samaitide poolt aastal 1264. Samal puhul said 
paganad Kerssowi ja Dobele lossid jälle kätte. See meister valitses 3 
aastat ja 6 kuud. Durbe lahinguväljal aga langes Preisi marssal ühes 150 
orduvenna ja paljude aadlimeestega. Peale selle võeti 8 orduvenda vangi 
ja 5 piinati surnuks. 


8. Jürgen von Eikstadt, Liivimaa Saksa Ordu kaheksas 
meister, 1264—1267. 


Anno 1264 sai Jürgen Eikstadt, Segevoldi komtuur, pärast Borchart 
von Hornhusenit Liivimaa meistriks. Ta oli enne olnud Borcharti abiline, 
ja kui ta leedulastele oma eelkäija surma kätte maksta tahtis, siis oleks 
teda peaaegu tabanud sama, mis tema eelkäijat. Seepärast tuli tal leedu- 
lastega rahu teha. Vahepeal, kui meister leedulastega sõdis, langesid 
saarlased kristlastest jälle ära. Nende vastu sõdis meister äralangemise 
pärast, lõi neist Käärmal ühe tiheda metsa ees hulga maha ja sundis 
neid sel viisil uuesti sõna kuulma. Selle meistri ajal olid kristlased 
Liivimaal suures ohus. 


9. Werner von Breithusen, Liivimaa Saksa Ordu 9. 
meister, 1267—1269. 


Pärast Jürgen von Eikstadti valiti Werner von Breithusen Liivimaa 
meistri ametisse. Meister Werneril oli palju tegemist kristluse 
mahasalanud ja mamelukiks saanud Leedu kuninga Mendowiga, pärast 
seda ka venelaste vürstiga ning peale selle veel samaitide vürsti 
Tramatiga. Need kolm vürsti olid ühinenud selleks, et Liivimaalt ordu 
ühes kõigi sakslastega minema kihutada. Kui aga Leedu kuningas 
Mendow sõjaväega Võnnu alla oli jõudnud ja oma liitlast, 

venelast, Liivimaal eest ei leidnud, siis läks ta üsna vihas-tunult jälle 
tagasi, tehes liivimaalastele suurt kahju. Nüüd, tema äraolekul, tuli 
venelaste vürst täie väega, röövis ja laastas kogu Tartu piiskopkonna ja 
võttis Tartu linna ära. Ning kui ta Tartu lossi nii pea kätte ei saanud ja 
meister ka päästeväega tulemas oli, siis rüüstas venelaste vürst Tartu 
linna ja põletas selle täielikult maha ning pöördus siis jälle Venemaale. 
Meister aga ja Tartu piiskop järgnesid venelastele nende maale, röövisid 
ja põletasid seal ja lõid palju venelasi maha pärast seda, kui nad linna 
uuesti kaitseväe olid pannud. Siis jäi meister haigeks ning tal tuli 
Venemaalt haigena ja nõrgana Riiga pöörata, suure võiduau ja rööv- 
saagiga. 

Senikaua kui meister Venemaal viibis, tungis Tramat, samaitide vürst, 
vahepeal täie väevõimuga Läänemaale ja tegi seal suurt kahju. Selle 
vastu laskis haige meister Riias koguda väe orduvendadest, 
kodanikkudest ja sulastest, et vastu astuda Tramatile tema koduteel. 
Kui nüüd Tramat tagasiteel olija taas läbi Riia piiskopkonna Samaitisse 
minna tahtis, siis põrkasid nad Dünamünde kloostri juures selgel 
kuupaistel kokku ja pidasid öösi teineteisega säärast taplust, et 
lahinguväli oli verest täiesti punane. Ent sakslased jäid peale ja kaotasid 
ainult 9 orduvenda, väheseid kodanikke ja sulaseid ning Tramat põgenes 
Leedumaa kuninga Mendowi juurde. See meister sõdis ka kurelastega ja 
läks Kuramaale ning rüüstas hullusti seda maad, tappis palju rahvast ja 
võttis kolm lossi, üks neist Grubin, ning põletas need maani maha. Aga 
meister Werner, kui ta oli 2 aastat valitsenud, palus end ametist lahti ja 
rändas Saksamaale, kus ta omale puhkepaiga leidis. 


10. Conrad von Mandern , Liivimaa Saksa Ordu 10. 
meister, 1269—1272. 


Anno 1269 sai Conrad von Mandern Liivimaa meistri ameti. See 
meister ehitas Järvamaal toreda Paide lossi ja 

Kuramaal Miitavi lossi. Selle meistri ajal tapeti kuningas Mendow kui 
koer ühe vojevoodi poolt ning sai niiviisi mameluki õige tasu. Sel meistril 
oli ka venelaste, kurelaste ja samaitidega palju tegemist ja ta sõdis 
nendega mitugi korda ning kaotas korra 600 meest ja 20 orduvenda ja 
teisel 
korral 10 venda. See meister lahkus ametist vanaduse tõttu, kui ta oli 
kolm aastat meister olnud, ning läks Saksamaale. 

11.Otto von Rodenstein, Liivimaa Saksa Ordu 11. 
meister, 1272—1274. 


Aastal 1272 tõsteti Liivimaa meistri seisusesse härra Otto von 
Rodenstein, kes venelastega suurt sõda pidas. Ja kui ta venelaste vastu 
sõjaväljale läks, siis tungis vaenlane ligi suurema ja võimsama väega kui 
arvata võis ja surus meistrile ägedasti peale. Siis põrkasid mõlemad väed 
kokku. Meister aga sai Jumala abiga võidu ja lõi maha üle 5000 venelase 
ja ajas teised põgenema. Selles lahingus langes ka Tartu piiskop 
Alexander koos paljude kristlastega. Pärast seda võitu tungis meister 
18000 mehega maadpidi ja mõninga tuhandega laevateed kaudu 
Venemaale ning röövis ja põletas seal ja võttis Isborski lossi ja põletas 2 
linna maha. Seejärele piiras ta suurt Pihkva linna. Lõpuks aga sai sellest 
sõjast ja riiust Moskva ja Novgorodi vürstidega läbirääkimiste teel rahu 
ning meister lahkus oma rahvaga taas Venemaalt. 

Järgmisel aastal pärast seda tuli tal leedulaste Ja sem-galite vastu 
sõdida, kes Saaremaale olid tunginud ja seda rüüstanud. Siis pani 
meister Otto ja Sigfrid, Taani kuninga asevalitseja Tallinnas, Tartu 
piiskop Frederick ja Lihula piiskop Hermann oma väed ruttu valmis ja 
astusid leedulastele jääl vastu ning pidasid teineteisega niivõrd suurt 
taplust, et mõlemad pooled said suurt kahju. Seal tapeti meister Otto 
koos 52 vennaga ja 600 sakslasega ja Lihula piiskop Hermann sai 
haavata, ning leedulased said võidu 

ja pöördusid jäält sisemaale, kaasa vedades suurt röövsaaki. Juhtunud 
aastal 1274. 


12. Andreas , Liivimaa Saksa Ordu 12. meister, 1274. 


Anne- 1274 tõsteti otsekohe pärast meister Otto surma juhiks Andreas, 
silmas pidades veel kestvat sõda, et ta selle sõja leedulaste, samaitide ja 
semgalite vastu lõpule viiks. Ent varsti samal aastal tapeti ta ühes 20 
orduvennaga leedulaste poolt. Sel ajal valitses Johannes von Lunen, Riia 
teine peapiiskop. 


13. Wolter von Nordeck , Liivimaa Saksa Ordu 13. 
meister, 1275—1278. 


Aastal 1275 sai Liivimaa meistri ameti oma kätte Wolter von Nordeck, 
kes palju ausaid tegusid samaitide ja semgalite vastu korda saatis. Ta 
võttis ka Tervete ja Meisatene lossid ära ja kiskus need maha ja sundis 

semgalid sõna kuulma ning jagas maad kapiitliga. Valitsenud 4 aastat, 
lahkus ta ametist ja läks ära Preisimaale. 


14. Ernst von Rassborg, Liivimaa Saksa Ordu 14. meister, 
1278—1279. 


Aastal 1278 sai Ernst von Rassborg Liivimaa meistriks. See meister 
alustas toreda Dünaburgi lossi ehitamist, mis kõiki paganlikke naabreid 
kõvasti pahandas. Seepärast hakkasid nad kõige jõuga sellele tööle 
vastu, ent ilmaaegu, sest meister valmistus sõjaks kõige võime kohaselt 
koos oma vendade ja rüütlitega ning Elert, Taani asevalitseja Tallinnas, 
tuli meistrile samuti appi. Selle väega tungis meister Leedumaale, kus ta 
suuresti tappis, röövis ja põletas ja sealt suure vara kaasa tõi. 
Leedulased aga järgnesid sõja- 

väega pea meistrile Liivimaale Askradi lossi alla. Seal põrkasid nad 
kokku ja pidasid teineteisega taplust. Aga kuna paganate vägi ülitugev 
oli, siis kaotasid kristlased lahingu. Seal löödi meister Ernst koos 71 
orduvennaga ja paljudega aadlist maha, ning paganad haarasid meie 
armsa Jumalaema lipu, mida rüütel Hlnrich von Tisenhusen kandis, 
ning tapsid lipukandja. Taani asevalitseja Tallinnast tahtis seisukohta 
veel pidada, kuid sai selle juures haavata ning tema ratsu tapeti. 
Sündinud aastal 1279 paastuajal. 


15. Conrad von Fuchtewange, Liivimaa Saksa Ordu 15. 
meister, 1279—1281. 


Anno 1279 sai Liivimaa meistriks Conrad von Fuchtewange, kes oli 
Preisi maameister. Ta pidas ühteaegu mõlemat ametit. Nii kaua, kui see 
meister Liivimaal valitses, oli alatine sõda samaitide, semgalite ja ordu 
vahel. Aga valitsenud Liivimaal kolm aastat, läks ta Preisimaale, kus ta 
hiljem ka kõrgmeistriks sai. Nii teenis see meister Saksa Ordu kolmes 
kõige kõrgemas ametis. 


16. Willeken von Schurborg, Liivimaa Saksa Ordu 16. 
meister, 1281—1287. 


Aastal 1281 valiti Viljandis Liivimaa meistriks Willeken von Schurborg, 
kelle nimi on mõnede juures ka Willem von Endorf. See meister pidas 
suuri sõdasid leedulaste, samaitide ja semgalitega ja tappis nende 
ülema. Ta ehitas Sem-gallias Püha mäe, peale selle kolm lossi, Volmari, 
Burtniku ja Trikata (saksa Trikaten), ja Võnnu kiriku. Lõpuks said 

semgalid tapluses temast võitu ja lõid ta maha ühes 33 orduvennaga 
ning 16 langes vangi. Nendest seoti mõned alasti 

hobuste selga ja peksti siis malakatega surnuks; mõned seoti 
puuröstidele ja asetati tule peale ning põletati sel kom -bei. See meister 
valitses 5 aastat ja 5 kuud. 


17. Conrad von Hertogenstein, Liivimaa Saksa Ordu 17. 
meister, 1287—1289. 


Aastal 1287 alustas Liivimaa meistri ametis olemist Conrad von 
Hertogenstein, kes oma eelkäija surma kättemaksmiseks nii mõnegi 
sõjakäigu mässuliste semgalite vastu toime pani. Ta võttis ka Dobele 
linnuse tagasi, mille meister Borchard von Hornhusen oli kaotanud, ja 
lõhkus maha, põletas ning hävitas semgalite kindlused Raktesi (saksa 
Ratten) ja Sidrobeni. Siis pandi semgalid uuesti sõna kuulma. See 
meister valitses 2 aastat. 


18.Boltho von Hogenbach, Liivimaa Saksa Ordu 18. 
meister, 1289—1294. 


Anno 1289 järgnes Boltho von Hogenbach Liivimaa meistri ametisse. 
Selle meistri ajal, just siis, kui venelaste, leedulaste, samaitide ja kõikide 
mittekristlaste poolest valitses ajutine rahu, puhkes ja algas Liivimaal 
kadeduse ja auahnuse sisemine sõda ordu ja piiskoppide vahel. See 
meister valitses 5 aastat. 


19. Hinrich von Dumpeshagen, Liivimaa Saksa Ordu 19. 
meister, 1294—1296. 


Aastal 1294 sai Liivimaa meistriks Hinrich von Dumpeshagen, kes 
Tartu piiskopi Bernhardiga lepingu ja rahu tegi. Aga seesinast rahu ei 
peetud piiskoppide poolt kaua, millest tekkis suuri ilmaaegseid sõdasid. 
See meister valitses 2 aastat. 

20. Bruno, Liivimaa Saksa Ordu 20. meister, 1296—1298. 

Aastal 1296 sai Bruno Liivimaa meistriks. Selle meistri ajal puhkes 
suur sõda ordu ja kolmanda peapiiskopi Johannes van der Fechte vahel 
ühes Riia kapiitliga. Sest kuna nimetatud piiskop ühes oma kapiitli ja 
kogu stiftiga liitus leedulaste ja teiste uskmatutega Saksa Ordu vastu ja 
neidsamu uskmatuid hulgaviisi maale oli toonud, tuli meister Brunol 

ühes oma orduliikmetega ka vastupanu korraldada. Ning kui mõlemad 
väed välja läksid ja Toreida all kokku said, siis said Riia 
piiskopkondlased koos uskmatute leedulastega võidu ja tapsid meister 
Bruno ühes kuuekümne orduvennaga. Sellest muutusid stiftlased ja Riia 
kodanikud väga julgeteks ja piirasid Nyemölet, ordu lossi, kust nad aga 
tagasi löödi. Seal langes peaaegu 400 riialast, mõned tapetud ja mõned 
vette aetud, nii et nad uppusid. Sündinud aastal 1298. 


21. Gottfrid , Liivimaa Saksa Ordu 21. meister, 1298— 
1307. 


Anno 1298, veel kestva sõja aegu Riia piiskopkondlaste-ga, valiti 
Gottfrid Liivimaale meistriks. Selle meistri ajal oli väliste vaenlaste 
poolest hea rahu, aga sisemist sõda ordu ja piiskoppide vahel ei-võidud 
ega suudetud nii pea lõpetada. See meister valitses 8 aastat. Sel ajal oli 
Johannes, üks krahv Schwerinist, Riia neljas piiskop. 


22. Conrad von Jocke , Liivimaa Saksa Ordu 22. meister, 
1307—1327. 


Aastal 1307 sai Conrad von Jocke Liivimaa meistriks. See meister 
kogus hulga sise- ja välismaist sõjarahvast, sellele lisaks saadeti talle ka 
Preisimaalt palju sõjamehi, kellede 

pealik oli keegi nimega Ketelhödt. Selle väega tungis meister Venemaale 
ja piiras, võttis ära ning rüüstas Pihkva linna ning tõi sealt määratu 
suure röövsaagi kaasa, sundides sel kombel venelasi vaherahule. See 
meister ehitas Mesooteni (ehk Meisate, saksa Meisaten) lossi Semgallias 
ja teisigi. 

Selle meistri valitsemise ajal, aastal 1315, oli Liivimaal ja kõikides 
ümbruskonna maades sääraselt enneolematult hirmus näljahäda vilja ja 
muu hädatarviliku poolest, et mitmed sajad inimesed nälga surid. Neid 
heideti ja maeti rahva suurtesse ühishaudadesse ning mõningad 
vanemad tapsid ja sõid omaenda lapsi, mõningad jälle panid leivapuu- 
dusel oma lapsi kuumadesse saunadesse, kus nad lämbusid. Samal ajal 
juhtus Eestimaal külas nimega Pugget, et keegi sulane naljapärast oma 
isa ära tappis ja tahtis teda ära süüa. See sulane võeti kinni ja piinati 
koledal kombel surnuks. Ning kui tol ajal mõni varas alles lühikest aega 
võllas oli rippunud, võtsid selle öösi vaesed inimesed võllast maha ja sõid 
ära. See nälg ja puuduseaeg kestis kolm aastat sellepärast, et vili, nii 
rukis kui oder, igal aastal põllul ära külmas. 

Selle meistri ajal oli ka sõda ordu ja Saaremaa piiskopi vahel, 
missuguses sõjas meister piiskopilt võttis Haapsalu, Koluvere ja Lihula 
lossid ühes kogu Läänemaaga. Viimaks lahendati see tüliasi Isarnuse, 

Riia viienda piiskopi poolt ning lepiti ära. Seejärele lahkus Isarnus oma 
stiftist ja läks Itaaliasse, kust ta oli tulnud. 


22. Everhard von Monheinm,, Liivimaa Saksa Ordu 23. 
meister, 1327—1341. 


Anno 1327 astus Liivimaa meistri seisusesse Everhard von Monheim, 
Goldingi komtuur, kes oh õiglane, tõsineja vahva härra ning ordule ja 
Liivimaale palju head tegi. Tema ajal tekkis taas ordu ja riialaste vahel 
sõda. Siis olid riialased 

priiuse armastusest pea löögivalmid ja tungisid Düna-münde ordulossi 
alla ja põletasid aleviku lossi ees maani maha ning tapsid palju rahvast, 
noori ja vanu, mis meistrit ja kogu ordut väga vihastas. 

Sellepärast piiras meister Everhard von Monheim suure väega Riia 
linna ja pani kõik tänavad ja teed kinni, nii et riialased kuskilt moona ei 
saanud, mispärast nad siis lõpuks sunnitud olid armu paluma. Nii 
pöördusid nad tungivalt Preisi maamarssali poole, et võtku tema see asi 
meistri ja Riia linna vahel enda kätte, nii et riialased tema eestkostmise 
läbi armu saaks; sellest ei tahtnud meister suures kibeduses kuuldagi. 
Ent viimaks peeti nii palju läbirääkimisi, et jõuti leppimisele. Siis tuli 
riialastel meistri jalgade ette langeda ja armu paluda. Peale selle pidid 
nad oma linna ühes kõigi oma õiguste, priiuste ja privileegidega meistrile 
ja ordule ära andma ning selle väravad ja müürid maha kiskuma. See 
juhtus aastal 1330 Püha Gertrudi päeval (17. märts). Hiljem andis neüe 
meister uuesti teised eesõigused ja priiused ja näitas neile armu ning 
ehitas veel pärast seda Riia lossi ja teisi losse ja linnuseid. 

Kui see sõda oli lõpetatud, siis tungis meister Vene kuninga Satatese 
maale ja röövis, põletas ja tappis seal põhjusel, et venelased leedulastega 
olid ühinenud preislaste vastu. Sellest põhjustati leedulaste kuningas 
sõda alustama Liivimaa vastu. Siis oli meister peatselt sõjavalmis ja 
astus vaenlastele vastu ning nad lõid lahingut teineteisega. Ent meister 
sai võidu ja tappis paljusid leedulastest ning haavas kuningat ennast ja 
peletas ülejäänud põgenema. Pärast seda võitu, kui vaenlased maalt 
välja olid pekstud, läks meister Samaitisse ja toimetas seal sääraselt, et 
sa-maitid pidid rahu paluma. Siis määrati rahu leedulaste, samaitide ja 
Liivimaa vahel. 

Kui nüüd leedulaste ja samaitidega rahu oli, siis tõusid Pihkva 
venelased ordu vastu üles. Nende vastu seadis meister enese ka valmis 
koos Arnsborgi krahviga, kes hulga rüütlitega oli ordule appi tulnud. Kui 
nüüd see meister ve 

47 

nelaste ja teiste paganatega sõdis, tuli niivõrd ennenägematu külm talv, 
et palju kristiasi ja paganaid surnuks külmas ja ütles üks rüütel teisele: 

Oleksin ma Rooma kuningas, siis annaksin poole oma rüki sooja toa 
eest. See näide ja teisedki sarnased lood näitavad küllaltki selgesti, kui 
palju vaeva maksis armsatel vanaaja inimestel võidelda armsa ristirahva 
heaks. 

See meister kavandas üldjoontes ja ehitas ka üles palju losse ja 
linnuseid ning maa suurenes väga tema valitsemise ajal. Selle meistri 
ajal valitses maad Fredericus, Riia 6. peapiiskop, pärit Böömimaalt. Ning 
kui meister Everhart vanaks sai, siis lahkus ta ametist Preisimaa 
kõrgmeistri juures, valitsenud 14 aastat, ja läks ära Kölni, kus ta Püha 
Catharina komtuuri ametisse astus. 


24. Borchard von Dreileve, Liivimaa Saksa Ordu 24. 
meister, 1341—1347. 


Anno 1341 astus Borchard von Dreüeve Lnvimaa meistri ametisse. See 
meister alustas juba varsti oma valitsemise algul, Maarja 
Kuulutuspäeval (25. märts), uhkete losside Marienborgi ja Frauenborgi 
ehitamist Vene piiril, mis venelasi üpris pahandas. Seepärast kogunesid 
nad hävitama taas neid losse, mis olid ehitatud liiga ligidale nende maa- 
le. Ning kui nad Marienborgi alla olid jõudnud ja koledat suitsu ja tossu 
teinud, et sakslasi lossis ära hävitada, siis hakkasid sakslased 
rüütellikult vastu ja tapsid 82 venelast, arvestamata haavatuid. Kuigi 
sakslased suitsu ja tossu all üpris kannatasid, said nad ometi võidu. Siis 
määrati Arnold von Vitikhoff Marienborgi esimeseks komtuuriks. See 
sõda venelastega kestis veel mõnda aega, kus meistrü ühes kogu orduga 
veel küllaltki tegemist oli. 

Selle meistri valitsemise ajal anno 1343 jüriööl panid Harju talupojad 
toime kohutavalt kurja teo. Nad tapsid haletsemisväärselt peaaegu kõik 
aadlikud sakslased, noored ja vanad, naised ja neitsid, junkrud ja 
sulased ja kõik, kes 

olid saksa soost, arvult üle 1800. Siis olid sakslased Harjus ja Virul, 
Läänemaal ja Saaremaal ning kogu Eestimaal mässavate talupoegade 
pärast suures hädas ja ohus. Selsamal ööl, kui see tapmine sündis, 
põgenesid mõningad aadlikud mehed, naised ja neitsid alasti ja paljalt, 
sukkadeta ja kingadeta läbi võsa ja soo Paidesse ja mõned Tallinna. Siis 
ei leidnud kloostridki halastust, sest Padise kloostris tapeti 28 munka. 
Seepeale kogunesid talupojad, arvult umbes 10000, ja määrasid enda 
hulgast kuningaid ja vürste. Siis piirasid nad Tallinna linna ja Taani 
asevalitsejat Tallinna lossis. Säärast mängu alustasid ka Lääne talupojad 
ja piirasid oma piiskoppi kõigi toomhärradega ning palju aadlikke 
Haapsalus. Peale selle tapsid Saaremaa talumehed samal suvel 
jaagupipäeval kõik sakslased Saaremaal ning piirasid ka Pöides ordu 
foogti ühes kogu konvendiga sisse. Ja kui foogt oma konvendiga kaua ei 

suutnud Poides vastu pidada, siis palus ta endale ja oma meestele vaba 
läbipääsu, mida talumehed talle aususele ja usaldatavusele toetutes 
lubasid, aga ei pidanud. Kui nimelt foogt teiste sakslastega Pöidest välja 
tuli, siis tapsid talumehed nad kõik maha, nii et sealt ükski ei pääsenud. 

Talupojad Tallinna all läkitasid oma saadikud Turu (Äbo) ja Viiburi 
piiskopi juurde ja tõotasid rootslasile anda Tallinna linna. Aga vahepeal 
oli Taani asevalitseja meister von Dreilevelt palunud abi. See meister 
valmistus pea nii asevalitseja kui ka kitsikuses viibivate aadlikkude 
tungiva nõude kohaselt Tallinna linna päästma ning mässulisi talupoegi 
karistama. 

Kui nüüd talupojad Tallinna all meistri tulekust kuulsid, siis läkitasid 
nad meistri juurde oma saadikud ja tõotasid temale alla heita sellel 
tingimused, et nad ainuüksi meistri ja ordu maksualused oleksid; ent 
nad ei tahtvat teps mitte ühtki aadlimeest oma ülemuseks tunnistada, 
ennemini tahtvat nad kõik surra; aadlikud nimelt olevat neile küllalt 
kaua suurt kõrkust ja igasugu vägivalda näidanud. Ent käskijad ja 
teised aadlist, kelle sugulased talumehed 

olid ära tapnud, palusid meistrit tungivalt, et ta ei halastaks 
mõrtsukate peale ja säärast koletuslikku mõrtsukatööd karistamata ei 
jätaks. Selle peale jätkas meister pealetungija lõi aegamööda tapluses 
palju talupoegi maha ning nõrgestas neid sellega kaunikesti ja tungis 
viimaks talumeestele peale Tallinna all, tappis nad peaaegu kõik maha, 
arvult ligilähedaselt kuni 10000. Pärast niisugust võitu oli nii Taani 
asevalitsejal kui ka kõigil sakslasil kogu maal ja Tallinna linnas suur 
rõõm ja hõiskamine. Siis tõttasid nad hulgaviisi linnast ja silmitsesid 
rõõmuga surnukehi. Selle heateo eest tänas Taani asevalitseja meistrit 
lahkesti ja palus edaspidiseks tema abi rootslaste vastu, kes Soomest 
olid tulemas. Siis käskis meister kuningliku asevalitseja kõrval härra 
Gosswin von Erket, Viljandi komtuuri, Tallinna lossi ja linna valitseda ja 
tõttas isa Haapsalusse, et päästa piiskoppi ja teisi Haapsalu sakslasi. 
Kui aga Läänemaa talumehed Haapsalu all meistri tulekust kuulsid, siis 
põgenesid nad kõik võsastikku ja soosse ja niiviisi pääsesid ka 
haapsallased. Vahepeal jõudsid soomlased Viiburist pärale mõningate 
laevadega, mida talumeeste saadikud olid nõutanud; ning kui soomlased 
teada said, et talumehed on löödud ja Tallinn päästetud, siis tulid nad 
Tallinna linna ja ei puudutanudki talumeeste küsimust, vaid kaebasid 
Rootsi ja Taani vahelise tüli asjas. Siis rahustasid neid härra Gosswin 
von Erke ja asevalitseja lahkete sõnadega ja vooru stasid neid hästi ning 
saatsid neid sel kombel hea kos-tusega jälle minema. Kui nüüd teised 
talumehed maal oma sõprade käekäigust Tallinna all kuulsid, siis 
kutsusid mõned venelast üles, et tungigu see uuesti sakslastele kallale; 
võib-olla läheksid kõik talumehed tema poole üle. Venelane ei viitanudki 
kaua, vaid tungis pea Tartu piiskopkon-da. Piiskopi omad ägaja mõned 
käskijad astusid vene jõugule Otepää juures mehiselt vastu ning tapsid 

neist üle 1000 ja panid teised põgenema. Seal langes ka mõningaid 
orduvendi ja mõningaid aadlist, nende seas.Johann von Lewenwolde. 

Pärast seda läks Borchard von Dreileve, Liivimaa meister, talve ajal 
Saaremaale, et karistada mässulisi talumehi, kes olid tapnud Pöide 
foogti ühes kogu konvendiga ning kõik sakslased seal. Meister asus 
Karjas on sõjarahvaga laagrisse, kus ta kaheksa päeva viibis, ning tema 
sõjavägi rüüstas kogu Saaremaa läbija tappis umbes 9000 inimest, noori 
ja vanu. Siis aga palusid saarlased armu, mida neile rasketel tingimustel 
lubati. Nii tuli neil kõik oma sõjariistad üle anda ja Lihula lossi vedada; 
peale selle tuli neil jalamaid alustada Sonenborgi (heakstegemise) lossi 
ehitamist, kui nad ellu. tahaksid jääda. See juhtus aastal 1345. 

Kui meister oma sõjaväega Saaremaal oli, tungisid tema äraoleku ajal 
leedulased maale ja said kätte Tarweite lossi Reminiscere-pühapäeval 
(teisel paastupühal) öösi, ühe semgallase äraandmise läbi, tapsid seal 8 
orduvenda ja teisigi sakslasi. Siis tõttasid nad edasi Miitavi alla, 
põletasid puust eellinnuse täiesti maha, nii et tuli ka Miitavi linnusesse 
lendas, kus mõned orduvennad koos 600 teise inimesega tulehädas 
hukkusid. 

Siis liikusid leedulased kogu väejõuga edasi Riia alla ja olid seal vagusi 
poole ööd ning läksid seal Nyemöle alla ja said eellinnuse kiiresti kätte. 
Kuid nad löödi jälle tagasi. Seejärele tungisid nad Segevolde alla ja olid 2 
ööd paigal Valga all, rüüstasid hirmsal kombel ümberolevat maad ning 
ajasid umbes 260 inimest Segevolde maa-alalt, samuti Riia 
piiskopkonnast üle 1000 inimese nagu loomi endaga kaasa. Sündinud 
aastal 1345 paastu ajal. 

Ka peaks olema selle meistri ajal toimunud Viljandi talupoegade mäss, 
kes omavahel nõu olid pidanud, et Viljandi lossis ära tappa komtuur 
koos kõigi sakslastega. Ja kuna loss hästi kindlustatud oli, siis mõtlesid 
nad välja kavala salanõu, kuidas seda märkamatult alata ja teostada. 

Oli nimelt tavaks, et Viljandi maakonna talumehed pidid oma vilja 
andamid Viljandi lossi vedama ja seal ära andma. Sel alusel rääkisid nad 
omavahel kokku, et neist terve hulk, kes oleks sakslaste vastu küllalt 
tugev, ühel päeval 

korraga sõitku Viljandi lossi oma regede ja suurte viljakottidega; kotis 
aga viigu igaüks vilja asemel tugev mees oma mõõgaga lossi; ja kui neid 
siis küllalt palju kohal on, siis avagu igaüks oma kott ja lasku mees välja 
ning kõik tun-gigu korraga sakslastele kallale ja tapku nad maha. See 
salaplaan meeldis hästi talumeestele ning päev määrati kindlaks, mulal 
see peaks sündima, nimelt toomapäeva õhtul (20. detsembril). Aga see 
kavatsus avaldati Viljandi lossi sakslastele ühe vanaeide poolt, kelle poeg 
selles salanõus kaasas oli; sellest oli eit oma poja pärast mures ning 
palus sakslasi, et nad halastaksid tema poja peale. Ta näitas ka ära 
sakslastele märgi, millega pidi ära märgitama kott, milles tema poeg oli. 
See palve lubati antud teate pärast täita. Kui nüüd talumehed oma 

kottide ja regedega Viljandi lossi ette jõudsid, lasti neid niipalju sisse, et 
nendest arvati jagu saavat. Siis olid sakslased oma mõõkadega valmis 
ning pistsid kõik talumehed kottides surnuks. Igaveseks karistuseks ja 
mälestuseks määrasid ja panid peale sakslased kõikidele Viljandi 
maakonna talumeestele, isegi süütutele, uue maksu, mis tuli tasuda igal 
aastal toomapäeval. See meister valitses 6 aastat. 


25. Gosswin von Erk, Liivimaa Saksa Ordu 25. 
meister, 1347—1360. 


Aastal 1347 tõsteti Gosswin von Erk, Viljandi komtuur, meistriseisuse 
väärikusse. Tema valitsuse ajal Liivimaal ostis Preisi kõrgmeister, härra 
Hinrich Tüsemer, Taani kuningalt Waldemar III-dalt ja selle vennalt 
Ottolt Harjumaa ja Virumaa koos kolme linna ja lossiga, nimelt Tallinna, 
Narvaja Rakvere ühes kõigi juurdekuuluvate õiguste ja priiustega 19000 
marga eest puhtas hõbedas Kölni kaalu järgi. 

See ost teostati Preisimaal Marienburgi lossis aastal 1347 jaanipäeval. 
Siis astus Otto, kuninga vend, samasse ordusse. Seepeale, sama aasta 
kõigi pühakute päeval (Omnium Sanctorum — 1. novembril) tuli 
taanlastel nimetatud maad ja linnad ordule üle anda. Nii viidi Harju- ja 
Virumaa ühe Waldemari poolt Taanimaa krooni alla ja teiselt 
Waldemarilt selle krooni alt ära ning alates Waldemar II kuni Waldemar 
III valitses üle Harju ja Viru ühtejärgi kümme kuningat. Samal aastal, 
kui taanlased Tallinna lossist lahkusid, määrati sinna esimene ordu 
komtuur, nimega Borc-hard von Dreileve, eelmise meistri nõbu, pärit 
Alam-Saksimaalt. 

See meister Gosswin pidas palju suuri sõdasid Viitebs-ki, Smolenski ja 
Pihkva venelastega ning tappis neist ühesainsas lahingus küünlapäeval 
üle 10000; selles lahingus langes ka 8 orduvenda koos mõningate teiste 
ristiinimes-test sõdalastega. Järgmisel aastal sõdis meister ka samai- 
tidega, tungis nende maale, röövis, tappis ja põletas seal, iseäranis 
Trakes, Knetovis, Geidegallisja Souli maal ja läks tormiga Kula, Basine, 
Dobbesine ja Zela losside peale, võttis nad ära, rüüstas ja põletas need 
maani maha, seejärele jõudis ta suure võiduauga jälle koju. See meister 
valitses 14 aastat. Tema ajal valitses Liivimaa peapiiskopkonda Fromhold 
von Fyffhusen, Riia 7. peapiiskop. 


26. Arnold von Vitinkhoff, Liivimaa Saksa Ordu 26. 
meister, alates 1360. 


Aastal 1360 sai Arnold von Vitinkhoff, Marienburgi komtuur, Liivimaa 
meistriks. See meister tegi hulga tähtsaid talve-ja suvesõjakäike 

uskmatute vastu ning võitis Leedumaal Kaunase lossi ja võttis seal vangi 
kuningas Konstantinuse koos selle poja ja paljudega aadlist ja tappis 
umbes 2000 inimest ning põletas siis selle lossi maani maha ja hävitas 
täiesti. 

27. Wilhelm von Frimersen, Lilvimaa Saksa Ordu 27. 
meister. 


Arnold von Vitinkhoffile järgnes meistriametlsse Wilhelm von 
Frimersen; selle meistri ajal toimus samuti palju raskeid sõjakäike 
venelaste, leedulaste ja semgallaste vastu. Selle meistri ajal oli Johannes 
von Sinten Riia 8. peapiiskop. 


28. Lobbe von Ulsen , Ltivtmaa Saksa Ordu 28. meister, 
kuni 1394 (1396). 


Pärast Wilhelm von Frimerseni sai Lobbe von Ulsen Lllvimaa meistriks; 
selle meistri valitsemise ajal oli väliste vaenlastega rahu, aga tartlaste ja 
pärismaistega algas taas uus sõda. 


29. Woldemar von Brüggenei, Llivimaa Saksa Ordu 29. meister 1394— 
1402 (1396—1404). Aastal 1394 (1396) tõusis Woldemar von Brüggenei 
Lii-vimaa meistri ametisse, kes tarüastega alustatud sõja lõpule viis. Sest 
tartlased olid liitunud uskmatute Pihkva venelaste, leedulaste ja 
samaitldega ordu vastu. Ning kui need nimetatud vaenlased piki Peipsi 
randa Tartu rahvale appi tulid ja Liivimaad tohutult laastasid, siis 
valmistus ka meister Woldemar oma ordulastega kõige jõuga sõjaks ning 
lõi suure mehisusega vaenlased maalt välja ning see lahing tõi mõlemale 
poolele tunduvat kahju. Seejärele arutati seda küsimust mõlema poole 
vahel Danzigls ning see lahendati ja lepiti ära. 

Selle meistri valitsuse ajal lubas Preisi kõrgmeister Kon-rad von 
Jungingen Harju ja Viru rüütelkonnale enam kui teistele Liivimaa 
omadele iseäranis suuri vabadusi ja privileege. Seati nimelt nii, et 
nimetatud maades pärida võivad aadlikkude tütred niisama kui pojad 
mitte ainult vallas-, vaid ka kinnisvarasid maade, mõisate ja külade, 
losside ja 

linnuste näol kuni viienda põlveni, hoolimata igast lääniõi-gusest. See 
õigus anti nimetatud kõrgmeistri poolt Danzigis Preisimaal, määrati 
kirjalikult kindlaks ja pitserdati aastal 1397 maretipäeval (20. juulil). 

Peale selle kinnitati alatiseks Harju ja Viru aadlikele Taani kuningate ja 
hiljem Preisimaa kõrgmeistrite poolt isandliku rüütli kohtu eesõigus. 
Selles rüütlikohtus istus kuus Harju ja kuus Viru aadlist nõunikku ja 
kaks ordu võimukandjat, nimelt Tallinna komtuur ja Rakvere foogt; ning 

sellega, mis see kohus sõnas, määras, õigeks pidas ja kuulutas, tuli 
pooltel leppida, ning seepeale järgnes otsekohe ilma viivituseta otsuse 
täidesaatmine mõõgatimuka läbi, kes oli üks foogt Liivimaa rüütliõiguse 
mõistes; ja sellest kohtust ei saanud keegi edasi kaevata ka mitte 
maavürsti-le. 

Edasi oli kõikidel sealsetel aadlikkudel erakordne võim ja voli oma maa 
ja mõisa piirides inimesetapjale lubada kindlat kaitset igaühe, isegi tapja 
omaenda ülemuse vastu. Peale selle oli igal aadlikul oma mõisas iseoma 
mõisakohus, mis tohtis mõista poomisele ja hukkamisele; ja kui kurja- 
tegija tabati aadliku maa-alal, siis ei antud teda mitte tema ülemuse 
kätte, vaid sellele aadlikule üle, kelle piirides teda tabati. Ning kui teda 
tema teo järgi pidi karistatama, siis kutsus see aadlimees mõningaid teisi 
aadlist koos mõnede kõige vanemate talumeestega enda poole mõisa. Siis 
võttis see mõisa junkur oma kutsutud sõpradega koos istet ja käskis 
kurjategija ette tuua. Pärast kaebust ei langetanud aadlikud mehed, kes 
kohtus istusid, otsust, vaid vaikisid hoopis, sest kõige vanematel 
talumeestel tuli maa vana kombe kohaselt õigust mõista ja otsus 
kurjategija kohta teha. Aadlil oli veel palju privileege ja vabadusi, kõikide 
oma soovide, tahtmiste ja heaksarvamiste järgi. 

Nii suurepäraselt nagu aadlikud olid Liivimaal eesõigustatud, nii 
armetu seevastu oli vaeste talupoegade lugu sel maal kohtu ja õigluse 
poolest. Sest vaesel talumehel ei olnud rohkem õigust kui tema junkur 
või foogt aga ise tahtis. 

Ja vaene mees ei tohtinud ühegi kõrge ülemuse ees ühegi vägivalla ega 
ülekohtu pärast kaevata. Ning kui mõni talupoeg koos naisega suri ja 
lapsi järele jättis, siis oli laste eest kostmine säärane, et härrased võtsid 
kõik endale, mis vanemad olid järele jätnud, ja lastel tuli alasti ja 
paljaste-na junkru tuleaseme juurde minna või linnades kerjata ja oma 
isa varast täielikult ilma jääda. Ja kõik, mis vaesel talumehel oli, ei 
olnud tema võimuses, vaid see kuulus härrastele. Ning kui talupoeg vähe 
kurja oli teinud, siis võeti ta iga halastuse ja inimliku tunde vastaselt 
oma junkru või mõisafoogti poolt, keda siin maasulaseks nimetatakse, 
paljaks ja peksti pikkade teravate vitsadega läbi, vaatamata tema 
vanusele. Ainult rikas talumees suutis end uhke kingiga lunastada. Ka 
leidus mõningaid aadlikke, kes oma vaeseid talupoegi ja alamaid ümber 
vahetasid koerte ja hurtade vastu. Säärast ja muud sarnast ülekohut ja 
vägivalda tuli vaesel talurahval siin maal aadlilt ja kubjastelt kannatada 
ja taluda ja ülemus pigistas vaid silmad kinni. 

Ka pidasid talupojad Liivimaal enda vahel paganlikku ja ebakristlikku 
korda, mille pärast aga talupoegi nii rängasti süüdistada ei saa nagu 
härrasid, kes seda lubasid. Sest kui keegi maamees maha löödi ja 
surmati, siis tarvitasid tapetu lähemad sugulased omaenda õigust ja 
hukkasid jalamaid tapja ise ära ilma kohtuotsuse ja mõõgatimukata 
sealsamas, kus nad ta kätte said, vaatamata sellel, et ta ehk ennast 
ainult kaitsnud oli. Ning kui õiget tapjat ei tabatud, siis tuli sagedasti 

lähemal sugulasel, jah, lapselgi hällis isa süüd taf uda. See meister 
valitses 8 aastat. 


30. Conrad von Vitinkh of J, Liivimaa Saksa Ordu 30. 
meister, alates 1402(1404—1413). 


Aastal 1402 (1404) alustas Conrad von Vitinkhoff Liivimaa meistri 
ameti pidamist; see meister pidas vägevat sõda venelastega ja tegi 
sõjakäigu Pihkva piiskopkonda, kus ta venelastega jõe juures, nimega 
Modda (nüüd Veliikaja), lahingut 

lõi, neist 7000 tappis ja väga paljud vette ajas, nii et nad uppusid. 
Säärase võidu järel tahtis meister oma vaenlasi edasi jälitada, kuid tal 
tuli preislaste pärast, kel- 
ledele Poola kuningas Jagello ja Leedu suurvürst Witold kõvasti peale 
tungisid, tagasi tõmbuda ja preislastele abi ja toetust anda. 

Selle meistri valitsuse ajal aastal 1407 püha Vituse päeval (15. juunil) 
alustati vaevalt penikoorem teed Tallinnast püha Brigitta ordu toreda 
Marientali kloostri ehitamist. Asutajad olid kolm rikast kaupmeest, 
nimelt Hinrich Schwalberg, Hinrich Huxer ja Gerlach Kruse, kes selleks 
kogu oma vara andsid ja ühtlasi kloostri vendadeks said, ning Hinrich 
Schwalberg oli kloostri ehitusmeister ja ehitas seda 29 aastat. Selles 
kloostris olid nii mungad kui ka nunnad, ainult müüriga eraldatud. 


31.Diderick Türk, Liivimaa Saksa Ordu 31. meister, 1413 
paigu (1413—1418). 


Pärast Conrad von Vitinkhoffi valiti Diderick Türk Liivimaa meistriks. 
Tema ei pruukinud sõdida, ei valitsenud aga kaua. Selle meistri ajal oli 
Johannes von Walradt, Frangi-maa aadlik, Riia üheksas peapiiskop. 
Seesinane saadeti kõige toredusega Liivimaa seisuste poolt keiser 
Sigismun-duse juurde ja Konstanzi kontsiilile, kus ta Johann Hussi aitas 
põletamise teel hukka mõista. Ning kui ta Riiga tagasi jõudis, suri ta pea. 
Selle meistri ajal, aastal 1413, võttis Leedumaa suurvürst Witold 
moskoviidilt Smolenski vürst-konna ära. 


32. Sivert Lander von Spanheim , Liivimaa Saksa Ordu 
32. meister, 1415—1425 (1418—1428). 


Pärast meister Diderick Türki langes Liivimaa meistri amet Sivert 
Lander von Spanheimi osaks, kelle valitsuse 
31 

ajal kogu aeg sõda leedulastega käis. Selle meistri ajal oli suur tüli, 
vaen ja riid Tallinna linna ja nunnakloostri vahel, missugust tüli meister 
Sivert Lander ise lahendas ja lepitas aastal 1422. Tema ajal valitses 
senine Kuramaa piiskop Johannes Habundus Riia peapiiskokonda. Tema 
oli 10. peapiiskop. Valitses 10 aastat. 


33. Zise von Rutenberg, Liivimaa Saksa Ordu 33. meister, 
1425— 1434 (1428— 1437). 


Aastal 1425 pidas Zise von Rutenberg Liivimaa meistri ametit, kelle 
valitsuse ajal 1433. aasta 11. mail põles kogu Tallinna linn maha — 
ühes toomiga, kõikide kirikute ja kloostritega ja kõikide orelite ja 
kelladega. Sellest tulest süttisid ka kõik aiad ja kuurid väljaspool linna 
ning põlesid koos hulga rahvaga maha. Selle meistri ajal ehitas Hinri-cus 
Uxel Tallinna piiskopi koja Toompeale. 

See meister valmistus oma sõjameestega vaprast! leedulaste vastu ja 
tungis suure väega Leedumaale, kus ta 12 nädalat möllas ja kogu 
Leedumaad tapmise, röövimise ja põletamisega rüüstas ja laastas. Siis 
haigestus ta koos paljude ordu vendadega veritõvesse ja suri tagasiteel 
pärast seda, kui ta 9 aastat oli valitsenud. Selle meistri ajal oli Hinricus 
11. peapiiskop Riias, endine Riia toom praost. 


34. Frank von Kerssdorp, Liivimaa Saksa Ordu 34. 
meister, 1434—36 (?) (1437—39). 


Pärast Zise von Rutenbergi oli Frank von Kerssdorp Liivimaa meistriks. 
Tema jätkas oma eelkäijast alustatud sõda leedulastega. Ning kui ta 
võimsa sõjaväega leedulaste vastu läks, tapeti tal ühes lahingus 
kakskümmend tuhat meest, aadlikku ja suursugusemat sõjarahvast. 
Ükski teine 

tolleaegne kahju ei olnud Liivimaal eales suurem kui see, misläbi 
Lilvimaad üpris nõrgestati. 

Sel meistril oli suur varandus hõbedat ja kulda Riias koos, nimelt ühe 
surnud Viljandi komtuuri varandus, 30.000 marka kullas ja 600 marka 
valatud puhashõbedat, kaasa arvamata lauanõud. Peale selle oli Paide 
foogt, nimega Helwich von Gilsen, oma elu ajal tünnitäie kulda andnud 
ning pärast sellesinatse foogti surma sai meister ka sada tuhat marka 
rosenoobleid*) ja iga laadi teisi münte, kaasa arvamata valatud hõbe ja 
lauanõud. Selle varanduse viis meistri vend Wolter von Kerssdorp, tol 
ajal Preisimaa suur komtuur, Riiast Preisimaale; sellega aga ei 
nõustunud sugugi teised Lüvimaa orduvõimumehed ning tõstsid ikka 
jälle nõudmisi Preisimaa kõrgmeistri Paul von Rossdorpi ja Wolter von 
Kerssdorpi vastu, ei saanud aga midagi tagasi. See meister Frank von 

Kerssdorp oli Preisimaa kõrgmeister Paul von Rossdorpi poolt meistri 
ametisse seatud vastu kõigi Liivimaa ordu võimumeeste nõusolekut ja 
tahtmist. Ta valitses 10 aastat. 


35. Hinrick Schungelvon Buckenorde, Liivimaa Saksa 
Ordu 35. meister, 1436—39 (?) (1439—42). 


Aastal 1436 tõstsid Liivimaa seisused omavoliliselt Hin-rick Schungel 
von Buckenorde Liivimaa meistriks vastu Preisimaa kõrgmeistri 
nõusolekut ja tahtmist. Sellel nimelt oli alati kõige ülem valimise õigus. 
Ja kui Liivimaa ordu võimukandjad Preisimaa kõrgmeistri Paul von 
Rossdorpi poolt sellepärast süüdistati, siis tõid nad vabanduseks 
ettekäände, et kuna nad leedulastega sõda pidanud, siis olevat neil 
selletõttu tulnud kiiresti juht valida. Ent tõeliselt oli põhjuseks see, et 
Frank von Kerssdorp, kellest neile suurt head ei olnud, nende tahtmist 
vastu meistri ametisse seati. 

*) rosenoobel = vana inglise münt 

See meister Hinrick Schungel lahendas kõik tüliasjad Riia kapiitli ja 
ordu vahel ning leppis sõbralikult kokku Henning von Scharpenbergi, 
Riia 12. peapiiskopiga; ent seda lepingut ei peetud kaua. Sest seal oli 
ilmast ilma piiritu auahnus, vihkamine ja kadedus kõige kõrgema mõju- 
võimu pärast Liivimaa peapiiskoppide ja meistrite vahel. Riialasi nimelt 
tusastas kaunikesti see, et ordu seisused Dünamünde kindluse, Riia ja 
Nyemöle lossid nii lähedale Riia linna alla olid ehitanud selleks, et riialasi 
sealt ähvarduse all hoida, mispärast need piiskoppe pooldasid. Ning oli 
alatine sõda nimetatud poolte vahel. See meister valitses kaks ja pool 
aastat. 

36. Heidenrick Fink von Averberge , Liivimaa Saksa Ordu 36. meister, 
1439—53 (?) (1442—56). 

Pärast Hinrick Schungelit sai Heidenrick Fink von Averberge Liivimaa 
meistriks, kes tegi kaks ränka vaenukäiku venelaste vastu ja nende maa 
vägivallaga rüüstas. Ta ehitas Bauschkeburgi lossi ja valitses peaaegu 14 
aastat. 


37. Johann Osthoff von Mengeden, Liivimaa Saksa Ordu 
37. meister, 1453—72 (?) (1456—75). 


Heidenrick Fink von Averbergile järgnes Johann Osthoff von Mengeden 
Liivimaa meistri ametisse. See meister kogus vägeva sõjaväe Preisimaa 
ordule abiks äralangenud linnade vastu, ning kui ta sellega Preisimaale 
oli minemas, takistas teda Liivimaa sisemine sõda. Sellepärast tarvitas ta 
seda väge Silvesteri, Riia 13. peapiiskopi, vastu ning piiras peapiiskoppi 

Kokenhusis, võitis selle lossi ära ja võttis peapiiskopi vangi. Selle järele 
sai ta saagiks kõik peapiiskopi ja kapiiüi mõisad ja maad, mille eest ta 
küll suurt tänu ei saanud Preisimaa ordu käest, kes sel ajal suures 
hädas oli. Lõpuks sõlmiti mõlema poole vahel Kerkholmis leping, aastal 
1453. 

Selle meistri ajal oli üks Riia mark samapalju väärt kui meie ajal kolm 
ja pool taalrit. Sest vanades usutavates pant- ja võlakirjades seisab 
kirjutatud: Mina, see ja see, tunnistan, et võlgnen püha Brigitta ordu 
Marientali kloostrile 50 uut Riia marka, arvates 36 uut killingit iga uue 
marga peale või iga uue Riia marga eest 7 loodi segamata head 
puhashõbedat Tallinna kaalus. See kiri on kirjutatud aastal 1466. 

Aastal 1472 tuli Tallinna Lüübekist üle mere keegi neitsi Kreekamaalt 
Konstantinoopoli keiserlikust Paläolögide suguvõsast. Siit viidi ta Moskva 
suurvürsti Ivan Vassiljevit-ši, esimese sellenimelise, juurde, kellega ta 
kihlatud oli. See meister Osthoff valitses 19 aastat. 


38. Johann von Woldhusen , Liivimaa Saksa Ordu 38. 
meister, kuni 1477 (1475—1477). 


Pärast Johann Osthoff von Mengedeni valiti Johann von Woldhusen 
Liivimaa meistriks, kes ehitas. Virumaal Toolse lossi. Seejärele, kui ta 
poolteist aastat valitsenud oli, tõugati ta oma orduvendadest vastu iga 
kordaja kohut meistri ametist ära ja vangistati Helmes ning viidi Võndu, 
kus ta vangipõlves suri, mispeale suur häda ja karistus Liivimaa peale 
tuli. 


39 Bernhard von der Borg , Liivimaa Saksa Ordu 39. 
meister, 1477—1486. 


Aastal 1477 sai Bernhard von der Borg Liivimaa meistriks. Kui see 
meister venelastega sõjajalale sattus, varustas ta end nende vastu ja ajas 
korraga jalule sada tuhat meest valis-ja pärismaisi sõdalasi ja talupoegi 
ning tungis nendega Venemaale, riisus seda maad tohutult ja põletas 
Pihkva eeslinna maha; muud aga ta ei saanud ära teha. 

Kui ta siis Venemaalt oli tagasi jõudnud, siis järgnesid talle venelased 
jälle Liivimaale ning möllasid ja märatsesid seal hullemini kui tema 
Venemaal oli seda teinud. Nad põletasid 

Viljandi ja Tarvastu maakonna ühes alevitega täielikult maha, tapsid ja 
võtsid vangi hulga rahvast ilma ühegi vastupanuta ning röövisid 
kirikutest palju kelli ja vedasid need koos muu röövsaagiga Liivimaalt 
ära. Siin läks täide Saalomoni õpetuse sõna (p. 21, v. 31): "Mees ja hobu 
valmistavad tapluseks, aga võit tuleb Issandalt." Seda märgati ka selle 

meistri juures. Sest kuigi ta, nagu ülal teatati, säärase hulga rahvast 
venelaste vastu jalule seadis nagu eales mitte ükski meister enne ega 
pärast teda, siiski suutis ta sellega üsna vähe toime saata. 

Aastal 1479 võttis Moskva suurvürst Ivan Vassiljevita, esimene 
sellenimeline, oma valitsuse alla vägeva Novgorodi vürstiriigi ühes 
linnaga, mis enne oli olnud iseseisev või-muala. Pärast selle linna ja 
Novgorodi riigi äravõtmist aga küüditas suurvürst moskoviidi kombel 
kõik põlised elanikud koos nende naiste ja lastega ning pillutas nad laiali 
teistesse Moskva maadesse ja linnadesse ja laskis Novgorodi linna teisi 
viletsaid rahvaid sisse tuua. 

Selle meistri valitsuse ajal ehitas Tallinna piiskop Simon von der Borg, 
endine Hildesheimi toomhärra ja meistri nõbu, piiskoplikud lossid 
Porkuni ja Kiviloo (Fegefeuer) ning suurendas ja parandas märksa 
Tallinna piiskopkon-da. 

Selle meistri ajal puhkes ka uuesti alatine sõda, mida pidasid 
peapiiskop Stephanus von Gruben, 14. peapiiskop, ja Riia kodanikkond 
ühel poolel ning meister ja tema kaaslased teisel poolel. Selle sõja 
põhjuseks oli meister ühes oma nõoga, Tallinna piiskopi Simon von der 
Borgiga. Siis langes taas Riia piiskopkond sõjameeste saagiks ja rüüstati 
seda ning piirati Riia linna. Ning kuigi riialasi koos peapiiskopiga 
kauakestvast piiramisest küllaltki kitsikusse aeti, ei saanud meister 
ometi neist jagu. Sestriialased ühes peapiiskopiga kaitsesid oma linna 
vägevasti, nii et meistril häbiga tuli minema minna. Selle järele tungisid 
riialased peale ja süütasid, kiskusid maha ja hävitasid täiesti Riia ordu 
lossi, mis oli ehitatud üsna nende linna lähedale, ning 

piirasid ja võtsid ära Dünamünde lossi. Ent kui paavst Sixtus IV 
meistri ja tema poolemeeste ülekohtust kuulda sai, pani ta need kõik 
vande alla, mispärast Bernhard von der Borg meistri ametist tagandati, 
kui ta oli 9 aastat valitsenud. 


40. Johann Fridach von Lorinkhoff, Liivimaa Saksa Ordu 
40. meister, 1486—1495. 


Aastal 1486 hakkas Johann Fridach von Lorinkhoff, Tallinna komtuur, 
Liivimaad meistri ametis valitsema. Selle meistri ajal kestis veel 
ülalnimetatud poolte vahel sõda. Kui nüüd mõlemalt poolt sõjaväljale 
mindi ja Treideni all taplust peeti, siis võitsid riialased lahingu, tapsid 6 
komtuuri ja foogti ja võtsid 6 vangi ja viisid need suures võidujoovas- 
tuses Riiga. 

Aastal 1492 hakkas Moskva suurvürst Ivan Vassiljevitš Liivimaa piiril 
ehitama Ivangorodi lossi, saksa keele Russische Närve (Vene Narva). 
Seda alustati Corporis Christi päeval (Kristuse ihu pühal, 2. neljapäeval 
peale nelipühi) ja see sai samal suvel Maarja taevaminekupäeval (15. 

augustil ülikiiresti valmis kindlustatuna paljude kõrgete paksude tornide 
ja müüridega. Pärast seda võeti seesama loss kord rootslaste poolt ära ja 
pakuti Liivimaa meistrile, sest et.see Rootsi riigist liiga kaugel oli. Ent 
meister ei tahtnud seda enda alla võtta, kuna Venemaa ja Liivimaa vahel 
oli määratud vaherahu, mida meister ei tahtnud murda. Seepärast läksid 
rootslased jälle oma laevadele suure röövsa-giga, mille nad lossist olid 
saanud. Seepeale võtsid venelased lossi uuesti oma alla ja ehitasid selle 
veel tugevamaks ja kindlamaks ning panid sinna veel rohkem 
kaitserahvast kui enne. Ja pärast seda aega, kui loss oli valmis saanud, 
tekkis sellest Liivimaa ristiinimestele ja iseäranis narvalastele nii palju 
kimbatust ja kahju, et lühidalt sellest ei saa küllaldaselt kirjutadagi. Sest 
venelased lasksid uuest Ivangorodi lossist ka vaherahu ajal Liivimaa 
Narva linna pihta 

nii tihti ja sagedasti, nagu see neile sobis; nii lasksid nad mõnikord 
tähtsaid isikuid maha, nagu Narva linnapea Johan zur Meiningi, ja veel 
teisigi. Ja kui venelaste juurde järelepärima saadeti, mis põhjusel nad 
seda teevad, siis nad ei teadnud, missuguse pilkamise ja mõnitusega 
neid saadikuid vastu võtta ning tarvitasid narvalaste vastu igasugu 
vägivalda, mis iganes mõeldav, mida kõike kirjeldada ei ole sünniski. See 
juhtus aastal 1494. 

Sel aastal laskis suurvürst iga õigluse vastaselt vangistada kõik saksa 
kaupmehed, kes asusid Novgorodis; ning need, kes kaupmehi kinni 
võtsid, võtsid sakslastel sukad ja kingad jalast ja panid nende jalad 
vangiraudadesse ja heitsid nad läppunud türmidesse, kus mõnedel tuli 
kolm, teistel üheksa aastat istuda. Põhjuseks aga, miks see sündis, oli 
see, et tallinlased on lasknud saksa seaduse järgi surnuks keeta ühe 
venelase, kes valekillingeid nende linnas oli müntinud; ning teise 
venelase, kes elajalikult teolt mära kallal tabati, on nad kristliku õiguse 
järgi ära põletanud. See vihastas teisi venelasi ja nad andsid selle ja 
teisigi kaebusi võltsivalt oma suurvürstile edasi ja viisid teda nii kaugele, 
et ta nüüd saksa kaupmehi karistas, kes asusid Novgorodi hansa- 
kontori kojas. Peale selle nõudis suurvürst väga tungivalt ja suuresti 
ähvardades Liivimaa isandatelt, et talle üle antaks need tallinlased, kes 
tema venelased olid surma mõistnud. Ent ta ei saanud oma tahtmist. 
Sest isandad, seisused ja linnad kohustusid ühiselt ennemini 
kannatama kõige äärmisemat häda, kui olla sääraselt venelaste orjad. 
See meister valitses 9 aastat. 


41.Wolter von Plettenberg, Liivimaa Saksa Ordu 41. 
meister, 1495—1535. 


Aastal 1495 määrati Liivimaa meistriks Wolter von Plettenberg, kes üks 
tähtis ja tark härra oli. Ta pidas suuri tähtsaid sõdasid, esiteks 

riialastega, ja sundis neid taas üles ehitama Riia lossi, mille nad enne 
maha olid kiskunud. 

Ning et seda paremini võida neid panna sõna kuulma, kindlustas ta 
sõja vastu Dünamünde lossi, mis asub mitte kaugel Riiast. Samuti laskis 
ta alusest tipuni ehitada Võnnus 3 uhket kõrget torni. 

Venelane aga kaldus nüüd sõja poole ja surus end otse sellesse ilma 
ühegi õiglase põhjuseta. Ta tegi end ülivaenu-likult märgatavaks 
põletamise, röövimise ja tapmisega mitte üksi Narva ümbruses, nagu 
enne tähendatud, vaid ka Riia ja Tartu piiskopkondades ning teisteski 
kohtades oma 70 penikoorma ulatuses. Siis pidasid Liivimaa murelikud 
seisused pärast mitmetpidi kaalumist soovitavaks õnne katsuda rahutu 
venelase kallal avalikus sõjas. Ning selleks nad liitusid Leedu suurvürsti 
Aleksandriga, kellel mosko-viidi tütar Helena naiseks oli. Kuna nüüd 
seesama liit oli sõlmitud tema naise isa vastu, siis kinnitati see mitte 
ainult pitserdatud kirjadega, vaid ka ihuliste vannetega küllaldaselt 
Leedu suurvürsti poolt sihiga, et üheskoos moskoviidi vastu minna. 
Sellest said kõik leedulased ja liivimaalased ülirõõmsateks. 

Kui nüüd meister oma orduliikmete ja teiste meestega sõjavalmis olija 
ka määratud ajal kogu väega asus sõjaväljale lootes, et suurvürst 
Aleksander samaviisi toimib, siis ei olnud seal ükski leedulane 
sõjavalmis. Nimelt oli Poola kuningas Albertus, Leedu suurvürsti 
Aleksandri vend, äsja surnud ning Aleksander oli reisinud Poolamaale, et 
nüüd ise krooni vastu võtta. Sellest tekkis liivimaalastele suur mure, olid 
nad ju oma liidukaaslasest mahajäetud ning pidasid end liiga nõrkadeks 
üksi moskoviidile vastupanemiseks. Aga sellest hoolimata võttis Liivimaa 
meister Wolter von Plettenberg koos teiste seisustega jumaliku abiga 
selle asja enda kätte ja läks aastal 1501 neljapäeval pärast pärtlipäeva 
(24. augustil) 4000 ratsaniku ja tingisõdurite ja hulga talupoegade ning 
suurtükkidega Venemaale. Ta põrkaski üsna pea kokku 40.000 
venelasega, kellest ta palju tappis ja teised põgenema ajas. Ning neid 
ajas ta taga umber kolm penikoormat, võttis neilt kogu voori ega 
kaotanud 

suurt midagi oma rahva poolest. Selle järele laastas meister suure osa 
moskoviidi maast röövimise ja põletamisega, rüüstas Ostrovi, Krasnoi ja 
Isborska (Iseborgi) lossid ja tappis Ivangorodis palju rahvast ja põletas 
seal kõik maha. Lõpuks tuli meistril Liivimaale tagasi minna verejooksu 
taudi pärast, mis tema mehi oli tabanud. Kuna nüüd meister nõndaviisi 
Venemaal oli toiminud, siis ei pidanud vahepeal teine venelaste hulk 
Liivimaal ka mitte püha, tehes seal samapalju kahju tapmise ja 
põletamisega kui meister enne oli teinud Venemaal. Ja pärast seda aega, 
kui meister Wolter von Plettenberg oma sõjarahva ja suure röövsaagiga 
Venemaalt oli lahkunud ning kogu tema sõjarahvas veritõve pärast 
sinna-tänna laiali oli paigutatud ja meister ise ka ränga ihuhaigusega oli 
koormatud, mispärast igamees kurvastust tundis, siis tungis venelane 

kogu oma jõuga teist korda Liivimaale. Ta laastas ja hävitas haledal 
kombel poole Riia piiskopkonda, Marienburgi ala, Trikatit, Ergmäed, 
Tarvastut, Viljandit, Laiust, Põltsamaad, Virumaad ja kogu Narva maa- 
ala. Sel ajal talitas venelane Liivimaal nii jäle-dasti, et kaotati peaaegu 
40.000 inimest, noori ja vanu, tapetuid ja vangiviiduid. Helme all sai 
venelane aga veidi peksta; seal löödi maha tema hulgast üle 1500 
venelase koos sõjaülema knjas Aleksander Obolentskiga. Selle rööv-käigu 
tegid venelased ülikiiresti, enne kui Liivimaa seisused oma rahvaga 
kokku tulla jõudsid. Sündinud aastal 1502 paastuajal. 

Aastal 1502 augustis valmistusid kõik Liivimaa seisused sõjaks ja 
läksid välja 2000 mehega ratsa ja 1500 saksa jalamehega ja mõnesaja 
talumehega ühes mitme väli-suurtükiga. Leedulased ägajaid jällegi 
tulemata iga vandekohustuse vastaselt. Sellele vaatamata tungis meister 
Wolter von Plettenberg Jumala nimel kuni Pihkvani ja võttis oma õnneks 
kaks venelast vangi, kes andsid igapidi teadet: kui tugev moskoviidi vägi 
on ja kuis Moskva suurvürst ilmaaegseks pidavat meistriga lahingusse 
astumist, vaid kavatsevat säärast vähest sakslaste väge oma enamusega 
sisse 

66 

piirata ning enda ees nagu kariloomi Moskvasse ajada ja selle peale 
kogu Liivimaa sõja tallermaaks teha. Kui nüüd meister venelase 
jultumusest kuulis, siis seadis ta kõik hästi ja andis end nagu Juudas 
Makkabäus Kõigekõrgema hoolde. Ning kui Exaltationis Crucis laupäeval 
(ristiülen-duspühal, 14. septembril) vaenlased suure kärina ja kisaga 
peale tungisid, läks meister kohkumata vaenlase silma alla, kes üpris 
väikese hulga sakslaste julguse üle imestas. Ning kui nüüd mõlemad 
pooled teineteise lähedale olid jõudnud, siis piirasid venelased meistri 
rahva kogunisti sisse. Kui meister seda nägi, et ta oma rahvaga kuskile 
ei saa põgeneda, võttis ta südame rinda ja andis esmalt suurtükkidest 
tuld venelaste pihta, mis neid hästi tabas; siis läks ta üpris vapralt ja 
hulljulgelt vaenlasele peale ning tungis võimsalt kolm korda nende leerist 
läbi, tappis palju venelasi ja ajas ülejäänud Jumala abiga põgenema. Ent 
kuna ta oma rahvaga üliväsinud oli, siis ei saanud ta vaenlast kauemini 
taga ajada, vaid jäi kolmanda päevani sinnapaika ja valvama, kas 
vaenlane kavatseb tagasi tulla. See aga jäi tulemata ning ei tahtnud 
enam säärast kuuma sauna saada. Selles tapluses löödi mitu tuhat 
venelast maha. Meister aga ei kaotanud mitte palju ratsanikke, vaid 
ainult 400 sõjasulast ühes nende pealiku Matthes Pernaweriga ning ühe 
leitnandi ja lipniku. Üks aga, nimega Lucas Ha-merstede, haaras trummi 
ja jooksis sellega alatul kombel vaenlaste poole üle. See liivimaalaste võit 
oli tõesti Jumala imetegu ja miraakel, et seesugune vähene jõuguke, 
nagu enne nimetatud, enam kui 90.000 meest ära võitis ja need pakku 
ajas. 

Sellest võib ka näha, missugused sõjamehed on mosko-viidid, kui neile 
vastuhakkamisega vähekenegi tõsi taga on. Pärast seda meistri võitu 
pakkus moskoviit kallimat hinda ja palus rahu, mille meister sai oma 

tahtmist mööda mitmeks aastaks. Et aga moskoviit nii kergesti 
liivlastega rahu tegi, selle põhjuseks ei olnud üksi see lüüasaamine, vaid 
tal oli tol ajal ka rohkem vaenlasi ning ta tahtis veel teisi 

maid üles otsida, nagu nimelt Kaasani kuningriiki, Smolenski 
vürstiriiki, Pihkva vürstiriiki ja teisigi, mis sel ajal veel ei olnud tema all. 
Aastal 1505 suri seesama suurvürst Ivan Vassiljevitš ja tema poeg 
Basilius jätkas tema valitsemist. See siis läks Pihkva vürstiriigi ja linna 
vastu sõtta ja võitis nad ära, aastal 1509. 

Aastal 1513 ostis see meister Wolter von Plettenberg markkrahv 
Albrechtilt, Preisimaa kõrgmeistrilt, ustavus-vande ja läänikohuse ära. 
Nii ei pruukinud nüüdsest peale Liivimaa meistrid enam Preisimaa 
kõrgmeistrilt oma lääni vastu võtta. 

Ka laskis see meister oma valitsemise ajal kuldmünte lüüa, kaalu ja 
väärismetalli sisalduse poolest sarnaseid nagu portugaallaste omad, 
mida nimetatigi portugaallas-teks ja mille tarvitamine maal üldine oli. (1 
niisugune oli 10 tukatit väärt). 

Aastal 1522, selle meistri valitsemise ajal, hakkas püha evangeeliumi 
valgus Liivimaa linnades särama. Ja kui ta inimesi Jumala õigele 
mõistmisele oli valgustanud, nõnda et need paavsti jultunud tegudest ja 
kõvetustest aru said, hakkasid nad kohe puujumalate vastu sõdima ja 
võtsid kirikud tormiga ära ja viskasid ebajumalad välja, ka viisid nad 
kiriku ehted ära, nõnda et ei ole teada, kuhu need kadusid. 

Samuti jõudis see kiidetav meister oma uhkete tegudega selleni, et ta 
vastu võeti Rooma riigi vürstide sekka koos kõigi talle järgnevate 
meistritega. Tema oli niisiis esimene, kes kandis vürsti tiitlit ja sai selle 
keiser Carolus Ouinto-selt (viiendalt). 

Aastal 1528 sündis Ivan Vassiljevitš, teine sellenimeline, Moskva 
suurvürst, kes meie ajal Liivimaa vastu sõdis ning sealt Saksa ordu koos 
kõigi vaimulikkudega minema ajas, nagu sellest hiljem teatakse. Aastal 
1532 alustati valli ja kõrge rundeeli ehitamist Tallinna Harjuväravas. 
Samal aastal süüdati ja põletati ka uhke mungaklooster ja mun-gakirik 
Tallinnas munkade enda tule läbi ära. Selsamal ajal 

möllas Tallinnas ka säärane tohutu katk, nagu eales enne ei ole nähtud 
ega kuuldud. 

Selle meistri ajal valitsesid järgmised peapiiskopid üksteise järele Riia 
peastiftis: nimelt Michael Hillebrand, ühe Tallinna kodaniku poeg, siis 
Casper Linde ja järgmistena Johannes Blankfeld, endine Tartu piiskop, 
ja Thomas Schönink, Riia linnapea poeg, ning lõpuks Brandenburgi 
markkrahv Wilhelm, kes oli 19. ja viimane orduaegne Riia peapiiskop. 
See markkrahv Wilhelm sattus ka mõningate Läänemaa aadlikkude 
kihutusel, kes oma vanast valitsusest ja piiskop Reinoldus 
Buxhövedenist tüdinud olid, sisemisse sõtta nimetatud Reinoldus 
Buxhövedeniga ning võttis novembris aastal 1532 sellelt piiskopilt 
Koluvere, Lihula ja Haapsalu lossid ühes kogu Läänemaaga ära. Tal tuli 

aga need siis Wolter von Plettenbergi tõsisel pealekäimisel senisele 
piiskopile tagasi anda. 

See meister valitses 41 aastat ja suri Oculi pühapäeval (kolmandal 
paastuaja pühapäeval) aastal 1535. 


42. Hermann von Brüggenet, teise nimega Hasenkamp, 
Liivimaa Saksa Ordu 42. meister, 1535-1549. 


Ühe aadlimehe hukkamine tallinlaste poolt, 1535. 


Aastal 1535 sai Hermann von Brüggenei, teise nimega Hasenkamp, 
Liivimaa meistriks. Selle meistri ajal heideti kõrge aadlik, Johann Uxel 
(Üxküll) Riisiperest Tallinnas vangikotta sellepärast, et ta omaenda 
talumehe ära oli tapnud. Kui nimelt tapetud talupoja sugulased selle 
eest hoolitsesid, et tapjale linnas vaba liikumine keelatakse, aadlik aga 
siiski julges Tallinna tulla, siis läksid mõningad tema siinsetest headest 
sõpradest ja linna kodanikkudest tema juurde ja hoiatasid teda ja 
manitsesid tungivalt olla hästi 

ettevaatlik, sest teda ootavat suur oht. Seda hoiatust pidas ta ei 
millekski ja ei uskunud mitte, et teda võidaks kimbutada veelvähem 
kinni võtta ja surma mõista. Varsti pärast seda tuleb Both Schröder, 
linna foogt, võtab ta kinni ja viib vangi. Ning kui ta nüüd kohtu tõsidust 
tundis, oleks ta seda küll tahtnud teisiti näha; ja kuigi ta küllalt enda 
eest raha ja vara pakkus, ei aidanud see siiski midagi. Lõpuks hukati ta 
mõõgaga linnaväravate vahel 7. mail aastal 1535, mis kogu Liivimaa 
aadlit üpris vihastas; oli see ju aadelkonnale suureks imeks, et säärane 
rikas ja suursugune aadlimees võidi ometi ühe talupoja pärast surma 
mõista. Sellest sattus terve aadel Harjus ja Virus ülisuurde ärevusse. v 


43. Turniir Tallinnas, 1536. 


Aastal 1536, küünlapäeval, ratsustas Hermann von Brüggenei uhkesti 
Tallinna sisse, kus talle truudust vannuti. Ja kui meister võõrusel 
raekojas viibis, oleks peaaegu suur õnnetus juhtunud aadlikkude ja 
kodanikkude vahel. Üks aadlimes ja keegi kaubasell tahtsid meistri auks 
turul turniiri pidada. Ning kui kaubasell aadlimehe hobuse seljast maha 
torkas, siis pahandas see teisi aadlikke üliväga, et üks kaupmees 
maavürsti ja teiste seisuste pealtvaatamisel peaks võiduhinna pärima. 
Nad lasksid sellepärast pahu sõnu langeda, millest seevõrra suur riid ja 
tüli aadli ning kodanikkude ja nende kaaslaste vahel tekkis, et nad oma 
mõõgad tupest tõmbasid ja ainult lausa kisa kuulda oli. Meister raekojas 

nõudis käega ja sõnaga rahu, heitis oma kübara peast ja leiva laualt 
käratseva rahva sekka, et neid niiviisi vaigistada; aga kõik see ei aidanud 
midagi. Gilditoad ja õllepoed pandi ka kiiresti kinni, et need, kes sees 
olid, ei tuleks välja ega suurendaks kisa ja kära. Lõpuks rahustatl see 
mürgel härra Thomas Fegesackl, linnapea poolt, kes oli lugupeetud 
mees. 

44.Tüliasi tallinlaste ja aadli vahel. 


Ja kuigi juba ennegi suur lahkheli, viha ja kadedus Liivimaa aadli ja 
kodanikkude, iseäranis aga Tallinna kodanikkude ja Harju ja Viru 
aadlimeeste vahel valitses, siis võttis aga see leppimatus praegu 
nimetatud põhjusel veel palju enam maad. Selleks, et nüüd ära hoida 
igasugune õnnetus, määras meister Hermann von Brüggenei mõningaid 
volinikke, kel tuleks lahendada mõlema poole vahel kõik tüliasjad ja neid 
lepitada. Needsamad volinikud oli Johannes von Mönnikhusen, 
Saaremaa ja Kuramaa stifti piiskop, Viljandi komtuur Johann von der 
Reck ja Rembert von Scharenberg, Tallinna komtuur. Ning kui nad 
aastal 1543 püha Vituse päeval (15. juunil) Tallinna tulid, oli kogu Har- 
ju- ja Virumaa aadel samuti kohal. Siis kutsuti mõlemad pooled, nimelt 
kogu aadelkond nimetatud aladelt ja kogu Tallinna linna raad kõigi 
vanemate ja terve kodanikkonnaga Toompeale gildituppa, kus tallinlasi 
paljudes punktides kõige ägedamal kombel süüdistati ja nende peale 
kaevati. Neist punktidest olid kõige kaaluvamad need neli: 


Esiteks, et tallinlased ei tahtvat aadlile sadamas anda vaba voli seal 
võõra mehega kaubelda ja oma tahtmist mööda müüa või vahetada oma 
vilja, kuna ju tallinlastel olevat vaba voli sisemaal aadliga ja kõigi 
talumeestega kaubelda ja läbi käia ilma ühegi takistuseta. Kuna nüüd 
tallinlastel aadlikkude juures see vabadus on, siis ärgu takistagu nad ka 
aadlikke ega keelaku neile vabadust kaubelda nende sadamas võõra 
mehega. 

Teiseks olevat tallinlased lasknud vangistada ja hukata, tervele aadlile 
suureks teotuseks ja häbiks, kõrge aadlimehe ärajooksnud talupoja 
pärast, mida aadlikud siitpeale ei kavatsevat enam sugugi mitte taluda 
ega kannatada. Ja kuigi säärane asi veel juhtuks, siis olevat ometi 
Tallinna or-dukomtuur neile väärikaks kohtunikuks ja mitte linna foogt. 
Sellepärast kaotagu tallinlased säärane ülekohus ja 

ärgu lubagu enam ühelegi talumehele tõkestada linnas vaba liikumist 
aadlikule. 

Kolmandaks olevat aadlile tallinlaste poolt heermeistri 
sisseratsutamisel osaks saanud suurt vägivalda ja ülekohut, kus 
tallinlased mitte üksi tol korral, vaid ka muidu tihti lausa tänaval olevat 

kallele tunginud mõningatele aadlist ja samuti nende teenritele. Seega 
olevat nad aadlikkudele mitte ainult viimases möllus ja segaduses tõsist 
põhjust kaebuseks andnud, vaid ka muidu aadlile kuritegelikult Uiga 
teinud. 

Neljandaks võtvat tallinlased ka aadlikkude päristalu-poegi vastu ja 
enda kaitse alla, kuf need oma junkrute juurest põgenevad, millest 
härraste külad ja maad tühjaks ja ilma rahvata jäävat. Ja kui aadlikud 
kedagi linna saatvat, et ärajooksnud talumehi üles otsida ja tagasi tuua, 
siis pügatavat, laimatavat ja löödavat junkrute mehi kandjate ja sulaste 
poolt. Seda ei kavatsevat aadlikud enam ühelgi juhul taluda, vaid nad 
tahtvat igal pool ja igal ajal ilma vasturääkimiseta oma talupoegi tagasi 
saada. Kui aga juhtuks, et mõni kodanik noort meest omale sulaseks 
tahab, siis palugu kodanik selle junkrult tema nõusolekut. 

Nende punktide ja artiklite peale vastasid raad ja kogukond jällegi 
nõndaviisi: Esiteks, mis puutuvat sadamasse, siis ei võivat nad mitte 
salata, et Tallinna raad ja kogukond nüüdsel ajal ei olevat toime pannud 
midagi uut, vaid ainult toiminud seda mööda, mis muistsest ajast on 
tavaks olnud. 

Ja Tallinna sadam olevat igaühele valla, kuhu iga naaber võib vabalt 
sisse pääseda ning seal osta, mida igaüks oma tarbeks vajab, kui see 
ainult kodanikkudele kahjuks ei ole; seda nimelt linn ei taluvat. Sest igal 
aastal loetavat linnapäeval avalikult ette, et võõras võõraga kaupa ei pea 
tegema. Ning kui Tallinna linnas ei peaks tehtama säärast kauplemise 
vahet, siis ei oleks enam tarvis selle linna seadusi, mille järgi nad palju 
aastaid vabalt ja rahus olevat talitanud, neist vanadest seadustest ja 
auväärsest kombest aga kavatsevat nad edaspidigi kinni pidada. Ka 
maksvat 

linnale märksa palju raha sadamat pidada, missuguseid kulusid üksi 
linna elanikkudel tulevat kanda; sellepärast ei olevat see õiguse vastu, et 
kodanikkudel võõrastega võrreldes natuke eesõigust on. Seetõttu ootavad 
nad Jumala ja kõikide õiguste nimel, et ükski võõras ei kasuta nende 
linna ja nende sadamat samaviisi kui kodanikud. Lõpuks jäi selle 
punktiga nii, et aadlikud oma vüja linnas võivad maha panna ja sündsal 
ajal kasuga müüa. 

Teiseks, mis puutuvat aadlimehesse, keda nad hukata lasknud, siis 
selle peale olevat nende vastus: neil olevat Tallinna linnas maksmas aus 
jumalik Lüübeki õigus, Rooma keisritelt kinnitatud, millega neid olevat 
eelmiste isandate poolt õnnestatud ja milles nad on püsinud 
tänapäevani. Sellesama õiguse järgi talitamist olevat nad valmis olnud 
igal ajal igaühele osaks saada laskma, kes seda eales soovinud on, olgu 
ta kõrgest või madalast seisusest, vaene või rikas, vaimulik või ilmalik, 
kodanik või talupoeg. Ning kui keegi nende linnas tabatavat ja 
süüdistatavat kaelakohtu -likes asjus, siis selles asjas võtvat nad kohut 
mõista igaühe üle, olgu kuritegu tehtud ükstapuha mis maal. Nii tol- 
mitavat Lüübeki linnas ja kõikides linnades, kus on maksev Lüübeki 

õigus; nõnda samuti tulevat neügi talitada ega taha nemad siin lubada 
mingisugust selle õiguse kärpimist. Lõpuks pidasid volinikud õigeks, et 
kui edaspidi peaks juhtuma, et keegi aadlimees talupoja maha lööb ja 
talupoja sugulased takistavad linnas samale aadlimehele vaba liikumist, 
siis antagu sellest esmalt Tallinna komtuurile teada. 

Mis puutuvat kolmandasse punkti, nimelt, et maavürs-ti auks äsja 
peetud truudusvande andmise puhul olevas möllus aadlile ja selle 
liikmetele suurt vägivalda ja ülekohut tehtud ja et tallinlased selleks 
olevat põhjust andnud, siis seda võidavat sama hästi küll vastupidi 
tõendada. Sest need aadlikud ja nende kaaslased olevat ka tihti 
ennemalt tallinlasi suuresti pilganud, mitte üksi viimase mürgli puhul. 
Nimelt juba mõne aasta eest olevat nemad, raehärrad, kuulnud, et 
mõningad aadli liikmed linna gilditoas teiste 

oma laulude seas, mida nad riivatult linna põlastuseks laulsid, peale 
muu ka neid sõnu kuuldavale tõid: 


Nüüd kodanik pähe saab nagu veis, 
Et verd on kõik linna tänavad täis. 


Ka olevat keegi Harju aadlik ja raeisik Tallinna raehärra vastu avalikult 
lausunud: Et olevat kahel korral kavatsetud tallinlastel pea veriseks 
peksta ja see tegu juba olnud tulemas; sellele olevat tema mõlemal korral 
vastu hakanud ja seda ära hoidnud. Nüüd aga nägevat ta, et asi ei 
muutuvat ja harksabakullil tulevat lennata kanapoegadele kallale. 
Säärastest ja teistest sõnadest võidavat küllaldaselt taibata, kes esmalt 
on tüli poole kaldunud ja selleks põhjust andnud. 

Neljanda, talumeeste väljaandmisesse puutuva artikli peale olevat 
nende vastus: nad olevat eest leidnud vana pruugi, et kui nende linna 
olevat tulnud võõrad Inimesed, keda nad ei olevat palunud ega 
kutsunud, siis on neil vaba voli jälle lahkuda nõndasamuti, nagu nad 
tulnud on. Ent talumehi vangistatult ja seotult välja anda nagu neilt 
nõutavat, säärast ei olevat mitte ühegi inimese mäletades juhtunud ja ei 
võivat ka tulevikus sel kujul juhtuda. Nad ei olevat selleks ka mitte 
kohustatud. Sest neile olevat Taanimaa kuningate poolt, kes tol ajal 
Eestimaa üle valitsesid, õigused antud, et nad oma linnas kõigis 
vaimulikkudes ja Ilmalikkudes asjus tohivad talitada samade õiguste 
järgi, nagu need on tavaks keiserlikus Lüübeki linnas. Ometi ei antavat 
Lüübeki linnas võõraid inimesi ega talumehi vangistatult või seotult 
välja; sellepärast ei olevat nemadki kohustatud säärast tegema, 
missugust eesõigust ja vana kommet nende maavürstid, heermeistrid, 
samuti olevat kinnitanud. Sellepärast ei olevat neil sünnis mitte ühtegi 
inimest vangistatult või seotult lubada nende linnast välja viia ega ve- 
dada, mida nende linnaõigused ei lubaja mida nad ka sallida ei või. Ja 
kuna aadli nõue olevat, et kui mõni kodanik kavatseb endale talupoega 
pidada, siis palugu ta sellelt härralt 

tema nõusolekut, selle peale olevat tallinlaste vastus: Mida iga õige 
aadlimees sõpruse või õiguse abil suudab kodaniku või talupoja juures 
kätte võita, selle vastu ei olevat neil midagi. 

Ent kui aadlikud ei tahtnud selle otsuse ja vastusega rahule jääda, siis 
lausus linnapea härra Thomas Fegesack: Kui aga igasugu lootuse ja 
kindla ootuse kiuste nende õigusi ja privileege selles asjas ei peetavat 
miskiks, siis tahtvat tallinlased endale ikkagi varuda seda tingimust, et 
aadlikud kohustugu selleks, et igaüks võtku ja viigu oma mõisa ja 
küladesse kõik oma haiged talupojad ühes naiste ja lastega,. keda 
tallinlased oma pidalites, rõugemajades ja seekides põetavad, samuti 
neid, kes siln-seal tänaval lamavad; sellele lisaks nõustugu aadlikud 
korraldusega, et tallinlased siitpeale ei lase oma linna enam ühtki 
talumeest, naist, sulast või ümmardajat, kes oma junkru juures vanaks 
või haigeks või vaeseks on jäänud, vaid juhatavad neid nende junkru 
juurde; siis tahtvat tallinlased ka terveid talumehi välja anda. Säärane 
tingimus oli üpris täbar. Lõpuks pidasid volinikud õigeks, et ei võeta 
enam vastu ad-ratalupoegi, kes juba aadli maa peale on elama asunud, 
mõnd aega seal on elanud ja siis ära jooksnud ja maa harimata jätnud, 
vaid saadavad neid nende härrade juurde. 

Ja kuigi see tüliasi nimetatud poolte vahel seks korraks volinikkude 
kaudu lahendati ja lepitati, siis jäi ikkagi varjatud viha ja 
omakasupüüdmine nende vahel veel püsima. Siin maal nimelt oli vanaks 
kombeks Liivimaa linnades pidada aastalaatu või maksmisepäevi, kuhu 
siis kogu aadel seks ajaks hulgaviisi kokku tuli; sellepärast ei määratud 
enne aadli tulekut ühelegi aadlile kasuliku kauba hinda kindlaks ning 
iga kaupmees tohtis oma kaubale nii kallist hinda määrata ja seda nii 
kallilt müüa, kui ta aga sai. Pärast seda aga, kui aadlikud olid läinud, 
määrati lõplikult igasugu kauba hind kindlaks ja müüdi odavamalt kui 
enne; säärane teguviis pahandas viimaks aadlit väga. Sellepärast 
käskisid nad oma talumehi oma vili junkrute juurde vedada, 

aga mitte linnakodanikkudele, selleks, et kodanikud seda küllaltki 
kallilt peaksid aadlimeestelt ostma. 


45. Kaupmeeste tüli kästtöölistega. 


Säärane ja sarnane vastuolu ja riid tekkisid sel ajal Lii-vimaa linnades 
ka kaupmeeste ja käsitööliste vahel. Kaup-nehed nimelt ei tahtnud 
sugugi sallida, et käsitööline sadamas ja värava ees midagi ostaks või 
kaubitseks võõra mehega. Nii oli samuti nende naiste ja tütarde riiete 
pärast suur vaen ses mõttes, et naine ei tohiks teise naisega ühte moodi 
riides käia. Ja kui kord ühe Tartu köösneri tütar oli end kaupmehe 
tütrega võrdselt ära ehtinud ja kirikusse läks, siis määrati mõningaid 

linnasulaseid Tartu linna rae poolt teda varitsema. Ja kui aus vaene 
tüdruk kirikust välja tuli ja midagi paha ei aimanud, siis kargasid 
linnasulased välja ja röövisid temalt ta ehted ja häbistasid teda nõnda 
kõikide nähes. Samuti ei tahetud käsitöölistele lubada kodaniku tiitlit või 
nime. Selleks, et niisugust ja teist sarnast vastuolu ära hoida, määras 
heermeister mõned volinikud, nimelt Eerend von Schmertenl, Paide 
foogti, ja Franz von Ansteli, Tallinna komtuuri, kel ülesandeks oli 
lahendada Tallinnas kõik tüliasjad. Ning kuigt tüli kuidagiviisi lahendati, 
siis jäi aadlikkude ja kodanikkude ning kaupmeeste ja käsitööliste vahel 
ometi vana viha püsima ja võttis päevast päeva maad, kuni suur 
harksabakull nendele kõikidele kallale lendas. 


46. Tulikahju Riias, 1547. 


Aastal 1547, Kristuse taevaminekupäeval, puhkes päeva ajal väljaspool 
Riia linna suur tuli. mis ka linna lendas ja suurt kahju tegi. Linna sees 
põles toomkiriku alal palju maju ühes kirikuga ja väljaspool linna palju 
ladusid hulga kaupmeeste vara ja kaubaga maha. 

47. Köietantsijad Tallinnas, 1547. 


Aastal 1547 tulid Liivimaale Itaaliast mõned hulkujad, lendajad ja 
imelikud veiderdajad. Ning kui nad Tallinna linnale oma kunsti 
pakkusid, siis laskis raad suure ilmatu pika köie teha, mis ulatus Püha 
Olevi kõrgest tipust kuni köiete-gijate-õueni. Ja kui seesama köis pingule 
oli tõmmatud ja kõvasti kinni oli seotud, siis pandi kõik linnaväravad 
lukku, välja arvatud üksi suur Rannavärav, kust terve kogukond, noored 
ja vanad, välja läks seda lendajate tempu vaatama. Kui nüüd kõik see 
rahvas seal väljas oli, siis näitas üks neist veiderdajatest samal köiel 
väljaspool torni õhus ülikõrgel säärast haruldast vaatemängu, et seda 
vaadata väga imeline ja suure kõrguse pärast ka ülijube ja hirmuäratav 
oli. Ja kui seesinane küllalt kaua oma imet oli teinud, siis lendas teine 
piki sedasama köit kõigist kraavidest, tiikidest ja lin-navallidest väga 
kiiresti ja ruttu üle kuni köietegijate-õueni. Seda näitasid nad samuti 
teistes Liivimaa linnades. 

See meister Hermann von Brüggenei valitses heas rahus 14 aastat ja 
suri aastal 1549 veebruaris. 

48. Johann von der Recke, Liivimaa Saksa Ordu 43. 
meister, 1549—51. 


Aastail 1549 sai Johann von der Recke Liivimaa meistriks. Selle meistri 
ajal raevutses ja mässas veel kogu Liivimaal katkutõbi, mis juba eelmise 
meistri ajal oli alanud ja kestis 5 aastat. 


49. Vana hea aeg Liivimaal. 


Kuna ma siis vastu oma tahtmist ja arvamist olen Liivimaa lugude 
juurde sattunud, siis pean ka midagi kirjutama vanast Liivimaa 
valitsusest, kommetest, tavast ja olemisest, mis selle viimase meistri ajal 
enam hoos olid ja seda teen selleks, et Liivimaa noored inimesed, kes 
vana valitsuse 

muutuse ajal sündinud, samuti ka kõik järeltulevad põlved võiksid 
näha, mispärast Kõikvõimas Jumal üle Liivimaa säärasel suurel 
muutusel ja raskel karistusel tulla laskis. 

Orduhärrade, piiskoppide, toomhärrade ja aadli valitsus ja olemine, 
nagu ma seda Hasenkampi ajast kuni viimase meistri valitsuseni olen 
näinud ja üle elanud, oli järgmine: Kui Liivimaa provints eelmiste vanade 
meistrite, piiskoppide ja Saksa orduhärrade poolt oli võidetud, oma 
võimu alla võetud ja esialgu paljude sakslastega asustatud ning palju 
linnu, aleveid, losse ja linnuseid oli ehitatud, nii et neil välist vaenlast 
väga karta ei tulnud ja ka Wolter von Plettenberg moskoviidi üle suure 
võidu oli saanud, nii et liivimaa-lastel pikkadeks aastateks sõda ei olnud 
arvata, hakkas siin maal, mida kauemini seda enam, maad võtma suur 
muretus, logelus, ülbus, toretsemine, hooplus, himurus, piiritu 
priiskamine ja kõlvatus päevpäevalt rohkem nii valitsejate kui ka 
alamate seas nii, et sellest ei saagi küllaldaselt rääkida või kirjutada. 
Sest mõningad orduhärrad sattusid heade laiskade päevade tõttu 
säärasesse kõlvatusse, mitte ainult alatute naistega, vaid ka teiste 
meeste abielunaistega ja sellejuures ka veel säärasesse verehäbisse, et 
häbi on seda meele tuletada. Nende sohinaistest vaikigem parem; sest 
see ei olnud nende seas häbi: kui nad üht sohinaist mõnda aega enda 
juures olid pidanud, siis aitasid nad selle elama ja võtsid endale teise 
värske asemele. 

Seda nähti mitte palju vähemal määral ka piiskoppide ja toomhärrade 
juures. Kui mõne piiskopi sohinaine oli vananenud või talle kauemini ei 
sobinud, siis andis ta selle va-batalupojale naiseks, annetades veski või 
tüki maad, ning võttis endale paar korda järgemööda uue tüdruku ja 
heitis tema juurde. Samuti toimisid kõik toomhärrad ja abtid. Ja kui 
keegi Tallinna toomhärra, Johannes Blankenborg, oma abielunaise 
Saksamaalt Tallinna tõi, siis ei söandanud ta piiskopi ja teiste 
toomhärrade ees tunnistada, et see on tema laulatatud abielunaine, vaid 

ütles selle olevat oma sohinaise ja ümmardaja. Ning kui sellest üks mees 
teisiti teada sai, 

siis andis Johannes Blankenborg sellele nuumatud sea, et ta ei 
avaldaks, et toomhärral on abielunaine; see nimelt oli neile pühadele 
katoliku inimestele suureks häbiks ja patuks. 

Kuna nüüd kõik orduisandad, piiskopid ja toomhärrad ülemustena, 
hingehooldajatena ja lammaste karjastena niisugust elu elasid ja ise 
täringuid heitsid, siis oli alamatel, aadlikkudel ja mitteaadlikudel, vaba 
mäng; siis oli see lubatud vanadele ja noortele ilma ühegi pelguseta. Ja 
kõiki neid häbikotte ei nimetatud mitte hooradeks, vaid neid hüüti iga- 
mehe poolt pereemandateks ja meelelahutajannadeks. See pahe sai 
lõpuks niivõrd tavaliseks, et paljud seda enam ei pidanudki patuks ega 
häbiks ja et samuti mõningad kõrged härrad kohe pärast oma naise 
surma ilma kaua leinamata uusi pereemandaid ja meelelahutajannasid 
majja võtsid, kellega nad nii kaua koos elasid kuni nad uuesti naise võt- 
sid. Ning mõningad pidasid oma pereemandatest palju enam lugu kui 
mõni mees oma abielunaisest, mis nii paljudelegi oli suureks 
pahanduseks. 

Ja kuna see patuorjus täiesti tavaline oli, siis ei häbenenud ka 
mõningad evangeelsed sisemaa jutlustajad samuti nagu teised sohinaiste 
või pereemandate pidamist. Ning sel ajal ei olnud kogu maal ühtki 
superindendenti, kes oleks silma peal pidanud niisugustel ja sarnastel 
rasketel pattudel. Ka ei hoolinud paljud kirikhärrad studeerimisest ja 
jutlustamisest suurt ega teinud muud, kui et hulkusid ühe ki-helkonna- 
junkru juurest teise juure ja ühe vabatalupoja juurest teise juure ja 
talumeeste seas ringi ja end hästi kostitada lasksid. Kes siis lustilik mees 
ja hea naljahammas oli ja oskas joomaaega rõõmsaks teha ning nõnda 
kõneles, nagu nad hea meelega kuulda tahtsid, see oli selle rahva jaoks 
õige õpetaja. Sellepärast oli tol ajal Liivimaa õpetajate seas palju neid, 
kes neid suuri pattusid ei julgenud karistada. Ka ei nähtud ega kuuldud 
siin maal kunagi, et hooramine ja abielurikkumine oleks orduhärrade, 
piiskoppide või aadelkonna poolt olnud karistatud. 

Tallivendade või orduhärrade teenrite juures oli siiski üksainus 
liiderlikkuse karistus olemas. Sest kui nad kedagi enda seast kõlvatuselt 
tabasid, siis viidi ta otsekohe vüepü-lide ja trummide saatel tallivendade 
poolt lossist alla läbi terve linna ja üle turuplatsi linnaväravast välja ja 
heideti seal kõigi riietega, sukkade ja kingadega kaevu ja tehti ta üleni 
märjaks ning häbistad teda nõndaviisi kogu rahva ees. Selle peale 
talutati ta üleni märjana taas viledega ja trummidega samu uulitsaid ja 
tänavaid pidi lossi, kus ta tallivendade foogti poolt, kes üks kõige 
vanemaid teenreid oli, vabaks mõisteti. 

Kuna aga valitsejad, piiskopid, toomhärrad ja teised saksa inimesed, 
kel ju rohkem tarkust peas, selle nimetatud patuorjusega räpastatud 
olid, süs ei olnud see mõistmatute mittesaksa talumeeste juures mingi 


- 54-- -53- 


häbi, kes säärast soodoma ja liiderlikku hooraelu elasid, nagu seda 
ühegi teise rahva juures kogu ristirahva seas hullemini ei tehtud. Sest 
suurema hulga seas ei olnud tavaks abieluseis. Kui nimelt mõne 
talumehe naine vanaks või haigeks jäi või talle muidu kauemini ei 
sobinud, siis tõukas ta selle naise endast ära ja võttis jälle uue. 

Ja kui neilt päriti või neid mõne poolt noomiti, et nad sel viisil 
väljaspool abieluseisu elavat, siis andsid mõningad neist säärast 
vastuseks: See olevat vana Liivimaa komme, nõndavüsi olevat ka nende 
isad talitanud. Mõningad kostsid, et needsinatsed, keda polevat altari ees 
oma naisega laulatatud, samuti ausat leiba söövat kui ehtne 
abielurahvas. Mõned laususid: Teevad ju meie isandad ja junkrud ka 
nõnda, miks peaks seda siis meile rohkem keelatama? Mõned vastasid 
ka, et nad niiviisi väljaspool abieluseisu elavat, see ei olevat nende endi 
süü, vaid härraste oma, kes selle üle ei valvavat; põhjuseks aga, miks 
härrased selle üle ei valvavat, olevat nende arvates see, et isandad sel 
kombel talupojalapsi, kes vallaslastena sündinud, pärast nende 
vanemate surma seda kergemini võivat isa pärandusest välja tõugata ja 
kogu vallasvara endale haarata. 

Mis aga puutub orduhärrade, toomhärrade ja aadli ning nende poole 
pugejate igapäevasesse töösse, siis ei olnud see tol ajal muud kui 
küttimine ja jaht, täringu-ja kaardimäng, ratsutamine ja sõitmine ühest 
pulmast teise, ühedest uhketest varrudest teisele, ühest vakusest ehk 
kümnisetasu-päevast teise, ühelt kirikulaadalt teise. Ning leidus üpris 
väheseid, kes valmis olid väljaspool maad isandate ja vürstide kodades 
või sõjas teenima. 

Ja kuna siin oli juttu Liivimaa pulmapidudest, varrudest, vakustest ja 
kirikulaatadest, siis on ka kohane lühidalt jutustada, kuis neid vanasti 
siin maal peeti. 

Esiteks, kui olid tulemas aadlike saajad ehk pulmad, siis kutsuti kirja 
teel veerand aastat enne aadelkond enamasti kõigist Liivimaa maadest 
kuskile linna või alevisse, kus pulmad pidid peetama. Ja kuigi Liivimaa 
aadlimõisad on väga suured, siis on need sääraseks suureks 
kokkutulekuks ometi liiga väikesed, millepärast nad alati pulmi pidasid 
linnades ja suurtes alevites, kuhu olid ehitatud niisugusteks 
pulmasöömaaegadeks suured külamajad. Ka ei leppinud nad mitte 
üheainsa linna trompetite ja pillimeestega, vaid tellisid lisaks veel 
maavürsti sõjaväetrumme ja teiste linnade trompetipuhujaid. Ja kui siis 
pruut ja peigmees ühes kutsutud võõrastega kõik päral olid, siis 
valmistati eelkäival laupäeval kokkutulnutele tore pidusöömaaeg ja õhtu- 
söök. Enne õhtusööki aga ratsutas kogu meestest pulmarahvas kahes 
salgas, üks salk peiu ja teine pruudi poolt, väga toreduslikult välja. Seal 
hüplesid ja tantsisid nende all kuldkettide ja suletuttide ja muude 
ehetega mukitud suured ja rasked täkud ja erksad ratsud, kelledest 
üksainus juba enam kui üheksa sälitist rukkeid maksis ja kellest 
ühekski muuks toiminguks kasu ei olnud kui ainult sääraseks 

toretsemiseks. Ja kui nad koos väljale jõudsid, siis pidas aadlivanem 
kiidukõne ja tänas kogu kõrgest ja madalast seisusest pulmarahvast, et 
nad peigmehe ja mõrsja auks ilmunud on, ning palus sealjuures 
lahkesti, et nad sedasama kristlikku rõõmupidustust ka igapidi rõõmsa 
meelega 

läbi viiksid. Ning kui ehk mõnel kellegi vastu vana viha või vaenu on, 
siis ärgu ta siin sellele mõtelgu. Kes nüüd sääraselt talitada kavatseb, 
see tõstku oma kasija tõotagu seda. Siis tõstsid kõik oma käed ja 
tõotasid seda ning pidasid nii kaua lubadust, kuni õlu meeste kõrri 
voolas. Selle järele tulid nad jälle linna sõjatrummide ja trompetitega, 
tohutu laskmise ja käraga, nagu oleksid nad võitnud suure tapluse või 
ära võtnud vägeva linnuse. Ning kui nad jälle linna jõudsid, tuli neil 
kahel korral läbi terve linna, sinna ja tagasi, ja killatoa eest mööda 
ratsutada; seal oli pruut ühes kõige naisperega pärlite, kulla ja kullatud 
ehetega ning kõrge krooniga niivõrd ehitud, et ta selle raske koorma all 
vaevalt jalgel suutis seista, kui ta ratsanikke kõrgelt killatoa läve pealt 
pidi vaatama. Lõpuks läksid mõlemad salgad lahku ja näitasid siis kogu 
linnas kõigis uulitsates kihutamise ja nel-jaajamisega oma rüütlikunsti. 
Pärast seda läks igaüks oma öömajja, võttis saapad ja kannused ära ja 
läks killamajja, kus ta keskööni end lõbustas. Järgneval pühapäeval 
saadeti peig ja mõrsja sõjatrummide ja trompetitega ning suurte 
küünalde ja tõrvikutega väga suure toredusega kirikusse, kus organistid 
ja kantorid, mitte ilma kinkideta, end hästi kuulda lasksid. Pärast jutlust 
talu tati noorpaar altari ette, kus sõnaohter pastor enne poolt tundi ei 
suutnud pruudilt ja-sõna välja võtta. Kui nad nüüd laulatatud olid, 
saadeti neid jälle sama hiilguse ja toredusega kirikust killamajasse, kus 
uuesti tore sööma-ja joomaaeg ette oli valmistatud. Pärast söömaaega 
hakati kohe, ilma tänupalveta ja kiidulauluta jalamaid tantsimise ja 
amelemisega peale ning joomisest ja priiskamisest ei olnud ka puudust. 
Ning Liivimaa mõisameestel ja teenritel oli see priius, et neil nii kodus 
kui võõrastes kohtades oma junkrute ees mitte ei tarvitsenud seista või 
neid teenida; seda tuli ainult poistel teha; teenrid aga võtsid istet 
iselauas ja lasksid end samuti kui junkrud hästi kostitada. Seal puhkes 
ülemäärane lakkumine, iseäranis orduhärrade ja aadlikkude teenrite 
juures, kus üksteise terviseks poole või terve lasingu õlut väikeste 
peekrite 

83 

kaupa ära jõi, hoides üht peekrit suu ees ja valades teistest peekritest 
õlut sellesse peekrisse, mis tal suu ees oli, kuni need kõik ühe sõõmuga 
tühjaks olid joodud. Nõnda pidi ka teine talle järele tegema, kui ta mitte 
ei tahtnud omale lühikest mõõka ihusse saada. Ja seesugune 
priiskamine ei toimunud mitte ilma suure õlleraiskamiseta; sest killatoa 
põrand oli äraraisatud õllest niivõrd märg, et sinna ikka jälle tuli heinu 
laotada, kui seal veel seista, käia või tantsida'taheti. Kes seal kõige 
paremini suutis lakkuda ja priisata, lüüa, torgataja rüselda, teisele 

needes haavapiinasid soovida ja sakramendi sõna kuritarvitades 
sajatada või kogu maailma vaeva ja katku kokku mõistis vanduda, see 
oli see kõige esimene kukk ja seati teiste poolt ülemisse otsa istuma ja 
anti temale au. Kui nad kõik täis ja purjus olid, siis läks rüselemiseks, 
löömiseks ja torkamiseks lahti mitte üksi tänaval ja eeshoones, vaid ka 
killatoas, kus prouad ja neitsid istusid, nii et igaühel tuli hüpata 
kõrgetele pidulaudadele ja pinkidele. Siis tõmmati tupest terariistad, mis 
peaaegu samasuured olid kui taplusmõõgad ja mida teisiti ei saadud 
hoida ja tarvitada kui kahe käega. Seal löödi mõnelgi pea pooleks ja käsi 
ihu küljest ära, nii et habemeajajatel päevad ja ööd läbi küllaltki tegemist 
oli. Mida seal siis riiu ja tapmise ja muu jubeduse poolest heakombeliste 
kõrvade ja noorsoo suureks kiusatuseks nähti ja kuuldi, seda kõike ei 
ole sünnis kirjeldadagi. 

Järgneval esmaspäeval juhiti peigmees ühes mõrsjaga jälle lähemasse 
kirikusse. Seal juüustati neile abieluseisu-sest. Pärast jutlust, kui 
orelimängijad ja kantorid olid mängimist-laulmist lõpetanud, viidi paar 
uuesti killahoonesse, kus saajalised eelmise päeva kombel end 
lõbustasid. 

Pärast pulmapidu tuli linna kõrtsidel ja veinikeldritel oma head- 
paremad saadaval hoida, enne kui pulmalised üksteisest lahkusid. Ning 
kuigi mõisapulmasaajades kõik pidi tore ja suurejooneline ja ülirikkalik 
olema, nii et on uskumatu, kui palju nuumatud härgi, lambaid, sigu, 
hanesid, kanu, kohikikkaid, metsloomaliha, kalu ja kui mitu vaati 

õlut alla neelaü ühelainsal pulmapeol, siis oldi seal siiski niivõrd 
alandlik, et ei pakutud veini, ka ei söödud hõbelusikatega ega joodud 
hõbe- või tinapeekreist. 

Säärasel viisu talitati ka varrudel. Sest ikka, kui mõnel aadlikul laps 
sündis, tuli tal palgata üks kirjutaja, kes pidi kuus nädalat varem suure 
hulga aadlikke ja orduhärrasid varrulisteks ja vaderiteks kutsuma. Ning 
kui varrulised laupäeval rõõmsasti kohale ilmusid, siis algas kristlik 
pidu, sest nii seda nimetati, ja osati küll keskööni rõõmsad olla. Järg- 
neval pühapäeval pidas pastor jutluse ja ristis pärast jutlust lapse ära, 
misjuures terve kari vadereid juures seisis. Ja kui ristimine oli talitatud, 
siis valmistati suur sööma-ja joomaaeg; siis istusid lauda junkrud ja 
sulased ning lasid end hästi kostitada ja enda eest hoolitseda. Pärast 
söömaaega alles hakati õieti rõõmsasti kaelustama, laulma ja tantsima. 
Ja see noormees, kes teiste seast kõige paremini oskas armulaule laulda 
ja trallitada, seda armastati ja hinnati kõige enam. Ning needsamad 
armulaulud olid kogu maaü-mast Liivimaale lennanud, kus neid suures 
aus peeti, ja igaüks, olgu noor või vana, õppis ja laulis neid suure hooga. 
Niisugustel kokkutulekutel, varrude ja teiste võõruste puhul võidi 
igasugu haruldasi jutte kuulda niihästi junkrutelt kui ka sulastelt. 
Sulased aina igatsesid sõja ja võitius-aja järele ja joomaajal tavatsesid 
nad omavahel alati lausuda: "Õiget vennast ei peeta siin miskiks; kui 
Jumal annaks hea sõja, siis oleks tubli mees küll teretulnud ja 

meelepärane." Ja igamees ütles: "Jumal hoidku meid saksa sõja eest, 
venelast meie ei karda." Stiftide aadlikud, kes piiskoppide all elasid, olid 
pahased orduhärrade peale ja rääkisid avalikult: Ordupapid ei kõlbavat 
mitte millekski; kui oleks sün-nüt saksa vürst, küll siis oleks siin maal 
kõik parem. Ordu-liikmed jälle seletasid seevastu: "Meil on head isandad 
meie soovi mööda, nende juures istume lauas, prassime, purjutame 
nendega; ning kui me mõnele isandale kannuga vastu pead anname, siis 
järgmisel päeval oleme pea jälle head sõbrad; seda meil saksa vürstiga 
küll ei oleks." 

Liivimaal oli ka vanaks kombeks ja tavaks, et kui aadlikud linnades, 
alevites, mõisades ja külades kokku tulid või muidu kokku said, et nad 
siis teineteist sõbralikult vastu võtsid ja suudlusega lahkesti tervitasid. 
Sest kui ühele tõelisele aadlimehele hulganisti aadlist prouasid ja 
neitsisid vastu tuli, siis ei saanud ega suutnud ta vana Liivimaa tava ja 
kombe järele mööda minna, vaid tal tuli neid kõiki üksteise järele 
emmata ja suudelda; ning kui üks naisterahvaste kari möödunud oli ja 
teine järel tuli, siis tuli tal nendega samuti teha kui eelmistega ja nii ikka 
edasi; see pruuk ja viis kadus hüjem pikaajalises moskoviidi sõjas 
täiesti. 

Liivimaa vakustega aga on asi nii, et kõigi isandate ja aadlikkude külad 
olid jagatud vakustesse. Ühes vakuses oli suurtest ja jõukatest külades 
üks või kaks, aga väikestest ja vaestest määrati neid rohkem kokku, nii 
et igal isandal ja aadlimehel mõned vakused olid tema külade arvu järgi. 
Ning iga vakus oli kohustatud oma isandale või junkrule korraldama 
aastas uhke võõrustuse, kuhu siis kõigu neü maameestel ja 
vabatalupoegadel, kes selle vakuse alla kuulusid, tuli kohale tulla ja 
tasuda isandale või junkrule oma aastamaks ja andam. Mihklipäeval 
hakkasid orduhärrad vaku-päevi pidama, kuhu siis ka kogu nende 
mõisapere koos terve ümbruskonna aadliga ja priitalunikkudega, 
sakslased ja mittesakslased, hulgaviisi kokku tulid. Ja kui kümnis oli 
makstud, siis prassiti ja elati kõigest väest lõbusasti. Seal alles algas 
õieti tolleaegse Liivimaa kunst, rüütlimäng ja tublidus. Siis toodi välja 
suured puukarikad, mida nimetati kaussideks ja mis on nii suured, et 
neis võidakse lapsi vannitada; ühest neist kaussidest jõi kaks meest teise 
kahe terviseks ning sedaviisi ikka edasi mitte ainult selle ühe kausiga, 
vaid paljude suurte ja väikestega, kuni nende silmad kirjuks läksid ja 
üks teist enam ei näinud; ning kes viimasena püsima jäi ja teisi kõiki 
laua alla oli joonud, see oli järgmisel päeval vapper kangelane ja sai palju 
au ja kiitust, nagu oleks ta mõne maa ära võitnud. Teised aga, kes selle 
kiituse peale kadedad olid, ütlesid, et ta ei olevat ustavalt, vaid 

valesti joonud või tal olevat olnud häid abimehi, muidu tema küll ei 
oleks võitjaks jääda võinud. Siis hakkasid nad uuesti suurtest ja 
väikestest kaussidest üksteise võidu jooma ning igaüks oli selle peal 
väljas, kuis rüütliks saada ja auhinda võita. Seal nähti ka 14-aastasi 

aadlist kannupois-se, kes vanade eeskujul poolte ja täite kannudega 
teineteise terviseks jõid ja end selles harjutasid. See vakusepidu kestis 
kogu maal mihklipäevast jõuludeni kõigi orduhärrade, maavalitsejate ja 
aadlikkude juures. Selle järel hakkasid pulmad peale, mis enamasti 
toimusid jõulude ja vastlapäeva vahel saanitee tõttu; siis võidi kauget ja 
pikka vahemaad paremini katta kui suvel. 

Suvel aga käidi virgasti igal kirikulaadal, kus ühe naaber, kälimees ja 
sõber truuisti teise kirikulaadale ilmus; ja kirikulaadaks muretsesid 
endale kõik kihelkonna maamehed ja priitalunikud head õlut ning oli 
suureks häbiks, kui ka kõige vaesem talumees kirikulaadaks ei oleks 
õlut pruulinud. Siis toodi seal ka talumeeste tulekuks mõni vaat õlut 
kiriku juurde müügiks. Ning kui laupäeval talumehed oma naiste, 
ümmardajate ja sulastega mitme penikoorma tagant suurte hulkade 
kaupa pärale jõudsid, kukkusid nad jalamaid lakkuma ja prassima ja 
suurte torupillidega, mida õhtusel ajal kas või penikoorma kauguselt 
kuulda võib, omale lõbu tegema ning see kestis terve öö kuni 
varahommikuni. Ning kui oli jutluse aeg, siis tulid talumehed 
pooljoobnu-tena kirikusse ja lobisesid ja plärasid seal nii, et pastor 
nende kisa pärast enam midagi ei näinud ega kuulnud. Ja kui nad sama 
tarkadena nagu ennegi kirikust välja tulid, siis läks taas prassimiseks, 
tantsuks, lauluks ja hüplemiseks lahti, nii et nende kisast ja naiste ja 
ümmardajate laulust ja ka paljude torupillide kõlast kuulmine-nägemine 
kaduda võis. Sedaviisi tavatsesid lihtsad talupojad ja sulased seda pidu 
pidada, kuid mitte ilma vaenu, riiu ja tapmiseta ning teiste suurte patu- 
ja häbitöödeta. Ent junkrud, priitalunikud, sakslased ja mittesakslased, 
kes midagi iseäralikku olid, sõitsid oma külalistega koju ja elasid seal 
mõningaid 

päevi üheskoos rõõmsasti. Ning neidsamu kirikulaatu ei peetud mitte 
üksi apostlite, vaid ka Maarja-ja kõigi pühakute päevadel. 

Ka on võimatu lühidalt jutustada, kui koletuslikult toimiti 
jaanituledega. Sest kolmel ööl, püha Johannese, Peetruse ja Pauluse 
ning-Maarja mäkkemineku (Maarja külaskäik Elisabeti poole mägedes, 
Luukase I, 39) ööl ei nähtud linnades, alevites, mõisades ja külades, ilma 
erandita, muud kui lausa rõõmutulesid tervel maal, kusjuures ka 
ülilõbu-sasti tantsiti, lauldi ja kareldi, ja suurte torupülide mängimisega 
ei oldud kitsi, mihukesi igas külas ohtrasti olemas oli. Peale selle oli 
püha Vituse päeval (15. juunil) selle ja teistegi pühakute kabelite juures, 
samuti Ristija Johannese päeval Pirita kloostri juures tohutu jäledus 
patukustutuse kirjade pärast, kuhu sel ajal suur rahvasumm sakslasi ja 
mittesakslasi kauge maa tagant hulkade kaupa kokku tuli. Mittesaksa 
talupojad läksid sinna patukustutuse, väärjumala-austuse ja ebausu 
pärast, saksa aadlikud aga oma ärakaranud talupoegade pärast, neid 
seal otsima ja tabama, ning kodanikud koos igasugu linnarahvaga sealse 
suure iga-aastase kõmu pärast. Siis veeti sinna ka palju vaate õlut 
Tallinnast ja kõikidest ümbruskonna kõrtsidest ja küladest. Ja kui 

talupojad, nende naised ja tüdrukud altarile panid oma ohvreid 
vahaküünalde, vahast tehtud hobuste, härgade, vasikate ja lammaste 
näol, et nende karjaloomad hästi kosuksid ja terved oleksid, siis 
keerutasid naised üht killin-gut või penni kolm korda ümber pea ja 
viskasid selle siis altarile ning läksid minema. Ja kui nad sääraselt olid 
oma arvatava jumalateenistuse ära pidanud — mihukeseks ohjel- 
damatuseks siis lahti läks lakkumise, priiskamise, laulmise, karglemise 
ja tantsimisega ja missugust ülemäärast sinna tervelt maalt kogunenud 
suurt torupillide narinat kuuldi, samuti, mis kõlvatust, hooramist, 
kiskumist ja tapmist ning kohutavat-jubedat ebajumala-teenistust 
sealsamas toimus, seda ei suuda ükski inimene küllaldaselt uskuda. 

Ning on võimatu, et Veenuse mäel elataks hullemat liiderlikku elu kui 
seda tehti siinsel patukustutuse- ja palverännakul ebajumalaid austava 
maarahva poolt. Ja ometi olid nad säärases pöörases pettekujutuses, et 
see kõik olevat Kõikvõimsale Jumalale meelepärane teenistus ja et nad 
selle läbi Jumala ees suurt armu leidvat. Säärane väärju-malateenistus 
ja jumalavallatus ei olnud üksi püha Birgit-ta kloostri, vaid iga kloostri ja 
kabeli juures kogu maal tavaliseks nähtuseks. 

Kuigi Kõikvõimas Jumal Liivimaa provintsile armuliselt oli annetanud 
püha evangeeliumi, võltsimatu ja puhta, Augsburgi usutunnistusega 
kooskõlas oleva õpetuse, siis ei leidunud ikkagi mitmes Liivimaa paigas 
kuigi palju neid, kes midagi teadsid Jumala sõnast ja kirikuskäimisest. 
Vaid vastupidiselt nende peamine hool oli igal pühapäeval maal, 
iseäranis talupoegade ja priitalunikkude juures, et naaber ratsutas ühe 
või kahe penikoorma maad naabri juurde, kellel head õlut oli, ja elas seal 
kogu pühapäeva ja pealekauba esmaspäeva lõbusasti. Põhjused aga, 
miks nad säärasesse logelemisse ja kirikumineku põlgamisse sattusid, 
on need: Esiteks ei olnud tervel maal ainustki head kooli, kust oleks 
vähemalt tulnud lihtjutiustaja, kes mittesaksa keelt mõistab; mispärast 
koolide puudusel kirikud hulk aastaid täiesti tühjad olid ja lagunesid. 
Teiseks, kui kuskil kirikus oligi õpetaja, siis oli see harilikult 
võõramaalane ja ei osanud mittesaksa keelt ning jutlustas sakslastele 
saksa keeles, mida mittesaksa talurahvas ei võinud mõista. Sellepärast 
jäid nad kirikust eemale ja harjusid logelemisega, ent neil tuli siiski 
pastorile palka maksta, kuna iga sakslane aastas vaid ühe singi lisaks 
andis. Kolmandaks hoolisid orduhärrad ja püs-kopid üpris vähe kehvade 
talupoegade hingeõndsusest ja heakäekäigust; sest nad pidasid meeles, 
et see ei ole nende kodumaa, ning nad olid ainult selle peal väljas, et neil 
endi elupäevü küllalt oleks. 

Kuna headel laisapäevadel tol ajal Liivimaal otsa ega äärt ei olnud, siis 
läks see igal aastal küllaltki kalliks maksma. 

Ja kuigi Liivimaa igasugu vilja poolest üsna rikas on ja seal ka alati 
rohkem otri kui rukist külvatakse ja lõigatakse, siis võidi ometi igal 
aastal mitu tuhat sälitist rukkeid ilma ühegi näljahädata maalt 

laevadega välja vedada ja ära anda, aga mitte ainsatki sälitist otri ega 
linnaseid. Neid nimelt oli kodus tarvis, sest mõni aadlimees tarvitas oma 
mõisas aastas üle kahekümne sälitise otri ära. Tuli ette, et keegi vana 
Liivimaa aadlik üpris imestas, kui tema valitseja 18 sälitist otri ühe aasta 
arvesse pani; isand imestas suuresti, et neid mitte rohkem ei ole ära 
tarvitatud, ja lausus, et ta olevat nüüd nii vanaks saanud, aga sedata ei 
mäletavat, et nii väheste linnastega terve aasta oleks läbi saanud nagu 
sel aastal. Ning selles ja paljudes teisteski mõisates oli säärane ohjel- 
damatu majapidamine, et peaaegu iga nädal tapeti suur veis ja hulk 
lambaid, kanu ja hanesid ja kogu aasta ei võetud tulelt praepanni või 
katelt ära. Nõnda pidasid maja paljud aadlikud, kel oli umbes 80 või 100 
talupoega. Ent orduhärrade lossides, kus sissetulekud olid suuremad, 
elati palju hoogsamalt; seal ei lukustatud ka harilikkude tallivendade või 
teenrite eest mitte iialgi keldrit, ja need lakkusid ööd kui päevad nõnda, 
et igal kevadel hulganisti ära surid. Ja kui keegi aadlik või mitteaadlik 
asja pärast lossi läks, siis ei võinud arvata, et ta kainena ja joomauimata 
sealt alla tuleks. Sest Liivimaa isandatele oli see kiituseks ja 
auküsimuseks, et nad oma lossides igaüht, kõrgest või madalast 
seisusest, kosutasid rikkaliku joogiga ja külalislahked olid; seda eeskuju 
pidasid silmas kõik nende alamad, nii et lõpuks lakkumist ja priiskamist 
paheks ei peetud, vaid suurtsugu inimeste auks ja vooruseks. 
Sellepärast harjutati seda nii suuresti, et tol ajal igal maal liivimaalastele 
suureks auks ja kütuseks loeti, et nad vägevad joojad olid, nagu sellest 
mitmeski kroonikas on juttu. Ja kuigi Kõikvõimas Jumal liivimaalaste 
heaks midagi ei ole unustanud ja neid hästi on ehtinud ihu ja mõistuse 
heade annetega, siis tarvitas ometi enamus neid andeid sel ajal halvasti 
ülemäärase prassi-mise, tömpuse ja logelemise peale. Ning nende 
kokkutulekutel 

ei kuuldud suurema hulga poolt mitte kaaluvatest või tähtsatest 
asjadest räägitavat, vaid aina jänestest, rebastest, koertest, hurtadest ja 
teistest tühjadest asjadest. Ja mõned neist kiitlesid: neil olevat nii palju 
koeri ja hurti, et neil nende jaoks aastas kuus või seitse sälitist vilja 
läheb. 

Mis neil aegadel linnades kodanikkude tegevuseks ja toimetuseks oli, 
seda ei saa siin samuti mitte jätta lühidalt nimetamata. Sest linnade 
kodanikud ja kaupmehed ajasid ka suuresti küllust, ülbust, hiilgust ja 
toretsemist taga. Ja kui mõnel kaupmehel pulmi tuli pidada, siis võeti 
selleks ikka pühapäev; sest argipäeva-pulmad oleksid nende meelest 
neile suureks au-alandamiseks ja häbiks olnud. Ning kui pulmad 
tulemas olid, siis kutsuti peaaegu terve kogukond ja kõik võõrad 
kaupmehed pulma. Ja kui peigmees ja pruut suure pulmarongiga 
kirikusse ja sealt välja oli saadetud ja Suure Gildi majja juhitud, siis oli 
seal kohe lõunaks uhke söömaaeg ootamas, mille juures veini ja õlut 
kallati. Seal nähtud varandus hõbedasi lusikaid, peekreid ja toobikesi ei 
olnud sugugi kehv. Pärast söömaaega aga koristati hõbedast väärtasjad 

jälle ära; siis tuli leppida suurte ja väikeste tinast pottidega, milledest 
nad üksteisesele üsna ülemääraselt ja hulgakaupa terviseks jõid. Pärast 
söömist ja kiidulaulu algas tants, kestes kuni õhtusöömaajani. Siis võis, 
kes aina tahtis, minna pärastlõunajutlusele ehk kirikusse. Pärast 
õhtusööki kukuti taas tantsima ja priiskama kuni keskööni. Ja mis 
puutub nende pulmade puhul kantud toredaisse riideisse ja 
väärtasjusse, siis oldi nendega väga uhked. Kõrgema seisuse liikmeil olid 
seljas ilvese-, leopardi- ja nugisenahkadega, lihtsatel aga hundi, kärbi- ja 
rebasena-haga vooderdatud kuued. Ning naiste seas ei olnud ka puudust 
hõbedastest ja kullatud tanuehetest, iga üksik üle kahe puhthõbedast 
marga raske, ja kullast ja kullatud hõbedast kaelakeedest, millel 
rippusid imekaunid kalliskivid, ning hõbedast ja kullatud pannaldest ja 
taskutest ühes kullatud tupega, üle 60 loodi rasked, ja paljudest 
toredatest kullast sõrmustest, nööpidest ja nööridest. Ning piigadel ei 
puudunud 

hõbedast, kullatud ja pärlitest pärjad ja hulk suuri ja pakse ürbisõlgi ja 
preese, mis kaalusid mõningad puhthõbedast marga; samuti olid neil 
suured vöökeed ja tuped, kokku kolmkümmend loodi, ja suured 
uhketest kalliskividest roosikrantsid. Kõige sellega oli viimane kui üks 
naine ja neitsi kaunistatud ja ehitud. Ning kui kellelgi oleks seda 
hõbedat ja kulda, mis hariliku kodaniku naine ja tütar sel ajal 
pulmadeks kandsid, siis võiks ta sellega hästi kaubit-seda ja end koos 
oma naise ja lapsega parajuslikult elatada. 

Ka oli suvepäevil kodanikkudel lõbu ja ajaviidet sellega, et nad 
suveajal, lihavõtte ja nelipühade vahel, üks gild ja selts teise järel, lindu 
laskmas käisid. See toimus nõnda, et see, kes aasta eest oli linnu maha 
lasknud ja keda vanaks kuningaks kutsuti, saadeti kahe kogukonna 
vanema mehe vahel linna pasunatega ja pikas rongkäigus koos kõigi 
gildivendade poolt ühel pühapäeva pärastlõunal linnast välja linnuvarda 
juurde. Sinna asus siis terve kogukond, noored ja vanad, et seda 
raudnoolte pärast ülihädaohtlikku ja mõndagi vigastavat ajaviidet pealt 
vaadata. Ning kui nad pool päeva olid lindu lasknud ja tema maha olid 
lasknud, siis sooviti jalamaid uuele kuningale suure hõiskamisega õnne. 
Siis oli kuninga sõprade ja ka nende rõõm suur, kes tema peale kihla 
olid vedanud ja võitnud. Varsti pärast seda saadeti seesama uus 
kuningas pasunatega ja endises kõigi gildivendade rongkäigus kahe 
kogukonna vanema vahel läbi linna gildimajja. Siis seisis kõigi uste ees 
palju rahvast, mehi, naisi, neitsisid, lapsi ja igasugu teenijasperet, kes 
uut kuningat suure imetluse ja rõõmuga silmitsesid. Kuningal tuli siis 
hõbedast lindu ridva otsas käes kanda, ning kõrgel tema ees kanti tema 
terasvibu ühes noolega, millega ta linnu maha oli lasknud. Ja kui nad 
gildimajja jõudsid, kus kõik toredasti ja hästi oli ära ehitud, siis olid 
samaks pidusöö-maajaks ka nende naised ja tütred kohal. Siis valiti 
kuningale nägusamatest neitsitest kuninganna, kel kogu aeg ainuüksi 
kuningaga tuli istuda ja tantsida, hoolimata sellest, 

et sel enesel naine oli. Säärane linnuvarda pidu kestis kolm lähemat 
pühapäeva pärast lihavõtteid, mispärast õpetajad harilikult neü kolmel 
pühapäeval pealelõunati teenistust ei pidanud, sest et igaüks ennem 
linnulaskmisel viibis kui kirikus. 

Nelipühadel ratsutasid kodanikud ja sellid maisse ja valisid enda seast 
maikrahvi, kes kõige paremini toreda pidusöögi toime panna suutis, ja 
saatsid teda suure hiilgusega linna. Seesuguseid maikrahvipidusid peeti 
suvi läbi ja ka alamat laadi rahva poolt igal pühapäeval mitmesuguse 
kergemeelsusega. Oli ka veel linnuvardaid mõningates lõbustuskohtades 
üles seatud, kus noored orduhärrad, kodanikud ja sellid kogu suve 
jooksul igal pühapäeval mõne väärt-asja võitmiseks lindu lasksid, kuhu 
palju rahvast, noori ja vanu, hulgana kogunes, et vaadata seda ajaviidet 
ja sel kombel pühapäev mööda saata. 

Kuna säärane linnulaskmine noorte orduhärrade, kodanikkude ja 
kaubasel!«dc juures kõrgesti hinnatud oli, siis hakkasid aadlikud mõnel 
pool samuti niisugust ajaviidet taga ajama ning oma kihelkonnakirikute 
juures, lühikest aega enne Liivimaa muutumist, linnuvardaid püsti 
ajama, kuhu siis vastu nelipühi paljud linnuvarda pärast kümne 
penikoorma tagant kokku tulid ning enam linnulaskmisest hoolisid kui 
Jumala sõna kuulamisest. Sellal, kui nad lindu lasksid, valmistati 
pastori majas tore pidusöök, kus nad pärast oma linnulaskmise üle 
naljatlesid ja üliheas tujus olid. 

Nii ajasid kodanikud ka talviti jõulupühadel ja vastlapäeval oma 
güditubades ja sellid oma kampades suurt priiskamist taga. Ja pärast 
kaubasellide joomaaja lõppu ajasid nad paastuajal suure, kõrge, hulga 
roosidega ehitud kuuse turul püsti ja läksid vastu õhtut üsna hüja sinna 
karja naiste ja piigadega, laulsid ja tantsisid seal esmalt ja süütasid see- 
peale puu, mis pimedas vägevasti lõõmas. Siis võtsid sellid teineteisel 
kätest kinni ja hüplesid ja tantsisid paariviisi ümber puu ja tule, 
kusjuures ka tulevärgimeestel suuremaks 

toreduseks rakette tuli õhku lasta. Ning kuigi õpetajad neid selle pärast 
noomisid ja seda Moosese vasikatantsuks nimetasid, ei hoolitud ometi 
sellisest noomimisest mitte midagi. Peale selle ei olnud ka otsa ega äärt 
pöörkiigega sõitmisel paevälja ööl naiste ja piigadega, ja sagedasti tehti 
seda õpetajatele, kes neid noomisid, otse kiusteks ja meelehärmiks. 

See eelnimetatud liivimaalaste suur lõbu tagaajamine tuli moskoviidüe 
üpris kasuks; sest säärase elukorra ajal pidas ta ainult oma parajat 
juhust silmas, sepitses salanõusid ja endakasu plaane ja muretses 
rohkesti suurtükke, tina ja püssirohtu ja igasugu sõjamoona ning 
kutsus enda teenistusse ühe püssisepa teise järele Saksa- ja Itaaliamaa- 
dest. Kuigi liivimaalased seda kõike hästi teadsid, olid nad ometi niivõrd 
viimseni uppunud suurde lõbustushimusse ja muretusse, et nad sellest 
ei suutnudki hoolida, vaid vedasid, nagu see on teada igamehele, salaja 

ja avalikult venelastele üliohtrasti juurde vaske, tina ja kõiksugu kaupa, 
mis talle kasuks oli tema ettevõtmise jaoks Liivimaa vastu. 

Kõigest sellest ei olnud siin juttu sihiga, et mõni peaks mõüema ja 
arvama, nagu ei oleks tol ajal kõigi liivimaalaste, aadlikkude ja 
mitteaadlikkude, seas üldsegi mitte leidunud arukaid inimesi ja 
jumalakartlikke kristlasi. Jumal hoidku selle eest! Sest siin oli tõepoolest 
küllaltki häid inimesi igast seisusest, kellel nimetatud eluviis otse vastu 
karva käis. Nimelt pidasid mõningad aadelkonnast enda kulul ja tasul 
oma mõisates, mõteldes oma vaeste talupoegade hingeõnnistusele ja 
õndsusele, omaenda õpetajaid, kes valitsesid mittesaksa keelt ja kel tuli 
igal pühapäeval talurahvale ja teenijaskonnale katekismuses õpetust 
anda. Ning mõningad vooruslikud aadlüesed ja auväärsed emandad ei 
häbenenud sugugi kirikuõpetaja puudusel oma talurahvale ja 
teenijasperele mõisates viit katekismuse peatükki mittesaksa keeles ette 
lugeda ja neid igapidi jumalakartusele manitseda. Nii läkitasid ka 
mõningad oma lapsed ülikoolidesse ja isandate ja vürstide õukondadesse 
üsna kaugele Saksamaale ning ütlesid avalikult, et nad ei soovita kellele- 
gi 

kaua oma poegi enda juures Liivimaal pidada, sest nad ei õppivat 
kodus mitte midagi ja kuigi nad midagi õpivad, siis olevat kodus 
kasvatatud laps ikkagi nagu metsik ja harjumatu, olgugi ta kuistahes 
andekas. 

Samuti sõnasid ka mõningad aadlikud, et olgugi neil teab kuipalju 
poegi, siis ei tahtvat nad ühtki kaua enda juures pidada, vaid kuninga- 
kuurvürsti- ja vürstikodadesse lähetada; sest need kojad olevat aadli 
kasvatuskoolid, kus ko-jameistrid ja marssalid olevat määratud 
kodakondsete üle valvama; seal võivat noored mehed voorust ja ausust 
õppida. Ent siin maal õppivat nad vaid priiskamist, prassimist ja palju 
teisi pahesid; seesugused olevat siinse aadli püüdlused ja voorused. Need 
mehed nägid ja tundsid selgesti vaese meeletu Liivimaa vigu, nõrkust ja 
puudusi ja ei saanud ega suutnud siiski suurema, täiesti ülevõimust 
võtnud hulga vastu midagi teha. 

Ka ei ole see sihitud nende pihta, kes Liivimaa muutuse ja hävimise 
ajal sündisid või siis veel lapsed olid ja vana eluolu ei tundnud ning 
kauakestva sõja jooksul alles üles kasvasid ja kauase harjumuse, 
igapäevase koolituse ja harjutamise läbi seevõrd tublideks sõdalasteks 
moskoviidi vastu said, et kogu maailmas ei võidaks paremaid soovida ja 
saada. Siin oli ainult juttu vana Liivimaa oludest, lugudest ja elust, mis 
ammu enne nimetatud aega aset leidsid kauakestvas rahus, suures 
rikkuses ja külluses ja vähe aega enne vanade Liivimaa valitsejate 
muutust ülekaalu võtsid. 

See meister Johann von der Recke valitses heas rahus kaks aastat ja 
suri Viljandis ning maeti ka seal. 


- 64 - - 53 - 


50. Hinrick von Galen saab Liivimaa Saksa Ordu 44. 
meistriks, 1551—1557. Kaasan ja Astrahan satuvad Vene 
alla, 1551 (1552ja 1553). 


Aastal 1551 valiti Hinrick von Galen Liivimaa meistri ametisse. Selle 
meistri valitsuse ajal oli moskoviidil küllalt 

tegemist Kaasani ja Astrahani kuningriikidega. Ta võitis Kaasani 
kuningriigi ning võttis kuninga ühes kuningannaga Kaasani linnas 
vangi, missuguse linna ta õõnestamise ja õhkulaskmisega kätte sai. Kui 
nimelt suurvürsti isa peaaegu 30 aastat oli Kaasani kuningriigi ja 
linnaga suuri sõdasid pidanud ja neid siiski ei suutnud alla heita, siis 
tahtis valitsema saanud poeg Ivan Vassiljevita samuti oma õnne katsuda 
ja piiras Kaasani linna, millest ära rippus kogu kuningriigi saatus. Ta 
kaevas maa-aluse käigu ja pani püssirohtu linna valli alla. Ja kui kõik 
oli pihtahakkamiseks ette valmistatud, siis koristas ta oma leeri ära ja 
tegi, nagu tahaks ta sealt minema minna. Sellepärast ruttas rahvas hul- 
galiselt rõõmuga linnast vallile ja pilkas moskoviiti, ning enne kui nad 
seda taipasid, lendasid nad valliga tükkis õhku ning ülejäänud kohkusid 
koledasti ja neil tuli moskoviidile alla anda, kes juba tormijooksuks 
valmis oli. Sel viisil sai moskoviit Kaasani linnast ja kuningriigist jagu 
anno 1552 9. juunil, määrast päeva venelased käskisid oma kalendris 
pühitseda. Siis viis moskoviit Kaasani kuninga ja kuninganna 
vangistatult Moskvasse. 

Järgmisel aastal võttis moskoviit ka teise tatarlaste kuningriigi, nimelt 
Astrahani ära, mis asub palju kaugemal ja ei ole nii vägev kui Kaasani 
kuningriik. Seni aga, kuni need mõlemad tatari kuningad oma riikides 
peremehed olid, oli see liivimaalastele suureks seljatoeks ja toetuseks. 
Ent pärast nende kuningriikide allaheitmist muutus moskoviit mitte üksi 
Liivamaale, vaid ka naabervalitsejatele liiga võimsaks ja võttis endale 
tiitliks Kaasani tsaar ja Astrahani tsaar. See sõna tsaar on tatari keeles 
kuningas; sakslased aga, kes moskoviidi poole üle läksid, tegid sellest 
meelitamise otstarbel keisri. 


51. Tallinn ja Lüübek lahkuvad teineteisest, 1552. 


Aastal 1552 suvel läkitas Lüübeki linn tallinlaste juurde oma saadikud, 
nimelt raehärrad doktor Hermannus Falke 

ja Albrecht Kleber'i ühes kahe kodanikuga, nimelt Hans von Renteln'l 
ja Hans GrenzüViga, et oma vanu kaubaõigusi jälle jalule seada. Ning 
kui nad mitte midagi kasutoovat ei saanud korda saata, reisisid nad jälle 
tühjade kätega Lüübeki tagasi. Varsti pärast seda lähetasid lüübeklased 
veel ühe saatkonna Tallinna, nimelt Hermen Plonies'1 ja Gottschalk von 

Wickeden'1, ning kolmandat korda oma raesekretaariu-. se Hermann 
Boitin'i, kes pärast seda ka Venemaale reisis. Ja kui kõik need saadikud 
Tallinnas midagi kätte ei saanud, siis näis esialgu, et mõlema linna suur 
sõprus oli lõhenemas. 


52. Tultkahju Tallinnas, 1553. 


Aastal 1553 pühapäeval enne nelipühi, pärastlõunal, pääses Tallinna 
Toompeal ühest lihunikumajast suur ja kohutav tuli valla. See lihunik 
pruulis just samal pühapäeval õlut ning pruulimispann oli tulel, ka peeti 
lõuna aegu Tallinna Suure GÜdi majas ühe kodaniku pulmasöömaaega. 
Ning kui saajalised seal rõõmsad ja heas tujus olid, siis lõi see suur 
tuleõnnetus sisse, nii et rõõmust pea suur kurvastus sai. Siis põles 
enamus maju Toompeal ja ka mõningad majad linnas maani maha. See 
kohutav laamatuli lendas üle kogu linna Staveni (Pütissepa) tänavasse 
üsna kaugele Toompeast ja süütas sealgi mõningaid maju ja põletas 
need. 


53. Läbirääkimised moskoviidiga, 1554. 


Kui Liivimaa seisused moskovüdi õnnest ja võidust Tatari kuningriikide 
üle kuulnud olid ja ka hästi teadsid, et pikaajalisel rahuseisukorral oli 
ots ja et järg pihtasaamiseks nüüd nende kätte oli tulemas, siis läkitasid 
nad oma saadikud moskovüdi juurde läbirääkimiseks edaspidise rahu 
pärast. Ja kui needsamad legaadid kõikide kindlate lootuste 

vastaselt kuulda said moskoviidi talumatuid tingimusi ja ettepanekuid 
tribuudi kohta, siis tulid nad tühjade kätega jälle koju ning tegid seda 
oma isandaüe teatavaks, mis Liivimaa seisustele esmalt suureks mureks 
sai. Selle järele määrati kohe teised saadikud moskovüdi juure, nimelt 
Johann Blockhorst ja Otto Grothusen heermeistri nimel ja Wolmer 
Wrangel ja Diderick Kafer Tartu piiskopi poolt; need legaadid reisisid 
aastal 1554 oculipäeval (3. paastupühal) Moskvasse, kus nad 
moskoviidilt aina ülemääraseid nõudmisi kuulsid. Sest moskoviit 
manitses neid ja nõudis neilt oma kantsleri ja nõunikkude läbi võimatut 
ja rasket maksu igimuistsetest aastatest peale, millele siis legaadid 
vastasid ja pärisid, mis põhjusel suurvürst liivimaalastelt seda maksu 
nõudvat, kuna tema iialgi ei olevat olnud liivimaalaste isandaks ja 
liivimaalased ka mitte kunagi tema maksualused. Samuti ei olevat 
suurvürst seda maad mitte iialgi ära võitnud ja liivimaalasi sellega 
läänistanud ega mitte ühelgi ajal võidu võimust tribuuti määranud, nagu 
allaheitja allahei-detule koormaks tavatseb panna; ning samuti võidavat 
selgeks teha ja tõendada, et liivimaalased muistsest ajast peale sagedasti 

olevat pidanud suuri sõdasid venelastega ja ei olevat siiski alustanud 
ühtki sõda maksude pärast, nagu ka mitte üheski läbirääkimises ei 
olevat kõneldud maksudest. 

Moskoviidi kantsler ja nõunikud jäid ikkagi nõudmise juure ja 
seletasid, et Tartu piiskopkond juba muiste olevat alati tribuuti tasunud, 
mida piiskopi saadikud täiesti eitasid, teada andes, et ei võidavat 
tõendada, et Tartu piiskop-kondlased 

eales olevat olnud suurvürsti maksualused; sellepärast ärgu suurvürst 
nõudku midagi uut ja ebatavalist; ning ühele kristlikule isandale olevat 
see küll sünnis, et ta ei nõudvat, mis talle ei võlgnetavat, ja et ta ka ei 
ootavat teiselt, mida ta ei tahtvat taluda. 

Selle peale kostsid moskovüdi mehed jällegi: "Suurvürst tahab tribuuti 
ja ta ei mõtlegi sellest taganeda karvavõrdki." Saadikud omalt poolt 
nõudsid jälle agaralt, et tõendatagu kirjadega ja pitseeritud 
dokumentidega, et Tartu piiskopkondlased olevat suurvürstile maksu 
võlgu raha või teiste asjade näol. Sellele vastasid taas moskoviidi 
kantslerid, et kirjades ja dokumentides võivat leida, et Tartu piiskopid 
olevat suurvürstile andnud dan'i, mis nende keeles olevat tribuut; aga 
milles see olevat seisnud ja kuipalju seda olevat olnud, seda ei tahtnud 
nad sealjuures teatada. Pärast pikka vaidlemist tehti viieteistkümneks 
aastaks rahu selle otsusega, et kõik tüliasjad Venemaa ja Liivimaa vahel 
ühes tribuudiga olgu õiendatud kolme aasta jooksul. 


54. Vahekord Rootsiga, 1554ja 1555. 


Aastal 1554 saadeti Berend von Schmerten, ordufoogt ja Paide 
võimukandja, Rootsi kuninga Gustavi poole, et kuningat paluda, et ta 
kõige tõsidusega moskoviidi vastu sõda algaks. Sedasama tahtvat ka 
Liivimaa heermeister teha. Kui aga Rootsi kuningas aastal 1555 sõda 
alustas moskoviidi vastu ja muud ei mõtelnud, kui et meister oma 
lubadust mööda moskoviidile vastu astub, siis ei hoolinud meister sõjast. 
Selle tõttu oli Rootsi kuningas sunnitud moskoviidiga rahu sõlmima, 
mida viimane väga himutses, kuna tüliasi Venemaa ja Liivimaa vahel 
veel ei olnud täiesti lahendatud. 


55. Maapäev Pärnus, 1555. 


Aastal 1555, sügisel pidasid Läänemaa ja teisedki aadlikud Pärnus 
maapäeva, kus nad muude hoopis tähtsuseta asjade hulgas isegi tantsu 
üle aru pidasid, nimelt, kuis teenril või muidu mõnel teisel, kes sünnilt 
aadlikud ei ole, tuleks tantsimisel aadliisiku vastu olla; selle kohta tehti 

ka otsus ja avaldati kogu maal. Ent maa silmnähtavale ohule ei mõeldud 
tol ajal üldse. 

56. Arvamus 1556. aasta sabatähe kohta. 

Aastal 1556, paastuajal nähü Liivimaa kohal pikka aega tulist sabaga 
tähte. 

Samal ajal pidasid Liivimaa seisused Volmaris maapäeva. Ja kui seal 
mõned saadikud pidusöömingul istusid, nende seas ka üks Tartu 
toomhärra, siis jõuab sinna uudis, et taevas nähtavat imelikku ja 
ebatavalist tähte pikk saba taga nagu luud; sellepärast palusid nad 
toomhärrat, et mingu ta välja, vaadaku tähte ja avaldagu õpetatud 
mehena selle kohta oma arvamist. Siis hakkas see toomhärra seletama, 
et ta teadvat küll, mis asi see on. See olevat sabaga täht, ning need asjad 
ei tavatsevat mitte tähendada head. Kuna seesama toomhärra 
lugupeetud ja õpetatud mehena nii pealiskaudselt sabaga tähe üle 
otsustas, süs nimetasid selle järele samad inimesed, ja mitte kõige 
ebatähtsamad, kes seda olid kuulnud, teisigi pärast seda nähtud sabaga 
tähti samuti vaid asjadeks ja laususid toomhärra sõnadega: "Need asjad 
ei tähenda head." 


57. Kela. Terpigorre Tartus, 1556. 


Sama suve juunis saatis moskoviit oma saadiku, nimelt Kelar 
Terpigorre, trotsliku, täis vimma mehe kingituse ja annetusega Tartu 
piiskopi poole ja see legaat võeti Tartus suurvürsti pärast suure au ja 
lugupidamisega vastu. Ja kui seesinane saadik piiskopi söögisaali ette 
ratsutas, et seal oma nõudmist avaldada, siis laskis ta enda ees viia 
Tartu piiskopile määratud suurvürsti kingitused: Esiteks siidnööridest 
punutud võrk või jahipüünis; siis järgnes sellele võrgule kaks Moskva 
hurta; koerte järel kanti üleni kirjut ja lapilist rätti või lina. Nende 
imelikkude moskoviidi annetuste ja kingituste üle imestasid kõik 
Liivimaa inimesed üpris väga ja tõlgitsesid seda annetust mitmesugusel 
viisil. 

Nimetatud saadiku sõnun oli, et tema suurvürst lubatud tribuuti 
jalamaid ja viivitamatult tahtvat kätte saada. Siin oli siis hea nõu kallis. 
Siis astusid kõik Tartu piiskopkonna ja linna nõunikud ühes piiskopi 
kantsleriga kokku ja pidasid selle üle aru, mida selles ülitähtsas asjas 
ette võtta. Siis arvas piiskop ühes oma nõunikkude ja kantsleriga heaks, 
et moskoviidile tuleb maks lubada ja pitseriga kinnitada. Selle peale 
vastas Tartu pürjermeister Johann Henk, et tema meelest ei olevat see 
soovitav; sest mida tõotatavat ja pitseeritavat, seda tulevat ka pidada, 
muidu satutavat moskoviidiga tohutuisse raskustesse. Selle peale vastas 
piiskopi kantsler Jürgen Holtschur: "Härra pürjermeister, Teil võib küll 

linadest ja pässunahkadest paremat arusaamist olla kui säärastest 
asjadest; moskoviit nimelt on tugev ja suudaks meie maale sellist häbi ja 
kahju teha, millest see nii pea ei toibuks. Sellepärast kinnitame talle 
tribuudi, paneme pitseri alla ja ei pea seda mitte mõhkugi; tema ei taipa 
seda; selle võtame temalt keisri kammerkohtus jälle tagasi." Seepeale 
kinnitasid nad moskoviidile pitseriga maksu, nimelt iga inimese pealt 
üks Riia mark, mis sel ajal oli sama väärt kui veerand taalrit või üks 
Lüübeki killing; ja mis sellest saadik, kui tribuut viimati oh tasutud, 
maksmata oli jäänud, seda võtvat Tartu piiskop oma südametunnistuse 
peale tasuda kolme aasta jooksul. Sellest ei vabastata mitte ühtki peale 
vaimulikkude. 

Kui moskoviidi saadik Kelar Terpigorre pitserdatud kirja vastu võttis, 
siis ulatas ta selle oma sekretaariusele; ja kui see kirja vastu tahtis võtta, 
tõmbas Kelar selle taas enda poole ja pistis omaenda põue ja ütles 
avalikult kõigi ümberseisjate juuresolekul sekretaariusele: "Mitte 
nõndaviisi! Sellega ei oska sina ümber käia; sest see on pisüapsuke, 
keda peab hästi hoidma ja saia ja rõõsa piimaga tublisti turgutama. Kui 
ta siis veidi vanemaks saab, küll ta hakkab siis kõnelema ja meie 
suurvürstile ühtlasi suurt kasu tooma." Selle järele üties ta ka 
pürjermeister Johann Dorstelmannüe: "Tartlased muretsegu raha, sest 
kui laps vanemaks saab. 

siis vajab ta raha ja nõuabki seda." Kui need asjad olid niimoodi joonde 
seatud ja saadikud pitserdatud kirjaga tükkis Venemaale olid reisinud 
ning kogu lugu teistes Liivimaa linnades ja maades aadlikkude ja 
mitteaadlikkude seas täiesti teatavaks sai, siis hakkasid nad seda 
kahetsema. Siis sõnasid ühed: "Mida me nüüd oleme teinud! Meie oleme 
kogu Liivimaa moskoviidile kinnitanud!" Teised ütlesid, et nad tahaksid 
ennem moskoviidiga sõdimisele sada taalrit kulutada kui üht taalrit 
tribuudiks välja panna. Jürgen Holtschur aga kordas aina, et asjal 
lastagu minna ikka keisri kammer-kohtusse; küll tema, keiser, aitab 
nende õigust moskoviidi vastu jalule seada. 


58. Sõda ordu ja peapiiskop Wilhelmi vahel. Palgasõdurid. 1556 ja 
1957: 

Samal 1556. aasta suvel puhkes üsna kiiresti ja ägedasti vastu 
igasugust arvamist ja kindlat ootamist sisemine sõda Riia peapiiskopi 
Brandenburgi markkrahv Wilhelmi ja heermeister Hinrich von Galeni ja 
tema ordu vahel. See sõda tekkis neil põhjustel, et meister oli kuulda 
saanud, et peapiiskop maamarssal Casper von Münsteriga oli plaani 
sepitsenud, kuis kogu Liivimaa Poola kuninga kaitse alla saada. 
Sellepärast oli terve ordu varsti valmis peapiiskopi vastu sõdima; ja kuna 
meister Hinrich von Galen ise oma kõrge vanuse ja haiguse tõttu ei 
saanud sõjaväljale minna, siis määrati Wilhelm von Förstenberg, 
heermeistri asemik, väejuhiks. 


- 69 - - 53 - 


Kui nüüd Casper von Münster märkas, et ordul tõsi taga on, siis 
põgenes ta Poola kuninga juure ja avaldas seal avalikus trükis oma 
süütust. Ent peapiiskop ja tema koadjuu-tor, Mecklenburgi hertsog 
Christoffer, piirati ordu poolt Ko-kenhusis sisse ja võeti vangi; hertsog 
Christoffer aga leiti olevat süütu ja talle anti vaba pääs minna 
Saksamaale. Peapiiskop viidi Smilteni ja peeti seal terve aasta 
vangipõlves. 

Selle tõttu olid Poola kuningas Sigismundus Augustus, peapiiskopi 
onu, ja Albrecht, Brandenburgi markkrahv ja Prelsimaa hertog, 
peapiiskopi lihane vend, põhjustatud alustama sõda Llivimaa orduga ja 
peapiiskopi vangipõlvest vabastama. 

Kui esmalt kuuldus Riia peapiiskopist ja maamarssalist valla pääsis, 
siis oli tervel maal tohutu ärevus. Seal käis siis ringi suur jutt, kuis hulk 
laevu täis ratsanikke ja sõjasula-seid peapiiskopi ja tema venna, 
Preisimaa hertsogi poolt tellitud, valmis olevat Llivimaale jalamaid kallale 
tungima. Sellepärast saadeti kiri kirja järele, ööd kui päeva laiali ordu 
alla mittekuuluvatele mõisnikkudele, et nad otsekohe pärast kirja 
lugemist oma mõisate arvu mööda sõjaks valmistaksid ja rannikutele ja 
sadamatesse läheksid, et takistada vaenlaste sissetungi. Sel ajal ei olnud 
paljudel muretutel ja sõjas harjumata liivimaalastel ei sõjasulast ega 
sõjariistu nende mõisate suuruse kohaselt olemaski, mispärast tuli 
kiiruga leppida mittesaksa tallipolste ja vanade moonakatega, kes 
joomisest juba poolsurnud olid ja pealegi naisemehed olid ja kes 
enamasti terve elu kestel vaevalt olid püssi lasknud. Ning kui nad selga 
said vana roostetanud raudrüü ja neil minna tuli, siis jõid nad esmalt 
hea peatäie ja tõotasid üksteisega truilt koos elada ja surra. Seejärele 
istusid neist mõned juba poolsurnutena oma hobuste selga ja asusid 
sõjateele. Siis ulgusid ja nutsid naised, piigad, ümmardajad Ja lapsed 
nii, nagu ei tuleks needsamad sõdalased enam ealeski tagasi. 

Kui nad nüüd rannikutele ja sadamatesse jõudsid, siis ei olnud seal ei 
laeva ega ainuski inimest, kes neid oleks ähvardanud peale ainuüksi 
nende oma hirmu. Ning kui nad seal olid mõned nädalad vagusi püsinud 
ja moonavankrid ja õllevaadid tühjendanud, siis pöörasid nad enda 
arvates au ja kiitusega taas koju. 

Niisama oldi sel ajal ka Liivlmaa linnades hästi enesekindlad ja sõjas 
harjumata. Sest kui neil kiiresti tuligi palgata tingisõdureid, siis oli seal 
suur puudus trummilööjatest. 

Ning kui suure vaevaga leiti üks, kes trummi oskas lüüa, siis olid kõik 
vilumatud käsitöösellid paugupealt kõige paremad sõjamehed. Ja kui 
õhtuti tavatseti valvkonda vahetada, siis ruttasid kodanikud ja elanikud, 
noored ja vanad, hulga kaupa turule ning vaatlesid palgasõdurite värki 
nii suure imetluse ja innuga, et nii mõnigi seejuures oma söömakorra 
unustas. Ka tõttasid paljud, kuuldes trümmi, jutluse ajal kirikust välja. 
Nii imeväärne paistis neile tol ajal sõjavärk. Vastu sügist tuli ordu ja 

linnade teenistusse Saksamaalt palju ratsanikke ja jalaväesulaseid. Siis 
varustusid aadlikud tublide ratsanikega ja läksid Bauschkesse Kura- 
maal, et kaitsta seal piiri Poola kuninga ja Preisi hertsogi vastu. Ja kui 
saksa tingisõdurid Liivimaa maadest läbi oma pealikule järgnesid ja oma 
naiste ja poistega aadlikkude mõisatesse ja küladesse ilmusid ning oma 
kombe kohaselt teemoona paludes pikkades sukkades, rebenenud 
riietes, pikkade piikide ja taplusmõõkadega sisse astusid, siis oli aadli, 
talumeeste, naiste, piigade ja igasugu teenijaspere seas säärane 
imestamine ja ammuli suuga vahtimine, nagu oleks sinna suur merekoll 
tulnud. Sest sääraste imelikkude külalistega ei olnud nad seni harjunud 
ja need olid neile just niivõrd äkiliselt ilmudes täiesti ootamatud. 

Kui nüüd poolakate ja liivimaalaste mõlemad väesalgad täies 
varustuses peaaegu terve aasta teineteise vastas olid seisnud, siis 
lahendati see asi ja lepiti Rooma keisri Ferdi-nanduse ja teiste 
võimumeeste läbirääkimiste abil kokku. Lõppeks teostati tõeline leping 
nimetatud poolte vahel Pass-woldes Liivimaa piiril sel kujul, et 
heermeister tasugu Poola kuningale kuuskümmend tuhat taalrit tema 
sõjakulude katmiseks ja vabastagu Riia peapiiskop vangistusest ning 
seadku ta jälle tema endisesse ausse ja andku kõik äravõetud linnad, 
kindlused ja lossid tagasi. See sündis aastal 1557. Samal aastal suri ka 
heermeister Hinrich von Galen, kui ta 6 aastat valitsenud oli. 

Mõned kirjutavad, et selle meistri ja peapiiskopi markkrahv Wilhelmi 
vahelise sõja põhjuseks olevat olnud see, et 

nimetatud peapiiskop ei olevat tahtnud vastu võtta luteri usku ja et 
Liivimaa seisused selles rahulepingus olevat üle läinud Poola krooni alla. 
See ei ole aga õige. Sest markkrahv Wilhelm, Riia peapiiskop, võttis 
Martin Lutheri kuulutatud evangeeliumi õpetuse enne vastu, kui 
heermeister ja kõik orduhärrad. Ka ei andnud end Liivimaa seisused 
rahuläbirääkimiste ajal Poola kuningaga Passwoldes mitte Poola krooni 
kaitse alla; vaid alles pärast seda moskoviitlikus sõjas, kus moskovüt 
neist peaaegu oleks võitu saanud, ning kui Rooma riigilt, kelle alla nad 
veel kuulusid, ei olnud abi ega julgustust oodata, alles siis andsid neist 
mõned viimses hädas end Taani kuninga, mõned Poola kuninga, mõned 
Rootsi kuninga alla. 


59. Wilhelm von Förstenberg saab Liivimaa Saksa Ordu 
45. meistriks, 1557—1559. Prohvet Liivimaal, 1557. 


Aastal 1557 sai Wilhelm von Förstenberg Liivimaa meistri seisuse. 

Sama aasta talvel jõudis Liivimaale läbi Poola ja Preisi-maa Ülemsaksa 
maadest pärit imelik inimene, nimega Jürgen; see rändas peaaegu kõik 
Liivi linnad ja maad läbi, täiesti palja jalu, alasti ja paljas, riietatud vaid 
kotti, ning tema pikad juuksed küündisid allapoole õlgu. See tundus 

kõigile inimestele Liivimaal suure imena, et üks lõunasakslane, Liivimaa 
pakasega harjumata, võis säärast kõva pakast üleni alasti ja paljana 
kannatada. Ja kuigi tal sukki ega kingi jalas ei olnud, olid tema jalad 
ikkagi niivõrd kuumad ja soojad, et lumi tema jalataldade all, kus ta 
seisis, sulas. Ning kui talle riideid, sukki ja kingi pakuti, siis ei võtnud ta 
neid vastu, samuti ei hoolinud ta ühestki kingitusest; isegi sööki võttis ta 
ainult vastu kui ta oli seda enne tööga ära teeninud. Kui talle tööd 
pakuti, oli ta selleks kõige tänulikkusega 

nõus ja oli valmis tegema kõiksugu sulasetööd niipalju üheainsa päeva 
kestel, nagu mõni sulane paljude päevade jooksul ei suudaks teha, 
mispärast Liivimaa töökad talumehed teda igal pool imeks kuulutasid. 
Ning oma töö ajal langes ta alati iga tuhni järel põlvili ja palvetas ja 
hakkas pärast palvet taas hoogsasti töötama ja ei võtnud selle eest mitte 
midagi muud vastu kui ainult sööki ega lausunud ka kellelegi kurja 
sõna. Ja kui temalt päriti, miks ta Liivimaale on tulnud, siis kostis ta: 
Jumal olevat teda läkitanud, et noomida liivimaalaste ahnust, ülbust ja 
logelust, missuguseid pahesid ta ka siin igal pool on noominud. Ta käis 
ka virgasti kirikus ja kuulas pealt, mis seal jutlustati; ja kui õpetajad 
temalt midagi pärisid, siis hurjutas ta neid salalikeks. .Mõningad pidasid 
teda hulluks, mõningad unistajaks, mõningad aga ütlesid teda olevat 
Jumala imemärgiks ja sellele järgnevat kindlasti midagi, ükspuha mis. 
Kui ta Tallinnast Narva reisis, kadus ta ära; arvati aga, et ta olevat tape- 
tud talupoegade poolt. 


60. Vene sõja põhjus, 1557. 


Aastal 1557, kui kõik lahkhelid Poola ja Liivimaa vahel oldi kõrvaldatud 
ning kõik ratsamehed ja sõjasulased laiali saadetult maalt lahkunud olid 
ja muud ei arvatud, kui et nüüd hea rahu on, siis hakkas moskoviidi 
tribuudi säde, mis pea kogu Liivimaa pidi süütama, uuesti lõõmama. Siis 
kirjutas Moskva suurvürst kõikidele Liivimaa seisustele vaenuliku kirja, 
järgmiste sõnadega: 

"Wilhelm, Liivimaa meister, ja Riia peapiiskop Ja Tartu piiskop ja teised 
piiskopid ning kõik rahvas Liivimaal. Teie olete meie juure läkitanud oma 
saadikud, kõrged härrad Johann Bockhorsti ja Otto Grothuseni, Wolmer 
Wrangeli oma kaaslastega, et oma pead kummaradada meie ees selleks, 
et meie oma armu näitaksime heermeistrile ja peapiiskopile 

ja Tartu piiskopile ja teistele piiskoppidele ning kõigele Liivi rahvale ja 
käsiksime meie Novgorodi ja Pihkva asevalitsejatel nendega rahu sõlmida 
vanaviisi. Ning meie oleme käskinud oma asemikul rahu mitte sõlmida 
teie ülekohtu pärast ja meie tahtsime teid nuhelda teie ülekohtu pärast. 
Ent Johann Bockhorst, teie saadik, ühes oma kaaslastega palusid meid 

mitte nii toimetada, vaid nende sõnade järgi õiendavat heermeister ja 
Riia peapiiskop ja Tartu piiskop ja kõik Liivimaa isandad kõik oma 
ülekohtu meie vastu, andvat vabaks vene kirikud ja kirikumaa, lubavat 
meie alamatele ja kaupmeestele liivimaalaste ja meretagustega kaubelda 
igasugu kaubaga, välja arvatud soomusrüüd; ning Tartu piiskop pidavat 
kokku korjama maksu ja kõikide läinud aastate kogu võla, iga pea pealt 
üks Saksa mark, ja saatma meile selle maksu rahu kolme aasta jooksul. 
Ning nüüdsest peale peab piiskop tasuma meile igal aastal viivitamatult 
meie tribuudi ja andma igasugu meretagustele ametmeestele kõikidest 
maadest, kes meie teenistusse tahavad tulla, takistuseta läbipääsu. Ning 
et teie ei kavatse Poola kuningale ega Leedu suurvürstile mitte üheski 
asjas abi anda, just nagu rahukirja sõnad selgesti ütlevad. Ja meie Suur- 
Nov-gorodi ja Pihkva asevalitsejad kinnitasid ometi seda rahukirja 
ristlsuudlemisega ja panid oma pitserid külge sellele kirjale meie saadiku 
Kelar Terpigorre jaoks selleks, et teie selle kirja kohaselt kõiksugu asju 
meiega ja meie asevalitsejatega õiendaksite nii, nagu selles kirjas seisab. 
Aga kuni selle tunnini ei ole teie kõikides nendes asjades veel mitte 
ainustki meiega ja meie saadikutega joonde seadnud. Ja meie, et mitte 
ristiinimeste verd valada, manitsesime teid tihti oma kirjades, et toimlge 
teie kõigis asjus rahukirja järgi meie vastu õigesti ja ütelge end lahti oma 
tõevastastest ja põhjendamata sõnadest ja tunnistage oma süüd, nii et ei 
valataks süütut verd. Teie aga pidasite meie armuandmist mitte 
millekski ja meie saatekirja võtsite ainult selleks vastu, et asja seda 
kauemini venitada. Kuna teie nüüd Jumala seadusi ja iga tõde olete alla 
hinnanud ja iga ristisuudlemise 

kiuste meie armu mitte millekski ei pidanud, siis kavatseme meie oma 
õiguse pärast Kõikvõimast Jumalat appi hüüda ja teid nuhelda teie 
ülekohtu ja ristisuudlemisest üleastumise pärast, nii palju kui meid 
Kõikvõimas Jumal selles avitab. Ja kelle veri valatakse, see ei vaiata 
meie, vaid teie ülekohtu pärast, seda teadke! Sellepärast tahame meie 
nüüd hiilgavat suurt võimu teie ülekohtu pärast täide viia. Seda minu 
teenrit, keda teie juure saatsin, ärge pidage kinni, vaid läkitage taas meie 
juurde tagasi rahukirja mööda. Kirjutatud Moskvas, meie valitsuses, 
meie kojas ja linnas, aastal 1557 novembrikuul." 


See kiri tõi Liivimaa seisustele suurt meelehärmi ja muret. Küll lootis 
Tartu piiskop, et moskovlit mõnevõrra isu täis on saanud, kui ta vannet 
lubas vanduda selle peale, et piis-kopkondlased iialgi ei ole seda tribuuti 
andnud, ja ka üheski vanas raamatus ega kirjas sellest midagi ei 
leidunud, samuti ei mäleta ükski vana inimene seda, et eales oleks suur- 
vürstüe tribuuti antud. Ainult nii palju selguvat vanadest kirjadest, et 
ammust ajast saadik Tartu piiskopkondlased piiripealset metsa on 
kasutanud mesilaste tarbeks; selle tänuks olevat nad igal aastal Vene 
pealikule osa mett andnud, mis aga siiski mõnel aastal tegemata on 
jäänud; peale selle leiduvat ka, et tartlased Püha Kolmainu kirikule 

Pihkva piirides igal aastal midagi on annetanud; ei olevat aga teada, kas 
see nüüd sündinud metsa pärast, mis võib-olla selle kiriku juure 
kuulunud, või mõne muu iseäralise põhjuse pärast. 

Kui nüüd ükski abinõu ega vabandus ei aidanud ja lilvi-maalased 
viimasest kirjast taipasid, et moskovlidil on tõsi taga, siis läkitasid nad 
taas jalamaid viivitamatult Moskvasse saatkonna, kuhu määrati Claus 
Franke ja Elert Kruse. Nad reisisid aastal 1557 vastu talve Moskvasse 
säärase juhtnööriga, et rääkigu kõigest väest pideva rahu pärast läbi ja 
tühistagu võimatu raske tribuudi maksmine, mida südametunnistust 
rikkumata ei või kokku saada ja mis ka olevat 

suurem Ja rohkem kui kõikide Tartu piiskopkonna isandate ja 
aadlimeeste aastane rendisaak ja sissetulekud. 

Kui nimetatud saadikud Moskvasse tulid, siis rääkisid nad täie hoole ja 
võimega moskoviidiga ja jõudsid lõppeks nii kaugele, et moskovlit terve 
nõutud summa 40.000 taalri peale alandas, missuguse summa nad 
maksku jalamaid ilma viivitamata; edasi olgu Tartu piiskopkond veel 
kohustatud igal aastal suurvürstile üsaks 1000 Ungari kuldnat tasuma. 
Seega olevat rahu kinnitatud ja püsiv; nõndaviisi lepiti kokku mõlemalt 
poolt. Kui Moskva elanikud teada said, et Vene ja Liivimaa vahel rahu oli 
tehtud, oli seal igas uulitsas suur rõõm ja hõiskamine. Varsti pärast 
seda saatis suurvürst oma volinikud Liivimaa legaatide juurde nende 
öömajja, et vastu võtta seda 40.000 taalrit; aga seal ei olnud raha. Siis 
vihastas suurvürst ülemäära ja laskis saadikutelt pärida, kas nad selleks 
siia on tulnud, et teda narrida ja pilgata; mingu nad aga koju, küll tema 
järgnevat pea ja toovat selle raha Ise Liivimaalt. Legaadid aga pakkusid 
käemehi ja pantvange ja lubasid Ise maalt mitte lahkuda enne, kui raha 
kiiresti kohal on; see kõik ei aidanud midagi. Siis laskis ta kähku oma 
sõjaväele kuulutada, et see valmistugu sõjakäiguks Liivimaa vastu. Kui 
venelased sellest sõjakäigust kuulsid, muutusid nad üpris kurvaks ja 
küsisid, kas suurvürstil omas riigis puudus on tiikidest, järvedest ja 
jooksvaist jõgedest, kuhu ta oma rahva võiks uputada, vaid peab seda 
viima Liivimaale saksa koerte söödaks. Sest venelased olid oma 
vanematelt inimestelt küll kuulnud, kuldas nende käsi Liivimaal käinud 
oli, ja nad ei tahtnud seepärast sõjateele minna. Aga neli tuli varsti teele 
minna ja nad järgnesid üsna pea Liivimaa saadikutele. 


(Selle meistri von Förstenbergi valitsemise ajal, kui kõik lahkhelid ja 
tülid peapiiskopi ja tema alamate ning ordu vahel olid lahendatud, 
pääses sedamaid uus tuli valla. Sest otsas oli rahu moskoviidiga, kes 
väga tõsiselt hakkas Tartu piiskopkonnalt muistsetest aastatest peale 
rasket tribuuti 

nõudma, mis kõikidele Liivimaa seisustele ja iseäranis piiskopile suurt 
meelehärmi valmistas. 


- 74 - -53- 


Sel ajal oli Tartu piiskopiks Hermannus (Weiland) Wese-li kingsepa 
poeg, endise Falkena kloostri abt, keda Tartu piiskopkonna nõunikud ei 
olnud valinud ristiusu või vagaduse edendamiseks, vaid ainult tema raha 
pärast. Sest Tartu piiskopkond oli sattunud suurtesse võlgadesse 
eelmise piiskopi, Jost von der Recke, läbi. See oli kõik Tartu piiskop- 
konna mõisad panti pannud ja nende peale suure summa raha laenanud 
ja selle rahaga maalt lahkunud ja Münste-risse kolinud, seal naise 
võtnud ja Tartu piiskopkonna hätta jätnud. Selle tõttu oli Tartu 
pilskopkondlastel taas isandat vaja, kel korral sooveldada ja nõndaviisi 
sai siin raha piiskopiks. Aadlil ja Tartu linna nõunikkudel oli aga võim 
käes ja igaüks tegi, mis ta ise tahtis ilma mingisuguse järelevalveta kõrge 
ülemuse poolt. Kõike kokku võttes, omata-he oli igaühe juures, välja 
arvatud vaene rahvas, ülekaalu saanud. Kui nüüd moskoviit suure 
tõsiduse ja ähvardusega tribuuti nõudis, siis oli piiskop Hermannus 
tühjaks kurnatud, muutus sellepärast pelglikuks ning hakkas oma 
kantsleri Jürgen Holtschuriga nõu pidama, kuidas end moskoviidi 
salajase kaitse alla saaks viia. Aadli ja linna nõunikkudel aga oli kõik 
nende tarkus ja mõistus otsas ning hea nõu oli kallis. 


Ja kuigi mõned aadlist nii rikkad ja võimsad olid, et üksainus oma 
rahaga ka ilma suure kahjuta oleks võinud kergesti kõigest hädast linna 
päästa, siis mitte ükski ei tahtnud oma mammonast ainustki taalrit 
selleks ohverdada, kuni moskoviit kõik kätte sai ühes nende maade ja 
rahvaga. Siis tahtis heermeister moskoviidiga läbirääkimisi pidada ja 
moskoviit tuli ka mõnevõrra vastu ja alandas nõutud summat 50.000 
taalri peale. Aga liivimaalased ei tahtnud sellest kuuldagi, vaid pidasid 
seda suureks häbiks, niiviisi rahu osta. Kui nad aga seda raha valmis 
olid andma, siis moskoviit enam ei tahtnud; pidi nimelt nii olema, et 
Majaisand 

kord aruannet nõudis. Sellepärast ei aidanud siin mingisugune 
arutamine ega läbirääkimine.) 


61. Sõja algus venelastega, 1558. 


1558. aasta 22. jaanuaril tungis moskovlit võimsa väega Liivimaale ja 
tegi Riia ja Tartu piiskopkondade ning Viru alad sõja tallermaaks ja 
röövis, põletas ja tappis seal. Ta tegi suurt kahju selle tapmise, 
riisumise, põletamise ja küüditamisega ilma mingisuguse llivimaalaste 
vastuhakuta; ja mida ta ei saanud endaga kaasa vedada veiste ja vilja 
poolest, selle ta lihtsalt hävitas. Ta ajas loomad hulgaviisi küünidesse ja 
põletas need siis maha loomadega tükkis. 

62. Liivimaalaste kergemeelsus. 


Selsamal ajal pidas keegi Harjumaa aadlik ja kõrge rae-liige Tallinnas 
pulmi, kuhu kirja teel olid kutsutud kogu aadel kõikidest Eesti maa- 
aladest ja ka paljud Riia püskop-konnast ühes mitmete orduhärradega, 
nii et sulased arvasid, et ühestainsast gilditoast ei jätku kõikidele 
oodatud saa-jalistele. Sellepärast nõudsid nad ka teisi gildimaju, mis oli 
ennekuulmatu. Ja mõrsja sugulased laususid samuti, et sellest peaks 
saama säärane hiilgav, ainulaadne ja rõõmus pulmapidu, nii et 
lapselapsedki seda mäletaksid. Kui nad nüüd pulmi kavatsesid uhkesti 
ja suure rõõmuga läbi viia, siis tuleb jalamaid halb teade venelastest, 
kuis nad tohutu väega olevat maale tunginud, röövivat ja põletavat. Siis 
sai suurest rõõmust meelehärm ja nukrus, nü et vist tõesti lapselapsed 
ja kõik nende järeltulevad põlved neid pulmi hästi mäletavad. Ent kuigi 
meelehärm oli maad võtmas, siis peeti ja lõpetati need pulmad ikkagi 
vanaviisi ära. Siis pidasid paljud end hulljulgeteks ja vaprateks ning jõid 
teineteisele üheainsa sõõmuga ette tervete ja poolte kannude kaupa ve- 
nelaste hukkasaamiseks, olid sel kombel rängad sõdalased 

lakkumises. Kui aga pulmad möödas olid ja sõtta tuli minna, siis 
põgenesid neist paljud mitte ainult üheainsa venelase, vaid ka kuuskede 
ja põõsaste eest, mida nad kaugelt aina venelasteks pidasid. Ning sõna ja 
hüüe: Pööra ümber! Pööra ümber! oli algul väga tavaline nende juures, 
missugust hüüet venelased ohtralt pilkasid. 


Uued läbirääkimised. 


Seda sõda ei ole moskoviit mitte selle sihiga alustanud, et liivimaalaste 
linnu, kindlusi või maad ära võtta, vaid ta tahtis ainult nendele näidata, 
et tal tõsi taga on, ja neid ähvardada, et nad oma tõotust ja lubadust 
täidaksid, ja ta keelas ka oma sõjapealikutele mitte ühegi kindluse all 
leeri asumast. Ning kui moskoviidi sõjajuht ja väeülem tsaar Siga-ley, 
vangivõetud tatari kuningas, Liivimaale oli tunginud ja maalt lahkudes 
mõned päevad Narva piiril oma sõjaväge ootas, mis veel siin-seal 
Liivimaal röövimas oli, siis tuli kiir-käskjalg Moskvast suurvürsti kirjaga. 
Selles kirjutas suurvürst temale, et tsaar Sigaley kirjutagu suurvürsti 
enda nimel kõikidele Liivimaa seisustele ja tuletagu nendele veel liigne 
kord meele nende viimase saadiku kaudu antud tõotust ja lubadust ja 
manitsegu neid. Siis kirjutas tsaar Sigaley jalamaid kõikidele Liivimaa 
härradele ja seisustele 1558. aasta veebruarikuus selle kohaselt 
nõndaviisi: Kuna liivi-maalased kõikide venelaste keisri vastu oma 
lubadust ja tõotust ei ole täitnud, vaid temale valetanud on, siis olevat 
kõikide venelaste keiser selle tõttu olnud sunnitud nende vastu sõdima, 
ning niisugust sõda ja verevalamist olevat nemad, liivimaalased, ise-enda 

maa peale tõmmanud oma ülekohtu läbi. Kui nad aga oma maad 
edaspidisest laastamisest ja hävitamisest tahtvat hoida, siis lakitagu nad 
otsekohe oma saatkond lubatud rahaga suurvürsti juurde. Kui saadikud 
rahaga sinna on jõudnud, siis tahtvat tema ühes 

teiste knjaside ja voivoodidega kosta liivimaalaste eest, et ühegi inimese 
verd enam Liivimaal ei valataks. 

Kui heermeister ja teised seisused selle kirja kätte said, ei teadnud nad 
rutuga mingit nõu, mida teha selle 40.000 taalri asjas; sest heermeister 
oli eelmisel aastal Poola sõjaga kõik oma raha ära kulutanud ja Tartu 
piiskop ei teadnud ka nõu, kuna ta oma eelkäija Jost von der Recke 
võlgasid oli tasunud ja panti pandud maid välja lunastanud ja taas 
piiskopkonna alla viinud. See nimetatud summa oleks küll mõne aadliku 
või väheste kaupmeeste käest pea kokku tulnud, kui need aina seda 
oleksid tahtnud; aga keegi ei raatsinud rahast lahkuda. Igamees nimelt 
arvas suures muretuses ja heaolupäevadel nõnda, et tulevikus nii suurt 
hädaohtu enam ei ole karta. Viimati pärast kauaaegset viivitamist 
nõutasid Liivimaa Unnad, nimelt Riia, Tallinn ja Tartu, 60.000 taalrit 
kokku. Kuna aga nimetatud linnad üksteisest kaugel asuvad, siis ei 
saanud nad seda raha nii kiiresti kokku tuua. 


63. Narva kaotus ja selle tagajärjed, 1558. 


Vahepeal tuli venelane sõjaväe ja tohutu varustusega Narva alla. Ja 
kuna Liivimaa Narva väga ligidal Venemaale asub ja ainult jõgi Vene- ja 
Liivimaad seal lahutab, andis venelane teiselt poolt jõge omaenda maalt 
Narva pihta tuld, pildudes kivikuulisid ja tulekerasid, tehes aga vähe 
kahju sellega kuni 12. maini. Sel päeval tekkis imelik tuli habemeajaja 
Cord Ulkeni majas, missugune ootmatult puhkev tuli kogu Narva 
linnakese süütas ja maha põletas. Selle tulekahju ajal jooksis moskoviit 
linna peale tormi ja võttis Narva ära. Kodanikud aga, nähes, et kõik oli 
kadunud, põgenesid oma naiste ja lastega lossi ja palusid sealt 
venelastelt vaba väljapääsu sellega koos, mis neü oh; seda lubasid neile 
venelased ja pidasid ka seda. Nõndaviisi sai moskoviit nii linna kui ka 
Narva lossi enda kätte 12. mail 1558. aastal. 

Siis põgenesid mõned orduhärrad ja võimukandjad laiemas ümbruses, 
nimelt Gerd Hüen von Ansterat, Rakvere foogt, Diderick von der 
Steinkule, Nyenschlotl foogt Hinrik von Kallenbach, Toolse foogt ja paljud 
teised suures hirmus oma lossidest, kuna nad neidsamu heal ajal 
üldsegi ei olnud sõja vastu kindlustanud. Ja kui Rakvere kodanikud, 
aadlikud ja mitteaadlikud, Rakverest lahkusid ja Tallinna asusid, 
trööstisid nad end vastamisi Taani kuningaga ja laususid: "Võtku 
venelane pealegi majad ja maad, küll Taani kuningas need temalt jälle 

tagasi võtab." Siis põgeneti ka Etsi, Nyehusi ja Laiuse ja teistest 
linnustest, mis siis moskoviit Üma mõõgahoobita kätte sai. 

Kui moskoviit Narva ühes teiste nimetatud linnustega ära võtnud ja 
kätte saanud oli, siis alles saadeti talle need 40.000 taalrit liivimaalaste 
poolt kätte. Aga moskoviit ei tahtnud neid vastu võtta, vaid vastas: Temal 
olevat raha küllalt; ta olevat Liivimaal rohkem võitnud kui see raha väärt 
on. Ja kunatalle õnn sülle langevat, siis tahtvat ta oma õnne veel 
katsuda ja selle kõrval end oma õigustatud asjaga trööstida; viigu nad 
see raha oma isandatele jälle tagasi. Kui raha Moskvast tagasi toodi ja 
Narva ühes teiste linnustega kaduma oli läinud, siis hakkas 
liivimaalastel kahju, et nad rahaga nii kaua olid viivitanud. Aga siis ei 
olnud enam midagi parata. 


64. Venelased kindlustavad Rakveret. 


Selsamal ajal hakkas moskoviit sõja vastu kindlustama *. Rakvere 
lossi, mis peale Narvat oli kõige ülem ja parem kõikide seni talle saagiks 
langenud losside seas. Selle juurde kuulub terve Viru maakond ning seal 
asus ka tore suur alev. Nüüd kaevas ta pika mäeveeru lossi ees üsna 
järsult maha ja ehitas mõlemale poolele müüri ette. Ta lõhkus munga- 
kloostri, kiriku ja gildimaja ühes teiste kivist kodanikuma-jadega maha 
ja vedas kivid oma ehituse juurde. Nõndaviisi 

ehitas ta üleval mäel ja müüril ümberringi suuri, vägevaid pullvärke, 
blokkhause, torne ja bastione, selleks kasutades vägevaid pakke ja 
palke; samuti ehitas ta vallide vahele mitusada elumaja, varjupaigaks 
mõnele tuhandele mehele. See oli eelkindlus. Saksa lossi aga tarvitati 
türmina ja moo-namajana, kus ükski venelane ei tohtinud elada peale 
voi-voodi. 


65. Rakverelaste endine priiskavus. 


Rakvere lossi all asuvas alevis elas Saksa valitsuse ajal rikas 
kodanikurahvas ning siin olid toitja kõik kaubad odavasti saada. Nimelt 
osteti tol ajal siin vakk vilja 4 Lüübeki killingu ja härg 3 taalri ning vaat 
õlut ühe sarvkuldna eest. Toidumüümine läks nii seal kui ka teistes 
Liivimaa alevites ladusasti. Sest maad ümberringi olid täis aadlit, 
priitalunik-ke ja talupoegi, kes kõik, mis neil tarvis oli, alevist pidid too- 
ma. See oli kaupmeestele, kullaseppadele, rätsepatele ja teistele 
käsitöölistele suureks kasuks, mille tõttu nad ülemeelikuks ja uhkeks 
läksid ja oma häll päevü ei osanud piiri pidada. Sellepärast võttis laiema 
hulga seas maad ohjeldamatu, metsik ja korratu elu. Sest söömine, 
joomine ja priiskamine ööd kui päevad, samuti mõõgaga raiumine, 

torkamine ja kisklemine oli Rakveres kõige suuremaks auks ja kiituseks. 
Ning kellel põsel oli kramm, see uhkustas sellega niisama nagu mõni 
teine kullast ketiga ja niisugune mees võis Rakveres igal ajal 
tantsujuhiks olla. Sest niisugust krammi põsel peeti suure mehisuse ja 
püsivuse täheks, mille pärast kogu maal rahvasõna tekkis, et krammi 
nimetati Rakvere küüniseks. Ning kui kedagi nähti, kellel oh kramm 
põsel, siis lausuti alati: "See võiks küll Rakveres ausasti esitantsijaks 
olla." Mõned arukad inimesed aga lõid endile risti ette ja ütlesid: Jumal 
hoidku neid Viljandi hüppamise, Paide joomise ja Rakvere esitantsimise 
eest! Suurem hulk käis siin väga harva kirikus. Sest mõned, kes oma 
nooruspäevil seal olid teeninud, julgesid tunnistada, et nad olevat seal 
terve aasta läbi elanud ja igas õlletrahtris ööd kui päevad oma isandaid 
oodanud; aga Rakvere kirikusse ei olevat nad saanud ega oma 
teenijasperet sinna käskinud minna. Viimane selle alevi-eellinnuse 
kodanikufoogt ehk kohtunik julges otse kiriku kantslis olevat pastorit 
valetajaks Roimata, kui see rakverelaste pattusid noomis; ja seda loeti 
foogtile mõnede poolt suureks mehiseks julguseks. Ja viimane Rakvere 
ordufoogt oli avalik hooraja ja elas mitte ainult kõlvatute naistega, vaid 
ka teiste meeste abielunaistega avalikku häbielu. Ja orduhärrade 
teenrite päevatööks ei olnud muud kui prassimine ja sugulõbu 
tagaajamine, mida aga mitte häbiks ei peetud, vaid isegi auks ja 
tubliduseks loeti. 


66. Tartu langus, piiskopi valitsuse lõpp, 1558. 


Selsamal 1558. aasta suvel, kui moskoviit nägi, et Liivimaa lossid ja 
maad õnnega käsikäes talle nii üsna hõlpsasti sülle langesid ja tema 
mingit vastupanu ei leidnudki, siis näitas ta end ka Tartu all oma 
suurtükkidega. Ning kuigi ta ühtki korda tormiks käsku ei andnud, ja 
ühtki inimest ei haavanud, anti talle siiski suurest hirmust ja 
kergemeelsusest linn sunduseta üle, nimelt 18. juulil, kui ta nädalat 
aegagi seda ei olnud piiranud, just nagu oleks neil juba enne kokku 
lepitud, et tulgu aga ja võtku linn vastu. Ka võtsid kõrgemad kodanikud, 
kes asja teadsid ja taipasid, et see nii tuleb, kõik kirikute, seekideja 
alaealiste laste raha, kus seda aga leidus, hulgaviisi kokku ja lasksid 
seda enda majade heaks kirjalikult kindlaks määrata selleks, et nad 
raha seda hõlpsamini endaga kaasa saaksid võtta, kui tuleb põgeneda. 
Ja kuigi nad moskoviidi eest raha takistamatult Tartust välja said viia, 
siis heermeister ometigi määras selle peale mõned, kes tartlasi nende 
suure kergemeelsuse pärast teel pidid kinni pidama ja paljaks röövima. 
Nõndaviisi röövis Wilhelm 

Wifferink, Tallinna kodanik, kõikide tartlaste, keda ta kätte sai, raha ja 
ehted ja võttis neilt suure varanduse raha, hõbedat ja kulda ära, mis 
kõik meistri kätte läks. 

Missugust hulka raha, hõbedat ja kulda ning kõiksuguseid ehteid ja 
kallisasju moskoviit aga selles Unnas piiskopi, toomhärrade, aadlikkude 
ja kodanikkude juurest kätte sai, seda ei saagi ära arvata. Sest juba 
üheltainsalt aadlimehelt Fabian Tisenhusenilt sai moskoviit üle 
kahekümne tuhande taalri sularahas. Kõik kokku võttes kogus ja 
krahmas ta tol ajal Tartus niisuguse suure hulga raha ja kõiksugu vara 
ja kaupa, millega oleks võidud pikka rahu ilma kahjuta jalule seada või 
vägevat sõda moskoviidi vastu pidada, nii et linn ja kogu maa oleksid 
puutumata jäänud. Aga enne ei tahtnud keegi rahast lahkuda. Ning 
kuigi igamees oli lausunud, et nad ennemini tahtvat sada taalrit ku- 
lutada sõdimiseks moskoviidiga kui ainsatki taalrit tribuu-diks või 
rahuhinnaks maksta, siis keeldusid nad ometigi, kui häda käes oli, 
karvavõrdki tasumast ei rahuks ega sõjaks. Sel viisil jäid nad ilma mitte 
ainult oma linnast, maadest ja rahvast, vaid ka oma rikkusest ja kõigest 
heaolust. Ja olgugi et nendest paljud oma kulla ja hõbedavara olid 
seintesse müürinud ja kirikutes hauakivide alla maha matnud, ei 
aidanud kõik see midagi. Sest venelased tuhnisid kõik müürid läbi ja 
sonkisid kõik hauad ja hauakivid ümber ning said kõik ärapeidetud 
varandused nii tol ajal kui ka pikapeale hiljem kätte. 

Pärast seda, kui moskoviit Tartu linna ja kogu piiskopkonna kõikide 
selle lossidega tükkis ära oli võtnud ja piiskop Hermann Moskvasse oli 
viidud, kus ta lõppeks suri, leidis seks korraks see piiskopkond, kus üle 
kolmesaja aasta saksa piiskopid olid valitsenud, oma otsa. Ning samuti 
nagu üks Hermanni nimeline, kes oli Breemenist pärit, esimese 
piiskopina selle püskopkonna sai ja lossi ühes linnaga sakslaste heaks 
ehitas, nii kaotas üks teine Hermann, Weselist pärit, viimase piiskopina 
kõik ja andis selle sakslaste kahjuks moskoviidile üle. Ometi ei tohi seda 
nimetatud piiskoppi, 

kellel oli vaid tiitel ja mitte suur valitsuse võim, nii rängasti süüdistada 
nagu piiskopkonda ja linna nõunikke-raehärrasid, kes üksi valitsesid. Et 
keegi neist ei tahtnud selles süüdi olla, siis veeretasid nad kõik kantsler 
Jürgen Holtschuri kaela, nagu oleks tema seda õnnetust tekitanud; 
sellepärast pandi ta Haapsalus vangi, kus ta ka vangipõlves suri. 
Põhjuseks aga oli, et Tartu kodanikud ei kindlustanud oma linna sõja 
vastu ja ei arvestanud kauase rahu ajal kordagi seda, et kord jälle sõda 
võiks tulla. Ja nende ülem ehitus on olnud endakasu, ahnus, ligimese 
mahatallamine, toretsemine, upsakus, igasugu sepitsused, uhked 
pulmad, varrud ja igapäevased pidusöömaajad. Ja kuigi neil oli oma 
linnas tore ja võimas suurtükivägi ja sõjamoona ka, süs ei olnud ometi 
seal ühtegi valli, bastioni ega kindlustorni, kus oleks võidud neid 
suurtükke kasutada. Sellepärast oli neid suurtükke ja sõjamoona 
soetatud rohkem vaenlase kui linna heaks. 

67. Kuidas lossid maha jäeti. 


Kui Paide foogt ja käskija Berent von Schmerten kuulis, et moskoviit oli 
Tartu ära võtnud, laskis ta suures hirmus jalga kogu oma õueperega ja 
jättis uhke, kindla Paide lossi, mis oli küUaldaselt ja ülirikkalikult 
varustatud igasugu hädavajalikuga, kaitseta ja lahtiselt maha. Ja kui 
saksa sõja-sulased, kellele moskoviit lubas Tartust Tallinna ja Riiga 
pääseda, möödusid Paidest ja leidsid lossi avatud ja rahvast tühjana, siis 
läksid nad sinna ja jõid oma rõõmuks Paide veini ja õlut ja vedasid 
endaga kaasa kõike, mis neüe meeldis, ning jätsid lossi niisama, nagu 
nad selle eest olid leidnud. Lossi enda alla võtmiseks oleks üsna 
vähestest venelastest jätkunud. Pärast seda võttis Casper von 
Oldenbokem, noor vapper mees, selle lossi oma alla ja hakkas üsna 
vähese rahvaga venelasele vahvasti vastu. 

Samal suvel, 26. juulil, jättis ka Tallinna komtuur Franz von Anstel 
Tallinna lossi ja linna maha, toimis aga siiski nii 

ausalt, et ta lossi ühele aadlikule, Christopher Mönninkhusenile, Taani 
kuninga käsutusse üle andis. Nii võttis Christopher Mönninkhusen lossi 
Taani kuninga nimel, kuid ilma käsuta vastu ja pidas seda peaaegu terve 
aasta enda käes. See oli põhjuseks, et tallinlsed ühes Harjumaa 
aadlikkudega oma saadikud, nimelt Bruno Wedtbergi ja Fabian 
Tisenhusen noorema aadli nimel, ning Ivo von der Högeni ja sündikus 
Jodocus Claudiuse ja Jesper Bretholdi Tallinna linna nimel Taani 
kuninga Christianuse juurde saatsid, et tema käest abi ja toetust 
moskoviidi vastu paluda, sest et Harjuja Virumaa ühes Tallinna linnaga 
enne olid olnud Taani all ja Tallinna loss juurdekuuluvate maadega 
nüüd taas oli kuninga alla sattunud. Kuna see aga hästi nägi, et säärane 
teguviis välja kutsub moskoviidi vastusamme, siis ei tõotanud auväärne 
kuningas saadikutele mitte kiiret abi. Selle asemel saatis ta mõni tuhat 
külgpekkl ja teist hädavajalikku ühes mitme suurtüki, püssirohu ja 
tinaga Tallinna lossi ja laskis legaatidel nõndaviisi jälle koju reisida. 

Varsti pärast seda suri kuningas Christianus ja ka nimetatud aadlist 
saadikud surid sel teekonnal. Fablan Tisenhu-sen maeti Taanimaale ja 
Bruno Wedtberg suri kojusõidul merel ja toodi Tallinna ning maeti siin. 

Kui sõjasulased Tallinna lossis kuulsid, et suurt toetust raha näol 
Taanist ei tulnud, ja nad ei teadnud, kas neil on kindel isand või mitte, 
pakkusid nad raha puudumise tõttu lossi linna raele madala summa 
eest. Siis pidasid mõned kodanikud soovitavaks, seda vastu võtta, maha 
lõhkuda ja kodanikkudele maju ja eluhooneid samale paigale ehitada. 
Aga raad ja kogukond ei tahtnud seda. 

68. Tallinn hädas, 1558. 


Sama 1558. aasta suvel saatis moskoviit mõningad saksa Tartu 
kodanikud ja kaupmehed Riia ja Tallinna linnadesse, et neid mõjutada 
end vabatahtlikult tema kaltse alla andma. Ja kui need mehed midagi ei 
suutnud korda saata, 

siis läkitas moskoviit ultimaatumi Tallinna linnale. Selles ähvardas ta 
iga kodanikku, et ta laastab või süütab selle aia, lusthoone, küüni, 
sauna ja puukuuri, missugusest kahjust mõnigi oleks enese kuuesaja 
taalriga lunastanud, kui see võimalik oleks olnud. Siis hakkasid 
tallinlased oma linna suure hoolega kindlustama ja ehitasid võimsa 
rundeeli Viruvärava ette paljude vallide, müüride, kraavide ja bastio- 
nidega, milledele nad peale Jumala abi võisid loota. Sellele tööle tuli ka 
kõikidel kodanikkudel ja sellidel kätt külge panna. Kui aga moskoviit tol 
ajal, kui ta Tartu ära võttis, oleks kiiresti Tallinna alla asunud, siis ei 
oleks linn talle kaua saanud vastu panna. Sest see ei olnud sel ajal veel 
kõigiti kindlustatud, kodanikud olid ka sõdimises vilumatud ja seni 
olnud sootuks muretud. Nüüd aga muutusid paljud juba nii 
pelglikkudeks, et nad arglikkusest oma naised ja lapsed ning mitmedki 
ka oma sularaha hõbeda ja kulla näol maalt välja saatsid, kust nad 
järgnenud õnnetuse tõttu seda oma elupäevil enam kätte ei saanud. Aga 
Kõikvõimas Jumal kaitses ja päästis linna veel tänapäevani armuliselt 
moskoviidi salakavaluse ja võimu eest. 


69. Lühike kokkuvõte Rooma keisrile Ferdinandile 
mosSkoviidi poolt läkitatud kirjast moskoviidi Liivimaise 
sõja põhjuste kohta, pärinev moskoviidi kantseleist ja 
kätte saadud nimeka, Moskvas kantsleri majas elanud 
kaupmehe kaudu. 


Muistsest ajast on Liivimaa linnades, Tartus, Riias ja Tallinnas, 
lubatud vene kirikuid ehitada, kus vene kaupmehed võiksid oma 
jumalateenistusi pidada; ka on ammust ajast olnud neis linnades 
kõikidel vene kaupmeestel vabad uulitsad ja kaubamajad, kus nad on 
võinud vabalt ja takistamatult igamehega kaubelda. Peale selle on ka 
Liivimaa meister, 

Riia peapiikop ja Tartu piiskop ühes selle linna raega suurvürstile 
kolme aasta jooksul tribuuti tasuda tõotanud ja lubanud seda mitte 
ainult kirja ja pitseriga, vaid ka oma vandega. Selle vande ja kinnituse on 
liivimaalased täiesti unustanud ja iga muistse kombe ja õiguse vastu 
toiminud ning suurvürsti vene kirikuid püssikodadeks, kloaakideks ja 

raipe-aukudeks teinud, meie Õnnistegija, armsate apostlite ja märtrite 
ikoonid ära põletanud ja neid teotanud ning vene kaupmeestelt nende 
vaba turu, poed ja kaubamajad ära võtnud ja nendega ainult veel 
kõrvalkaubitsemist pidanud ja kogu vana vabaduse ja õiguse neilt 
röövinud; samuti on nad temale kuuluvat tribuuti jonnakalt kinni 
pidanud, seda maksmast tõrkunud ega ole milleski järele andnud, kuigi 
tema neid tihti ja sagedasti kirjades ja legaatlde kaudu on manitsenud 
oma kohustusi täitma. Tema olevat nagu hea arst tahtnud neid aidata ja 
neüe toetust anda. Seda manitsust olevat nad aga kõrgilt tagasi lükanud 
ja ise oma kasu vastu seisnud; nõndaviisi olevat nende süda niisama 
nagu vaaraol alati täiesti paadunuks jäänud. Sellepärast olevat tema 
pidanud sõda alustama nende vastu, et neid kodu otsida ja õiglusele viia. 
Nemad aga olevat ikkagi jäänud paadunuiks; sellepärast tulevat neil 
taluda, et neid nüüd mõõga ja tulega nuheldakse. Ja see ei olevat tema 
enda, vaid lil-vimaalaste oma süü, jne. 


TO. Gotthard Ketler , 46. ja viimane Liivimaa Saksa Ordu 
meister, 1559—1561. 


1559. aastal, pärast seda, kui Wilhelm von Förstenberg oma kõrge ea 
tõttu meistriametist oli lahkunud ja oma elukohaks Viljandi valinud ja 
olukord maal nüüd ka erakordne ja imelik oli ning paljud lossid, 
linnused ja alad ühes maa kogu tagavaraga olid kaotatud ja teised maa- 
alad veel rahutuses ja suures hädaohus vaevlesid; siis kutsuti meist- 
riametisse Gotthard Ketler, eelmise heermeistri koadjuutor, 

kellele ka samal aastal Tallinnas truudust vannuti. Siis kauples ta 
sõjameestelt Tallinna lossi, mida need Taani kuninga nimel enda käes 
pidasid, ilma et nad kuningalt oleksid abi saanud, endale ja võttis seüe 
omavõimu alla; samuti otsis ta teed, kuidas vaenlasele vastu hakata, et 
see Liivi-maal kaugemale ei nihkuks. Selleks pidi ta mõningaid losse ja 
maid pandiks andma. Nii pantis ta Grubini lossi Preislmaa hertsogile ja 
võttis Keila mõisa peale, Tallinna läheduses, linna käest kolmkümmend 
tuhat taalrit. Selle rahaga värbas ta sõjarahvast ja läks aastal 1559 
vastu mardipäeva suure väega välja ja asus Tartu piiskopkonnas Nõo 
kiriku ligidal leeri; sellest sõjakäigust võttis ka Mecklenbur-gl hertsog 
Christoffer osa. Venelaste vägi aga, äsja Venemaalt tulnud, asus leeris 6 
penikoormat eemal. See vägi oli Tartu venelastega sääraselt kokku 
leppinud, et nad mõlemalt poolt pidid peale tungima ja meistri väe vahele 
võtma. Meistri sõjamehed aga mõtlesid ka oma kasu peale ja olid 
kiiremad ning langesid venelastele mardilaupäeval ootamatult nende 
leeris peale, tapsid ja vangistasid paljusid ning viisid ühe tähtsama 
voivoodi koos paljude bojaaridega meistri leeri. 

Samal korral, pärast seda, kui heermeister Gotthard Ketler Rõngu lossi 
oli enda alla võtnud ja kõik venelased seal tapnud ning selle lossi maha 
kiskunud, tungis ta koos Mecklenburgi hertsogi Christofferiga, Riia 
peapiiskopi koad-juutoriga, Tartu Unna alla ja piiras seda mõnda aega; 
kui nad aga mõningates tulevahetustes venelastega kokku olid põrganud 
ja midagi ära ei suutnud teha, taganesid nad jällegi. Sel taganemisel 
tungis meister Laiuse alla, piiras, seda ehitas kantse ja tormas peale, tegi 
seda isegi kaks korda, jäi aga mõlemal korral alla. Neil kahel 
tormijooksul langes mõni sada väljavalitud sõjameest ja Tallinna pealik 
Wolff von Strassborg. Kuna aga talv kätte oli jõudnud ja neil õnne ei 
olnud, siis taganeti häbi ja kahjuga. Siis tüdinesid sõjamehed asja 
nurjamineku ja rahapuuduse pärast ja läksid laiali. Sõjariistad aga ja 
suurtükid viidi Viljandi lossi. 

71. Taani saadikud reisivad Venemaale, 1559. 


Selsamal ajal reisis uhke Taani saatkond, nimelt härra Claus Ukhr, 
rüütel, ja Peeter Büde ühes teiste doktorite ja aadlikkudega üle Tallinna 
Moskvasse. Selle saatkonna üle rõõmustasid tallinlased ja teised 
liivimaalased väga lootuses, et nende legaatlde ettepanekud kannavad 
head vilja Liivimaale. Sellest aga ei saadud midagi kuulda ega teada. 


72. Krimmi tatari saadikud Llivimaal, 1559. 


Selsamal 1559. aastal saatis ka tatarlane oma saadikud Liivimaa 
heermeistri juure. Nemad tõotasid enda isanda nimel meistrile abi 
moskoviidi vastu ja soovisid talle ka, et ta omal maal rahus saaks elada, 
ning palusid, et meister oma legaatide näol nende isandat mõne 
kingitusega vaatama tuleks. 


73. Kuidas Tallinna kaubandus otsa saab. 


Pärast seda, kui Liivimaa moskoviidiga suurde vältavasse sõtta oli 
sattunud, mille tõttu nii väljamaaliste kui ka Liivimaa kaupmeeste 
kaubandus venelastega kahanes, siis olid esmajoones Lüübeki 
kaupmehed, kes seni Tallinnas kauplesid ja äri ajasid, suures hädas. 
Kuna nüüd Tallinnas kaubanduse poolest seisev vesi oh ja nendel, 
lüübeklastel, moskoviidiga vaenulikku vahekorda ei olnud, siis võtsid 
nad ette sõidu Narva, kuhu nad hulgaviisi sõja jooksul Tallinnast mööda 
purjetasid; sealt väljaja sinna sisse vedasid nad palju kaupa Hansa 
linnade vana kombe vastaselt, mis tallinlasi üpris pahandas. Sellepärast 
varustasid Tallinna kaupmehed mõningaid laevu suurtükkidega 
omaenda algatusel ja vastutusel, et lüübeklastele kallale tungida ja neid 

takistada sõidul Narva. Sellest tekkis määratu vimm, kadedus ja vaen 
lüübeklaste ja tallinlaste vahel. Enne seda aga valitses igapidi nende 
kahe poole vahel niisugune suur ja tihe sõprus ja vendlus, et kui 
Tallinna kodanik Lüübeki või Lüübeki kodanik Tallinna tuli, siis näis, 
nagu vend oleks venna juurde tulnud. Samuti võeti ka nende lapsi 
mõlemalt poolt nõndaviisi vastu jä olid teistest rohkem eesõigustatud. 
Nüüd aga lahutati see suur sõprus nende nimetatud linnade vahel 
sootuks selle Narva sõidu pärast. Lüübeklased pesid ennast puhtaks 
avaliku trükisõna abil, selles teatades, kuidas muistsed Rootsi kuningad 
neile privileege on andnud, et nad Venemaal kuni Neevani võivad 
purjetada. Peale selle olevat nad ka mõne vana Liivimaa meistri poolt 
vaba voli saanud avalikkude Liivimaa sõdade aegadel takistamatult 
moskoviidiga kaubelda, mida neile ka Rooma keiser samal ajal olevat 
lubanud ja kinnitanud. Ka ei olevat nüüdses sõjas nemad mitte esimesed 
Narva minejad olnud, vaid mitmed tallinlased ise, kes neile teed Narva 
olevat näidanud; ning kuna tallinlased oma pärisvaenlasega kaubitsevat, 
miks siis nemad, lüübeklased, ei tohtivat teha samuti, kuna neil ometi ei 
olevat vaenu moskoviidiga. Pärast seda ei purjetanud mitte üksi 
lüübeklaste ja teiste Läänemere sadamalinnade laevad, vaid ka kõik 
prantslased, inglased, hollandlased, šotlased ja taanlased sõitsid suurte 
hulkade kaupa Narva ja pidasid seal tohutut kaubavahetust, mida enne 
peeti Tallinnas, igasugu kaubaga ja palju rahaga hõbeda ja kulla näol; 
sellest sai Tallinnast tühi ja toiduta linn. Siis seisid Tallinna kaupmehed 
ja kodanikud Roosiaias ja vähidel ning vaatasid suure valu ja 
meelehärmiga, kuidas laevad Tallinnast mööda ja Narva poole sõitsid, 
olgugi et laevad sellestsamast Narva sõidust tihti mitte palju kasu ei 
saanud. Igal aastal nimelt läksid paljud laevad Narva all ja merel põhja 
ning paljusid kaaperdasid igal aastal Rootsi kuninga sõjalaevad ja teised 
mereröövlid. Siiski ei võinud nad seda sõitu jätta tegemata. Sel ajal oli 
Tallinn kurb linn, kes oma õnnetuse otsa ega äärt ei teadnud. 

74. Saare ja Kura piiskopkonnad satuvad Taani alla, 
1559. 


Aastal 1559 jättis ka Saaremaa ja Kuramaa piiskop Johannes 
Mönnickhusen oma mõlemad piiskopkonnad maha ja andis need 
hirmust moskoviidi ees Taani kuningale Fre-derik II-le üle, kes need oma 
venna hertsog Magnuse heaks vastu võttis. 


75. Marienburg satub Vene alla, 1560. 

1560. aasta talvel ei pidanud moskoviit jällegi mitte püha, vaid tungis 
kogu väega Liivimaale ja võttis ära Trium Regum (kolmekuningapüha) 
paiku uhke Marienburgi lossi ja kindluse, nimelt lossi komtuuri Casper 
von Siberge ja teiste seal olnud sakslaste lossi mahajätmise järel. 
Selsamal ajal ei saanud moskoviit mitte ühtki Liivimaa kindlustest vägi- 
valla või näljahäda abil või kauakestva piiramisega enda alla, vaid need 
kõik anti talle suurest pelglikkusest üsna kergemeelselt ja ebatruult ilma 
sunnita üle. Marienburgi lossi võtmise järel märatses moskoviit Riia 
piiskopkonnas jäledasti, tappes ja põletades ja hävitades tulega Smilteni 
alevi maani maha. Samaviisil mässas ja märatses ta ka Kuramaal Ilma 
ühegi vastupanekuta. 


76. Holsteini hertsog Magnus, 1560. 


Sellesama aasta ülestõusmispühal ilmus Kuressaarde Saaremaal 
Holsteini hertsog Magnus, Taani kuninga Frede-rik II vend, ja võttis 
Saaremaa ja Kuramaa piiskopkonnad oma valitsemise alla. See sündmus 
tekitas kogu Liivimaal suurt rõõmu ja hõiskamist, sellepärast et Taani 
kuningas mõned Liivimaa kohad oma tiibade alla oli võtnud ja endise 
kõrgesti kiidetava kuninga poeg süa oli tulnud. Ka reisis 

samas uus saatkond, Lüneburgi maa aadlimehe Diderick Beh-riga 
saatkonna juhina moskoviidi juure Taani kuninga nimel, millest väga 
paljud liivimaalased suurt lootust ammutasid, et Liivimaa käsi kord jälle 
hästi saab käima. Siis hakkas suur muretus taas maad võtma ja 
inimesed ei arvanud muud, kui et nad kõigest hädast pääsenud on. Sel 
ajal tunnistas ka Tallinna piiskop Mauritius Wrangel hertsog Magnuse 
isandaks ja andis talle Tallinna piiskopkonna ühes toomkapiitliga üle. 
Samuti andis Maasilinna ordufoogt Hinrik Wulff Maasilinna lossi ja kogu 
maakonna vabatahtlikult hertsog Magnusele üle. Kuna igameest suur 
lootus täitis, tundis ka heermeister Gotthart Ketler end kohustatud oma 
ja Tallinna saadikuid hertsog Magnuse juure läkitama, et sõbralikult 
küsida, miks see Liivimaale tulnud ja mida temalt Liivimaa hädas oodata 
võib. Selle peale said nad lahke vastuse, et heermeister ja kõik Liivimaa 
seisused võivad hertsogilt igapidi sõbralikku vastutulelikkust ja 
heanaaber-likkust oodata. Ja kuna hertsog põhjendatud nõudmistega 
mõningaid Liivimaa piiskopkondi ja maid enda kaitse alla on võtnud, siis 
tahtvat ta ka ühes oma härra vennaga kõige oma võime järgi väljas olla 
rõhutud maa hea käekäigu eest. Umbes säärase tähe all saatis ta siis 
saadikud minema. Hersog Magnus, Taani kõige kristlikuma kuninga 
Christianuse poeg, oli 19 aastat vana, kui ta Liivimaale tuli; sellepärast 
pugesid tema juurde paljud Liivimaa aadlikud, noored ja vanad, kellede 
seast ta endale siis nõukogu valis. Viimastel oli tema juures suur kaal ja 

mõjuvõim, kuni nad noore isanda otse eksiteele viisid, nii et ta veidrasse 
mängu sattus. 


TT. Venelane Harjumaal, 1560. 


Aastal 1560 nelipühade paiku tungis venelane Harjumaale ja laastas 
seda maad üsna haledasti. Seal põletas ta ka Kivüoo (Fegefeuer'i) 
piiskopliku lossi ja palju aadlimõisu ja külasid ühes Kose kirikuga, kuid 
selleks korraks mitte 

teisi kirikuid. Sest selles kihelkonnas sai venelasele häbi osaks 
mõningate junkrute ja tublide poiste poolt, kes Uuemõisa mõisas 95 
hobusega kokku tulid ja udu katte all tihedas salgas 16.000 venelasele 
kahale tungisid ning palju neist maha lõid; kui aga Ilm selgeks läks, 
pidid need mõisamehed põgenema suure pealetungiva venelaste väe eest, 
kes metsatukas Uuemõisa läheduses end peidus oli hoidnud. Sellejuures 
löödi mõned tublid poisid ja junkrud maha ja 32 võeti vangi. Seal langes 
ka auväärne Evert von Delvich, sellesama kihelkonna üks junkur. 


78. Sakslaste lüüasaamine Ergmäe all, 1560. 


Selsamal suvel tungis venelane kogu väega ka Lätimaale, mille vastu 
selle maakonna käskijad end kõige võime järgi varustasid, nimelt 
Segevoldi maamarssal Philipp Schall von Bell ja tema onupoeg härra 
Johann Schall von Bell, Gol-dingi komtuur, Bauschke foogt Hinrick von 
Galen ja Can-dowi foogt Christoffer von Siberg. Need kõik läksid 
isiklikult kaunis suure sakslastest väega sõjaväljale ja põrkasid ve- 
nelastega Ergmäe all kokku. 

Kuna neil aga väär teade oli, et vaenlane ei olevatki nii arvukas, siis 
piiras see neid sisse, sai neist jagu ja lõi üle 500 mehe maha. Seal võeti 
vangi kõik nimetatud orduhärrad ja võimumehed ja viidi Moskvasse; seal 
löödi neile nuiadega pähe ja tapeti nõnda haledal kombel maha. See 
lüüasaamine ajas teistele Liivimaa linnadele ja maadele suure hirmu 
peale. Sest kuna need härrad olid hukkunud, muutus Saksa ordu arvu 
poolet üsna nõrgaks ega teatud maal enam peaaegu mingit nõu. 


79. Maapäev Pärnus. Venelased võidavad Viljandi. 
Förstenberg vangistatud, 1560. 


Aastal 1560 juulikuus pidasid allesjäänud Liivimaa seisused ja linnad 
maapäeva Pärnus, nimelt Riia peapiiskop 

markkrahv Wilhelm ja tema koadjuutor, Mecklenburgi hertsog 
Christoffer, siis Saare, Kura ja Tallinna piiskopkondade valitseja 
Holsteini hertsog Magnus ja Gotthart Ketler, Liivimaa meister, ühes 
rüütelkonna ja seisustega; seal arutasid nad moskoviidi sõja ja teiste 
asjade üle. Kui nüüd härrad Pärnus koos olid, tungis just selsamal ajal 
moskoviitvõim-sa väega peale ja liikus Viljandi poole. Maarja- 
Magdaleena-päeva (22. juuli) ööl piiras ta Viljandi lossi, ehitas kantse ja 
andis marulist tuld ning tegi Viljandi linnakese müürid maatasa. Samuti 
pildus ta linna suuri kivikuule ja tulekerasid, millest kogu linnakene 
maha põles peale 5 maja üsna lossi läheduses. Kui nüüd härrad Pärnus 
teada said, missuguse tõsidusega moskoviit Viljandi all toimis, pistis 
igaüks kiiresti minema, mille tõttu sel koosolekul midagi viljakat ei 
tehtud. Kui moskoviit tol ajal ainult väikese väe oleks Pärnu aha 
saatnud, oleks kogu sel Lüvimaa seisuste koosolekul tulnud kannatada 
suurt hädaohtu ja läbi elada tohutut kimbatust, kuna tol ajal Pärnu 
linnakene vägivalla vastu sootuks kaitsetu oh. 

Kui nüüd moskoviit peaaegu 4 nädalat Viljandi ah oli olnud ja 
vägivallaga lossist ega linnakesest jagu ei saanud, siis anti tahe see 
äravõitmatu kindel loss saksa palgasõdurite poolt, kes seal olid, ilma 
ühegi tungiva hädata sääraselt üle: Kuna nad mõned kuud oma palka ei 
olnud saanud, siis nõudsid nad seda täiel määral suure ägedusega 
nüüd, kus häda oli ukse ees, endise heermeistri Wilhelm von Försten- 
bergi käest, kes Viljandi lossi oma peavarjuks oh valinud. Kui aga see 
hea vana härra sõjasulaste kurjusest aru sai, pakkus ta neüe omaenda 
sularaha ja ehteid ja katsus neid sõnadega rahustada ja manitses neid 
püsivusele ning palus Jumala nimel, et säärast vägevat lossi ilma hädata 
vaenlasele kätte ei antaks; sellest tuleks neile teotust ja häbi Jumala ja 
kogu ristirahva ees ning nad ei saaks ka seda iial andeks. Sellest ei 
hoolinud sulased, vaid jätkasid oma äraandlikku kavatsust ja lubasid 
moskoviidile Viljandi lossi tingimusel, et nad kõigega tükkis, mida nad 
ära tassida 

suutvat, vabalt ja takistamatult võivad ära minna. Kui neile nüüd seda 
kinnitatakse, siis tahtvat nad Moskva suurvürstile lossi üle anda; seda 
lubas venelane neile kohe ja hea meelega. Pärast seda riisusid 
palgasõdurid vägisi endiselt meistrilt tema kulla, hõbeda ja väärtasjad, 
murdsid kõik kastid ja kirstud lahti, mida aadlikud ja maarahvas vaenla- 
se eest lossi olid varjule vedanud, võtsid sealt mis neile sobivam ja parem 
paistis, nõndaviisi iseenesele rikkalikult tasudes. Kui nad nõnda ennast 
suure noosiga varustanud olid, andsid nad lossi moskoviidüe üle. Aga 
kuna nad arvasid, et nad seda vara suudavad ära viia, siis läks see neli 
nurja. Sest moskoviit võttis neilt kõik ära ja laskis neil nõndaviisi 
tühjade kätega minema minna. Need sulased, nü palju kui ta neist kätte 
sai, laskis heermeister Gotthart Ketler oksa riputada. Niiviisi langes 
äravõitmatu VÜjandi loss moskoviidüe sülle. Siis viisid venelased endise 
kõrgmeistri Wilhelm von Förstenbergi ühes tema truude teenritega Mosk- 

vasse, kus ta vürsüikus vangipõlves suri. Samuti sai moskoviit kõik 
Liivimaa suurtükid saagiks, mis Vüjandi lossile oli usaldatud. Juhtunud 
aastal 1560 augustikuus. 

Kui nüüd vangivõetud vana vaga härra Wühelm von Förs-tenberg ja 
veel teised aadlist ning tublid mehed Moskvas triumfiks ja vaatemänguks 
sisse toodi, tuli kahel vangivõetud tatari kuningal, nimelt Kaasani ja 
Astrahani omal, pealt vaadata seda vägevat moskoviidi triumfi ja 
võidupidu; neist kahest sülitas üks Liivimaa sakslastele näkku, kui neid 
mööda veeti, ja lausus: "See on teüe Saksa koertele just paras; sest teie 
andsite varem moskoviidile vitsa kätte, millega ta meid on peksnud; 
nüüd ta peksab sellega teid endid." Nende sõnadega tahtis tatari 
kuningas märku anda sellele, et saksa ja Liivimaa kaupmehed olid 
moskoviidüe ohtrasti müünud Saksamaalt sisseveetud püssirohtu ja tina 
ning kõiksugu sõjariistu, mille abü tema nüüd neid ise ja veel teisigi 
rahvaid võis võita ja endale alla heita. 

Nõnda on rahaahnus ja omakasu inimestest nii hullusti võitu saanud, 
et nad mitte üksnes ära ei unusta Jumalast 

ülema käsuna saetud armastuse kohustust ligimese vastu, vaid ka 
omaenese, oma laste ja terve isamaa hea käekäigu hoopis unustavad. 


80. Venelased Võnnu ja Volmari all, 1560. 


Pärast seda, kui moskoviit Viljandi hästi kaitseväega oli varustanud, 
jagas ta oma suure väe Vüjandi all kolme salka ja saatis ühe salga 
Võnnu ja Volmari alla, et seal maid ümberringi laastata. Ja kui nad 
Võnnu ümbruses olid röövinud ja põletanud, tungisid nad ka Volmari 
alla ning ajasid kõik linna veised ära. Siis ruttasid kõik kodanikud ja 
palgasõdurid linnast välja ja tahtsid neüe järele kihutades venelastelt 
veised jälle tagasi võtta. Kuna aga Volmari kodanikud liiga kaugele olid 
tunginud, piirati nad peaaegu kõik ühes kolme palgasõduriga ümber ja 
võeti vangi ning viidi Moskvasse. Missugune meelehärm ja kurbus 
Volmari naiste ja laste seas tol ajal valitses, oskab küll iga mõistlik ini- 
mene ise arvata. 


81. Oldenbockem päästab Paide, 1560. 


Teise salgaga ühes suurtükkidega tungis venelane Paide alla, piiras 
seda lossi 1560. aasta septembris, ehitas kantse ja laskis tormi joosta 
ning lõhkus peaaegu poole müüri maha, kuid Ümaaegu. Sest asevalitseja 
Casper von Oldenbockem, noor vapper mees, kaitses Paide lossi ilma 
mingi lootuseta toetusele üsna vähese rahvaga üpris ausalt ja rüü - 
tellikult moskoviidi vastu. Kui nüüd viimane üle viie nädala oli seal 

piiranud ja lasknud ning mitte midagi kätte saanud, läks ta häbiga 
minema. Sellel taganemisel mässas ja märatses ta jäledasti röövides ja 
põletades ning rikkus ja hävitas kogu vilja Paide maakonnas. 

82. Venelased Läänemaal, 1560. 


Kolmanda salgaga tungis moskoviit Läänemaale. Kui aga hertsog 
Magnus Haapsalus moskoviidi lähenemisest kuulda sai, sõitis ta kiiresti 
paadiga üle vee Saaremaale ja ei hoolinud Haapsalust. Samal ajal tekkis 
üldine kuuldus, et Läänemaa ja kõik teised hertsog Magnusele kuuluvad 
kohad venelasega kindlas rahus on; selle tõttu muutusid läänemaalased 
hoopis muretuteks ja ka harjumaalased, aadlikud ja mitteaadlikud, 
viisid ja vedasid kõik oma loomad ja käepärase vara Harjumaalt 
Läänemaale, heasse panipaika, ning usaldasid avamaad enam kui 
mõnda kindlust. Enne aga, kui nad selle vastu midagi ette võtta said, 
asus venelane kogu väega Läänemaale ja vedas kõik ära ning viis pea- 
lekauba neist üsna palju Moskvasse ja Tatarisse vangi. Siis oleksid need 
head inimesed meelsamini küll midagi muud tahtnud näha, kuid nüüd 
oli selleks liiga hilja, sest muretus ja lootus inimeste peale oli neid sisse 
vedanud; ehk küll arvati, et Taani kuninga saadikud, kes tol ajal 
Moskvas viibisid, olevat Läänemaale rahu võitnud. Läänemaa sõjatal- 
lermaaks tegemise põhjuseks aga peetakse seda: kui hertsog Magnus 
Pärnu maapäeval kaasas oli, kui kõik Liivimaa seisused moskoviidi vastu 
nõu pidasid, siis kahtlustas viimane hertsogit, et see moskoviidi 
vaenlastega salaja olevat liitunud ja end tugevanud. 


83. Kokkupõrge Tallinna all, 1560. 


Kui ta Läänemaalt tagasi oli tulnud, näitas end venelane sama salgaga 
ka Tallinna ah ja lõi oma leeri Harku mõisas üles, poolteist penikoormat 
linnast eemal. Siis ruttasid tallinlased, aadlikud ja mitteaadlikud, 
raehärrad, kodanikud, sellid, tingisõdurid ja lihtrahvas kõik kokku ratsa 
ja jala varahommikul välja ja võtsid kaks haubitsat kaasa, tahtes 
vaenlasele ootamatult kahele tungida; ja kui nad umbes 

130 

kolmveerandi penikoorma kaugusel linnast ühe eelsalga peale sattusid, 
kes röövitud kariloomi ära oli ajamas, siis lõid tallinlased üsna palju 
neist maha ning võtsid ära kogu selle saagi, mille need olid toonud 
Läänemaalt, kokku mitu tuhat looma ühes mõningate vangidega, ja 
laskis loomad linna poole ajada. Siis olid teised venelased leeris kiiresti 
valmis ja tormasid tallinlastele kallale ning pidasid nendega taplust. 
Tallinlased aga pidid venelaste arvukuse tõttu taganema, lootes 
abisaamist tingisõduritelt ja jalameestelt, kes veel ei olnud järele 

jõudnud. Palgasõdurid aga ja jalavägi, nähes, et rüütlid jalga lasksid, 
põgenesid samuti, kuhu iganes võimalik, metsatukka ja rägastikku, 
jättes venelase saagiks haubitsad rae hobustega tükkis, kes neid 
vedasid. Tol korral aga oleks küll võidud venelasele väga suurt kahju 
teha, kui oleks õigel ajal valvel oldud. Sel puhul langes mõnigi uhke 
kangelane aadlist, kodanikkudest ning kauba-sellidest, nimelt Johann 
von Galen, Jürgen von Ungern ning Laurenz Ermis aadlist ja linnas rae 
liige Lüdeke von Oiten, kodanik Blasius Hochgreve ühes teiste 
kodanikkude ja kau-basehidega; paljud toodi väljalt ka haavatutena ja 
haigetena tagasi. Kui aga see väike ratsasalk niisugust vaprust oli 
ilmutanud, imestasid venelased selle üle ja laususid: " Tallinlased peavad 
hullud või viina täis olema, et nad nii vähese rahvaga nü suurele väele 
söandavad vastu hakataja saagi tagasi võtta." Siis otsisid venelased oma 
surnud kokku ja vedasid need ümberkaudsetesse küladesse ja põletasid 
külad ühes korjustega ära ning läksid Paide teise salga juure. Juhtunud 
1560. aasta 11. septembril. 


84. Talupoegade mäss, 1560. 


Selsamal sügisel, kui maal nii keeruhne olukord oli, puhkes ka ärevus 
talurahva seas Harjumaal ja Läänemaal. Need talupojad mässasid aadli 
vastu põhjendusega, et nad pidavat aadlile suurt kümnist ja maksu 
maksma ja rasket mõisatööd 

tegema ja siiski isandatelt hädas ei leiduvat selle tasuks mitte mingit 
kaitset, vaid moskoviit aina tungivat neile kallale ilma ühegi 
vastupanuta. Sellepärast ei tahtvat nad enam aadli sõna kuulda ega 
mingit mõisatööd teha, vaid tahtvat sellest hoopis vabaks ja lahti saada 
või aadlit sootuks hävitada ja välja juurida. Nõndavüsi jätkasid nad oma 
ettevõtet ja tungisid mitme mõisa kallale, lõid maha ja tapsid ka mõned 
aadlikud, keda nad seal kodus ees leidsid, nimelt Jacob Uxeli 
Lummatist, Otto Uxeli Kirketast, Jürgen Rissbitteri ja Diderick Live 
(Liven). Samad talumehed saatsid ka oma saadikud Tallinna, sõpruse ja 
rahu sõlmimiseks linnaga. Aga aadlikkudele ei tahtnud nad müleski 
järele anda. Peale talupoegade ettepaneku kuulamist katsus raad neid 
rahustada ja manitses neid tungivalt, et nad oma ettevõttest taganeksid, 
seda manitsust aga ei võtnud nad kuulda, vaid jätkasid endisel viisil ja 
piirasid Koluvere lossi, kuhu paljud aadlikud nende eest olid põgenenud. 
Selleks, et nüüd Koluveres viibijaid päästa, lõi Christoffer Mönnickhusen 
mõningate mõisameestega kokku ja tungis mässavatele talupoegadele 
Koluvere all kallale, lõi neist palju maha ja võttis juhid ja pealikud vangi, 
keda siis osalt Tallinna all, osalt Koluvere all ära hukati. Niivüsi sai see 
mäss otsa. 

85. Tallinn pöördub Rootsi poole, 1560. 


1560. aasta sügisel ajas viimane häda tallinlasi otsima abi ja toetust 
oma naabri, Rootsi kuninga härra Erik XIV-da juurest, kuna Tallinna 
linn suures ohus viibis moskovii-di pärast, kes vahet pidamata 
linnaväravate ees mässas ja mitte üksi linna veiseid, vaid ka kodanikke 
ja muid elanikke ära viis, nü et keegi enam ei võinud muretult väravatest 
välja minna ja peaaegu iga abi ja nõu oli kadunud. Nii läkitasid nad oma 
saadikud, nimelt linna rae liikme Johann Schmedemanni ja kogukonna 
vanema Jost zur Hake nime- 

tatud kõrgestikiidetud kuninga Eriku Juurde säärase Juhtnööriga, et 
palugu nad tema käest linna heaks küllaldaselt kinnitatud 
tagasimaksmise kohustuse vastu rahasummat laenuks ja pärigu nad 
peale selle kuningalt, mida tallinlased temalt võivat loota, kui moskoviit 
peaks neüe piiramisega kallale tungima. Selle peale said nad niisuguse 
vastuse: Rootsi riigil ei olevat raha laenuks anda. Kuna linn aga suures 
ohus viibivat ja igaühe poolt maha jäetud olevat ning moskoviit ka Rootsi 
riigile väljakannatamatuks naabriks kujuneks, kui ta Tallinna linnast 
jagu peaks saama, siis tahtvat kuningas, kui nad aga ennast Rootsi 
krooni kaitse alla tahavad anda, Tallinna linna enda kaitse alla võtta, Ja 
seda mitte ahnusest linna ja maade järele, mida temal ju ennegi 
küllaldaselt olevat, vaid kristlikust armastusest ja moskovildi naabruse 
ärahoidmiseks. Siis tahtvat kuningas TaUinna linnale mitte üksi rahaga, 
vaid ka suurtükkide, püssirohu ja tinaga, samuti igasugu moona ja 
hädavajalikuga heldesti appi tulla ja linnale selle vanad privüeegid ja 
õigused alles jätta, neid ka edaspidi pidada Ja kaitsta igaühe vastu. 

86. Heermelster ei saa aidata. 

Kui nüüd tallinlased Rootsist säärase armulise vastuse olid saanud, 
pidasid nad selle üle aru Ja läkitasid alles siis oma saadikud heermelster 
Gotthart Ketleri juure, nimelt Hermann Szoie ja Robrecht von Güseni 
Harju-ja Virumaa rüütelkonna poolt ning linnapea Johann Köninki, 
raellikme Jürgen Hönerjägeri ja sekretaarlus Laurentius Schmitt ko- 
danikkonna nimel. Saadikutel tuli pärida, kas heermelster veel mingit 
nõu teadvat või kusagüt mujalt veel abi lootvat, millega allesjäänud maid 
ja linnu võiks tugevdada Ja päästa. Ning kui heermelster suutvat 
tallinlasi ühes selle maakonna rüütelkonnaga moskovlidl vastu kaitsta, 
siis nemad 

ei teadvat armsamat isandat kui teda. Kui tema aga ei teadvat ega 
saavat ise neile paremat nõu, abi ja toetust anda kui neile seni olevat 
osaks saanud, siis pidavat nad viimases hädas teisi abinõusid ja teid 
otsima. Sest neil olevat sellest vähe kasu, kui Tallinna linn kõikide 
elanikkudega, noorte ja vanadega, mida Jumal hoidku, moskoviidi aha 
langeks, mida neil ometi päevast-päeva tulevat karta. Selle peale andis 
meister veel ikka head tröösti ilma tegeliku abita, kuid lõppeks läkitas ta 

Tallinna mõningaid poolakaid, keda nimetati Poola kaitseväelasteks. 
Sellest näis, nagu tahaks meister mitte ainult ise Poola alla minna, vaid 
ka Tallinna linna Poola kuninga valitsuse alla viia. Aga neist 
kaitseväelastest ei olnud Tallinna linnale suurt kasu. Ning kui need- 
samad poolakad mõnda aega Tallinnas olid viibinud ja saksa 
tingisõduritega hästi läbi ei saanud, siis vabastas raad nad lahkesti 
teenistusest ja laskis neil kingi ja annetustega Poolamaale tagasi minna. 


87. Orduriigl lõpp. 


Llivimaa oli nüüd niivõrd halba olukorda sattunud, et paljud maad, 
lossid ja kindlused oli laostatud, maa kogu tagavara oli tühjaks 
ammutatud, isandate ja käskijate arv üpris kahaneneud ning viimane 
nõu oh veel üksnes meistri kätte Jäänud. See aga tundis enese luga 
nõrgaks üksi niisugusele vägevale vaenlasele vastu hakkama, kellele võit 
ja õnn Just kui vägisi sülle langesid. Ta pidas kasulikumaks ennast ühes 
allesjäänud maade ja linnadega Poola krooni kaitse alla anda, et 
moskovlit neid enam kätte ei saaks. Ning niiviisi võttis Poola kuningas 
Sigismundus Augustus heer-meister Gotthart Ketleri kutsel järelejäänud 
maad ja lossid Liivlmaal oma alla ja andis heer meistrile mõningad maad 
ja lossid Kuramaal ja Riia piiskopkonnas pärilikuks lääniks ning nimetas 
tema Kuramaa hertsogiks ja Semgallia krah- 

viks. Sellega lõppes Saksa Ordu meistrite valitsus Liivimaal ja asutati 
kaks päritavat ja Ilmalikku vürstiriiki, üks Kuramaal, mis anti 
vastnimetatud hertsogile, teine Lätimaal ja Riia piiskopkonnas, mille 
kuningas endale jättis Ja mida tänapäeval Väina-taguseks vürstiriigiks 
nimetatakse. 


LIIVIMAA KROONIKA KOLMAS OSA. 


1. Kuidas Tallinna linn enese Rootsi alla annab, 1561. 


Liivlmaa provints viibis nüüd suures hädas ja ohus ja moskovilt, alla 
heitnud palju linnu ja losse, raevutses ja märatses ikka veel maal ning 
iseäranis Harjus ja Tallinna all. Tähtsamad käskijad, orduhärrad ja 
isandad aga olid osalt põgenenud, osalt Moskvasse vangi viidud ja ära 
tapetud ning Liivlmaa heermeistri ja teiste väheste järelejäänud või- 
mukandjate viimane nõu oli otsas ja nad ei teadnud, kuidas laostatud 
maid korda seada. Peale selle sattusid ka allesjäänud maakonnad ja 
linnad suurde hirmu Ja kartusesse selle tõttu, et endine heermeister 
WÜhelm von Förstenberg Viljandi lossis, ilma mingisuguse abita oma 
järeltulevalt meist-rüt, moskoviidi poolt vangi oli võetud ja Moskvasse 

viidud, mis ühelegi Liivimaa meistrüe ordu algusest peale ei olnud 
juhtunud ja müle tõttu ka alamad oma hädas ja kitsikuses palju vähem 
abi ja tröösti võisid loota. Ka oli heermeister iseenese moskoviidi eest 
Poola krooni kaitse alla andnud ja ilmalikuks vürstiks Ja isandaks 
saanud, miks ka nüüd Liivimaa Saksa Ordu üsna laostatud ja lõpetatud 
oli, millele üksi seni kõik ordu linnad ja seisused vannet olid vandunud 
ja mille alla nad kuulunud olid. Nii pidid ka tallinlased suure ohu pärast, 
müles nad päevast päeva viibisid, ühes teiste maade ja linnadega oma 
paremat püüdma ja kaitset moskoviidi eest otsima ning ühe teise võimu 
poole üle minema. Ning kuna Poola kuningas Tallinnast kaugel asub ja 
tallinlased eales toidust Poola riigilt või Leedumaalt 

ei olnud saanud ega saada ei võinud, nagu riialased küll saavad, siis 
olid tallinlased põhjustatud ja aetud end Rootsi krooni alla andma, mis 
neile lähem Ja soodsam oli. 

Kui kõik see nüüd ukse ees seisis, pidasid Tallinna raad ja kogukond 
selle üle nõu ning arvasid pärast mitmepidist kaalumist soovitavaks 
Rootsi kuninga armulist ja Jumala käest antud abi ja kaitset vastu võtta. 
Nii pidas ka Tallinna raad Harjumaa ja Virumaa rüütlitega, nii palju kui 
neid tol ajal Tallinnas oli, selle üle nõu ja avaldas nimetatud rüütlitele 
armulist kuninglikku julgustust; sellest rõõmustasid need üpris ja 
laususid seUe peale, et nemad ei võivat ega tahtvat Tallinnast lahkuda; 
kuhu linn jääb, sinna tahtvat ka nemad jääda. Ning nõndaviisi ühinesid 
kõik üksmeelselt otsuses, et Rootsi alla minna. Pärast niisugust nõu Ja 
üksmeelset otsust läkitasid nad oma saadikud, nimelt Reinhold Lode 
rüütelkonna poolt ja raeliikme Johann Winteri kodanikkonna nimel 
Liivimaa endise heermeistri juurde, et oma Liivimaa meistrile antud 
vannet üles ütelda. See saatkond ei olnud seal kuigi teretulnud. Kuna 
aga see otsus ei olnud tekitatud kergemeelsusest, vaid ülitungivast Ja 
väljapääsmatust hädast, siis ei saanud endine heermeister selle üle 
õigusepäraselt mitte vihastada, vaid võttis saadikud üpris lahkesti vastu 
ja läkitas ka oma saadikud, nimelt härra von Dohni, kantsler Johann 
Fischeri ja oma nüüdse nõuniku, Tallinna endise sündikuse Jodocus 
Klodti, Tallinna; nende kaudu tahtis ta läbi viia, et tallinlased puhul, kui 
nad Rootsi kuningale veel ei ole truudust vandunud, seda ka edaspidi ei 
teeks. Sest endine heermeister tahtis Tallinna linna ennemini Poola 
kuningale sooveldada kui Rootsi kuningale. 

Selsamal ajal kirjutas ka Holsteini hertsog Magnus tallinlastele umbes 
selles mõttes, et ta olevat teada saanud, et tallinlased tahtvat 
heermeistrist ära pöörata ja Rootsi krooni alla minna. Sellepärast tahtvat 
ta neid manitseda, et pidagu nad meeles, kust nende linna tekkimine ja 
vanad privileegid olevat tulnud, nimelt Taani kroonilt, kuhu nad taas 

pööraku. Kui see aga ei juhtuvat, siis kaalugu nad endamisi, mis sellest 
tuleb. Kuid sellest hoolimata jätkasid tallinlased oma nõu. Kui hüüd 
heermeistri saadikud Tallinna tulid Ja seal märkasid, et tallinlased olid 

juba Rootsi kuninga poolel, siis ei olnud see neile põrmugi meelt mööda. 
Ka ei võtnud tallinlased enam ühtki saadikutest raekojas vastu peale 
härra von Dohni. See ei teinud ka ainustki ettepanekut, vaid andis 
küllaldaselt mõista, et see olevat talle täitsa vastu karva, et Tallinna linn 
Rootsi ja mitte Poola alla oli läinud. Kui saadikud Tallinnas nägid, et 
kõik asjad nende vastu on, siis ei viibinud nad seal kaua, vaid läksid 
varsti minema. 

Selsamal ajal viibisid Tallinnas ka Rootsi kuninglikud saadikud, nimelt 
härra Claus Christiernsen (Horn), Hans Larssen ja sekretaarius 
Hermann Brüssner, kelledel oh kaasas kuninga juhtnöör, samataoline 
kui eelmine majesteetlik trööstlkiri. Nende ülesandeks oli kuninga nimel 
täisõi-gustatud volinikkudena kõikide punktide üle tallinlastega läbi 
rääkida ja otsustada ja nendele kaitset kinnitada igaühe vastu ning selle 
järel truudusvanne vastu võtta nii aadlilt kui ka linnalt. See 
truudusvanne antigi neile lõppeks pärast mitmepidist kaalumist ja 
kõikide privileegide ja õiguste väljatlngimist. 

Kui nüüd rüütelkond ja linn Rootsi all olid, siis Tallinna loss, kus 
Casper von Oldenbockem asevalitsejaks oli, ei tahtnud sellega nõustuda, 
vaid vana valitsuse alla jääda, mispärast härra Claus Christiernsenile 
käsk anti loss väevõimuga ära võtta. Ning pärast seda, kui ta lossile oli 
kuus tervet nädalat kartaunidest ja siug-suurtükkldest pihta andnud Ja 
seda hirmu ah pidanud ning lossi siiski kätte ei suutnud saada, siis anti 
see talle lõppeks moona puudumise pärast üle, nimelt Ristija Johannese 
päeval anno 1561. Kui nüüd mõlemad, Tallinna linn ja loss, Rootsi all 
olid, reisisid Tallinna härrad, nimelt linnapea Johann Pepersack ja 
raeliikmed Johann Schmedemann ja Jochim Bellhold, Rootsi, et veel 
kuninga enda käest paluda Tallinna linna 

privileegide ja õiguste kinnitamist, mille üle enne volinikkudega nii 
palju kui võimalik oli arutatud ja läbi räägitud. Kui tallinlased nüüd just 
kuninga kroonimiseks Stockholmi olid jõudnud ja kuningale oma palve 
ette olid kandnud, saatis ta nad igapidi hea kostusega ja privileegide 
kinnitamisega minema. Kuna nüüd kuningas Erik Tallinna linna 
isandaks oli saanud, siis toetas ta Tallinna linna oma kuninglikku lu- 
badust mööda küllase summa rahaga; peale selle maksis ta veel ara 
30.000 taalrit, mida tallinlased heermeistrile Keila mõisa peale olid 
laenanud, mille kättesaamine neil muidu kahtlane oleks olnud või mille 
tagasisaamist kaua aega oleks tulnud oodata. Nii laskis kuningas ka 
kõikidest Rootsi riigi paikadest igasugust moona Tallinna vedada. Siis oli 
Tallinnas kõiksugu hädavajalikku moona külluses ja odavasti saada ning 
ei olnud ka puudust suurtükkidest, püssirohust ja tinast ning iga laadi 
sõjariistadest, mida kõike kuningas üpris rikkalikult Tallinna lossi saatis 
ja mis nii linnale kui ka lossile kasuks pidi tulema. Siis valitses Tallinnas 
suur rõõm ja hõiskamine linna uue kuninga ja isanda ning hea toidu 
pärast, ning inimmõistuse järgi otsustades ei võinud neile paremat põlve 
tullagi. Kuna aga kõik muutused ohtlikud on, siis ei olnud seegi ilma 

ohuta ning sellele suurele rõõmule järgneski suur meelehärm. Sest 
kõrges-tiklidetav kuningas Erik ühes Rootsi riigiga sattus enda aha 
võetud Liivimaa pärast mitte ainult moskovildiga, vaid ka teiste 
kristlikkude potentaatidega suurtesse kauakestvatesse sõdadesse 
nõndaviisi, et ka tema pärismaadel nii mõnigi kord tuli Liivimaa eest 
vastata, nagu allpool näeme. 


2. Keda kuningas Erik endale Liivimaa pärast vaenlaseks 
tegi. 


Kuna nüüd algul Tallinnas suur rõõm valitses ja kõik, aadlikud ja 
mitteaadlikud, hulgaviisi kuninga poole pöörasid ja moskoviidilt nendele 
tehtud kahju pärast kaebasid, siis annetas kuningas kuninglikust 
heldusest neile rikkalikult mõisu ja raha ning tasus neile üpris 
armulikult nende 

kahju. Peale selle nägi kuningas ka suurt vaeva sellega, et Tallinnale ja 
teistelegi kohtadele rahu saata. Selleks läkitas ta oma saadikud suurte 
kuludega moskoviidi poole, et temaga rahu pärast läbi rääkida. Sest 
kuninga kavatsus oli kauakestvat rahu, mida tema härra isa Gustav 
moskoviidi-ga oli sõlminud, edaspidigi pidada ja selle tingimustesse võtta 
ka tallinlased Ja teised, kes end tema kaitse alla olid andnud. Moskoviit 
aga ei tahtnud sellest kuuldagi, vald vihastas ägedasti kuningas Eriku 
peale, kuna see tahtvat luua uusi tingimusi, mida tema härra Isa ei 
olevat nimetanud ning samuti oli moskoviit pahane sellest, et kuningas 
Erik mõningaid paiku Liivimaal, mis nüüd moskoviidil juba peaaegu 
käes on, omaks kuulutab ja ülepea ennast asjasse vahele segab. Viimaks 
määrati suure vaevaga siiski kaheks aastaks vaherahu. Ent kuidas 
sündmused pärast küllaldaselt tõendasid, oli nimetatud vaherahu nii 
Rootsi riigile kui ka Liivimaale enam kahjuks kui kasuks, moskovildile 
aga väga kasulik. Sest selle vaherahu ajal ehitas ja kindlustas moskoviit 
sõja vastu enamasti segamatult enamjao linnasid ja lossisid, mida ta 
Liivimaal oli ära võtnud. Ja kuna tal nüüd tegemist oli suurevõimelise 
kuningaga, keda ta pidi veidi rohkem kartma kui enne Liivimaa meistrit, 
siis oli see vaherahu sõlmimine talle seks korraks enam kui teretulnud 
selleks, et lossisid Liivimaal segamatult oma meelt mööda võida ehitada 
ja sõja vastu joonde seada. 

Kuigi nüüd kaks aastat vaherahu oli, pidi ometi kuningas Erik selle 
kaheaastase tähtaja otsasaamlse järel suurt sõda moskoviidiga kartma, 
müle pärast kuninga pärusmaad Soomes Liivimaa tõttu suurde ohtu 
sattusid. Ning kuna Rootsi kuningal Liivimaal sel ajal ainuüksi Tallinna 
linn oli, siis püüdis ta selle vaherahu ajal rohkemaid Liivimaa maid, 
linnasid ja lossisid enda kätte saada ja katsus haarata Poola kuninga ja 
endise heermeistri maid ja lossisid; sellest puhkes pärissõda Rootsi ja 

Poolamaa ja heermeistri vahel, vaesele, lõhutud Liivimale suureks 
hädaks ja kahjuks. Ning nii kaua, kui nimetatud võimumehed omavahel 
sõdisid, pü- 

sis moskoviit vagusi ja laskis neil kahel kuningal teineteist kiskuda ja 
küünistada; see oli talle ükstapuha, kas need lossid rootslase või 
poolaka käes olid, sest tal oli sihiks, kui need küüalt kaua on kakelnud 
ja ära väsinud, küll tema siis 
parajal ajal oma tulu ära näeb, ning keda ta siis kotis leiab, selle puistab 
ta sealt välja, nagu see pärast ongi juhtunud. Selle mängu haudus välja 
ja pani toime kaheaastane vaherahu. 

Peale selle soetas kuningas Erik selle rahu ajal endale veel enam 
vaenlasi, nimelt esiteks Lüübeki linna, mülelt kuningas kogu laevastiku 
laskis ära võtta, mis täie laadungiga Narvast välja oli sõitnud; tahtis 
tema ju Narva sõitu takistada ja kõikide merelinnade laevu sundida 
Tallinna sõitma, mülest tekkiski väga kahjulik sõda Rootsi riigi ja 
lüübeklaste vahel. Teiseks sai ka Frederik II, Taani kuningas, Rootsi 
kuninga vaenlaseks oma venna hertsog Magnuse pärast, kellelt kuningas 
Erik olevat nõudnud, et andku see ennast oma Liivimaa piiskopkondade 
ja maadega Rootsi krooni kaitse alla. See vihastas Taani valitsejat väga ja 
sellest tekkiski esialgu see tüli ja vimm, millele järgnes vaevaline ja 
kauaaegne sõda mõlema kuninga vahel. Seetõttu läks olukord Liivimaal 
palju huüemaks ja Rootsi riik kannatas suurt kahju. 


3. Poolakate läbirääkimised Riiaga, 1561. 


Aastal 1561 juunikuus saabus Leedu vürst Nicolaus Radziwil ehk 
rahvasuus Radawil mõne tuhande hobusega Riiga ja asus hea sõbrana 
Keldrimeistri põllul Riia all leeri ning püsis seal paigal mõned nädalad. 
Tema tulemise sihiks olevat olnud, et heermeistri poolt Poola kuningale 
üleantud lossisid ja maid kuninga nimel vastu ja enda alla võtta ning 
kaitseväelastega varustada, samuti riialasi sõbraliku läbirääkimise abü 
nii kaugele viia selleks, et nemad nüüd kuningale ilma mingisuguse 
tingimuse ja reservatsioonita oma truudusvande annaksid, kuna nad 
end Poola kuninga kait- 

se alla on andnud. Riialased nimelt olid säärase otsusega Poola krooni 
alla läinud ja täit ustavus- ja truudusvan-deandnist tõotanud ja 
lubanud vaid juhuks, kui keiser ja püha Rooma riik, mille alamaks ja 
liikmeks nad algusest peale on olnud, nad täiesti pidid vabaks andma, 
mida Roomariik selle ajani veel mitte ei ole raatsinud teha. 

Kustutagu riialased see tingimus ja reservatsioon ning ütelgu end 
Rooma riigist lahti ning saagu ainuüksi Poola krooni alamaks, seda 
püüdsid ja nõudsid sel ajal Nicolaus Radziwil ja hiljem Chodkiewitz ja 

teisedki Leedu ja Poola seisused sagedasti sõbralikult ja ka vaenulikult, 
ent see ei läinud neil veel selle ajani korda. 

Samal ajal, kui nimetatud vürst Nicolaus Radziwil Riia ah asus, 
ratsutas ta kord augustikuus üliväga uhkesti ja toreduslikult Riia linna 
sisse, endal sabas igasugu võõrast soost rahvad, nimelt armeenlased, 
türklased, tatarlased, podoollased, venelased ning vahahlased ühes 
paljude sakslaste, poolakate ja leedulastega, kellede eesotsas ta Rüa 
linna läbi sõitis. Selle üle imestasid paljud vaga südamega riialased, 
nähes sääraseid võõraid rahvaid, igaüht isesugusena oma rüü, mõõga, 
sõjariista ja muusika poolest, ja tundsid sellest meelehärmi, et nende 
kodumaale ja kristliku Rüa linna tänavatele säärased tavatud, võõrad ja 
barbaarsed rahvad astuma pidid. Juba näha neid rahvaid, kes rahus ja 
sõpruses läbi Riia linna ratsustasid, oli igamehele hingevaluks ja 
vaevaks; missuguseks jäleduseks ja meelehärmiks see küll alles siis 
saaks, kui peaks neid nägema valitsemas ja võimutsemas või kristlikku 
linna vaenus piiramas? 


4. Taud Tallinnas, 1561. 


Aastal 1561 augustis suri Tallinnas üle 2000 rootsi sõjamehe hulgaviisi 
tavatusse taudi, mis teistele inimestele, noortele ja vanadele, ühtki kahju 
ei teinud, ning neid maeti Kalamajas maha. Seda peeti algul halvaks 
märgiks ja pahaks 

ettetähenduseks, et küllap rootslastel Liivimaal ei olegi suurt õnne, 
kuna see õnnetus ainuüksi neid tabas ja mitte teisi maa või linna 
elanikke. Samal ajal suri ka rootsi vabahärra Laurenz Flemink, esimene 
Liivimaa Rootsi kuberner. See oli rootslaste õnnetuse alguseks Liivimaal, 
mida nad pidid Liivimaa pärast kannatama. 


5. Padise läheb Rootsi alla, 1561. 


1561. aasta sügisel piirasid rootslased Padise mungakloostrit, mis on 
kaunis suur vägivalla vastu kaitstud loss ja kindlus. Ning pärast seda, 
kui rootslased seal end ainult ähvardavatena näitasid ja mitte palju ei 
lasknudki, anti see loss neile jalamaid meistri pealikult Engelbrecht von 
der Lip-pelt üle. See klooster oli Pärnu maapäeval Holsteini hertsogile 
Magnusele määratud. Rootslased võtsid selle oma aha ja pidasid enda 
käes mõnda aega hersog Magnuse ja heer-meistri kiuste. 


6. Kuidas kuningas Erik lüübeklasi pahandab, 1562. 

Aastal 1562 nelipühade paiku laskis Rootsi kuningas oma laevadel ja 
galioonidel kogu Lüübeki laevastiku kaaperdada, mis Narvast tuli ja 
kõiksugu kaubaga laaditud oli; neist laevadest viidi mõningad Tallinna ja 
mõningad tüüri-ti priisina Rootsi. Neid laevu ja kaupu nõudsid 
lüübeklased oma saadikute kaudu jahe tagasi, millele nad kuningalt 
säärase vastuse said: Tema olevat tallinlased võtnud enda kaitse aha ja 
neile lubanud kõiki oma vanu eesõigusi kasutada. Ometi olevat staapel 
ja kaubaladu üks nende suuremaid privüeege, mis olevat alati olnud 
Tallinna ja mitte Narva käes. Sellepärast kavatsevat kuningas tallinlasi 
edaspidigi selles õiguses hoida ning Narva sõitmist takistada. Nii reisi-sid 
lüübeklased tühjade kätega taas koju, olles näinud küll suure valuga, et 
sellest suured segadused tekivad. 

T. Pärnu ja Paide lähevad Rootsi alla, 1562. 


Aastal 1562 vastu nelipühi piiras Rootsi sõjaväe ülemjuht härra Claus 
Christiernsen suure väega, rüütlite ja jalameeste, kartaunide ja siug- 
«uurtükkidega Pärnut, ehitas kantse ja andis tormituld. Lõppeks, kuna 
pärnulased ei olnud suurt ehitanud sõja vastu ega kusagüt toetust ei 
olnud loota, läksid nad Rootsi krooni alamaks, tingides välja oma 
privileegid ja priiused. Kui nüüd pärnulased Rootsi all olid, toetas 
kuningas neid rikkaliku sõjamoonaga suurtükkide, püssirohu ja tina 
kujul ning annetas neüe armuliselt kümme tuhat Riia marka. 

Anno 1562 sügisel piiras härra Claus Christiernsen samuti Paide lossi 
kõige jõuga, ehitas kantse ja andis tormituld. Ning pärast seda, kui ta oli 
mõned nädalad lossi all lasknud, tormi jooksnud ja ühe torni, müle alla 
oli püssirohtu pandud, kätte saanud ja Rootsi sõjamehed olid arvanud, 
et nad nüüd mängu võitnud on, süttis allapandud püssirohi ja paiskas 
selle torni aluse sõjameestega tükkis õhku. Kuna aga asevalitseja 
Johann Groll toetust Poola kuningalt ega Kuramaa hersogut ei teadnud 
oodata ja nälg lossis võimust võttis, tuli loss ometi Rootsi kroonile üle 
anda. 


8. Soome hertsogi Johani ja Mecklenburg! hertsogi 
Christofferi külaskäik Tallinnas, 1562. 


Aastal 1562 novembris tuli Tallinna Liivimaast läbi reisides Rootsi 
kuninga vend Soome hertsog Johan ühes oma vürstliku abikaasa proua 
Catharinaga, Poola kuninga Sigis-mundus Augustuse õega, varsti pärast 
seda, kui hertsog VÜ-nos selle kõrgestikiidetud preüiga pulmi oli 
pidanud. Ning kui ta mõned päevad Tallinnas rahus puhanud oli, astus 
ta 4. detsembril ühes oma abikaasaga laevale ja purjetas Turusse 
Soomemaale. Samal sügisel anti hertsogile Helme, 

Karksi jä Ergmäe lossid Poola kuningalt lubatud kaasavarana. Nende 
losside valitsejaks määras hertsog Johan nõndanimetatud krahv von 
Arzi. 

Anno 1562 jõululaupäeval jõudis Stockholmist Tallinna Mecklenburgi 
hertsog Christoffer ja ei lasknud märgata, et ta vürst on, vaid asus lihtsa 
kodaniku juurde öömajja ning võttis istet selle teenrite sekka. Lõppeks 
aga, kuna hertsogi tõeline seisus ei saanud kauaks saladusse jääda, 
saadeti ta vürstlikkusse öökorterisse ja austati teda ta seisuse kohaselt. 


9. Poolakas kaotab Polotskl venelasele, 1563. 


Aastal 1563 veebruaris võitis moskoviit hiilgava kaubalinna Polotskl 
Poola kuningalt ära. Selle linna alla oli moskoviit kõik oma jõu, mis tal 
meeste ja sõjamoona poolest saadaval oli, kokku toonud ja linna nii 
kõvasti tulistanud, et ta selle nõndaviisi viimaks kätte sai. Seda kahju 
tegi moskoviit Poola kuningale just ajal, kus viimane Petrikovis riigi- 
päeval Poola ja Leedu seisustega läbirääkimisi pidas. Seda oma 
pärusmaade ja linnade kaotust tuligi Poola kuningal kanda enda aüa 
võetud Liivimaa pärast; sest kuna ta Liivamaa omaks oli kuulutanud, 
siis tull tal ka Liivimaa nuhtlust kaasa kannatada ja selle osaliseks 
saada. 


10. Rootsi on paljudesse sõdadesse segatud. Hertsog 
Johani vangipõlv, 1563. 


Anno 1563 suvel algas kauakestev sõda Taani kuninga Frederik II ja 
Rootsi kuninga Erik XTV vahel ühes lüübek-lastega, Taani kuninga 
liitlastega, peale selle ka sõda poolakaga ja siis veel moskoviidi sõda 
Rootsi riigi ja seUe juurde kuuluvate maade vastu Liivimaal; need 
võimumehed sõdisid kõik Rootsi riigiga peaaegu kaheksa aastat ilma 
mingi vaherahuta. 

Selle sõja algul, aastal 1563, laskis Rootsi kuningas Erik oma venna 
hertsog Johani ühes selle abikaasaga Turu lossis ühel väesalgal vangi 
võtta ja Stockholmi viia, kus seda vaga vürsti vääriti tahe süüks pandud 
asjade pärast igamehe poolt mõistmatusest laimati ja pilgati. Peale seda 
pani teda kuninga kergemeelne nõunik Jürgen Persson Stockholmi 
linnakohtu ette; ja pärast seda, kui nõunik oli kohtu koostanud 
erapoolikutest meestest, kes tema meele järgi olid, kaebas ta 
kõrgestikiidetava vürsti peale hoopis kõvasti mõningate põhjendamatute 
ja õhust võetud asjade pärast, ei suutnud aga mitte midagi vürsti vastu 
tõeks teha. Siiski viis ta vägivaldselt ja mitte õigusega selle auliku vürsti 

kuninga nõustumisega vangikotta ja andis kuningale agaralt nõu, lasku 
ta see vürst hukata. Vangi-ja ohupõlve sattus vaga vürst oma armsa 
abikaasaga sootuks süütuna. Hertsogi rootsi päritoluga alamad aga, kes 
Turu lossis kaasas olid, viidi samuti kõik vangidega Stockholmi ja neü 
raiuti pead maha või neid ratastati seal täitsa süütuna ja halastamata. 
Sakslased aga, kes hertsogi teenistuses olid, jäeti ellu, kuid neid peksti 
armetul kombel; nende seas oli ka Christoffer vabahärra von 
Tautenburg. 

Põhjused aga, miks hertsogi ja tema meestega nõnda tehti, olid need. 
Nimelt, kuna kuningas Erik Taani ja Poolaga avalikku sõtta oli sattunud 
ja need võimumehed kuningas Eriku ja Rootsi riigi vastu olid ühinenud 
ning hertsog Johan just selle Taani ja Poola vahelise liidu sõlmimise ajal 
oli end Poola kuninga õega kihlanud, siis kahtlustati hertsogit, nagu 
oleks tema salaja oma naise vennaga, Poola kuningaga, Rootsi riigi vastu 
salanõu sepitsenud ja liidu sõlminud. Ning seegi suurendas veel 
kahtlust, et hertsog Johan Rootsi riigi pärusvürstina ja valitseva soo 
liikmena vaenlase maadest vabalt, üma mingisuguse kimbatuseta välja 
võis pääseda. See hea hertsog Johan aga oli sehes süütu ning tema kaela 
veeretati seda ilma põhjuseta, vastu kõike õigust ja kohust. 

146 


11. Hertsog Christofferi vangipõlv, 1563. 


Aastal 1563, jakobipäeva paiku tungis Rootsi kuninga Eriku poole 
löönud Mecklenburgi hertsog Chrisoffer mõnede Rootsi kuninga väkke 
kutsutud saksa lipkondadega Riia piiskopkonda, et seda aha heita; arvas 
taju end selleks olevat õigustatud, sest et ta selle piikopkonna 
koadjuutor oli olnud. Aga see ettevõtte läks tal luhta; sest ta võeti Daleni 
lossis Kuramaa herstogi poolt vangi ja saadeti Poolamaale, kus tal viis 
aastat vangipõlves tuli olla. 


12. Karksi ja Haapsalu satuvad Rootst alla, 1563. 


Selsamal ajal laskis kuningas Erik Karksi lossüe ootamatult kallale 
tungida ja enda aha võtta. See oli üks neid pant-lossisid, mida Soome 
hertsog Johan oma kaasavaraks ja laenatud raha eest Poola kuningalt oli 
saanud. Kuningas Erik aga ei mõtelnud seda jätta mitte Poola kuningale 
ega oma venna hertsog Johanile, vaid pidas lossi omale ja Rootsi 
kroonile. 

1563. aasta 28 juulil piirasid rootslased Haapsalu lossi, mis Taani 
kuninga vennale hertsog Magnusele kuulus, ning pärast seda, kui nad 
peaaegu 10 päeva selle all olid tormi-tuld lasknud ja haapsahased ei 
teadnud pääsu oodata, andsid nad 7. augustü kõik seal lossis, nimelt 
toomkapiitel, raad, rüütelkond, kodanikud, alla, nõudnud aga igasugus- 

te tingimuste ja reservatsioonide kinnitamist. Kui nüüd rootslased 
Haapsalu lossi ja toomi olid ära võtnud ja kätte saanud, siis rüüstasid 
nad toomkirikut, võtsid ära kõik mis-sarüüd ja kiriku ehted, 
monstrantsid ja karikad; peale selle võtsid nad kehad tornidest maha ja 
viisid need Tallinna ning lasksid neist valada jämedaid suurtükke; 
toomhärradel aga lubasid nad nende palvel ära minna, kuhu nad taht- 
sid, ja võtsid nende hooned enda aha ning panid omad sõjamehed sisse. 
Nõnda hävitati see jäle pordumaja, Haapsalu toom, ära ja aeti Paali 
teenrid sealt minema. Samal ajal 

laastasid saksa ja rootsi sõjamehed Haapsalu ümbrust ja kogu 
Läänemaad üpris haledasti, nii et mõned vaesed talupojad ise atra 
vedama ja nende naised seda tagant juhtima pidid, kuna neilt kõik 
härjad ja hobused ära olid röövitud. Nüüd palusid küU nii Tallinna linna 
auväärne raad kui ka vanemad ja terve kogukond kuberner krahv 
Schwantot otse hardasti, et ärgu peetagu sõda sel maa-alal ega 
laastatagu seda, kuna TaUinna linn palju hädatarvilikku sealt saab; 
peale seUe olevat ometi mõlemad kuningad, Rootsi ja Taani oma, 
teineteisega sõjas ning kumb peale jäävat, seUe kätte langevat maad ju 
niikuinü. Ent see kõik oli ilmaaegne. 


13. Kuidas poolakad Eestimaal võidukalt edasi tungivad 
ja Koluvere lossi päästavad, 1563. 


Selsamal ajal oli Poola kuningas Rootsi kuninga Eriku vastu sõjaks 
valmistunud ja hulga saksa ja poola sõjamehi kogunud, keda Preisi 
hertsog markkrahv Albrecht Kaunases Leedumaal üle vaatas; selles 
sõjasalgas oli palju tähtsaid härrasid ja junkruid. Sellest poolaka 
ettevalmistusest oli rootslastel mõningal määral teada; seUepärast 
ruttasid nad suurtükkidega Haapsalust jäUe TaUinna; ning kui Poola 
salk kaua viivitas, võtsid rootslased uuesti julgust ja läksid kuue 
kartauni ja mõningate välisiug-suurtükkidega sõjaväljale, tahtes 
Koluvere lossi piirata. Ja kui nad olid jõudnud kolme penikoorma 
kauguseni linnast, siis tuli neüe niisugune hirm peale, et nad oma 
suurtükkidega jäUe TaUinna taganesid. Ning kui nad TaUVinna jõudsid, 
viisid nad suurtükid Tõnismäele lossi ette, uue teate saamist oodates; ja 
kui nii pea teada ei saadud, mida poolakas kavatseb, kes kahtlemata 
hästi teadis, et rootslased tahtsid suurtükkidega Koluvere aUa minna, 
siis püsisid viimased vagusi paigal ja valvasid suurtükke. Viimaks läksid 
rootslased kiiresti ja kartmatult suurtükkidega minema ja piirasid 
Koluvere lossi, ehitasid seal kantse ja andsid lossüe pihta. Kui nad nüüd 

umbes 8 päeva seal olid lasknud, tungisid poolakad peale ja rootslaste 
julgus hakkas kaduma. SeUepärast purustasid nad mõned suurtükid ja 

lasksid jalga, Üma et nad selleks oleks sunnitud. Siis tulid poolakad ja 
võtsid needsamad suurtükid, nimelt 4 munka, ühe koera ja ühe lauliku, 
mõned lõhutud ja mõned veel üsna terved, ning vedasid need Riiga. 
Nõndaviisi päästeti koluverelased ja rootslased jäid oma suurtükkidest 
ilma. Sellest ei oleks veel suurt häda olnud kui viimased ometi suuremat 
kindlust oleksid ilmutanud, sest rootslaste sõjaväe ülemjuht Ake 
Bentsen oli oma meestega sel ajal vähemalt sama tugev kui Kuramaa 
hertsog oma Poola salgaga. Ka oli rootslastel suurtükkide poolest tunduv 
ülekaal, mida poolakatel ei olnud. Juhtunud aastal 1563 septembris. 


14. Kuidas venelased rahus läbi Eestimaa pääsevad, 
1563. 


Samal ajal, kui Poola jõuk lähehes ja rootslaste salk Ko-luveret piiras, 
tuleb ka suur hulk venelasi, arvult mõni tuhat, samale Läänemaale oma 
saatkonnale vastu, kes eelmisel aastal oli reisinud Taanimaale ja nüüd 
Kuressaare kaudu tagasi tuli. Siis pidasid venelased mõlema salgaga, nii 
rootslate kui poolakatega, läbirääkimisi Üma mingisuguse kimbatuseta 
ja pääsesid oma uhke saatkonnaga takistamata tagasi omale maale. 
Niiviisi olid mõlemad kristlikud võimumehed, kes Liivimaa moskoviidi 
vastu enda kaitse aUa olid võtnud, siinsamas LiMmaal karvupidi koos, 
too aga lipsas siit takistamatult mööda ja naeris endale pihku. 


15. Lihula kõikuv saatus. Välke tulevahetus Pärnu a11, 
1563. 


Selsamal korral, kui Poola sõjarahvas lähenemas oli ja rootslased veel 
Koluvere all asusid, saatis Kuramaa hertsog Gotthart Ketler mõned oma 
mõisamehed ette Lihula lossi alla, mis nüüd ka juba Rootsi all oli, et 
äkki peale tungida ja loss ära võtta. Ja kui hertsogi mõisamehed ligi olid 
tul- 

nud, ratsutasid nad otsemat teed lossi ja rootslased ei arvanud muud, 
kui et need on nende omaenda ratsamehed, keda ehk Koluvere leerist 
kuhugi oli saadetud. Aga pea taipasid nad, kahjuks liiga hilja, kelle 
mehed need olid. Nõndaviisi võeti tol korral Lihula loss äkitselt ära. 

Kui nüüd endine heermeister ehk nüüdne Kuramaa hertsog Lihula 
lossi enda kätte oh saanud ja see tema maadest üsna eemal asus ja ka 
muidu ei olnud kindlustatud vägivalla vastu ning hertsog peale selle oma 
sõjarahvaga talve tõttu jälle lahkuma pidi, siis kutsus ta kirja teel 
Läänemaalt väljaaetud, nüüd Saaremaal viibivaid aadlimehi, et tulgu nad 
Saaremaalt ja võtku jälle oma kätte oma isanda hertsog Magnuse loss, 
mis siis ka sündis. Pärast seda aga, kui heermeister ära oli, tungisid 

rootslased Lihula alla ja viisid oma tahtmise läbija võtsid kõik aadlikud 
lossis vangi ning saatsid Rootsi, need olid nimelt Diderick Farensbeck 
Haim-rest, Claus Aderkas, Otto von Gilsen, Hinrich Live, Reinolt Herkel, 
Jürgen Uxel Konnaverest, Johann Farensbeck Ude-külast ja Jacob 
Titter, kes kõik pidid Rootsis tundma õppima, mis õnnetus on, millest 
nad enne suurt ei teadnud. 

Kui Kuramaa hertsogil oma meestega Pärnust mööduda tuli, siis olid 
end mõned rootsi sõjamehed Pärnust padrikutesse ja metsatukkadesse 
peitnud, vaenlast varitsema. Siis tuleb Dohna krahv Hinrich mõne 
mehega eel ratsutades ja ei tea selle eest valvel olla, et rootslased võiksid 
võsastikus peituda, ning üks rootsi sõjamees laseb ta sealt maha. Krahv 
viidi Riiga ja maeti seal maha. Kuramaa hertsog ägaja kõik sõjamehed 
oleksid ennem kõik Koluvere all võidetud saagi ära annud, kui Dohna 
krahvist ilma jäänud. 


16. Lüübeki laevad kaaperdati, 1563. 


Aastal 1563 septembris purjetas kogu Lüübeki laevastik üsna muretult 
Narva. Tagasisõidul aga võeti neilt rõõmutuju. Sel ajal, kui nad Narvas 
lossisid ja uut kaupa laadisid, olid rootslased 12 laevaga valmis 
lüübeklasi Narva all vastu 

võtma, ning kui nad Kõrgessaare all kokku said, kaaperdati mõningaid 
lüübeklaste laevu, enamus neist aga pääses ära ja purjetas Narva tagasi. 


17. Krahv von Arz, 1563. 


1563. aasta sügisel lubas nõndanimetatud krahv von Arz, Soome 
hertsogi Liivimaa pantlosside üle seatud asevalitseja, moskoviidile 
Helme, Karksi, Ergmäe ja teisigi losse ja tahtis need tema kätte anda 
säärase tingimusega, et andku moskovitt talle üks neist pärilikuks 
lääniks ja võtku teda peale selle ka enda kaitse alla. Ning see ebaehtne 
krahv valetas oma alam pealikutele, kes sellest äraandmisest midagi ei 
teadnud, et nende isand hertsog Johan oma Rootsi vangikojas olevat 
surmatud. Nõndaviisi tahtis ebakrahv neidki paljude ääriveeri sõnadega 
selleks pahaks teoks mõjutada. Kui aga tema kurjast nõust aru saadi ja 
venelaste lähenemisest kuuldi, siis võeti ta jalamaid vangi ja viidi Riiga; 
seal kisti teda kesknädalal enne jõulusid tuliste tangidega ja pandi nelja 
ratta peale. Sel valekrahvil oli muidu palju häid andeid ja temast peeti 
suuresti lugu tema teadmiste pärast sõjakunstis, kui ta aga oleks 
tahtnud alandlikus meeles püsida. Kuna ta aga iseennast kõrgeks tõsta 
ja sellena paista püüdis, kes ta ei olnud, siis pidi ta langema ja häbisse 
jääma. 

18. Koluvere satub Rootsi alla, 1564. 


1564. aasta talvel piiras härra Hinrich Claussen (Horn), Kankase 
rüütel, vastmääratud Rootsi sõjaväe ülemjuht Lii-vimaal, Koluvere lossi 
ning sai selle kauakestva piiramisega ilma suurtükkide abita kätte. 


19. Eestlaste pühast neljapäevast. 


Selsamal aastal nimetas end üks jumalakartmatu Liivimaa talupoeg ja 
ori Jumala prohvetiks ja elas Kuusalu 

mahajäetud kiriku juures Vene võimu alal ja andis teistele ta- 
lupoegadele nõu, et ärgu nad enam pühitsegu pühapäeva, vaid 
neljapäeva põhjusel, et Jumal kord olevat suures hädas olnud ja kõiki 
nädalapäevi appi hüüdnud; aga mitte ükski päev ei olevat talle appi 
tulnud peale neljapäeva, mida sellepärast õigusega tulevat teistest 
päevadest pühamaks pidada. Seda uskusid kohtlased talupojad mitte 
ainult ühes paigas, vaid kogu Eestimaal kuni tänapäevani. Sellest võib 
küll näha, kuidas Liivimaa vana härraskiht oma talurahvast Jumala 
tundmisele on viinud ja tema sõna õpetanud ja kuidas talurahvale 
kristliku katekismuse õpetuse viit peatükki nende pastoritelt õpetati ning 
talupoegade isandad neid sellele manitsesid. Sellepärast tahtis Majaisa 
mitte ilma põhjuseta nüüd kord Liivimaa majapidajatelt aruannet nõuda. 


20. Baadeni markkrahv Chrtstoffer Tallinnas, 1564 ja 
1565. 


Aastal 1564 detsembris tuli Baadeni markkrahv Chris-tofier oma 
abikaasa proua Ceciliaga, Rootsi kuninga õega, Stockholmist Tallinna, ja 
kuna nad hilisõhtul Tallinna all reidile jõudsid, lasksid nad end 
Kalamajas maale saata ning olid ühe kalamehe juures öömajal. 
Järgmisel päeval aga võeti markkrahv ühes abikaasaga tallinlaste poolt 
hiilgavalt ja pidulikult vastu. Ja kui nad kogu talve olid viibinud Tallin- 
nas ja Padises, siis reisisid nad enne vastlapäeva läbi Liivimaa jälle oma 
maale tagasi, anno 1565. 


21. Kuidas Pärnu äkilise sissetungiga ära võeti, 1565. 


- 105 - -53- 


Anno 1565 pühapäeval Ouasimodogeniti (1. pühapäeval pärast 
lihavõtteid) öösi vastu esmaspäeva tungisid ootamatult Päranule kallale 
äraandlikul viisil mõned mõisamehed, kes enne olid teeninud Rootsi 
kuningat ja nüüd lahkunud ja oma täit palka ei olnud kätte saanud. Siis 
tapsid needsamad mõisamehed üle saja rootslase iga inimliku tundmuse 

ja halastuse vastaselt ja lasksid maha ja pistsid surnuks mõningaid 
neist naiste ja laste juures voodis, ja võtsid asevalitseja Anders Persseni, 
perekonnanimega Liliehöök, ühe kõige tähtsama Rootsi aadlimehe Audru 
mõisas vangi ning saatsid ta vangina Poolamaale. Ning see äraandmine 
toimus niiviisi. Kui teenistusest lahkunud mõisamehed Riia piis- 
kopkonda olid läinud, jäid mõningad neist veel Pärnu maha ning teised 
Riia piiskopkonnas pidasid Pärnu jäänutega salanõu, kuidas linnakest 
äkitselt oma kätte saada ja Rootsi kuninga käest ära kiskuda; selleks 
tegid nad salamahti Pärnus asuvatele mõisameestele ettepaneku, et 
nuhkigu nad hästi välja, kelle juures ja kus lossile kõige lähema linnavä- 
rava võtmed hoiul on, ja püüdku nad täie agarusega need võtmed 
kindlasti kätte saada; siis tahtvat nad, Riia piiskopkonnas asujad, 
määratud ajal öösi jalamaid ja kindlasti nende juures päral olla. Ja kui 
äraandjad Pärnus teada olid saanud, et võtmed sealse raehärra Claus 
Zinte juures hoiul on ja tavaliselt igal ööl selle voodi kohal ripuvad, siis 
korraldasid nad sellesinatse raemehe Claus Zinte juures, kes sellest 
sulitembust midagi ei teadnud, Ouasimodogeniti pühapäeval suure 
pidusöömaaja nagu hüvasti-ja jumalajätuks. Selleks kutsusid nad 
võõrusele Pärnu suurnikke ja Rootsi väeülemaid ja kosutasid neid hästi 
nagu niisuguseid, kes selle eest oma peaga küllaltki kallilt tasuvad. Kui 
majaisa ja teised võõrad hästi purjus olid, siis läks igaüks oma korte- 
risse, heitis voodisse ega oodanud midagi kurja. Aga teised Juudase 
kambamehed ei tahtnud teada mingist joogist ega magamisest, vaid 
püüdsid üksnes kõige hoolega võtmeid kätte saada, mis majaisa voodi 
kohal rippusid, et salakavalasti võiksid sisse lasta teisi võõraid, omi 
kambamehi, kes öö ajaks sinna olid kutsutud. Kui neil nüüd võtmed 
käes olid ja teised mõisamehed, ratsutanud sel pühapäeval 12 
penikoormat Salatsist kuni Pärnuni, ka kohal olid, siis avasid 
võtmevargad värava ja lasksid oma headel sõpradel sisse pääseda. Siis 
puhkes seal Pärnus kole mürgel ja lärm, nii et inimesed unest kargasid 
ega teadnud, mis seal lahti on. 

Nüüd hüüdsid vastutulnud võõrad kõigile sakslasile, et olgu nad rahul 
ja muretud, sest neile ei tehtavat mingit kurja, rootslasile aga nad armu 
ei heitvat. Kui nüüd rootslased sellest kuulda said, siis hakkasid nad 
jämedatest lossi suurtükkidest nende sekka kõrvetama ja lasksid 
mitmed neist maha ühes rittmeister Cunz vom Ende'ga, aadlimehega 
Meissenist; sellele lisaks andsid nad lossist ka linna pihta tuld ja 
süütasid palju maju. Nad pidasid veel kuus tervet nädalat kuni nelipühi 
laupäevani lossis vastu; kuna aga Rootsi kuningas tol ajal Taanimaaga 

sõjas oli ja ei saanud neile nii pea abi tuua, siis pidid nad ikkagi alla 
andma. Nõndaviisi võeti Pärnu ühes paljud Rootsist sinna toodud suur- 
tükkidega Rootsi kuninga käest ära. 


22. Pärnu võtnud mõisameeste sõda Tallinna 
rootslastega. Hinrick Dükeri vapper tegu. Casper von 
Oldenbockemi surm, 1565. 


Pärast seda tungisid needsinatsed Pärnu mõisamehed ka Tallinna alla 
ja asusid kolm penikoormat Hinnast eemal Todtwesi silla juures leeri ja 
kihutasid ümberkaudse maa läbi, tehes suurt kahju. Vahel ilmusid nad 
ka hommikutunnil Tallinna alla ja pidasid väikesi taplusi nii kaua kuni 
Andres Nilssen, Rootsi rittmeister, 600 mõisamehe ja ühe lip-konna 
sõjasulastega Rootsist pärale jõudis. Siis taganesid nad taas Pärnu, 
rohkem abi nõutama ja ennast kosutama. 

1565. aasta 11. augustil enne lõunat tulid needsamad Pärnu 
mõisamehed jälle Tallinna alla ja asusid ülema veski juures tammikusse 
leeri, 4 lipkonda mõisamehi ja 27 tingi-sõdurit, et Tallinnat näljaga võtta. 
Rittmeistrid olid Hinrick Düker Triigist, Ziriakus vom Harz, Bernt von 
Hövelen ja Fre-derick Schwarthoff; ka oli seal veel kaks aadlist 
kannupoiste lipkonda, nende mõisameeste ülemaks oh Casper von 
Oldenbocken.. Sellest neljast lipkonnast oli üks Kuramaa aadlimeeste 
oma, mille Holsteini hertsog Magnus Kuramaal oli 

jalule seadnud. Nimetatud 4 lipkonnal ühes kannupoiste lipkondadega 
oli ligi 1000 hobust. See tuhande mõisamehe ja 27 tingisõduri vägi tahtis 
Rootsi kuninga maalt välja ajada, piirates selleks Tallinna linna, kus üle 
800 saksa ja rootsi mõisamehe ja 3 lipkonda sõjasulaseid asus, kaasa 
arvamata tervet kogukonda. Kui nimetatud mõisamehed pärale olid 
jõudnud, asusid nad ülema veski juures tammikus leeri ja ehitasid 
laudadest omale ulualuseid, kohendasid oma magamisasemed hästi 
pehmeks, ja riputanud oma musketid seina, hakkasid nad jalamaid 
loomi tapma, just nagu oleksid nad Liivimaa saajapeole või varrudele 
tulnud. Nõnda tahtsid nad hiilgavalt kindlustatud Tallinna linna kätte 
saada, mille võitmisega mõni paljude tuhandetega suure-väeline 
võimumees küllalt vaeva oleks näinud. Kui need sõjamehed laupäeval 
pärale olid jõudnud ja hästi mugavasti õhtul pikali olid heitnud, siis 
äratati neid esmaspäeva hommikul vara ebasündsal ajal kubernerihärra 
Hinrick Claus-seni poolt, ehk küll rootslasedki kaunikesti kahju 
kannatasid. Ajanud Pärnu Ja Kuramaa mõisamehed põgenema, kuk- 
kusid rootslased nende leeri rüüstama ja leidsid seal palju musketeid, 
hõbedast pistodasid, pealistatud mõõkasid ning. mitmesugu sõjariistu 
seinal rippumas, peale selle hulk hobuseid ja palju Kura- ja Lätimaa 
moonavankreid igasugu hädavajalikuga laaditult, ning olid nüüd sootuks 

muretult rüüstamisega ametis. Samal ajal aga pöörab Hinrick Düker 
oma lipkonna üksi jõugust ära ja saab toime vapra teoga, tungides taas 
leeri, et päästa ülemas veskis olevat 27 tingi-sõdurit. Ning kui ta leeri 
ilmus ja rootslasi üsna muretult riisumas eest leidis, siis tungis ta neile 
peale, laskis maha ning tappis neist üle saja. Pärast seda päästis ta 
tingisõdu-rid veskist suure ohu all. Ning kui Pärnu ja Kuramaa mõi- 
samehed seda kõike olid toime pannud ja ära läinud, siis rüüstasid 
Rootsi sõjamehed seda hullemini leeri ja said seal kätte suure noosi ning 
lihtsal töörahval oli küllaltki vedada tapetud härgi, lambaid ja sigu, 
millega sõjamees oli kavatsenud häid päevi näha; aga härra Hinrick 
Claussen (Horn) 

oli neile kurjaks võõraks, kes nende hommikueinet liiga vara segas. 
Pärast seda oli raehärrade hobustel küllalt tegemist Pärnu ja Kuramaa 
hukkunud mõisameestega, et neid ära vedada suurde ühishauda. 
Casper von Oldenbockem, mõi-sameeste sõjaülem, ei olnud sel ajal veel 
leeris kaasas, kuna ta alles järgmisel teisipäeval 60 hobusega pidi pärale 
jõudma. 

Pärast niisugust võitu ei viivitanud härra Hinrick Claus-sen mitte 
kaua, vaid läks jalamaid oma sõjarahvaga välja vaenlasi taga ajama ja 
asus Sipa külasse leeri. Pärnulased aga, kui nad sinna jõudsid, ei 
söandanud otse peale hakata parema seisukoha pärast, mis härra 
Hinrick Claussenil oli; siis lasksid rootslased ühest välisuurtükist nende 
pihta ühe paugu ning tabasid ainuüksi nende sõjaülemat Casper von 
Oldenbockemit. Kui nüüd nende peamees ja ülem oli maha lastud ja 
surma saanud, siis tuli ta tervel kambamees-te kogul laiali minna. 


23. Mõisamehed. 


Nõndaviisi lõppes see rüütlipärane sõda. Selle sõja tegelikuks 
põhjuseks oli, et Rootsi valitsejad kui jumalast määratud uued 
majapidajad hakkasid vanu majapidajaid ja or-duhärrasid, kes oma 
ametit õigesti ei pidanud, lahti laskma. Neid vanu majapidajaid üks oligi 
olnud Casper von Oldenbocken. Ning tagandatuna rootslaste poolt 
tahtis ta kätte maksta temale tehtud kahju ja ennast ise jälle ametisse 
seada. Sellepärast kogus ta salga noori Liivimaa junkruid ja mõningaid 
Tallinna ja teistegi kohtade kodanikupoe-gi ühes nende välismaalastest 
sõpradega ning kutsus neid üles, kaitsma oma vana Liivimaa priiust 
(peaaegu oleksin ütelnud: omavoli), mis neil vana valitsuse juures ilma 
mingi järelevalveta oli olnud. Selleks tahtsid nad maalt välja ajada Rootsi 
valitsuse, kes ometi valitsemisest ja järelevalvami-sest õige majaisana 
veidi tõsisemini oli hoolinud, ja Tallinna 

156 


- 108 - 53 


linna oma alla võtta ning mõisad enda vahel ära jagada, et aga sel 
kombel härradeks saada, nagu olid teinud Pärnu mõisamehed, ilma 
kõrget ülemust kartmata. Aga pole soovitatav narrisid munade peale 
panna, sest nad teevad need katki, nagu Pärnu mõisamehed Pärnuga 
tegid. Olid ju need-sinatsed mõisamehed Pärnu Rootsi kuninga käest ära 
võtnud ning omaenda valitsust Poola kuninga nimel seal alustanud ja 
Pärnu maid ja mõisu enda vahel jaganud, millest nad priisates ja 
prassides ilma mureta elasid. Kuna nad aga teps mitte väga tugevad ei 
olnud ja neil rootslasi karta tuli, siis tõmbasid nad ja said enda poole 
ühe salga oma kaaslasi, Liivimaa noorjunkruid ja kodanikupoegi, kes 
just rootslaste sõbrad ei olnud, ja sõdisid Tallinna linnaga sellepärast, et 
sef%oli Rootsi alla läinud. Siis röövisid ja riisusid nad vahet pidamata 
Harju- ja Läänemaal ning kõigis teistes paikades, mis olid Rootsi all ja 
mis ometi ka nende oma isamaa oli. Nad rüüstasidki omaenda vendade 
ja sõprade mõisu ja maid, kui need Rootsi poole hoidsid, ning võtsid 
omaenda onupoegi, õemehi ja sõpru vangi ning viisid neid Pärnu, kus 
neil ennast vabaks osta ja välja lunastada tuli. Sel ajal olid paljud 
liivimaalased säärase pimedusega löödud, et nad Tallinna linna vastu 
sõdisid ja omaenda isamaad riisusid ning Rootsi kuningat taga kiusasid 
ega ei arvanud muud, kui et igamees peaks neid aina kiitma, sest et nad 
rootslasi vihkavad. Aga mõningate aastate järele, kui moskoviit oli nende 
sumad avanud, nägid isamaal segadusi tekitajad hästi küll, mida nad 
olid teinud. 


24. Vimm Tallinna vastu. 


Selsamal ajal ep olnud üksnes Liivimaa noored, vaid ka üpris paljud 
vanad Riia, Kuramaa ja Saaremaa piiskopkon-dades, peale selle kõik 
naaberlinnad, mis olid Poolaja Taanimaa all, Tallinna linnale ülemäära 
vaenulikud ja vihased sellepärast, et see oli Rootsi alla läinud. Nad 
oleksid seetõt- 

tu soovinud, et Tallinn oleks hukkunud; samuti kuulutasid nad linnale 
kõike kurja ega arvanud muud, kui et ainuüksi nemad olevat hästi 
ettenägelikud olnud ning neil ei olevat karta mitte mingit ohtu. Nõnda 
kirjutasidki mõningad avalikult enese kohta, et nende käsi käivat igapidi 
hästi Poola ja Taani kuningate kaltse all ning Jumal võtku Rootsi ala- 
maid Tallinnas hoida ja trööstida. Kuid peagi pärast seda märkasid ja 
tundsid head naabrid, et lugu on teistsugune. 


25. Sakslaste õnnetus Tartus ja Paides, 1565. 


- 109 - 53 


Anno 1565 suvel küüditati kõik Tartu sakslased teist korda Moskvasse 
sel põhjusel, et venelased olid teada saanud, kuidas Pärnu linn sakslaste 
kavaluse läbi nii libedasti oli ära antud. Nüüd kartsid venelased, et neile 
endilegi säärast võiks sakslaste poolt Tartus sündida, millele nad õigel 
ajal ette tahtsid jõuda. Selle Pärnu mässu pärast pidid ka mõned Paide 
kodanikud kannatama, kes kahtlasteks olid saanud, et nad ei olevat 
truu-alamlikud Rootsile ja keda Rootsi valitseja Paidest välja ajas. 


26. Mõisamehed lõksus, 1565. 


1565. aasta sügisel haarati palju Pärnu mõisamehi, aadlikke ja 
mitteaadlikke, nende varjupaigas rootslaste poolt äkklöögiga ning viidi 
suure triumfiga Tallinna. Nende seast tabati mõningaid, kes olid 
tõotanud mitte teenida Rootsi-maa kuninga vastaseid ja seda ep olnud 
pidanud; mõned neist paluti vabaks, mõned poodi üles, kaks aadlikku 
aga, nimelt Jürgen Duve (Taube) Hakeweidest ja Otmar von der Rope 
(Roop), hukati mõõgaga. Selsinatsel ajal võeti ka salk Saaremaa 
mõisamehi Hiiumaal Rootsi sõjasulaste poolt vangi ja viidi suure 
toredusega Tallinna. 

27. Rootslased Pärnu all ja Saaremaal. Poolakad Läänemaal, 1566. 


1566. aasta talvel piiras härra Hinrick Claussen, rüütel Konkasest ja 
Liivimaa kuberner, Pärnu linna ja tahtis selle kallal oma õnne ilma 
suurtükkideta kauakestva piiramisega katsuda. Ning kui ta terve talve 
kuni keskpaastuni selle all oli olnud ja ilma suurtükkideta midagi ei 
suutnud ära teha, pidi ta tühjade kätega jälle sealt ära minema, mille 
eest ta mõnelegi Pärnu maa-paigale ümberringi kätte tasus. Siis läks 
härra Hinrick Claussen oma meestega Saaremaale, mis enne ei teadnud 
midagi sõjast, ja laastas seda maad ehk saart täiesti, nõudis Kuressaare 
alevilt välja põ-letamise-rüüstamise ähvardusel kontributsiooni ning läks 
siis suure röövsaagiga minema. Põhjuseks aga, miks härra Hinrick 
Claussen Saaremaa sõjatallermaaks tegi, ei olnud mitte üksnes avalik 
sõda Taani ja Rootsi vahel, vaid ka asjaolu, et hertsog Magnus samuti 
ühe mõisameeste lipkon-na Tallinna alla oli saatnud ning et 
kuressaarlased veel enne kord lubatud, aga mitte tasutud 
kontributsiooni võlgu olid. 

Ajal, mil rootslased Saaremaal röövisid ja põletasid, jõudis poolakate 
salk, mis pidi Pärnule abi tooma, pärale ja kui nad kuulsid, et rootslased 
olid Pärnu alt minema läinud ja Saaremaale tunginud, läksid nad 
rootslastele vastu ja võtsid neilt suure osa saagist ära, tegid Läänemaal 
igal pool suurt kahju ning läksid jälle Poolamaale tagasi. 

28. Katk Tallinnas, 1566. 


Anno 1566 kevadel puhkes Tallinnas jälle katku taud, mis läinud 
sügisel oli alanud, ja mässas mitte üksi linnas, vaid ka sisemaal, 
millesse paljud nimekad kui ka lihtrahva inimesed surid. Sel puhul 
heitsid hinga ka paljud Rootsi sõjamehed, ning mitmedki kodanikud oma 
naiste ja lastega, 

kes olid katku eest maale põgenenud, veeti surnutena või haigetana 
linna tagasi. 


29. Rootslased võtavad Lemsalu ära, saavad liiüa 
Ruunaveres, 1567. 


1567. aasta talvel tungis rootslaste äsjamääratud sõjaväe ülemjuhataja 
Liivimaal Claus Kurssel oma sõjarahvaga üpris meisterlikult kallale 
Lemsalu alevile Riia piiskopkonnas, kus poolakate salk sees oli, lõi 
mõned poolakad maha ja sai üsna suure saagi ning süütas siis selle alevi 
põlema. See vihastas poolakaid väga, millepärast poolakate sõja-ülem 
Nicolaus Tolwenzky suurema väe kogus ja mitme tuhande sakslase ja 
poolakaga välja läks Lemsalus osaks saadud kahju ja häbi rootslasile 
kätte maksma. Siis valmistusid Tallinna kubernerihärra Hinrick 
Claussen ja sõjaväe ülemjuht Claus Kurssel omagi sõjarahvaga vahvasti 
poolakatele vastu astuma ja läksid samuti välja. Kui nüüd mõlemad 
hulgad väljas olid, põrkusid nad Ruunavere veski juures Läänemaa piiril 
kokku ja lõid teineteisegaiahingut. Ning kui nad nüüd mõned korrad 
teineteisele peale olid tunginud, ajasid poolakad, arvu poolest ülekaalus, 
rootslased pakku ja said võidu. Siis lasksid kõik rootsi mõisamehed ratsa 
läbi sügava lume jalga ja jätsid hätta kõik rootsi ja saksa tingisõdurid, 
kes sügava lume pärast kuhugi põgeneda ei saanud. Nüüd tõttasid 
poolakad esmalt rootsi mõisamees-tele järele, tapsid ja võtsid vangi 
põgenemisel neist paljusid ja selsamal korral võeti vangi ka rittmeister 
Johann Maydel von der Wollust ja lipkondade juhid pääsesid hädavaevu. 
Siis käis rootsi ja saksa sõjasulaste käsi halvasti, kes talve-päevil 
sügavas lumes kusagile ei saanud varjule minna, poolakad aga lasksid, 
pistsid ja lõid aina nende sekka ning võtsid enamuse neist vangi; need 
kõik aeti salga kaupa ühes nende pealikute ja lipumeestega Poolamaale. 
Tallinna linna saksa sõjasulased aga said kasulikuks seisukohaks kätte 
ühe talu, mille alla aga poolakad jämedaid suurtükke vedasid ja nende 
pihta lasksid. Nüüd pidid mehed seal alla andma ning need kõik 
küüditati rootsi sulastega tükkis Poolaja Leedumaale. Siis said poolakad 
ka Tallinna linna lipu ühes rootslaste omadega kätte ja viisid need 
triumfiks Vilnosse. Selles tapluses kaotasid rootslased mahalöödute ja 
vangiviidute poolest üle 2000 mehe; hukkus ka palju poolakaid. 

Juhtunud 1567. aasta 3. veebruaril. Pärast seda võitu röövisid ja 
põletasid poolakad Lääne-ja Harjumaal kuni Tallinnani välja ning tegid 
suurt kahju. See kahe kristliku võimumehe vaheline löömine ja 
kisklemine ei olnud kellelegi kasulikum kui moskoviidile, kes neil 
meelega teineteisega võidelda laskis, nii kaua kuni kumbki ära väsis; siis 
aga kasutas ta juhust ja viis pruudi, keda nad teineteise võidu olid 
püüelnud, iseendale. 


30. Kotkewltz Rita all, 1567. 


Aastal 1567 nelipühade nädalal tahtis Leedu voivood Kotkewitz mitme 
tuhande poolaka ja leedulasega Riia linna piirata, asus Riia alla ja ehitas 
Väina jõe kaldale, kust Riia laevad peavad mööda sõitma, blokkhause, et 
sel kombel riia-lasi sundida tema tingimusi ja ettepanekuid vastu võtma. 
Riialased aga ei hoolinud suurt voivoodi hirmutamisest ega 
ähvardamisest, vaid tungisid välja tema kallale ja usaldasid talle jõudu 
jõule vastu panna. Lõppeks, kui ta riialastest jagu ei saanud, taganes ta 
ega saanud kätte muud, kui et tegi inimesi vaeseks. 


31. Kuningas Eriku mõrtsukatööd, 1567. 


Aastal 1567 nelipühade paigu pandi Upsalas Rootsimaal toime kohutav 
mõrtsukatöö kuningas Eriku poolt. See laskis kõige õiguse ja õigluse 
vastu salamahti tappa krahv 

161 

Schwanto Sture koos selle kahe pojaga, härrade Nicolausi ja Erikuga, 
ning teisigi rüütleid ja aadlikke. Selle tragöödia põhjuseks ja õhutajaks 
oli kuninga sekretaarius Jürgen Perssen, kes nimetatud härrasid vääriti 
süüdistanud ja lai-manud, et nad olevat kuninga vastu salasepitsust 
õhutanud. Selle teo järele läks kuningas peast segaseks, ja kui ta olijaile 
toibunud, siis kahetses ta seda väga ning sellest kahetsusest aetuna 
otsustas ta oma härra venna hertsog Johani vangipõlvest vabastada. 


32. Laevasõit talvel, 1568. 


Anno 1568 küünlapäeval (2. veebruaril) jõudis Tallinna üks saksa laev, 
mille peal isegi saksa naisi oli. Niisugune asi on Liivimaal otse ime. Sest 
sel aasta-ajal on talv siin tavaliselt kõige kõvem ja säärast ei ole ennem 
iialgi kuuldud. Miks aga see laev nõndaviisi ebaharilikul ajal Tallinna 
tuli, selle põhjuseks oli, et Taanimaa ja Lüübeki orloogi- ehk sõjalaevad, 
peale nende veel Danzigi mereröövlid suve- ja sügise-päevil võimsasti 
merel tegutsesid ja tallinlastele ja kõigile rootslastele juureveo 

sulustasid. Sellepärast tuli kaupmeestel veel tavatulgi ajal oma 
peatoidust suure ohu saatel muretseda. 


33. Võitlus Danzigi mereröövlitega, 1568. 


Selsamal varakevadel tulid Danzigi piraadid kaheteistkümne laevaga 
hästi varustatult Tallinna alla ja heitsid Naissaare taga ankrusse, et 
Poola kuninga nimel sulustada sõitu nii Tallinna kui ka Narva poole. 
Need piraadid nõudsid Tallinna käest põletamise ähvardusel 
kontributsiooni, kuid nende nõudmist ei täidetud. Kui nad nüüd 
peaaegu poole suve läbi Tallinna ees pidutsenud olid ning lõppeks teada 
said, et Rootsi kuninga laevad olevat lähenemas, taan- 

dusid nad jälle Danzigi poole. Rootsi laevad aga järgnesid neile kuni 
Danzigi reidini ja said mõningad neist kätte. Needsamad Rootsi laevad, 
mereröövleid nõndaviisi nahutanud, tulid nüüd, arvult 18, Tallinna 
reidile ja linna raad saatis admiralile kingituseks mitu lihavat härga ning 
veini ja õlut. 


34. Rootslased võtavad Maasilinna ära, 1568. 


Aastal 1568 jakobipäeval (25. juulil) sõitsid needsamad laevad koos 
sõjaülema Claus Kursseliga Maasilinna alla Saaremaal sellesinatse lossi 
vastu sõdima. See oli enne olnud kaunis tuge*%kindlus, kisti aga ja 
põletati maha üürikest aega enne seda Kuressaare Taani asevalitseja 
Christof-fer Walkendorpi poolt, mida kuressaarlased hiljem kahetsesid. 
Sellepärast tahtsid nad seda Maasilinna lossi taas üles ehitada ja 
kindlustasidki seda juba mõnevõrra, panid sinna mõningat sõjarahvast 
ja määrasid ühe Haapsalu toom-papi, nimega Reinold Szoye, lossi 
pealikuks. Kui aga rootslased 18 laevaga merd kaudu ja mõningad 
sõjamehed maad kaudu peale tungisid, siis haaras Reinold Szoyet 
niisugune hirm, et ta lossi rootslastele jalamaid üle andis, kes selle pä- 
rast jälle sõja vastu kindlustasid. 


35. Kuningas Eriku kukutamine, 1568. 


Anno 1568 juulis pida Erik XIV, Rootsi kuningas, pulmi oma sohinaise 
Catharinaga, kes ühe sootuks lihtsa mehe tütar oli. Selsamal ajal pani 
kuningas ka oma õe, preili Sop-hia, Saksi ja Engeri hertsogile Magnusele 
mehele ja kummagi paari pulmi peeti samal päeval. Siis tuli põlatud 
sõjasulase tütrel kuningatütre omast kõrgemal kohal istuda ja käia. 

Sellest vihastasid ja pahandasid kuninga vennad hertsogid Johan ja 
Carolus väga, et nende vend, kuningas, nende 

sugulusele, Rootsi kroonile ning kõikidele aulistele suguvõsadele 
säärast häbi tegi, endid sel kombel alandades. Sellepärast ei tahtnudki 
nad pulmapeole ilmuda, vaid heitsid ühte nõusse, et seda häbi oma 
vennale, kuningale, kätte maksta. Selleks võitsid nad endile kaaslasteks 
kaks Rootsi nimekamat rüütlit, nimelt härra Steno Erickseni, hertsogite 
ema venna, ja härra Thur Bjelke, surmatud krahv Schwanto tütre mehe. 
Siis läks hertsog Carolus Vadstenas-se ja sai lossi märkamatult enda 
kätte. Selle peale said nad ka kuninga sõjarahva, kes Taani vastu 
sõdinud oli, enda poole ja sõlmisid vaherahu Taani kuningaga. Siis 
nihkusid nad sellesama sõjarahvaga Stockholmile lähemale ja kuninga 
õukondlased ja truud teenrid kadusid pikapeale salaja Stockholmist 
kummagi hertsogi juurde. Nüüd kippus kuningas Eriku pea muredest 
sassi minema. Ning kui mõlemad härrad nüüd kogu hulgaga olid ligi 
tungimas, seisis kuningas Erik ühes Jürgem Persseniga Kolme Krooni 
tornil ja vaaatas seda hulka. Siis ütles Jürgen Perssen kuningale: "Kõige 
armulisem härra kuningas, kui teie kuninglik majesteet ometi oleks 
minu nõu kuulda võtnud ja lasknud hertsog Johanil, kui ta meie käes 
oli, pea jalgade ette panna, siis ta ei oleks meid nüüd sisse piirata 
saanud". Sellele vastas kuningas: "Jürgen, sul on õigus." 

Kui nüüd Stockholmi mõni nädal piiratud oli, siis andsid kodanikud 
linna mõlemale hertsogile üle mihklipäeval aastal 1568. Ja kui hertsogid 
linna sõitsid, siis pisteti nende ema vend härra Steno Ericksen tekkinud 
segaduses kuninga käsul ühe trabandi poolt piigiga surnuks ja kuningas 
andis enese oma noorema venna hertsog Caroluse kätte ning palus 
kuninglikku vangipõlve. 

(Seda tragöödiat üles märkida on kord ja kohus, nimelt et sääraselt 
suurelt võimumehelt niivõrd üürikese ajaga tema majesteetlus, au ja 
võim ära võeti, ilma et teda oleks ähvardanud mingi suur oht. Säärane 
on Jumala poolt kõikidele võimumeestele silmade ette pandud hoiatus, 
millega neid manitsetakse, et ärgu nad kuritarvitagu oma Jumala 

antud väge ja võimu või tõstku ennast mitte liiga kõrgele ega ärgu 
andku oma vihale vaba voli.) 

Stockholmi linna piiramise ajal sõimasid kõik sõjamehed, nii rootslased 
kui sakslased, Jürgen Persseni ja pidasid teda kõige õnnetuse 
sepitsejaks ning nii hertsogid kui sõjamehed nõudsid tema väljaandmist. 
Viimaks andiski kuningas ta välja lootes, et tüli sellega saaks 
lahendatud. Jürgen Perssen aga, kui ta neile välja saadetud ja kätte 
antud oli, lausus, et tema oleks küll ennem taeva maha kukkumist 
oodanud kui seda, et kuningas Erik peaks langema ja tema, Perssen, 
nõndaviisi kuninga poolt maha Jäetama. Ka manitses ta igaüht kõige 
tõsidusega, et võetagu teda märgiks ja jäädagu enam lootma Jumala kui 
kuninga ja vürstide armu peale ja ärgu tehtagu nii, nagu on teinud tema, 

kes nii mõnelegi süütule inimesele oma isanda pärast olevat liiga teinud. 
Lõpuks mõisteti ta surma kui äraandja, isamaale segaduste tekitaja, 
abielurikkuja ja varas ja pandi nelja ratta peale. (Nõndaviisi sai see kuri, 
mürgine uss, kes oli lasknud nii mõndagi inimlast salaja ja avalikult 
vääriti sellele süüks pandud asjade pärast haledasti hukata ja teinud 
paljudele vägivaldselt ülekohut ihu ja hea nime poolest, oma ärateenitud 
tasu.) 

Pärast seda aga, kui kuningas Erik vangi oli võetud ja kõik segadused 
summutatud, valiti hertsog Johan riigi seisuste poolt kuningaks. 


36. Edaspidine sõda rootslaste, pärnulaste ja venelaste 
vahel, 1568. 


Anno 1568 pärtlipäeval (24. augustil) asusid Rootsi sõjamehed ühes 
endise ordu juurde mitte kuuluvate Harjumaa mõisnikkudega 
Läänemaale vastu hakkama Pärnu mõisa-meestele, kes vahet pidamata 
Harju-ja Läänemaal ringi kihutades riisusid ja vaeseid talumehi 
hukkasid. Ootamatult tungisid pärnulased rootslastele peale ja ajasid 
nad pakku, 

165 

kuid pärnulased said kahju. Sel puhul lasti ka mõned Pärnu 
mõisamehed ühes nende rittmeistri Hinrick Dükeriga maha ja rootsi 
rittmeister Hans Boje võeti vangi. Harjumaa aadlikkude lipkond aga 
kannatas kõige suuremat kahju; ometi olid Pärnu mõisamehed 
suuremalt jaolt Harju aadlimeeste lellepojad, kälimehed ja onud, ning 
just nendelt tuli harjumaalastel kannatada kõike häbi ja kahju. 

Selsinatsel sügisel valmistasid pärnulased uuesti tapluseks, et rootslasi 
veelgi taga kiusata; kuna aga tookord asjad Rootsimaal veel täbarad olid, 
siis sõlmisid rootslased nendega vaherahu. Ning kui see vaherahu 
maksvaks oli tehtud, läksid pärnulased sellesama varustusega 
moskoviidi piirkonda Virumaale, kihutasid maal ringi ja tungisid oota- 
matult mõnele venelasele kallale, neid tappes või vangi võttes. Toreda 
vana Rakvere alevi aga põletasid nad täitsa maha ja tegid maatasa. 
Pärast seda pöörasid nad suure röövsaagiga taas Pärnu. Kui nüüd need 
mõisamehed Virumaalt läinud olid, siis tuli vaestel talupoegadel jällegi 
arvet maksta, keda ennekuulmatu piinaja vaevaga venelaste poolt hukka 
saadeti. 


37. Uus kuberner Tallinnas, 1568. 


Selsamal ajal tuli Rootsist Tallinna kuningas Johani poolt läkitatuna 
Nyls Dobbeler (= tärlngumängija), lihtne käsutäitja, aga nobe oma 
kavatsuses Tallinna lossi ootamatult oma kätte saada ning 

kubernerihärrat Hinrick Claussenit vangi võtta ja Stockholmi viia. Härra 
Hinrick Claussen aga, vana rebaselik sõjamees, oskas säärastes asjades 
hästi ettenägelik olla, märkas pea Nyls Dobbeleri kavatsust ja jõudis 
sellele ette. Ta sai Nylsi vangi võtta, ei teinud talle aga mingit kurja, 
kuuldes, et see oh kuninga käsk. Põhjuseks aga, miks kuningas tahtis 
Tallinna lossi lasta ära võtta, oli see: Kuna härra Hinrick Claussen 
(Horn), senine Tallinna kuberner, kuningas Eriku juures suures armus, 
nüüdse 

kuninga Johani juures aga suures sallimatuses oli, siis kartis kuningas 
Johan, et härra Hinrick Claussen temale Tallinna lossi mitte nii lihtsalt 
ei anna, vaid seda hoiab kuningas Eriku jaoks. Kui aga uus Tallinna 
kuberner härra Gabriel Christiernsen (Oxenstjerna) kohale jõudis, siis 
andis härra Hinrick Claussen sellele lossi üle täitsa heatahtlikult ja asus 
siit Soome. 


38. Eriku tagandamise põhjused. 


Anno 1568 mardipäeval määras Johan III, valitud Rootsimaa kuningas, 
Tallinna uue kuberneri, nimelt Mörby vabahärra Gabriel Christiernseni 
(Oxenstjerna). Selle kuberneri aja läkitasid nii kuningas kui ka härra 
Carolus Tallinna raele ja kogukonnale kirjaliku aruande põhjuste üle, 
miks kuningas Erik oli vangistatud ja temalt riik ära oli võetud. Kõikidest 
neist põhjustest kõige tähtsamad olid: 

Esiteks, et kuningas Erik oma venna Johani Turus ühes selle 
abikaasaga ilma põhjuseta oli lasknud kinni võtta ja neljanda aastani 
Gripsholmi lossis ebavürstlikus vangipõlves kinni pidanud. 

Teiseks, et ta mitte ei leppinud õudse mõrtsukatööga, mille ta Upsalas 
toime pani, vaid laskis veel Jürgen Perssenil sõjasulaseid tingida, kes 
pidid hertsog Johani surnuks pistma selleks, et tema, Erik, võiks siis 
härra Johani abikaasa moskoviidi kätte saata, kelle saadikud terve aasta 
läbi Stockholmis selle peale olid oodanud. Ent Jumal oma armuga hoidis 
selle ära. 

Kolmandaks oli kuningas Erik tahtnud ilmsüüta läbirääkimise 
ettekäändel hertsog Johanilt selle vürstiriiki Soomet, mida tema härra 
isa Gustavus (Vasa) oli talle määranud, käest ära kaubelda ja üht 
Liivimaa laastatud maad selle asemele anda ning seda kõige vennaliku 
tunde ja armastuse vastaselt. 

Neljandaks on tal lõplikuks kavatsuseks olnud mitte üksi hertsog 
Johanit ja selle veresugulasi, vaid ka Rootsi riigi üldist aadlit Juurteni 
hävitada, nagu ta seda ongi alustanud krahv Schwanto, selle poegade ja 
mõnede teiste rüütlitega. 

Viiendaks on kuningas Erik kergemeelsusest ja mõistmatusest Rootsi 
riigi ja kuningliku sugukonna igaveseks teotuseks, häbiks ja autuseks 
võtnud oma sohinaise, üsna madalast soost maasulase tütre, abikaasaks 
ja teda ülendanud kuninglikkudesse audesse auväärsuse ja inimliku 
mõistuse vastaselt. 

Kuuendaks oli ometi kuningas Erik tookord, kui türan-niline tapmine 
Upsalas sündis, rilginõunikkudele kuninglikult tõotanud Jürgen 
Perssenit karistada nagu kord ja kohus. Viimane nimelt ei olnud teps 
mitte ainult selle tapmise õhutajaks-sepltsejaks, vald pani käiku palju 
ennekuulmata piinamisi ja vaevamisi, seadis venitamisredeleid, laskis 
osalt aadlist isikuid, osalt võõraid ja Rootsi kodanikke täitsa ebainimlikul 
kombel põlemapandud viinaga, tuliste pannide Ja teistsuguse tortuuriga 
nii hirmsasti piinata, et nad valu pärast asju tunnistasid, mis eales ei 
olnud juhtunud; ja laskis palju teisi, kes mitte midagi ei tunnistanud, 
seotud käte ja jalgadega sootuks haletsemisväärsel viisil vette visata ja 
ära uputada, samuti türmides üles puua ning seletada lasta, et nad end 
ise meeleheites olevat tapnud. Siiski ei pidanud kuningas Erik teps mitte 
seda oma tõotust ja lubadust, vaid seadis Jürgen Persseni endisse ausse 
ja seisusesse, pidades teda kõikidest teistest nõu-ja teoasjus kõrgemaks 
ning põlastades teisi härrasid ja riiginõunikke. 

Viimaks on ta püüelnud ainult seda, kuidas Rootsi riigi vürste ja 
lihtaadlit juurteni hävitada ja hukka saata. Et seda täide saata, laskis ta 
suure hulga kullast keesid valmistada, et nendega oma trabante oma 
nõusse saada, et nad hertsogi ja riigi aadli temale enesele korraldatud 
pulmapeo ajal salamahti ja avalikult surmaksid, missugust ebakrisüikku 
kavatsust Kõikvõimas Jumal oma armus aga ära on hoidnud. 

39. Johan Duve ja Elert Kruse peavad tallinlastega 
läbirääkimisi, 1569. 


Anno 1569 paastuajal kirjutasid Johan Duve (Taube) Fyrest ja Elert 
Kruse Kellesest, mõlemad Liivimaa aadlikud ja moskoviidi käsüased, 
Tallinna raele ja palusid, et Aaad lakitagu mõned oma liikmed 
Rakveresse; aadlimeestel olevat neile seal midagi ette panna, millel olevat 
suur ja märkimisväärne tähendus Tallinna ja kogu maa kohta; ning 
pidagu raehärrad seda salajas ja ärgu avaldagu Rootsi valitsejatele. Kuna 
aga säärast asja ei saadud jätta salajaks, siis avaldas üks nõumees seda 
Rootsi valitsusele ja palus, et lakitagu paar meest, selleks et mitte 
kahtlust äratada, ühes rae saadikutega Rakveresse Johan Duve ja Elert 
Kruse ettepanekut kuulama. Siis määrati selleks lossist Diderldk Kafer ja 
Hinrick Rute ning linnast sündikus Conradus Dellinkhusen ja raeliige 
Frederick Sandstede. Nimetatud mehed, jõudnud Rakveresse, ei lasknud 
märgata muud, kui et nad olevat üksnes rae ja kogukonna, mitte aga 
Rootsi valitsejate poolt saadetud. Siis panid Johan Duve ja Elert Kruse 

neile ette 5. aprillil alljärgneva pakkumise ja soovitasid seda täie 
agarusega. 


40. Duve Ja Kruse ettepanekud Tallinna Vene külge 
liitmise kohta. 


"On nüüd Jumal paraku kuulda, näha ja igamehele teada, missugusel 
määral hea Liivimaa, meie armas isamaa, nii sisemiste lõhede, 
lahkhelide ja regentide vahelise vastuolu kui ka avaliku Vene sõja läbi, 
mida põhjustas regentide antud lubaduse mitte pidamine, nüüd juba üle 
kaheteistkümne aasta ja kauemini on sattunud suurde raskusesse, 
hirmu, muresse ja viimasesse hädasse, jah isegi veres ujunud ning veel 
tänasel päevalgi selles vaevleb ja piinleb. Ning siiski on see maa sootuks 
ilma toetuse ja abita maha jäetud 

kõikide sise- ja välismaa kristlikkude võimumeeste poolt. Meie aga 
oleme õieti ja tõepoolest kuulnud ja teame, et Vene Keiserlik Majesteet 
kui Liivimaa maade isand ja pärisvürst on täitsa kindlasti otsustanud 
sedasinast Liivimaad, kui palju veel alles on kindlusi, linnasid ja aleveid, 
kõik kokku oma Keiserliku Majesteedi pärusmaana tugeva kaeja vägeva 
võimuga enda alla viia; ning meie teame ka, et ta seda nõu mitte ühelgi 
tingimusel jätta ei taha. Sellepärast oleme meie kristlikust 
kaastundmusest ja sissejuurdunud armastusest, mis meis meie armsa 
isamaa vastu ikka ja alati püsis ja püsib, seda südamesse võtnud, 
Kõikvõimsa Jumala poole vahet pidamata õhanud ja palunud meile 
näidata abinõusid ja teid, millede kaudu säärane suur eelseisev vere- 
valamine saaks ära hoitud ning rahu, segamatus ja täiuslik heakäekäik 
vaesel maal jälle püsivalt saaksid jalule saetud ja alal hoitud. 

Ning truu halastaja Jumal ongi meile avaldanud sääraseid häid 
abinõusid ja teid, millede kaudu mitte üksnes eelseisev õnnetus, sõda ja 
verevalamine ning kõik teised raskused täiesti saaks ära hoitud, vaid ka 
kogu Liivimaa ning iseäranis Tallinna linn võiksid kätte saada 
ennekuulmatut priiust, toidust ja edu. Sellepärast oleme meie südamest 
soovinud mõningate usaldatavate, kõlvuliste ja kasulikkude meestega 
Tallinna auväärse rae seast nende ülitähtsate asjade üle sõbralikult 
läbirääkimisi pidada ja sellepärast kirjutanud Tallinna auväärsele raele. 
Et teie nüüd, meie palve Ja kirja peale selles asjas meie juure olete 
läkitatud, siis võtke asja tähtsust seda paremini südamesse ja pidage 
heatahtlikult meeles, mis toetust, kaitset ja päästmist see hea maa oma 
hädas ja kitsikuses Rooma Keiserlikult Majesteedilt ja Saksa rahva 
pühalt riigilt on saanud! Ometi peeti selle asja pärast mitu riigipäeva, 
mis nõudsid suuri raharaiskamisi ja palju kulusid. Aga mis tuli sellest 
välja? Muud midagi, kui et läkitati väike saatkond Rooma riigilt Vene 

Keiserliku Majesteedi juure. Ning seesinane saatkond ei saatnud korda 
ometi mitte midagi või üsna vähe Liivimaa 

toetuseks ja heaks, vaid viis vastuseks üksnes seda kaasa: Et 
suurvürst ja kõikide venelaste keiser olevat ülitunglva häda pärast olnud 
sunnitud liivimaalaste vastu sõdima ja Liivimaa olevat ka tema vana 
isalik pärusmaa; sellest ei saavat ega tahtvat tema mitte ära ütelda 
niikaua, kuni ta sellesama taas enda valitsuse alla on viinud; sellepärast 
nõudvat tema, et Rooma Keiserlik Majesteet ja Püha Riik ütelgu end 
sellest maast sootuks ja täiesti lahti. Selle peale Jättis Rooma riik kõik 
vana viisi ega hoolinud teps mitte enam Lii-vimaast. 

Teiseks teate teie ka hästi, kuidas Liivi maade seisused kiitusega 
meelespeetavat õndsat Taani kuningat appi on hüüdnud, et toetagu ja 
päästku tema neid suurvõimsa kõi-kide.yenelaste keisri käest. Tema 
Kuninglik Majesteet aga ei tahtnud ega saanud suurvürstile ja kõikide 
venelaste keisrile vastu hakata. Samuti pidi ka praegune Taani 
kuningas, kui ta ülepea tahtis endale ja oma vennale hertsog Magnu-sele 
venelastelt rahu saada, pühalikult tõotama, et ta enam mitte ühtki 
Liivimaa linna ega alevit suure väevõimuga või teisel viisil oma alla ei 
võta. Ja tal tuleb Jumalat tänada, et ta härda palumise peale säärasel 
tingimusel rahu on saanud. 

Kolmandaks, missugust toetust ja abi Riia piiskopkond-lastele on 
antud Poola kuninga poolt, see on ka igale mehele üliselge, et poolakas 
häid inimesi enam maha surub kui kaitseb ja et nad suurt ülbust, 
igasugu teotust ja korratust peavad taluma. Ning siiski tahavad poolakad 
olla head ristiinimesed ja peavad venelasi mittekristlasteks ja barbaari- 
deks, kuna ometi auväärne kõikide venelaste keiser säärast korratust 
oma maal ei suuda taluda, vaid kõige karmimalt karistab. Jah poolakas 
on isegi kogu ristirahva kahjuks rahu sõlminud ristiusu pärisvaenlasega, 
türklasega. 

Nüüd on küll Poola kuningas ligikaudu seitsme aasta eest tahtnud oma 
õde, vürstlikku kõrgestisündinud proua Catharinat, Sooma hertsogi 
nüüdset abikaasat, kõikide venelaste keisrile pärast Tema Majesteedi 
Keisrinna surma 

mehele panna ja niiviisi rahuseisu pikendada. Ning kõikide venelaste 
keisrile ei olnud nii kõrgestinimetatud vürstinna kui ka edasise rahu 
pidamine poolakaga mitte vastumeelt. Viimane aga sidus seda koormava 
tingimusega, nimelt et saagu härrad pojad, keda kõrgestinimetatud 
vürstinna peaks sünnitama, ja mitte kadunud keisrinna omad, Venemaa 
pärijateks. Säärast tingimust ei tahtnud kõikide venelaste keiser mitte 
sugugi vastu võtta. Nõnda läksid siis nii kosimine kui ka rahu sõlmimine 
nurja ning selle asemel puhkes hiljem avalik sõda kummagi riigi vahel ja 
venelane võttis poolaka käest üle saja penikoorma ulatuses kõige pa- 
remaid maid ära, alandades sel kombel poolakat niivõrd, et see kõige tõe 
ja püüdmisega rahu paluda laskis. Poolakas lubab isegi juhul, kui 

venelane talle võidetud maad ja Po-lotski ja teised kindlused jälle peaks 
kätte ja tagasi andma ning oma nõudmised Kiievi kohta maha jätma, üle 
andma kõikide venelaste keisrile tasuks kõik poolaka käes olevad 
Lilvlmaa maad, linnad, lossid ja kindlused. Sellest võite kergesti 
järeldada, kuldas ja missuguse truudusega poolakas head Liivlmaad 
oma südames kannab! Ning see ep ole teps mitte väljamõeldud, vaid 
silmanähtav sula tõde. 

Ja siis, seda on poolakas suurvürstile pakkunud mitte äsja, vaid mitme 
aasta eest; seega ongi kindel, et just nendele punktidele toetudes 
poolakaga läbirääkimisi peetakse. Sellest peaksite teie aru pähe võtma, 
et see teie viimane võimalus on, sest kui kaubas Poola ja Venemaa vahel 
neid teid pidi kokku lepitakse, siis hiljem raske, jah, ülepea võimatu on 
abinõusid kätte saada, mis Tallinna linnale nüüd veel kättesaadavad on. 

Mis viimaks Harjumaasse ja Tallinnasse puutub, mida Rootsi kuningas 
omaks peab, siis on küll tõsi, et mõnda aega kuningas Eriku ja 
suurvürsti vahel rahuläblrääkimisi peeti, Iseäranis ajal, kui Rootsi 
Kuninglik Majesteet Soome hertsogit ühes selle abikaasaga vangipõlves 
pidas ja vürstinna kätt suurvürstile ja kõikide venelaste keisrile oma 
saadikute kaudu pakkus, ette käänates, et hertsog Johan olevat surma 

läbi lahkunud. Kui aga kõikide venelaste keiser asjast teisiti teada sai 
ja nimelt, kuidas sellega tõeliselt on, siis läks säärane läbirääkimine 
sootuks ja üpris luhta. Ega kõikide venelaste keiser, ei ihaldanudki 
kõrgestinimetatud vürstin-nat ka hiljem mitte, kuna ta temast, nagu 
enne üteldud, täiesti lahti oli ütelnud, veel vähem on ta tahtnud teda 
abikaasaks võtta või autuses temaga koos elada jumaliku, loomuliku ja 
kõikide rahvaste seaduse vastaselt. Kuna aga poolakas tol ajal on olnud 
ja veel nüüdki on venelase pärisvaen-lane, siis tahtis suurvürst oma 
pärisvaenlasele, poolakale, pilkeks ja häbistuseks sedasinast vürstlnnat, 
keda talle oli pakutud, vastu võtta ja enda juure lasta tuua. Suurvürst 
kulutaski kaunikesti raha selle peale, tahtis taju talle vürst-likuiya kõige 
auga kloostris või naistekodus ulualust anda. Kui aga suurvürst, nagu 
enne üteldud, asja tõelisest olukorrast kuulis ja nimelt teisiti, kui 
kuningas Erik oli ütelda lasknud, siis on säärane rahuvahekord ja selline 
läbirääkimine Rootsi riigile sootuks ja täiesti tühja läinud ja ära 15- 
petatud. Ega tehtagi rootslasega nii kaua, kui ta ei tagane Liivimaast, 
mitte ühtki rahuvahekorda, lakitagu tema omi saadikuid nii hiilgavaid 
kuis tahes. Sest kõikide venelaste keiser ei jäta Tallinna linna ja 
Harjumaad ning teisi Liivimaa juurde kuuluvaid paiku, vaid tema 
lõplikuks ja tõeliseks sihiks on Tallinna linna vastu kõige väevõimuga 
sõdida. Oli ju see kahe aasta eest juba käimas, kuid sai, mille eest teil 
Jumalat iseäranis tänada tuleb, raske katku taudi pärast takistatud, mis 
tookord Moskvas oli maad võtnud. Kas teie nüüd säärasele kõikide 
venelaste keisri väele ja võimule pikka aega suudate vastu panna, seda 
anname meie teile kaaluda, ja ei taha seda mitte naljaks võtta ega võtta 
lasta, nii tõesti kui Jumal olemas on, kes meid ühes meie armsate naiste 

ja meie lastega ihu ja hinge poolest aidaku, vaid tahame õigeaegse nõuga 
ette jõuda. On see ju teile endile ülitähtis ja pole meil tarvis seda iseenda 
pärast teha, sest et meil Jumal tänatud oma kõige armulisemalt keisrilt 
ja isandalt sel määral armud ja varad käes on, et meie ei pruugi 

seda teie käest otsida, veel vähem selle läbi kiitust leida suurvürsti 
poolt. Kui meie nimelt heale Tallinna linnale ja Harjumaale ja teistele 
Liivimaa linnadele ja seisustele, oma armsale isamaale, peaksime 
soovima muud kui head truust ja ausast südamest ja ei püüaks nende 
kasu ja kõige paremat ning nemad peaksid selle meie nõuandmise läbi 
orjusse sattuma, siis peaksime meie enda üle ise kohut mõistma 
säärastena, kes endale ja omastele igavest needust, teotust ja häbi oleme 
toonud. Selle eest hoidku meid truu Jumal armuliselt. Meie nimelt 
teame, et kõik, mida meie teeme, seda teeme meie hea 
südametunnistusega Jumala ja kõikide inimeste ees, heale Tallinna 
linnale ja kõikidele Liivimaa seisustele kasuks, nii tõesti kui Jumal meid 
aidaku ihu ja hinge poolest. Sellepärast pakume end nii Tallinna linnale 
kui ka murelikkudele aadlikkudele kõige truuduse ja hoolega 
nõuandjateks ja abistajateks. 

Meie nimelt ei taha teie eest varjata, et meid Jumala armulise helduse 
ja ettehoolduse läbi, kellelt meie seda ainuüksi oleme saanud ja selle eest 
tänu ütleme, oma kõi-gearmulisemalt keisrilt ja isandalt oleme üle 
kuhjatud üpris suurte ja ärarääkimatute armudega. On meid ju seatud 
mitte üksnes isiklikult vanasse Saksa priiusesse ja õigusesse ja oleme 
lisaks kingituseks saanud hulga maid ja inimesi ning määratud kõikide 
nende Liivimaa paikade Vene väe-, pealikute üle valitsema ja neid 
juhtima; vaid meie eestkos-tu läbi on ka küüditatud tartlasi vabastatud 
ja vangipõlvest päästetud. Peale selle kõige on meil ka voli omaenda 
heaksarvamisel ja tahtel Tartu püskopkonda üht Saksa vürsti seada, mis 
kombel siis tartlasedki oma vana priiust ja toidust jälle täielikult võivad 
saada ning kestvalt selle juurde jääda. Sest kõikide venelaste keiser, 
meie kõigearmulisem isand, on meile ütelnud, et temagi pärinevat saksa 
soost ja nimelt Baieri hõimust. Sellepärast soovib ta ise, et sakslased 
olgu vabad, ega taha ta mitte ühtki poolakat, leedulast või rootslast sellel 
maal sallida. Ka peavad venelased ise maalt välja minema, sest 
suurvürst peab ise tunnistama, et 

see ep ole sünnis, et venelased sakslaste juures elavad, veel vähem 
nende üle valitsevad ja käsklevad, sest venelased on toores, kasvatamatu 
rahvas, suurvürst aga on imetabalik isand, kes omaenda rahvast, 
venelasi, mitte enam nii palju ei usaldavat. Tema nimelt armastavat tõde, 
kohut ja õiglust ning on meile andnud täieliku voli teiste Liivimaa 
linnade ja seisustega samuti läbirääkimisi pidada ning kõik, mida meie 
selles asjas teeme, olevat ka temale meelepärane ja seda tahtvat ka tema 
kindlasti pidada. Seda võime meie, kui peaks tarvis olema, ette näidata 
ja tõendada. 

Kui nüüd härrad saadikud abinõusid ja teid teadvat, milledega 
eelseisvat õnnetust ja verevalamist saadaks ära hoida ja teie võiksite rah 
u, segamatuse ja hea toiduse j uure jääda, ning kui härrad meile seda 
tahaksid avaldada, siis lubame meie, nii tõeliselt kui Jumal meie ihule ja 
hingele ar-muline olgu, kõige truumalt avaldada teile oma heatahtlikku 
ja puhtsüdamlikku nõu, mille abil hea Tallinna linn võiks jääda mitte 
üksnes oma vana priiuse, valitsuse, kohtu ja õiguste juure, vaid ka 
säärast ärarääkimatut toidust, edenemist ja heakäekäiku võita, nagu 
mitte ükski teine linn kogu ristirahva seas. Ning ärgu kartku härrad saa- 
dikud mitte midagi, vaid rääkigu meiega selle üle vabalt, ilma 
kahtlustamiseta ja usaldavalt. Meie nimelt ootame ja palume sellele teie 
vastust." 


41. Tallinna saadikute vastus. 


Pärast seda läksid Tallinna saadikud kõrvale ja seadsid kokku sellele 
pikale, laialivalguvale ja kõrvalekalduvale kõnele järgneva lühida ja lihtsa 
vastuse: 

"Meie oleme teie ettepanekust igapidi küllaldaselt tundnud ja taibanud 
teie truusüdamlikku arvamist, teie isalikku ja kristlikku meelt meie 
ühise isamaa ja hea Tallinna linna vastu, oleme teile selle eest 
sõbralikult ja teenistusvalmilt tänulikud, peame teid ka meesteks, kes 
seda hoopis isalikult ja õiglaselt hästi mõtlevad ega taha mitte ainult 

175 

tühje sõnu teha, vaid seda ka tegudega tõendada. Et teile aga 
abinõusid ja teid ette panna ja kätte näidata, millede abil saaks ära 
hoitud eelseisev õnnetus ning kestvalt jalale seatud kõik armsa Tallinna 
linna heakäekäik, selleks peame endid liiga nõrkadeks ja vähesteks. Meie 
ei ole ühtki juhatuskirja kaasa võtnud oma armsatelt linna vanematelt, 
Tallinna auväärselt raelt, kes neist asjadest, mida nüüd meile on teie 
poolt ette pandud, midagi ei tea. Meie ei arvanud muud, kui et asjad 
kõikide venelaste keisri ja Rootsi kuninga, meie kõigearmulisema isanda, 
vahel on heas korras ja kaunil järjel. Nii ongi Rootsi riigüt äsja tulnud 
teade, et saadik olevat hea vastusega Moskvast tagasi tulnud ning et 
Rootsi kuningas lakitavat esimesel juhul silmapaistva saatkonna 
suurvürsti juurde. Sellepärast ei ole meil teist käsku, nagu meie 
juhatuskirjast näha võite, kui teie head tahtmist ja ulatuslikku, 
auväärsele raele mõeldud seletust ära kuulata ja hoolsasti endale meele 
jätta, et siis sellest oma vanematele targu ja kõige truumalt aru anda. 
Kui oleks sündida võinud, nagu seda auväärne raad manitses ja paludes 
teüt on oodanud, nimelt, et teie seda mustvalgel oleksite rae kätte 
saatnud, mida teie nüüd meüe olete avaldanud ja veelgi avaldate, siis 
oleks auväärne Tallinna raad juba ammu sellekohase otsuse andnud. 
Kuna aga teie ei arvanud heaks seda teha ja meil ka teist käsku ei ole 

kui see, mida ütlesime, siis palume sõbralikult, et teie meile seda 
usaldust näitaksite ja esiteks teada annaksite, mida teie enda poolt olete 
kaalunud. Seda tahame meie süs auväärsele raele kõige hoolega ja 
truumalt edasi anda. Ning siis vastatakse teüe kiire ja selge kostusega." 


42. Esimeste läbirääkimiste lõpp. 


Sellele vastasid aadlimehed, et asja suur tähtsus ei lubavat seda nii 
üürikese ajaga ja kiiresti teha. Sellepärast nad paluvat edasilükkamist 
järgmisele päevale, siis tahtvat nad 

Tallinna saadikutele taas vastata. Nüüd aga olgu nad nii lahked 
nendega koos leiba võtma. Mis ka sündis. Siis istusid sel puhul lauas 
mõningad Tartu saksa raehärrad ja kodanikud, samuti mõned uhked 
vene härrad ja bojaarid, kes tallinlaste vastu üpris sõbralikud olid. Seal 
tarvitati ka igasugu plaanisid, sepitsus!, võtteid ja kavalusi, mis eales on 
mõeldavad, nende kavatsusele tuluks ja moskovlidile kasuks. Paastu ajal 
on küll venelastele lihasöömine suureks patuks, nii et nad seda isegi 
pealt näha ei või, aga seekord anti siiski Tallinna külalistele, pealegi veel 
vaiksel nädalal, liha ja venelased ei lasknud mitte märgata, et see neil 
vastumeelt oleks olnud, aga seda kõike tehti selleks, et sakslasi selle 
roavõtmise vabadusega kergemini oma poole meelitada. 


43. Viimased läbirääkimised. 


Kuuendaks aprilliks kutsuti Tallinna saadikud jälle endisesse kohta, 
Rakveresse, ja kui nad sinna olid ilmunud, siis alustas ja lausus taas 
Johann Duve (Taube) Fyrest: 

"Teie, Tallinna härrad, oskate küll kahtlemata endale seda selgeks teha, 
mida teile eilsel päeval meie poolt on seletatud, ja kuna me teineteisega 
kokku leppisime, et meie tänasel päeval teile teada anname oma truu 
nõu ja hea tahtmise, siis jääb ikka sellega nõnda: Rahuvahekord ja 
läbirääkimised suurvürsti ja Rootsi riigi vahel on sootuks ja täiesti otsas, 
tühistatud ja lõpetatud ning meie teame ka kindlasti, et Rootsi kuningas, 
lakitagu tema nii uhke saatkonna kui tahes, ei saa mitte rahu nendele 
Liivimaa paikadele, olgugi et ta ehk midagi peaks saama Rootsimaa 
enese heaks. Sellesinatse Liivimaa poolest aga ei anta rootslasele ja poo- 
lakale ega leedulasele mitte milleski järele. Ning nii kaua, kui tallinlased 
jäävad Rootsi kuninga alla, olevat suurevõimulisem kõikide venelaste 
keiser ja valitseja valanud oma viha Harjumaa ja Tallinna linna peale sel 
määral, et tallinlaste 

ja nende naiste ja laste eelseisvat suurt õnnetust ja häda ükski 
inimlaps ei suuda välja mõtelda, veel vähem ära rääkida. Ning kuigi 
tallinlastel olevat kaunis kindlustatud linn, siis ei suutvat nad ometi 
säärast õnnetust mitte pikemat aega välja kannatada. Vastupidi aga, kui 
tallinlased end annaksid suurvürsti tiibade alla, siis saavat Tallinna linn 
ja kodanikkude priius, omandus ja toidus nii suureks ja vägevaks nagu 
seda ühelegi linnale päikese all ei ole juhtunud ega juhtu kuni igavese 
ajani. Sellepärast olevat nende, aadlimeeste, õiglane ja heatahtlik nõu 
niisugune, mille üle nad ka kiiduväärse kõikide venelaste keisriga igapidi 
läbirääkimisi olevat pidanud; tema keiserlik majesteet olevat ka nende 
eestkostmise peale lasknud ennast kõige armulisemalt nende nõusse 
võita ja tallinlastel olevat kaks teed valla: 

Esiteks, kuna tallinlased kuningas Eriku kukutamise tõttu Jumala ja 
kogu maailma ees hea südametunnistusega oma antud vandest lahti on, 
siis vandugu nad jälle truudust kõikide venelaste keisrile. Selle eest 
tahtvat tema keiserlik majesteet neid keiserlikkudeks priimeesteks 
pidada ja neid niisugustena vastu võtta. Ka nimetatavat ja jäävat 
Tallinna linn keiserlikuks prii-riigilinnaks ning nemad, tallinlased, olevat 
mitte üksnes linna isandad, vaid omandavat ka Toompea ja lossi kõige 
juurdekuuluva ja kõigi sissetulekutega ja nende üle ei pandavat ka mitte 
Vene pealikuid ja ametnikke. Ning kui see tallinlastele heana tunduvat ja 
nad seda kasulikuks pidavat, siis seadku nad lossi mõni saksa vürst, 
kes neile kõige kohasem oleks. Ning neid ei koormatavat mitte ühegi 
uuenduse, maksumäära ega tolliga, vaid Tallinna linnale tuleb säärane 
toidus, kaubandus ja läbikäimine, et ladu nii Narvast ja kõigist Saksa 
linnadest kui ka teiste rahvaste linnadest sinna pandavat. Juhul aga, 
kui kõikide venelaste keisril tuleks sõdida Liivimaa ja Tallinna linna 
pärast, siis ei tuleks tallinlastel omapoolse toetusega selleks rohkem 
kaasa avitada kui nad omi endisi saksa isandaid on avitanud. Jah, 
nemad, Duve ja Kruse, tahtvat selle isegi võib olla sootuks ja täiesti ära 
muuta: Keiser 

ja suurvürst nimelt ei soovivat tallinlastelt mingit sundust, vaid üksnes 
kaltseisanda nime ning tahtvat nende eest väljas olla ja neid kaitsta 
igaühe vastu. 

Teiseks, kui tallinlased aga tõrkuvat kõikide venelaste keisrile otseselt 
truudust vandumast, siis lubatavat ja antavat neile vabadus ja voli 
nimetada üht saksa vürsti või ka kedagi aadlist, keda nad usaldada 
saavat ja tahtvat; siis tahtvat nemad, Duve ja Kruse, selle eest 
hoolitseda, et tallinlased võivad sellele vahemehele ja mitte suurvürstile 
truudust vanduda. Seesinane vürst või aadlimees üksi pidavat ennast 
suurvürstile alla vanduma, ometigi mitte teisiti kui vaba Saksa vürst ja 
isand või kuurvürst Rooma keisrile. Ning tallinlastele jäävat siiski kõike 
priiust ja toidust kasutada, nagu ennist öeldud, niisama nagu nad 
oleksid suurvürstile enesele truudust vandunud. 

Kumb neist võimalustest tallinlastele kõige kasulikum vastuvõtmiseks 
on, selle üle rääkigu nad läbi oma armsate vanematega, Tallinna linna 
auväärse raega ning ärgu nad venitagu seda ülitähtsat asja pikale, vaid 
vastaku neile kiire ja kindla otsusega. 

Et tallinlased aga ei pruugiks karta, et kõike seda ei peeta, mida 
nemad, aadlikud, suurvürsti ja kõikide venelaste keisri asemel olevat 
lubanud, selleks olevat suurvürst ja nemad juba eeskätt hoolitsenud 
selle eest, et seda ka Vene paavstliku pühaduse ja kogu vaimulikkonna 
poolt tallinlastele samuti pitseriga kinnitatavat, mida varem kunagi sün- 
dinud ega kuuldud ei ole. Mispeale tallinlased nüüd täiesti kindlad ja 
julged olgu. 

Kui asi nüüd nende ettepaneku kohaselt saavat teoks tehtud, siis 
tahtvat nad tallinlastele kaaluda anda: Kas see kõik ei tuleks ristirahvale 
kasuks ja kristlikule kirikule kosutuseks, nimelt, kui Liivimaa maad 
nõndaviisi saaksid oma vanasse priiusesse ja heakäekäiku ja üheainsa 
valitsuse alla seatud, kuid Üma mingisuguse koormamiseta. Siis tahtvat 
kõikide venelaste keiser ka igavest rahu sõlmida nii püha Rooma riigi kui 
ka kõikide kristlikkude naabervõimumees- 

179 

tega ning liituda nendega ristirahva pärisvaenlase, türklase, vastu 
selleks, et see taas saaks ristirahva piiridest välja aetud ning püha 
jumalik ja ainuüksi õndsakstegev sõna üle kogu maailma saaks laotatud 
ja kuulutatud. 

Peale selle, kuna meie armas Jumal suurvürstile kaks meespärijat on 
kinkinud, siis tahtvat suurvürst leida abinõusid ja teid, nagu see juba 
olevat käimas, nimelt, et need omale kristlikud Saksa keisrinnad või 
vürstinnad kosiksid, mida nad tallinlastele kaaluda ja hästi silmas 
pidada tahtvat anda. Kui härrad saadikud soovitavaks peavad, et tal- 
linlased ka riialastega nende asjade üle usaldaval ja naaberlikul viisil 
läbi räägiksid, siis seisvat see nende oma ja auväärse rae 
heaksarvamises." 

Sellele vastasid jällegi Tallinna saadikud, et nad raske südamega küll 
olevat märganud, et kõige lootuse vastu kõikide venelaste keiser oma 
viha hea Tallinna linna peale olevat heitnud. Siiski trööstivat neid jällegi 
aadlihärrade truu-südamlik ja isalik meel oma armsa isamaa vastu ning 
ka asjaolu, et nad suures aus ja lugupidamises suurevõimulise kõikide 
venelaste keisri juures on, mille abil eelseisvast õnnetusest kõige hullem 
küll saavat ära hoitud. Saadikud paluvad sellepärast, et aadlihärrad 
heaks arvaksid nagu ennegi kõige paremat püüda, niikaua kuni nemad 
oma armsatele vanematele asja ette on pannud ja aadlihärradele jälle 
vastuse läkitavad. 

Seda panid nimetatud Johann Duve ja Elert Kruse kõige tõsiduse ja 
agarusega Tallinna saadikutele Rakveres ette ja saatsid hiljem ka kirja 
teel Tallinna linna raadile. 

(Pärast seda saadeti kaks raeliiget, nimelt sündikus Con-radus 
Dellinkhusen ja raeliige Friedrich Sandstede, Rakveresse nende 


- 125 - - 53 - 


ettepanekuid ja tahtmist kuulama. Ning kui nad sinna jõudsid, panid 
nimetatud Johann Duve ja Elert Kruse saadikutele seda ette: 

Kuna nende isand kuningas Erik vangis ja nemad nüüd 
truudusvandest lahti on, siis pidagu nad silmas nii maa kui ka omaenda 
õnne ja heakäekälku ning muretsegu endale 

saksa isand. Sellesinatse isanda ühes maa ja linnaga tahtvat kõikide 
venelaste keiser ja valitseja enda kaitse alla võtta ja igaühe vastu kaitsta. 
Ning kui nad seda teevad, siis õnnestavat keiser ja suurvürst Tallinna 
linna suure armuga ja tegevat sellest säärase kaubalinna, nagu kogu 
Läänemere randadel mitte ühtki teist leida ei ole. 

Ja palju teisigi asju, mida nad eales suutsid välja mõelda, nende 
ettevõttele kasulikke ja moskoviidile tulusaid, tõotasid nad saadikutele 
kõige agaruse ja tõsidusega. Kui aga Tallinna saadikud nende tahtmist ja 
ettepanekuid olid kuulanud, veeretasid nad kõik oma vanemate ja 
kogukonna kaela ja lubasid kõige kiiremini vastust läkitada. Pärast selle 
läbirääkimise lõppu kutsusid aadlimehed Tallinna saadikud võõrusele ja 
kostitasid neid üpris hästi ning mõningad uhked bojaarid istusid lauas 
kaasas ja olid täitsa sõbralikud tallinlaste vastu. Nii lauas kui ka varem 
söandasid eelnimetatud Johann Duve ja Elert Kruse vandega ja oma tae- 
variigi osasaama juures pühalikult tõotada, et nad armastavat Tallinna 
linna ja kogu Liivimaad, oma armsat isamaad, südamest ja tahtvat neüe 
kõige paremat. Aga kuivõrd head nad tahtsid Liivimaale ja Tallinna 
linnale, püüdes linna koos teiste Liivimaa linnade ja maadega moskoviidi 
ikke alla viia, seda suudab iga arukas inimene ise hästi kaaluda ja mõõ- 
ta. Lauaski olid nad väga sõbralikud, andes härra sündiku-sele suurt au 
ning kiites väga härra Frederick Sandstedet selle, ühe noormehe kohta 
silmapaistva osavuse ja annete pärast. Aga need olid aina võtted ja 
silmused, millega taheti tallinlasi püüda. Järgmisel päeval aga jätsid 
saadikud jumalaga ning reisisid koju.) 


44. Taani Ja Lüübeki sõjalaevad lasevad Tallinna pihta, 
1569. 


1569. aasta 9. juulil, laupäeval üsna vara hommikul tulid Taani 
kuninga ja lüübeklaste sõjalaevad, arvult üle 

kolmekümne, Tallinna alla reidile. Siis asus Taani admiral Per Munk 
oma suure laevaga sadamasse ja laskis vägevasti sealt, kusjuures 34- 
naelased kuulid Püha Olevi torni ülalpool kelli lendasid, Admiral röövis 
sadama puupaljaks, saades kätte üle 30 kaubalaeva kõiksugu vene 
kaubaga, mõned poolenisti, mõned täislaaditult, millede seas oli lüübek- 
laste omaenda kaubalaevu, vedas peale selle palju Rootsi praamisid 
laadungiga tükkis reidile, riisus need tühjaks ja pani põlema. Nii 

põletasid nad ka põhja kaks rae laeva, mis eelmisel aastal olid võetud 
Taani kaupmeestelt Narva sõidul. Ning kui nimetatud vaenlased oleksid 
Telliskopli all maale tulnud, enne kui nad reidile tulid, siis oleksid nad 
Tallinna üsna hõlpsasti võinud enda alla võtta. Oli ju ilm üpris udune, 
nii et kättki suu ees ei saadud näha, ja mitte ükski inimene linnas ei 
teadnud, et vaenlane nii ligidal on, mistõttu kõik linna väravad juba 
hommikul üsna vara avati. Selsamal korral, kui vaenlased ebasoodsa 
ilma tõttu tervenisti 13 päeva reidil ankrus olid, tuli Tallinna palju laevu 
Rootsist, iseäranis Gävlest, vasega laaditult ja ei teadnud Taani ega 
Lüübeki laevastikust mitte midagi. Need kõik langesid samuti vaenlase 
kätte ning igal laeval vangivõetud kaupmees pidi ennast varandust 
mööda rahaga välja lunastama ja lunaraha Tallinnast tooma. Siis said 
Tallinn ja võõrad kaupmehed suurt kahju. Ning sel ajal seisid Tallinna 
kaupmehed Roosiaias ja vaatasid oma kaotust suure meelehärmi ja 
nukrusega pealt. Nägi ju Tallinna sadam välja nagu kurb ema, kes oma 
lastest ilma on jäänud. 

Selsinatsel laupäeval, kui sadamat nõndaviisi rüüstati ja Taani ning 
Lüübeki laevad Tallinna all reidil olid ankrusse heitnud, saatis Tallinna 
raad vahemehe adnirali juurde ja palus vaherahu kuni järgmise päeva 
lõunani ning saigi seda. Järgmisel päeval, nimelt pühapäeval, 10. juulil, 
vedasid tallinlased jämedaid suurtükke Roosiaia kantsile ning pidasid 
vaenlastega, kes oma laevadega veidi lähemale olid nihkunud, 
vastastikku laskmist. Siis andis teine teisele üpris ägedasti pihta. Ning 
ehkki vaenlased üsna palju tulistasid ja peaaegu kogu linna rahvas 
rannas ja Roosiaias seisis, ei haavanud ega vigastanud nad ometi mitte 
ühtki inimest. 13 päeva Tallinna all paigal seisnud, sõitsid nad minema 
röövsaagiga tükkis. 


45. Johan III kroonimine. Eriku vangipõlv, 1569. 


Selsamal pühapäeval, 10. juulil, kui laevad nõndaviisi Tallinna all 
lasklesid, krooniti Johan III, Rootsi valitud kuningas, Upsalas. Hic gloria 
seguitur humiliationem. (Siin järgneb alandamisele au). Oli ju see hea 
vürst sattunud säärasesse tagakiusamisse, et igamees pidi arvama, et 
temaga on nüüd lõpp. Jumal aga pööras õnne tema poole ja ajas tema 
teotajad häbisse. Selsamal ajal tehti vangipandud kuningas Erikule liiga 
kurja ühe Rootsi rüütli poolt, nimega Olavus Gustavsen, kelle venna 
nimetatud kuningas ka oli lasknud ära hukata, millepärast rüütel tahtis 
vangistatud kuningat maha lasta. Ning kui ta kuningale sihtides pääs- 
tikule oli vajutanud, hüppas kuningas kõrvale, kuid kuul haavas siiski 
tema käsivart. See oli säärasele kuninglikule isandale küll imetabaliseks 
saatuseks. 

46. Claus Kurssel võtab Tallinna lossi ära, 1570. 


1570. aasta 7. jaanuaril võttis äkilise löögiga Tallinna lossi ära Claus 
Kurssel, Rootsi sõjaülem Liivimaal, kellega kaasas olid ta rittmeister 
Jürgen Uxel Padenurmest, Johann Maydel von der Wollust ja Hinrick 
Boussmann koos teiste ülemate ning pealikutega ning võttis 
kubernerihärra Gabriel Christiernseni ühes selle naise ja lastega seal 
vangi. See ajal Tallinna linnale ja kõikidele roostastele Liivimaal suure 
hirmu peale. Kui nüüd see ühel laupäeval nõnda oli sündinud, 

saatis Tallinna raad järgneval pühapäeval vahemehe lossi ning laskis 
järele pärida, missugustel põhjustel nad kuningliku lossi ja kindluse 
nõndaviisi enda alla on võtnud. Sellepeale saadi säärane vastus: Nemad 
ei olevat nüüd enam pikka ega oma palka Rootsi riigilt saanud, ja kuigi 
nemad küllalt seda olevat palunud ning oma ülemaid ja saadikuid tihti 
kuninga juurde on läkitanud, ei olevat nemad ometi midagi saanud. 
Peale selle olevat nemad ka teistele Inimestele võlgu, kes nendele peale 
käivat. Sellepärast olevat nad olnud aetud lossi nagu pandiks võtma. Kui 
nemad oma palga kätte on saanud, siis ei tahtvat nad kuninga lossi oma 
käes hoida, ega mitte kellelegi teisele seda üle anda. Kuna aga härra 
Gabriel nii kiiresti ei osanud raha muretseda, siis leppis ta Claus 
Kursseli ja teiste ülemate ja mõisameestega kokku ning see leping 
pitseeriti ja kinnitati järgmisel viisil: Et valitsegu Claus Kurssel ühes oma 
rittmeistrite ja lihtsate mõisameestega Tallinna lossi ja selle juurde 
kuuluva maa ja inimeste üle kuni järgmiste nelipühadeni, oodates 
kuninga edaspidist otsust. Peale selle lahkugu härra Gabriel oma 
lossipere ja Rootsi sõjasulastega lossist ja asugu linna ja Toompeale. 
Vahepeal pidid mõlemad pooled käed ja suud vagusi hoidma ning 
üksteist mitte laimama ega teineteisele liiga tegema. 


47. Claus Kurssel astub hertsog Magnusega 
ühendusse, 1570. 


4. veebruaril tulid Holsteini hertsog Magnuse kirjad Tallinna raele ja 
Claus Kursselile. Nendes palus ta vaba pääsu oma saadikutele. Tallinna 
raad aga keeldus talle kaitsekirja läkitamast põhjustel, et ei pööratud 
samuti härra Gabriel Christiernseni kui kuninga asemiku ja kuberneri 
poole, ja raad ilma selle nõusoleku või tahtmiseta ei tahtvat midagi teha. 
Claus Kurssel aga läkitas mitte üksnes hertsog Magnuse 

saadikutele kaitsekirja, vaid laskis neid juba Lihula all üle 100 sinna 
saadetud hobusega üpris hiilgavalt vastu võtta ja neid saata kuni 
Uksnurmeni, 3 penikoormat Tallinnast eemal. Raad ja kogukond aga ei 
tahtnud saadikutel nimetatud põhjustel lasta linna pääseda, mis hertsog 

Magnust üpris vihastas. Viimaks leppis Claus Kurssel hertsog Mag- 
nusega nõnda kokku, et ta hertsogi Saksa tingisõduritest Kuressaares 
200 meest Tallinna lossi pidi saama, mida hertsog talle oli lubanud. Kui 
aga needsamad mehed oleksid tulnud lossi, siis oleks asi Tallinaga imelik 
olnud. Oleks ju raad siis ikkagi pidanud Taani saadikud sisse laskma ja 
neile suurt au ja lugupidamist avaldama, mida ilma kuberneri loata 
oleks tehtud. Nende 200 mehe pärast tegi ennast Claus Kurssel ühes 
oma kambameestega tõsiselt kahtlusaluseks vastuhakkamises, mis 
rootslasi pani kõike oma jõudu kokku võtma, et saksa meestele tee kinni 
panna, et nad Tallinna lossi ei pääseks. 


48. Tartu kiri Tallinnale, 1570. 


Nüüd kirjutasid Tartu sakslased tallinlastele, et püüelgu nad kõige 
agarusega Rootsi ikkest valla pääseda, mida tartlased nendele südamest 
soovivad. Siin tahtsid pimedad nägijaid juhtida. Sest tartlased ise olid 
koormatud moskoviidi ikke ja ülemäära raske orjusega ja neil oleks 
õiglaselt Jumalalt tulnud paluda mitte muud paremat maaümas kui 
kristlikku iket, mille all tallinlased olid. See kiri aga ei olnudki tartlaste 
eneste, vaid Johann Duve ja Elert Kruse kirjutatud, kes mõlemad Tartu 
kodanikke sellele õhutasid, et nad saaksid ka Tallinna linna moskoviidi 
võimu alla viia. Olid ju need nimetatud Johann Duve ja Elert Kruse, 
mõlemad Liivimaa aadlimehed, moskoviidi alla vandunud, kes neid 
knjasideks ja vürstideks oli teinud. 

49. Ivan Hirmus, 1570. 


Anno 1570 talvel hakkas Moskva suurvürst säärast jäledat ja kohtavat 
türanniat omaenda maal ja iseäranis Novgorodis ja Pihkvas ajama, 
missugust ei leidu üheski kroonikas. Nii oli ta juba väheste aastate eest 
õiguse ja kõige õigluse vastu lasknud hukata suure hulga vürste, 
voivoode, aadlikke, kantslereid, kirjutajaid, kodanikke ning talupoegi 
ühes naiste ja lastega, samuti oma lelle knjas Vladimir And-rejevitši ühes 
naise ja lastega ja kõikide selle alamatega ning ka oma naise venna knjas 
Mihhaü Temrjukovitši. Peale selle oli ta ka palju külasid ja aleveid maha 
põletanud, inimesi seal tapnud ja rüüstanud, kalatiike kuivaks lasknud, 
nii et kõik kalad ära surid, sellele lisaks loomad ja vilja hävitanud, et 
keegi neist midagi ei saaks. Ning eelmisel aastal 1569 oli ta Tveris mitu 
tuhat inimest, kellede seas oh ka palju vangistatud sakslasi ja poolakaid, 
maha löönud ja vette visanud. Pärast seda läks ta ülemalnimetatud 
1570. aasta vastlalaupäeval Novgorodi peale mitme tuhande trabandiga, 
keda ta oli välja valinud oma verejanulise ja türannilise ettevõtte jaoks; 
neid nimetati opritšnikuteks. Ning kui nad vastlapäeval ootamatult 

Novgorodi tungisid, tegid nad seal suurt häda tapmise ja röövimisega, nii 
et seal ei jäänud ükski maja puutumata ja rüvetamata. Need opritšnikud 
rõvetasid ka palju suurtsugu ilusaid naisi ja neitsisid ning seda nii 
toorelt ja häbematult, et paljud naisterahvad sellest surid. Pärast seda 
võttis ta mõned tuhanded kinni, sidus mehe ja naise käsivartpidi kokku 
ning väikesi lapsi emadele rinnale ja viskas siis kõik suurtes hulkades 
vette, nõnda et vägev Volhovi jõgi, mis seal kaheksa sülda sügav oli, 
korjuseid põhjani täis sai, nii et neid teivastega jää all edasi tuli tõugata 
ja nendele võimalust anda edasiujumiseks. Peale selle kisti ka mõned 
sajad naisi ja neitsisid üsna alasti ja viidi sillale ning kui suurvürst välja 
tulija mööda sõitis, siis tõugati need temale meeleheaks vette. Pärast 
seda poodi mõnisada 

tähtsamaid Novgorodi linna kodanikke ja pealikuid kättpidi üles ja 
süüdati nende riided seljas põlema ja lasti need ihu peal ära põleda. 
Peale selle seoti üsna palju inimesi käsivart ja reitpidi saanide taha kinni 
ning kihutati nõndaviisi linnas ringi ja kui saanid sattusid ülikiiresti 
kihutades tä-navanurkadele, siis kisti ühel siin reis, teisel seal käsivars 
ihu küljest ära. Niisuguseid ja teisi ennekuulmatuid hirmutegusid, 
millega moskoviit toona Novgorodis ja Pihkvas omaenda alamaid ikestas 
ja rõhus, ei saa nii lühidalt mitte küllalt kirjeldada. 

Samal ajal saatis moskoviit mõni tuhat opritšnikut Liivi-maale Narva, 
kes esialgselt ei lasknud märgata muud, kui et nad tahaksid teha 
sõjakäiku rootslaste vastu Liivimaal. Aga kui nad Narva sisse lasti, siis 
hakkasid nad jalamaid jä-ledasti tapma, märatsema ja mässama. Sellest 
ei pääsnud ka ükski sealsetest venelastest, olgu kõrgest või madalast 
seisusest, ka naised ja lapsed mitte. Kuid saksa kaupmeestele ja 
Liivimaa talupoegadele Narvas ei juhtunud midagi; opritšnikud neid isegi 
hoiatasid ihu või vara kaotuse ähvardusel selle eest, et ärgu nad varjakü 
ühtki venelast, noort või vana. 

Kui see tapmine Narvas läbi oli, siis riisuti kõik majad, laod ja poed 
tühjaks ja tassiti kõik lina, vaha, rasv, nahad, kanepid ja igasugu kallid 
kasukad ja karusnahad, mitme tünni kulla väärtuses, tänavatele ja 
põllule ning põletati ära. Sellest suitsust, vingust ja kärsahaisust kippus 
kõigil hing kinni jääma, sellepärast ei saanud nad ka enam seda suurt 
vara lõpuni ära põletada, vaid vedasid Narva jõe sillale ja raiusid jää 
sisse suure augu, hakkisid järelejäänud vara tükkideks ja viskasid 
jooksvasse vette ning lasksid seda nõndaviisi vette vajuda ja mere poole 
voolata. Ning ükski ei tohtinud surma ähvardusel midagi sellest varast 
päästa ja enda kasuks võtta. 

Sama aasta suvel laskis suurvürst 109 inimest Moskvas 
haletsusväärselt hukata, kelledest mõned kuumas vees surnuks keedeti: 
mõnedel raiuti pea maha ja keha tükkideks; 

mõned pistis suurvürst ise omaenda käega surnuks, nende seas oli ka 
suurvürsti ülemkantsler Ivan Mihhailovitš Viskovaty, suurepärane mees, 

missugust teist terves Moskvas toona ei olnud. Selle moskoviidi, kes ei 
olnudki studeerinud, tarkuse ja osavuse üle imestasid kõik võõramaa 
saadikud. Nõnda kohutavalt ja hirmuäratavalt käis Moskva suurvürst tol 
ajal omaenda rahvaga, kõrgest ja madalast seisuset, ümber, et ta üle 
neljakümne tuhande mehe, keda oleks võidud sõjas kasutada, üsna 
armetult surmata lasi, rääkimata naistest, neitsidest, lastest ja 
igasugustest pere liikmetest. Kõik sakslased, kes toona Moskvas olid ja 
pärast seda linnadest ja maadest läbi, kus säärane laastamine oli sündi- 
nud, tagasi tulid, tunnistasid nõndaviisi: Kui mõni vaenlane oleks saja 
tuhande mehega Venemaal asunud ja seal sõdinud, siis ei oleks ta 
saanud moskoviidile nii suurt kahju teha, nagu tema ise endale 
mõtlemata kombel oli teinud. Põhjuseks aga, miks see juhtus, oli see, et 
suurvürst kahtlustas oma inimesi, et nad tahtvat Poola kuninga alla 
minna, mis aga oli väärsüüdistus. 

Samal ajal oli Johan III, Rootsi kuningas, oma saadikud moskoviidi 
juurde läkitanud, kelledel ka selle hirmuvalitsusest osa tuli saada. Sest 
kui saadikud suurvürsti juure jõudsid, laskis ta neilt jalamaid kõik, mis 
neil kaasas oli, ära röövida ja neid vangi panna, kus neid vee ja leivaga 
toideti ja nendega nii ümber käidi, et nad iga tund võisid surma oodata. 


50. Hertsog Magnus saab Lilvimaa kuningaks, 1570. 


1570. aasta paastuajal reisis Holsteini hertsog Magnus pärast seda, kui 
tema saadikud Tonnis Wrangel Roelast ja Claus Aderkas Moskvast tagasi 
olid jõudnud, nende poolt Venemaalt kaasatoodud vastuse peale 
isiklikult suurvürsti juurde Moskvasse ja jõudis suurel neljapäeval 
Tartusse, 

kuhu ta tervenisti kaheksaks nädalaks peatama jäi ja sõitis neljapäeval 
pärast nelipühi jälle Moskvasse. Siis valitses paljude juures Liivimaal 
suur rõõm ja hõiskamine, kes ei lootnud ega arvanud muud kui et 
moskoviit kõik, mida ta Liivimaal oli võitnud, hertsog Magnusele üle 
annab. Ja see oli Liivimaal suureks imeks, et üks Saksa vürst, peale 
selle ühe vägeva kuninga poeg, ennast alandas moskoviidi juurde 
minekuks, mida enne ei oldud kuuldud. Kui hertsog Magnus Moskvas.se 
jõudis, siis palus suurvürst teda ja kõiki tema nõunikke, junkruid ja 
teenreid võõrusele, kostitas neid suurepäraselt ja ülirikkalikult ja 
annetas ja kinkis palju igaühele selle aukraadi ja seisuse kohaselt, nii et 
isegi viimane tallipoiss ilma ei jäänud. Siis oli suurvürst oma võõrastega 
üpris lõbus, rõõmus ja heas tujus ning hüüdfe ja lausus ülikõva häälega: 
Nüüd olevat kõik tema süda õieti saksameelne, mispärast ta Magnuse 
meestele see kõige kristlikum ja parem isand on, kes neid nüüd suurde 
ausse tõstab ja neid aitab oma isamaad tagasi saada. Siis kaldusid 

Liivimaal paljud täiesti hertsog Magnuse poole, kiitsid teda ja ei teadnud 
paremat tröösti ja abi Liivimaale maailmas. 

Samal ajal laskis suurvürst hertsog Magnuse Liivimaa kuningaks välja 
kuulutada ja andis tema auks ja meeleheaks kõik vangistatud sakslased 
vabaks, kes kaua aega olid kinni istunud. Ning kuigi see vaestele 
vangidele suureks armuks oli, oli asjal siiski suur konks sees. Sest selle 
sakslastele ülesnäidatud au ja sakslaste vangipõlvest vabastamise abil 
kavatses ta kõiki teisi linnasid, kindlustusi ja maid Liivimaal koos 
kõikide sakslastega seal taas vangi püüda. Et aga niisuguse auväärse ja 
kristliku kuninga poeg ennast nõnda alandas ja vaenlase, moskoviidi, 
juurest kaitset otsis, selle eest ei tule ühelegi teisele tänu ütelda, kui 
hertsogi Liivimaa nõunikkudele ja õuejutlustaja Christia-nus 
Schrepferile, kes heale härrale säärast nõu andsid lootuses, et nad 
saavad niisuguste abinõude ja teede kaudu oma vana Liivimaa vabaduse 
ja heakorra uuesti kätte 

51. Kuidas rootslased Tallinna lossi tagasi võtsid, 1570. 


1570. aasta suurel reedel öösi vastu vaikset laupäeva võtsid rootslased 
Tallinna lossi kiiresti ja imetaolisel kombel Claus Kursseli käest jälle 
tagasi ja vangistasid tema ühes ta venna, leitnant Hinrickuga ja 
rittmeister Jürgen Uxeliga Pa-denurmest ning palju teisi aadlikke ja 
lihtsaid mõisamehi; mõned lasti ka tekkinud segaduses maha. Siis 
puhkes suur kära Tallinna lossis; Claus Kurssel ja tema kambamehed 
kargasid unest üles ja ei teadnud, mis lahti on. Mõned aga taibates 
hädaohtu laskusid ihualasti läbi roojaaukude alla ja põgenesid; nende 
seas oli ka Jürgen Farensbeck Nelflst. Ning see mäng toimus nõnda: 

Pärast seda, kui Claus Kurssel ja tema kambamehed nüüd peremehed 
olid vägevas lossis ja kindluses, millest nii mõnegi võimsa kuninga vägi ei 
saaks jagu, milles nad ka olid kindlad ja muretuiks läksid, ja iseäranis, 
et leping oli tehtud, siis arvasid nad, et neil kuni nelipühini hädaohtu 
oodata ei ole. Sellepärast elasid nad lõbusasti, õgisid ja purjutasid ning 
saatsid suurest muretusest kaks rittmeistrit, nimelt Johan Maydell von 
der Vollust ja Hinrick Boussman-ni koos nende mõlemate mõisameeste 
lipkondadega maale, et nad seal talumeeste juures elaksid ja lossi 
tagavarasid ära ei tarvitaks. Siis tegi Nyls Dobbeler, Rootsi sõjameeste 
pealik, noor mees lihtsast soost, aga kaval sepitsemises, plaani, mida ta 
kahe hea sõbraga kavatses läbi viia. Nendest oli üks Kersten Anklamist 
ja teine Lass Siggesen; mõlemad olid mõrtsukatöö ja tapmise pärast 
Claus Kursseli turbes. Dobbeler korraldas asja nõndaviisi, et nendele 
kahele anti raha korraldusega, et ärgu lasku nad märgata muud, kui et 
nad on selle raha täringumängus võitnud ja pidid ruttu liigud tegema ja 
iseäranis need mõisamehed osa võtma kutsuma, kes asusid selles 
kambris, mis selle väljaviivale augule ligidal oli, kust rootslased 

kavatsesid sisse ronida; need mõisamehed pandagu nii purju, et nad 
seda paremini magaksid ja lärmi ei kuuleks. See sepitsus oli üpris hea. 

Äraandjad raiskasid tublisti raha ja palusid hulgaviisi külalisi 
võõrusele. Siis hakati täie hooga lakkuma. Kui nad nüüd purjus ja täis 
olid ja nagu sead lamasid, siis panid rootslased parajat aega tähele. Nad 
laskusid piiskopihoovist Toompealt kanepinööridest punutud redelitpidi 
kaljupanka mööda väljaspoole alla ja läksid seal piki kaljupanga äärt 
mööda villsokkides Mustjõe poole kohani, kus Lass Siggesen neid ootas. 
Ning kui nad nüüd nimetatud augu all olid, siis viskas Lass Siggesen 
pika nööri ülevalt alla ning tõmbas kanepist redeli ühe otsa alt üles ja 
sidus selle seal kõvasti kinni. Kersten Anklamist aga pani joomavennad 
lossis luku taha juhuks, et mõni neist ehk midagi kuuleb või märkab. 
Aga Claus Kurssel oma kaaslastega magas üsna muretult ja lossi 
valvkond oli määratud linnapoolsesse ossa; samuti oli sinna 
silmapetteks nendele vastu pandud rootsi valvkond selleks, et tagapool 
väljal asuvad roostlased seda paremini oma kavatsust saaksid läbi viia. 
Kui nüüd kedagi Kursseli salgast kohal ei olnud, kes oleks võinud tagant 
midagi näha, siis ronisid rootsi mehed kanepist redelitpidi üksteisele 
järele alt niivõrd kiiresti kõrgele üles, kuni seal üle kolmesaja mehe sisse 
pääses. Nad võtsid selle korra, kus kõik toidu- ja sõjamoona tagavara 
asus, oma alla. 

Siis lasksid nad tornist jalamaid rootsi signaali, et äratada kodanikke 
linnas ja Toompeal. Ning kui seesugune signaal öösi suurtükkidest lasti, 
siis tekkis seal kõikides linna ja Toompea tänavates kära ja segadus ning 
keegi ei teadnud, mis lahti on. Claus Kurssel ja tema kambamehed kao- 
tasid julguse ja äraandjate poolt hästi kosutatud joomavennad hakkasid 
varjule pugema, aga see ei aidanud, sest Nyls Dobbeler, kes raha 
joomiseks oli andnud, hakkas neilt pikkade püssitorude abil raha tagasi 
nõudma. Ning kuna neil raha polnud, siis andsid nad talle oma riided, 
sukad ja saapad, hobused ning igasugu sõjariistu pandiks ja laskusid 
läbi roojaaukude alla; kes aga välja ei pääsnud, neil tuli osalt peaga, 
osalt kauase vangipõlvega joomaarvet küllaltki kallilt tasuda. Nyls 
Dobbeler aga oma meestega sai vist küll 

tuhandete viisi oma mängupandud raha taas kätte kullast kettide, 
hõbedast pistodade, sameti ja siidi ja uhkete vööde näol. Kui nüüd saksa 
tingisõdurid linnast rootslastele appi tulid ja loss täiesti nende käes oli, 
võtsid nad Claus Kursseli koos paljude Liivimaa junkrutega kinni ja 
viisid vangi. Välismaalastele aga näidati rohkem armu, kelledest enamus, 
kuna nad oma õnneks käemehi leidsid, seda armu ja suurt heategu pea 
unustas; sest nad jooksid sedamaid salaja moskoviidi poole üle ja 
nendest said rootslaste hullemad vaenlased. Nõndaviisi võideti see vägev 
Tallinna loss, mille kättesaamiseks nii mõnigi vägev kuningas oma suure 
kuningliku väega küllaltki vaeva oleks pidanud nägema. Aga kuidas 
saadud, nõnda ka läinud: äkilise pealetungimisega võideti loss, samal 

viisil kaotati jälle. Mõningatel Liivimaa junkrutel nimelt, kui nad 
kuulnud olid, et Claus Kurssel Tallinna lossi esmalt enda kätte oli 
saanud, oli selles nü suur lust olla, et nad öö aegu ennast sedamaid 
auku pidi üles lasksid tõmmata ja nüviisi rootslastele teed näitasid. 
Niipalju mõistust aga junkrutel ei olnud, et nad oleksid lasknud augu 
pärast seda kinni müürida. Kui aga see oleks juhtunud, siis oleks 
rootslastel see plaan küll luhta läinud. 

Kui nüüd need kaks mõisameeste lipkonda, kes sisemaal laialipillatult 
talumeeste juures asusid, kuulsid, et rootslased on Tallinna lossi taas 
enda kätte saanud, siis oli see neile kurvaks teateks. Sest nii mõnigi 
neist oli avalikult lausunud, et ükski rootslane enam iialgi ei valitse 
Tallinna lossis. Samuti oli see Johann Duvele ja Elert Krusele suureks 
valuks ja meelehärmiks. Siis ei teadnud mõisamehed paremat nõu kui 
herstog Magnuse ja Johann Duve ja Elert Kruse poole üle minna, kes 
neile moskoviidi juures ülalpidamist nõutasid. Neid pandi Virumaal 
Rakvere ümbruses moskoviidi võimualal varjupaika talupoegade juurde, 
kes neid teatud aeg ülal pidama ja söötma pidid. 

31. mail pandi Claus Kurssel lossis kohtu ette ja teda süüdistati väga 
raskelt paljudes kaalukates punktides. Nende vastu püüdis ta üsna 
haledal kombel oma vabandusi ette 

tuua, aga kõiki neid peeti tühisteks. Siis langetati temale otsus ja ta 
hukati mõõgaga 3. juunil. Pärast seda hukati veel kolm tema 
kambameest, nimelt tema kirjutaja Balthasar HeUer, Fromhold Düker ja 
Hinrick Hacke, aga kolm teist, nimelt Hinrick Kurssel, Jürgen Uxel 
Padenurmest ja Ernst von Vitinkhoff, viidi Rootsimaale vangi, kus neile 
hertsog Caro-luse armulise eestpalve tõttu armu anti ja neid ellu jäeti. 
Selle suure vastuhaku pärast oleks kohtuõiguse järele pidanud küll 
rohkem mehi surema, kui Rootsi valitsejad oleksid olnud kättemaksu- 
või verejanulised; aga nad andsid armu õiguse asemel ja said siiski 
suuremalt hulgalt vähest tänu. 


52. Lihula jälle Rootsi all, 1570. 


Samal ajal tungisid rootslased Lihula alla, et piirata selle lossi, mis oli 
Claus Kursselile Rootsi kuninga poolt lääniks antud. Ning kui nad nüüd 
mõningaid nädalaid olid selle all seisnud ja oma pealiku Nyls Dobbeleri 
ühes teiste sõjameestega seal kaotanud, anti loss neile lõpuks üle. Varsti 
pärast seda tulid mõned tuhanded venelasi koos mõlema ülejooksnud 
mõisameeste lipkonnaga lossi päästma. Ja kui nad kuulsid, et nende 
sõjakäik asjatu oli, siis käisid nad tervel Läänemaal rüüstamas ja lõid 
mõned rootslased koos mõnede aadlikkudega mõisates maha ning läksid 
siis jälle Tartu piiskopkonda ja Virumaale. 

53. Danzigi mereröövlid. Venelaste ja sakslaste röövkäik 
Tallinna alla, 1570. 


Sel suvel, aastal 1570, võeti mõned Danzigi mereröövlite laevad Narva 
vetes 

inglaste poolt ära ning tüüriti Narva venelaste kätte. Seal poodi üle 70 
piraadi üles, kellede kaptenitest üks oli Asmus Jendrichi nimeline. 

18. augustil enneJõunat ajasid mõlemad, venelased ja sakslased, 
tuulise ja vihmase ilmaga, mille all nad juba terve öö olid ratsutanud, 
mõnisada veist Tallinna alt ära ning lõid maha või haavasid mõningaid 
inimesi värava ees. 


54. Lühikene kirjeldus moskovitdi esimesest Tallinna 
piiramisest, kus ülemjuhatajaks Holsteini hertsog Magnus 
oli, 1570. 


1570. aasta 21. augustil, ühel esmaspäeval enne lõunat, piiras 
Holsteini hertsog Magnus Tallinnat 25.000 venelasega ja algul 3 
eskadroni mõisameestega, siis tuli veel Reinold von Rosen Riia 
piiskopkonnast oma lipkonnaga nende juurde ning samuti üks Saksa 
tingisõdurite lipkonnake Kuressaarest. 

Samal ajal piirati ka Paide lossi mõne tuhande venelase ja ühe 
eskadroni sakslaste poolt, kellede rittmeistriks Jürgen Tisenhusen 
Rannust oh. Ning kõik sakslased Tallinna ja Paide all olid enamikus 
Liivimaa junkrud ja mõningad ka Tallinna ja teiste kohtade kodanikud, 
kes kõik tahtsid oma isamaa hertsog Magnuse maski all suures 
mõistmatuses moskoviidile pakkuda. Ometigi pidi iga tark inimene enda- 
misi küll kaaluma ja taipama, et moskoviit säärast võimast sõjaväge ei 
kavatsenud ühegi teise heaks varustada, vaid ta tahtis ise kaasa 
mängida. 

23. augustil langes venelastele suure saagina kätte Rae mõis ühes 
hospidali ja kõikide eluhoonetega, kividest ehitatud ja linnale üsna 
lähedal, ja nad tahtsid end selles kindlustada. Siis tungisid kõik 
tallinlased välja ning peksid venelased suure vapruse ja vaevaga sealt 
välja ja põletasid nimetatud mõisa ühes hospidali ja Rae veskiga ning 
kõik eluhooned maha ja tegid maatasa. 

29. augustil viis Carl Hindrichsen Konkasest rootslased lossist 
venelaste vastu, tappis neist mõned ja võttis ühe surmavalt haavatud 
bojaari kinni ja viis ta lossi. 

2. septembril sai vaenlane rohkem suurükke Narvast kohale ja laskis 
neist kõikidest korraga ülema veski juures asuvast laagrist linna pihta, 
kuid ei teinud kahju. 

6. septembril said vaenlased Stockholmist tulnud praami 24 tünni 
võiga kätte ja vedasid või oma leeri. 


55. Hertsog Magnuse avalik pitserdatud kiri tervele 
Tallinna kogukonnale, 1570. 


Meie, Magnus, Jumala armust Liivimaa kuningas, Eesti ja Läti maade 
isand, Norra pärija, Schleswigi, Holsteini, Stormarni ja Dithmarscheni 
hertsog, Oldenburgi ja Delmen-horsti krahv, tahame kõikide Tallinna 
linna elanikkudele, kes püüavad kogu ristirahva kasu ja edenemist, 
rõhutud ja vaevatud Liivimaa õnne, vabadust ja tõelist head käekäiku 
ning tahavad ära hoida enda ja kõikide oma järeltulijate igavest kahju, 
õnnetust, hukatust ja palju süütu verevalamist, teatada järgmist: 

Kuna see kurvastatud ja vaevatud Liivimaa kõiksugu rahvuste poolt 
armetul viisil tükkideks on kistud ja koormatud päriselanikud ja vaesed 
inimesed sügava ohkamisega Kõikvõimsama poole on kisendanud, et 
kristlikku Saksa valitsust saada, siis oleme meie oma valitsuse algusest 
peale samuti südamest Jumala helduse poole kisendanud, et ta näitaks 
meile abinõusid ja teid, milledega neid vaeseid maid saaks jälle õigele 
järjele tõsta, ja oleme paljugi abinõusid katsunud ja käsüe võtnud, kuid 
ei ole neid nii paljude aastate jooksul jumalikku saatmist mööda mitte 
leidnud. Nüüd 

aga tõotas kõikide venelaste keiser, suurvürst ja valitseja sel nüüdsel 
päeval nii antud pitserite ja kirjadega kui ka tavalise ristisuudlemisega 
ning Jumala seletamatu seadmisega meile armuliselt ja leppis meiega 
kokku meid kõikide Liivi-maa maade kuningaks panna, nagu tema 
keiserlik majesteet meile selle kohaselt avalikult nõndaviisi on lausunud: 
Et suurvürst kavatseb meile kõik Liivimaa maad kas vägivalla või 
kokkuleppimise teel kätte anda, samuti püha Rooma riigiga ühendusse 
astuda türklaste ja kõikide ristirahva vaenlaste vastu. Liivimaa üle ei 
tohi ükski ülemus valitseda, välja arvatud meie, meie pärijad või nende 
puudusel Taani kroon või Holstein igavesti. Ka ei pea ühelgi venelasel 
võimu olema kogu Liivimaal valitseda või käskida, ainult et keiser ja 
suurvürst peab saama ja tahab saada kaitseisanda nime, kes niisuguse 
kaitseandmise tõotuseks oma tervet keiserlust, jah isegi oma keiserlikku 
ihu ristisuudlemisega ohverdada tahab. Selle eest oleme meie 
kohustatud ja tahame talle, keisrile ja suurvürstile, üsna vähesega 
tasuda ja tähtsuseta tunnistuse vastu saata, nagu see kirja on pandud 
ja ristisuudlemisega kinnitatud. Sellepärast saatis meid keiser ja 

suurvürst ristisuudlemist täide saatma kaasasoleva sõjaväega siia ette, 
et vaenulikke rootslasi Liivimaalt välja ajada. 

Kui nüüd Tallinna linn, nagu seda meie oma käega ennegi kinnitatud 
kirja teel raele ja kogukonnale ette pandi, tahab ennast headusega meie, 
meie pärijate või nende puudusel Taani krooni või Holsteini alla anda, 
siis jäetakse linnale mitte ainult vanad privüeegid, vaid laiendatakse neid 
nii merel kui maal kui ka võõrastes kohtades suurepärase ja igavese 
kasuga ning tulutoovate privileegidega. Kui aga Tallinna linn kaldub 
sinna, et ise otsida enda ja oma lastelaste õnne, siis võime meie 
heatahtlikke läbirääkimisi lubada ja sündida lasta, tahame ka 
läbirääkijatele teele küllaldast kuninglikku kaitsesaadet anda või linnale 
pantvange pakkuda. Juhul aga, kui Tallinn lusti ja tahtmist tunneb 
igavese kahju, kaotuse, hukatuse, verevalamise ja tapmise 

järele, siis olgu tallinlastel teada, et keiser ja suurvürst kaalule paneb 
paremat kui et tallinlased oma igavesele õnnistusele, õnnele kogu oma 
keiserliku võimu, linna laastab, rüüstab ning igavesse orjusse viib. Ja 
meie ei soovi Kõikvõimsa käest muud ja õnnetusele mõtleksid, samuti 
sellele, kuidas nad jälle oma vana kohase valitsuse alla tuleksid ja 
põhjalikult kaaluksid, missuguseid suuri, tähtsaid vabadusi nad merel ja 
maal võivad saada ning kui võimatu see on, et nad püsima jäävad keisri 
ja suurvürsti ees, kes nende vastu mitte ainult suviti, vaid ka talveti ilma 
igasuguse rootslase takistamiseta oma tahtmise järele sõdida ja neid 
taltsutada suudab. Ning mida Rootsi kuningaga mõeldakse teha, seda 
peab ta kui Jumal tahab, mitte ainult siin Liivimaal nägema, vaid ka 
Soomes ja teisteski kohtades. 


Mis aga sellesse puutub, mida valetajad kuulutavad, et see sõda 
suurvürstile kasuks tulevat, siis on see aina eksitusse viimine, vale ja 
pettus, mille eest meie tallinlasi tahaksime kristlikult hoiatada. Ning 
peagi tuleb valetajatel selle eest oma verega maksta. Kui aga kõik 
kristlikud hoiatused ei peaks aitama, siis tahame meie ennast armsa 
Jumala ja kogu ristirahva ees kõige tuleva õnnetuse pärast vabanda- 
tuks pidada; ning mida tallinlased selles asjas kavatsevad, selle üle 
soovime meie kindlat vastust. Tunnistuseks, et meie neist üleval 
kirjeldatud punktidest vankumatult kinni peame, oleme meie omaenda 
käega alla kirjutanud ja täie teadmisega pitseri alla lasknud panna. 

Sääraseid ja teisi sarnaseid kirju kirjutas hertsog Mag-nus enne ja 
pärast seda mõningaid Tallinna raele ja kogukonnale. Aga et temale nii 
kergesti järele anda, selle vastu oli rael ja kogukonnal mõnesuguseid 
kahtlemisi. Esiteks, au ja aususe poolest ei olnud sünnis niisugust linna 
ilma hädata tindi ja paberi eest käest ära anda. Teiseks said tallinlased 
Jumala armu läbi moskovildl kavalatest ja salalikest sepitsustest veidi 
rohkem aru kui see hea härra oma nõunikkude ja pooldajatega. 

56. Kuidas venelased Smolenski ära võtsid, 1514. 


Kuna Smolenski linn koos lossiga tugev kindlus oli, mida moskoviit ei 
saanud vägivallaga võita, kuigi ta oma õnne isiklikult ja ka sõjaväega 
tihti selle kallal katsunud oli, siis juhtus kord siiski suurvürsti õnneks, 
et üks tähtis vürst, nimega Mihhail Glinski, kelle vürstiriik Smolenski 
ümbruskonnas asus ja kelle vennatütar nimetatud Moskva suurvürsti 
naine oli, oma lääniisandast, Poola kuningast, mõningate põhjuste 
pärast ära oli langenud ja moskoviidi poole üle läinud. Mihhail Glinski oli 
suurvürst Vassilile kord ütelnud, et kui suurvürst talle kogu vürstiriigi 
ühes Smolenski linnaga pärilikult lääniks tahaks anda, siis tahab tema 
Smolenski linna küll Poola kuninga käest lahti kangutada ja suurvürsti 
kaitse alla tuua. See oli moskoviidile teretulnud ettepanek. Sellepärast ei 
kõhelnud ta kaua, vaid lubas ja kinnitas nimetatud vürstile Smolenski 
linna ja vürstiriigi pärilikuks ja igaveseks lääniks. Mihhail Glinski ei 
arvanud muud kui et tal on nüüd armuline suurvürst, kes sellest küll 
kinni peab, mida ta Glinskile tõotanud oli; sellepärast tungis viimane 
suurvürsti moskoviiüiku sõjaväega suure hirmutamise ja ähvardamisega 
Smolenski alla. Peale selle tarvitas ta ka igasugu võtteid ja riukaid 
sõbralikkude sõnadega kuni ta sai smolenskilasi nii kaugele, et nad talle 
kui oma maa mehele ja kodumaa vürstile kindluse üle andsid ja teda 
isandana vastu võtsid. Kui aga Mihhail Glinski arvas, et nüüd linn ja 
vürstiriik tema kätte jäävad, siis tuli suurvürsti sõjavägi nii linna kui ka 
vürstiriiki ja küüditas vürst Mihhail Glinski Moskvasse, kus ta enese 
viimaks vürstlikus vangipõlves surnuks pidi sööma. 


Nii sai moskoviit niisuguse kavalusega Smolenski linna ühes 
juurdekuuluva vürstiriigiga umbes 100 penikoorma pikkuses enda kätte, 
mida ta ja tema eelkäijad saja aasta jooksul vägivallaga mitte ei olnud 
suutnud. Juhtunud aastal 1514. 

57. Kuningas Magnus ja teised vene poole hoidjad. 


Samal moel tahtis moskoviit ka hertsog Magnuse abil Tallinna linna 
enda kätte saada. Sest kuna Tallinn on tugev kindlus, mille 
kättesaamises moskoviidil tuli kahelda, kuigi ta oma terve väega selle all 
oleks asunud, siis tarvitas ta seesugust kavalust. Nimelt laskis ta 
hertsog Magnuse, kes tema poole hoidis, avalikult Liivimaa kuningaks 
välja kuulutada selleks, et tallinlased ja teisedki kohad seda kiiremini 
moskoviidi kätte langeksid. Ka andis see moskoviidile suurt lootust, et 
paljud Liivimaa aadlist ja mõningad kodanikud hertsog Magnust 
pooldasid. Sellepärast arvas ta, et nüüd ei ole muud oodata, kui et 
tallinlased jalamaid sisse lasevad Liivimaa saksa soost kuninga ja oma 
suguvennad ja end alla heidavad, niisama nagu smolenskilased olid tei- 

nud; sest Saksa kuningas ja nende kaasmaalased peaksid neid küll 
selleni viima. Nõnda ju pidasid peale hertsog Magnuse iseäranis Johann 
Duve, Elert Kruse, Hinrick Bouss-mann, raeliikme poeg Tallinnast, 
taevariigi ja oma hin-geõndsuse juures seda soovitavaks ja tahtsid 
tallinlasi igasugu salasepitsuste ja kavalustega nii kaugele viia, kuid ei 
jõudnud ometi midagi ära teha. Sest kui tallinlased mõistmatusest 
hertsog Magnuse oleksid vastu võtnud, siis oleks ka venelane kaasa 
mänginud. Siis oleksid tallinlased kõikide kristlikkude võimumeeste 
kaitsest ilma jäänud ja siis oleks Tallinnaga sama juhtunud nagu 
Smolenskiga. Aga lihtsad ja rumalad inimesed Tallinnas oskasid 
moskoviidi kavalast võttest veidi paremini aru saada kui kõik mosko- 
viitlikud Saksa knjasid, paruni seisusesse tõstetud härrad ja hertsog 
Magnuse targad nõunikud. Jumal aga olgu kiidetud, kes seda vägevate 
ja tarkade inimeste eest peitis ja lihtsameelsetele inimestele Tallinnas 
selle pU |amise ajal avaldas. Sellest peaksid nüüd paljud ülitargad nabi 
tundma ja lihtsameelsed tallinlased igavesti rõõmustama. 

Kui lõpuks hertsog Magnus, see hea noorhärra, nägi, et ta eksiteele oli 
viidud, siis sõimas ta Johann Duvet ja Elert 

Kruset ning oma õuenõunikke valjude sõnadega ja sõitles neid 
lodevateks ja kergemeelseteks meesteks, kes ühest isandast ära ja teisele 
sülle olevat langenud ning ka teda selleks mänguks avatleda puudunud. 
Nende seas oli Christia-nus Schröpfer, hertsogi õuejutlustaja ja nõunik, 
peaaegu nende juhiks. 


58. Tallinna edaspidine piiramine venelaste poolt, 1570 
ja 1571. 


16. oktoobril jõudis pärale uus suur venelaste väehulk, keda nimetati 
opritšnikuteks. See salk märatses ja möllas jäledamini ja palju hullemini 
kui endised tapmise, röövimise ja põletamisega. Need uustulnud tapsid 
armetult palju inimesi aadlist ja lihtrahvast, kes tühjas Kiviloo lossis end 
peitsid ja eelmiste venelaste poolt puutumata olid jäänud. Nad lõid 
Telliskoplis Tallinna ees leeri üles ja raiusid seal toreda metsa maha ja 
hävitasid selle. Samal ajal süütasid tallinlased Kalamaja, kus seisis üle 
kahesaja eluhoone, põlema ja tegid need maatasa. 

Samal piiramisel mihklipäeva aegu tuli kaks kuninglikku 
sõjalaevastikku, üks Kalmarist ja teine Soomest, Tallinna alla reidile, et 
linnale abi tuua. Need sõjalaevad olid nii kaua reidil, kuni kõik laevad ja 
praamid Stockholmist ja Soomest siia ja tagasi purjetasid ja Tallinnale 
kõiksugu hädavajalist moona ja puid vedasid, ja ka selleks, et tallinlased 
seda kätteveetud vara takistamatult saaksid linna tuua. Siis oli linnus 
päästetud ja suutis hästi välja kannatada moskoviitlikke külalisi, kes 
kavatsesid seda kauakestva piiramisega näljutada. Sel ajal oli 

vahetpidamata laskmist laevadelt ja linnast vaenlase pihta, mida kõike 
kirjeldada on võimatu. 

Samal ajal mardipäeva paiku puhkes hirmuäratav taud Tallinnas ja 
kestis terve talve kuni kevadeni. Sellesse taudi suri üpris palju 
kodanikke kõikidest gildidest, samuti palju selle, noori sulaseid, naisi ja 
piigasid nõnda kiiresti nagu ei 

ühelgi katkuajal enne. Neid kõiki maeti ilma kellade helinata. Sest 
kellasid löödi terve piiramise ajal ainult jutluste puhul. See oli niisugune 
vihane tõbi, et see riisus inimestelt jalamaid meele, mõistuse ja keele. 
See taud mässas ja möllas ka Harjumaa talurahva seas päris hullusti ja 
seda nimetati lihtrahva suus venelase vitsaks või moskoviitlikuks nuht- 
luseks, mida venelased olevat maale toonud. Samal ajal võttis nimetatud 
taud üsna hirmsasti maad vaenlaste leeriski, millesse suri ka Conradus 
Burmeister, hertsog Magnuse kantsler, koos paljude teiste sakslaste ja 
venelastega. Siis läks liivimaalaste needus osalt täide. Liivimaal nimelt 
oli see üldiseks sajatuseks, iseäranis aadli juures: "Tulgu su peale kogu 
maailma hädad!" See needus tuli kahjuks liivimaalaste peale sel määral, 
et pea ühf.ki häda välja mõtelda ei saa, mis neid sellel muutuse ajal ei 
oleks tabanud ega kuhjaga nende üle tulnud. 

1571. aasta 12. jaanuaril tuli veel üks venelaste sõjasalk tugeva 
suurtükiväega ja tulimüüsritega. Need ehitasid 13. jaanuaril vastu ööd 
Püha Johannese ja Vaseveski vahele suures pakases kantsi ja hakkasid 
samal ööl linna laskma. Nad lasksid 16-ja 25-, ka 6-naelalisi kuule, kuid 
ei teinud inimestele suurt viga, vaid tabasid surmavalt ainult üht 
püssikütti vallil ja kaht vaest naist, lihaseid õdesid, ahju peal üheainsa 
pauguga. 

16. jaanuaril tegi venelane teise kantsi Viruvärava ette Pleekmäele. 
Sealt laskis ta tulekerasid ja kivikuulisid linna, aga ei kahjustanud ühtki 
maja ega inimest. 

17. jaanuaril võttis venelane toreda hospidali ehk rõugemaja ära ja viis 
sinna mõningaid suurtükke ja otsis seal varju. Tallinlased aga ei andnud 
talle pikka aega, vaid tungisid jalamaid samal päeval täie jõuga väljaja 
lõid vaenlastega lahingut. Kuna aga venelastel ehituse poolest palju 
edusam koht käes oli, kus vägev müür ühelt poolt ja tugev plank teiselt 
poolt neid hooneid ümbritsesid, kust nad suuresti vastu panid ja palju 
tallinlasi haavasid, siis tuli tallinlastel jälle linna taganeda. Kuid nad 
võtsid ühe vangistatud sakslase 

kaasa. Kui nad nüüd seda meest olid üle kuulanud ja kõik tähtsa 
vaenlase kohta teada saanud, siis tungisid nad õhtupoolikul kohe teist 
korda kõik tihedas salgas välja. Nad võtsid selle rõugemaja ära, peksid 
vaenlased sealt välja ja tapsid neist palju ning panid maja põlema ja 
tegid selle maatasa. 

30. jaanuaril põletasid tallinlased Kalamaja kiriku ja kiskusid selle 
maha, kuigi ilmaaegu. 


- 140 - 53 


3. veebruaril saatis venelane üle 2000 ree, röövsaagiga täislaaditult, 
leerist Venemaale. 

22. veebruaril tegi venelane veel ühe kantsi Köismäel Suure 
Rannavärava ees. Sealt ta laskis veelgi hullemini ja saatis enam 
kivikuulisid ja tulekerasid linna kui enne, ei teinud aga 
nimetamisväärset kahju. Ta laskis ainult ühe püssiküti Oleviste tornis ja 
ühe rootsi tingisõduri ning ka ühe mõisamehe Süstravallil maha, 
kellelegi muule kahju tegemata. 

22. veebruaril toodi Pommerimaa hertsogi Johann Friedrichi kirjad öösi 
üle müüri linna, milledes hertsog tallinlasi julgustas. Ta teatas neile, et 
Stettiini päeval, kus mõlemad võimumehed, Rootsi ja Taani kokku 
leppisid, tallinlaste peale olevat mõteldud. Sellest said tallinlased uut 
julgust oma kauakestvas kitsikuses. 

2. märtsil ehitasid vaenlased hirmuks ja ähvarduseks kolm 
laskeavadega palkidest välikindlustust Suure Rannavärava ette 
lubjaahju juures. Sealt aeti neid pea väljaja palgid veeti linna. 

5. märtsil tahtsid tallinlased vaenlast tõsiselt proovile panna, tungisid 
kahest kohast välja ja pidasid vaenlasega taplust. Siis sai vaenlane ühes 
neist paikadest, Viruvärava ees, kaunikesti kahju. Sel puhul said surma 
Elert Kruse poeg ja keegi Buddenbrokidest Riia piiskopkonnast ja üks 
Wrangel Tatrusest ning teisi vaenlasi, aadlist ja mitteaad-list. Sel ajal 
olid hertsog Magnuse Liivimaa mõisamehed väga julged ja hakkajad, 
nagu tahaksid nad tallinlasi sootuks alla neelata. 

Selle piiramise ajal leidis palju enam kokkupõrkeid aset, iseäranis 
Tõnismäe all kohtuhoone juures. Neid kõiki kirjeldada ei olegi vaja, kuna 
sõjamehed, noored sellid, majasu-lased ja poisid sinna jooksid nagu 
tantsule. Ning kuigi see kõvasti keelatud oli, siis ei hoolinud nad ometi 
sellest. 


59. Tallinna ja Paide piiramise lõpetamine, 1571. 


6. märtsil süütas vaenlane oma leeri põlema Ja läks sealt 
hommikutunnil minema pärast seda, kui ta 3 päeva vähem kui 30 
nädalat Tallinna all oli olnud. Seda päeva kästi Tallinnas pühitseda 
igaveseks mälestuseks. Ning siin läksid Jumal tänatud kõik moskoviidi 
riukad, salasepitsused, kavalus ja võtted nurja. Siis läksid venelased 
Narva teed pidi ja sakslased teist teed Paide poole. Paide all oli ka 
venelaste salk koos ühe lipkonna sakslastega kolmkümmend nädalat 
asunud. Aga Jumala armu läbi ja toonase Paide asevalitseja Herman 
Flemingi hoolsa valveloleku ja ettevaatlikkuse tõttu ei saanud nad 
midagi, vaid neil tuli niisama nagu teistelgi häbiga lahkuda. Hertsog 
Magnus aga valis Põltsamaa oma varjupaigaks, ja kuna Põltsamaa kõiki 
mõisame-hi ei suutnud ülal pidada, siis sai kaks lipkonda moskoviidi 

poolt Tartu püskopkonnas oma ulualuse talupoegade juures. Räägitakse, 
et mõlema piiramise puhul Tallinna ja Paide all olevat langenud 9000 
venelast. 


60. Viimased sepitsused Tallinna vastu. 


Veidi enne taganemist, kui vaenlased taipasid, et nende lootus ja 
kavatsus luhtuvad, mõtlesid nad veel järgmisi riukaid ja sepitsusi välja. 
Esmalt tuli Christianus Schröpfer, õuejutlustaja ja hea suuvärgiga mees, 
Tallinna alla Ja pidas taüinlastega läbirääkimisi ning kiitis seal väga 
suurvürsti voorusi ja tegi selle võimu ja väe veelgi suuremaks ja väge- 
vamaks, et tallinlaste peale mõju avaldada. Ning kui see ei 

aidanud, siis sepitsesid Johann Duve ja Elert Kruse, kuidas Tallinnas 
kogukonna seas mässu ja lahkheli tekitada. Sellepärast kirjutasid nad 
raele ja kogukonnale, et Tallinna saadikud Rakveres olevat neid sellele 
sõjale meelitanud ja õhutanud, sest saadikud olevat neile linna kätte 
lubanud, selle lubaduse peale olevat nad siia tulnud. Raad ja kogukond 
aga teadsid asjast küll teisiti. Liiatigi kirjutas Hinrick Boussmann ühe 
salakirja mõningatele oma sõpradele ja kälimeestele linnas. Selles teatas 
ta oma au juures, et Viiburi rajal rootslase ja venelase vahel sobitus 
käimas on ja et Rootsi kuningas tahtvat moskoviidüe Tallinna linna üle 
anda ja sel moel igavest rahu Soomele saada; sellepärast olgu tallinlased 
õigel ajal valvel, et niisugune asi rootslastelt ei saaks toime pandud; seda 
ta ei tahtvat ega võivat sügavast poolehoiust oma armsale kodulinnale 
nende eest peita. Lõpuks, kui kõik riukad ei aidanud, püüdsid nad ära 
minnes Rootsi valitsejate ja Tallinna linna käest vaherahu saada, mida 
neile aga ei antud. Sellepärast tungisid venelased Soome ja Hinrick 
Boussmann Harjumaale ja valasid oma viha ja vimma edaspidiselt vaeste 
maade peale välja. 


61. Mida Harjumaa toona suutis kannatada. 


Viimaks ei ole ka mitte päris ilmaaegu siin ära tähendada, missugune 
maa see Liivimaa on ja mida ta kõik suudab. Sest kuigi Harjumaa 
vaevalt kahekümnes osa Liivimaast on ja enne palju kordi moskoviidi 
poolt on laastatud, siis suutis ometi see ainus maariba nii palju, et ta üle 
30.000 venelase ja sakslase, kes seal kõik ilma armuta sõid, 30 nädalat 
söötis ja toiduga rikkalikult varustas, samuti ka Järvamaa ehk Paide 
maakond, kus ka paljud tuhanded venelasi sa-makaua asusid, 
arvestamata seda mida vaenlased mõnitu-hat reetäit vilja ja igasugu 
muud röövitud vara koos tuhandete veiste ja hobustega välja vedasid. 

Sellest hoolimata jäi küllalt järele, nii et mõlemad, aadlikud ja talupojad, 
lausu sid, et nad sellest kahjust ei hoolivat, kui ainult hullemat ei tule. 

62. Talupoegade õnnetu sõjakäik venelaste vastu, 1571. 


Samal kevadel, kui vaenlane maalt läinud oli, kogunesid talupojad 
Harju-ja Järvamaal, keda vaenlased puupaljaks olid röövinud, hulgaviisi 
kokku ja tungisid mitmel korral Virumaale, mis venelase alla kuulus, 
ning vedasid ühe saagi teise järele sealt välja, kuni nad lõpuks sisse 
kukkusid. Kui nimelt Rakveres ja Narvas asuvad venelased kuulda olid 
saanud, et talumehed tahavad jälle tulla, siis tugevdasid nad ennast. 
Ning kui talumehed tulid ja rohkem röövi silmas pidasid kui vaenlast, 
siis tungisid neile venelased kallale ja tapsid armetul viisil üle 600 mehe 
Moe oja ääres maha. 


63. Tatarlane põletab Moskva maha, 1571. 


1571. aasta taevaminekupühal, 24. mail, põletas tatarlane moskoviidi 
pealinna, Moskva sootuks maha. Selles tules hävis üle 40 000 maja, 
aadlikkude mõisa ja eluhoone koos kõikide kirikute ja aitadega ja 
hukkus 300 000 inimese ümber. Ning see tulikahju võttis ainult kolm 
tundi aega. Kui nimelt tatarlane kell kaheksa hommikul 4000 mehega 
pärale oli jõudnud ja tule sisse toonud, siis oli kell üksteist enne lõunat 
kõik tehtud. Selle üle peab küll imestama ja kõik inimesed, kes enne on 
Moskvat näinud ja ka tulikahju ajal linnas olid, peavad tunnistama, et 
moskoviidü oleks olnud võimatu, kui ta oleks tahnud linna meelega ise 
süüdata ja põletada, paljude päevade jooksul kõik nii põhjalikult maha 
põletada, nagu see seal kolme tunni jooksul sündis. Siin maksti 
moskoviidüe kätte, mida ta vaesele Liivimaale ja Soomele talve kestel oli 
teinud. 

64. Keiserlik Rooma saadik Liivimaal, 1571. 


1571. aasta 14. juunil tuli Jonas Offenbürger, keiser Maximilianus II 
legaat, Riiast merd mööda Tallinna ja ilmus 16. juunil raekotta ning 
avaldas Tallinna raele keiserliku ettepaneku. 


65. Edaspidine sõda mõisameestega, 1571. 


Kui hertsog Magnus Tallinna alt ära oli läinud ja Põltsamaal asus ja 
Põltsamaa maakond kõikide tema mõisamees-te kõrisid ja lõugu täita ei 

suutnud, nagu nemad seda harjunud olid, ja rahast puudus oli ja nad 
kellegi teise isanda poole üle ei tohtinud ka minna, siis läksid need viis 
lipkon-da lahku: kaks nende rittmeistrit, nimelt Hans vom Zeiz ja 
Reinold von Rosen, jaotati oma lipkondadega Tartu piiskop-konda 
talupoegade sekka laiali ja kaks rittmeistrit nimelt Johann Maydel von 
der Vollust ja Hinrick Boussmann, pandi koos nende mõisameestega 
Põltsamaa talupoegade kaela ning Jürgen Tisenhusen Rannust asus oma 
lipkonnaga Paide maakonnas Ubagalu külasse, kus nad ümbruskonda 
koorisid. Siis tuli see võõras, kes hundi metsatukast välja ajab, ja ajas ka 
Põltsamaa mõisamehed Tallinna, linna lõuendeid Pleekmäelt ja loomi 
linna alt karjamaalt ära näppama, et kehvik ka särgi selga ja iva hamba 
alla saaks. Siis krahmasid nad 9. juulil mõne tüki lõuendit ja mõningaid 
veiseid ja ajasid need endaga kaasa. Kuid kodanikud ja palgasõdurid olid 
nobedasti valmis neid taga ajama ja võtsid neilt loomad neli penikoormat 
linnast eemal, Delwichi mõisas, jälle ära ja kihutasid hulgused pakku. 
Pärast seda tungis Carl Hindrichsen, üsna noor mees ja rüütli poeg 
Kanka-sest Soomes, 300 rootsi mehega Järvamaale Põltsamaa vaenlasi 
pikemalt taga ajama, ruttas võsast ja rägast läbija langes ootamatult 
öösel Jürgen Tisenhuseni lipkonnale, kelle seas peaaegu kõik junkrud 
Liivimaalt olid, Ubagalu 

külas peale. Seal lõi ta nad kõik maha, tappis ja põletas neid 
taluonnides ja sai rikkaliku saagi. Nii tasuti Jürgen Tisen-husenile kätte, 
mida ta oma mõisameestega oma kodumaale kurja oli teinud. Ka selle 
eest tuli tal nüüd karistust kanda, et ta omaenda lihase õe kõige 
vennaliku armastuse ja tunde vastaselt oli lasknud kotis ära uputada, 
sellepärast et see üht kirjutajat armastama oli hakanud, temaga eksinud 
oli ja teda omale meheks oli tahtnud. 


66. Katk Tallinnas, 1571. 


1571. aasta suvel jakobipäeva aegu puhkes taas äge ja vali katku taud 
Tallinnas ja tervel Liivimaal. Tallinnas andis see taud end kõigepealt 
apteegis tunda ja lagunes siis kogu linnas laiali. Ja suri katku palju 
inimesi, noori ja vanu. Ja kuna see katku taud alguse sai apteegist, kus 
kõik inimesed muidu tröösti, abi ja rohtu otsivad, siis ei juhtunud see 
kahtlemata ilma iseäraliku Jumala seadmiseta. Kõikvõimas Jumal 
nimelt tahtis sellega näidata, et rohud ei suuda midagi kolme 
peanuhtluse vastu, nimelt katku, sõja ja kalli aja vastu, millega Jumal 
sõnakuulmatuid maid ja linnu nuhelda võtab, vaid et niisugustes 
hädades Jumala sõnale vastavalt paremaid rohtusid ei leidu kui 
patukahetsus ja meeleparan-dus ning vaga palve Kõikvõimsa Jumala 
poole, et ta seda karistust kergendaks. 

67. Reinold von Roseni asjatu mäss Tartus, 1571. 


Aastal 1571, 21. oktoobril, ühel pühapäeval, tahtis Reinold von Rosen, 
moskoviitlik rittmeister, Johann Duve ja Elert Kruse õhutusel Tartu 
linna äkilise kallaletungiga oma isandale ära võtta. Ning kui ta juba oma 
lipkonnaga linna oli jõudnud, siis arvas ta, et Tartu saksa kodanikud 
jalamaid 

tema poole üle minema ja koos venelasi peksma peaksid. Venelased aga 
kogusid end pea ja said Reinold von Rosenist jagu, nii et tema sõjamehed 
Jumalat tänasid, et nad taas väravast välja pääsesid. Reinold von Rosen 
aga ja mõned tema mõisamehed pidid selle eest kannatama ja nad raiuti 
tükkideks. Pärast seda tormasid venelased Tartu saksa kodanikkude 
majadesse, kes sellest midagi ei teadnud ja selles mässus täiesti süütud 
olid, ja tapsid peaaegu kõik kodanikud koos naiste ja laste ja kogu 
perega haletsemisväärsel ja koledal kombel maha ning riisusid ja 
röövisid nende majad tühjaks. Ja see tapmine ja rüüstamine kestis kolm 
päeva. Missugune vaev ja häda siis Tartus maad võttis, seda oskab iga 
mõüeja inimene küll arvata, seda oh aga võimatu kirjeldada. See 
kavatsus oleks Reinold von Rosenil võib-olla küll õnnestunud, kui ta 
oleks seda avaldanud teisele ritt-meistrile, Hans vom Zeizile, ja teda 
kaasa võtnud. Reinold von Rosen aga kas ei julgenud seda teisele 
usaldada või tahtis koos Johann Duve ja Elert Krusega au ainuüksi 
endale ja pidi siis ka jumalakartmatu kõrkuse ja mässu pärast karistust 
kannatama. Ning Kõikvõimas Jumal ei tahtnud ka, et Tartu linn ühes 
kogu piiskopkonnaga ära päästetaks sääraste kergemeelsete abinõudega. 
Kui aga Johann Duve ja Elert Kruse nägid, et kavatsus nurjunud oli, 
jätsid nad mos-koviidile oma vürstiseisuse pandiks ja põgenesid 
Poolamaale. Nõnda saadeti ka see Riia püskopkonna aadlikkude lipkond 
laiali ja maksti tasa ja Hans vom Zeiz ei tahtnud ka maksmist enam ära 
oodata, vald ratsutas minema. 


68. Magnus läheb Saaremaale tagasi, mõisamehed 
rootslaste alla, 1571. 


Kui nüüd hertsog Magnus Põltsamaal sellest loost kuulda sai, ja kuigi 
ta sellest midagi ei teadnud ja üsna süütu oli, siis kartis ta ometi 
suurvürsti umbusaldust ja kahtlustust. 

Sellepärast läks ta moskoviidi maa-alale kuuluvalt Põltsamaalt tagasi 
Kuressaarde ja pidas seal mõnda aega maja. Siis käis kahe järelejäänud 
lipkonna käsi Põltsamaal vee halvemini kui enne. Need olid nimelt 
samad, kes olid Tallinna lossi Rootsi kuninga käest äkilise löögiga ära 
võtnud. Sellepärast ei võinud nad Rootsi-ega Poolamaale minna, kuna 

mõlemad kuningad ühe mesti mehed olid. Lõpuks, kui Rootsi kuningas 
veel sõjavahekorras moskoviidiga oli ja tal sõjamehi tarvis oli ning 
äralangenud mõisamehed nüüd head ja kurja olid katsunud, siis 
halastas Rootsi kuningas nende peale ja võttis oma õelamad vaenlased 
jälle armus vastu. Ta andis neile nagu teistelegi, kes süüta olid, ausa 
palga ja ülalpidamise, seadis neid ausatesse ametitesse ega hakanud 
seda kätte maksma, mida nad rootsi meestele Tallinna lossis ja 
piiramisajal venelaste juhtimise all olid teinud. Nõndaviisi läks hertsog 
Magnuse ja tema mõisameeste senine ühine valitsemine seks korraks 
lahku. 


69. Liivimaalaste tühised lootused. 


Samal ajal, kui tartlased raske rõhumise alt ja Vene vangist jälle Tartu 
tulid, unustasid nad pea oma suure häda ja vaeva ja hakkasid oma vana 
metsikut, pillavat elu jälle peale, vaatamata sellele, et nad moskoviidi 
köidikutest ja ikkest veel täiesti pääsnud ei olnud ega ka maal veel rahu 
ei valitsenud. Sedasama nähti ja märgati ka palju teiste liivimaalaste 
juures. Sellepärast ei võinud Jumala õiglane karistus ni) pea lõppeda, 
nagu nad seda küll lootsid, ja kogu sõja kestel ja iseäranis algusel 
laususid nad aastast aastasse ühtesoodu: Tuleval suvel muutub kõik 
heaks. Ning kui suvi möödas oli, siis lootsid nad jälle järgmise suve 
peale. Nii jäid nad aastast aastasse igal ajal paremat lootma, kuid pidid 
alati halvemat ja kurjemat nägema. Ning igal suvel, kui laevad pidid 
tulema, igatsesid nad häid sõnumeid. Vahetevahel 

209 

liikusid head kuulujutud, milledest nad rõõmustasid, ja pärast seda, 
kui nende peale midagi ei sündinud, oli kurvastus seda suurem. Lõpuks, 
kui kõik nende lootused nurjusid ja asi ikka hullemaks muutus, 
trööstisid nad end vastamisi veel ainult surmaga. 

kuse oli annetanud ainult selleks, et teisi liivimaalasi tema abil petta ja 
võrku saaks püüda, ja tema selletõttu paljude juures halba kuulsusesse 
oli sattunud, siis tahtis ta mos-koviidi käest mitte üksi Tartu linna 
äkilise pealetungiga ära võtta, vaid laskis ennast pärast seda ka Poola 
kuninga poolt kõige oma hoole ja võimega moskoviidi vastu kasutada ja 
tegi sellele nõu ja teoga nii palju kahju, kui oskas ja suutis. 


TO. Johann Duve ja Elert Kruse järgnevad lood. 


Kui hertsog Magnus Põltsamaalt ära ja mõisamehed laiali olid läinud 
ning Tartu saksa kodanikkude vaene ja vilets eluolu ja rõõm ka üsna 
otsas oli, siis kirjutasid Johann Duve ja Elert Kruse Tallinna raele sel 
kujul: Kuidas nad kõiki läbirääkimisi, mida nad tallinlastega on 

pidanud, hea tahtmisega olevat alustanud ja ette võtnud; võtku 
tallinlased seda ainult heas arvamises neilt kuuldavaks ja märgaku seda. 
Et asjad põhjalikult aga hoopis teisiti on läinud ja lõpp ka teine on 
tulnud kui nemad lootnud ja uskunud, siis ärgu pangu tallinlased seda 
neile süüks, vaid salalikule ja petisele moskoviidile, kes aadlikke sisse on 
vedanud. Sest aadlimeeste meel ja mõte Tallinna linna ja kogu Liivimaa, 
nende armsa isamaa, vastu olevat alati laitmatu hea olnud. 

Pärast seda rändas Johann Duve Padisesse ja palus luba rahus 
Tallinna pääsmiseks; sest tema tahtvat mõningate asjade üle, mis linnale 
tähtsad on, nendega läbi rääkida. Tallinlased aga ei tahtnud teda 
kuuldavaks võtta ega oma linna lasta. Pärast seda tuli ka Elert Kruse 
Leedu seisuste saatkonnaliikmena.mis Rootsi kuninga juure 
läkitati.talve-päevil Tallinna alla. Kuid tallinlased ei tahtnud teda sugugi, 
kuigi ta legaat oli, linna sisse lasta, vaid tal tuli Pirita kloostrisse minna 
ja sealt Rootsi reisida. 

Pärast seda aega tekkis ka suur vaen ja lõhe Johann Duve ja Elert 
Kruse vahel ja nimelt sellepärast, et nende pojad teineteise surnuks 
pistsid. Johann Duve aga, kui ta lõpuks nägi, et moskoviit talle suurest 
kavalusest au ja rik- 

kuse oli annetanud ainult selleks, et teisi liivimaalasi tema abil petta ja 
võrku saaks püüda, ja tema selletõttu paljude juures halba kuulsusesse 
oli sattunud, siis tahtis ta mos-koviidi käest mitte üksi Tartu linna 
äkilise pealetungiga ära võtta, vaid laskis ennast pärast seda ka Poola 
kuninga poolt kõige oma hoole ja võimega moskoviidi vastu kasutada ja 
tegi sellele nõu ja teoga nii palju kahju, kui oskas ja suutis. 


71. Vene värbamised, 1572. 


Aastal 1572 läkitas moskoviit Jürgen Farensbecki kaudu, kes oli Nelfy 
isand, teadaande, et ta saksa mõisamehi jälle enda alla võtab ja 
Moskvasse viib ja tahab neid kasutada mitte ainult tatarlaste, vaid ka 
oma teiste vaenlaste vastu, nagu seesama teadaanne seda kinnitab. Selle 
kohaselt tõi Jürgen Farensbeck kogu lipkonna oma-ja väljamaa mõi- 
samehi moskoviidi juurde. Seda ei ole eales enne kuuldud, et 
liivimaalased ja väljamaalased nõndaviisi moskoviidi alla lähevad, nagu 
see neil aastatel sündis. 

Meie armsad vanad lõid moskoviiti nähes risti ette, aga paljud noored ja 
vanad liivimaalased nägid temas oma ülimat pääsu vaatamata sellele, et 
moskoviit vahet pidamata nende isamaad oli ahnitsenud ja avalikult 
teatanud, et ta ei tahtvat LiMmaad mitte enne rahule jätta, kui ta 
umbrohu, nimelt Liivimaa aadli ja kõik sakslased, Liivimaalt sootuks 
välja on juurinud. Siiski aitasid paljud liivimaalased suurest pimedusest 

ja mõistmatusest kõige oma jõuga selleks kaasa, et nad seda varemini 
saaksid jäljetult hävitatud. 


T2. Kuidas Magnus jälle venelaste poole pöördub, 1572. 


Aastal 1572 maikuus läks hertsog Magnus üsna salaja ja vaikselt taas 
moskoviidi alla. See juhtus pärast seda, kui hertsog oma saadikud 
Tallinna oli läkitanud vaherahu väljakauplemiseks ja venelasi ja 
sakslasi, kes talle kuni Lääne 

väinani vastu olid tulnud, jälle tagasi oli saatnud. Siis tekkis suur 
kuulujutt, et hertsogile antavat moskoviidi poolt Liivimaal 7 lossi, ja 
nimelt mitte kõige väiksemad. Seda aga pole seni veel sündinud. 


73. Rootslaste uued ettevõtted, 1572. 


Aastal 1572 1. augustil võeti Rootsi kuninga ja Söder-manlandi 
hertsogi Caroluse legaadid Tallinna raekoja ees vastu. Nende juhtnöörist 
selgus, et hertsog Carolus isiklikult arvuka sõjaväega, mitme tuhande 
mehe tugevuses Lii-vimaale moskoviiti kimbutama tahtvat tulla. Sellest 
oli tallinlastel suur rõõm, nii et paljud ütlesid: Nüüd alles algab meie 
õnn. Hertsog Carolus aga jäi teiste ettenägemata asjade pärast tulemata 
ja pool lubatud sõjaväest jäi tulemata. Siis alles algas tõeline linna ja 
maa õnnetus, nagu järgnevalt kirjeldatakse. 

Aastal 1572, 7. septembril jõudis Tallinna üks ratsa-ja jalaväelaste 
vägi, rootslasi ja sakslasi. Kui nad enese valmis olid seadnud, tungisid 
nad Rakvere alla ja pidasid seal venelastega taplusi, röövisid Virumaal 
ning said suure saagi härgi ja lehmi. Pärast seda läksid nad Põltsamaa 
alla, pidasid seal ka pisemaid taplusi ja kaotasid oma kõige parema 
suurtükimehe ning tulid härgade ja lehmadega jälle Tallinna. 

Samal ajal tungis Jürgen Uxel Padenurmest salga rootslastega 
Kuressaare alla ja nõudis suure ähvardamisega Kuressaare lossi 
allaandmist; ning kui ta veidi tõsisemalt pihta oleks hakanud, siis oleks 
see tal kahtlemata õnnestunud. Kuid ta võttis neilt Kihelkonna ja selle 
maakonna ära, mida kuressaarlased pärast läbirääkimiste teel jälle 
tagasi said. 


74. Kuidas Paide venelaste kätte langeb, 1572—1573. 


Aastal 1572, 16. detsembril asusid Rootsi kuninga sõjamehed, umbes 
5000 ratsa-ja jalameest, Põltsamaad piirama. 

Nad läksid kaudseid teid pidi Märjamaale ja sealt edasi Viljandisse 
röövima. Kaks kartauni koos püssirohu ja tinaga aga saatsid nad otse 
Paide poole teele; peale nende kahe pidi veel teisi suurtükke Paidest 
juurde toodama. Kuid need kaks kartauni ei jõudnud kaugemale kui 
Uuemõisa, 5 penikoormat Tallinnast, tulles sinna just jõulupühadeks. 
Samal ajal tuli Moskva suurvürst esimest korda isiklikult Liivimaale koos 
oma kahe poja ja 80.000 mehe ja paljude suurtükkidega. Sellest ei olnud 
rootslastel Tallinnas ja Paides mingisugust teadet, sellepärast et nad 
valvsad ei olnud ja mõtlesid, et nüüd hädaohtu ei ole. Rootslaste arvates 
nimelt ei oleks moskoviit pidanud pead tõsta julgema ajal, mil kuninga 
sõjavägi väljas on, ja kõik kõrgest ja madalast seisusest inimesed olid 
endale ette kujutanud, et moskoviit nüüd üsna jõuetu ja väeti on. 
Sellepärast ei hoolinud nad mingist valvest ega maakuulamisest. Aga 
enne, kui nad seda arvestasid, oli moskoviit isiklikult tugeva sõjaväega 
Rakvere juures, ent nii tallinlased kui ka härra Claus Akesen, väeülem, 
ning kõik sõjamehed Põltsamaa all ei teadnud siis sellest veel midagi. 
Ainult paidelased olid sellest midagi kuulda saanud ja ei tahtnud siiski 
uskuda, et hädaoht nii suur on, vaid arvasid, et see ainult mõni 
ringirüüstav salk on, kes võib-olla Uuemõisas asuvaid suurtükke luurab. 
Säärases muretuses saatis Hans Boy, asevalitseja, peaaegu kõik mehed 
lossist välja suurtükkidele üle 6 penikoorma kaugusele vastu. Sellega oli 
ta Paide lossi nii paljaks teinud, et vähem kui 50 kaitsevõimelist 
sõjameest sinna oli jäänud, arvestamata 500 lihtsat talupoega, kes lossi 
olid põgenenud. Hans Boy ei arvestanud seda, et moskoviidi sihiks ei 
olnud suurtükid Uuemõisas, vaid Paide loss ise; sellepärast oli moskoviit 
enne, kui Boy seda oli oodanud, oma täie sõjaväega Paide all. Hans Boyle 
ja tema meestele oleks paremini meeldinud, kui lugu teisiti oleks olnud. 

Kui Paide ümber oli piiratud, siis saadeti mõni tuhat venelast maad 
kuulama. Need tõmbasid kogu Harju- ja Järvamaa läbi ning leidsid palju 
inimesi kodunt eest; jõulupühadeks 

nimelt oli üks sugulane ja naaber teise juurde võõrusele tulnud ja 
naised olid oma kõige paremate riietega ja ehetega ehitud ja kõik viibisid 
suures muretuses, olid rõõmsad ja heas tujus. Siis langes moskoviit 
täitsa ootamatult nende kallale, tappis neid üpris palju ja küüditas 
tuhandeid, noori ja vanu, vangidena Moskvasse ja Tatarimaale. 
Missugune häda ja vaev siis Harju- ja Järvamaal valitses, seda ei saa ära 
rääkidagi. 

Aastal 1573, 1. jaanuaril, uue aasta päeval kell kaks pärast lõunat 
võttis moskoviit Paide kuningliku lossi ja tugeva kindluse tormijooksuga 
ära pärast seda, kui ta selle all oli üle viie päeva asunud ja lasknud. Sest 
kui ta evangelist Johannese päeval, kolmandal jõulupühal, ühel 
laupäeval lossi piiramist oli alustanud, siis sai ta selle järgmisel nel- 
japäeval kätte. Ning see juhtus nõndaviisi. Pärast seda, kui sõjaülem 
Claus Akesen oma meestega ringteid pidi Viljandi poole röövima oli 
tunginud ja 2 kartauni vähese rahvaga Paide teed minema saatnud, siis 

käsutas nimetatud sõjaülem oma väest 500 hobust suurtükkidele vastu. 
Sel ajal ei olnud tal aga veel teadet sellest, et moskoviit juba nii ligidal 
on. Ning kuigi asevalitseja Paides veidi sellest teadis, siis ei hoolinud ta 
sellest ometi suurt, vaid saatis mehed lossist suurtükkidele appi. Ja kui 
need mehed lossist ära olid ja venelane ligidal oli, siis tulid mõisamehed, 
nimelt need 500 hobusega, keda sõjaülem suurtükkidele vastu oli 
saatnud ja tahtsid enne venelast Paide lossi pääseda. Aga kuna aseva- 
litseja oma sõjamehed suuremalt jaolt minema oli saatnud, ja temal 
nüüd üsna vähe rootslasi lossis oli, siis ei julgenud ta saksa mõisamehi 
usaldada. Asemik nimelt kartis, et nad, kui nad sisse pääsevad, 
sedasama teevad, mida Claus Kurs-sel Tallinnas oli teinud; see oligi üks 
sakslane, kes asevalitsejat hoiatas, et ärgu lubagu ta mõisamehi lossi 
lasta. Kui nüüd nimetatud mõisamehed edasi pidid minema ja juba 
lahkunud olid ning moskoviit täie väega peale tungis, siis oleks lugu 
asevalitsejale küll teisiti rohkem meeldinud, kuid nüüd oli juba liiga 
hilja. 

Kui mõisamehed Uuemõisa suurtükkide juurde jõudsid, leidsid nad 
hulga ankruid õllega ja igasugu moona eest, mis leeri jaoks oli määratud. 
Nüüd hakkasid nad seal jalamaid kuni keskööni purjutama ja priiskama 
ilma mingit valvet määramata. Kui nad nüüd kõik täis olid, heitsid nad 
osalt seespool ja osalt väljaspool teivastara lahtisele väljale ilma 
mingisuguse valveta magama. Pea pärast seda tungis moskoviit, 5000 
mehe tugevuses, ligi ja oleks neid otse kurjal ajal üles äratanud, kui 
neist üks ei oleks välja läinud oma asja ajamaja moskoviiti näinud. Ning 
kui seesama kisa tegi, siis kargasid teised unest üles veel poolpurjuspäi, 
ja suutsid vaevalt oma hobuseid leida. Pasunamees hakkas puhuma, aga 
varsti oli üks venelane tal selja taga ja lõi tema pea pooleks, samuti ka 
mõnel teisel. Aga teised mõisamehed seespool teivastara, kelledel nüüd 
veidi parem seisukoht oli, kui nad kisa-kära kuulsid, olid pea valmis ja 
asusid väljale ja tungisid venelastele kallale. Nad lasksid ühe tähtsa tore- 
da moskoviidi lipumehe maha ühes teiste venelastega ja vangistasid 
kolm meest, kelle nad kaasa võtsid. Need kolm tunnistasid 
ülekuulamisel kui ühest suust, et suurvürst oma kahe poja ja 80.000 
mehega asuvat Paide all, samuti Holsteini hertsog Magnus väheste 
sakslastega. Kui nüüd mõisamehed Uuemõisas seda teadet kuulda said, 
siis ajas see nendele niisuguse hirmu sisse, et nad ei teadnud, missugust 
teed pidi Tallinna tagasi minna. Sellepärast lasksid nad kiiresti läbi võsa 
ja igasugu kõrvalisi teid pidi jalga ning vaatasid aina tagasi, kas 
venelased ehk nende kannul ei ole. Nõnda põgenesid nad Uuemõisast ja 
jätsid kartaunid, samuti Rootsi sõjamehed ühes junkur Arent Duvega, 
kelle oma see mõis oli, ning palju vaeseid talupoegi koos naiste ja lastega 
moskoviidile saagiks. Kui need mõisamehed koos vangistatud 
venelastega Tallinna jõudsid, siis said tallinlased alles teada, et 
suurvürst Paide all on. Seda siiski paljud ei tahtnud uskuda, vaid 
laususid, et pole häda, sest Rootsi kuninga vägi on väljas ja Paide peab 

vastu. Nii muretud olid kõik Rootsi alamad toona ses suures hädaohus 
ja vaesed 

talumehed, kes enne Unna olid põgenenud, läksid oma naiste ja lastega 
hulgaviisi linnast maale tagasi ja ei kartnud midagi kurja, kuna Rootsi 
kuninga sõjamehed lahinguväljal asusid. Ning kuigi nad oma silmaga 
ühe või kahe penikoorma kaugusele venelase tuld nägid, ei hoolinud nad 
ometi sellest ega tahtnud seda uskuda, vaid arvasid, et need on nende 
oma sõjamehed, mispärast siis ka venelased ja tatarlased neile 
nurjatumal kombel kaela tulid. Sõjamehed aga leeris Põltsamaa all, kui 
nad kuulsid moskoviidi laskmist Paide all, ei teadnud ka midagi sellest, 
vaid ütlesid enda vahel: Paidelased lasevad rõõmupaukusid Tallinnast 
tulnud kuninglikkude suurtükkide auks. 


Seda õudset laskmist ei oleks moskoviidil Paide all tarviski olnud, kuna 
ta ju hästi teadis et loss üsna nõrk ja sõjameestest lage oli. Aga kuna ta 
tormijooksuks arg sõdija oli, siis tahtis ta oma õnne ohtra laskmisega 
katsuda. Kui see tal aga luhta läks, oli ta sunnitud tormi jooksma, sest 
et ta rootslaste väljapääsu pidi kartma. Ta ei pruukinud aga toona suurt 
vaeva näha lossi tormiga võtmisega, kuna seal sõjaväge sees ei olnud. 


Kui nüüd venelased Paide lossi olid pääsnud, läks tapmiseks lahti, 
mille ohvriks langesid seal kõik, naised ja neitsid, aadlikud ja 
mitteaadlikud, välja arvatud mõningad vaesed talupojad; need nimelt 
olid kavalusest laskunud vangitornide keldritesse ja tõid ettekäändeks, 
et nad olevat vangistatud ja hertsog Magnuse Põltsamaa alamad; nad 
jäeti ellu ja vabastati luuletatud vangipõlvest. Asevalitseja Hans Boy koos 
paljude teiste rootslaste, sakslaste ja mittesaks-lastega viidi suurvürsti 
ette. See laskis neid elavalt ora külge siduda ja surnuks küpsetada, 
missugune küpsetamine Paide all kestis mõnda päeva. Ning tol ajal 
lamas igal pool Järvamaal nii palju surnukehi maas, et koertel, 
metsloomadel ja lindudel neid kaua veel kiskuda andis, sest seal ei olnud 
kedagi, kes neid maha oleks matnud. 

75. Venelased võtavad ka Uuemõisa, rootslased 
taganevad, 1573. 


11. jaanuaril võttis moskoviit Uuemõisa, kus need kaks kartauni 
asusid, ja vangistas seal Rootsi sõjamehed, kes patarei juurde olid 
jäänud, ja mõisa junkru ja kõik talumehed koos naiste ja lastega, 300 
inimese ümber, ning saatis junkru suurvürsti juurde Paide. Seal 
küpsetati junkur koos tema kälimeeste ja sugulastega tulel surnuks. 
Kõiki teisi, Rootsi sõjamehi ja talupoegi, noori ja vanu, hävitasid 
venelased Uuemõisas suitsu ja tulega. Pärast seda rüüstasid nad ni- 

metatud mõisa nii ära, et inimesel, kes sinna sattus, jubedusest juuksed 
püsti tõusid. 


14. jaanuaril läks sõjaülem Claus Akesen oma väega teele vaest rahvast 
Uuemõisas päästma. Ning kui ta Väitesse oli jõudnud, kolm penikoormat 
Tallinast eemal, võttis ta selles külas ühe venelase vangi. Sellest saadi 
teada, et Paide koos Uuemõisa ja patareiga on juba venelaste käes, ja ta 
andis õiglaselt nõu, et pööraku härra Claus Akesen on sõjaväega varsti 
tagasi, muidu läheb neü halvasti. Kui Claus Akesen ja sõjamehed seda 
kuulsid, pöörasid nad kiiresti läbi öö tagasi. Tallinlased aga, kui nad 
sellest vanelase teatest Paide lossi kaotuse kohta kuulsid, ei tahtnud 
seda ikka veel uskuda vaatamata sellele, et vangistatud venelane selle jä- 
rel suri. 


76. Karksi loss läneb venelase alla. Rootslaste võit 
Koluvere juures, 1573. 


Kui nüüd Moskva suurvürst Paide lossi kätte oli saanud ja sinna hulga 
sõjamehi paigutanud, siis jaotas ta oma vägeva salga kolme ossa. Ühe 
salga ja suurtükkidega, mida 

mitte hobused, vaid tema harkpüssimehed edasi ja tagasi pidid 
vedama, läks ta Venemaale ja jäi Novgorodi mõneks ajaks paigale. Teise 
salga saatis ta Karksi lossi alla mis samuti Rootsi päralt oli, ja sai selle 
lossi hirmutamise ja ähvardamisega kätte ning andis selle siis Holsteini 
hertsog Magnusele lääniks. 

Kolmanda salga saatis ta Läänemaale, et laastada kohti Haapsalu, 
Koluvere ja Lihula ümbruses ja nendesamadele lossidele ähvardades ja 
hirmutades kallale tungida. Kuid rootslased nimetatud lossides panid 
vapralt vastu ja ei hoolinud moskoviidi hirmutamisest ja ähvardamisest. 
See kolmas salk sai Jumala seadmise läbi Läänemaal suurt kahju. Kui 
nimelt härra Claus Akesen moskoviidi märatsemist ja raevutsemist ning 
kodanikkude palumist küllalt kaua valuga oli talunud, siis läks ta üpris 
julgesti oma sõjaväega, kuigi arvult mitte nii tugevaga kui enne, teele, et 
vaenlast otsida. Kui ta Koluvere lähedal venelase ees leidis, laskis ta oma 
ratsa eelväe salgal, mis koosnes enamasti liivimaalastest, esmalt kallale 
tungida. Ning kui need moskoviidi salgast läbi olid tunginud ja ei saanud 
või ei tahtnud venelaste suure arvu pärast enam Rootsi salga juurde 
tagasi tulla, siis läksid nad põgenema ja jätsid rootslaste salga veel 
vähemaks ja nõrgemaks. Nad põgenesid Tallinna, Pärnu, Vigalasse, 
Koluveresse, kuhu eales keegi pääseda suutis ja laotasid igal pool kurja 
teadet, nagu oleksid rootslased lahingus löödud. 

Sellest sõnumist läksid kõik kristlikud südamed nimetatud kohtades ja 
iseäranis Tallinnas ülikurvaks ja selle kurja teate mõju ja kurvastus 
kestis kaks päeva. Pärast seda andis Jumal parema kuulduse, nimelt, et 

väike Rootsi salk, kõik kokku mitte üle 600 ratsa-ja 100 jalamehe, oli 
enam kui 16.000 venelast ära võitnud ja 7000 tapnud ning teised pakku 
ajanud, nendele üle kahe penikoorma järele kihutanud ja kogu nende 
voori, 1000 reetäit igasugu hädavajalikku ja röövsaaki, neilt ära võtnud. 
Sellest sõnumist sai igamees jälle ülirõõmsaks. See lahing leidis aset 
Koluvere juures 1573. aasta 23. jaanuaril. 

Kui rootslased vaenlast olid löönud ja röövi ära jaotanud, jõudsid nad 
suure kiituse ja auga taas koju ning tõid üle 1000 moskoviitliku ruuna 
Tallinna. Süs oli Tallinnas hobuseid üsna odavasti saada ja soobli-ja 
nugisenahast kasukaid ühes vene tengade ja ehetega võis tihti näha. 
Rootsi sõjamehed pakkusid iga päev Tallinna turul igasugu asju 
röövivarast müüa. 


Siin võib näha, et venelasega saab küll toime, kui ainult vähegi tõsist 
hakkamist ja kindlust on. Moskoviit ei ole ka sugugi nii tugev, nagu seda 
paljud kõrgest ja madalast seisusest omale ette kujutavad. Moskoviit 
nimelt ei ole oma elu jooksul ainustki korda 3000 sakslast vägivaldselt 
lahinguväljalt minema peksnud, kui nad valmis olid vastuhakuks; kui 
sakslased aga tahavad jalga lasta ja ilma hädata põgeneda, siis on tal 
kerge neile järele kihutada. Sest kui härra Claus Akesen vähese rahvaga 
talle kaupa pakkus, siis oli moskoviit mängu kaotanud. 


Selles lahingus langesid ka mõningad rootslased, nimelt Rootsi 
rittmeistrid Jasper Larssen ja Jasper Nilssen, lipnik Wolmar Brakel, 
Ludwig Duve Uuemõisast, Jürgen Fyfhu-sen, Hermann Armnep, Tallinna 
tingisõdurite pealik Michel Schloier ja teised junkrud ja sellid. Siis läks 
härra Claus Akesen triumfiga Tallinna ja laskis palju moskoviitlikke lip- 
pe ja välisuurtükke enda ees vedada. 


TT. Magnuse pulmad. 1573. 


Aastal 1573, jubilate pühapäeval, kolmandal pühapäeval pärast 
ülestõusmise püha laulatati Holsteini hertsog Magnus suurvürsti 
sugulasega Novgorodis ja pidas pulmi. Neist pulmadest võttis ka Moskva 
suurvürst oma kahe pojaga osa ja oli üpris lõbu. 

T8. Pakane talv, 1573. 


Aastal 1573 valitses niisugune kõva pakane Lilvimaal, et neljapäeval 
enne nelipühi Inimesed veel üle jää Rootsist Tallinna tulid ja esimesel 
nelipühal Tallinna reid veel kinni külmanud oli, nii et vallidelt ja 
tornidest vaadates ikka veel jääd nähti. Ja saksa laevamehed, kes tol ajal 

merel olid ja Tallinna tahtsid tulla, tüürisid laevad Pakri alla ja tulid 
nelipühadel maad mööda linna. Alles pärast nelipühi, kui jää sulanud 
oh, järgnesid nende laevad sadamasse Tallinna alla. 


79. Šotlaste ulakus, 1573. 


Aastal 1573 augustis tuli kaks lipkonda šotlasi Rootsist Tallinna, 
pärast seda veel mõni lipkond. Lõpuks oli neid, ratsa-ja jalamehi ja 
igasugu šoti sulaste peret, üle 5000 mehe, kes Rootsis natuke raha olid 
saanud. Ning nii kaua, kui raha jätkus, pidasid nad head korda, nii et 
igamees neid kiitma pidi. Kui aga raha ära oli tarvitatud, siis oli nende 
heal korral ja selle kiitmisel ka ots käes ja nad norisid hädast aetuna uut 
raha. Kuna aga rahaga asi raske oli, siis lubati neil sööta hobusele ja 
toitu enesele talupoegade käest võtta. Kui neil aga nüüd see voli käes oli, 
siis ei tulnud mitte ainult talurahval, vaid ka kõikidel linna kodanikkudel 
ja elanikkudel, aadlikkudel ja mitteaadlikkudel, kannatada. Sest šot- 
lased võtsid aadlikkudelt, kodanikkudelt ja talumeestelt mitte ainult 
hädavajalikku sööta ja toitu, vaid ka nende vara ja vilja vägivaldselt ära. 
Ning mis vaesed talupojad olid ära peitnud, see pressiti neilt 
ennekuulmatu piinamise ja vaevamisega välja. Ja kuna šotlased pidid 
asuma väljaspool linna ja neid suuremal hulgal kindlusesse ei lastud, 
siis pidid sellepärast mitte ainult kodanikkude loomad kannatama, vaid 
ka kodanikud ise. Sest ükski kodanik või elanik, olgu ta kõrgest või 
madalast soost ei julgenud oma pead väravast 

välja pista. Keda šotlased kätte said, sel tuli oma kott rahaga, peale 
selle kuub ihult nendele jätta ja saagiks anda. Ning kui mõni kodanik 
tahtis midagi hädavajalikku oma majapidamiseks sadamast või maalt 
tuua, siis tuli tal mõned sõjamehed kaasa võtta ja seda nagu vägivallaga 
vaenlaste käest võtta. Kõike kokku võttes ei olnud see parem kui mõni 
vaenulik piiramine. Lõpuks tungisid nad lossi valitsejatele samal viisil 
kui kodanikkudele kallale ning lasksid ühel Tatsutaval lossihärral 
hobuse all maha. Kui sakslased nüüd nägid, et šotimaalastel kõik 
õnnestus, siis hakkasid nemadki nende eeskuju järgi tegema, nii et ei 
olnud enam vahet sõprade ja vaenlaste vahel. Kuidas tol ajal vaene 
talurahvas kaebas, ohkas, hädaldas ja valitsuse poole tasumise järele 
kisendas, kes kõike seda oma kohuse poolest oleks pidanud ära hoidma, 
seda on võimatu ütelda. 


80. Häda rootsipoolsete mõisameestega, 1573. 


8. oktoobril pidas härra Claus Akesen, sõjaülem, koos hiljuti Rootsist 
tulnud komissaridega läbirääkimisi mõisameestega sihiga, et nad end 

veelkord laseksid kasutda mos-koviidi vastu. Kuna aga täit palka veel 
kohal ei olnud, nagu mõisamehed lootnud olid, siis läksid nad nii 
kannatamatuks et neid vaevalt saadi rahustada. Lõppeks nõustusid nad 
selle tingimusega, et nad esialgu kuninglikud ehted saavad, 26.000 taalri 
väärtuses, ja ennast sellega sõjavalmis saevad; puuduva summa eest, 
mida nad osalt enne olid teeninud, osalt eelseisval sõjakäigu peal veel 
teenima pidid, antakse neile pandiks Haapsalu, Koluvere ja Lihula lossid 
koos kõikide juurekuuluvate maadega kuni järgmise aasta jaanipäevani; 
ning kui terve palk määratud ajaks ei tasuta, siis annavad nad 
needsamad lossid ühele kristlikule isandale ära, kellele tahes, välja 
arvatud moskoviit ja Holsteini hertsog Magnus. See oli komissaride otsus 
ja nõnda kinnitati see leping mõlemalt poolt pitseri ja kirjaga. 

81. Šotlased kalvinistidena, 1573. 


Aastal 1573 olid šotiastel, kui nad Tallinna asusid, omaenda 
jutlustajad ja nad pidasid jumalateenistust kalvinistliku korra järgi. 
Tähtsamad neist võtsid linnas ühe kodaniku tühja maja Hobuseostu 
uulitsa nurgal kasutusse ja lasksid seal oma vaimulikkudel jutlustada ja 
sakramente jagada kalvinistlikul kombel. See aga oli iseäralik Jumala 
arm, et šotlased saksa keelt ei osanud; muidu oleks nii mõnelegi 
inimesele nende ketserlus külge hakanud nagu nad mitte ainult selle, 
vaid samuti paljude teiste pahategude poole kaldusid. 


83. Rootslaste ja šotlaste sõjakäik. Asjatu Rakvere ja 
Toolse piiramine, 1574. 


1574. aasta 1. jaanuaril läks taas Rootsi sõjavägi venelase vastu sõtta. 
Siis läksid eelväe salgana sõjaülemad härra Claus Akesen, Bystadi 
rüütel, ja Pontus de la Gardie, Eik-holmi vabahärra ja rüütel, sõjarahva 
ja mõningate välisuur-tükkidega teele, šotlased aga ei tahtnud algul 
kaasa minna, vaid tahtsid Tallinna jääda ja linna valvata, sest paljud 
neist ei olnud väkke kutsutud, vaid olid poodnikud, markitandid ja 
hulkujad, kes omavoliliselt olid šoti sõjasalgaga kaasa tulnud. Ning nii 
kaua, kui maad, talupoegi ja kodanikke riisuda võis, olid nad kõik 
vaprad sõjamehed. Aga kui lahinguväljale vaenlase vastu tuli minna, siis 
ei olnud terve kolmandik neist väkke palgatud. Nendest reisisid paljud 
maad mööda ära, paljud nimetasid end ka markitantideks. Sellepärast 
tuli Rootsi meestel, kui šotlased mitte ühes ei tahtnud minna, jälle tagasi 
pöörduda ja šotlasi endaga kaasa võtta. 

3. jaanuaril läksid mõlemad, šotlased ja rootslased, välja sõtta koos 
Tallinna linna lipkonnaga, 21 jalameeste lip-konda ja 11 mõisameeste 

eskadroni, mis koosnesid sakslastest, rootslastest ja šotlastest. Šotlaste 
ülemaks oli Archibaldus, Dunrobini krahvi poeg Šotimaalt. See ratsutas 

ühes oma kaptenite ja pealikutega, kellede arv oli peaaegu niisama 
suur, nagu lihtsate sõjameeste oma, üsna nukralt ja kurvalt Tallinnast 
välja. Kõik nad läksid Rakvere alla, tormasid selle lossi peale, piirasid ja 
tegid seal kantse ja hakkasid alles 14 päeva pärast tormiks laskma. 

15. jaanuaril läksid suurtükid, nimelt 6 kartauni ja 2 tulemüüsrit, 
Tallinnast teele, mida tuli aadlikel ja kodanikel Rakvere alla toimetada. 
Tallinna linn andis ka lisaks kaks kartauni ja ühe tulemüüsri koos 
kõigega, mis sinna juurde kuulub. Kui suurtükid Rakvere alla pärale 
jõudsid, veeti need kantsidesse, mis juba kaks nädalat valmis olid, nii et 
venelasel küllalt aega oli antud kaitsevallide ehitamiseks, sest alles nüüd 
alustati laskmist. Ja kohe algul said mõlemad, suurtükimeister ja 
kantsimeister, ühestainsast lasust surma. Pärast seda läksid 
suurtükkidel rattad all katki ja kõik näis algul halvasti minevat. Kui nad 
nüüd jaanuaris kaks korda tormijooksu tegid, siis ebaõnnestus see neü 
mõlemal korral. 

2. märtsil tegid nad kantse teises kohas. Ning pärat seda, kui nad ühe 
torni olid purustanud ja kolmandat korda üsna ägedasti tormi jooksnud 
ja üle 1000 mehe rootslastest, šotlastest ja sakslastest kaotanud, tuli 
rootslastel asi kaotsiläi-nuks tunnistada. Siis hõiskasid venelased lossis 
tohutust võidurõõmust, sellest kibestusid saksa mõisamehed üpris ja 
pakkusid end tormijooksmiseks, aga sõjaülem ei tahtnud neile seda 
lubada. Kui see aga oleks sündinud, siis oleks lugu Rakverega küll teise 
näo saanud. 

Rootslased katsusid õnne ka sellega, et nad lossi alla kraavenkaevasid, 
mis samuti nurja läks. Nad olid seda nimelt liiga ettevaatamatult 
alustanud ja venelastele nähtavaks teinud, missuguses suunas nad 
kavatsevad kaevata. Sellepärast suutsid venelased kergesti nendele vastu 
kaevata ja Rootsi plaani vastu end kaitsta. Lõpuks katsusid rootslased 
ka tulevärgiga, aga ei saanud midagi ära tehtud, sest tulevärgimehed olid 
oma meistri koolist liig vara ära jooksnud. 

Kui nüüd sõjamehed Rakvere lossist jagu saamises kahtlesid, panid 
nad oma lootuse rüüstamisele ja röövimisele ja laastasid maid palju 
hullemini kui enne ning sõid need tühjaks. Niiviisi laastasid nad selle 
piiramisel ajal Liivimaa maid, nimelt Tartu piiskopkonda, Viru-ja 
Järvamaad ning palju teisi kohti ja rüüstasid neid niisama kui venelased 
ja tatarlased enne neid, tappes, röövides ja põletades. Siin sai nähtavaks, 
mida tuline, luua moodi sabaga täht aastal 1556 Liivimaa kohal 
kuulutas. 

15. märtsil katsusid rootslased oma õnne ka kolm penikoormat 
Rakverest Toolse rannal asuva lossi kallal. Aga kuna nad ilma laskmiseta 
kindlust tormijooksuga võtta tahtsid, siis kõrvetasid nad seal oma näpud 
ja jäid mõne mehe kaotusega häbisse. 

Selle piiramise ajal, 14 päeva enne tagasiminekut, sündis ka isesugune 
ja imelik lugu huntidega, kes mõnda aega igal õhtul järgemööda 
hulgaviisi leeri ette tulid hoolimata sellest, et seal asus suur kisav 
rahvasumn ja hakkasid seal jõledasti ulguma, nii et paljudel juuksed 
püsti tõusid. 


83. Šotlaste hale ots Rakvere all, 1574. 


17. märtsil aastal 1574 tekkis šotlaste ja sakslaste vahel leeris Rakvere 
all tüli, millest hirmus riid tekkis. Selles segaduses tapeti ja saadeti 
hukka üle 1500 šotlase, aga mitte rohkem kui 30 sakslast. See juhtus 
nõndaviisi. Kuna esmalt šotlasi sakslaste poolt palju pilgati, ühines 
šotlaste ülem Archibaldus oma pealikute ja lihtsõjameestega sakslastele 
samaga vastama. Nad tulid sellepärast täies lahingukorras oma leerist, 
võtsid suurtükid oma alla ja hakkasid saksa mõisameeste pihta laskma. 
Sakslastel hakkas sellest kõhe ja nad ei teadnud, mida šotlastest arvata. 

Šotlased hüüdsid ka rootslasi sakslaste vastu appi, rootslased aga ei 
tahtnud kummalegi poole lüüa. Kui aga sakslased nägid, et šotlastel tõsi 
taga on, siis olid nad ka pea 

löömavalmis ja tungisid ühiselt šotlastele kallele, kes oma pikkade 
püssitorudega ka mitte ei viivitanud. Lõppeks aeti šotlaste lahingukord 
lõhki. Siis tapeti neid hulgaviisi nagu lambaid, ja talupojad, kes samuti 
šotlasi ei sallinud, tulid sakslastele appi ja tapsid ka palju šotlasi, kes 
varju ja peitu olid pugenud. Nõndaviisi tapeti ja lasti maha üheainsa 
tunni jooksul üle 1500 mehe. Siis lasti ka nende ülema Archibalduse 
ihust kuul läbi, kuid ta jäi siiski ellu. Ka said haledasti surma peaaegu 
kõik šoti pealikud ja käsklejad, suured, toredad mehed, kes 
tormijooksudest järele olid jäänud. See tüli aga oli vaid saksa 
mõisameeste ja šoti palgasõdurite vahel tekkinud, kuna šoti ratsanikud 
ja rüütlid sellest osa ei võtnud; ning kuigi nad kõik sadulas olid, jäid nad 
ometi paigale -ja. vaatasid pealt, kuidas asi laheneb. Kui nad aga nägid, 
et sakslased peale jäid, saatsid nad vahemehi sakslaste juure ja lasid 
end vabandada, et nad sellest šoti palgasõdurite mässust midagi ei tea, 
ega ole ka nendega sakslaste vastu ühinenud; sellepärast võtku 
sakslased šoti rüütlite süütust arvesse ja ärgu tasugu neile teiste süü 
pärast. Seda võtsid sakslased nõnda ka vastu ja tõotasid neile rahu. 
Ülejäänud šoti tingisõdurid aga, kui nad nägid, et nende pool kaotanud 
oli, põgenesid jalamaid oma lipkonnaga venelaste juurde Rakvere lossi 
alla, kus neid suure rõõmuga vastu võeti. 

Siin pidasid sakslased ja šotlased, sama isanda rahvas, lahingut 
omavahel ja moskoviit sai võidu ja triumfi enda kätte. Kui šotlased aga 
seda mängu üks tund hiljem,vastu ööd oleksid alanud, siis oleksid nad 
üsna kergesti kõikidest sakslastest Rakvere all jagu saanud. Sest 

sakslased olid üpris purjus ja terve päev nõndaviisi joonud, nagu seda 
enne kogu piiramise ajal ei olnud juhtunud. Sest sel päeval maitses neile 
äsja saadud noosi peale jook hästi, mida nad peaaegu eluga oleksid 
maksma pidanud. Sotlasi aga, kes vaenlase juurde olid põgenenud, võeti 
siiski pärast rootslaste tagasiminekut vangi, kuigi neid esmalt oli hästi 
vastu võetud, ning viidi aheldatutena Moskvasse. Seal valetasid Rakvere 

venelased teistele Venemaal, et nad neidsamu šotlasi oma vaprusega 
tapluses olevat vangi võtnud. Need vaesed mehed, arvult üle 70, tapeti 
Moskvas üsna haledasti. See oli šotlaste õnn Liivimaal. 


84. Rakvere piiramise lõpp, 1574. 


25. märtsil hakkas härra Claus Akesen kogu leeriga Rakvere alt 
minema ja taganes sealt ära; missuguseks kurvastuseks ja 
südamevaluks meie poolel ja missuguseks venelaste rõõmuks ja 
hõiskamiseks, seda oskab iga mõistlik inimene küll mõtelda. 
Tagasiminekul märatsesid ja möllasid mõisamehed Harjumaal jõledasti, 
missugune maa muistsest ajast saadik ikka Tallinna lossi juurde 
kuulus. Aga paljud neist maahulgustest pidasid seda kõike moskoviidi 
maaks, peaasi, et nad aga vabalt röövida saaksid. Sellest sai ka 
moskoviit õhutust, et seda maad enda jaoks välja tingida. 


85. Miks venelased kindlustes nii tugevad on. 


Et aga venelased kindlustes nii vägevad mehed sõdima on, selle 
põhjused on järgmised. Esiteks, et nad töökas rahvas on ja hädakorral 
igasugu hädaohtlikuks ja raskeks tööks ööd kui päevad valmis on ja 
Jumalat paluvad, et oma isanda, suurvürsti, eest õndsasti surra võiksid. 

Teiseks on nad lapseeast peale harjunud paastuma ja vähese toiduga 
viletsasti läbi ajama; kui neil aga vett, jahu, soola ja viina on, siis saavad 
nad sellega küllalt kaua läbi, mida sakslane ei suuda. 

Kolmandaks, kui nad ühe kindluse, olgu see nii väike kui tahes, 
vabatahtlikult üle annavad, süs ei tohi nad enam oma pärismaale tagasi 
tulla; sest neid kõiki tapetakse seal suure häbiga ära ja võõrsile ei või ega 
taha nad jääda. Sellepärast 

panevad nad vastu viimse meheni ja lasevad end ennemini maha tappa 
kui end võõrale maale viia. Sakslasele aga on see ükstapuha, kus ta 
elab, peaasi, et tal aga küllalt õgida ja lakkuda on. 

Neljandaks oli venelaste juures kindluse käest ära andmine mitte 
ainult suur häbi, vaid ka surmapatt. Siiski juhtus nende juureski seda 
hiljem ka teisiti. Sest kui nad tõelist võimu ja väge enda ees nägid, siis 

tunti inimlikku nõrkust ja argust nende juures samuti nagu teiste 
rahvuste juures, ja nemadki andsid kindlusi üle. Lahinguväljalt aga 
põgeneda ja vaenlaste eest jalga lasta, see ei olnud venelaste juures mitte 
paha ega häbi. 


86. Häda Harjumaal ja Tallinnas, 1574. 


Aastal 1574, taevaminekupüha hommikutunnil tungisid kümme tuhat 
venelast ja tatarlast Harjumaale ja Tallinna alla. Seal põletasid nad maha 
peaaegu kõik külad, mis veel Tallinna ümbruses püsima olid jäänud. 
Samuti said nad suure osa röövitud loomadest, keda aadlikud, 
kodanikud ja talumehed Rakvere piiramisel Rootsi sõjarahvalt olid 
ostnud ja enda kätte saanud, tagasi ja ajasid loomad ära ning võtsid ka 
hulga rahvast vangi. Samal päeval vangistati ka oma mõisas ja küüditati 
Moskvasse auväärne mees, Bartholomeus Duve Kuusikult, raeliige 
Harjumaal. Moskvas seoti ta ora külge ja praeti tulel surnuks. 

Samal suvel märatsesid ja möllasid venelased ja tatarlased ööd kui 
päevad vahet pidamata Harjumaal ja Tallinna all ja tapsid inimesi öö 
aegu linna ees nende majades, aedades ja küünides ning võtsid vaeste 
talumeeste loomad javoo-rimeeste hobused linna ligidal karjamaalt ära. 
Nad pidasid kogu Harjumaad omaks kuni Tallinnani välja, nii et ükski 
aadlik tervel Harjumaal ei olnud enam oma mõisa või vara peremees ja 
talumeestel tuli kaks penikoormat linnast 

eemal rahukirjad Paide venelastelt võtta ja nii nendele samadele kui ka 
sakslastele, oma isandatele, maksu maksta. 

Sel ajal hakati Tallinnas ööd kui päevad ikka enam hä-dakella lööma. 
Siis tehti tallinlasi nii araks, et nad iga päev tornides mõned vahid 
pidasid, kelledel iga kord tuli häda-kella lüüa, kui venelased lähenesid. 
Tihti lõid need vahid ka siis kella, kui nad mõnd talupoega kaugelt nägid, 
ja tegid ilmaasjata kõik uulitsad lärmi täis. Siis kadus kõik rõõm tervelt 
maalt ja suured Liivimaa torupillid pidid peitu pugema. Missugune 
olukord tol ajal Tallinnas ja kogu Harjumaal valitses, seda ei saa lühidalt 
küllaldaselt kirjeldadagi, nii armetu ja haletsemisväärne, nagu see 
tõeliselt oli. Siis lausus üks kodanik teisele: "Saaksin ma ometi seda 
päeva näha, millal kord neist nahkkelladest, nimelt trummidest, lahti 
saab ja jälle talumeeste torupille kuulda saab ja ka need pikkades 
sukkades võõrad kord kaoksid ja pikkades pükstes külalised, nimelt 
meremehed ja laevnikud, jälle meü käiksid." Siin ei olnud ohkamisel ja 
kaebamisel otsa ega äärt. Siis kadusid ka kõik uhked vooderdatud 
meesterüüd ja kõik naiste uhked elustanud, käekotid, kuldketid ja ilu-ja 
pärlipaelad. Kõik see kallisvara sulas pikasukaliste võõraste tulemisega. 

87. Tallinna Roosiaed. 


Samal suvel aastal 1574 purjetas jällegi terve kogu Lüübeki laevu 
Narva. Siis seisid Tallinna kodanikud Roosiaias ja nägid valuga, kuidas 
laevad nende Unnast mööda purjetasid. Mõned aga trööstisid end 
asjatult ja ütlesid, et need olevat sõjalaevad, mis lähevad Narvat piirama 
ja tagasi võitma. 

Kuna Tallina Roosiaiast siin tihti juttu on, siis tuleb mul sellest ka 
veidike teatada. See Roosiaed asus Suure Rannavärava ees, üsna ligidal 
suurele linna kindlustornile nimega Paks Margareeta. See aed tõsteti 
headel aastatel kaupmeeste 

poolt mullaga kõrgeks tasandikuks ja meeldivaks väljavaate kohaks 
merele ja teistele kohtadele linna ümbruses, ning see aed oli ümberringi 
piiratud müüriga sigade ja teiste loomade sissetungimise vastu. Ja keset 
seda tasan-dikku seisis kõrge ja ilus roheline pikkade ja laiade okstega 
puu, mille aha ümberringi mõned pingid olid tehtud. Sealt vaatasidki 
inimesed iga päev suure rõõmuga, kuidas kõigi rahvaste laevad sisse ja 
välja purjetasid ja uhkesti löövisid ning iga kord, kui nad tulid või ära 
purjetasid, reidil vägevaid au- või rõõmupaukusid lasksid. Ning kui 
kaubaselid tahtsid laevale minna ja maalt välja purjetada, siis tulid neid 
kodanikud, sellid, naised ja piigad Roosiaeda saatma, kus siis rohelise 
puu all jumalagajätuks joodi, lauldi ja tantsiti. Lõpuks aga moskoviiüiku 
piiramise ajal tustiti see suurepärane lõbu- ja rõõmuaed ümber ja seUest 
sai leinaaed, millest tallinlased nüüd tegid suure kraavi ja valli. See asub 
paksu kindlustorni ees Suure Rannavärava lähedal. 


88. Mõisameeste ettevõtted. Lüübeki laevade 
kaaperdamine, 1574. 


18. juunil tulid mõisamehed oma varjupaigast röövi ahnitsemisest 
aetult jälle välja ja kihutasid maa Viljandi ja Põltsamaa ümbruses läbi ja 
põletasid külasid ja tapsid palju vaeseid talupoegi. 

Sel ajal tungisid nad ka Põltsamaa alevisse, süütasid selle ja tulid 
hertsog Magnuse õuenõunikule Diderick Farensbeckile Haimrest ja 
mõnele teiselegi selle mõisaperest kallale ja viisid nad vangidega endaga 
kaasa ning läksid siis jälle tagasi suure röövsaagiga oma varjupaika. 

Selsamal ajal kaaperdasid Rootsi kuninga sõjalaevad 16 Lüübeki 
kaubalaeva, mis tulid Narvast ja igasugu kauba ja kalliste 
karusnahkadega laaditud olid. Kuna aga nende laevade admiral vastu 
hakkas ja mõned rootslased maha laskis, 

vihastas ta rootslasi, millepärast tema koos mitme lüübeklasega tapeti. 
Ent kui teised lüübeklased seda nägid, tüürisid mõned nendest jälle 
Narva poole, mõned hüppasid paati ja sõitsid sellega Tallinna. 


89. Mõisameeste järgnevad lood, 1574. 


29. juulil aastal 1574, ajal, kui mõisamehed oma varjupaigas Viljandist 
ja Põltsamaalt toodud röövsaagiga lõbusasti elasid ja prassisid, tungisid 
venelased ja tatarlased, arvult mõned tuhanded, üsna kiiresti ja 
ootamatult nendele kallale, tapsid neist palju maha, võtsid vangi ja said 
suurema jao röövist koos paljude hobuste ja mõlsameeste sõjariistadega 
kätte ning tegid oma viimase kaotuse jälle tasa. Pärast seda tungisid 
needsamad venelased Märjamaa kiriku peale, kuhu paljud talupojad 
oma naiste ja lastega olid põgenenud, ja lasksid kirikuukse suurtükiga 
lahti. Siis kaitsesid vaesed inimesed end kooripeal ja pääsesid ära; kõik 
oma vaene vara aga, mis neil kirikus kaasas oli, tuli neil venelaste kätte 
jätta. Selle võttis vaenlane kõik ära ja vedas kaasa. 

Kui venelased ja tatarlased Läänemaalt läinud olid, siis käis 
mõlsameeste käsi üsna halvasti. Nad ei julgenud oma varjupaigas ühtki 
päeva vagusi olla. Sellepärast muretsesid nad väga vaherahu pärast, ent 
ei teadnud, kuidas seda saada. Lõpuks pidasid nad paremaks nii 
tugevalt kui võimalik jälle välja minna, lootes nõndaviisi venelasi rahu 
tegema sundida. Ja kuna Tallinna rael oma kodanikkude ja talupoegade 
pärast, kes nüüd heina ja toitu pidid koguma ja ta-livilja maha tegema, 
ka vaherahu väga tarvis oli, siis ühines raad mõisameestega, et mõlemad 
ühteviisi kasu loodetavast vaherahust saaksid. 

Sellepärast, kui mõisamehed nüüd välja olid läinud ja oma maal 
Kuimetsas leeri asunud, saadeti ka kaks Tallinna raehärrat, nimelt 
Hinrick Clodt ja Hermann Lukr, sinna, 

kus nad ühelmeelel voivoodile kirjutasid ja vaherahu palusid. Kui 
seesama voivood nende kirja peale üsna irvitavalt ja pilkavalt oli 
vastanud, siis oli rahulootus sootuks kadunud. 


90. Kelle peale et tohi lootma jääda. 


Sel ajal õpiti Liivimaal hästi mõistma prohvet Taaveti sõnu, kes ütleb 
nõnda (146. laul, v. 3): "Ärge jääge mitte lootma vürstide peale, sest 
nemad on inimlapsed ja ei saa avitada." Asi on nimelt tõesti nii, et 
liivimaalased sõja algusest saadik jäid lootma nii mõnegi isanda ja vürsti 
peale Ja sellega väga eksisid. Nendest lootsid nimelt paljud Rooma keis- 
rile ja Rooma riigile, kuna Liivimaa kuulus muistsest ajast peale Rooma 
riigi juurde. Ning paljud otsisid tuge Taani kuninga juurest, kuna see 

mõningaid Liivimaa kohti omaks oli kuulutanud ja ka igal aastal oma 
legaate moskoviidi juurde saatis. Paljud lootsid ka Poola kuningale, kuna 
see samuti oli mõningaid kohti Liivimaal enda alla võtnud. Mõned jäid 
lootma ka Saksa meistri peale, kuna Liivimaa oli kuulunud Saksa Ordu 
juurde, ja teistegi isandate ja vürtside peale. Ning kui hertsog Magnusele 
moskoviidilt lootusi anti, et ta Liivimaa kuningaks saab, siis jäi hertsog 
peaaegu kõikide liivimaalaste ainsaks troostiks ja varjupaigaks, 
missuguse isanda alla nad hulgaviisi läksid. Ent Rootsi kuningat ja tema 
poolehoidjaid, aadlikke ja mitteaadlikke, peeti hertsog Magnuse meeste 
poolt kõige nõrgemateks; ja hertsog Mag-nuse poolehoidjad arvasid end 
olevat paremas olukorras kui kõik Rootsi, Poolaja Taani alamad ja 
pidasid kõiki teisi õn-netuiks ja armetuiks. Ning kui nad nüüd ka 
kahtlemata hakkasid hertsog Magnuse valitsemises, siis otsisid mõned 
oma troosti ja varjupaika moskoviidi, nende meelest kõige tugevama ja 
vägevama juurest. Ent mõned andsid ennast jälle Rootsi kuninga alla ja 
leppisid Rootsi valitsejatega Tallinnas ära. Lõpuks, kui Rootsi kuningas 
Jumala armu läbi ja kõikide liivimaalaste mõistmise ja arusaamise vastu 

moskoviidi üle võidu sai, siis andsid nad ennast kõikidest kohtadest 
jällegi auväärse Rootsi kuninga alla, kes viimases lõpus nende kõige 
paremaks isandaks sai. 


91. Mõisameeste kuriteod, 1574. 


Paide voivoodi vastuse peale lahkusid Kuimetsa mõisamehed pärast 
selle maa lõplikku laastamist ja riisumist ja asusid jälle Uuemõisa leeri, 
kus nad kõige kristliku valitsuse ja kombe vastaselt pidasid maja 
maahävitajatena. Neid mõlemaid eelnimetatud kohti, Kuimetsa ja 
Uuemõisa, koos terve Harjumaaga peeti, kuigi nad ammust ajast saadik 
Tallinna lossi juurde kuulusid, ometi nende poolt vaenlaskoh-tadeks 
selleks, et nad aina vabalt röövida ja hulkuda saaksid. Nii röövisid nad 
vaestelt talumeestelt kõik loomad ja vilja ja käisid vaeste inimestega 
hullemini ümber kui venelased ja tatarlased, nii et kõik nende kohtade 
talumehed ütlesid, et neile küll sagedasti venelaste ja tatarlaste poolt 
kallale on tungitud, need aga ei ole neid süski kõikide oma 
röövkäikudega nii puupaljaks riisunud nagu saksa mõisamehed selle 
ainsa käiguga. Viimased nimelt kaevasid salajased koopad mullas lahti 
ja võtsid kõik ära, mis vaene rahvas teise vaenlase eest sinna peitu oli 
pannud, ning peksid vilja põllul ja vedasid ära. Nõndaviis; röövides 
andsid nad Tallinna maid venelasele rohkem ära kui et nad neid vene- 
lase vastu kaitsnud oleksid. Siiski ei olnud nad kogu selle sõja jooksul 
mitte kordagi nii julged, et nad üle Liivimaa püri Vene pärusmaadele 
oleksid tunginud, vaid tõendasid oma vaprust ainult Liivimaal Tallinna 
ümbruskonnas röövimise ja hulkumisega ja nõudsid siiski iga kuu suurt 

palka. Kui neil aga tuleks maksta kõige röövi eest, mida nad Rootsi ku- 
ninga maadel krahmasid ja võtsid, siis ei peaks nad oma palgaga kaua 
läbi saama. 

Ent vaeste vüetsate inimeste ohkamine Jumala poole ja tasumise järele 
kisendamine kandis siiski kaunikesti vilja, 

sest mõisamehed oma varjupaikades Haapsalu, Koluveres ja Lihulas 
kisklesid iga päev nagu koerad ja tapsid üksteist. Üsna palju neist löödi 
ka venelaste poolt maha ja võeti vangi, rääkimata teisest nuhtlusest ja 
vaevast, mis neid veel tabas. 


92. Rootslaste õnnetus Narva all, 1574. 


Aastal 1574, sügisel, sõitsid Rootsi kuninga sõjalaevad Narva 
moskoviiti kimbutama. Aga see ei õnnestunud siin sel ajal paremini kui 
teistel käikudel ja ettevõtmistel. Kui nad nimelt Narva all reidü asusid, 
tõusis tohutu torm, mis laevad laiali ajas ja admiralilaeva randa paiskas. 
Selle laeva meeskond sai peaaegu täielikult hukka, nende seas ka aadlik 
Meisseni maalt, nimega Antonius Ploch. See sattus elavalt moskoviidi 
kätte ja poodi kauakestva vangipõlve järele Narvas. 


93. Rootsi-Taani läbirääkimised Padises, 1574. 


Selsamal ajal saatsid Saaremaa Taani valitsejad Kuressaares mõned 
volinikud Padisesse, Rootsi valitsejatega läbi rääkima Tallinna linna ja 
kogu maa heakäekäigu üle. Süs läks ka kaks Tallinna Rootsi valitsejat, 
nimelt Carl Hindrichsen Kankasest ja Hans Berentsen Forest, koos kahe 
raeliik-mega, nimelt Peter Möller'i ja Hermann Lukr'iga, Padisesse 
kuressaarlaste arvamist kuulama. Siis teatas Johan Uxel Menzist 
Tallinna härradele teiste punktide seas ka seda: Et ta olevat olnud 
Taanimaal, kus ta ka näinud Rootsi legaati, kellelt Taani kuningas 
pärinud, kuidas olevat Liivimaa sõjaga; sest olevat kuuldud, et Rootsi 
kuningas kaotavat ühe lossi teise järele. Ning kui Rootsi kuningal sellest 
abi oleks, siis tahtvat tema, Taani kuningas, omaenda kulul saatkonna 
läkitada moskoviidi juurde ja rahu nõutada. Sellele ei 

olevat Rootsi legaat midagi vastanud ega ka kuningale tänu ütelnud, 
millest kuningas olevat väga imestanud Ja suuresti pahandanud. 
Sellepärast olevat see tema, Uxeli, nõu, et kirjutagu tallinlased nii pea 
kui võimalik Taani kuningale, et ta neile moskoviidilt rahu või vaherahu 
püüaks saada. Taani kuningal nimelt olevat moskoviidiga igavene rahu 
ja rahulepingusse olevat ka kirja pandud, et mis Taani kuningal 

Liivimaal käes on, see jäägu temale ning mida ta edaspidi veel Liivimaal 
kätte saab, see olgu ja jäägu kaasa arvatud igavese rahu alla. 


94. Rootslaste tülid mõisameestega, 1574. 


25. oktoobril jõudis härra Hinrick Claussen märksa suure varaga, mis 
eelmisel suvel lüübeklaste käest ära oh võetud, Tallinna. See oli 
mõteldud mõisameeste rahustamiseks, et Läänemaa lossid, mis nende 
käes pandiks olid, Rootsi kuninga käest mitte ära ei läheks. Seda vara ei 
tahtnud enamik mõisameestest mitte vastu võtta, kuna sellest ei 
jätkunud nende nõudmiste täieks tasumiseks. Kuid nad olid nõus seda 
arve peale võtma tingimusel, et härra Hinrick Claussen neile vaherahu 
moskoviidilt välja toob. Aga seda ei saanud härra Hinrick Claussen neile 
lubada. Sellepärast tõrkusid nad midagi sellest varast vastu võtmast, 
vaid püüdsid mõnd teist isandat leida, kellele nad Läänemaa losse 
võiksid üle anda. See oli enamuse kavatsus. Ritt-meistrid aga ja vähesed 
mõisamehed võtsid vara tõrkumata vastu. Sellest tekkis suur tüli ja 
lahkuminek nende vahel. Siis ei tahtnud kuus rittmeistrit äralangenud 
mõisameeste plaaniga nõustuda, vaid jäid vähemusega Rootsi kuningale, 
oma isandale, truuks. Lõpuks asutas üks ritt-meistritest, nimelt Hans 
Wachtmeister, ühe lipkonna ning kutsus neid mõisamehi, kes oma 
isandale truuks olid jäänud, aadlikke ja mitteaadlikke, välja- ja 
kodumaisi, oma lipu alla. Siis määrati talle Hertwich Leidebuhr 
leitnandiks 

ja Mauritz Wrangel Idaverest lipnikuks. Need mõisamehed olid terve 
sõja läbi vaprad ja tõid ühes Rootsi mõlsameestega Liivimaale palju 
kasu. 


95. Riialased katsuvad Tallinnat Poola alla viia, 1575. 


Aastal 1575 läkitasid Riia piiskopkonna losside foogtid oma kirjutaja 
Tallinna järgmise ettepanekuga: kuna nad kuulda olevat saanud, et 
tallinlased suures mures ja hirmus on moskoviidi pärast, ja et nad 
kõigist maha jäetakse, siis pidavat nemad, foogtid, seda heaks ja 
kasulikuks, et tallinlased end Poola krooni kaitse alla annaksid. Ning kui 
nad seda teha kavatsevad, siis tahtvat foogtid moskoviidi juures seda 
läbi viia, et ka tallinlased koos Leedu ja Poolaga viieaas-talise vaherahu 
osaliseks saaksid. Aga ajal, kui raad kaalus, missugust vastust sellele 
anda, tuli kuri sõnum venelase tulekust. 

96. Mõisamehed müüvad Läänemaa Taanile ära. 
Venelaste lähenemine, 1575. 


1575. aasta 12. jaanuaril tulid mõned komissarid, kellede juhiks 
Kuressaare asevalitseja Claus von Ungern oli, Läänemaale Haapsalusse, 
Haapsalu, Koluvere Ja Lihula losside pärast mõlsameestega Taani 
kuninga nimel läbi rääkima. Sest neid losse tahtsid nimetatud 
mõisamehed Rootsi kuninga käest lahti kangutada ja mitmed neist olid 
neid losse juba hertsog Magnusele lubanud ja tõotanud. Sellepärast 
astus Claus von Ungern vahele. 

22. jaanuaril toodi kohutavaid teateid moskoviidi tulekust ühe 
usaldusväärse talumehe kaudu. Peale selle tuli ka kindel sõnum, et kõik 
Paide venelased olevad asunud Rak-veresse suure väehulga juurde. See 
hulk seisis peaaegu kaks nädalat palgal, nii et ei saadud kindlaks teha, 
kuhu 

nad võiksid minna. Ning kuna venelased nii kaua viivitasid, siis arvasid 
paljud tallinlased, et need on üle mere Soome tunginud. Sellest 
muutusid vaesed talupojad nii muretuteks, et mõned hoolimatusest, 
mõned aga sööda puuduse pärast koos loomade ja naise ja lastega 
hulgavüsi maale tagasi läksid. 

25. jaanuaril anti Haapsalu, Koluvere ja Lihula lossid kauakestvate 
läbirääkimiste järele endiste Rootsi mõisa-meeste poolt Claus von 
Ungernile üle, kes need Taani kuninga Fredrik II nimel vastu võttis 
lubadusega, et ta neile kogu nende saamata jäänud palga tulevaseks 
jaanipäevaks ära maksab ja neile vahepeal ka rahu moskoviidi käest 
nõutab. 


97. Venelased Tallinna all, 1575. 


30. jaanuari pühapäeval Septuagesimae (tuhkapäeval) enne lõunat 
jutluse ajal näitas end moskoviit Tallinna all kõige väega. Osa neist pidas 
tallinlastega terve päeva pisikesi taplusi. Suurem hulk läks Hirvedest 
sealpool Kivimäge Unnast mööda nagu mesüaste sülem Järveküla poole 
üle järve ja asus leeri Treidensbuschis, hea penikoorma kaugusel 
linnast. Samal päeval põletasid nad ümberringi, ei heitnud armu ka 
Pirita kloostri eluhoonete peale ja võtsid isegi kloostri neitsid vangidena 
kaasa, mida nad enne kunagi ei olnud teinud. Sel päeval tungis venelane 
ka kõikide vaeste talupoegade kallale, kes hiljuti muretusest ja sööda 
puudusest oma loomadega linnast maale olid asunud. Tallinlased aga 
tegid endale ise ilma sunnita suurt kahju, kiskusid oma aiad, küünid ja 
majad väljaspool linna maha, peale selle kõikide kalameeste majad. Ning 
mida nad kiiruses maha kiskuda ei saanud, see süüdati ja põletati ära, 
sest et nad piiramist kartsid. 

31. jaanuaril tuli hommikul üle 1000 venelase ratsa linna alla ja 
pidasid pisikest laskmisetaplust. Selle ajajooksul läks terve leer teele ja 
kadus ühes järelväega, et taUinlased neile järele kihutades neilt voori ära 
ei võtaks. Kui nad nüüd kõik ära olid, siis jooksid talupojad linnast 
leeriplatsile ja tõid endale palju härgade päid, mida venelased ära olid vi- 
sanud, linna toiduks, peale selle veel palju härgade ja iseäranis rohkesti 
hobuste nahku, mida tatarlased seal tapnud ja nende liha pooltoorelt 
õginud olid. 


98. Edaspidine venelaste rüüstekäik, 1575. 


Siis läksid venelased ja tatarlased esmalt Läänemaale Haapsalu alla ja 
laastasid teel kogu Padise maad ühes Padise ja Keila rannaga jõledasti, 
tapsid inimesi ja viisid üsna palju vangidena ära. Ning kuigi venelane 
neist paigust sagedasti ennegi üle oli käinud, siis ei olnud ta seda ometi 
eales nii kohutavalt teinud kui seekord. Sest Kõikvõimas Jumal seadis 
sellele maale ka seda karistuseks, et kogu selle talve jooksul üsna vähe 
lund oli sadanud. Sellepärast ratsutasid venelased ja tatarlased otse 
igale poole juurde ega küsinud ühestki teest. Nad ei ratsutanud mitte 
ainult külasid ja maid mööda, vaid ka võsast, rägast ja padrikutest läbi, 
kust nad hunte, karusid ja igasugu metsloomi välja ajasid. Nõndaviisi 
tuhnides otsisid nad igal pool inimesi ja kariloomi. Sel ajamisel olid neüe 
Jumala ilm ja tuul ja kõik elemendid päri ja ükski inimene maal ei 
mäletanud nii vähest lund sellel aastaajal nagu seekord. 

Edasi läksid nad Haapsalu alla ja pidasid tulevahetust mõisameestega, 
kes nüüd Taani all olid, ja läksid seks korraks Haapsalust mööda. 
Järgmisel päeval aga tuli suur osa neist tagasi ja põletas öö ajal mõned 
majad alevis maha. Vastu hommikut tungisid lossi mõisamehed jäUe 
välja ning julgesid liiga kaugele minna. SeUepärast löödi neist mõned 
maha ja võeti üle 30 vangi, kes Moskvas haledasti ära tapeti. Selsamal 
ajal, mulal ülejäänud mõisamehed jälle Haapsalusse taganema pidid, 
tekkis seal nii suur hirm ja tunglemine 

lossi väravate ees, et paljud tugevad inimesed suures tõuklemises ja 
hirmus surnuks suruti. 

Sel puhul laastasid venelased ja tatarlased üpris haletsemisväärselt 
maid ümber Haapsalu, Koluvere, Lihula, Padise ja Vigala, samuti 
Saaremaad ja Hiiu, Muhu, Vormsi saari ja Noarootsit, välja arvatud 
Kuressaare maakond. Seal röövisid nad aina hobuseid ja inimesi, ei 
hoolinud aga suurt härgadest ja lehmadest, kuna nad ei suutnud neid 
nii kiiresti endaga kaasa ajada. Kui nad nüüd nii omavoliliselt nimetatud 
kohtades olid toiminud, tungisid nad ruttu Pärnu alla, sealseid maid läbi 
puistama, ja põletasid Vana-Pärnu ühes kirikuga maani maha. Siis 
kartsid Uue-Pärnu kodanikud väga piiramist ja süütasid ja põletasid 

sellepärast ise kõik majad väljaspool linna maha. Kui aga venelased öö 
läbi mitte väga kaugel Pärnust olid asunud ja mõningaid Saksa laevu 
öösel Pärnu all ära põletanud, siis läksid nad järgmisel päeval Pärnust 
mööda Salatsi ja teiste kohtade poole, haarasid palju inimesi, tapsid ja 
viisid neid vangi. Siit võib näha, kui palju Riia foogtide viieaastane 
vaherahu väärt on, millega nad Tallinat enda poole meelitada tahtsid. 
Tõbi, mis tallinlastel küljes oli, oli neile endile lähemal kui foogtid ar- 
vasid. 


99. Hertsog Magnuse pakkumine Tallinnale, 1575. 


2. märtsil tulid kirjad hertsog Magnuse käest Põltsamaalt tervele 
Tallinna kogukonnale. Nendes kirjades palus ta' kristlikkude saadikute 
kaudu, et tallinlased lakitagu mõni mees enda seast tema juurde 
Põltsamaale. Seal tahtvat ta nendele head nõu anda, kuidas ette varuda 
tulevasele õnnetusele ja hädale, millest see praegune rüüsteretk ainult 
algus on. Tallinlased aga ei soovinud tema nõu tarvitada. Sedasama 
kirjutas hertsog ka pärnulastele ja pidas nendega ka veel pantvangide 
abil läbirääkimisi. Pärnulased aga ei mõtelnud samuti tema soovi järgi 
käia. 

100. Võitlus Salatsi pärast, 1575. 


Aastal 1575 märtsikuus võtsid hertsog Magnuse mõisamehed ühes 
mõnede venelastega Salatsi mõisa ära ja kindlustasid seda selleks, et 
läbipääsu Riia, Tallinna ja Pärnu vahel takistada. Selle mõisa võtsid Riia 
piiskopkondlased 
nendelt jälle tagasi. Lõpuks jäid venelased sinna üksi pesitsema ja mõis 
jäi ka neile. 


101. Vaherahu Soome pärast, 1575. 


Aastal 1575 nelipühade päevadel reisisid Rootsi volinikud Viiburi piirile 
venelastega rahu pärast läbi rääkima. Siis oli tallinlastel suur lootus, et 
nüüd ometi kord rahu toime tuleb. Ent venelane määras vaid enda kasu 
silmas pidades kaheaastalise vaherahu ainult Soomele ja jättis 
tallinlased kõrvale. Nõnda läks tallinlaste lootus jälle nurja. Selle rahu 
sõlmis kaval vaenlane selleks, et tal Soome poolt külg vaba oleks sel ajal, 
kui ta Pärnut kavatses piirata. Vaherahu ta aga ei pidanud kauemini kui 
tema kasu nõudis, ja tungis selle kahe aasta jooksul ka Soome, röövis 
seal ja põletas ning küüditas palju rahvast. 

102. Vene saadikud ja tulekahju Kuressaares, 1575. 


7. juunil tulid moskoviidi saadikud Kuressaarde ja purjetasid sealt 
Taanimaale. Samal 7. juunil, kui need võõrad külalised pärale jõudsid, 
tekkis Kuressaares säärane tuli, et pool alevikku ja kõige paremad majad 
seal maani maha põlesid, mille üle moskoviidi saadikud väga naersid ja 
hõiskasid. Need aga, kes oma majadest ilma jäid, ei suutnud küll 
naerda. Seda tulekahju just venelaste tuleku ajal pidasid paljud kindlaks 
suure tuleva õnnetuse märgiks ja ettekuulutuseks. 

103. Kuidas mõisameestele tasuti, 1575. 


Jaanipäeva aegu kutsuti kõiki Haapsalu, Koluvere ja Lihula mõisamehi 
Claus von Ungerni poolt kirja teel Kuressaarde oma tasu seal vastu 
võtma. Sinna aga nad heameelega minna ei tahtnud, sest nad oleksid 
oma palga-parem oma varjupaigas vastu võtnud. Ent lõpuks reisisid nad 
kõik sinna. Siis kirjutas Claus von Ungern ka Taimina kodanikkudele, et 
kui Tallinnas kedagi on, kelledele mõisamehed võlgu on, siis ilmugu nad 
tasu maksmise ajaks Kuressaarde, mis siis ka juhtus. Ning kui kõik 
mõisamehed Kuressaarde jõudsid, lootes palju raha saada, siis pandi 
neile kõige ootamise ja lootuse vastaselt kõik see arvesse, mida nad 
sööda ja toidu näol oma varjupaigas talumeestelt olid saanud või ka 
vägivaldselt võtnud, peale selle ka see, mida tallinlastel oli nende käest 
nõuda. 


Mis puutub soodasse ja toidusse, siis olid nad seda alati Rootsi 
kuninga alla kuuluva talurahva käest tasuta saanud. Siis pandi 
mõnelegi, kes mitusada taalrit lootis saada, niisugune arve ette, et kogu 
tema palgast vaevalt jätkus selle tasumiseks. Ning paljud, kes mitme 
hobusega Rootsi kuningat olid teeninud, olid viimaks sunnitud jala 
käima. Siis oleksid nad tahtnud, et nad parem Rootsi kuninga juurde 
oleksid jäänud ja nagu teisedki härra Hinrick Claussenilt pakutud vara 
arve peale vastu võtnud. Aga nüüd oli see liiga hüja. Nüüd ei makstud 
neile mitte ainult röövimine kätte, mida nad Kuimetsas ja Harjumaal olid 
toimetanud, vaid pidid ka halba nime kandma sellepärast, et nad neid 
mõisamehi, kes truult Rootsi kuninga poole jäänud ja pakutud vara arve 
peale vastu olid võtnud, nende varjupaigast ja pandist, Haapsalust, 
Koluverest ja Lihulast, ära lahutasid ning et nad nimetatud lossid ja 
kogu Läänemaa Rootsi kuninga, oma isanda alt ära kauplesid ja seda 
ainult maksupäeva mittepidamise pärast. 

104. Venelased võidavad Pärnu, 1575. 


- 168 - 53 


Selsamal ajal kogunes moskoviit Rakvere juurde ja oli seal peaaegu 
terve kuu paigal. Siis kartsid tallinlased taas väga piiramist. Lõpuks asus 
seesama sõjaväelaste kogu teele ja läks kiiresti Pärnu alla. Siis piiras 
moskovüt Pärnut, tegi kantse ja laskis tormata. Lõppeks, kui moskoviit 
mõned korrad tormi oli jooksnud ja umbes seitse tuhat meest seal 
kaotanud, andsid pärnulased moskoviidüe alla, kuna nad liiga väsinud 
olid ja mitte kustki päästmist ei näinud tulevat. See sündis 9. juulil 
aastal 1575. 

See Pärnu linna kaotus oli teistele maakondadele ja mõlemale 
pealinnale, Riiale ja Tallinnale, samasuureks kahjuks kui Tartu linna 
kaotus ning kuigi pärnulased vastupanemises ausamalt ja õiglasemalt 
oma kohustust täitsid kui tartlased, siis ei saa pärnulasi ometi, mis 
puutub linna ehitustesse ja tugevdamisse, mitte paremaks pidada. Sest 
nii-sama, nagu tartlased heal ajal oma linnas suurt ei ehitanud ega 
vaenlase vastu ei kindlustanud ega ka palju seUele ei mõtelnud, et 
päikesepaistele võiks järgneda paduvihm, vaid aina kõrkust, iharust, 
endakasu ja rikkust taga ajasid, nõndasamuti hoolisid ka pärnulased 
mitte ainult heal ajal, vaid ka käesolevas sõjas üsna vähe oma linna 
kindlustamisest. Ning kui vaenlane juba lähenemas oli ja neid üles 
otsida kavatses, siis aUes kirjutasid nad Tallinna vaUimeistri ja teiste 
abinõude saamiseks. Ning kõik, mis oli ehitatud kaitseks sõja vastu, 
seda olid rootslased ehitanud ajal, kui nad seal isandad olid. Ja 
suurtükid, mida Pärnus moskoviidi vastu tarvitati, olid ka Rootsi 
kuninga omad. Need olid sinna jäänud siis, kui Pärnu mõisamehed 
äraandlikul viisu lossi ära võtsid. 


105. Miks Saaremaa taanlased ei aidanud. 


Enne piiramist, lühikest aega enne seda, kui suur häda varsti pidi 
kätte tulema, otsisid pärnulased Kuressaares 

Taani asevalitseja Claus von Ungerni juurest abi ja tuge ja pakkusid 
end Taani krooni alla sooviga kaitset saada mos-koviidi vastu. Claus von 
Ungern võttiski neid Taani kuninga nimel, kuigi ilma käsuta, vastu ja 
lubas neile kaitset. Seega olid pärnulased lühikest aega Taani all. Aga 
see oli asjatu, sest venelane oli juba lähenemas. Ning kuigi Claus von 
Ungern pärnulastele veel head soovis ja neid kõige võime järele aidata 
kavatses, siis takistati seda ometi tüli tõttu, mis Saksi hertsogi Magnuse 
ja Claus von Ungerni vahel Muhu saare pärast tekkinud oli. Kui 
nimetatud hertsog Magnus Pärnu piiramise ajal Rootsist Saaremaale tuli 
ja Maasilinna lossi kui Rootsi kuninga lääni ära oli võtnud, siis sõitis ta 
ka Muhusse, missugune saar alati Maasilinna külge oli kuulunud. Ning 
kui ta seal eest leidis Claus von Ungerni, kes sedasama saart Kuressaare 

alla tahtis võtta, siis vangistas hertsog tema, laskis aga pärast jälle 
vangist lahti. Sellejuures jäid pärnulased unustusse. 


106. Pärnu langemise tagajärjed. 


Kui nüüd Pärnut piirati, siis läksid Helme, Ergmäe ja Ruhja lossid 
kartusest Holsteini hertsogi Magnuse alla. Peale selle andis Otto von 
Ungern, üks lossi foogte Riia piiskopkonnas, oma Purkeli lossi ilma 
hädata moskoviidile üle. Ning viieaastaline vaherahu, millega foogtid 
tahtsid tallinlastele lootusi anda, ei aidanud nüüd neid endid. Siin oli 
nüüd maksev: Medlce, cura te ipsum! (Arst, aita end ise!) 

Kui aga Pärnu linn ära oli võidetud, siis näitasid end väepealikud knjas 
Mykita Romanovitš ja knjas Jürgen Totma-kov, väga sõbralikena nende 
vastu ja andsid igaühele vaba voli jääda või ära minna. Ning mida nad 
esimesel korral ei suuda kaasa viia, seda viigu nad teisel korral järele, 
ilma takistuseta. Kuid need olid vaid võrgud ja püünised, et teisi kohti 
nendega püüda. Kui nüüd mõned tähtsamatest oma 

käepärasema varaga Kihnu saarekesele olid tulnud, siis laskis Saksi 
hertsog Magnus nendele kallale tungida ja sai saagiks suure vara rahas 
ja hõbeehteis ja viis need inimesed pealekauba endaga kaasa Rootsi ja 
käis nendega halvasti ümber, sellepärast et neil nii suur tagavara raha ja 
hõbedat oli olnud ja et nad siiski ei varustanud oma linna paremini 
sõjameestega. Sest kui linnal oleks vaja sada palgasõdurit olnud, siis 
püsiks see veel tänapäeval eelmises seisukorras. Sellepärast tuli neil 
seda hertsog Magnusele trahviks kannatada selle eest, et nad omaeneste 
kasu ülemaks olid pidanud kui üldist kasu ja oma linna mitte ainult 
kindlustamise, vaid ka sõjameeste poolest hädas hooletusse olid jätnud. 


107. Maasilinn jälle Taani all, 1575. 


Aastal 1575, lauritsapäeval, kui Saksi hertsog Magnus jälle Saaremaalt 
lahkunud oli, piiras Claus von Ungern Maasilinna ja võttis selle mõne 
päeva järel enam õnne ja ootamatu pealetungi abil kui väe tugevusega 
ära. Kui nimelt taanlased sinna alla tulid, siis tekkis seal lossis suur 
tulija võttis nii ägedasti maad, et ei saadud seda kustutada, mispärast 
lossi sõjamehed ja valitsejad suures hädaohus akendest välja pidid 
ronima. Teised, kes väljas olid, ronisid neist-samadest akendest jälle 
sisse ning said nõndaviisi lossi kätte. 

108. Tallinlaste ja taanlaste läbirääkimised Padises. 
1575. 


1. septembril tulid Kuressaarest Taani volinikud, nimelt Claus von 
Ungern, Axel Tonnisen, Reinold Szoye, Johann Uxel Menzist ja Otto Uxel 
Koselt, Padisesse piiri peale ja 

palusid Tallinna kuberneri ja raadi, et nad ka sinna tuleksid 
läbirääkimisi pidama. Siis läkitati kuberner härra Pontus de la Gardie ja 
Tallinna raelükmed Hermann Lukr ja Peter Möller sinna, et kuulda 
saada, mis head taanlastel jälle on ette panna. 

Kui aga nimetatud Tallinna härrad ja saadikud vastu õhtut Padise lossi 
pärale jõudsid, siis ilmus härradega koos samal ajal suur hulk metsikuid 
tundmata merelindusid, suuruselt ja kujult ristpartidele kaunis 
sarnaseid, Padisesse. Need istusid oma lestajalgadega lossi katustele ja 
tipmetele. See oli haruldane ja imepärane nähtus säärastest haruldastest 
ja tundmatutest lindudest, keda ei enne ega pärast seda aega iialgi enam 
nähtud ei ole. Ning kuigi neid korra ära peletati, siis tulid nad ometi teist 
korda jälle tagasi ja jäid kuni ööni sinna istuma hoolimata sellest, et neid 
mõningaid maha lasti. Järgmisel päeval aga ei olnud neid enam näha. 
Põhjuseks aga, miks tallinlasi sinna kutsuti, oli see, et Claus von Ungern 
ühes teiste Taani volinikkudega Padise lossi nõudis. Peale selle ähvardas 
ta, et kui see loss käest ära läheb ja moskoviidi kätte langeb, siis tahtvat 
nemad, taanlased, seda tallinlastele kätte maksta. Ent Taani voli- 
nikkudele ei antud järele. 


109. Tallinn otsib võõrast abi, 1575. 


Selsamal ajal kiitis Claus von Ungern ka väga Taani ku- -ninga 
armulist ja heatahtlikku meelt Tallinna linna vastu, mispärast tallinlased 
nagu haiged, kes oma kauakestvates ja rasketes haigustes igasugu 
arstisid otsivad, sellest ergutust said Taani kuningale kirjutamiseks abi 
ja nõu pärast, et nad kord raskest sõjast ja survest rahu saaksid. Nõnda- 
sama pöördusid nad ka Rooma keisri ja teistegi võimumeeste poole. Ent 
nad ei saanud kõige oma kirjutamisega muud kätte kui oma isanda, 
Rootsi kuninga, paha meelt. 

110. Ruhja venelastelt tagasi võetud, 1575. 


Samal sügisel aastal 1575 valmistusid Riia piiskopkond-lased koos 
Kuramaa hertsogi sõjameestega venelastelt ja Holsteini hertsogüt 

Magnuselt tagasi võtma Helme, Ergmäe, Ruhja ja Purkeli losse, aga nad 
said neist kätte ainuüksi Ruhja. 


111. Venelased Haapsalus, Läänemaal ja Saaremaal, 
1576. 


Aastal 1576 jaanuarikuus tuli Liivimaale venelaste ja tatarlaste vägi, 
arvult 6000. 27. jaanuaril tungisid nad Läänemaale ja said Koluvere, 
Lihula ja Vigala lossid ja kindlused kätte. Need anti jalamaid üpris 
truudusetult Üma hädata üle. Pärast seda asusid nad väheste 
suurtükkidega Haapsalu alla ja ainult näitasid end seal ning ei ehitanud 
kantse ega lasknud mitte. Ning kui nad 9. veebruarü sinna alla jõudsid, 
siis astus lossipere, nimelt saadikud Läänemaalt, kodanikud, pealikud ja 
tingisõdurid jalamaid venelastega läbirääkimisse ja andsid 22. veebruarü 
uhke Haapsalu kindluse ilma hädata moskoviidüe üle. Ometi ei 
puudunud selsamal lossil tol ajal mitte midagi moona, sõjarahva ega 
mingi hädavajaliku poolest, kui nad ainult natuke oleksid vastu 
hakanud. Nõndaviisi sai moskoviit nimetatud Läänemaa lossid ühes 
maaga enda kätte. Kui nad aga pärast oma häbitegu kahetsesid ja nende 
südametunnistus ärkas, siis ei, tahtnud keegi süüdi olla. Nnsüs 
veeretasid kodanikud ühes sõjameestega süü Läänemaa aadli peale, kes 
Haapsalus ja teistes lossides kaasas oh olnud, ja aadlikud jäüe sõ- 
jameeste ja kodanikkude peale. 

Kui aga venelased lossi tulid, siis olid mõned Haapsalu junkrutest veel 
nii heas tujus, et ühel neist istus kaks aadlipreilit süles ja ta naljatles 
nendega. Selle suure muretuse 

üle ei saanud venelased küllaltki imestada ja ütlesid Hinrick 
Boussmannile, hertsog Magnuse õuejunkrule, kes seda ka pealt oli 
vaadanud: "Hinrick, mis imelikud inimesed teie sakslased küll olete! Kui 
meie, venelased, säärase lossi nii kergesti oleksime käest ära andnud, 
siis meie ei julgeks enam ühegi ausa inimese ees oma silmi üles tõsta ja 
meie suurvürst ei teaks, missuguse surmaga meid karistada. Sakslased 
aga Haapsalus julgevad mitte ainult oma silmi üles tõsta, vaid võivad ka 
veel preilidega mängida, just nagu oleksid nad oma asja hästi teinud." 
Sellele ei saanud Hinrick Boussmann midagi vastata, kuna ta seda ise 
oma silmaga oli näinud. 

Kui Haapsalu oli ära võetud, suri knjas Jürgen Totmakov, moskoviidi 
väe ülemjuhataja, ühes aleviku saunas seal ära. Nii ei saanud see knjas 
oma jalga Haapsalu lossi peale panna. Selsamal ajal olid venelased ja 
tatarlased ka Saaremaal. Seal puistasid nad kogu maa läbi kuni Sõrve 
otsani ja küüditasid palju vaest rahvast vangidega Moskvasse ja 
Tatarimaale. 

Haapsalu, Koluvere, Lihula ja Vigala losside ja kogu Läänemaa 
äravõtmise järel jäid mõned nende kohtade aadlikkudest vaenlaste alla 
Läänemaale. Mõned aga asusid Moskva suurvürsti juurde ja lasksid end 
nõu ja teoga Liivimaa vastu kasutada, kuna neil ei olnud nimetatud 
losside kerge äraandmise pärast Saaremaal ega Tallinnas enam asupai- 
ka. 


112. Kuidas rootslased ka Padise kaotavad, 1576. 


Kui moskoviidil nüüd terve Läänemaa käes oli, siis tungis ta ka Rootsi 
kuningale kuuluvasse Liivimaa ossa ja piiras 18. veebruaril Padise lossi. 
Ning pärast seda, kui ta kantse ehitamata ühe päeva mõne suurtükiga 
korratult paugu-tanud oli, anti talle loss kohe 20. veebruaril pealik Hans 
von Oldenburgi poolt kätte. Nõnda sai venelane nimetatud lossid 

ühes kõikide juurdekuuluvate maade ja inimestega väikese väe ja 
vähese vaevaga, ainult hirmu ja ähvardamise abil, üleandjate suureks 
häbiks kätte. Selsamal ajal, kui maid Tallinna ümbruses nii sagedasti 
laastati ja paljaks riisuti, tuli vaestel talupoegadel härgade ja hobuste 
puudusel oma lehmi, kui mõnel ehk juhtus veel üks olema, ree ette 
rakendada, et hädavajalikku linna või linnast koju vedada. 

Haapsalu lossi kaotuse järele oli Claus von Ungern, Kuressaare Taani 
asevalitseja, väga vihane kõikide nende peale, kes Läänemaa lossides olid 
olnud ja kiusas neid kõvasti taga. 


113. Rootslaste äpardus Padise all, 1576. 


29. aprillil piirasid rootslased Padise lossi, tegid kantse ja andsid 
tormituld ja kui nad kuni taevaminemise päevani seal asudes olid 
lasknud ja mõne korra vähese väega tormi jooksnud ja ümberringi ei 
olnud enam midagi riisuda ning kui ka markitandid ei tahtnud enam 
õlut juurde vedada, kuna meestel enam ei olnud röövraha õlle eest 
maksmiseks, siis läksid nad häbi ja kahjuga jälle minema. 


114. Võitlemine venelastega Tallinna all, 1576. 


Ajal, kui rootslased Padise all olid, valmistusid venelased Paides 
röövkäiguks ja tulid Tallinna alla lootuses sealt kõiki linna kariloomi ära 
tuua, kuna kõik linna sõjamehed Padise all olid. Ning kui venelased 
suurele osale loomadest linna lähedal karjamaal olid peale langenud ja 
tahtsid neid ära ajada, siis olid kodanikud, sellid, majasulased ja poisid 
pea jalul ja võtsid neile järele kihutades röövi suure auga neilt jälle ära ja 

said mõned toredad vene ruunad kätte, kellede seljast venelased olid 
maha lastud, ja tõid need linna. 
247 


115. Kuressaarlaste kallaletung Haapsalule. Proua von 
Ringeni armetu lõpp, 1576. 


Ajal, kui rootslased Padise all olid, tungis Claus von Un-gern 
Kuressaarest Haapsalusse, et nii venelasi kui ka truudusetuid 
moskoviidi alla läinud sakslasi seal äkilise kallaletungiga rabada. Ta sai 
ka mõned neist vangi võtta ja saatis nad Taanimaale. Varsti pärast Claus 
von Ungerni Haapsalust äraminekut suri proua Ringen säärases suures 
vaesuses ja viletsuses, et tal ei olnud isegi lina, millesse tema surnukeha 
oleks võinud mähkida, ja selle vaiba, mis oli pandud tema puusärgi 
katteks, tahtsid venelased veel suure irvitamise ja pilkega ära kiskuda. 
See proua oli enne heal ajal olnud rikas ja uhke lossiproua ja oma tütrele 
säärase suurepärase kulla ja pärlitega rüü lasknud teha, millest kõikidel 
Liivimaa inimestel küllalt rääkida ja imestada jätkus. 


116. Maximilian II saatkond, 1576. 


30. mail kirjutasid Riiast keister Maximilian II legaadid, kes Moskvast 
olid tulnud, tallinlastele, et nad olevat kõige agarusega Moskvas 
läbirääkimisi pidanud vaherahu pärast Tallinna linna heaks, aga ei 
olevat midagi läbi viia saanud. Ent viimaks olevat moskoviit nii palju 
kulda andnud, et kui tallinlased rahu peivad, küllap siis ka tema rahu 
peab. 


117. Kuidas moskoviit tallinlasi meelitab, 1576. 


Selsamal ajal, kui moskoviit küll teadis tallinlaste raskest survest, 
ahistusest ja üpris tungivast hädast, ei saanud ta oma vana sõbralikku 
meelitamise pruuki tarvitamata 

jätta. Sellepärast saatis ta Hinrick Gellinkhuseni, Tallinna raeliikme 
poja, kes inimese tapmise pärast linnas ei tohtinud viibida ja sellepärast 
tröösti moskovüdi juures otsis, mõnesaja hobusega üpris toredasti 
Paidesse. Selle mehe ülesandeks oli oma kodulinna alandlikkusele 
Moskva suurvürsti ees meelitada. Ning kui Hinrick Gellinkhusen Paide 
oli tulnud, siis kirjutas ta 1576. aasta 10. juunil Tallinna raele 
järgmiselt: 

"Mina võin teile kõiges heasoovlikuses avaldada, et võtsin ette õiglase ja 
auväärse härra Andrei Stšelkalovi, suurvürsti kantsleri, õhutusel selle 
reisi, Jumala auks ja kiituseks ja kõikide venelaste suurvürsti ja keisri 

kõrgeks auks ja minu kodulinna kasuks, et teile kõikide venelaste keisri 
nimel mõningat pakkumist salaja avaldada, mis teile ega Rootsi 
kuningale talumatu ei ole, kui teie ainult mind, kes ma seda väärt ei ole, 
usaldada tahate. Ka ärgu olgu teile avaldamata, et kõikide venelaste 
keiser ei nõua teie käest muud kui alandlikkust, nagu seda kinnised 
kirjad, mis mul kaasas on, pikemalt teatavad. Kui teie aga nõusse heita 
ei taha, mille eest Jumal hoidku, siis on teil oodata, et kõikide venelaste 
keiser teie linna mõõga ja tulega nõndaviisi maani maha laastab, et 
lapselgi hällis elu puutumata ei jää ja et keiser kogu maailmale sellest 
Jeruusalemma teise hävitamise näituse tahab teha. Säärast ja teisigi 
asju, mida sulele ei kõlba usaldada, mis aga kogu linnale väga tähtsad 
on, on mul teile kõikide venelaste keisri nimel teatada, ilma mingisuguse 
salakavaluseta, nii tõesti kui Jumal mind aidaku ihu ja hinge poolest. 
See kõikide venelaste keiser on mulle armuliselt kolmsada hobust 
andnud, kes mind kuni Tallinnani saatma peavad. Palun sellepärast 
kristlikku kindlat läbipääsu." 

Nõnda kirjutas Hinrick Gellinkhusen mitte ainult raele, vaid salaja ka 
mõnele kodanikule, keda ta oma sõbraks pidas. Kuna aga raad ja 
kodanikkond küll taipas, et need ainult uued sepitsused ja võtted on, siis 
nad ei tahtnud talle usaldust kinkida ega läbipääsukirja saata. 

118. Venelased tungivad Tallinna alla, 1576. 


22. juunil tuli üle 500 venelase Ja tatarlase Paidest Tallinna alla ja 
ajasid kõik karjaloomad Lasnamäelt ära. Siis olid saksa mõisamehed, 
umbes saja hobusega, ja linna tin-gisõdurid ühes mõnede kodanikkude 
ja majasulastega pea jalul ja võtsid, vaenlastele üle nelja penikoorma 
järele kihutanud, loomad jälle ära ja lasksid mõned venelased ja tatar- 
lased maha ning viisid mõned vangidena linna. 


119. Rootslased Riia all, 1576. 


11. juulil läksid Rootsi kuninga laevad Riia alla ja põletasid seal mõned 
majad Väina ääres vaenulikul viisil maha. Põhjuseks oli see, et Rootsi 
kuningal oli mõningate võlgu-jäänud asjade pärast riialastelt midagi 
nõuda ja riialased ei olnud veel seda õiendanud ega lõpetanud. Viimaks 
lepiti kokku ja riialased andsid sada sälitist rukkeid Ja see tuli neil 
Tallinna lossi viia ja seal ära anda. 


120. Tallinlaste kemplemine venelastega. Talupoegade 
teod, 1576. 

Terve juulikuu läbi tegid venelased ja tatarlased Paidest ja Padisest 
muudkui rüüstekäike Tallinna alla. Nad langesid tihti kodanikkude 
hobuste, sulaste ja ümmardajate peale ja viisid Tallinna ümbrusest palju 
vaeseid talupoegi ühes naiste ja lastega vangi. Siis oli kodanikkudel ja 
talupoegadel palju nuttu ja kaebamist. 

20. juulil olid Rootsi ratsa- ja jalamehed end kõike jõudu mööda 
täiendanud ja läksid venelastele ja tatarlastele tehtud kahjude eest kätte 
maksma ja olid teel Padise alla, et tatarlastele äkitselt kallale tungida. 
Samal ajal läks ka 50 mittesaksa vabadikku salaja öösi välja, millest 
ükski hing 

linnas ei teadnud, ja nimelt teist teed pidi. Nende seas oli vaid 16, kellel 
olid pikad musketid. Ning kui tatarlased Padise all rootslaste tulekut 
märkasid, põgenesid nad nende eest, mis vabadikkudele õnneks tuli. 
Kuid see oli täielik juhus, sest nad ei teadnud enne midagi teineteisest. 
Vabadikud ei söandanud päevavalegel tatarlastele kallale tungida, kuna 
neid selleks liiga vähe oli, vaid nad peitsid end võsasse ja rägasse ja 
lüürasid hoolega, kuhu tatarlased vastu ööd leeri jäävad. Ning kui 
tatarlased Orrendali külas sügava jõe kalda peal, kus nad üht oma külge 
kaitsta võisid sakslaste ja rootslaste vastu, leeri asusid ja magama 
heitsid ja oma hobused rohu peale sööma lasksid, siis tulid nimetatud 
mit-tesakslased öösel oma musketitega nendele kallale ja tegid suurt 
kisa saksa keeles, nii palju kui igaüks seda oskas. Tatarlased ei arvanud 
muud, kui et need on aina sakslased ja rootslased, põgenesid sellepärast 
võssa ja rägasse ja jätsid neile kõik oma hobused ja sõjariistad saagiks. 
Siis said nad seal üle 80 hobuse ja kihutasid nendega jalamaid Tallinna 
poole ja olid sellega rahul. Enamus neist ei olnud nimelt oma elupäevil 
ühegi hobuse omanik olnud. Ning kui nende arv oleks olnud natuke 
suurem või kui needsamad aga südikamad oleksid olnud ja veidi 
kindlamini seal püsinud, siis oleksid nad küll kõik tatarlaste ruunad, 
arvult üle 400, kätte saanud. Pärast seda ei tahtnud mõningad sakslased 
mit-tesakslastest maha jääda. Sellepärast läksid nad samal viisil välja, 
võsast ja rägast läbi ning tungisid samuti venelastele ootamatult kallale 
ja tõid kõik nende ruunad ära. 

Kuna venelased ja tatarlased vahet pidamata Järvamaal, Harjumaal ja 
Tallinna all märatsesid ja mässasid ning paljusid küüditasid ja sagedasti 
öö- kui ka päevaajal Tallinna linna all segadusi tekitasid, nii et vahet 
pidamata hädakel-la löödi, ja paljud talupojad kogu maalt oma perega 
ilma ühegi varata Tallinna põgenesid, nii et kõik aiad, küünid ja nurgad 
talurahvast täis olid ja suur häda ja nälg neid pigistama hakkas, siis 
pidasid Rootsi valitsejad Tallinna lossis kohaseks talupoegadele lubada 
igalt poolt Liivimaa venelase 

maadest röövsaaki tuua. Siis määrati neile pealikuks Ivo 
Schenkenberg, üks müntmelstri sell, ja see oli oma talupoegadega varsti 
jalul ja tõi suure saagi ühes paljude vangistatud venelastega Tallinna. 

Kuna see ettevõte hästi õnnestus ja talupojad ka sellest julgust said, siis 
püüti seda kõige agarusega jätkata. 

Pärast seda läksid ka mõned sakslased samal viisil välja ja liikusid 
Virumaale läbi võsa ja räga ja leidid seal eest 40 venelast lamamas, 
nende seas uhkeid bojaare. Ning kui sakslased üsna ligidale olid 
jõudnud, hüppasid need püsti ja lasksid särgiväel metsatuka poole jalga, 
nõndaviisi kõik oma hobused ja uhked kaftanid vaenlasele saagiks jättes. 
Sest nad olid nii muretud olnud, et heitnud kuni särgini oma riided ära 
ja nõnda magama jäänud. Siis võtsid sakslased nende kaftanid, 
sõjariistad ja ruunad, hüppasid sadulasse ja ratsutasid uhkesti vaenlase 
riietes Tallinna sisse justkui oleksid nad moskovildid. 

Lõpuks söandas 60 linna tingisõdurit kuni Vigala alla Läänemaale 
tungida, et ka oma õnne katsuda. Need said suure hulga loomi härgade 
ja lehmade näol kätte ja ajasid need endaga kaasa kuni Rakkeni. Seal 
leidsid nad eest üle 400 venelase ja tatarlase, kes neilt loomi jälle ära 
võtta tahtsid ja saksa tingisõduritele ägedasti kallale tungisid. Sakslased 
aga hakkasid vaprasü vastu nii kaua, kuni nad ühte tarasse jõudsid, 
kust nad palju venelasi maha lasksid ja nii ennast kui ka oma saaki 
kaitsesid. Kui aga 400 venelast väevõimuga 60 sakslasest jagu ei 
saanud, siis tahtsid venela' sed neid oma saksa tõlgi kaudu 
ülejooksmisele meelitada, neile suurt armu tõotades ja peale selle neid 
ka ohtrasti ähvardades. Kõik see aga ei aidanud, sest tingisõdurid pääse- 
sid oma saagiga tükkis haavamatult minema, välja arvatud üks 
sõjamees, kes käsivarrest noolega veidi vigastatud sai, kuid mitte 
elukardetavalt. 

Pärast seda asutasid ka talupojad, kandjad ja igasugu muu rahvas 
majasulaste ja vabadlkkude näol härraste soovil mõned lipkonnad ja 
määrasid saksa kombe järele oma seast pealikuid, lipnikke ja teisi 
ülemaid. Nõndaviisi tungisid nad sagedasti venelase alla kuuluvale 
maale, üks lipkond sinna, teine tänna. Nad lüürasid venelasi võsas ja rä- 
gas, röövisid nende vara ja tõid tihti venelasi vangidena koju ja tegid 
venelasi ja tatarlasi nii argadeks, et nad lossidest oma ninagi välja pista 
ei julgenud. Säärast häbi tuli neil nüüd omakorda talupoegade ja 
mõningate orjade käest kannatada. 


121. Lugu Ambotenist, 1576. 


Sel suvel, aastal 1576, tungis kolm Kuramaa aadlimeest äkitselt 
Amboteni lossile, mis kuulus Holsteini hertsogile Magnusele, asevalitseja 
äraoleku ajal kallale ja võttis selle järgmisel viisil ära. Nad nõutasid 
nimelt endale sissepääsu asevalitseja proua käest, end mehe sugulasteks 
ja sõpradeks nimetades. Ning kui neile luba oli antud, tormasid nad 
väravast sisse ja pidasid seda niikaua enda võimuses, kuni nende 
leedulastest järelsalk pärale jõudis ja sisse tungis. Selle lossi võttis 

pärast Carolus Szoye, Pilteni asevalitseja jälle tagasi ja laskis need kolm 
aadlimeest ära puua, neid kaela ümber pandud köit pidi üle müüride 
alla tõugates. 


122. Sügav lumi, 1576. 


Aastal 1576 neljapäeval enne marti sadas enneolematu ja tohutu hulk 
lund Tallinnas ja mõned penikoormad ümberkaudu, nii et paljud, kes 
maa poolt tahtsid Tallinna tulla, teel sügavas lumes hukka said. 
Nõndasamuti hukkusid ka paljud vaesed talunaised, kes oma lapsukesi 
linna ristimisele tahtsid viia, lumes ja külmasid surnuks. Ning paljud, 
kui nad hädaohtu märkasid, jätsid oma reed kõige kraamiga, mis peal 
oli, teele seisma ja tänasid Jumalat, et nad lahtirakendatud hobustega 
üksi pääsesid. Ja keegi ei võinud 

253 

mitme päeva jooskul kusküe minna või reisida ja naaber ei pääsnud 
naabri juure. Samuti ei saanud kodanikud, kes maale olid reisinud, 
mõningaid päevi koju tulla ja paljudel tuli oma härgade ja koormaga 
teele jääda. 


123. Lemsalu hertsog Magnusele võidetud, 1576. 


Selsamal ajal tungisid hertsog Magnuse mõisamehed Lemsalu lossile 
öösel peale. Seesugune äkiline kallaletung ja röövimine oli neil aegadel 
Liivimaal kõige parem rüütli-mäng. 


124. Marutuulest, 1576. 


Aastal 1576, terve sügis läbi kuni uue aastani, mässasid säärased 
kohutavad marutuuled ja oli nii suur merekohin, nagu ükski inimene 
enne ei ole kuulnud ega mäletanud. Sest juba üksi Tallinnas ei 
mäletanud keegi, et kirikutornid ümber puhuti või sadama vaiadest 
kaitsemuul ära uhuti, nagu sel aastal sündis. Ja ühelgi aastal ei 
paiskunud nii palju laevu ja praame täislaadungiga Tallinna all randa 
üheainsa sügise jooksul, nagu nimetatud ajal. Ning seda juhtus ka 
paljudes teistes kohtades. 


125. Lühike kirjeldus sellest, mis aastal 1577 
moskoviitliku teise Tallinna piiramise ajal juhtus. 

Pärast seda, kui tallinlased sügisel kindla teate olid saanud, et 
moskoviit kavatsevat talve kestel Tallinnat kõige väega piirata, siis olid 
nad kaunikesti hirmul. Peale selle panid neid mõtlema ka need 
mitmesugused äpardused, mis neid 

kogu sügise vältel tabasid. Nagu esmalt see, et 2000 sõjameest, kes 
Soomest pidid tulema Tallinna linna kaitseks, olid takistatud kestva 
maruilma tõttu tulemast. Teiseks, et 120 tingisõdurit ja musketäri, keda 
tallinlased olid Lüübe-kls lasknud värvata, ka maruilma tõttu pidid 
sinna jääma. Kolmandaks, et mõned Rootsi kuninga laevad, moona, püs- 
sirohu ja tinaga laaditult, Rootsi skääride vahele tormis kinni jooksid ja 
ainult üks neist laevadest igasugu tarbevaraga Tallinna jõudis. Ning kui 
see laev vastu õhtut sadama kaitsemuuli taga ankrusse oli heitnud, 
hukkus see jalamaid selsamal ööl ja purustati vastu randa pihuks ja 
põrmuks, nii et tallinalsed sellest ühtki kasu ei saanud. Neljandaks olid 
tallinlased Hansa linnade liidu Lüübekis peetud koosolekul Danzigi 
härrade käest lubaduse saanud, et nad tallinlasi tahtvat raha, vilja ja 
sõjameestega aidata. Lubatud toetuse Danzigist äratootmiseks maksid 
tallinlased ühele laevniku-le prahiraha ja lasksid laeva sinna sõita. Kui 
aga laevnik sinna jõudis, leidis ta danziglasi samasuguses haiguses eest, 
sest oma uue isandaga, Poola kuningaga, olid nad sõtta sattunud ja 
pidid samuti piiramist ootama. Sellepärast ei suutnud haige haigele appi 
tulla ja kätt külge panna. Viiendaks aeti sadama kaitsemuul Tallinna alt 
suure tormiga merele, mida ükski inimene enne ei ole näinud. 
Kuuendaks jooksis just lühikest aega enne piiramist kaks äraandjat, 
nimelt Tartu sepapoeg Diderick Munzard ja Põltsamaalt pärit Hans Kock, 
kes mõnda aega mõisameeste ratsaväes teenistuses olid seisnud ja kõiki 
linnanurki hästi tundisid, moskoviidi juurde üle ja andsid talle kõik 
Tallinna linna kohta teada. Kuigi nüüd see kõik oli pahaks märgiks, siis 
ometi tallinlased ei kahelnud Jumala armus ja abis, kes ainus avitaja 
hädas on ja õigusega ka ainsana seda nime kannab. Kui aga tallinlased 
oleksid kõik nimetatud abid nimetatud kohtadest saanud, siis oleksid 
nad võib-olla nende peale üksi lootma jäänud ja muretusest ristirahva 
hädaankru, nimelt hingepõhjast tungiva palve Kõikvõimsa Jumala poole, 
ära unustanud. Sellepärast ei tahtnud Jumal neile neid abisid 

mitte saata: et nad märkaksid, et tema ainuüksi on õige aitaja igas 
hädas. Ja on siis ka Kõikvõimas Jumal tallinlasi oma silmanähtava abiga 
armuliselt aidanud. 

Ja kuna vaenlane tingimata tulla kavatses, siis tuli ometi väga 
imestada, et ta nü valjul talvel, mis talle nii kasulik oli, nii kaua viivitas. 
Lõpuks ei jäänud ta ikkagi tulemata, vaid jõudis 22. jaanuaril vastu ööd 
tohutu vägevusega Jõe-lähtmesse, kolm penikoormat Tallinnast eemal. 
Süs tulid luurajad kella 9 paiku vastu ööd tagasi ja tõid kindla teate, et 
moskoviit täie väega ligidal on. Nüüd läks kaks linnapead, nimelt härra 
Frederick Sandstede ja härra Diderick Korfma-ker, jalamaid turu peale ja 


- 179 - -53- 


lasksid kõikidele Tallinna elanikkudele kuulutada, et vaenlane on ligi ja 
et igaüks hästi oma asjade eest hoolt kannaks. 

Järgmisel päeval, 23. jaanuaril, kesknädalal enne lõunat, nähti 
moskoviiti oma väega teispool Kivimäge liikuvat ja see liikumine kestis 
terve päeva kuni pimeda ööni. Sel päeval ei tahtnud venelased taplust 
pidada. Ka ei olnud tallinlastel päeva jooksul palju aega venelasi 
ärritada, kuna neil küllalt tegemist oma aedade ja küünide 
mahakiskumisega oli. 

Süs asusid vaenlased Taimina alla 4 laagrisse. Esimene laager oli 
Ülemiste veski juures, mäe peal ja nõgudes, teine Kivimäel kivimurdudes 
piki kogu mäge, kolmas laager Lii-vamägedel veemaja juures, neljas 
laager oli tatarlaste oma Järveküla järve kaldal, enam kui veerand 
penikoormat pikk. 

Pärast seda, kui linna all kantsid olid ehitatud, läksid streletsid, see 
tähendab harkpüssimehed, viiendasse leeri, Tõnismäe peale ja alla, 
kahte kantsi, mäe taha piki kogu kallakut Mustjõe poole asus mõni 
tuhat vene ratsameest, kellel tuli koos harkpüssimeestega valvata 
mõlemat kantsi ja suurtükke. Kui nüüd moskoviidi vägi Tallinna alla 
leeridesse oli asunud, süs ei nähtud linnas ühtki mures või julgu-setut 
inimest, vaid kõik olid südid ja kindlameelsed ning igaühele tundus, et 
kivi on langenud tema südamelt. 

Kui nüüd vaenlane juba neljandat päeva taplust ei olnud alanud, ja 
mitte ei saadud teada, mis moskoviit ometi tahab 

ja kavatseb, siis tungisid tallinlased 26. jaanuaril kõige väega 
maakuulamise sihiga tema juurde välja, ja ei kartnud mitte Püha 
Johannese hospidali taha Liivamägedesse üsna kaugele minna. 
Venelased aga ei tahtnud suurel arvul vastu tulla, vaid püsisid täies 
lahingukorras igal pool paksult tihedates ridades ja ootasid, et tallinlased 
veel kaugemale välja tungiksid. Süs oleksid nad tallinlasi sisse piiranud 
ja maha löönud. Aga Jumala iseäraliku seadmise kaudu andsid 
venelased mõningatest välisuurtükkidest liiga enneaegu tallinlastele 
tuld, nü et nad Itana poole tagasi pidid pöörama. Siis lasti üksainus 
Rootsi tingisõdur maha; see oli sel päeval ainus ja esimene kaotus. Kui 
aga venelased oleksid vaprad sõjamehed olnud ja umbes tuhat meest 
mängu pannud ja tallinlastele kogu hulgaga peale tunginud ning ajal, 
kus need linnast küllalt kaugel olid, tee eest kinni pannud, nagu nad 
oleksid hõlpsasti võinud teha, siis oleks Tallinna linn sel päeval juba 
pooleldi neü käes olnud. Aga neü polnud selleks julgust ja Jumal lõi neid 
ka pimedusega. 

Samal 26. jaanuaril vastu ööd tegid venelased Tõnismäel kantse ja 
järgmisel 27. jaanuarü, pühapäeva varahommikul, hakkasid nad 
kartaunidest ja siugsuurtükkidest linna laskma. Siis lasksid nad jutluse 
ajal Niguliste kirikusse rahva sekka viiskümmend kaks naela raske 
raudkuuli. Ning kuigi kirik oli üpris täis kodanikke, sellisid, naisi ja 
neitsi-sid, noori ja vanu, ja see kuul läbi akna kirikusse lasti ja rahva 

sekka kukkus, siis ei vigastanud see ühtegi inimest peale ühe noore 
kodaniku, nimega Hans von Mallen. Ta haavad käsivarrest kiviga sellest 
kaaraknast, kust kuul sisse lendas. Pärast seda aega peeti 
jumalateenistusi Niguliste kiriku asemel Pühavaimu kirikus, kuigi 
viimasel kirikul samuti palju hädaohtu kannatada tuli suurte raud- ja 
kivi-kuulide pärast jutluse ajal ja ka muidu igal paevälja ööl. 

Samal 27. jaanuarü süütasid venelased uue haigemaja tulekeradega ja 
põletasid selle maja poole katust ja sarikad ära, teine pool päästeti. 
Kahju ei oleks aga olnud nü suur, kui heinad oleksid kaugemal olnud ja 
hästi oleks valvatud. 

On päris uskumata, missugust venelaste kisaja võiduhõis-kamist ja 
hirmsat laskmist kuuldi kogu aja, mil maja põles. 

28. jaanuaril kell 8 paiku vastu ööd tegid venelased veidi lähemale 
linnale, mitte kaugel lossi lubjaahjust, kantse ja ehitasid suuri 
blokkhause. Siis tekkis Unnas niisugune ärevus, et ei arvatud muud, kui 
et vaenlane kogujõuga peale tormab. Kui aga see segadus vaibus, siis 
tegi üks Rootsi jalameeste lipkond rüütelliku teo. Nad tormasid venelaste 
kantsidesse ja blokkhausidesse ning lõid neist palju maha ja võtsid ühe 
moskoviitliku pealiku vangi ja viisid ta haavatuna linna, mis oli väga 
tähtis teatesaamise pärast. Tema teadmised üüesid: Esiteks, et Moskva 
suurvürsti venelastest ja tatarlastest vägi viiekümne tuhande mehe 
tugevuses Tallinna all asuvat. Teiseks, et suurvürst isiklikult ei olevat 
kaasas, vaid ainult tema tähtsamad knjasid ja voivoodid, nagu esiteks 
knjas Fjodor Ivanovitš Mstislavski, noor mees, siis selle abiliseks seatud 
leitnant Ivan VassÜjevitš Selime-tin Koltsov, moskoviidi vahvaim 
sõjakangelane, kes oli suur-vürstüe tõotanud Tallinna linna temale kätte 
võita või muidu enam mitte elusalt suurvürsti sumade ette ilmuda. Kol- 
mas olevat knjas Dmitri Andrejevitš Šorletov, neljas knjas Mutita 
Prümkov Rostovski, kes olevat suurtükiväe ülemaks määratud. 
Kolmandaks, et suurvürst ise järgnevat arvukama väega Maarja 
kuulutamise päeval. Neljandaks, et enamjagu suurvürsti suurtükiväge 
asuvat Tallinna all, sellele lisaks kaks tuhat tünni püssirohtu, mida nad 
välja lasta tahtvat ja seega oma õnne Tallinna kallal proovida. Vüendaks, 
et venelased kõik oma lootuse Tallinnat võtta olevat kaotanud ja 
lausuvat, et Tallinn ei ole mitte Polotsk ega Pärnu. Kuuendaks, et need 
kaks äraandjat olevat laagris nõu andnud, tehtagu kants Tõnismäele, 
kus linn kõige nõrgem on. Muud ta ei teadvat, kuna ta ei olevat tulnud 
Moskvast kaasa, vaid kolme päeva eest Padisest leeri jõudnud. 

Piiramise algul võttis vaenlane linnalt ka vee ära veema-ja juures ja tegi 
veemajast, kust vesi linna peab jooksma, nülgimiskoja selleks, et 
tallinlased puhast vett ei saaks. Linnas 

aga ei olnud veepuudust; ka ei olnud seal mingit puudust 
hädavajalikust ega moonast, vaid linn oli kõigega varustatud terveks 
aastaks. Peale selle olid Tallinna linnal ka truud ja jumalakartlikud 

valitsejad ja raemehed. Nimelt härra Hinrick Claussen, rüütel Kankasest, 
vana harjunud sõjakangelane, ja tema poeg härra Carl Hinricksen olid 
toona kubernerid ja valitsejad lossis. Need olid nii hoolekad, nagu on 
kohane truudele ja jumalakartlikkudele kuberneridele, ja tegid kõik, mis 
nende võimuses oli. Ka ei hoolinud nad veinist, õllest ega magamisest, 
kui tuli järele valvata ja valitseda, vaid määrasid hoolega ööl kui päeval 
isiklikult vahid kohtade peale. Nende eeskuju järele pidid ka kõik mõi- 
samehed, pealikud ja lihtsad maasulased, toimima. Need nimetatud 
härrad seadsid ise ka tihti oma suurtükid vaenlase vastu üles suure 
hädaohuga ja andsid tuld nii, et kodanikud selle üle nurisesid ja 
laususid: kubernerid julgevad liiga palju, sest kui üks neist selle läbi 
hukkuks, siis oleks see tervele linnale suuremaks kahjuks ja kohutuseks 
kui saja teise langemine. Ent sellest ei hoolinud nimetatud härrad, vaid 
täitsid kõigiti oma kohust. Niisama tegi ka Tallinna linna auväärne raad. 


Peale selle ehitasid nimetatud kubernerid kõikide lossi-vallide ja 
tornide tugevdamiseks laskeavadega blokkhause ja varustasid nii neid 
kui ka bastione sääraste uhkete kuninglikkude suurtükkidega, täis- ja 
poolkartaunide, siug-ja tormisuurtükkidega, nii et kõik Tallinna 
inimesed seUe üle imestasid ja sellest rõõmustasid. Ning iga kümnes ini- 
mene linnas ei teadnud ega uskunud seda, et säärane kuniglik 
suurtükkide hulk tõesti Tallinna lossis olemas on. Peale selle olid ka kõik 
linna vallid, rundeelid, kindlustor-nid ja bastionid kartaunide, siug-ja 
tormisuurtükkidega nii küllaldaselt varustatud, et mõnda kartauni ja 
suurtükki kogu piiramise ajal kordagi tarvitada ei tulnud. Ja kuigi 
moskovüdü Tallinna all palju suurtükke oli, siis oli ometi Tallinna lossis 
ja linnas neid viis korda enam. 

Ning kuna ka räägiti, et moskoviit kavatseb Tallinnale niisama nagu 
Polotskile tulega hirmu sisse ajada, siis hoolitsesid kubernerid ja linna 
auväärne raad sellegi eest juba ette. Esiteks lasksid nad kõikidele linna 
kodanikkudele ja elanikkudele kuulutada, et igaüks, kui tahab suurest 
trahvist pääseda, visaku kõik puud, heinad, õled ja kõik, mis kergesti 
süttib, oma pööningult maha ja peitku keldritesse ja võlvialustesse ja 
pidagu ka kestev valve ööd kui päevad oma pööningul. Teiseks määras 
linn ka ööajaks kogu piiramise kestel ratsavalve, kellel tuli ringi 
ratsutada ja hästi vaadata, kuhu tulekerad kukuvad, nad pidid jalamaid 
sinna ratsutama ja inimestele sellest teatama, et need kiiresti kohal 
oleksid ja tulekerad kustutaksid. Kolmandaks oli auväärne raad ka ühe 
Harjumaa talupoegade lipkonna vähese tasu eest palganud, arvult üle 
400 tugeva. Need olid uhked kartmatud mehed ja enamasti 
harkpüssikütid. Nende pealikuks oli Ivo Schenkenberg, müntmeistri 
poeg Talli-nast, tubli vahva noormees, kes oma talupoegadest sõjarah-va 
igasugu kamanduses ja ametites saksa korra ja kombe järele oli välja 
õpetanud. Ja need talupojad koos saksa ja rootsi tingisõduritega ei 
ihanud muud, kui igal päeval ja öösel venelastega taplusi pidada, kus 

nad sus sagedasti võitjaks jäid, mispärast Ivo Schenkenbergi need, kes 
kadedad olid, Hannibaliks ja tema mehi Hannibali rahvaks nimetasid. 
Selle Hannibali ja tema rahva vastu olid venelased iseäranis vaenu ja 
vimma täis. Ka oli see Hannibali-lipkond määratud tulekerasid valvama 
säärase tingimusega, et nad ööd kui päevad mitmes salgas head valvet 
peaksid; iga tulekera eest, mida neist keegi linna sõjaülemale viis, pidi ta 
saama iga kord kolm marka, see on neljandik kuldtaalrist. Ning kui nad 
tulekera märkasid kodaniku maja peal, mille pööningul puudus valve, 
siis pidid nad jalamadi selle kodaniku majja kokku jooksma ja tulekera 
ära summutama või luugist alla tänavale viskama. Selle eest oli seesama 
kodanik, kes valvet ei pidanud, kohustatud neile jalamaid igal ajal pool 
taalrit andma, guia spe commodi movemur omnes 

260 

(kuna lootus kasu peale meid kõiki paneb jooksma). Siis oli meestel 
tuju hea ja nad ajasid neid tulekerasid ööd kui päevad taga justkui 
poisikesed tänaval vurrpalli mängivad, nii et mõni, kes nukker ja kurb 
oli, sellest roomaks sai ja naerma pidi. Neljandaks tuli igaühel oma 
pööningul hoida niiskeid härjanahku, külmanud sõnnikuga katlaid ehk 
toobreid selleks, et nendega tulekerasid summutada, kuna vesi selleks ei 
kõlbanud. Sellele lisaks olid ka kõik Tallinna pööningud laiade 
kiviplaatide ja paksu mullakorraga kaetud, et tulekerad, kui nad peaksid 
sinna langema, siiski lage nii kiiresti läbi ei põletaks. Selle ülemate 
ettevaatuse Ja hoolsa valvamise tõttu ja ka sellepärast, et sellega 
pikapeale harjuti, ei hoolitud enam tulekeradest rohkem kui 
linnulennust õhus. 

Mis kivikuulidesse puutub, siis ei saanud ka need iseäralist kahju 
teha, kuna kõikidel Tallinna majadel oli kolmekordsed laed ja iga lagi oli 
hiigla jämedatest palkidest üsna tihedasti punnitud ja laiade 
paeplaatidega ja üleni paksu kõrge mullakihiga kaetud. Ja kuigi kuul 
ühest laest läbi lõi, siis jäid ometi teised kaks puutumata. Sellepärast oli 
iga kodanik oma toas või kambris üsna julge ja muretu nende pärast. 
Missugust kahju aga neist kivikuulidest tekkis, sellest olgu järgnevalt 
lühidalt jutustatud. 

1. veebruaril purustas venelane Püha Birgitta ordu toreda Mariendali 
kloostri täiesti ära, lõhkus altarid maha ja raius kõige paksematest 
kividest palju kuule, kiskus toreda katuse ja sarikad maha ja vedas need 
oma leeri. Samal ajal riisus ta ka võlla koos varastega ära, kiskus palgid 
maha ja vedas oma leeri. 

3. veebruaril vastu ööd tungis Laurenz von Kollen, Rootsi tingisõdurite 
pealik, hulljulgelt ja purjus peaga, viiekümne mehega ilma kubemneri 
teadmata ja tahtmata jala venelase kantsi, lõi neist mõned maha, tõi 
kantsist ühe siugsuurtüki ära ja vedas selle Tallinna lossi, sai aga selle 
juures nii palju pihta, et ta järgmisel päeval suri. Sellest väljatungist 

ei tundnud keegi rõõmu. Nimelt oli kantsis asuvate venelaste vastu 
midagi muud kavatsetud, aga see ajas asja nurja, sest venelased oli 

nüüd ettevaaüikud ja hoiatatud, nii et nad oma kantsi paremini valvasid. 
Pärast seda ootasid tallinlased, et venelane tormi jookseb, milleks 
tallinlased ka hästi ettevalmistatud olid; ning kui oleks üks tormijooks 
või rohkem Jumala abiga tagasi löödud, küll siis oleks näha saadud, 
kelle omaks suurtükid kantsis jäävad. 


Samal 3. veebruaril pidas üks vana ja tähtis aadlimees, kelle naine oli 
surnud ja kes endale ablnaise oli võtnud, sellele sohinaisele ristsed. Siis 
prassisid ja kisklesid teised aadlist külalised veel pärast vana aadlimehe 
minekut nii, et haavasid üksteist. Sama viisi peeti ka sellel piiramise ajal 
mõningaid pulmapidusid aadli ja kodanikkonna poolt. 

5. veebruaril tulid mõned venelased linna ette läbirääkimisi pidama. 
Ent tallinlased ei tahtnud neid kuuldavakski võtta ja tingisõdurid pidasid 
neid luurajateks ja tulistasid nende pihta. Siis ratsutasid nad säärase 
hirmuga kiiresti minema, et ühel neist musta rebasenahaga vooderdatud 
kiiver maha kukkus ja ta palja peaga minema ratsutas. Sellesama kiivri 
tõstis üks tingisõdur üles ja tõi linna. 

6. veebruaril vastu ööd ehitas vaenlane veel ühe kantsi kõrge rundeeli 
all Harjuvärava ees Tõnismäe kandis heina-koormatest ja 
mullakorvidest. Järgmisel päeval aga tungisid Tallinna tingisõdurid ühes 
talupoegade lipkonnaga välja Ja lõid venelasi samast kantsist minema ja 
panid tõrva-pärgade abil heintele tuld külge ning põletasid ära. Seal lan- 
ges tallinlastest ainult kaks talupoega ja vähesed tingisõdurid ning 
talupojad said haavata. Venelastest aga langesid kaunis paljud, keda 
kantsis maha löödi või jämedatest suurtükkidest lossist ja linnast maha 
lasti. Siis lasti ka kolm tallinlast, kes seisid vallil ja vaatasid mängu 
pealt, üheainsa lasuga moskoviidl ülemast kantsist maha. Üks neist oli 
rätsep ja elas kodanikuna Tallinnas, teine üks noormees, Tallinna 
raeliikme poeg, ja kolmas üks musketär. 

Järgmisel ööl aga võttis venelane kantsi ära, ehitas blokk-hausidega 
tugevamaks ja viis sinna veel sõjamehi juurde. 

8. veebruaril saatsid härrad mõned kalamehed tüki maad linnast välja 
sadamas kalu püüdma venelaste pilkamiseks, et neid niiviisi leerist välja 
meelitada. Ning juhuks, kui nad lähenevad, ootasid neid kaitsemuuli ja 
laevade taha seatud musketärid. Aga venelased ei tulnud, sest nad 
plaani märkasid. 

12. veebruari ööl tuli joostes vangivõetud rootsi ümmardaja venelaste 
laagrist Tallinna lossi alla. See tõi pärast sisselaskmist esimese teate, 
sellest, et üks tatarlaste salk olevat ka Soomes olnud ning palju 
vangivõetud inimesi, noori ja vanu, sealt Tallinna all asuvasse leeri 
toonud Ja palju väikesi lapsi merejääle visanud ja sinna lamama jätnud. 
See oli kurb sõnum kõikidele vagadele südametele. Pärast seda pääses 
veel teisi raudpidemetes peetud vange lahti, kes seda kurja sõnumit 
samuti kinnitasid. 

Tallinna linn aga on vallide, kõrgete rundeelide, kahekordsete 
kraavidega peaaegu ümberringi ja mõningatel kohtadel isegi 
kahekordsete vallidega niivõrd kindlustatud, et ei saa ühelegi müürile 
suurtükkidest väljaspoolt pihta anda, välja arvatud ainuüksi müür 
Kojatallimäel. Kuid ka selle müüri ees asub veel kaks paksu kattemüüri 
Ja kraavi. Kuna aga venelane ei saanud sellele müürile otsesihis, vaid 
ainult külje pealt tuld anda ja et see müür vägivalla vastu üpris paks oli 
ehitatud, siis ei suutnud venelane ühtki auku sellesse lasta. Tallinlased 
aga ei soovinud Jumalalt muud kui, et venelane jookseks tormi. Siin 
nimelt oleks tal tulnud linna, lossi ja toomi vahele tormata, kus nad 
kõigit nõndaviisi temale vastupanemiseks valmis olid, et ta sisse 
tungides ei oleks teadnud, kuidas taas välja pääseda. Ent kuna ta hä- 
daohtu aimas, jäi ta tulemata ja kahe äraandja nõuandmine ei kaalunud 
ka enam palju. 

Pärast seda aga, kuhmoskovüt seni hirmsasti lasknud oli ja ühelegi 
müürile ega vallile midagi teha ei suutnud, siis lõpetas ta pikapeale 
kestva tormitule ja laskis vahetevahel ja 

korratult jämedatest suurtükkidest sinna-tänna linna, too-müe ja 
lossüe ning nende tornide ja vallide pihta, kust temale oli kahju tehtud. 
Samuti ei hoidnud ta kokku kivikuu-lide Ja tulekerade pildumisega 
vahet pidamata, ööd kui päevad. Sellest märkasid kubernerid ja linna 
raad hästi, et mos-koviit pidi kavatsema teisi võtteid ja sepitsusi, nimelt 
lossi või Unna alla käiku uuristada ning vali või torni õhku lasta. 
Sellepärast nägid kubernerid ja Tallinna raad vastuõõ-nestamisega 
suuresti hoolt. Ning kuna ei olnud kindlat teadet, kas venelane tõesti 
õõnestab või kus ta õõnestab ning kuhu püüab, siis muretseti väga 
teadmiste saamise pärast. Siis lubasid kubernerid peale teiste suurte 
tõotuste saksa ja mittesaksa sõjameestele ka sametist ja kalevist riietust, 
kui nad ühe vangi kätte saavad. Sellepärast püüdsid kõik sõjamehed, 
rootslased, sakslased ja mittesakslased, seda üsnagi usinasti ööd kui 
päevad ja suure hädaohu all, ei saanud aga kedagi kätte. Siis suurenes 
nõutus veel enam. Kui aga teadete saamiseks enam ei olnud peaaegu 
ühtki lootust, siis seadis meie Issand Jumal imetaoliselt nõnda, et 14. 
veebruaril silmapaistev tatari bojaar ehk aadlimees Bulaat Murs-sov oli 
seitsme teenriga venelaste juurest ära põgenenud. See ratsutas kell kolm 
vara hommikul Suure Rannavärava ette Ja palus linna sissepääsu, mida 
tahe ja tema meestele otsemat teed lubati. Ja kuna nad iga nii ihaldatud 
teate ja sellejuures ka rõõmsa sõnumi kaasa tõid, siis tekkis linnas suur 
rõõm ja hõiskamine. Siis said tallinlased uut julgust ja võisid sellest 
sõnumist kindlalt arvata, et venelastel ega tatarlastel leeris ei olnud 
enam lootust ega julgust Tallinna võtmiseks. Sest kui need linna tulnud 
tatarlased oleksid kuulunud, et seal leeris veel vähegi lootust on Tallinna 
linna ära võtta, siis nad küll ei oleks venelaste juurest minema 
ratsutanud ja tallinlaste juurde põgenenud ega meelega nende vangideks 
heitnud. 


- 185 - -53- 


Nende põgenenud tatarlaste igaühe eraldi ülekuulamine andis 
ühesuguselt järgmise pildi; esiteks, et väeülema juhataja abüiseks 
seatud leitnant ja tähtsam sõjakangelane, 

nimega Ivan Vassiljevita Selimetin Koltsov olevat jämeda suurtüki 
kuuliga linnast maha lastud. Ta olevat veel kolm päeva elanud ja siis 
surnult piduliku protsessiooniga Venemaale viidud. Seesama, kes 
suurvürstile oli tõotanud Tallinna temale kätte võita või mitte enam 
elavana suurvürsti palge ette ilmuda. 2) Et tallinlased olevat juba üle 
1000 venelase maha lasknud ja nimelt tihti 20, isegi 30 ühe ainsa 
lasuga. 3) Et paljud venelased juba salaja jalga on lasknud. 4) Et 
venelased väga kartvat, et tallinlased kord nende suurtükid kantsist ära 
võtavad. 5) Et 1200 tatarlast olevat Soomes selle kahjustuse teinud, 
kelledest umbes 500 selle juures uppunud. 6) Et suurvürsti siiatulek 
olevat vaid udujutt, nii venelaste kui tallinlaste hirmuks ja ähvarduseks 
lendu lastud. 7) Et venelased kantsis kaevamist on alustanud, üle- 
jooksikud aga ei teadvat, kui kaugele need on jõudnud. Kuna nüüd need 
tatarlased sõpradega Tallinna olid tulnud, lasti neid valve saatel vabalt 
ringi käia Ja kubernerid viisid neid isegi Tallinna lossi kuninglikku 
kindlusesse, kus tatarlased säärasid kavatsusi vaenlase kahjuks teada 
andsid, mis kaalumist väärt olid. 

16. veebruaril tungisid talUnlased vähese rahvaga Püha Johannese 
süla juurde välja ja pidasid paljude venelastega ägedat taplust. Seal lasti 
mõned venelased maha, kelledest kolm surnult linna veeti ja neilt 
toredad nugisenahast kasukad seljast võeti. Ka vangistati üks uhke 
bojaar Ja toodi elusalt linna. Sellesama bojaari teade oli kooskõlas 
tatarlaste omaga, millepärast tatarlastele seda enam usaldust kingiti. 

16. veebruaril, pühapäeval Esto mihi (seitsmendal enne ülestõusmise- 
pühi), varahommikul hakkas venelane kõige kohutavamini ja enamatest 
suurtükkidest kui enne laskma, kõik ainult hirmutamiseks ja 
ähvardamiseks, nagu ta sellega mõista tahaks anda, et ta nüüd alles 
oma õnne katsub ja et tal nüüd suurem tõsi taga on. Seepeale läkitati 
18. veebruaril Tallinna kaks silmapaistvat bojaari koos saksa tõlgi 
Willem Pöppeleriga, kelledel kaasas oli suurvürsti kiri Tal- 

linna linnale. Selle kirja võtsid kuberner ja linnapea, härra Frederlck 
Sandstede ja härra Diderick Korfmaker, Viruvärava eest vastu. Sellele 
lisaks palusid bojaarid ja tõlk veel sissepääsu luba suurvürsti saadikute 
jaoks, kes Moskvast olid tulnud Ja kelledel ka suusõnal asja oli Tallinna 
linnale. See nimetatud saksa tõlk kandis uhkeid riideid, teiste sakslaste 
peibutamiseks. Ent saadikutele ei lubatud saatjaid ja kirja peale anti 
niisugune hea vastus, et venelased sellest rahutuks muutusid ja koleda 
kiviku ulide ja tulekerade laskmisega üsna hirmsasti oma meelt 
avaldasid. 

Kui nüüd vaenlane aru sai, et ta oma tormitule ja kivi-kuulide ning 
tulekeradega linnale midagi teha ei saa, siis tahtis ta oma viha lahutada 
linna kindlustorni kallal, mida nimetatakse Kik in de Kök. Säärast 
kindlustorni ei leidu terve Läänemere ääres, kust ka vaenlasele sagedasti 
suurt häbi ja kahju oli tehtud. Kuna aga nimetatud kindlustorni ees 
asub kõrge rundeel, siis tuli venelasel sellele tornile keskele, üpris kõrgel 
maapinnast pihta anda. Ning kuigi ta pikka aega ööd kui päevad 
tervetest ja pooltest kartaunidest selle pihta laskis, ei teinud ta ometi 
kõige laskmise kiuste muud ära, kui et ühel küljel nii suure augu torni 
lõi, et sellest paar härga korraga võis läbi pääseda. Sel puhul laskis 
venelane ka kindlustorni valitseja Hans Schulte, kingsepa, maha. See oli 
kõige suurem kahju, mida ta Tallinna linnale sel korral oma 2000 tünni 
püssirohuga tegi. 1. märtsil, hommikutunnil, lõi üks kivikuul ühe 
talupoja ja ühe naise kahe lapsega ühekorraga Mungaõue saunas 
surnuks, mis ühe kivikuuli kõige suurem kahju sel korral oli. 

7. märtsil lasti 40 tingisõdurit ja mõned mõisamehed välja tungida 
selleks, et venelasi tihedates ridades ja hulgaviisi kantsi Ja lagedale 
meelitada, et neid seal seda paremini tabada. Siis olid kõikidel tornidel, 
vallidel Ja rundeelidel musketärid ühes jämedate suurtükkidega valmis 
ja andsid vaenlaste pihta tuld nii, et lust oli neid kukkuvat ja siia-sinna 
jooksvat näha. 

märtsi öösel põletasid venelased laevad sadamas ära. Oli ime, et nad 
neid nii kaua rikkumata olid Jätnud; küllap sellepärast, et oleks näha ja 
tunda venelase heatahtlikkust linna vastu. Aga see kõik ei olnud muud 
kui aina kavalus ja vigurid. Fistula dulce canit, volucrem dum decipit 
anceps. (Pajupill laulab magusalt, kuna kahekeelne lindu lingutab.) 

9. märtsil tungisid tallinlased lossist ja linnast välja, 400 meest jala ja 
100 meest ratsa, et tormata alamasse kantsi. Selle said nad pea kätte, 
lõid seal palju venelasi maha Ja viisid 6 vangidena linna. Siis said ka 
tallinlased eksituse tõttu kaunis suurt kahju. Selle väljatungimise 
põhjuseks oli ainult see, et nad mõningaid venelasi tahtsid vangi võtta ja 
teateid saada. Sellepärast oli enne tehtud säärane otsus, et kui keegi ühe 
või enam vange on kätte saanud, siis viidagu need otsemat teed linna, 
ning kui vangid linna on viidud, siis pidi pasunamees linnas valjusti 
puhuma; pärast seda pidi igamees jälle kindlusesse tagasi tulema. 

Kui nad nüüd olid kantsi tunginud, siis püüdis igaüks kõige agarusega 
kedagi vangi võtta. Sest sellel, kes ühe van-givõetu linna viib, oli kingitus 
lubatud, nimelt 50 marka. Siis võeti jalamaid esimesel pealetungil 6 
vangi ja igaüks tõttas oma vangiga linna. Ning kui need olid linna viidud, 
siis puhus pasunamees, millepärast peaaegu kõik kindlusesse asusid. 
Kui linnapealik Claus Holste ühes Hannibali ja mõningate teistega nägid, 
et palju venelasi olid tapetud ja kõik teised kantsist pakku aetud ning et 
tallinlastel kants käes on, siis ei hoolinud nad pasunamehe signaalist, 
vaid tahtsid venelasi veel taga ajada ja kantsi lõpuni hävitada, arvates, et 
kõik teised niisama teevad. Kui aga nimetatud pealik ja vähesed tema 

juurde jäänud ümber vaatasid, siis olid kõik teised linna läinud. 
Venelased aga olid vahepeal põgenenud sügavasse käiku, mille nad maa 
all linna poole olid kaevanud. Kui nad nüüd nägid, et tallinlased kõik 
olid ära läinud välja arvatud vähesed mehed, siis tulid venelased 
koopast, mida pealik silmas ei pidanud, hulgaviisi välja, võtsid nad kinni 
ja tapsid nimetatud pealiku ühes teistega ära. Selles 

võitluses kaotasid tallinlased oma salgast tingisõdurite, löömameeste, 
noorte sulaste Ja mõnede Hannibali meeste näol kokku umbes 30 isikut. 
Terve selle tapluse kestel aga anti linna kõikide tornide ja vallide 
suurtükkidest üsna sagedasti ja tihedas järjekorras ülemas kantsis 
asuvatele venelastele nõndaviisi tuld, et venelased oma jämedate 
suurtükkide, kivikuulide ja tulekeradega ei julgenud peadki tõsta, veel 
vähem pauku teha. Selle tõttu oli tallinlastel alamas kantsis seda enam 
vaba käsi oma tahtmise läbiviimiseks. 

Ja nagu igaüks nende tublide poiste ja sõjameeste ning iseäranis selle 
ausa mehe, pealiku, pärast üsna kurvaks sai, nõnda rõõmustas jälle 
kogu linn vangistatud venelaste käest saadud teate üle. Nendest 
teadetest selgus kui ühest suust: Esiteks, et suurvürsti käsk juba leeris 
on, et nad peavad ära minema. 2) Juba 3000 bojaari ühes oma meestega 
on ära läinud. 3) Ka mõned kõige suuremad suurtükid on kantsist ära 
veetud. 4) Need meistrid, kes pidid linna alt õõnestama, on oma 
riistadega tükkis viie päeva eest ära reisinud. 5) Järgmisel ööl veetakse 
kõik suurtükid kantsist ja kesknädalal lahkub viimane mees leerist ja 
läheb minema. 6) Juba üle 3000 venelase olevat lossist ja linnast maha 
lastud või kokkupõrgetes tapetud ja maha löödud. Kui palju aga selles 
viimases võitluses langenud on, seda ei teadnud vangid nii kindlalt 
ütelda. Ent nagu hiljem kindlaist teadetest ja tunnistustest selgus, 
langes sel korral 330 venelast. 

Üks neist vangistatud venelastest teadis üksikasjalikult kõik ära 
jutustada moskoviidi suurtükiväe kohta, mis Tallinna all olnud. 

Esiotsa olnud seal 3 suurtükki, mis lasksid 52, isegi 55 naela rauda. 

Siis olnud seal 6 suurtükki, mis lasksid 30, 25 ja 20 nae-laseid kuule. 

Peale selle olnud venelasel linna all ka 4 müürüõhkujat, mis lasksid 
225 naelaseid kivist kuule. Neid suurtükke aga ei olevat palju tarvitatud, 
kuna kuskil Tallinna ümber ei saa müürile pihta anda kõrgete vallide ja 
rundeelide pärast. 

Peale selle olnud veel 15 suurtükki, mis lasksid 6, 7 ja 12 naelaseid 
kuule. Ning iga suurtüki juurde oli 700 kuuli määratud. Kas need kõik 
aga välja on lastud, seda tema ei teadnud. 

Ka oli seal 5 suurtükki, mis lasksid veel väiksemaid kuule. 

Sellele lisaks olnud seal 2 suurt müüsrit, mis samuti nagu 4 
müürüõhkujat lasksid 225 naela raskusi kivist kuule. Selle 2 müüsri ja 
4 müürüõhkuja juurde oli 2000 kuuli ehk mürsku määratud. SeUest 2 

müüsrist olnud üks juba laetud, kuid lastud lossist puruks, samuti 
teisigi suurtükke. 
Edasi oli veel 5 müüsrit, mis lasksid väiksemaid kivikuu-le, nende 
juures olnud 1500 kivikuuli, peale nende, mis leeris veel lisaks raiud. 
Viimaks oli seal ka 6 müüsrit, millest paisad tulekerasid. Nende üldarv 
oh 2500; kas need kõik ära lasti, seda tema ei teadnud. 


11. märtsi öösel läks Tõnismäel ja mäe all, mõlemast kantsist leer teele 
ja asus suurtükiväega laagrisse Ülema veski juures. Siis oli linnas suur 
rõõm ja igaüks jooksis $eel selsamal hommikul kantsi vaatama ja nägi 
seal sääraseid hirmsaid asju, et juuksed püsti tõusid. Sest seal leiti 
äramineku aegu lossist mahalastute pooli kehasid, käsivarsi ja sääri, 
käsi ja jalgu. Siis nähti ka 10 surnuks piinatud ja alasti kistud Tallinna 
sõjameeste ja talupoja surnukeha. Siis loeti seal ülemas kantsis 23 
blokkhausi ja 500 kantsi-korvi ja alamas kantsis 12 blokkhausi ja 126 
kantsikorvi, mis kõik olid täidetud mullaga. Ka nähti seal kaht kohutavat 
õõnsust, üks mäe peal esimeste blokkhauside taga lossi poole kaevatud, 
teine alamas kantsis, samuti esimeste blokkhauside taga linna kõrge 
rundeeli poole alustatud. Need õõnsused olid juba 40 sülda pikad. 
Selsamal päeval söandasid paljud noored sulased, kodanikud ja 
talupojad ülemuse tõsise keelu vastaselt liiga kaugele venelaste lähedale 

minna. Sellejuures löödi maha, haavati ja võeti vangi nendest umbes 
20. 

13. märtsil, ühel kesknädalal, süütasid ja põletasid venelased oma 
leerid igast küljest maha ja läksid sootuks minema. Nad olid tervelt 7 
nädalat Tallinna all olnud ja 6 nädalat ööd ja päevad vahet pidamata 
lasknud ja tuhandeid kivikuule ja tulekerasid linna pildunud. Ning nagu 
nähti ühel kesknädalal enne lõunat esimest venelast lähenevat, 
nõndasamuti nähti ka ühel kesknädalal enne lõunat viimast ära 
minevat. Ning nagu venelane ühel pühapäeval oli alustanud Tallinna all 
laskmist, nõndasamuti lõpetas ta seda ühel pühapäeval. Ja temal läks, 
Jumalale kiitus, Tallinnaga tänapäevani kõik nurja, kuigi ta katsus 
Tallinna kallal kõik oma võimu, oskust, sepitsusi, kavalust, võtteid ja 
vigureid, millede abil ta oli Smolenskist, Kaasanist, Polotskist ja 
teistestki kohtadest jagu saanud. 

Mis puutub kahjusse, mida moskoviit oma tohutu laskmisega on 
teinud, siis ei olnud see, Jumalale tänu, mitte suur. Sest oma jämedate 
suurtükkidega ei ole ta tallinlastele vallides, müürides ja tornides muud 
kahju teinud, kui et ainult ühe augu Kik in de Köki laskis. Inimestest 
aga leidis surma umbes 40 isikut sulaste, poiste, musketäride ja 
käsiliste näol. Nende kõikide seas oli vaid kaks kodanikku, üks rätsep ja 
teine kingsepp, kes vallidel ja tornides maha lasti. 

Kivikuulidega tappis venelane vaeste talupoegade, naiste ja laste näol 
umbes 20 inimest saunades ja onnides, mida nad linnas olid üles 
löönud, aga ta ei tabanud ühtki kodanikku või kodaniku last, naist ehk 

neitsit ega ühtki nimekat inimest, kuigi need iga päev kirikutesse läksid 
ja sealt tulid ja tänaval igal pool üsna julgelt liikusid. 

Nii ei teinud ka tema suurearvulised tulekerad muud kahju, kui et nad 
uue haigemaja katuse pooleldi ära põletasid. Ning kui seal heinu poleks 
olnud, siis ei oleks moskoviit kogu piiramise kestel ühtki tema 
tulekeradest süüdatud tuld näha saanud. 

Mis aga kõikidest taplustest saadud kahjudesse puutub, siis ei 
kaotanud tallinlased enam kui umbes 50 meest, missuguse kahju Ivan 
Vassiljevitš Selimetin ja mitu tuhat venelast ja tatarlast küllalt tasa 
tegid. Ning kuigi vaenlane mõningaid kirikute ja majade katuseid oma 
kivi- ja raudkuulidega vigastas, siis sai ometi Tallinna linn niipalju 
raudkuu-le, suuri ja väikesi asemele, et see kahju hästi tasutud on. 

(Mis nüüd sõjaväe arvulisse suurusesse puutub, mis selle piiramise 
kestel Tallinnas oli, siis oli seal esiteks 100 mõi-sameest ja 400 saksa 
tingisõdurit ning kodanikkude, talupoegade ja igasugu elanikkude, 
aadlikkude ja mitteaadlik-kude näol, ühes sulaste ja poistega üle 4000 
mehe. Lossis ja Toompeal oli 1000 rootsi tingisõdurit, välja arvatud 
Toompea kodanikud ja talupojad koos nende sulaste ja majakaaslastega, 
keda hinnati ka 400 ümber. See oli kogu linna sõjavägi selle ränga 
piiramise ajal moskoviidi 50.000 mehe vastu.) 


126. Katk Tallinnas, 1577. 


Ja et häda iialgi üksi tulla ei taha, siis ei tahtnud ta ka seekord üksi 
tulla. Sest piiramise ajal tuli ka teine häda, nimelt üks raske haigus ja 
rinnatõbi, ja suri sellesse palju tugevaid noori ja vanu inimesi, 
kodanikke, sellisid, naisi ja neitsisid ning kõiksugu rahvast Tallinnas. 
See taud algas paastu ajal kohe pärast moskoviidi äraminekut ja kestis 
suve läbi kuni Peetri ja Pauli päevani. 


127. Rüüstekäigud venelaste vastu, 1577. 


Pärast moskoviidi äraminekut aprillikuus anti Tallinnas kõikidele 
sõjameestele, nimelt mõisameestele, tingisõduri-tele, kodanikkudele ja 
vabadikkudele vaba voli venelase alla 

kuuluvaid Liivimaa maid laastada. Siis läksid isegi tänava-sandid, 
jalutud ja vigased, kes käia ei saanud ja keda hobuse selga ja seljast 
maha tuli tõsta, teistega koos välja. Nad laastasid ja riisusid vahet 
pidamata Lääne-, Järva-ja Virumaa maid, kogu Tartu piiskopkonda ja 
üldse kõiki eesti maid ning viisid tohutult palju loomi, arvult tuhandeid 
ja igasugu vara Tallinna ja müüsid seal odava raha eest maha. Selle suve 

vältel veeti seda nii palju Tallinna, et seda enam ostagi ei tahetud ega 
võidud. 

Selsamal ajal võtsid nad ka tihti venelastelt nende ruunad karjamaalt, 
samuti kõik nende veised mõisatest ja kõikide Eestimaa losside alt ära ja 
lõid maha kõik mõisates ja külades eest leitud venelased ja võtsid nad 
vangi, samuti palju kaitseväelasi, kes lossidest alla taplema ja röövsaaki 
tagasi võtma tulnud. Siis läks üks sakslaste ja mittesaks-laste salk üle 
20 penikoorma kaugusele Pärnu. Seal mustasid nad Vana-Pärnu ja viisid 
sealseid venelasi ja mosko-viidüe truudust vandunud sakslasi vangidena 
Tallinna. Peale seda läksid saksa mõisamehed, tingisõdurid ja talupojad 
Paidesse ja tormasid alevi peale, mis lossi all on ja mille ümber 
vägevatest palkidest blokkhauside ja bastionidega püst-tara oli ehitatud. 
Seal põletasid ja tapsid nad palju venelasi, noori ja vanu, ja said sealt 
suure saagi ja vedasid ära. 

Siis läksid mõned talupoegade salgad Rakvere, Laiuse, Haapsalu, 
Koluvere ja Lihula alla, nimetatud losside kariloomi ja ruunasid röövima. 
Siis põletasid nad peaaegu kõik puust eelkindlused nimetatud losside all 
maha. Lihula lossi valli alt kraavist tõid nad üle 600 härja, lehma ja 
hobuse ega hoolinud sellest, et venelased vallilt nende pihta tuld andsid 
ja kividega viskasid. Siis lõid ka paljud viiekesi, kümnekesi, enam või 
vähem kokku ja võtsid mõneks päevaks või nädalaks moona pikemaks 
teeks kaasa. Nad peitsid end kitsaste teede ja südade juurde ning 
rägastikkudesse, kust venelased mööda pidid ratsutama. Nõndaviisi 
varitsesid nad ööd kui päevad venelasi ja võtsid uhkeid bojaare ja teisi 
lihtsaid venelasi äküise kallaletungiga vangi ja lasksid maha. 

Sel viisil tegid nad kõik venelased kogu Eestimaal nii araks, et need 
lossidest kuskile ratsutada ei julgenud ja nagu piiramises või vangis 
lossidesse pidid jääma. Ning kui venelased vajalikkude toimingute pärast 
kuskile just ratsutama pidid, siis ei julgenud nad vana harilikku teed või 
väeteed pidi reisida, vaid tegid suure ringi kõrvalteid minnes ja kartsid 
siiski igal pool, kus nad süda või metsatukka sumasid, et selle taga 
Hannibali rahvas oma pikatoruliste musketitega maas lamab ja neid 
luurab. Siis peeti venelasi vahet pidamata ärevil, nagu need varem 
Tallinna all olid teinud, nii et nüüd venelaste hädakellad rahu ei saanud. 

Talumehed ühes oma poegade ja sulastega, kelledelt kõik nende 
loomad ja vili olid röövitud, ei teadnud muud nõu, kui et rüüstajate seltsi 
läksid ja samuti kui need teisi talupoegi, kelledel veel midagi järel oli, ka 
röövima ja rüüstama hakkasid. Siis valitses säärane riisumine, viletsus, 
ohkamine ja hädakaebamine kogu Eestimaal, et ei saagi seda kõike 
kirjeldada. Talupoegadel aga oli parem seisukord röövimisel kui saksa 
mõisameestel ja tingisõduritel, sest nad olid sel maal sündinud ja üles 
kasvanud ja tundsid maa ja talurahva olukorda ja viise, sellele lisaks 
kõiki salajasi radu ja teid läbi heinamaade ja padrikute, võsa ja räga. 
Ning nendest olid paljud venelaste all elanud ja teeninud ja teadsid, kus 
venelased tavatsesid oma hobuseid ja loomi pidada ning ise liikuda, miüe 

tõttu nad ka tihti oma heade sõprade ja sugulaste teadete kaudu 
suuremat tasu oma saagi ja vangistatud venelaste eest said. Sellest 
tekkis juba viha ja kade-dedus saksa mõisameeste ja mittesaksa 
talupoegade vahel ja oli karta, et sakslased nende talupoegadega samuti 
talitavad nagu šotlastega Rakvere all. 


128. Hertsog Magnus ja Christianus Schröpfer, 1577. 


Samal suvel aastal 1577 reisis Holsteini hertsog Magnus suurvürsti 
juurde. Siis lootsid jällegi paljud, et see hertsog 
ATS 


Magnuse reis peaks Liivimaale väga hea olema. Aga pea kaotasid nad 
jälle oma usu, kuna isanda oma pastor, hingekarjane, ülem nõumees ja 
superintendent Christianus Schröpfer, kes oma isanda moskoviidi 
juurde oli viinud, oli oma isanda juurest minema läinud. Sest igaüks 
arvas, et kui seal moskoviidi poolt oleks midagi loota olnud maade, 
inimeste ja muu hea näol, siis oleks see karjane küll oma lammaste 
juurde jäänud. Sellepärast hakkasid kõik selles Magnusse valitsuses 
kahtiema, kuigi hiljem üteldi, et Schröpfer olevat salajase ettepaneku 
viimiseks oma isanda poolt Kuramaa hertsogi juurde läkitatud. 


129. Ivani suur sissetung Liivimaale, 1577. 


Selsamal suvel kogus end moskoviit varsti pärast Tallinnast 
äraminekut Pihkvas jälle ja ajas oma kõige suurema ja viimase väe 
jalule. Siis tuli ka kindel teade, et suurvürst ise oma vanema pojaga oli 
jõudnud Pihkvasse ja sõda tahtis kaasa teha. Siis hoiatati tallinlasi igalt 
poolt, et olgu nad hästi valvel; sest suurvürst tahtvat neid suurest 
kibestusest jälle piirata ja ise oma õnne Tallinna linna kallal katsuda. 
See moskoviidi sõjavalmistus ja heade sõprade hoiatus tõi tallinlastele 
jällegi suure mure ja meelehärmi. Ning kuigi nad meelt ei heitnud, siis 
andis see ometi neile mõtelda, et neil ühelainsal aastal kaht ägedat ja 
rasket piiramist ja kiusamist kanda tuli. Ja igaüks oli kindel, et see 
vägev sõjakäik otsemat teed Tallinna peale tuleb. Sellepärast saatsid ja 
andsid riialased naaberlikust kaastundest tallinlastele ruk-keid, 
püssirohtu ja muud hädavajalikku ja olid kindlas arvamises, et 
tallinlased üksi need vaevatud inimesed saavad olema. Enne aga, kui 
need head inimesed sõja vastu said varuda, olid nad ise suure 
õnnetusega ja sellesama moskoviidi sõjaväega täiesti üle ujutatud ning 
mida nad Tallinna linna kohta kartsid, see oli neü endil üpris ootamatult 
varsti kaelas. 

Aastal 1577 juulikuus tungis Moskva suurvürst Ivan Vassiljevitš koos 
oma vanema pojaga tohutu sõjaväe ja laskemoonaga Riia piiskopkonda, 
kus ta vastuhakku ei leidnud. Sest piiskopkonna lossid olid peaaegu 
kõik muretusest ilma kaitseväeta ja kõigest hädavajalikust tühjad ja 
varumata. Ka ei meeldinud kubernerile kõige ettevaatuse vastaselt maal 
viibida. Samuti olid suuremate kindluste valitsejad ära läinud. Ja ühtki 
kiiret abi ega tröösti ei olnud oodata ja ka rahvas kogu maal oh pelglik ja 
arg. Siis asus suurvürst, temale parajat juhust hästi hinnates, esmalt 
Marienhusi lossi alla ja sai selle jalamaid kätte. Sealt asus ta edasi 
Lutsija Rositi alla, andis Lutsi lossile laskudega veidi pihtaja sai selle 26., 
Rositi lossi aga 30. juulil allaandmise läbi kätte. Ning kuigi suurvürst 
aadlikkudele ja teistele, kes seal kaitseväes oli, ühes nende varaga vaba 
väljapääsu oh lubanud ei pidanud ta seda siiski mitte, vaid viis nad kõik 
ühes naiste, neitsite ja lastega vangidena Pihkvasse. 


Pärast seda läks ta edasi Dunenborgi alla, pommitas seal vähe ja kuna 
see loss rahva poolest ja muidu halvasti varustatud oli, siis sai ta selle 
11. augustil allaandmise tõttu kätte ja lubas armuliselt poolakatele ja 
sakslastele, kes seal olid, vaba äramineku. 

Siis kirjutas hertsog Magnus Krütsborgi, Kokenhusi, Ascheradi, 
Lennewardi, Lemborgi, Schwanenborgi ja teiste losside meestele, et kui 
nad ühe korraga oma isamaad ühes naiste ja lastega kaotada või 
igavesse orjusse ja ikestamis-se end lasta viia ei taha, siis andku end 
hertsogi alla. Kuna nüüd suurvürst ise oma vägeva salgaga lähenes ja 
eelnimetatud lossid juba ära oli võtnud ja suur häda käes oli ja neile veel 
ainult see troost ja abinõu, nimelt hertsog Magnus üle jäi, kellelt nad 
pääsmist lootsid, siis andsid nad end tema alla. 

Sel ajal võtsid Võnnu kodanikud mässu teel Poola kaitseväelt sealse 
lossi vägivaldselt ära ja andsid selle ühes linnaga Magnuse kätte. Samuti 
võtsid Volmari kodanikud 

ühes hertsog Magnuse meestega sealse lossi vägivaldselt ära ja 
vangistasid asevalitseja Polubenzky ja viisid ta hertsog Magnuse kätte. 

Nende mõlema lossi ja kindluse ühes Kokenhusiga oma kaitse alla 
võtmiseks ei olnud hertsog Magnusel moskoviidi poolt luba ja voh. Et ta 
aga seda tegi, siis selle salajasteks põhjusteks olid, et ta need lossid 
lootis seks korraks moskoviidi eest päästa ja pärast ikkagi üle anda 
Poola kroonüe. Hertsog oligi seda enne Poola kuningale ja Kuramaa 
hertsogile lasknud salaja teatada, aga see saladus tehti moskoviidile 
Volmari asevalitseja Polubenzky poolt teatavaks. Kuna moskoviit seda 
nüüd teadis, süs võis ta küll sellega leppida, et hertsog Magnus need 
lossid ja maad oma kaitse alla võttis ja moskoviidi vaeva kergendab. 
Kaval vaenlane kavatses nimelt selle eest hoolitseda, et nad jälle Poola 
kuninga kätte ei langeks. 

Ajal, mil hertsog Magnusel nimetatud lossidega tegemist oli, läks 
suurvürst edasi Krütsborgi alla, kindlustas selle põletatud ja laastatud 
lossi jäüe ära ja pani sinna kaitseväe sisse. Sealt läks ta Laudini alla ja 
sai selle 18. augustil pea allaandmise teel kätte. Pärast seda läks ta 
Sösswegi alla, tulistas seal vähe ja sai seUe 21. augustil allaandmise 
tõttu kätte. Laudini omad said vaba äramineku. Sösswegis aga käis ta 
nende heade inimestega armetult ja haledasti ümber: laskis mõned üles 
puua, mõõkadega surnuks raiuda, teibasse ajada, ära põletada ja teisel 
viisil jäledast! hukata ja viis enama osa inimesi ühes naiste ja neitsitega 
vangipõlve. Sösswegist läks suurvürst edasi Barsomi ja Kaltsenovi aUa. 
Kui nüüd sealsed inimesed nagu teistegi losside omad abi ega julgust ei 
teadnud, süs toetasid nad hertsog Magnuse nimele ja lootsid niiviisi 
puutumata jääda, kuid asjata. 22. augustil andsid nad suurvürstile alla 
ja päästsid ainult palja elu. Säält läks suurvürst jälle tagasi Väina jõe 
juurde ja asus Kokenhusi alla. Ning kui ta nägi, et hertsog Magnus selle 
kindluse ära oli võtnud ja sinna kaitseväe sisse pannud, 

sai ta, hoolimata sellest, et nad talle kui hertsog Magnuse isandale 
värava heaga avasid, nii vihaseks, et ta hertsog Magnuse rahvast üle 50 
mehe haledasti laskis ära tappa ja sealsed kodanikud ühes naiste ja 
neitsitega, ka pastorid ja kirikuteenrid, kui ka mõned Riia sõjamehed, 
kes seal kaitseväes olid olnud, vangi viis. Samal päeval, nimelt 
25.augustil, saatis ta salgad Ascheradi ja Lennewardi alla, võttis ka need 
lossid ära ja käis nende heade inimestega ja nende naiste ja neitsitega 
haletsemisväärselt ümber. Ta laskis vanal maamarssalil Casper von 
Münsteril silmad välja torgata ja teda siis surnuks piitsutada ja viis 
Johann von Münsteri vangina koos kõigi teistega ära. Peaaegu samal ajal 
võttis suurvürsti sõjavägi Schwanenborgi, Tiersoni ja Pebalgi lossid ära ja 
viis sealsed inimesed peaaegu kõik vangidena ära. 

Kokenhusist läks suurvürst 28. augustü Erla aUa, ning kuigi sealsed 
head inimesed, kes end Magnuse aua olid andnud, suurvürstile kui 
isandale jalamaid väravad avasid, laskis ta 12 aadlikku ühes teiste 
ausate meestega maha raiuda ja armetult hukata, ja kõigest tõotusest ja 
lubadusest hoolimata kõik teised ühes naiste, neitsite ja lastega ära 
vangipõlve viia. Erlast läks suurvürst Võnnu alla, võttis teel sinna Ariesi 
ja Jürgensborgi ära ja veel teisi losse ja laskis inimesed sealt ära 
vangipõlve viia. 


130. Võnnulaste vägitegu Ja viletsus, 1577. 


31. augustü tuli suurvürst esmalt Võnnu alla ja nõudis, et hertsog 
Magnus otsekohe välja pidi tulema. Hertsog aga saatis tema juurde 
mõned oma kõige tähtsamad kojajunk-rud, nimelt Christoffer Kursseli ja 
Fromhold von Plettenber-gi. Neid laskis suurvürst peksta ja saatis nad 

Võndu tagasi ning nõudis, et hertsog tulgu ise välja. Siis tuli hertsog 25 
mehega Võnnust välja ja kui ta suurvürsti juure tahtis 

ratsutada, pidasid venelased ta kinni ja nõudsid linna värava avamist. 
Seal seisis üks raeliige värava juures, seda käskis hertsog väravat avada 
ja nõnda avati linna värav selle raeliikme ja linnapea poolt ilma 
kodanikkude teadmata ja tahtmata. Siis tungisid venelased sisse ja said 
linna kätte. Kui nüüd hertsog suurvürsti ette ilmus, langes ta omaste 
pärast põlvili, kes Võnnu linnas ja lossis olid. Siis tuli suurvürst sadulast 
maha ja tõstis hertsog Magnuse üles ja laskis ta ühes tema junkrutega 
vanasse katuseta onni viia ja viis päeva ja ööd õlgedel lamada. Seal 
ootasid hertsogi junkrud küll ööd kui päevad surma. Teised aga Võnnu 
lossis, kes suurvürsti hirmutegudest Kokenhusis ja teistes lossides olid 
kuulnud, ei tahtnud suurvürstile lossi üle anda. Siis ehitas suurvürst 4. 
septembril Võnnu lossi ümber neljas kohas kantse ja andis viis päeva ja 
ööd tormituld. Ning kui häda kätte oli tulnud, siis ühinesid mehed, 
naised ja neitsid, enamikus aadlist, üksmeelselt otsuses end 
püssirohuga õhku lasta, mida pastorid ja Jutlustajad ka lubasid. Siis 
läks kolmsada inimest, noort ja vana, ühte ruumi, miUe aUa pandi neli 
tünni püssirohtu. Kui see oli tehtud, siis ühinesid kõik Jumalaga püha 
õhtusöömaajal. Siis võttis Hinrick Boussmann hõõguva tulesöe ja 
põlvitas maha, teised kõik ühes jutlustajatega tema ümber; niiviisi 
üksteist kristiikult manitsedes lasksid nad iseendid õhku. Keegi Vincenz 
Stubbe käskis ennast oma teenril vabatahtlikult maha lasta: pärast seda 
laskis end teener ise samuti maha. Hinrick Boussmann elas veel veidi 
aega. Kui venelased ta kiviprahi seest leidsid lamamas, viisid nad ta 
suurvürsti ette, kus ta sealsamas suri; järgmisel päeval aeti ta teibasse. 
Pärast seda pani suurvürst Võnnu linnas niisuguse hirmuvalitsuse ja 
himuorjuse naiste ja neitsite kallal toime, missugust ei ole kuuldud 
türklastest ega teistest türannidest. Siis laskis ta ka mõningaid mehi 
piitsutada, siis haavatutena ja veristena elavalt tulel praadida ja ühel 
linnapeal südame elusast ihust võtta ja ühel jutlustajal keele suust 
kiskuda ja teised ennekuulmata piina ja vaevaga hukata. Siis laskis ta 
seal nagu ka Erlas 

ja Kokenhusis surnukehad hunnikusse visata, lindudele, koertele ja 
metsloomadele toiduks ja ei lubanud ühtki matta. Ta keelas oma rahval 
seda edaspidigi teha, surmanuhtluse ähvardusel. 


131. Ivani edasine toorus Liivimaal, 1577. 


Samal ajal saatis suurvürst knjas Bogdan Bjelski kolme tuhande 
mehega Volmari alla, kes 3. septembril sinna jõudis. See nõudis aususele 
toetudes hertsog Magnuse mehi enda juurde linna alla välja. Need head 

inimesed, teades, et nüüd nende isand ja nemad kõik üheainsa isanda 
inimesed on, ei kartnud hädaohtu ja ratsutasid seitsmekümne hobusega 
venelaste juurde välja. Nad aga piirati otsekohe kolme tuhande 
moskoviidi poolt ümber ja sunniti sadulaist maha tulema ja oma 
sõjariistad maha panema. Siis raiuti need mehed kõik mõõkadega 
tükkideks. Ning kui volmarilased heas usus olid alla andnud, siis viidi 
nad kõik ühes naiste ja neitsitega vangidena suurvürsti juurde Võndu ja 
võeti väga ebakristlikult vastu ja käidi nendega nagu teistegagi üsna 
haledasti ümber. Missuguse vara moskoviit Võnnus, Volmaris ja teistes 
lossides kätte sai raha, ehete ja iluasjade näol, mida aadlikud ja teised 
head inimesed oma õnnetuseks nimetatud kindlustesse varjule olid 
toonud, seda oli enam kui uskuda võib. Säärase türanniliku tapmise ja 
hukkamise järel läks suurvürst 7. septembril oma terve leeriga Võnnu alt 
minema ja asus Ronnenborgi alla. Nii Ronnen-borgi mehed kui ka Trikati 
ja Schmilti omad, peaaegu aina leedulased, andsid kohe vabatahtlikult 
alla ning suurvürst laskis neid kimbutamata nende maale pääseda. 

Kui moskoviit Riia piiskopkonnas nõndaviisi mässanud ja märatsenud 
oli, läks ta Tartu, kus ta enne oma elupäevil veel polnud käinud. Seal 
laskis ta hertsog Magnusel, kelle ta endaga kaasa oli toonud, puutumata 
enda juurest tema 

Karksi ja Põltsamaa lossidesse minna tingimusel, et hertsog kirjalikult 
kohustus tema läänimeheks jääma ja talle nii pea kui võimalik 
nelikümmend tuhat ungari kuldnat tasuma. 

Ning kui suurvürst mõningad päevad Tartus peatunud ja enda hästi 
turgutanud oli, läks ta sealt Pihkvasse. Seal laskis ta mihklipäeval kõik 
vangid, mõnituhat inimest, väljakule üles seada ja vaatas need üle, ning 
kes neist ei olnud veel ära müüdud, need laskis ta kui mõistuseta 
karjaloomi veel müüa ja Moskvasse ja Tatarimaale ära viia. Ainult ro- 
sitlased, umbes 350 inimest, noori ja vanu, andis ta vabaks. Kui aga 
teised vaesed vangid ja kurvad inimesed seda nägid ja teada said, et muu 
keegi neist enam vabaks ei saa, vaid et nad kõik ära viiakse, siis tõusis 
nende seas niisugune hale kaebamine, ulumine ja nutmine, et kivigi 
oleks võinud pehmeks minna. 


132. Rootslaste ja tallinlaste ettevõtmised, 1577. 


Selsamal ajal, kui moskoviit Riia piiskopkonnas nõnda metsikul viisil 
talitas, purjetasid Rootsi kuninga sõjalaevad Narva ja põletasid 27. 
augustil moskoviidi kolm tugevat ja määratu suurt blokkhausi maha. 
Ühes neist põles 75 venelast ära ja 5 võeti vangi. Teistest olid nad osalt 
ära põgenenud ja osalt moskoviidi sõjaväkke kaasa viidud. Nii tungisid 
ka mõned Rootsi ratsanikkude ja jalameeste lipkonnad läbi Viiburi 
Venemaale Nöteborgi ja Käkisalmi alla, kus nad oma tahtmist mööda 

röövisid ja põletasid ja pikka aega moskoviidi maal asusid ja temale 
suurt halba ja kahju tegid. 

Selsamal ajal käisid ka TaUinna sõjamehed mõisamees-te, tingisõdurite 
ja talupoegade näol eestlaste maadel röövi-mas ja mässamas, ilma et 
moskoviit vähegi oleks vastu pannud. Seda ta oleks küll vähese 
rahvagagi võinud ära hoida, kui tal oleks olnud liigset sõjarahvast, mida 
ta oma salkadest oleks võinud ära anda. Nüüd aga tuli tal oma maid 
vaestele 

talumeestele ja pärisorjadele saagiks jätta ja säärast halvakspanemist 
nendelt taluda, mis niisugusele kõrgele vaimule häbistav ja piinlik oli, 
pidas taju ennast kõrgemaks kui kõik seUe aja keisrid ja kuningad. 
Sellest tuleb järeldada, et tal sel ajal armast sõjarahvast palju järel ei 
võinud oUa. 


133. Vene rüüstekälk kuni Tallinnani, 1577. 


Selsamal korral, kui suurvürst Riia piiskopkonnast ära tuli, läksid 
Rakvere ja Narva venelased Taüinna poole. Ning kuna nad päeval ei 
julgenud linnast mööda liikuda, siis möödusid nad mihklipäeva aegu 
pimedal ööl sealt ja süütasid Püha Johannese veski läheduses ühe 
õlgkatusega onni, nii et tuli pimedal ööl taeva aü õudselt kumas, mülest 
linnas suur lärm tekkis. Siis kuuldus Püha Johannese veski poolt 
Liivamägedelt kohutav kriiskamine ja suur kisa; selle kisaga tõttasid nad 
kiiresti minema. Järgmisel päeval kihutati neile järele, ei saadud aga 
enam kätte. 


134. Sabaga täht, 1577. 


Aastal 1577 novembris ja detsembris nähti kohutavat sabaga tähte. 
SeUepärast laususid mõned liivimaalased, et taevas, päike, kuu ja tähed 
moskoviidi õudsetest tegudest kartusega liikumas on. Mõned aga lootsid 
ja ütiesid, et samuti, nagu too endine sabaga liivimaalastele suurt 
õnnetust ja muudatust oli kuulutanud, nõnda kuulutavat ja tähendavat 
see nüüdne moskoviidile midagi halba. 


135. Ivan Hirmsa saak Liivimaal. 


Moskoviit sai kätte kogu Riia peapiiskopkonna, välja arvatud vähesed 
lossid, ühes terve Väina jõe ülemjooksuga, 

mis jõge pidi tuli ometi vedada kõik Riia linna toit ja kaup. Nii ei jäänud 
kogu Liivimaal enam muud maad järele kui ainult Harjumaa koos 
Tallinna linnaga ja Kuramaa ja Sem-gallia koos Riia linna ja mõningate 
lossidega ning Saaremaa Kuressaare ja Maasilinna lossidega ja Hiiumaa. 
Kõikvõimas Jumal hoidku neidsamu maid veel armus ja andku ka teised 
tagasi, kui see on tema jumalik tahtmine! 


136. Allesjäänud lootuseraas. 


Millega aga sassiaetud Liivimaa nüüdsel ajal saaks päästetud ja taas 
korda seatud, see läheb üle inimese mõistuse ja aru ja ei ole peale 
Jumala praegusel ajal muud lootust ega julgustust kui see, et Rootsi 
kuningas sõjaväega läbi Viiburi Venemaale sisse tungis oma õnne ja edu 
katsuma maruvihase venelase kallal. Samuti seisab ka Poolaja Leedu ja 
Kuramaa hertsogi võitluseks varustamine ees. Jumal andku selleks 
õnnistust! Nii sõitsid ka Rootsi sõjalaevad Narva ja põletasid kolm 
moskoviidi tugevat blokkhausi Narva all 1577. aasta 27. augustil maani 
maha. Need välikindlusti-sed olid määratu suured, pikad ja laiad. 
Nendest oli nimelt üks sein 85 sülda pikk ja 4 sülda paks. (Ühes 
blokkhausis põletati 75 venelast ja 5 võeti vangi, teisest aga olid kõik jal- 
ga lasknud. Ka olid kaitseväed enne seda osalt ära kutsutud. Sellest võib 
jällegi näha, et moskoviidil nüüdsel ajal ei ole palju üleliigset 
sõjarahvast.) 


137. Liivimaa hukatuse põhjused. 


Viimaks võiks küll mõni inimene kaaluda ja imestada, kuidas see ikka 
võimalik on, et selles liivimaalaste sõjas moskoviidi vastu algul mitte 
ainult heermeistrid, vaid ka 

kolm võimukat valitsejat, nimelt Rootsi, Taani ja Poola omad, kes 
hiljem kristlikust armastusest ohustatud Liivimaa enda kaitse alla 
võtsid, seni midagi ei suutnud korda saata, vaid neil tuli tihti 
moskoviidilt suurt kahju kannatada. Ometi olid ju Liivimaa kristliku 
valitsuse algul lihtsad piiskopid ja kodanikulapsed Breemenist ja pärast 
Liivimaa lihtsad ja alandlikud ordumeistrid küllalt tugevad ja võimsad 
venelase vastu. 

Sellele annan oma lihtsameelsuses järgmise vastuse. Selle õnnetuse 
esimeseks põhjuseks on, et moskoviit algul, kui piiskopid ja meistrid 
esmalt Liivimaa provintsi oma alla võtsid, ei olnud nii võimas nagu 
nüüdsel ajal; ka ei kuulunud tema alla kõik Venemaa vürstkonnad ja 
maad, nagu nüüd meie ajal. Sest Venemaal oli vanasti palju suurvürste 
ja vürste ja neist oh igal oma võim ja vürstiriik. Need vürstid kui ka 

Moskva suurvürst ise olid kord kogunisti Tatari läänimehed ja 
tribuudialused. Kõik need terve Venemaa vürstiriigid ajas Moskva 
suurvürst saja aasta vältel kokku osalt suure kavaluse ja õeluse kaudu, 
osalt sõjaväe abil, heitis nad pikapeale enda alla ja tõusis niiviisi kõikide 
venelaste ainuvalitsejaks. 

Peale selle ei olnud esimestel piiskoppidel ja meistritel, kui nad 
Liivimaal valitsema hakkasid, tegemist Moskva suurvürstiga ega ka mitte 
kõikide Venemaa vürstidega, vaid ainult Novgorodi ja Pihkva omadega, 
kes asusid Liivimaa piiril; sellele kahele vürstile võisid nad kergesti vastu 
panna. Ning nii kaua, kui Moskva suurvürst sõdis Venemaa teiste 
vürstide ja Kaasani ja Astrahani kuningatega, ei olnud liivi-maalastel 
karta moskoviidi pealetungi. Kui aga Moskva suurvürst kõik Venemaa 
vürstiriigid ja mõlemad nimetatud Tatari kuningriigid ära oli võitnud, siis 
läks ta mitte ainult Liivimaa meistrile, vaid ka igale kuningale liiga 
võimsaks. 

Teiseks põhjuseks on, et mõningad Liivimaa ja teised kaupmehed 
Saksa merelinnadest suurest ahnusest ja en-dakasust moskoviidile 
igasugu keelatud kaupa ja sõjamoona salaja ja avalikult juure vedasid ja 
omaenda selja jaoks 

vitsu sidusid hoolimata sellest, et neid vaenlaste, venelaste poolt ise 
ähvardati. 

Nimelt Smolenskis kutsus venelane Saksa kaupmehe Berent Meyeri 
enda juure, näitas talle vaske, tina ja traati ja küsis: "Berent, kas sa 
tunned ka hästi seda kaupa, mida ma Tartus sain?" Sellele vastas Berent 
Meyer: "Jah, miks mitte? Seda tunnen ma hästi; see on vask, tina ja 
traat." Sellepeale üties venelane jälle temale: "Nagu ma kuulen, ei tunne 
sa mitte seda kaupa; sellepärast tahan ma sulle ütelda, mis kaup see on. 
See on vits, millega suurvürst lüvünaala-si tahab peksta. Sest seda 
kaupa peame meie suurvürstile muretsema, tema laseb sellest sõjariistu 
teha, teüe endüe nuhtluseks, ja teie sakslased olete hullud ja 
pimestatud, et teie taUe seesugust kaupa veate. Vanasti ei tohtinud meie 
vanemad Smolenskis ega Liivünaal nõnda talitada; küllap teie seda 
pärast veel tundma saate, omaenda kahjuks." 

Kolmandaks põhjuseks on, et ükski isand ei saa oma vaenlasele, 
venelasele, vastu hakata, kuna isanda omaenda sõjamehed ja truudust 
vandunud alamad, truuduseta tegutsevad ning lossi ja tugevaid kindlusi 
Ilma sunnita üsna kergemeelselt moskovüdüe üle annavad ja nendest 
põgenevad, nagu see Liivimaal sagedasti on juhtunudki Üma mingi 
karistuseta. Ning kes seda tegid, neid seati tihti veel kõrgetesse 
auametitesse. Et aga moskovnt Liivimaal palju losse ja kindlusi enda 
kätte sai, seUe üle otsustagu ja mõistku kohut targad mehed, nimelt: kes 
selles rohkem süüdi on, kas need ahned ja omakasupüüdlikud 
kaupmehed, kes kaasa aitasid, et moskoviit arvukalt suurtükke ja 
sõjamoona sai või sõjamehed, kes losse, kindlusi ja linnuseid truu- 
dusetult üle andsid ja neist minema läksid. 

Neljandaks oli esimestel püskoppidel ja meistritel Liivimaal kergem 
venelastega sõdida kui meie aegade isandatel ja kuningatel. Nemad 
nimelt said paavsti patukustutusklr-jade abil nii palju vürste, krahve, 
rüütleid Ja sõdalasi maale, nagu nad tantsid. Nüüdsel ajal aga ei loe 
enam kiri, vaid ainult sularaha. Muistsetel aegadel oli igaüks valmis 

omaenda kulul ristirahva vaenlaste vastu sõdima. Nüüd aga ei taha 
keegi enam ristirahva eest hobust muidu saduldada; paljudki meie seast 
jooksevad nüüdsel ajal moskoviidi poole üle ja lasevad end kõikides 
kavalates salasepitsustes ristirahva vastu kasutada. 

Viiendaks, kuidas ei peaks moskoviit olema võimas ja vägev, kui 
kristlikud kuningad ja võimumehed enda vahel ei ole ühel meelel ja tihti 
tühjade asjade pärast palju ristiini-meste verd valavad ja viimsegi 
tagavara ära tarvitavad, millega nad vaest ristirahvast kaua teenida 
saaksid; selle eest Kõikvõimsa Jumala ees vastutada on küü liiga raske. 
Võimukatest valitsejatest aga, kes Liivimaa oma kaitse alla võtsid, ei ole 
peaaegu ühtegi, kes seUe juures on rohkem mängu pannud kui Rootsi 
kuningas. See nimelt tegi nii mõndagi korda moskoviidile kahju ja 
kulutas Liivimaa pärast suure hulga raha ja saatis Tallinna linnale 
aastast aastasse rikkalikult moona. Kui teised isandad, võimumehed, 
kuningad ja vürstid Liivimaa pärast niisamuti oleksid muretsenud, küll 
oleks moskoviit siis võinud imet näha. Mis aga seni on tegemata jäänud, 
seda andku ja annetagu Kõikvõimas Jumal edaspidi. 


Lõpuks on Liivimaa vaeva ja õnnetuse peapõhjuseks mit-melaadüine 
suur patt ja süütegu, nimelt tänamatus Kõikvõimsa Jumala rikkaliku 
heateo vastu. Et lihtsad ja alandlikud piiskopid ja meistrid Liivimaa 
provintsi paganate käest ära võtsid ja suure võidu said, see ei olnud 
nende, vaid Kõikvõimsa Jumala tegu, kes vaestes ja nõtrades on tugev ja 
kes Liivimaa paganarahva seast tahtis endale armulikult ristikogudust 
kokku korjata. Aga kuna Liivimaa hirmsalt Jumala vastu patustanud on 
ega olnud tänulik tema suure armu eest ja kuna praegugi veel ei ole 
tõelist patu tunnistust, meeleparandamist ega pööramist Jumala poole, 
siis on karta, et kristiik kirik Liivimaal sootuks hukkub; selle vastu ei 
aita kõikide kuningate ja võimumeeste abi, julgustus, toetus ega hea 
tahtmine. Kui nüüd Liivimaa tõeliselt ümber pööraks, 

siis saaks Kõikvõimas Jumal kergesti üheainsa kuninga läbi armuliselt 
teha nii, et kõik peaksid nägema ja tundma, et kristlased pole veel 
sootuks mahajäetud. 

Igavene, tõeline ja kadumatu Jumal, kelle juures on rohkem armu ja 
halastust kui meie juures pattu ja süütegu, halastagu oma ainsa poja 
Jeesuse Kristuse pärast vaese ristirahva peale armulikult siin ja igal 
pool. Tema takistagu, tüürigu ja hoidku ära kõik Googi ja Magoogi ja 
Meesehi ülemvürsti (Heseekieli raamatu 38, 2.) kurjad nõud. Samuti 
annetagu tema armulikult kõikidele kristlikkudele võimumeestele, 

kuningatele, vürstidele ning isandatele rahu ja üksmeelt, sellele lisaks 
õnne ja võitu kõikide kristliku kiriku vaenlaste üle, tema jumaliku 
majesteedi auks ja armsa ristirahva heaks üle kogu maailma. Aamen. 

Mis tulevikus Liivimaal veel juhtub, järgneb, kui Jumal tahab, 
neljandas jaos. Jumal andku, et seda saaks suurema rahu ja rõõmuga 
täide viia. 


LIIVIMAA KROONIKA NELJANDA JAO EESSÕNA 


Auväärsetele, lugupeetavatele, kõrgesti õpetatud ja ülitarkadele 
härradele linnapeadele ja raeliikmetele ning auväärsetele, nimekatele ja 
ettenägelikkudele härradele senaatoritele ja raevanematele ühes kolme 
gildi terve kodanikkonnaga kuninglikus Tallinna linnas, minu käskijatele 
ja väga heasoovlikkudele isandatele ja headele sõpradele. 

Auväärsed, lugupeetavad, kõrgesti õpetatud ja ülitargad ning 
auväärsed, nimekad ja ettenägelikud käskijad ja väga heasoovlikud 
isandad ja head sõbrad! 

Nagu teie teate, avaldasin mina aastal 1578 lihtsa ja puhtsüdamliku 
Liivimaa kroonika. Seda tegin sellepärast, et mina, mis minusse puutub, 
ei võinud kedagi teist leida, kellele oleksin seda vaeva ja tööd ennemini 
soovinud kui iseendale. See oleks ka kõikidele liivimaalastele olnud iga- 
veseks kahjuks ja häbiks, kui Liivimaa muutumisel juhtunud lood ei 
oleks korralikult kirja pandud, vaid unustusse sattunud. See oligi 
põhjuseks, miks mind mõningate heade inimeste poolt sellele õhutati: 
seda vähem oleksin ma nüüd oodanud, et seda mulle mõningate poolt, 
kes ise mulle selleks nõu andsid, niivõrd pidi pahaks pandama, nagu 
mina seda nüüd küll tunda olen saanud. Seesuguse sallimatuse 

muid põhjusi aga ei saa mina enda juures leida kui et mina Liivimaa 
viletsatest asjadest ei kirjutanud niisugust valmideraamatut, mis oleks 
igaühele meelt mööda ja kust nad oma veini ja õlle juures veidi ajaviidet 
saaksid. Samuti laususid mõningad: mis tegemist on jutlustajatel 
ilmalikkude lugudega? Sellega näitavad needsamad inimesed oma suurt 
mõistmata meelt ja et nad eitea, mis on jutlustaja ametiks: nimelt tuleb 
tal Jumala imetegusid, nuhtiemist ja armu mitte ainult suuga, vaid ka 
kirjalikult rahva ees kuulutada; nõndaviisi tegid küll alati paljud 
piiskopid, superintendendid, pastorid, pühakirja doktorid ja jutlustajad. 
Nende kiiduväärsele eeskujule järgnesin ka mina ja tegin seda ka tõesti 
mitte omaenda kasu pärast ega kellegi heaks või halvaks, vaid Jumala 
auks ja kõikidele Lüvimaa järeltulevatele põlvedele kasuks. Ja ma ei 
kirjutanud seda ka mitte rõõmuga, mille tunnistajaks on Jumal, vaid 
suure meelehärmi, ohkamise ja pisaratega. Et aga paljud sellest üsna 
tusaseks läksid ja minuga hästi rahul ei ole, seda ei või ma neile ka mitte 
pahaks panna, kuna see inimene peab alles sündima, kes sõnades ja 
tegudes oleks kõikidele inimestele meelepärane; ning nii minu endaga 

kui ka meie kõikidega on juba nii, et me tavatseme sellest sallimatuks 
muutuda, kui keegi meile tõtt räägib. Ent olgu sellega kuis tahes, mind 
sundis üks kindel tõde ja minu hea südametunnistus ning ka Saalomoni 
sõna, kes ütleb oma õpetuse raamatus (28. peatükk v. 23): "Kes inimest 
noomib minu vüsi järele, see leiab enam armu, kui see, kes keelega 
libab", mitte ainult Liivimaa lugusid jätkama, vaid ka enne unustatuid ja 
tundmatuid asju sellesse jaosse mahutama, nõndavüsi Jumala tegu, 
nagu kord ja kohus, kõigele rahvale kuulutama püha prohveti Taaveti 
manitsust mööda: "Kütke Issandat, kes Siionis elab, kuulutage kõige 
rahva seas tema tegusid!" (Taaveti laulud 9, v. 12) 

Ka oli see Jumala suur tegu ja imetaoline seadmine, mis ta palju 
aastaid Tallinna linnaga on toime pannud, nagu säärast paljudeski 
kroonikates ei leidu, müle üle igamees 

peab imestama. Sellepärast ei ole see sootuks tarbetu ja ilmaaegne 
sellest lühidalt teatada ja meele tuletada. On see ju õige ja tõsi, et nii hea 
kui ka halb, see on arm ja nuhtlus, tuleb ainuüksi Kõikvõimsalt 
Jumalalt, nagu seda pühakiri ja paljude maade ja linnade näited ka 
tunnistavad ja kinnitavad. Selle sümapaistvaks tunnistuseks on ka teie 
auväärsete ülitarkade ja väga heasoovlikkude härrade Tallinna linn, 
mida Kõikvõimas Jumal mitmelaadilise patu ja süüteo pärast küll 
raskesti on nuhelnud. Ka ei karistanud ega vaevanud tema seda mitte 
hoiatamata. Vaid ta oli mitmeid aastaid enne mõningate truude 
jutlustajate kaudu ja viimaks lühikest aega enne õnnetust veel õndsa 
Halle Petruse kaudu linna truüt hoiatada lasknud. See kadunud Petrus 
Hallest manitses Oleviste kantslist tallinlasi üsna tihti ja sagedasti suure 
agarusega ja üpris tõsiselt ja sõbralikult tõelisele patukahetsusele ja 
meeleparandusele, kusjuures ta ütles, et kui tallinlased õigel ajal oma 
pahast elust aegsasti lahti ei ütle ega ümber ei pööra, siis olevat nende 
peale juba säärane nuhtlus Jumalalt määratud, nagu ükski hing ei saa 
uskuda; ning nendele juhtuvat peatselt, et Jumal nendelt iga kauplemise 
ja toidu ära võtab ja kõik laevad Tallinna linnast mööda sõidavad ja 
sellele purjedega lehvitavad. Siis seisvat Tallinna kaupmehed Roosiaias 
ja vaatavat seda valutava südamega pealt ning Tallinna Roosiaed 
muutuvat kurvastuse aiaks; ning kui ka kõik tallinlased seisaksid kõrgel 
Oleviste torni tipul, siis ei saaks nad ometi oma õnnetust üle vaadata, 
mis nendele juba üsna ligidal on ja nii edasi. See sai siis ka usu ja 
Jumala poole pööramise puudusel, just õndsa härra Petruse sõnade 
järgi, Tallinna linnale tegelikult ja tõeliseks osaks. Säärase truu hoiatuse 
ja manitsuse pärast tasuti talle pilkamise ja kantsli keelamisega. Ning 
see on kõikidele kaugetele ja võõrastele inimestele uskumata, kõikidele 
naaberlinnadele ja -maadele aga hästi teada, missugust laadi vüetsusse, 
rasketesse, kauakestvatesse sõdadesse, õnnetusse ja hädaohtu Tallinna 
linn sel määral sattus, et näis sootuks, nagu oleks nüüd Tallinna 

linnal ots käes. Siiski ei jätnud Kõikvõimas Jumal linna selle raske risti 
ja rõhumise all mitte täiesti maha, vaid trööstis teda oma armus selles 
suures õnnetuses ja ohus Rootsi kõrgestikiidetava krooni armuliku abi ja 
toetuse kaudu ja hoidis seda. Ning kuidas oleks see muidu inimmõistuse 
järgi olnud võimalik et säärane linn, millel mitte palju rahvast ei ole ja 
mis kõikidest kristlikkudest maadest ja linnadest üsna kaugel asub ja 
mülel tuli üle sajaviiekümne penikoorma tagant üle mere sõjamehi maale 
vedada, missugune linn ka üle 26 aasta oli sõjavahekorras Poola, 
Taanimaa ja Moskvaga ja igasugu koormamist pidi kannatama ja mülele 
mitte ainult moskoviidi poolt paljude kavalate võtete, õelate sepitsuste ja 
raskete piiramiste ning suure vägivallaga kallale tungiti, vaid mida ka 
Liivimaa naaberlinnadest pikka aega sootuks maha jäeti, ja mida ka 
omaenda kaasmaalaste, Kuramaa piiskopkondlaste ja teiste aadlikkude 
poolt lüati suurest mõistmatusest vihati ja taga kiusati ning millel õudne 
moskoviit ligemaks naabriks ja päevast päeva värava ees seisis — kuidas 
oleks see linn nii kaua püsida saanud, kui Jumal ise ei oleks seda 
imetaolisel viisu kaitsnud ja hoidnud? Kuna linn nüüd Jumala 
sümapaistva abi läbi kõikide inimeste mõistuse vastaselt, kes linna tihti 
hoopis kadunuks pidasid, kuni senini veel äravõitmatuks on jäänud, siis 
tuleb seüest kindlasti otsustada ja järeldada, et Jumal linnale veel 
armuline on ja pidi või peab midagi iseäralist seUega kavatsema. Ning 
kui tahaks kirjeldada teie auväärsete, üli-tarkade ja väga heasoovlikkude 
härrade igasugu toimetusi ühes kõikide suurte kiusatuste, hädaohtude, 
vastikuste, kahjude, murede, vaevanägemiste, hoole, töö, võidu, õnne ja 
õnnetustega, mida teie kõikides sõdades 26 aastat merel ja maa peal 
olete läbi teinud, süs oleks seUeks küü iseäralist kroonikat tarvis. 
Sellepärast on võimatu seda kõike lühidalt ära tuua, sest esiteks ei saa 
lühikese jutustusega mitte ütelda, kui tihti ja sagedasti Tallinna linna 
nendel aastatel kiusati, katsuti ja temale peale tungiti igasugu vaenlaste, 
iseäranis aga moskoviidi poolt, mitte ainult mitmekordse 

tapmise, röövimise ja põletamisega ja kõige kauplemise, toidu saamise 
ja juurdeveo keelamise ja takistamisega jä kõikide ümbruse maade ja 
kindluste äravõtmisega, vaid ka raske kauakestva ohu ja sääraste õelate 
sepitsustega ühes suure vägivallaga. Ei võinud ju paljudki, kes end kõige 
targemateks ja arukamateks pidasid ja ka nüsugustena tahtsid peetud 
olla, neid sepitsus! märgata ega taibata ja pidasid isegi teid, auväärsed, 
ülitargad ja väga heasoovlikud härrad, taipamatuiks, pimedateks ja 
paadunuteks; teie nimelt ei tahtnud moskoviidi sepitsus! uskuda ega 
nende peale sisse kukkuda nagu nemad. Samuti ei saa ükski inimene 
küllaltki uskuda, mis suure tõsiduse, vaevanägemise, agaruse ja tööga 
teie auväärsed, ülitargad ja väga heasoovlikud härrad seesinatses sõjas 
iga aasta ja iga päev ehitasite ja parandasite kõrgeid rundeele, uusi valle, 
kraave, müüre ja bastione moskoviidi pealetungide vastu ning mis 
määratu suurt kahju teie auväärsed, ülitargad ja väga heasoovlikud 
härrad nii mõnigi kord saite paljude kirikute, hospidalide ja veskite, 

samuti paljude aedade, lusthoonete ja elumajade, küünide ja 
puukuuride hävitamisega linna all. Peale selle ei saa ka lühidalt mitte 
küllaltki ära mõtelda, mis suurt muret, tulija pahandust tekkis teüe, 
auväärsetele, ülitarkadele ja väga heasoovlikkudele härradele, seüest, et 
teü tuli nii palju aastaid mõisamehi ja tingisõdureid suure märgatava 
kahjuga pidada ja rasketele maksudele lisaks veel suurt tasu anda. 
Samuti ei olnud ka see tühi asi, et teie auväärsed, üutargad ja väga 
heasoovlikud härrad, nendes rasketes ja hädaohtlikkudes sõjaoludes, 
kus hea nõu ja kavatsused igal ajal ülitarvilikud olid, raekojas ja 
güditubades iga päev nõu pidasite, kuidas kõiki õnnetusi ja moskoviidi 
kavatsusi ettenägelikult ära hoida. Samuti olite teie ka iga aasta 
mitmepi-diste reisimiste, saadikute läkitamise ja ettepanekute 
tegemisega mitte vähe koormatud ja mures; missugust raskuste 
kandmist see tähendab, ei ole mõüejatele inimestele mitte teadmata. 
Edasi, mis suure mehisuse, vapruse ja ettenägelikkusega teie, 
auväärsed, ülitargad ja väga heasoovlikud 

härrad, ühes härrade valitsejatega lossis ja kõikide Tallinna sõjameeste 
ja kiiduväärse Mustapeade seltsiga ja Toompea kodanikkude ja kõikide 
linnaelanikkudega igal ajal vaenlastele vastu astusite, neid tihti minema 
peksite ja neüe mitme penikoorma kauguseni järele kihutades neüt röövi 
jälle ära võtsite! Ning mis ausust ja vahvust teie, auväärsed, ülitargad ja 
väga heasoovlikud härrad, ühes nimetatud Rootsi valitsuse, 
kodanikkude, seltskonna ja kõikide sõjameeste ja elanikkudega suures 
üksmeelsuses üles näitasite kõikides piiramistes, taplustes ja alarmides, 
samuti kõikides öö-ja päevavalvetes, üksipäini vahipostil ja salkadena, 
suure hoolsusega äraandmise pärast ajal, kus kuulid hulgaviisi ümber 
pea lendasid ja vägevad kivlkuulid ja tulekerad suurt hirmu tõid, see on 
kõikidele Tallinnas teeninud sõjameestele ülihästi teada ja kostis nende 
kaudu ka üle kõikide maade, Ja sai teatavaks ning avalikuks. 

Ei ole ka mitte palju kuuldud, minu nõdra arvamise järgi, et kusagil 
mõnd teist linna oleks samal viisil sedalaadi raskete tulekerade ja 
kivikuulidega, igaüks kaaluga üle vüe-telstkümne tsentneri, niikaua 
piiratud ja see linn siiski oleks püsima Jäänud, nagu ainuüksi Tallinn 
selsinatsel ajal. Ning peale kõigi tallinlastele langenud nimetatud 
raskuste ei suuda küllalt rääkida suurest vaevast ja südamevalust, mis 
Tallinnale pärast ta endist suurt hulgust ja head käekäiku osaks sai; tuli 
ju üle elada päevi, millal kõikide kristlikkude kuningriikide, rahvaste, 
maade ja linnade laevad, milledel enne oli Tallinnas oma kauplemiskoht 
ja ladu, nüüd Tallinnast mööda sõitsid. Ning uhkest, rikkast 
kaubalinnast oh saanud vaene ja tühi linn; ja kauakestva sõja vältel tuli 
istuda üsna moonata, jäägist elada ja näha, kuidas kogu vana tagavara 
nõndavüsi kokku sulas, et mitmed, kes end tugevaks olid pidanud, 
halvemasse meeleolusse sattusid kui nad seda julgesid näidata; nad 
lootsid küll aastast aastasse paremat, kuid mida kauemini see kestis, 

seda hullemaks see läks; sellepärast tüdinesid paljud, kuna selle mää- 
ratult kaua kestva õnnetuse lõpp ja ots neile liig keeruline 

näis ja üle igamehe aru ja mõistuse käis, nõnda et nad oma elust nii 
väsisid, et paljud sellesse kuivastusse surid ja lõpuks Tallinnas rohkem 
lesknaisi oli kui mehi. Sellepärast ütlesid ka kõik võõrad, kes tallinlaste 
seisukorda nägid, et nad ei teadvat kogu ristirahva seas ühtki linna, mis 
TaUin-nale seda järele võiks teha. SUski kandsid teie auväärsete, 
ülitarkade ja väga heasoovUkkude härrade seast ülejäänud mehed 
niisuguse raske risti ja kurvastuse kannatlikult ära ja talusid ennemini 
kõike, kui et nad oma Unna maha oleksid jätnud ja ajaliku toidu pärast 
mõnesse rahulikumasse paika läinud. SeUepärast nägite teie auväärsed, 
ülitargad ja väga heasoovUkud härrad kaubanduse ja toidu puudusel 
kogu sõja ajal suurt vaeva ja muutusite seUe kestva usinuse, 
harjutamise ja hoole läbi nii osavaks, vapraks ja vüu-nuks, et ka teie 
auväärsete, ülitarkade ja väga heasoovlikkude härrade linna lapsed, 
jooksupoisid ja majasulased sõja värgist ja plaanidest enam teadsid kui 
vanad nimekad inimesed endisel heal ajal. Ning nii muretuks kui vanad 
Liivi-maa seisused endise kauakestva rahu jooksul muutusid ja selle 
sõja algul venelase nime kuuldes päris lõdisesid ja hirmu täis olid, 
niisama vapraks, julgeks ja kartmatuks muutus taas terve Tallinna 
kogukond selle pika harjutuse tõttu, nii et tallinlased venelase tulekut 
enam ihkasid kui kartsid. Ja mida ausamini ja õigemini teie auväärsed, 
ülitargad ja väga heasoovlikud härrad kõikide vaenlaste vastu toimisite, 
seda enam vihati teid mõningate vastaste poolt ja oldi kadedad. 
Needsamad ei jätnud ka midagi kasutamata oma püüdmistes TaUinna 
linna maha teha ja kahtlustada kõrge ülemuse ja kõikide riigiseisuste 
juures Rootsis. 

Ning kuigi seUest taUinlaste õnnetusest ja hädast ka Mei-lani ja Preisi 
linnadest sarnaseid näiteid võib tuua, kuna need ka palju aastaid raskes 
sõjaolukorras vaevlesid, ka üpris vahvad olid ja kõige oma hea käekäigu 
mängu panid, siis ei kestnud ometi nende õnnetus nii kaua kui Tallinna 
oma ja nende lugu oli seUe poolest suuresti parem, et neil oli tegemist 
ainult kristlikkude kuningate ja omaenda usuvendadega, 

Tallinn aga oli vaevatud venelaste, tatarlaste ja paganate poolt. Nendes 
nimetatud suurtes viletsustes ja ohtudes oli see teile auväärsetele, 
ülitarkadele ja väga heasoovlikkudele härradele veel iseäralik Jumala 
arm, et teid kehalikule sõjale Üsaks ei vaevatud nagu Hollandi ehk 
Madalmaade linnu mitmetsugu sisemiste vaimulikkude sõdade ja 
ketserlustega. Selle eest hoidis ja kaitses Kõikvõimas Jumal teid 
auväärseid, ülitarku ja heasoovlikke härrasid seni armuliselt, mida tema 
ka edaspidi igavesti peaks tegema. 

Mis aga kauakestvasse ja hädaohtiikku moskoviitiikku sõjasse puutub, 
siis olete teie auväärsed, ülitargad ja väga heasoovlikud härrad 
moskoviidi hirmsa ennekuulmatu vägivallavalitsuse ja vaeste Moskvas ja 

Tatarimaal vangis olevate kristlaste suure vaeva ja viletsuse pärast 
ühinenud ja kokku vandunud kiiduväärsete Rootsi härrade ja valitseja- 
tega Tallinna lossis ja kõikide nende saksa ja rootsi kiiduväärsete 
sõjameestega nõndaviisi, et nemad kogunisti ennemini tahaksid Tallinna 
vallidel surra kui moskoviidüe vabatahtlikult aha anda ja linna kristlaste 
käest ära lasta võtta. Sellepärast ei saanud moskoviit kõige oma 
kavaluse, võimu ja vägivaüa kiuste teie auväärsete, ülitarkade ja väga 
heasoovlikkude härrade juures midagi läbi viia, vaid mida suuremat 
vägivalda ja kavalust ta tarvitas Tallinna linna vastu, seda enam pidi 
tema Jumala armu läbi teie sõjaosavuse, püsivuse ja ettenägelikkuse 
pärast selle üle kahtlema lööma ja julgust kaotama. Nii on ka suurvürst 
ise tallinlaste üle imestanud ja lausunud, mis Tallinna rahvas ometi 
mõtlevat, et ta tema ees end ei alanda ega palu rahu, kuna ju isegi suu- 
red võimumehed temalt rahu on palunud. Temal, suurvürstil, olevat 
olnud tegemist Kaasani ja Astrahani kuningriikidega, peale selle mitmete 
maade ja linnadega, need kõik on ta ära ja oma võimu alla võtnud; ent 
ükski neist ei olevat talle nõnda vastu pannud kui ainuüksi Tallinna 
linn. Asi ongi tõeliselt nii: kui teie auväärsed, ülitargad ja väga hea- 
soovlikud härrad ei oleks Jumala abiga moskoviidile nii mehiselt vastu 
pannud ja teda nõrgendanud, siis oleks tema 

ammusi kogu Liivimaast jagu saanud ja Läänemere vägevaks isandaks 
muutunud. Ning Tallinna linn ei ole mitte vähe põhjust andnud selleks 
kahjuks ja häbiks, mida Poola ja Rootsi kuningad talle on teinud. Kui 
nimelt tallinlased ei oleks talle Jumala armu läbi nii kaua kõige 
tõsidusega vastu pannud, kuni auväärsed, kiidetavad kuningad temaga 
kokku põrkasid, siis oleks ta ammusi Liivimaale otsa teinud. See aga oli 
ainuüksi Kõikvõimsa Jumala tegu, müle eest ka teda ainult tänama 
peame. Sellepärast nimetatakse ja kiidetakse õiglaselt teid auväärseid, 
ülitarku ja väga heasoovlikke härrasid säärase Jumala antud püsivuse, 
mehisuse ja ettenägelikkuse pärast igamehe poolt kõrgest ja madalast 
seisusest, samuti ka kõikide vastaste poolt, kes teile enne suurest 
mõistmatusest üpris vaenulised ja pahased olid. Ja oleks ka päris 
sünnis, kui see võimalik oleks, et avaldataks trükis kõikide Rootsi 
valitsejate, Tallinna linna raehärrade ja kodanikkude nimed, kes seda 
hädaohtlikku sõda on pidanud, rasket koormat kandnud ja nii vaprad 
olnud ning kes on sõdinud mitte ainult enda, vaid ka armsa ristirahva 
kasuks ja heaks üle kogu maaüma. Ent kuna need kõik teie auväärsete, 
ülitarkade ja väga heasoovlikkude härrade linna-, ameti-ja 
gildiraamatutesse korralikult kirja on pandud, siis pole vaja neid siin 
nimetada. 

See on ka tõesti mitte ainult teie auväärsete, ülitarkade ja väga 
heasoovlikkude härrade ning teie järeltulevate põlvede, vaid ka kõikide 
naaberlinnade ja -maade, peale seUe kogu ristirahva jaoks väga tähtis, et 
kiiduväärt Tallinna linn igaveseks kristlaste käest ära ei läheks. Ahnitseb 
ju moskoviit üpris väga seda linna, mis on kõikide Läänemere äärsete 

kuningriikide, maade ja linnade müüriks ja eellinnuseks, hästi ehitatud 
linnaks ja vägevaks kuninglikuks kindluseks ja — peale Jumala — 
kõikidele Liivimaa tagakiusatuile, viletsaüe ja armetuile varjupaigaks ja 
trööstiks, peale selle toredaks kaubalinnaks, mis hulka vaeseid sellisid 
kõikidest maadest peagi viis ja edasi võib viia hiilgusele ja rikkusele; selle 
linna kaudu võideti Riia kõrval kogu Liivimaa alguses 

ja võib kogunisti taas võidetud saada. Ning nii kaua, kui need kaks 
linna, Riia ja Tallinn, püsima jäävad, ei ole moskoviit mitte kõikide 
allaheidetud maade, linnade ja kindluste isand, vaid ainult külaline. Kui 
aga need kaks nimetatud linna käest läheksid, müle eest Jumal hoidku, 
süs oleks kogu Liivimaa igaveseks kadunud. See aga oleks mitte ainult 
kõikidele maadele ja linnadele ümberringi suureks mureks ja 
hädaohuks, vaid tooks ka Läänemerele säärase segaduse ja pöörase 
korra, müle üle igavesti nutta ja kaevata tuleks. 

Võib-olla mõni lausubki ja mõtleb, et mina kui oma linna mees ja 
Tallinna kogukonna liige teie auväärsete, ülitarkade ja väga 
heasoovlikkude härrade heaks meeleks siin silmakirjatsen ja veidi 
liialdavalt, mitte tõele vastavalt teile meeleheaks kirjutan. Selle peale on 
minu lühikene ja otsene vastus: Töö kiidab siin ise oma tegijat ja tegelik 
tõde on igamehel näha ja kõikidel naabermaadel ja -linnadel küll hästi 
teada, mida ka kõik vastased ja kadedad tunnistavad ja tõeks võtavad. 
Sellepärast ei ole ka mitte sündmatu, kui ma hea südametunnistusega 
ilma ühegi valeta ega puru suma ajamata oma armsast kodulinnast 
kõige paremat räägin, tema kiiduväärsete vooruste pärast, mida ma ise 
seüe linna juures olen näinud, tundnud ja üle elanud. Minu oskus ja 
võime on küll vähesed selle austamiseks ja kiitmiseks nagu kord ja 
kohus. Siiski on kindel, et Tallinna linn Jumala armu ja Rootsi 
kõrgestikiidetava krooni armulise kaitse abil kogu maailmas oma 
rüütelliku püsivuse ja vooruste läbi ausa nime on võitnud. Ka sai ja 
arenes see linn igale teisele linnale kõikide ausate vooruste igaveseks ja 
hiügavaks eeskujuks, mille eest õigusega Kõikvõimast Jumalat tuleb 
tänada ning seda ka kõikidele tallinlaste järeltulevatele põlvedele ja igale 
kristiikule linnale, kellele vaenlased peale käivad, soovida. Need teie 
auväärsete, ülitarkade ja väga heasoovlikkude härrade voorused olidki 
põhjuseks, et ma selle lihtsa kroonika neljanda jao teile pühendan 
teenistusvalmilt paludes, et teie auväärsed, ülitargad ja väga 
heasoovlikud 

härrad selle kõiges heas vastu võtaksite. Selle eest olen mina jälle 
võlglane ja kohustatud ühes oma teenistusvalmidusega Kõikvõimsa 
Jumala poole pöörates teie auväärsete, ülitarkade ja väga 
heasoovlikkude härrade ajaliku ja igavese heaolu eest igal ajal paluma. 

Teie auväärsete, ülitarkade ja väga heasoovlikkude härrade 
sõnakuulelik teener 

LIIVIMAA KROONIKA NELJAS JAGU 


1. Dünaburg venelastelt tagasi võetud, 1577. 


Sellega, et moskovlit nüüd palju kindlusi ja maid Riia piiskopkonnas ja 
Lätimaal ära oli võtnud, tekitati Riia linnale ja Kuramaa seisustele suurt 
muret ja meelehärmi, ja riialaste suureks pahanduseks oli moskoviit 
oma piiri vaevalt kuus penikoormat Riia linnast eemale seadnud ja neilt 
kogu Väina jõe ülemjooksu ära võtnud, mis teed pidi igasugu kaup ning 
kõiksugu hädatarvilik alla tuleb. Ka kartsid riialased, et nad niipea lahti 
ei saa oma talumatust naabrist, kuna sel ajal ei olnud veel olemas suurt 
jõudu selle naabri, moskoviidi, vastu. Siis pidasid mitmed head ja hool- 
sad inimesed Kuramaal ja Riia piiskopkonnas kõva nõu ja plaanitsesid, 
kuidas nad kiirel kombel moskoviidilt mõningaid losse ja kindlusi, kus ei 
olnud tugevat kaitset, saaksid ootamata kallaletungi abil jälle ära võtta. 
Nad katsusid seda esiti Dünaburgi (Daugavpilsi) kallal, ja kui nad selle 
lossi imetaolisel viisil olid äküise löögi abil kätte saanud, siis püüti seda 
tegevust jätkata. 


2. Johann Bürink võidab Võnnu tagasi ja teisi losse, 
1577. 


Nii mõtles ka Johann Bürink, Treideni lossi kirjutaja ja valitseja, 
mõningaid kavalaid plaane välja, kuidas ta moskoviidilt 

Võnnu linna ja lossi peenel ja kiirel kombel ära võtta saaks. Ning kuna 
tal kindel teade oli, et ses kindluses vähe kaitseväge oli, siis laskis 
Bürink üpris salaja ja vagusi kaks pikka redelit valmistada, ja kui need 
valmis olid, siis läks ta saja sakslase ja 80 poolakaga ratsa ja 200 
talupojaga öösi Võnnu alla ja võttis mõlemad tormiredelid kaasa. Ning 
kui ta oma salgaga Võnnu lähedusse jõudis, siis oli seal hulgaviisi koeri, 
kes üsna metsistunud olid ja neid surnukehi sõid, keda moskoviit läinud 
sügisel oli lasknud koerte ja metsloomade ja lindude ette visata. Kui 
nüüd need koerad haukuma ja hulguma kukkusid, siis kaotasid Johann 
Bürink ja tema kambamehed peaaegu julguse ja lõid oma ettevõtmise 
õnnestumises kahtlema. Lõpuks võtsid nad siiski uuesti julgust ja 
tahtsid Võnnu kallal oma õnne katsuda. Tulid siis hobuste seljast maha 
ja viisid mõlemad redelid läbi sügava lume üsna kiiresti müüri alla ja 


BÖRS -53- 


ronisid redeleid pidi üles. Kui nad müüri peale olid jõudnud, siis tuli neil 
müürilt mõnedele tallidele, mis seespool müüri külge olid ehitatud, ja 
tallidelt jälle maha hüpata. Ning kui neist mõningad koos 
trompetipuhujaga olid alla hüpanud, siis tungisid nad jalamaid 
lossivärava juurde, mis ööd kui päevad lahti oli seisnud, et venelased igal 
ajal üksteise juurde võiksid pääseda, võtsid värava ära ja panid 
venelastele tee kinni; teised aga tõttasid redeleid pidi jalamaid järele. Siis 
oli Võnnus varsti lärm lahti ja venelased kargasid unest üles; ning kuigi 
üsna vähesed sakslased lossiväravat enda käes pidasid, mõtlesid 
venelased linnas, et sakslased on juba kogu lossi ära võtnud, ning ka 
venelased lossis ei mõtelnud muud, kui et seal linnas on tuhandeid 
sakslasi ja poolakaid ja kogu linn on võetud. Sellepärast muutusid 
venelased mõlemal pool pelglikuks ja hakkasid peitu pugema, kuhu aga 
keegi pääses. Siis oli sakslastel tühine asi linnaväravaid avada, 
millejuures üks läti soost lukussepp, kes venelaste juure oli jäänud, 
aitas. Kui nüüd Johann Bürinki mehed kõik sisse olid tunginud, siis 
otsisid nad venelasi keldritest ja pööningutelt ja toimetasid nendega 
nõnda, nagu säärastel juhtu- 

del tavaliselt tehakse. Sündinud aastal 1577 detsembris. Varsti pärast 
seda sai Johann Bürink ka Burtniku, Lemsalu, Rope ja Nitovi lossid 
kiirel kombel kätte ja tegi Liivimaale palju head, ent leidis siiski mitmelgi 
pool vähe tänu. 


3. Hertsog Magnus asub Pilteni, 1577. 


Selsamal ajal, kui hertsog Magnus nüüd läbinisti oli näinud ja leidnud, 
et moskovüdi värk oli olnud aina kavalus ja petmine ja et suurvürst ei 
olnud hertsogile kõigest tõotatust ja lubatust mitte kõige vähematki 
pidanud ega kavatsenudki pidada, vaid vastupidiselt tahtis ja plaanitses 
niipea, kui ta Liivimaaga on oma tahtmist järgi toime .saanud, hertsogit 
kõikide sakslastega nende isamaalt ära küüditada ja Tatari piirile 
paigutada, siis oli see hertsogile põhjuseks mos-koviidile selg pöörata ja 
ühes oma abikaasaga Pilteni Kuramaale minna. 


4. Venelaste nurjunud katse Võnnu kallal, 1578. 


Kui Võnnu Johann Bürinki poolt nõndaviisi ootamatult ära võetud oli, 
vihastas moskoviit sellest üsna ägedasti, et ta säärase vürstliku linna ja 
lossi nii häbiväärselt pidi kaotama, kus Liivimaa heermeistrid maa 
vürstidena alati oma koda olid pidanud ja mille ka tema isiklikult oli ära 
võitnud. Sellepärast saatis ta küünlapäeval aastal 1578 arvuka sõjaväe 
laskemoonaga Võnnu alla, kes seda linna jälle piiras, kantse tegi ja 

tormituld andis. Siis läks Johann Bürink 40 hobusega Võnnu linnast 
välja ja öösel suure hädaohu all moskovüdi leerist möödudes Riia poole, 
et seal väge koguda võnnulaste päästmiseks. Selle aja jooksul olid 
venelased suure tüki müürist maha lasknud ja raiskasid ka vägevaid 
kivikuule ja tulekerasid. Sellele lisaks võttis Võnnus lühikese ajajooksul 
moonapuudusel niisugune nälg maad, et nad 

olid sunnitud 124 hobust tapma ja ära sööma, nende sisikonnad aga 
jaotati vaestele. Kui nüüd venelased kuulsid, et Johann Bürink oma 
salgaga tulemas oli, siis hakkasid nad tormi jooksma ja jooksid kolm 
korda asjatult; siis kaotasid nad julguse ja tõttasid koos suurtükiväega 
üks päev enne Johann Bürinki tulekut minema. Kuna aga Bürinki salk 
ei olnud küllalt tugev, siis ei mindud venelasi taga ajama, vaid lepiti selle 
õnnega, et Võnnu oh püsima jäänud. 


5. Põltsamaa läheb Rootsi alla, 1578. 


Aastal 1578 veebruaris, kui herstog Magnuse nõunikud ja teised 
aadlist Põltsamaal olid kuulnud, et hertsog Magnus, nende isand, 
moskovlidüe selja oli pööranud ja nemad sellepärast Põltsamaal suures 
ohus olid ega teadnud, kust varju leida, siis lasksid nad Rootsi 
valitsejaüt Tallinnas üsna sõbralikult moskovüdi käest päästmist paluda 
ja pakkusid Rootsi kuningale Põltsamaa lossi. Ning kuigi rootslastel üma 
oma kuninga käsuta raske oh tegutseda, siis päästsid nad ometi oma 
kuninga teadmise ja tahtmiseta kristlikust armastusest oma hullemad 
vaenlased ja tagakiusajad moskovüdi võimu alt ja viisid neist palju 
Tallinna ning panid Põltsamaa lossi rootsi sõjaväge ja suurtükke. SUs 
määrati sinna pealikuks Johann Wedtberg Angerist; peale selle jäid ka 
mõningad põltsamaalased, aadlikud ja mitteaadlikud, kellel seal hea 
peatoidus oli, sinna alevikku elama. 


6. Riialased piiravad Lennewardt asjatult, 1578. 


Selsamal ajal piirasid riialased Lennewardi lossi, lootes selle näljaga 
venelastelt kätte saada. Kuna aga venelased oma hobuseliha ja hobuse- 
ja igasugu teiste nahkade abil 

läbi ajasid ja riialastele suutsid vastu panna, kuni vene päästevägi 
pärale jõudis, siis pidid riialased varsti enne ülestõusmispühi 
Lennewardi alt teele asuma ja sealt ära minema. 

sõbrale trööstikirju ja nende põhjal laotati laiali palju häid sõnumeid, 
mille taga viimaks muud ei olnud kui aina tühi lootus. 

T. Näljahäda, 1578. 


Aastal 1578 kevadel võttis Tallinna linnas ja kogu Eestimaal säärane 
nälg maad, et mitusada vaest inimest sellesse suri ja Tallinna linnas tuli 
kõikidel pagaritel vilja puudu--sel püha pidada ja kõik leivapoed kinni 
panna kuni pärtli-päevani (24. august). Ning mõned kaupmehed, kelledel 
veel veidi vilja oli, küpsetasid ise leiba müümiseks ja müüsid seda suure 
kasuga vaestele inimestele, kes hulgaviisi nende majade ees leiva 
saamiseks nõnda tunglesid, nagu tahaksid nad nende majade peale 
tormi joosta. Ja kuna seal nii palju leiba küpsetatud ei olnud, siis ulatati 
neile suure rah-vatungi tõttu aknast raha eest tainast, selle taigna panid 
nad süte peale ja sõid pooltoorelt ära. 


8. Valaskalast, 1578. 


Selsamal ajal, maikuus, jäi Kuramaal seitsme sülla pikkune valaskala 
maale kuivale ja püüti kinni. 


9. Taani saatkond Venemaale, 1578. 


Selsamal ajal, maikuus, jõudis Pärnu tore ja arvukas Taani saatkond 
mõne laeva ja kaljasega ja reisis sealt Moskvasse. Selle legatsiooni ja 
teiste samasuguste päralt, mida Taani kuningas moskoviidi poole ja 
moskoviit jällegi Taanimaale selle Liivimaa sõja vältel sagedasti läkitasid, 
oli tihti liivimaalaste juures suur rõõm ja lootus. Nii kirjutas sõber 

10. Tartu eeslinn maha põletatud, 1578. 


1. juunil läksid Põltsamaa rootsi sõjamehed koos Tallinna saksa 
mõisameeste ja tingisõdurite ning Hannibali rahvaga Tartu alla. Nad 
süütasid 4. juunil Tartu suure eeslinna, mis oli üksainus määratu 
segadik paljude vene majade, kirikute, kloostrite, mõisate, aitade ja 
poodide näol, ja lõid maha ja põletasid seal palju venelasi ühes naiste ja 
lastega ära ja said sealt suure röövsaagi ja viisid ära. 


11. Venelaste võit, 1578. 
Kui needsamad sõjamehed Tartust jälle Põltsamaale tulid ja enamus 
saagiga tükkis Tallinna oli läinud, tungisid mõningad sajad venelasi ja 


tatarlasi peale ja kukkusid üpris jultunult röövima, tapma ja põletama 
kogu Põltsamaa alal. Siis astusid rootslased väheste meestega neile 

vastu. Kuna aga venelased ja tatarlased oma arvukuse poolest 
rootslastest üle olid, siis aeti rootslased vaenlase poolt pakku ja 
põgenemisel löödi neist mõned maha või võeti vangi. Nii vangistati ka 
Hans Wrangel Idaverest, Hinrick Wulff Rertenist ja Adam Belhold, 
raeliikme poeg Tallinnast, ning teisigi junkruid ja häid poisse, kes kõik 
Tartu ja Moskvasse viidi. 


12. Venelased võtavad Põltsamaa, 1578. 


Selsamal ajal saatis moskoviit venelastest ja tatarlastest sõjaväe 
Liivimaale, et Põltsamaa lossi, kust talle palju halba oli tehtud, jälle 
ümber piirata ja ära võtta. Siis tuli ta Põltsamaa 

alla ja ehitas kantsid selle ümber, 15. juulil. Ning kuna Rootsi sõjavägi, 
mis Põltsamaale oli määratud, vastutuule tõttu veel veidi liiga kaua 
Soomes viibis, siis oli Tallinnas härra Jürgen Boye Gennäsist Soomest 
ühes Hans Wachtmeisteriga vähese rootsi ja saksa mõisameestest ja 
sulastest rahvaga ja mõningate Liivimaa talupoegadega, kokku tuhat 
kakssada meest, pea jalul ja tahtis oma õnne moskoviidiga Põltsamaa all 
katsuda. Ning kui ta veel kuus penikoormat Põltsamaast eemal oli ja 
teada sai, et see lõss moskoviidi poolt 25. juulil ära oli võetud, siis pööras 
Boye kurvalt ja nukralt jälle tagasi. Aga ausad mehed Põltsamaal olid 
pidanud tungivast hädast moskoviidile alla andma, kuna loss suure väe 
vastu liiga nõrk on ja moskoviit neüe ka lubanud ja tõotanud oli, et nad 
vabalt Ja takistamatult võivad Tallinna pääseda. Kui nad aga lossist 
välja olid tulnud, siis võeti kõik aususe ja usaldatavuse vastaselt vangi. 
Siis jooksid venelased ja tatarlased üksteise võidu tormi naistele ja 
neitsitele, aadlikkudele ja mitteaadlikkudele, ja vedasid neid 
palmikuidpidi enda järel. Need kõik vüdi Moskvasse ja Tatarimaale. 
Mõningad rootsi tingisõdurid uputati Emajõkke, mõningad poodi üles ja 
kapten Johann Wedtberg ja kõik rootsi ülemad viidi Moskvasse, piinati 
seal haledasti ja surmati. 


13. Rootslaste ja poolakate võit venelaste üle Võnnu 
ligidal, 1578. 


Selle võidu järel tugevdas end moskoviitlik salk Tartus veel meeste ja 
suurtükkidega, tahtes Võnnu lossi ja linna veelkord piirata. Siis jõudis 
ka Soomest Põltsamaale.mää-ratud Rootsi sõjavägi Tallinna. Ning kui 
need mehed kuulsid, et Põltsamaa oli langenud, siis oli nende seas suur 
kurvastus mitte ainult kadunud lossi, vaid ka kardetud kuninga 
pahameele pärast. Sellepärast tahtsid nad moskoviidiga õnne katsuda, 
õnnestugu see, kuidas Jumal tahab. 

16. septembril läksid needsamad sõjamehed teele, nimelt kolm 
eskadroni rootslastest ja sakslastest mõisamehi ja kolm lipkonda rootsi 
sõjasulaseid, kelle seas Södermanlandi hertsogü Carolusel ka üks 
lipkond oli, nendele lisaks veel üks Tallinna linna saksa jalameeste 
lipkond. Sõjaväe ülemaks oli Jürgen Boye Gennäsist ja selle leitnandiks 
Clas Björnson Cammelgardenist, rittmeistriteks olid Mats Lars-son, Knut 
Jonsson ja Hans Wachtmeister, jalameeste pealik oli Hans Groth. Need 
nimetatud väeülemad ja rittmeist-rid läksid oma sõjarahvaga heas tujus 
välja moskoviiti otsima. Ning kui nad Pärnu alla jõudsid, kakskümmend 
penikoormat Tallinnast eemal, siis said nad teada, et moskoviit 
kavatsevat Võnnu linna piirata. Kuna nad aga end veidi liiga nõrgad 
selleks tundsid, et moskovüdüe üksi kallale tungida, ja kindlalt teada 
oüd saanud, et üks Poola sõjameeste salk Riia piiskopkonnas on, siis 
läkitasid nad Casper Tisen-huseni Saltsast ja Kydast poolakate juurde 
kuulama, kas nemad ka tahavad rootslastega ühes minna. Ning kuigi 
poolakad sellest ära ei ütelnud, näis ometi asi olevat nü, nagu tahaksid 
nad seda alles kaalumisele võtta. Poolakad imestasid väga selle üle ja 
neüe näis see iseäralik, et rootslased üle viiekümne saksa penikoorma 
üsna tüdimatult ja tasuta ära tulevad, et teise isanda kindlust oma elu 
ohustades päästa. Ja kui poolakate arupidamine uiga pikale venis, siis 
tahtsid paljud rootslased jälle tagasi minna. 

Siis saatis härra Jürgen Boye teist korda vahemehe, nimelt Claus 
Meexi Rabiverest, Poola pealiku juurde lõplikult teada saama, mida 
poolakad kavatsevad teha. Sellele vastas Poola pealik, et temal olevat 
kindel teade, et moskovnt on tulemas, tema, väeülem, aga ei teadvat, 
missugust kohta see kavatseb üles otsida; sellepärast laskvat ta Rootsi 
sõjaväeülemat paluda, et oodaku see veel üks päev või kolm. Selle järele 
tahtvat tema oma sõjaväega rootslaste juurde minna ja temaga ühes 
jõudu mööda kõik teha, mis võimalik. Säärase vastusega läkitaski tema 
ühe Poola ülema koos Claus Meexiga Rootsi ülema juurde. Poolakate 
sõjaväeülemaks 

oli Andreas Sapieha, voivood Novigorod-Volünskist; rittmeistriteks olid 
Molnitsa isand Leonard von Kitlitz, rüütel Albrecht Oborski, Wenzel 
Zaba, Felix Ostrovski ja Claus Korff, koos nende saksa ja poola 
mõisameestega ligi kaks tuhat. 

Ajal, kui saadikud mõlema nimetatud sõjapealikute vahel edasi-tagasi 
käisid, tuleb moskoviit Võnnu alla 1800 mehe ja kartaunide, 
siugsuurtükkide ja müüsritega. Süs läksid rootslased Burtniku poole, 
kus nad arvasid poolakaid ees leida, ning kui neid seal ei olnud, läksid 
nad edasi Mo-yani, kolm penikoormat Võnnust eemal, ja jäid sinna leeri. 
Selsamal õhtul jõudsid sinna ka poolakad, toredad ja hästi varustatud, 
ja nad teretasid teineteist päris sõbralikult. Järgmisel ööl puhuti 
trompetist signaali märgiks, et kes tahaks Jumala sõna kuulda, see 
tulgu jumalateenistusele. Ning kui jutlus mõningate vaimulikkude 

lauludega oh peetud, siis asusid nad kõik teele ja käisid mõne tunniga 
enne hommikut üle kahe penikoorma ära ja kuulsid kogu aeg moskoviidi 
õudset laskmist Võnnu alt ja nägid ka, kuidas kohutavad suured 
tulekerad hämaruses õhus helkisid. Ja kui nad ühe penikoorma 
Võnnust olid Koiva jõe juures ja teispool jõge ühte venelaste salka 
silmasid, siis hoidsid nad neid suurtükiga tagasi nii kaua, kuni meie 
omad takistamata üle jõe said. See jõgi oli üsna kiire jooksuga ja sügav, 
nii et igal rüüüil tuli üks palgasõdur enda taha hobusele võtta ja nõnda 
jõest üle ujuda, nii et nad peaaegu kõik märjaks said. 

Kui nad nüüd kõik teisel kaldal olid, langseid nad Kõikvõimsa Jumala 
ette põlvili ja hakkasid koraali laulma: "Kui Jumal pole meiega" jne. 
Pärast seda läksid nad päris vahvasti vaenlasele kallale. Venelastel ja 
tatarlastel tuli ka enda harjumuse vastaselt paigale jääda, sest nad ei 
julgenud nii pea oma suurvürsti suurtükke maha jätta. Siis pandi seal 
toime uhke rüütlimäng. Kui venelased aga nägid, et meie omad nendest 
üle olid, siis põgenesid nad oma leeri kasulikuma koha peale. Aga neile 
käidi igast küljest vapralt peale 

ja siis hakkas see mäng alles tõsiseks minema. Peale seda, kui see 
kasulikum koht neid ka ei aidanud, pistsid nad kõigest väest põgenema 
ja sel põgenemisel löödi neist väga palju maha ja hukati. Meie omad aga, 
kuna nad väsinud olid ja neil ka veel venelased kantsis ühes 
suurtükkidega ees olid, kelledega neil veel tegemist tuli teha, ei võinud 
põgenejaid liiga kaugele taga ajada, vaid asusid vene kantsi kallale. 
Venelased aga kaitsesid end kantsist suurtükkidega vägevasti ja andsid 
niisugust tuld, et ei olnud võimalik sel õhtul neist jagu saada. 
Sellepärast pidasid nii rootslased kui ka poolakad terve öö läbi täies 
lahinguolukorras valvet, et järgmise päeva varahommikul venelastega 
kantsis jälle pommitamist alustada. Venelased aga ei tahtnud koidikut 
oodata, vaid roomasid pika öö jooksul neljakäpukil minema ja läksid 
Volmari ja teistesse lähematesse lossidesse ja kindlustesse. Siis said 
meie omad järgmisel varahommikul kantsist jagu ja leidsid seal eest 14 
jämedat suurtükki kartaunide ja siugsuurtükkide näol ja 6 müüsrit ning 
mõningaid välisuurtükke. See lahing juhtus 1578. aasta 21. oktoobril. 

Selles lahingus langes venelastest ja tatarlastest kuus tuhat 
kakskümmend kaks kõige paremaid moskoviidi sõjamehi. Seal tapeti, 
haavati või võeti vangi ka järgmised knjasid või vürstid, nimelt esiteks: 
knjas Vassili Andrejevitš Sitski, suurvürsti nääl, tapeti ja knjas Andrei 
Dmitrijevitš viidi haavatuna Venemaale; knjas Vassili Fjodorovita 
Vorontsov lasti Võnnu linnas maha, Andrei Stšelkalov, suurvürsti kants- 
ler ja ülemnõunik, pääses haavatuna hädavaevalt minema. 

Kolm knjasi võeti vangi ja viidi Poolamaale, nimelt knjas Pjotr Ivanovitš 
Tatov, knjas Simon Tjufjakin Obolenski ja knjas Pjotr Ivanovitš 
Hvorosünov. Rootslaste ja poolakate seast langes vähem kui sada meest, 
kellest tähtsam oli Hert-wich Leidebur, Hans Wachtmeisteri leitnant. 
Lõpuks tulid rootslased 5. novembril suure au ja rõõmuga jälle Tallinna 

suure röövsaagiga ja tingisõdurid, kes jala olid välja läinud, tulid kõik 
ratsa tagasi ja tõid üle tuhande moskoviidi hobuse kaasa. Pärast seda 
aega pööras õnn moskoviidile selja. 

14. Rootslaste sissetung Venemaale, 1579. 


Aastal 1579 veebruaris tungisid rootslased läbi Viiburi Venemaale ja 
panid seal ohtrasti röövimisi, tapmisi ja põletamisi toime. Selsamal ajal 
läks ka Hans Erichson Brinkalast Tallinna rootsi ja saksa sõjameestega 
teist teed pidi, Narva ja Nieschloti vahelt, Venemaale ja põletas seal hulk 
kirikuid, mõisu ja külasid maani maha ja tõi sealt kaasa suure röövsaagi 
veiste, vaha, kirikukellade ja moskoviidi mitmet laadi kirikuehete näol. 
See oh esimene sissetung Venemaale üle Peipsi ja üle püri, mida varem 
ega enne seda aega kogu sõja vältel ei ole juhtunud. 


15. Kirumpää põletatud, 1579. 


Selsamal korral tungis ka Jürgen Butler kuramaalaste ja Riia 
pnskopkondlastega Tartu piiskopkonda ja võttis tormiga Kirumpää 
lossikese ära, tappis seal mõned venelased ja põletas selle lossi maani 
maha. 


16. Katk Riias ja Rootsis, 1579. 


Sama 1579. aasta suvel tuli katku taud, mis eelmisel sügisel oli 
puhkenud Riias, seal jälle Ümsiks, millesse üpris palju rahvast suri. 
Samal ajal, jakobipäeva ümber, hakkas seesama taud ka Rootsi riigis nii 
õudselt möllama, et ainuüksi Stokholmis jakobipäevast kuni 
toomapäevani üle kaheteistkümne tuhande inimese, noore ja vana, 
sellesse suri. 


17. Tatarlased Harjumaal, 1579. 


Selsamal ajal, juulikuus, märatsesid mõned tuhanded tatarlasi 
Harjumaal jõledasti. Sellepärast asus kaks lipkon- 

308 

da saksa ja rootsi mõisamehi ja kaks lipkonda palgasõdureid ning Ivo 
Schenkenberg ehk Hannibal oma talupoegadega teele, neid tatarlasi taga 
ajama. Ja kui tatarlased rootslaste tulekust kuulsid, põgenesid nad 
nende eest ära kuni Rakvere lossi ja sealsete suurtükkide kaitse alla, 
kus neil parem seisund oli. Ning kui rootslased neüe seal hästi peale 

tungida ei saanud ja mõningad neist lossi jämedatest suurtükkidest 
haavata said, siis tuli rootslastel kõrvale pöörata ja jälle Tallinna minna. 


18. Ivangorod Ja Narva eeslinn tuleroaks, 1579. 


18. juulil tungis Bengt Severinsson, Rootsi admiral, mõningate 
laevadega suure Vene alevi Ivangorodi ja Narva suure eeslinna kallale 
Liivimaal ja põletas mõlemad kaitseta alevid maani maha, tappis seal 
rohkesti venelasi ja sai suure röövsaagi ühes paljude laevadega, igasugu 
kaubaga täislaa-ditult ja mõningate tündrite kulla väärtuses ja viis suure 
auga Tallinna ja Stokholmi. 


19. Hannibali vangipõlv ja surm, 1579. 


Kui rootslased Rakvere alt jälle Tallinna olid jõudnud, läks Ivo 
Schenkenberg ehk Hannibal oma talupoegadega jällegi välja, et 
tatarlastele Rakvere all peale tungida, mida ometi hiljuti kogu rootsi ja 
saksa sõjameeste hulk mitte hästi ei suutnud teha, ja tahtis kõik au üksi 
endale saada. Ning kui ta Rakvere lähedusse tuli ja kindla teate sai, et 
tatarlased tema jaoks liiga tugevad on, siis pidas ta paremaks asuda 
kasulikku seisundisse, kust võiks vaenlast välja lagedale ahvatleda. 
Sellega ei tahtnud tema vend Christoffer Schenkenberg nõus olla, vaid 
sõimas nii oma venda Ivot kui 

ka kõiki teisi argadeks ja oli oma rumala vaprusega ühes mõningate 
talupoegadega esimene, kes peale söandas tungida. Kui teised seda 
nägid, läksid nad temale järele ja tormasid üpris vahvasti tatarlaste 
kallale, kihutasid neid kaks korda Rakvere väravast sisse ja lõid neist 
maha üle viiekümne. Venelased ja tatarlased imestasid väga väikese 
hulga suure julguse üle ja ei arvanud muud, kui et neil peaks veel olema 
kuskil metsatukas varuvägi peidus. Kui nad aga teises kokkupõrkes ühe 
Ivo mehe vangi võtsid, kellelt nad teate said, et seal ei ole varuväge, siis 
tungisid kõik tatarlased ja venelased hulgaviisi nendele kallale ja piirasid 
nad kõik ümber. Kui Ivo seda nägi, olid juba paljud*tema mehed põ- 
genemas. Siis ei tahtnud Christoner Schenkenberg end vangi anda, vaid 
võitles vägevasti edasi kuni surmani, ja Ivo sai haavata ja võeti vangi 
ühes viiekümne üheksa mehega. Neist poodi mõned Rakveres üles ja 
mõned heideti türmi; viimased pääsesid aga imetaolisel kombel, otse 
mõistuse vastaselt türmist jälle lahti ja tulid mõne nädala pärast 
Tallinna. Kui Ivo Schenkenberg vangi langes, siis tekkis kõikide venelaste 
Juures niii Liivimaal kui ka Venemaal säärane rõõm ja hõiskamine, nagu 
oleksid nad vangi võtnud mõne maa-vürsti. Varsti pärast seda viisid nad 
tema koos kolmekümne teise vangiga Pihkvasse suurvürsti juure, kus 


- 216 - 53 


Ivo kolme uhket bojaari ehk aadlikku enda eest vabaks pakkus. Aga see 
ei aidanud midagi, vaid ta hukati haledasti koos tema kaaslastega, mis 
tallinlastele suurt kurvastust tekitas. See taplus tatarlastega Rakvere all 
sündis 1579. aasta 27. juulil. 


20. Venelaste sissetung Kuramaale, 1579. 


Selsamal, 27. juulil tungis ka venelaste ja tatarlaste salk Riia 
piiskopkonnas Kokenhusi ja Lennewardi vahel üle Väina öö ajal 
Kuramaale sisse ja tungis ootamatult kuramaalaste 

leeri. Nad tapsid ja võtsid vangi üle kuuekümne mehe junkruid ja 
sõjasulaseid. Seda kahju tuli kuramaalastel moskoviidi poolt kannatada, 
kuna nad üsna muretud olid olnud ja head valvet ei pidanud ega 
hoolinud ühestki teatest ja sõbralikust hoiatusest. 


21. Stefan Bathory ajab nurja Ivani uue plaani Tallinna 
vastu, 1579. 


Aastal 1579 tegi moskoviit uue plaani Tallinna haaramiseks. Seni oli ta 
nimelt kõik läbirääkimised, mida keisrid ja kuningad Liivimaa pärast 
temaga tahtsid pidada, karmilt tagasi tõrjunud ja selle maa kõikidel 
Venemaa, Rootsi ja Poola vahelistel vaherahusobitustel iga kord välja 
sulgenud, seda omaks pidanud ega kellelegi midagi järele andnud. Tema 
ju Tallinna järele üsna ahnitsevalt ohkas ja seda aina janunes, kellega ta 
niipalju aastaid sõdinud oli ja siiski ei saanud kõikide oma kavalate 
sepitsuste, võtete, võimu ja vägivalla kiuste temast jagu, vaid 
vastupidiselt päevastpäeva pidi alla neelama häbi ja kahju. Sellepärast 
otsustas ta nüüd lõplikult seda linna sel nimetatud aastal isiklikult pii- 
rata ja oma viimase võimu ja väe mängu panna. Selleks laskis ta ka talve 
jooksul kõige raskemaid ja jämedamaid suur-tükke Moskvast Pihkvasse 
vedada ja ostis Krimmi tatarlas-telt üheaastase vaherahu suure hulga 
raha eest. Selle aasta ehk vaherahu jooksul kavatses ta Tallinna linnale 
ja kõikidele teistele Liivimaa linnadele, kindlustele ja maadele otsa peale 
teha. Selle pärast kogus ta kõik oma venelased ja Kaasani ja Astrahani 
tatarlased ja keda ta aga jalule ajada sai, Pihkvasse Liivimaa piiril, ja tuli 
ka ise juunikuus sinna. Ning kui ta nüüd arvas, et ta saab oma tahtmist 
viimseni täita, siis seadis Kõikvõimas Jumal nii, et Siebenbürgeni vürst 
Stefan Bathory, kes hiljuti Poola kuningaks ja Leedu suurvürstiks oli 
saanud, Rootsi kuningaga koos sel ajal vägevat sõda moskoviidi vastu 
alustas. Neid mõlemaid kõrgesti 

kiidetavaid kuningaid ja võimumehi ei usaldanud nende valitsemise 
algul enamus liivimaalastest ega uskunud suurt, et nemad võiksid 
moskoviiti taltsutada. Samal viisil oli see ka moskoviidi kõige väiksem 
mure, et teda peaks alandatama nende mõlemate kuningate läbi, keda 
tema endaga võrreldes üsna tähtsusetuiks pidas. Ning kui need kõr- 
gestiküdetavad kuningad just selsamal ajal oma vägedega välja läksid, 
kui moskoviit Pihkvas Liivimaa vastu valmistus, süs tuli moskoviidü oma 
sõjaettevalmistus katkestada. Siis võttis Poola kuningas suure Polotski 
linna ja kindluse vägeva sõjaväega moskoviidi käest ära Ja lõi seal 
mõnituhat meest maha. Pärast seda võttis ta ka tormiga Sokoli lossi ära 
ja lõi seal maha 4000 moskoviidi kõige paremat sõjameest ühes mõnede 
tähtsamate knjaside ehk vürstidega ja võttis mitu tuhat vangi. Sel ajal, 
septembris, võttis ta ka Kosjani, Krasnõi, Sitna, Turovli ning Sussa 
lossid. Nende kindluste äravõtmise järel läks ta veel kaugemale 
moskoviidi maadele, laastas Smolenski, Tšernigovi ja Severini maaalad 
kuni Starodubini ja põletas ja rüüstas palju linnu ja palju tuhandeid 
külasid ja viis sealt määratu röövi inimeste ja veiste näol kaasa. Kui 
moskovüt tundis, et Poola kuningal on tõsi, võim ja vägi taga, süs 
hakkas ta paremat hinda pakkuma ja Poola kuningaga rahu sobitama. 


22. Rootslaste lüüasaamine, 1579. 


Sel ajal, augustis, jõudis Tallinna Rootsist suur sõjavägi ratsa- ning 
jalamehi koos tugeva suurtükiväega, mis 29. augustil läbi Tallinna Narva 
poole läks. Siis läkitati 6. septembril suurest salgast poolteistsada 
ratsanikku maad kuulama, keda juhtis Jochim Greve; ning kui nad ühe 
tatarlaste salga peale juhtusid ega teadnud, kui arvukad need on, siis 
läksid nad neüe vaprast! kallale. Aga see määratu hulk tatarlasi piiras 
nad sisse, lõi maha ja võttis vangi. Ainult Joc- 

him Greve pääses kuue mehega hädavaevalt läbi võsa ja rägastiku. 


23. Suur vihmasadu, 1579. 


Selsamal suvel võttis mäletamatu ja ennekuulmatu vihmane ilm 
nõndaviisi maad, et viie nädala vältel ei olnud kolme päevagi kuiva. 
Raske vihmasaju pärast, mis kestis ööd ja päevad, hakkasid nii 
sõjamehed kui ka kõik teised päris meelt heitma. 


24. Krimmi tatari saadikud Rootsis. Katk Rootsis, 1579. 
1579. aasta 18. augustil jõudsid Tatari saadikud, Krimmi khaani poolt 


läkitatud, üle Leedu ja Königsbergi Preisi-maal Stokholmi Rootsis. Nad 

annetasid Rootsi kuningale kaks kaamelit Ja ühe suurepärase ruunaja 
palusid teda, et ärgu tehku ta moskoviidiga rahu. See saatkond oli 
Rootsis hoopis haruldane. Selsamal ajal võttis tatarlaste tulekuga 
hirmus katk Stokholmis ja kogu Rootsis sääraselt maad, et ainuüksi 
Stokholmis lühikese ajajooksul kaksteist tuhat ja mõni sada inimest 
sellesse suri. 


25. Rootslaste õnnetus Narva all, 1579. 


13. septembril piirasid rootslased Narvat, millest kogu Liivimaal ja eriti 
Tallinnas suur rõõm tekkis. Aga varsti peale seda järgnes sellele rõõmule 
suur nukrus ja kurvastus sellepärast, et see Narva käik ja piiramine 
üsna õnnetult lõppes. Sest kui rootslased kaks nädalat Narva all viibisid, 
juhtus neile kogu aeg mitmetlaadi vastikuid asju. Esiteks tüütav 
vihmane ilm, mis sõjamehi niivõrd tabas, et nendel riided 

313 

ihul ära mädanesid, teiseks viibis admiral suurtükiväe-ja 
meconalaevadega liiga kaua, millest niisugune nälg ja häda leeris maad 
võttis, et üle tuhat viiesaja mehe nälga suri. Kolmandaks takistasid ka 
tatarlased rootslasi moonareisidel väga ja tegid neile kahju, mille tõttu 
nad vaevalt mingit moona vaenlase maalt said. Ning kui veidi arvukam 
rootslaste salk ligines, siis lasksid tatarlased nende eest alati jalga; kui 
aga rootslased leeri tagasi pöörasid, siis olid tatarlased Jälle üsna kiiresti 
nende kannul ja narrisid neid. Kuna rootslaste plaanid igapidi luhtusid 
ja nälg ja meelehärm ülekaalu võtsid, siis läksid nad tungiva häda pärast 
Narva alt minema septembrikuus. 


26. Tatarlaste rüüsteretked Eestimaal, 1579. 


Kui rootslased olid kojuminekul, siis olid tatarlased kogu teel nende 
kannul ning lõid palju sõjasulaseid maha, kes rammetud, haiged ehk 
väsinud olid ja teistega koos ei suutnud enam edasi minna; paljud surid 
ka teel ja ega neid keegi ei matnud. Siis said tatarlased ka palju 
voorivankreid ühes hulga hobustega ilma ühegi takistuseta kätte. Selsa- 
mal ajal, kui Virumaa talupojad nägid, et tatarlaste käsi nii hästi käis, 
läksid paljud noored sulased vabatahtlikult tatarlaste juurde ja jäid ka 
nende teenistusse nii, et Virumaa peremehed selle üle igaühele 
hädaldasid, et neil ei olevat enam ühtki sulast järele jäänud. 

Siis lõid needsamad tatarlased oma leeri Uuemõisa juures üles, kuus 
penikoormat Tallinnast, ja laastasid nii selle maa-ala kui ka kogu 
Harjumaa hirmsal kombel tapmise ja röövimisega ära, lõid vanad maha 
ja viisid noored kaasa. Selleks tulid nad oma hobuste seljast maha ja 
tuhnisid võsad ja rägastikud läbi. Nad ehmatasid ja ajasid inimesi kil- 

jumisega ette, nii nagu tavatsetakse metsloomi kujudes peidukohtadest 
välja ajada, nad hoidusid põletamast, et mitte 

näha ei oleks, kust nad tulevad ja kuhu lähevad ning kuhu nende eest 
peitu minna. 

Kui nüüd kogu Harjumaa üsna haledal kombel tühjaks oli laastatud, 
siis läksid tatarlased Läänemaale, et Haapsalu lossi päästa, kus 
mitusada talumeest Narva käigu õnnestumisele lootes piiramas olid ja 
niisuurt kitsikust tegid, et Haapsalu venelased tatarlastelt päästmist 
pidid paluma. 

Nendele tatarlastele oleks võidud üsna kergesti vastu seista, kui rootsi 
sõjamehed ei oleks julguse ja agaruse kaotanud Narva õnnetu piiramise 
pärast. Eelmisel aastal oli see rootslastel sootuks tühine asi vähese 
salgaga moskoviitl üles otsida, kattes üle viiekümne saksa penikoorma 
vahemaad kuni Võnnuni. Nüüd aga otsis see tatarlaste väike salk 
rootslasi ja ajas neid taga, seda võisid tatarlased kergesti oma kasuliku 
seisukoha juures teha, kuna rootslased raskest Narva käigust ja 
piiramisest üsna väsinud olid. 

Kui tatarlased Haapsalu lossi päästnud olid, siis märatsesid nad 
Läänemaal niisama jälgilt nagu enne Harjumaal ja võtsid vangi ning 
viisid ära palju vaeseid inimesi hoolimata sellest, et Läänemaa seekord 
tatarlaste omaenda isanda, moskoviidi, maa oli. Varsti pärast seda, kui 
see tatarlaste hulk Harjumaalt ja Läänemaalt lahkudes Riia piiskopkon- 
da oli läinud, tungis vaestele talupoegadele, kes metsades, rabades ja 
rägastikes peidus olnud ning jälle koju olid tulnud, nüüd sama teed pidi 
Rakverest tulles teine venelaste ja tatarlaste salk peale. Need tulid 
ootamatult ja teadmatult ja võtsid armetul kombel vangi palju talupoegi 
ühes naiste ja lastega, kes veel eelmisest tatarlaste pealetungist üle olid 
jäänud. Siis oli kogu Harjumaal häda häda peale. Sündinud oktoobris, 
aastal 1579. 


27. Rajuilm, 1580. 


1580. aasta 25. juulil puhkes Liivimaal ja eriti Järvamaal kohutav raju 
kõue, pikse ja rahega, nagu peaksid taevas ja 

maa hukkuma. Siis sadas nii jämedat ja suurt rahet, mis peksis maha 
ja hävitas sootuks mitte ainult terve vilja Paide ümbruskonnas mitme 
penikoorma ulatuses, nagu ei olekski sinna midagi külvatud, kust sus 
ka midagi ei lõigatud, vaid lõi ka metsas ja väljal metsloomi ja linde 
maha; ja neid korjasid talupojad pärast hunnikukaupa omale toiduks. 
Ning kui nad Paide venelastele kui oma isandatele ka mõningaid jäneseid 
ja tetri tõid, ei tahtnud venelased neid vastu võtta, vaid vastasid, et ei 
sünni seda süüa, mida Jumal on tapnud. Pärast seda väga kurja 

rajuilma jutustasid ja laotasid laiale nii venelased kui ka Liivimaa 
talupojad imelikke lugusid selle üle, mis selle rajuüma ajal kõik pidi ole- 
ma juhtunud ja nähtud. 


28. Poolakate võidud Venemaal, 1580. 


Aastal 1580 juulis tungis Poola kuningas tugeva väejõuga teist korda 
moskovudi maale ja võitis 5. septembril Veliikije Lukl Unna ja lossi ära ja 
lõi maha ja surmas seal mitu tuhat inimest. Selsamal korral võitis ta ja 
sai kätte ka Neveli, Veliši, Usvjati ja Zavolotšje kindlused. 


29. Rootsi sõjavalmistused Käkisalmi vastu, 1580. 


Selsamal ajal seadis ka Rootsi kuningas veel katkuhai-guse vältel 
võimsa sõjaväe valmis ja läks moskovlidi maale, tahtes Käkisalmi linna 
piirata. Selle väejõugu juurde tuli ka Hans Wachtmeister oma saksa 
mõisameeste lipkonnaga Tallinnast. Ülemaks väejuhiks oli Pontus de la 
Gardie, vabahärra ja rüütel Ekholmist Rootsis, ja temale abiks mää- 

ratud leitnantideks ja ülemateks käskijateks olid Hermann Flemink 
Vilnäsist, Jürgen Boye Gennäsist Soomes ning Carl Hinrichsen 
Kankasest. 


30. Kolmas sabaga täht ja suur katk, 1580. 


Samal sügisel aastal 1580, oktoobris ja novembris, nähti taas Liivimaal 
sabaga tähte. Selsamal ajal, ööl vastu mardipäeva, puhkes niivõrd 
ennekuulmatu raske taud ja haigus esiti Tallinnas ja siis üle kogu maa, 
nii et lühikese aja jooksul lugematu hulk rahvast sellesse suri. Ei olnud 
ühtki linna, lossi ega küla, peaaegu ühtki maja linnas või peret külas, 
kus ei lamanud inimesed, noored ja vanad, kõik samal ajal korraga 
haigena maas. Siis olid kõik linna tänavad ja turud ja kõik maanteed ja 
külad hoopis tühjad ja linna kirikutes ei peetud mitu päeva jutlust. Ja 
mõnedes külades ei olnud ükski inimene nii terve ja tugev, et ta loomi 
oleks võinud sööta ja joota; sellepärast kuuldi mitu päeva haledat 
näljaste loomade ammumist ja määgimist. Ning kui arvati, et see äkiline 
taud on ainult Luvimaad tabanud, siis selgus hiljem, et see üle on 
käinud tervest laiast maaümast, nii Türgist ja Tatarist, kui ka kogu 
ristirahvast. See taud kestis Tallinnas mardipäevast kuni uueaastani. 


31. Rootslased võtavad Käkisalml ära, 1580. 

1580. aasta 4. novembril võttis Rootsi kuningas mosko-viidüt 
Käkisalmi linna ja lossi vägivaldselt ära, mille külge peaaegu terve 
vürstiriik kuulub. Ning kui rootslased selle alla tulid ja oma sagedastest 
endistest katsetest hästi teadsid, et nad sellest linnast jämedate 
suurtükkidega jagu ei 

saa, kuna see käredate ja kilrevooluliste jõgede vahel asub ja suurte 
vallide ja blokkhausidega hästi kindlustatud oli, siis tahtsid nad 
sellepärast nüüd ainult tuliste kuulidega oma õnne selle kallal katsuda 
ja lasksid nende kuulidega terve linna rutuga nõnda põlema, et võimata 
oh tuld kustutada. Siis kukutasid end ise vette ja uppusid ära paljud 
vene mehed ja naised ning üle kahe tuhande inimese tapeti selles 
segaduses rootslaste poolt ära. Kui nüüd voivood Käki-salmi lossis, mis 
on ka puust ehitatud ja asub veidi eemal linnast, nägi, et rootslastel on 
tõsi taga, siis andis ta pea suures hirmus Rootsi kuningale lossi üle vaba 
väljapääsu tingimusel. Nii pääses ta oma kaitseväega Venemaale. Selle 
voivoodi nimi oli Attaluik Ovassnin. 


32. Kuidas rootslased Padist piiravad ja venelastelt ära 
võtavad, 1580. 


Selsamal ajal piirasid ka Padise lossi Liivimaal Rootsi ja Tallinna 
sõjasulased ja muiste ordu alla mittekuulunud maa-aadlikud ja 
talupojad. Nende sõjameeste pealikuteks olid Diderick Anrep ja Arend 
Asserien. Ja kuna Padise Tallinnale kõige lähem loss on ja ainult kuus 
penikoormat sellest eemal asub, siis oli moskoviit, tahtes tallinlasi alati 
sealt kiusata, seda niivõrd tugevasti kindlustanud, et oli peaaegu 
võimatu seda suurtükkidega võtta. Sellepärast katsusid nimetatud 
sõjamehed kauakestva piiramisega oma õnne selle kallal, kuna neil oli 
kindel teade, et seal palju moona tagavaraks ei ole. Nii seisid nad terve 
suve üle kuni uusaastani selle all. Ning pärast seda, kui nad juba pikka 
aega olid piiranud ja kindla teate vene ülejooksikutelt saanud, et Padises 
pidi suur nälg ja häda valitsema, siis jooksid nad 14. novembril lossi 
peale tormi. Selles tormis kaotasid nad peaaegu sada meest talupoegade 
ja saksa ning rootsi sõjameeste 

näol. Siiski ei tahtnud rootslased asja kaotatuks pidada, vaid jäid ikka 
edasi lossi alla. Kui aga venelased nägid, et nad ära minna ei kavatse, 
siis tulid paljud neist öösiti üksteise järel alla rootslaste juurde ja tõid 
alati häid teateid, et venelased Padises suurest näljast ja rammetusest ei 
jaksa lossi enam kaua pidada ja et nendest paljud juba nälga olevat 
surnud ja ka haigetena maas lamavat nii näljast kui ka äkilisest taudist. 
Viimaks tuli Hans Erichsen Brin-kalast, Tallinna kuberner, vastu 
jõulupühi sinna ja saatis trompetipuhuja Padise voivoodi juure, et talle 

sõbralikku läbirääkimist pakkuda. Sellel trompetipuhujal laskis voivood 
suures vihas kuuli kehast läbi. Lõpuks aga jooksid mõned kõige 
tähtsamatest bojaaridest ja käsutajatest ühes oma preestriga alla ja tõid 
tõelise teate, et nad lossis juba mitte ainult oma hobuseid, koeri ning 
kasse sisikonnaga tükkis, samuti kõik hobusenahad, saapad ja kingad ja 
ka sadulate nahad olid ära söönud, vaid olid ka õlgi ja heinu kuivata- 
nud, peeneks tampinud ja sellest jahu sõelunud ja putru keetnud ja 
nõndavüsi pikka aega ilma leivata läbi ajanud. Samuti olevat nendest 
mõningad lihtsad sõjasulased ühe kuueaastase poisikese tapnud ja 
salaja söönud, samuti kaks juba surnud last. See andis rootslastele 
põhjust veelkord lossi peale tormi joosta. Ning kui nad redeleid olid sinna 
viinud ja müüride najale pannud, siis aitasid venelased ise rootslasi 
redeleid seada ja ronisid esimestena alla; sest nad olid üpris jõuetud ega 
olnud kolmeteistkümne nädala jooksul leivaraasukesti söönud. Teised 
aga, keda rootsi tin-gisõdurid ja talumehed lossis eest leidsid, pidid kõik, 
noored ja vanad, oma nahaga tasuma. Nii tapeti ka kõige vanem voivood 
Daniel Tšihatšev, ja noorem voivood Mihhail Sitski jäeti teadete saamise 
jaoks ellu ja viidi vangina Tallinna. Juhtunud 28. detsembrü 1580. 
Selsamal ajal oh ka äküine lendav taud leeri tunginud, millesse kõik 
sõjamehed Padise all haigestusid. Siis oleksid venelased küll 60 hobu- 
sega Padist päästa saanud, kui seesama taud ka neid niisama nagu 
Poola kuninga sõjarahvast ei oleks piinanud. 

33. Rakvere Pontus de la Gardie poolt piiratud ja ära 
võetud, 1581. 


Kui Padise loss oli võidetud ja Rootsi sõjamehed kauakestvast 
piiramisest ja raskest taudist veel rauged ja väsinud olid ja venelased 
samuti, süs näis uusaastast keskpaas-tuni Eestimaal justkui pärisrahu 
olevat. Aga kui seda kõige vähemini oodati, siis juhtus harukordne ja 
maailma loomisest saadik ennekuulmatu rootslaste sõjakäik ja raske 
teekond Viiburist Rakvereni Liivimaal, üsna ootamatult nü hi- 
vimaalastele kui ka venelastele. Sest rootslastel tuli ligi viiskümmend 
penikoormat üle maa ja mere, mis Soome ja Lii-vimaa vahel kinni oli 
külmanud, ainult kompassi abü ratsutada ja jala käia. Kui nad nüüd 
Lüvimaale pärale jõudsid, tõttasid nad jalamaid Rakvere alla ja purasid 
selle lossi 1581. aasta 20. veebruaril ja lõid maha ja võtsid vangi sada 
vene harkpüssimeest, keda lähematest lossidest oli Rakvere venelastele 
appi saadetud. Vahepeal tulid härra Pontus de la Gardie, 
sõjaülemjuhataja, ja saksa mõisameeste ritt-meister Hans Wachtmeister, 
kiiresti ja ootamatult Tallinna, selleks et sealt mõningaid kartaune, 
moona ja ka Tallinna sõjamehi Rakverre toimetada, millega ka Tallinnas 
kaua ei viivitatud. Ning kuna suured ja rasked suurtükid halva, ta- 
sandamata tee tõttu 15 penikoormat vahemaad ei saanud nii pea katta, 

sus venis aeg härra Pontusele ja teistele käsutajatele leeris liiga pikaks. 
Sellepärast katsusid nad oma õnne esmalt Soomest kaasatoodud 
välisuurtükkidega Rakvere lossi kallal. Ning kui mõned vangistatud 
venelased ja rootsi sõjamehed kantsikorvid olid ette toonud ja mulda täis 
täitnud, siis lasksid mortiirimehed 1. märtsü välisuurtükki-dest tuliseid 
kuule puust eelkindlusesse. See süttis jalamaid suure hooga põlema ja 
tuli võttis nü kiiresti maad, et seda võimata kustutada olija sellest 
üheainsa tunni jooksul säärane laamatuli süttis, mida nähti õhtu 
hämaruses 14 saksa penikoorma taha. Sest kuna loss kaunis kõrgel 
mäel 

asub, siis nähti tuld igale poole kaugele. Venelaste puust 

ehitus oli nimelt muistse kivist lossi külge tugevaks eeskind-luseks nii 
laialt ja pikalt ehitatud, et seal sees mitu tuhat meest ruumi võisid leida. 
Ja igalpool ümberringi olid vägevad blokkhausid, pulvärgid ja kõrged 
puutornid ette ehitatud ja kõvad laskevallid suurtest jämedatest 
pakkudest ja palkidest, ja need blokkhausid ja pulvärgid olid suurte ras- 
kete põllukividega täidetud ja niivõrd tugevasti ühendatud ja 
kindlustatud, peale selle veel kivimüür väljaspool ümberringi mäe külje 
servale ehitatud, nii et see kindlustus võis hästi vastu panna isegi mõne 
vägeva võimumehe suurtükkidele. 

Sellepärast ei võinud ega suutnud Rootsi kuningas aastal 1574 
kaheteistkümne nädala jooskul oma suure sakslastest, rootslastest ja 
šotlastest sõjaväega ja oma vägevate suurtükkide ja laskemoonaga 
midagi ära teha. Aga nüüd, uue tuliste kuulide kunstiga tehti peaaegu 
poole päeva jooskul sellele lühike lõpp. Peale selle süütasid venelased, 
kui nad nägid, et nad tulest võitu ei saa, ka mõned tornid, blokkhausid 
ja elumajad teiselpool põlema, et rootslased sinna sisse ei asuks ja et 
venelastel omal oleks vaba väljavaade lahinguväljale. Sest nemad 
kavatsesid vanast saksa lossist veel vastu hakata, kuhu nad ka tagasi 
tõmbusid. 

Selle aja jooskul jõudsid müürüõhkujad Tallinnast pärale. Ning kui 
neid rutuga üles seati ja neist tormituld andma hakati, siis saatis 
voivood Stepan Fjodorovita Saburov vene vahemehe alla ja palus 
sõbralikku läbirääkimist. Siis lõpetati laskmine suurtükkidest ja võeti 
ette kauplemine venelastega. 

Pärast lühikest läbirääkimist andsid venelased vaba läbipääsu 
tingimusel Rakvere lossi rootslastele üle, 4. märtsü aastal 1581. Siis läks 
üle tuhande mehe, naise ja lapse lossist minema ja kandis oma ikoone, 
puutahvlitele maali-tult, enda ees avalikult ja pääses nõndaviisi 
Venemaale. Kui rootslased lossi sisse astusid, leidsid nad seal eest 
tohutu tagavara igasugu vilja ja rikkalikku sõjavarustust, suurtük-ke, 
püssirohtu ja tina. 

34. Toolse läheb Rootsi alla, 1581. 


Rakvere lossi äravõtmise järel läksid rootslased ka Toolse alla, mis 
asub kolm penikoormat Rakverest eemal rannal ja ilusa sadama ligidal. 
Ning kui Topise venelased kuulda said, et nende pealoss Rakvere 
rootslaste käes oli, siis ei kaa- 
lunud nad kaua, vaid andsid otsemat teed alla, 8. märtsil. Ning kuna tee 
üpris äkki järsku lagunema hakkas, nii et suurtükkidega enam hästi 
edasi ei saadud, siis ei tahtnud rootslased head aega kasuta mööda lasta 
ja tõttasid kiiresti üle jää Soome. 


35. Mitmelaadilised röövkäigud, iseäranis talupoegade 
poolt omasuguste vastu, 1581. 


Kui Rakvere ja Toolse lossidesse hästi sõjamehi oli paigutatud, siis 
algas kole röövimine ja rüüstamine mõlemalt poolt, rootslased ühelt ja 
Narva, Tartu ja Paide venelased teiselt poolt. Ning neid talupoegi, kes olid 
rootslaste poole hoidnud, kiusasid, riisusid, tapsid ja võtsid vangi vahet 
pidamata venelased hirmsal kombel, ja neid, kes olid olnud venelaste 
poolt, neid kiusasid rootslased. Lõpuks tuli vaestel, viletsatel ja piinatud 
inimestel mõlemale poole hea olla, ent ikkagi suure ohu, mure ja 
hirmuga venelaste pärast, kes neid aina kahüustasid, et nad ennemini 
tahtvat olla Rootsi kui moskoviidi alamad, ja neid sellepärast 
vahetpidamata vaevasid. 

Nii vaevati Liivimaa talupoegi kogu Tartu piiskopkonnas ja Marienburgi 
ning Viljandi maakonnas ja teistes paikades, mida moskoviit oma võimu 
alla oh võtnud, ka tihti samal kombel Riia piiskopkondlaste, 
kuramaalaste ja isegi poolakate ja leedulaste poolt. Edasi olid vaese 
talurahva hullemateks vaenlasteks just talupojad ise ja vabadikud, kes 
nüüd olid hakanud röövimas käima ja üpris sõjakaks olid muutunud. 
Need nimelt tundsid maa olukorda ja salajasi teid ja 

radu läbi võsa ja räga paremini kui kõik teised sõjamehed. Ning on 
võimata kirjeldada, kui tihti ja sagedasti need Harju- ja Läänemaa 
talupojad, mõnikord Rootsi ülemuse tahtmisel, mõnikord ka selle 
tahtmise vastu, aastad otsa peaaegu iga kuu ja nädal nii talvel kui ka 
suvel kogu Eestimaal kuni Peipsini ja Marienburgini oma rööv-ja 
rüüstekäike tegid. Nõnda pühiti sel ajal tõesti Liivimaa nii omaenda ela- 
nikkude, sakslaste ja mittesakslaste, kui ka teiste võõraste rahvaste 
poolt niivõrd puhtaks, et paljudesse paikadesse ei jäänud järele loomi 
ega inimesi, rääkimata sellest, mis venelased ja tatarlased olid teinud 
kogu sõja kestel. 

Talupoegade sõja pärast tekkis sagedasti Tallinna kodanikkude vahel 
terav vaidlemine. Mõned nimelt laususid: Et see ei olevat õige, et 

talupoegadele ja kõikidele vabadikku-dele voh antakse teisi vaeseid 
talupoegi riisuda ja maid laas-tata; ning kuigi need vaesed ohvrid 
moskoviidi alamad on, siis ometi olevat neid vastu nende tahtmist selleks 
sunnitud ja nemad oleksid parema meelega sakslaste alamad kui 
moskoviidi omad. Peale selle, kui tuleks rahu või vaestelt talupoegadelt ei 
oleks enam midagi röövida, siis hakkaksid teised talupojad ja vabadikud 
kindlasti linna kodanikke ja elanikke riisuma ja tapma, nii et keegi ei 
julgeks enam linnast maale minna oma asju ajama. Selle peale vastasid 
jälle teised, et ükski asi ei olevat nii hull, et sellel ei oleks ka midagi head 
juures, sest selle talupoegade sõja läbi olevat ometi ka midagi head 
tulnud: esiteks hoidvat talupojad venelasi linna väravatest eemal, nii et 
need nüüd enam mitte lähematest kindlustest välja ei tungi ega Tallinna 
linna all oma tapmiste, röövimiste ja põletamisega ei mässa, ja mitte 
enam nii sagedasti ööl ja päeval hädakella ei tule lüüa, nagu enne kogu 
sõja ajal olevat juhtunud, ilma ühegi takistuseta Tallinna linna kaitseväe 
poolt. Teiseks olevat talupojad ka venelaste valve, kes juurevedu linna 
takistasid, maanteedelt ära peletanud ja minema ajanud. Kolmandaks 
olevat nad sagedasti venelastele kahju teinud ja palju venelasi vangidena 
linna toonud, kelledelt alati häid teateid on saadud, mida 

enne kogu sõja vältel mitte palju ei olnud juhtunud. Neljandaks olevat 
talupojad Tallinna linna igasugu veistega rikkalikult odava raha eest 
varustanud ning olgugi et nad need vaeste Liivimaa talupoegade käest on 
võtnud, olid nad neid toonud moskoviidi maa-alalt. Samuti olevat nad 
sagedasti venelaste oma veiseid losside alt võtnud ja Tallinna ajanud, nii 
et venelastele ühessegi lossi enam ühtegi lehma ei jäänud, ning olevat 
ometi parem, kui tallinlastel sellest kasu on, aga mitte venelastel. 
Viiendaks olevat talupojad kogu Eestimaa kuni Peipsini Rootsi kuningale 
maksualuseks teinud ja vene talupoegi kogu Liivimaal niikaugele 
sundinud, et nad Rootsi valitsejate käest pidid rahukirja võtma. Lõpuks 
olevat talupojad sõjamehed, kes palka ei saa, kellega seepärast hõlpus 
on läbi saada. 

Ning kuigi neile talupoegadele üks aeg veidi kiitust jagati, siis kaotasid 
nad seUe viimaks siiski peaaegu igaühe silmis. Sest kui Eestimaa 
talupojad, kes moskoviidi alla kuulusid, suuremalt osalt paljaks riisutud 
olid ning teistel Rootsi ülemuse rahukirjad käes olid ja kui venelased 
kõikides lossides nüüd ka hoiatatud olid ja paremini kui enne teadsid 
ettevaatlikud olla, siis läks asi saagija röövimisega kaunis kehvasti. Kuna 
nad aga röövimise ja prassimisega üsna ära olid harjunud, siis palusid 
nad veel edaspidigi valitsuse käest vaba voli röövimiseks; aga seda ei 
tahetud neüe enam lubada ega selleks voli anda. Ning kuigi nüüd 
röövimine sootuks keelu all oli, siis nad ei võinud siiski röövimist jätta, 
vaid tulid hulgaviisi kokku ja tungisid salaja ööl kui päeval vaestele 
talupoegadele, kelledel valitsuse kaitsekirjad olid, nü nende majades kui 
ka maanteedel kallale ja riisusid neüt nende viimse varanduse. Ning 
kuigi Rootsi ülemus neist mõningaid laskis üles puua ja hukata, ei 

saanud nad oma röövimist nii pea jätta. Sest nad olid sel ajal röövimise 

ja suure priiskamise tõttu nõnda aüa käinud, et nad ei tahtnud enam 

kogu röövimise kestel ühegi inimese sõna kuulda. Ka ei tahtnud ükski 

kodanik ega käsitööline enam sulast või õpipoissi saada või pidada. 

36. Aadli ja kodanikkude hale olukord, 1581. 


Ning olgugi, et Eesti maade aadlikud ja ka Tallinna kodanikud linnas 
asusid ja neü parem seisund ja kaitse ses kindluses oli kui talupoegadel 
maal, siis tuli ometi ka Unna elanikkudel oma risti, kitsikust ja 
kurvastust kanda. Sest aadlikud olid kogu Eestimaal kõikidest mõisatest 
ja taludest moskovüdi läbi ilma jäänud ja kauakestva sõja vältel kõik 
oma liikuva vara ja sularaha ning hõbeda ära kulutanud nii, et neil 
enam võlausaldust kaupmeeste juures ei olnud ja nad nüüd suures 
hädas ning mures olid. Ja kodanikkudega oli asi ka nii kaugele läinud, et 
enamus neist üsna üma peatoiduseta oli, lahtise vara ära oli kulutanud 
ja neü enam ei olnud raha, et midagi osta saksa laevadelt. Sellepärast 
tuli laevadel seUesama laadungiga, mida nad olid toonud, taas minema 
purjetada Tallinna kaupmeeste suureks südamevaluks. Nii oli kõik 
kauplemine selles hiilgavas ja rikkas kaubalinnas otsa saanud. Edasi 
langes ka kauakestva sõja jooksul mündi väärtus, mida kaugemale, seda 
madalamaks. Nii maksis lõpuks üks mark, mis heal ajal 9 Lüübeki 
killingit väärt oli, nüüd veel ainult 2 Lüübeki killingit. Selle tõttu vähenes 
paljude alaealiste laste pärandus ja vaeste inimeste abiraha ning 
jutlustajate palk; ka vähenes õpetajate, koolmeistrite ja kooliõpüaste arv. 
Ning toredad kodanikumajad, mis heal ajal küü kaks tuhat taalrit või 
enam väärt olid, maksid nüüd kõige rohkem ainult neli-või viissada 
taalrit. Ning kuna vaesus ja häda paljude aadlikkude ja kodanikkude 
juures võimust võttis, siis tuli nende lastel ühes talupoegadega 
röövimisest elada. Nad olid ka nii alandlikud, et nad üht mittesaksa 
talumeest, keda nad heal ajal selle au vääriliseks ei pidanud, et tema 
kõrval istuda või käia, nüüd oma pealikuks pidasid, keüe juhatusel nad 
röövimisteele ratsa või jala läksid. Ja ka mõned aadlist preüid või 
tähtsamatest suguvõsadest kodaniku tütred mitte ainult lihtsatele 
mõisa-meestele ja ühehobuse pidajatele mehele läksid, vaid ka veel palju 
kehvematele tungiva häda tõttu, mis neüe heal ajal 

küll sootuks võõras ja imelik oleks tundunud. Ja pidid ka mõned aadli- 
ja kodanikuprouad niisuguse musta tööga tegemist tegema, millest 
nende ümmardajad heal ajal küll eemale oleksid hoidnud. 


37. Hoiatus järeltulevatele põlvedele. 

Neid ja samalaadi lugusid ei kirjuta mina mitte, et kedagi halvaks või 
maha teha, vaid kõikidele järeltulevatele põlvedele sõbralikuks 
hoiatuseks ja kristlikuks manitsuseks, et nad oma heas elus õpiksid 
täies jumalakartlikkuses hästi ettevaatlikud olema, et nad ei satuks 
sinna, kuhu need head inimesed kauakestvas raskes sõjas ja õnnetuses 
kõige arvamise vastaselt sootuks ootamatult sattusid. 


38. Liivimaised vangid. 


Nii pean ma ka siin lühidalt, nii palju kui mul sellest teada on, vaeste 
liivimaalaste vangide haletsemisväärsest olukorrast ja käekäigust 
Moskvas teada andma. Muidugi on võimata esiteks seda kindlaks teha, 
kui palju tuhandeid inimesi aadlikkude, kodanikkude, sõjameeste, 
talupoegade, naiste, neitsite, laste, sulaste, ümmardajate ja igasugu tee- 
nijate näol selles pikas sõjas tapeti ja hukka saadeti ja kui palju rasedaid 
naisi ühes oma ihuviljaga surmati ning kui palju imejaid lapsi 
moskovütide poolt radadele, teedele ja põõsastesse visati ja 
metsloomadest ära söödi ja kui palju tuhandeid vangina ära viidi ja 
moskoviidi ja tatari maadesse ja linnadesse laiali pillati, kus nad karmis 
vangipõlves ja raskes orjuses kõik oma elupäevad kinni peavad olema. 
Nendest ristiti paljud ümber ja paljudki lasid end vabatahtlikult ümber 
ristida, lootes sel viisil enam heldust ja armu suurvürsti juures leida. 
Ning on ka võimata teada, kui palju 

tuhandeid vaeseid liivimaisi vange Moskvas nuiadega vette peksti, 
uputati, haledasti piitsutati ja armetult tulel surnuks küpsetati ja kui 
paljud vanglates nälga, janusse ja muusse hätta viletsasti surid, kellede 
korjuseid ära veeti nagu koerte omi. Samuti tuli lugemata paljudel 
naistel ja neitsitel oma tahtmise vastu venelaste ja tatarlastega end ühte 
anda ja kõlvatut elu sääraste elukatega elada. 


39. Vangid Tartus, 1579. 


Siin ei saa ma ka vaeste vangide olukorda näitena lühidalt toomata 
jätta. See lugu juhtus 1579. aastal Tartus, mille vangikoda hinnati 
igapidi kõige talutavamaks sellepärast, et Tartu vange peeti Liivimaal ega 
saadetud kohe Moskvasse. Kui nimelt seal mõningad vangid aadlist ja 
lihtsamatest mõisameestest, arvult peaaegu kolmkümmend, kinni istu- 
sid, siis jäi neil esiteks ruum seal vangikojas nii kitsaks ja napiks, et nad 
üksteist peaaegu surnuks surusid. Teiseks palusid nad suure nälja ja 
rammetuse pärast venelaste käest tihti konte, mis siin ja seal tänaval ja 
sõnniku peal vedelesid; ning kui neile neid ulatati, siis närisid ja puresid 
nad neid nagu koerad, et kõhtu täis saada. Kolmandaks, kui ämber 

nende väljaheiteid täis sai, siis kaklesid ja rüselesid nad eesõiguse 
pärast, kes seda pange välja viia saaks, et sel kombel kord värske õhu 
kätte pääseks ja end kosutada saaks ja ehk mõne venelase käest 
armuandi paluda. Neljandaks oli neile see kõige suuremaks armuks, kui 
neist paar, raudsete ahelatega kokku liidetud Tartu linnas tohtis ringi 
käia ja leiba paluda endale ja teistele. Vüendaks, kui neist mõningad 
suurde nälga ja rammetusse olid suremas, siis hüüdsid nad oma 
surmaasemelt: Leiba! Leiba! ning kui neile pala leiba ulatati, siis nad ei 
suutnud seda maitsta, vaid pidasid seda leiba pihus ja heitsid nõndaviisi 
hinge. Ja need vangid ei olnud lihtinimesed või talupojad, vaid 
silmapaistvad aadlikud, käskijad ja ühehobuse pidajad. Nendest van- 
gidest said mõned lunaraha vastu lahti, teised murdsid öösi kord 
vanglast välja ja pääsesid imetaolisel viisil suure hädaohu all üle müüri 
ning asusid Riiga ja Tallinna. Mõningad neist aga võeti teel taas vangi ja 
viidi Tartu, kus neid jõ-ledasti surnuks piinati, nende seas üks aadlik, 
nimelt Hinrick Wulff Oertenist. 


40. Imetaoline sünnitus Stokholmls, 1581. 


1581. aasta 3. märtsü sünnitas üks vaene naine Stokholmis Rootsis 
korraga viis elusat last, kaks poisutest ja kolm tütarlast, kes olid kõik 
veata ja keda karistiti. Pärast ristimist aga surid nad ühes emaga 
üksteise järel. 


41. Krimmi tatarlaste saadikud Rootsis, 1581. 


Selsamal aastal juunis tuli Krimmi tatarlaste saatkond teist korda 
Rootsi ja tõi teate, et nende tsaar ehk kuningas olevat tunginud 
moskoviidi maale ja tapnud ning vangidena ära viinud üle neljakümne 
tuhande inimese. Seda tunnistasid hüjem samuti mõned vangistatud 
venelased, kes selle juurde lisasid, et Tatari tsaar selsamal ajal kogu 
Rjasani vürstiriigi teiselpool Moskvat päris lagedaks olevat laastanud, nii 
et seal enam midagi muud järele ei ole jäänud kui must maa. 


42. Kaks õnnetust Tallinnas, 1581. 


14. juulil juhtus Tallinnas kahekordne õnnetus ühelainsal päeval: 
esiteks kukkus hommikutunnil suur lossivalli osa alla ja lõuna paiku 
põles pool Toomkirikut ja üle kolmekümne maja ja eluhoone maani 
maha. 

43. Uue õnne algus, 1581. 


Nüüd oli Liivimaa nii mõndagi aastat igal pool üsna haledasti jä 
armetult laastatud ja rüüstatud ja moskoviit oli ka ikka veel teiste 
Liivimaa linnade ja maade peale niivõrd vihane ja kuri, et ka kõikide 
keisrite ja kuningate vaheleastumine ja eestkostmine Liivimaa pärast ei 
leidnud tema juures vastukaja. SeUepärast kahtlesid paljud 
liivimaalased, aadlikud ja mitteaadlikud, kas nad näevad veel seda 
päeva, kus moskoviit Liivimaalt välja aetakse. Ning kui häda ja oht kõige 
suurem oli, siis saatis meie Issand Jumal abinõusid ja teid, mülede läbi 
moskoviit omaenda vähemagi ootuse vastaselt pidi Liivimaa taas 
kaotama. Siis tungisid mõlemad kaks võimumeest, nimelt Rootsi ja Poola 
kuningad, moskoviidile suure tõsiduse ja kartmatusega merel ja maal 
kallale ning alandasid teda niivõrd, et tema ja kõik tema rahvas seda 
kuni igavese ajani ei saa unustada. 


44. Rootslaste ja poolakate uued ettevõtmised, 1581. 


Samal suvel aastal 1581 tuli Rootsist suur sõjavägi osalt üle Taüinna 
maadpidi ja osalt üle mere Narva. Enne seüe arvuka sõjaväe tulekut aga 
asus rootslaste välimarssal Carl Hinrichsen Kankasest koos mõningate 
rootsi sõjasulaste lipkondadega ja Hans Wachtmeisteri mõisameestega 
Läänemaale, Haapsalu, Koluvere, Lihula ja Vigala losse ühes kogu 
maakonnaga ära võtma. Selsamal ajal saadeti ka mõned rootsi 
sõjasulaste lipkonnad ja üks Tallinna linna saksa sõjasulaste lipkond 
ning mõningad mõisameeste lipkonnad Paide alla lossi enne rukkilõikust 
ümber piirama, et venelased uudserukist lossi ei saaks viia. Siis määrati 
Johann Koskull Purilast ja Meeksist ning Casper Tisenhusen Saltsast ja 
Kildast nende sõjameeste pealikuks ja rittmeistriks. Vastu sügist läkitati 
ka üks osa rootsi sõjasulaseid ja üks endise ordu aüa mittekuuluvate 
aadlikkude lipkond Pärnu sealset 

kindlust piirama, nende rittmeistriks oli Reinold Nyroth Kodilast. 

Samal suvel tuli Lüübekist Riiga ka mõni tuhat saksa sõjasulast koos 
oma pealiku Jürgen Farensbeckiga Nelffyst ja asusid Poola kuninga 
juurde. Siis piiras Poola kuningas suure väejõuga, mis koosnes poola, 
leedu, ungari Ja saksa sõjarahvast, Pihkva linna Venemaal Maarja 
taevamineku-päeval (15. augustil). 


45. Poolakad võtavad Lennewardi ja Ascheradi ära, 1581. 


Selsamal ajal piiras ka osa poola sõjamehi ühes Riia palgasõduritega 
Lennewardi lossi ja võttis selle lühikese ajaga ära. Pärast selle lossi 

võitmist asus sama sõjasalk ka Asc-heradi alla, piiras selle lossi sisse ja 
sai selle venelastelt mõne nädala pärast nälja abil kätte. 


46. Rootslased võtavad Koluvere, Vigala ja Lihula ära, 
1581. 


22. juuli aastal 1581 võitis ära ja sai kätte Carl Hinrichsen Koluvere 
lossi. Selles kahtles enne Igamees ega võinud uskuda, et Hinrichsen selle 
lossi, mis on kaunis tugev kindlus, nii väheste suurtükkide ja rahvaga 
nii kergesti kätte saaks. Lossi voivood ei julgenud Venemaale tagasi 
minna, sest et ta lossi meelega ja nii ruttu ära oli andnud, vaid jäi koos 
naise ja lapsega rootslaste juurde. Ning kui Vigala venelased kuulsid, et 
rootslased Koluvere lossi nii kergesti kätte olid saanud, siis süütasid nad 
Vigala lossi ja jooksid sealt minema. 

Kui rootslased need kaks nimetatud lossi kätte olid saanud, siis 
kasutasid nad viivitamata oma õnne edasi ja liikusid kiiresti ka Lihula 
alla ning süütasid lossi väravad tuliste kuulidega põlema, nii et tuli 
kõvasti võimust võttis ja 

venelaste puumajad või eluhooned lossi müüride sees ka tuld võtsid. 
Siis palusid venelased armu ja vaba pääsu Venemaale, mida nad ka said. 
Nii lahkusid nad Lihula lossist ja andsid selle rootslastele üle, 27. juulil. 


47. Rootslased võidavad Haapsalu ära, 1581. 


Kui Lihula loss oli võidetud, siis asus Carl Hinrichsen oma sõjarahvaga 
ja mitmete suurtükkidega ka Haapsalu, Läänemaa peakindluse alla ja 
piiras ka seda lossi, tegi kantse ja laskis tormituld. Venelased aga olid 
algul üpris vaprad ja vihased, hakkasid kõvasti vastu ja lasksid mõned 
rootsi sõjasulased ja musketärid kantsis maha. Lõpuks, kui nad aru 
said, et õnn neile selja on pööranud, lahutasid nad oma viha vaeste 
talupoegade ja nende naiste ja laste kallal, kes rootsi sõjameeste eest 
nende juurde Haapsalu lossi olid põgenenud ja tapsid nendest üle 70 
koos naiste ja lastega haledal kombel ja viskasid nad üle müüri alla. Ja 
üks vene naine oli seitse Liivimaa talupoja last oma käega ära kägista- 
nud ja surmanud. Kui nad nägid, et nad lossi rootslastele andmisest ei 
pääse, palusid nad vaba pääsu Venemaale minekuks ühes kõigega, mida 
nad enesega kaasa suudaksid viia, mida neile ka lubati. Siis läksid nad 
kõik Haapsalu lossist minema ja andsid selle rootslastele, 9. augustil. 


48. Pontus de la Gardie pitab ja võtab Narva ära, 1581. 

Ajal, kui Carl Hinrichsenil Haapsaluga tublisti tegemist oli, jõuab 
Pontus de la Gardie, rootslaste sõjaväe ülem ja Liivimaa kuberner, 
vägeva sõjaväega pärale ja asub kiiresti Haapsalu alla, et seal 
venelastega läbirääkimist lossi pärast lõpule viia. Ning kui asjad seal 
lõplikult õiendatud olid, siis 

tuli ta jälle Tallinna, maksis sõjameestele palgad välja ja läkitas nad 
kohe maad mööda Narva ning laskis kuningliku laevade ja galioonide 
armaada ühes hulga suurtükkide ja sõjamoonaga ja ka mõningaid laevu 
meestega üle mere Narva purjetada, ja armaada ja laevade admiraliks oli 
härra Claus Flemink. Siis oli sõda ja sõjakisa moskoviidi maadel kõigis 
paigus. Ning kuna rootslastel nüsugune agar usinus ja tõsi taga oli, siis 
andis ka Kõikvõimas Jumal seüeks õnne ja oma õnnistuse. 

4. septembrü hakkasid rootslased Narvale kolmest küljest tuld andma 
24 kahekordsete ja poolte kartaunidega. Need olid nii suured ja paksud, 
et igasugu rahvusest sõjamehed Narva aU kõik tunnistasid, et nad oma 
elupäevü ei olevat enne näinud seUesarnaseid ühegi isanda ega võimu- 
mehe juures. Ning kui nad kaks päeva ja ööd vahet pidamata lasknud 
olid ja müüri, mis üle kolme süüa paks oli, puruks ja maha olid lasknud, 
süs seadsid nad end tormijooksuks ja nõudsid esmalt heaga linna 
üleandmist. Venelased aga Narvas ei tahtnud sellega leppida. Siis andis 
härra Pon-tus de la Gardie vaba voli tormamiseks mitte ainult tingisõ- 
duritele, vaid kõikidele mõisameestele, laevameestele ja igaühele, kellel 
seüeks lusti oli. Ning kui nemad Jumala abiga linna tormi joostes 
peaksid kätte saama, siis pidi neüe kõige vara rüüstamiseks, mis Narvas 
oli, 24 tunniks vaba voh antama ning mida igaüks määratud ajal suutis 
kätte saada, see pidi temale jääma. Siis hakkas igaüks pea pihta ja 
valmistus suure rõõmuga tormijooksuks just nagu tantsuks. Seüeks 
lasksid end kasutada ka kõik peamehed, sõ-janõunikud ja käsutajad. 
Samuti valmistusid mõisamehed ehk ratsanikud, nii rootslased kui ka 
sakslased, seüeks tormijooksuks ja valisid enda seast peamehe ja lipniku 
oma Juntideks. Nii valiti Schweder Lundenist peameheks ja Asmus von 
der Salzwedelist lipnikuks tormihimulisi mõisame-hi juhtima, mida 
nimetatud kaks käsutajat ühes rootsi ja saksa sõjasulaste pealikute ja 
lipnikkudega üpris vaprasti 

ja kartmatult ka tegid. Ning kui nad kõik täies hoos peale tormasid, oli 
asi algul veidi visa ja raske minema ja Jürgen Veltskow, saksa 
sõjasulaste lipnik, ja mõisameeste lipnik Asmus von der Salzwedel ühes 
mõnede sõjasulaste ja mõisani eestega said surma. Aga lõpuks jäid 
rootslased peale ja tungisid selsamal esimesel tormijooskul Narva linna. 
JMing kui nad blokkhauside peale sattusid, mis üsna müüri ligi olid 
ehitatud, siis taipasid nad, et blokkhausid ja trepid seespool müüre kõik 
Jumala juhatusest neüe kasuks oli ehitatud. Siis läks seal Narvas 
tapmiseks ja mahalöömiseks lahti. Seal ei antud armu noorele ega 
vanale. Tapeti, nagu venelased ise tunnistasid, kaks tuhat streletsi ehk 

harkpüs-simeest ja kolmsada bojaari ehk junkrut oma teenritega, kokku 
tuhande mehe ümber; ühes vene kodanikkude, elanikkude ja nende 
naiste, laste ja igasugu teenijasperega, kõik kokku seitsme tuhande 
inimese ümber. Siis jooksid kaasa tormi ka mõned Rakvere ja Padise 
venelased, kes nende losside langemise järele Rootsi kuninga aüa olid 
jäänud. Need talitasid oma kaasmaalaste ja veresugulastega veel palju 
huüemini ja hirmsamini kui rootsi ja saksa tingisõdu-rid. Missugune 
rõõm tol ajal kogu Liivimaal ja iseäranis Tallinnas ning missugune 
kurvastus Moskvas ja kogu Venemaal valitses, seda võib iga mõisüik 
inimene ise mõtelda. Selles tormijooksus langesid meie omade seast 
Jumal tänatud üpris vähesed, kellede seast olid kõige tähtsamad kaks 
nimetatud lipnikku. Nõndaviisi sai Rootsi kroon Narva oma võimu aüa 6. 
septembrü aastal 1581. 

See Narva linna kaotus oli moskoviidüe suureks häbiks ja kahjuks, 
sest Narva oli üks tema tähtsamatest linnadest, mida ta ülemaks pidas 
kui kogu Liivimaad, sest sinna oli ta kõikide moskoviitide ja venelaste 
laokoha asutanud, kuhu kogu ristimaaüma rahvaste laevad kokku tulid 
temale igasugu tarbevara tooma, mida tema süda himustas, ja sealt jäüe 
kõiksugu kaupa ostma ja nõndaviisi tema armust elama. 

49. Rootslaste edusammud Venemaal, 1581. 


Kui Liivimaa Narva oli ära võidetud, asusid rootslased ka otsemat teed 
Vene Narva alla, mida nimetatakse vene keeles Ivangorodiks ja mis on 
tugev kindlus. Ja kui rootslased seda vähe pommitanud ohd, said nad 
selle peatselt üleandmise teel kätte, 17. septembril. 

Pärast Ivangorodi kindluse äravõtmist asus härra Pontus de la Gardie 
viivitamatult kogu oma sõjaväe ja suurtükkidega ja sõjamoonaga 
Jamburgi Ja Kopori losside ja kindluste alla ja võttis need kindlused ka 
varsti ära. Selle võidu järele seadis härra Pontus mõningad sõjameeste 
ametid ümber ja määras rootslaste välimarssali Carl Hinrichseni Kan- 
kasest Narva asevalitsejaks ja saksa mõisameeste rittmeist-ri Hans 
Wachtmeisteri välimarssaliks. 


50. Poola ja Rootsi Venemaa vastu, 1581. 


Selsamal ajal talitas ka Poola kuningas Pihkva all vägevasti. Seal 
laastasid ja riisusid tema sõjamehed tapmise, röövimise ja põletamisega 
kogu Pihkva vürstiriiki ja teisigi moskoviidi maid ja ajasid tohutu hulga 
igasugu röövitud loomi laagrisse ning müüsid need odava raha eest ära. 
Sedasama tegid ka rootslased. Nõndaviisi sattusid tihti mõlemate 
võimumeeste sõjamehed oma röövkäikudel moskoviidi maadel kokku. Sel 
kombel käidi kahelt poolt neid maid tule ja mõõgaga kodu otsimas ja 

puistati ning pühiti neid vägevasti ilma ühegi vastupanuta moskoviidi 
poolt. Sest oma sõjameestega varustas moskoviit oma kindlusi kõikjal 
Venemaal üsna tugevasti, jättis aga lausa maa vaenlaste saagiks. 


51. Paide läheb Rootsi alla, 1581 


Kui need rootslaste poolt äravõetud kindlused kaitseväelastega hästi 
varustatud olid, siis asus härra Jürgen Boye 

Gennäsist Paide alla Johann Koskullile ja Casper Tisenhu-senile appi. 
Ning kui ta sinna jõudis, võttis ta Paide lossi, mis moskoviidi kaitseväega 
tugevasti täidetud ja moonaga hästi varustatud oli, kantside tegemisega, 
kraavide kaevamisega ja igasuguse kavalusega nii pihtide vahele ja pidas 
venelasi niisuguse pressi all, et mõned neist üle jooksid ja suure nälja ja 
häda sunnil alla andisd ning armu palusid. Sellepärast pakkusid ka kõik 
teised, kui nad kõik oma hobused ära olid söönud, sõbralikku 
läbirääkimist; niisugune suur mõju oli juba ainuüksi härra Pontuse 
nimel. Ning kui härra Pontus sinna tuli, siis oli läbirääkimine juba lõpule 
viidud. Siis andsid venelased Paide lossi rootslastele üle ja läksid, kokku 
peaaegu tuhat inimest, Venemaale. Sündinud 24. novembril aastal 1581. 


52. Tänupüha Tallinnas, 1581. 


Paide uhke lossi ja vägeva kindluse äravõtmise järele tulid Tallinna 
Lucia päeval (13. detsembril) rootsi sõjamehed ühes pealipuga, mille all 
rootsi krahvid ja härrad ratsutasid, ja Niguliste pastor määrati sel päeval 
juüustama. Siis ratsutas härra Pontus koos krahvide, vabahärrade, 
rüütlite ja kõikide rittmeistrite, käsutajate ja lihtsate mõisamees-tega 
nimetatud kiriku ette, kus nad kõik hobuste seljast maha tulid ja 
kannustega säärsaabastes kirikusse sammusid, lastes oma hobuseid ja 
lippe nii kaua uulitsal pidada. Ning kui nad kõik kirikusse olid tulnud, 
siis langesid nad põlvili Kõikvõimsa Jumala ees ja tänasid südamest 
kõige selle võidu eest, mida Jumale neile sel suvel ja sügisel armust oli 
annetanud. Siis luges pastor Moosese 5. raamatu 20. peatüki ette ja 
jutlustas sel alusel. Pärast juüust lauldi Te Deum laudamus (Jumal, 
sind kiidame). Kui nüüd terve teenistus kirikus läbi oli ja nad kõik jälle 
sadulasse olid 

istunud, siis lasti kõikidelt vallidelt ja rundeelidelt rõõmupauke ja nii 
mõnigi mees nuttis suurest rõõmust. 

53. Marutuul, 1581. 


18. detsembri ööl puhkes niivõrd õudne ja kohutav torm, et paljud 
laevad Tallinna sadamas purunesid ja põhja läksid; sellest sai surma ja 
uppus umbes viiskümmend rootsi mõisameest, rüütellikku meest, 
aadlikku ja mitteaadlikku, kes vastu talve Rootsi tahtsid purjetada. 


54. Rahu Poola ja Venemaa vahel, 1582. 


Poola kuningas oli Pihkva linna võimsa sõjaväega aastal 1581 augustis 
piiranud ja peaaegu kogu Venemaad mõõga ja tulega laastanud ja kuni 
kesktalveni sedasama Unna väga hirmutanud. Samuti asus nüüd ka 
Rootsi kuninga vägi moskoviidi maal ja oli seüelt palju maid, losse ja 
linnuseid nü Venemaal kui ka LUvünaal ära võtnud. Kui nüüd mõlemad 
nimetatud kuningad taüe nõndaviisi peale käisid, et moskovüdü hirm 
tekkis, et ta kaotab mitte ainult Pihkva, vaid ka veel enam Ünnu, losse ja 
linnuseid, siis pidi ta sellepärast sõlmima rahu. SUs tehti Poola kuninga 
ja mosko-vüdi vahel Rooma paavsti Gregorius XN legaatide vahendamisel 
Sapoljes Venemaal kümneks aastaks rahu 15. jaanuaril aastal 1582 ja 
nimelt säärase tingimusega, et moskoviit lahkub kogu Liivimaalt ja ütleb 
enese lahti ja annab üle Poola kuningale kõik linnad, lossid ja maad, 
mida moskoviit ei olnud veel välja andnud Rootsi kuningale. Seüe vastu 
pidi Poola kuningas moskoviidüe üle andma Veliikije Luki linna ning 
kõik teised kindlused, mis ta selle sõja jooksul oli võtnud ja mis 
muistsest ajast saadik kuulusid Moskva ja mitte Leedu aüa. Vaestest 
vangidest aga suurt ei hoolitud 

selles rahuläbirääkimises. Paavsti legaadid olevat nimelt nõu andnud, 
ärgu tuntagu luterlaste pärast muret, keda Liivamaal niikuinii küllaltki 
palju olevat. Siis andsid nad selsamal talvel teineteisele lossid, 
kindlused, linnad ja maad kätte. Nüüd tuli rootslastel Pärnu linna alt, 
mida nad peaaegu pool aastat olid piiranud, taganeda ja tühjalt ära 
minna, ja poolakad võtsid siis ka selle linna ära. Nii oli kõik rootslaste 
töö ja vaev Pärnu kallal asjatult raisatud, missuguse linnaga neil ei oleks 
asi luhtunud, kui neil suurem tõsi taga oleks olnud. 


55. Rootsi Johan III kiitus. 


Kuna nüüd kõrgestikiidetav Poola kuningas moskoviidi Liivimaalt välja 
oli ajanud ja kogu ristirahva seas suurt au ja kiitust saanud, siis nõuab 
kord ja kohus, et ma siin ka lühidalt kõrgestikiidetava ja laialt tuntud 
Johan III, Rootsi kuninga, Liivimaale ülesnäidatud kõrgeid, kuninglikke 
heategusid meele tuletan. Oli tema ju mitte vähem kui Poola kuningas 

Kõikvõimsa Jumala abinõu ja tööriist rõhutud Liivamaa päästmiseks ja 
on teeninud selle maa pärast mitte vähem kiitust ja au. Seüest kõigest 
tahan siin nii kõikidele Liivimaa järeltulevatele põlvedele ja tulevikus siia 
asujatele kui ka praeguse aja vagadele ristiinimestele lühidalt tõepäraselt 
jutustada. 

Moskoviidi sõja algul oli Liivimaa ja Taüinna linn, mis selle maa üks 
pealinnu on, kogu maaümast maha jäetud ega olnud kusagilt kogu 
ristirahva seast abi ja julgustust oodata, nii et palju ei puudunud, et 
moskoviit oleks seüe linna ja terve maa aüa heitnud. Siis halastas 
kõrgestikiidetav Rootsi kroon kristiikust armastusest vaese mahajäetud 
ja trööstitu Tallinna linna peale ja võttis tema ta kõige suuremas hädas 
oma hoole aüa ja kaitses teda — peale Jumala — moskoviidi võimu eest 
ja Koormas end ka palju mure, vaeva, raskete kulude, suure vihavaenu, 
raskete kauakestvate sõdade ja suure ohuga. Siis hakkas Johan [II sõja 
kestel 

ja raskel ja murelikul ajal valitsema ja sai Rootsi kuningaks. Ta lõpetas 
esiteks õnnelikult sõja, mille Taani kuningas ja Lüübeki linn tema venna 
kuningas Erik XIV vastu olid alustanud, ja tegi rahu asjaosalistega ning 
samuti oma naise venna Sigismundus Augustuse, Poola kuningaga. Kui 
ta Rootsi riigi jälle endisesse vanasse seisukorda oli viinud, siis läkitas ta 
ka oma saifüikud moskoviidi juure, kellele ühtki põhjust sõjaks ei olnud 
andnud, ja pakkus sellele rahu ja head naaberlikkust. Ent moskoviit 
tõrjus selle põlastades tagasi ja võttis halvasti Rootsi saadikuid vastu ja 
käis nendega pahasti ümber. Nõnda ei võinud ülilugupeetav Johan III, 
Rootsi kuningas, tuntud vanasõna järele pidada kauemini rahu kui seda 
naaber tahtis. Ning kuna moskoviit kogu Liivimaa ja iseäranis Tallinna 
linna peale viha täis oli, siis tuli kõrgestikiidetaval rahuarmastaval 
kuningal tungivast hädast moskoviidiga taas ägedat ja väga kauakestvat 
sõda Liivimaa ja Tallinna linna pärast alustada. Ja kuigi õnn algul veidi 
liiga karmi nägu näitas, pööras ta ometi lõpuks Jumala armu läbi 
ülilugupeetava Rootsi kuninga poole, kes moskoviidile säärast kahju tegi 
ja teda nii alandas, nagu seda ükski kuningas enne teda Rootsi riigi 
algusest saadik teinud ei ole. 


56. Kuidas Johan III aastal 1570 Tallinna ja Paidet 
kaitses. 


Kui moskoviit aastal 1570 Tallinna linna ja Paide lossi ühe korraga 
piirata tahtis, siis varustas ülilugupeetav Rootsi kuningas mõlemad 
kindlused vaprate, rüütlipäraste meeste ja sõjaülemate ning sõdalastega, 
peale selle tohutu moona, suurtükkide, püssirohu ja tinaga küllaldaselt 
ja määras härra Claus Akeseni, rüütli Bystadist, Tallinna kuberneriks ja 
sõjaülemaks ja härra Hermann Fleminki Vill-näsist Paide ülemaks. Ning 

kui moskoviit kolmkümmend nädalat mõlema mainitud kindluse all oh 
seisnud ja seal kõike oma võimu, kunsti, kavalust, sepitsusi ja konkse 
oli proovinud, tuli tal lõpuks Rootsi kuninga tugeva kindluse kaitse tõttu 
häbi ja kahjuga sealt lahkuda ja peaaegu üheksa tuhat meest mõlema 
kindluse all kaotada. 


57. Rootslased Venemaal, 1572. Venelaste kaotus 
Koluvere all, 1573. 


Järgmisel talvel, aastal 1572, läkitas Rootsi kuningas arvuka sõjaväe 
rootslasi ja sakslasi üle Viiburi Venemaale, ja need tegid moskoviidüe 
suurt kahju, mis teda üpris vihastas. Sellepärast tuli ta järgmisel aastal 
isiklikult kõige saadaval oleva väega Liivimaale, et rootslasi seal taga 
ajada. Ning kui rootslased moskoviidi hulkade peale Koluvere juures 
sattusid, siis tapsid nad ligi seitse tuhat venelast ära, said võidu ja võtsid 
neüt kõik nende suurtükid 23. jaanuaril 1573. aastal. 


58. Rootslaste edasised võidud ja Rakvere piiramine, 
1574. 


Aastal 1574 kogus kõrgesti lugupeetav kuningas jälle tugeva 
rootslastest, sakslastest ja šotlastest sõjaväe ja piiras Rakvere lossi ja oli 
kogu talve otsa moskoviidi maadel, röövis ja põletas ja ootas teda 
lahinguväljale. Kuna aga moskoviit eelmisel talvel vähese rootslaste salga 
poolt oli võidetud ja lüüa saanud, siis ei julgenud ta ennast praegusele 
suurele salgale näidata, vaid jättis oma maad Liivimaal rootslastele 
saagiks. 


59. Narva laevasõidu takistamine ja uued võitlused. 


Järgmised kaks aastat kimbutas Rootsi kuningas Narva linna ja oma 
armaadaga kõiki kaubalaevu ja võttis vägivallaga 

ära palju igasugu rahvaste laevu, kes moskoviidiga Narvas kaubandust 
pidasid ja temalt üsna üleliigselt igasugu hädavajalikku juurde vedasid 
ja nõnda teda toetasid, ja sai sealt palju vara ja pidas alatisi taplusi 
venelaste ja hertsog Magnuse poolemeestega Liivimaal. 


60. Tallinna piiramine, 1577. 

Kui moskoviit aastal 1577 Tallinna linna teist korda tahtis piirata ja 
nüüd täiesti oma võimu alla vüa, siis varustas kõrgestikiidetav kuningas 
isalikust hoolest Taüinna linna ja lossi, nüsama nagu eelmisel ajal 
hästivüunud, rüütlimäära-liste kuberneride ja sõjakangelastega ning 
tugeva kaitsega ja hulga moona, suurtükkide, püssirohu ja tinaga. Ning 
kui moskoviit kõige saadava väega peale tungis ja Taüinna linna piirama 
hakkas, siis oli ta jällegi sunnitud Jumala tahtmisel ja kuninga tugeva 
kaitseväe pärast järele jätma ja kaotas üle kolme tuhande mehe oma 
kõige paremaid sõja- ja püssimehi ning kaks tuhat tünni püssirohtu 
ühes paljude tuhandete rauast kuulide, kivikuuhde ja tulekeradega, 
mida ta kõik asjatult ära kulutas. Seüega tehti moskoviidile ka seekord 
suurt kahju. 


61. Rootsi võidud Narva all, Venemaal ja Liivimaal. 


Selsamal suvel sõitsid Rootsi kuninga sõjalaevad Narva aüa ja põletasid 
seal augustis kaks tugevat jämedat blokk-hausi maani maha ja tapsid ja 
võtsid vangi seal mõned venelased. 

Selsamal ajal tungis ka Rootsi sõjavägi üle Viiburi Venemaale ja asus 
seal peaaegu terve sügise ega pidanud püha röövimises, tapmises ja 
põletamises. 

Sel ajal tegid Rootsi kuninga sõjamehed ka kõikides Liivimaa lossides ja 
kindlustes asuvatele venelastele suurt 

kahju, põletasid kõik vene eeslinnad ja alevikud kogu maal maha ja 
tapsid ja põletasid hulgaviisi venelasi. Võtsid ka palju venelasi, aadlikke 
ja mitteaadlikke, vangi, nii et Tallinna kogu loss ja linn vangistatud 
venelasi täis oli. Nendest viidi ka üsna palju Stokhomi Rootsimaale 
suureks triumfiks ja vaatemänguks. 


62. Rootslaste ja poolakate võit Võnnu all, 1578. 


1578. aasta 21. oktoobril tappis Rootsi kuninga sõjarahvas ühes 
vähese poolakate salgaga üle kuue tuhande moskoviidi kõige valitumat ja 
paremat väge Võnnu aü maha ja sai moskoviidi kogu suurtükiväe kätte, 
seüele lisaks ka suu- 
re hulga püssirohtu, raud-ja kivikuule ja tulekerasid; selles lahingus 
tapeti või vangistati ka palju vene knjase ehk vürste. Sellega tehti 
moskoviidile suurt kahju, häbi ja hirmu. 

63. Rootslaste edaspidised võidud aastast 1579 kuni 
1581. 


1579. aasta 18. juulü rüüstas Rootsi kuningas oma armaadaga Narva 
eeslinna ja sai sealt määratu röövsaagi igasugu vene vara ja kaupa mõne 
tünni kulla väärtuses, ja lõi seal palju venelasi maha ja põletas maani ja 
laastas sootuks sellesama eeslinna ühes suure Ivangorodi alevikuga. 

1580. aasta 4. novembril võttis ülilugupeetav Johan III, Rootsi 
kuningas, moskoviidüt Karelogorodi ehk Käkisalmi linna ja lossi ühes 
juurdekuuluva vürstkonnaga vägivaldselt ära ja lõi seal maha üle kahe 
tuhande inimese. 

Sama 1580. aasta 28. detsembrü võttis ta moskoviidüt ka Padise lossi 
tormijooksuga ja tappis seal mõnisada venelast. 


1581. aasta 4. märtsil võttis Rootsi kuningas moskoviidilt ka 
vägivaüaga Rakvere lossi ühes toreda ja viljaka Viru 

maakonnaga ära, tappis selles piiramises üle saja venelase ja sai sellest 
lossist palju sõjamoona, kust mõned suurtükid Stokholmi Rootsimaale 
triumfiks ja vaatemänguks viidi. 

Samal aastal juulis ja augustis võttis Rootsi kuningas moskoviidilt 
Haapsalu, Koluvere, Lihula Ja Vigala lossid ühes Lääne maakonnaga, 
mida moskoviit enne Taani kuningalt oli taas vägivallaga ära võtnud, sai 
seal rikkaliku suurtükkide ja sõjamoona tagavara saagiks ja viis selle 
maakonna ühes nimetatud lossidega Rootsi krooni alla. 

Sama 1581. aasta 6. septembril võttis ülilugupeetav Johan III, Rootsi 
kuningas, moskoviidilt tormiga ära Narva linna, moskoviidi kallima linna 
Liivimaal ja ainsa vaba ligipääsu Läänemerele ning kõikide moskoviitide 
ja venelaste kõige tähtsama lao ja kauplemiskoha, tappis seal üle 7000 
venelase ja sai saagiks määratu palju vara. 

Selsamal ajal andis ta ka vägevatele Ivangorodi, Jambur-gi ja Kopori 
lossidele ja kindlustele tormituld ja sai need üleandmise läbi kätte ja 
nihutas Rootsi riigi piiri Liivimaal Ja Venemaal nii kaugele ja sai ühtlasi 
nii võimsaks Ja tugevaks Läänemerel kui mitte ükski Rootsi kuningas 
enne teda. 

Sama 1581. aasta 24. novembril võttis ülilugupeetav kuningas ka Paide 
uhke lossi ja vägeva kindluse ühes Järva ainulaadse ja viljaka 
maakonnaga kauakestva piiramise abil ära ja sai sealt toreda kogu 
suurtükke ja sõjamoona saagiks. 

Narva linna ja teiste nimetatud moskoviidi losside ja kindluste võtmise 
Järele käis Rootsi kuninga sõjavägi kuni Novgorodini ja röövis ning 
põletas seal ilma mingisuguse vastupanuta moskoviidi poolt. Sääraste 
mitmesuguste toredate võitude läbi ajas ülilugupeetav kuningas lõpuks 
mos-koviitidele niisuguse ehmatuse ja hirmu sisse, et nad hulgaviisi oma 
suurvürstist ja isandast ära langesid ja Rootsi krooni alla läksid ja nimelt 
mitte ainult bojaarid, kaupmehed, kirjutajad ja sõjasulased, vaid ka 

vürstid ja voivoodid, kellede seast üht vürsti nimetatakse knjas Juri 
Andamski. 

See kauakestev sõda ja need Rootsi kuninga mitmekordsed võidud olid 
Poola kuningale suureks abiks moskoviidi vastu. 


64. Veel Johan III kiitust. 


Ning kuigi kõrgestikiidetud Rootsi kroonile nendel aastatel mitmet laadi 
vaenlaste poolt peaaegu korraga peale käidi, nimelt Taani, Norra, 
Lüübeki linna, poolakate ja preislaste, moskoviidi ning ka mõningate 
liivimaalaste poolt, missugused vaenlased kõik Rootsi krooni kõigest 
jõust mitu aastat ägedasti taga kiusasid, siiski pidas viimaks ülilugu- 
peetav kuningas Johan III õigete abinõude ja kõrgete kuninglikkude 
vooruste tõttu nendele nõndaviisi vastu, et nendest keegi tema üle 
võidurõõmu tunda, end kiita või hõisata ei saanud. Sellepärast oli tal ka 
südamlikust usaldusest Jumala vastu ja lootusest tema peale alatiseks 
juhtsõnaks: Deus protector noster (Jumal on meie kaitsja). Selle lause 
laskis ta ka kõikidele oma rahadele lüüa. 

Niisuguste kõrgete silmapaistvate tegudega ja et ta kõrges aus ja 
lugupidamises oli, jõudis ta niikaugele Ja andis põhjust selleks, et kogu 
ristirahva võimukandjad teda sagedasti oma saadikute kaudu üles 
otsisid. Ega see ole ometi tühiasi, et nii paljude kuningate ja 
võimumeeste ja igasuguste rahvaste saadikud selle ülilugupeetava 
kuninga Johan III valitsemise kestel Rootsi riigis käisid, nagu enne seda 
mitte ühegi kuninga ajal Rootsi riigi algusest peale, nagu seal käisid 
Rooma riigi keisri Maximilianus II, Prantsusmaa kuninga Carolus IX, 
Poola kuninga Sigismundus Augustuse, Henricus de Valois' ja 
Stephanus Bathory, Taani kuninga Fredericus II, Rooma paavsti 
Gregorius XIV, šotlaste ja Krimmi tatarlaste saadikud, viimased kahel 
korral, mis oli ennekuulmatu. Ka otsisid teda üles kaugel allpool Itaaliat 
asuva Malta saare orduhärrad ning teisedki kaugel Ja ligidal asuvad 
isandad, vürstid, nõunikud ja linnade raehärrad. 

Ning kuna ta nimetatud vastaspooltega ja iseäranis mos-kovildiga 
Liivimaa pärast mitu aastat suuri sõdasid oli pidanud, milleks oli vaja 
palju raha, toidumoona, suurtükke, püssirohtu ja tina ja mitmet laadi 
sõjamoona, süs ei olnud see mitte väike summa, vaid mitu müjonit 
kulda, mis Rootsi kroon LUvimaa peale kulutas. Ka saatis ta paljude 
laevadega määratud hulga moona sinna, nõnda et ükski võimumees 
kogu ristirahva seas sinna rohkem saata ei oleks võinud ega suutnud. 
Ning kui vahepeal raha puudus, siis ei hoolinud kõrgestiküdetav 
kuningas oma kuninglikkudest lauanõudest, vaid saatis nendest mitme 
tuhande marga väärtuses puhashõbedat Liivimaale, et sellega 

sõjameestele palka makstaks, et nad tal alati käepärast ja nõus oleksid 
moskoviidi vastu astuma, ja Liivimaalt ei võtnud tema kasu ühegi taalri 
väärtuses kogu sõja ajal. Ja neid maid, mõisu Ja külasid, mis ta 
Liivimaal kätte sai, andis ta lääniks suuremalt jaolt aadlikkudele ja 
mõningatele kodanikkudele, kes sellest sõjast koju olid tulnud, ning ka 
oma sõjameestele, kes teda truult teeninud olid, et nad seüest elada 
saaksid. Ka ei koormanud ta kogu sõja vältel Liivimaa kodanikke ja 
talupoegi ühegi maksu ega kohusega, nagu seda küü varsti pärast 
moskoviidi sõja algust heermeistri poolt tehti. Nõndaviisi said mõlemad, 
aadlikud ja kodanikud, kõik oma tahtmist selle kuninga juures kogu sõja 
kestel. Ning kui Rootsi kõrgestikiidetav kroon Kõikvõimsa Jumala 
seadmise läbi ei oleks Tallinna linna ja mõningaid Liivimaa kohti nii 
tugevasti enda kaitse aüa võtnud, süs oleks kogu Liivimaa tegelikult 
ammu moskoviidi poolt vallutatud ja ära neelatud. 

Mis puutub ihu ja mõistuse annetesse, siis ei ole Kõikvõimas Jumal 
seüe ülüugupeetava kuninga juures samuti mitte midagi ära unustanud, 
sest ta on osav, üpris tark ja Jumalakartlik ja hästiõpetatud isand ja 
tunneb palju keeli, on peale seüe vabade kunstide armastaja ja kõikide 
teadusmeeste sõber. Nende vastu on ta olnud igal pool üsna helde mitte 
ainult omaenda riigis, vaid ka teistes maades ja linnades, 

kus ta käis. Ning kui ta enne oma valitsemist vürstliku toreduse ja 
hiügusega reisis läbi kuningriikide ja maade, nimelt Inglismaa, 
Preisimaa, Poola, Leedu ning Liivimaa, siis nägi ta nendesamade 
rahvaste kombeid ja harjumusi, kust ta mitte vähe elutarkust kogus. 
Londonis Inglismaal võeti teda sealse kuninganna poolt hiügavalt ja 
toredasti vastu. See kuninganna laskis tema auks mitmet laadi haruldasi 
ja imeväärseid näitemänge korraldada ja Vilnas Leedumaal ratsutas tahe 
Poola kuningas Sigismundus Augustus isiklikult mõnetuhande mehega 
välja vastu ja tervitas teda suure au ja toredusega ja saatis teda suure 
hiügusega tema häärberisse. Nõndaviisi võeti teda ka Königsbergis 
Preisimaa hertsogi ja Danzigi linna ja teistegi isandate ja linnade poolt, 
kuhu eales ta saabus, vürstlikult vastu. 

Kui ta kuningana valitsema oli asunud ja vastu võtnud Rootsi krooni, 
siis oli tema esimeseks kuninglikuks mureks, et kirikutes ja koolides 
tublid piiskopid, jutlustajad ja koolmeistrid ametis oleksid ja et 
haigemajad hästi korras oleksid. Seüepärast määras ta otsemat teed oma 
valitsemise algus ühe truu õpetatud mehe Liivimaa piiskopiks, kes mos- 
koviidi poolt laastatud kirikud jälle korda seaks ja sinna tublid õpetajad 
ametisse paneks, et vaest Liivimaa talurahvast kõige hoolega puhtas 
jumalasõnas Augsburgi usutunnistuse järgi pidid õpetama. 

Peale seüe oli ta ka kõikide pahede vastu alati väga vaenuline, karistas 
nende eest kõige ägedamalt ja pidas alati hoolega kasinust, kohut ja 
õigust ning kõiki kuninglikke voorusi, oli tõsine ja igaühe vastu armulik. 
Ei märganud tema juures ka suurt vere- või kättemaksu janu, vaid ta 
ilmutas kõige pikameelsusega ennem armu kui õigust ja võttis tihti 

sõnakuulmatuid, kes tema vastu rängasti eksinud olid, jäüe armulikult 
vastu ja andis neüe andeks nende süü; nende kuninglikkude vooruste 
pärast armastasid teda tema alamad, kõrged ja madalad, enam kui nad 
teda kartsid, ja olid seüepärast igal ajal valmis tema eest ihu ja vara 
ohverdama. 

65. Södermanlandi Caroluse kiitus. 


Sääraseid ja samasuguseid kõrgeid voorusi, peale selle suuri 
heategusid Liivimaa vastu märgati ja tunti ka alati üli-lugupeetava 
kuninga härra venna, kõrgestikiidetava vürsti Caroluse, Södermanlandi 
ja Närke hertsogi, juures. See kõr-gestiklldetav vürst saatis ka iga aasta 
ratsa- ja jalaväelasi Liivimaale moskoviidi vastu sõdima, mille peale ta 
paljugi kulutas, ja muretses alati Liivimaa õnne ja hea käekäigu eest 
väga. Selle kõrgestikiidetava vürsti juures otsisid ja leidsidki paljud 
liivimaalased, kes moskoviidi poolt oma mõisatest ja taludest välja olid 
aetud, trööstija abi. Neid peeti tema vürstllkus kojas hästi üleval. 


66. Rootsi kuberneride kiitus. 


Samuti ei olnud Liivimaa Rootsi kuberneride ja valitsejate vaev, töö ja 
mure vähene mitte ainult sõjategudes, vaid ka losside ja linnuste 
igapäevases ehitamises ja kindlustamises. On võimata lühidalt 
kirjeldada, missugust usinust ja suurt hoolt need Rootsi härrad ja 
valitsejad Liivimaa losside peale kulutasid, et ehitada ja parandada suuri 
rundeele ja valle, nendele lisaks suuri blokkhause, müüre, kraave ja 
bastione ühes paljude vahimajadega. Need kiiduväärsed kubernerid 
hoolitsesid maa majapidamise ja kasu ja hea käekäigu eest veidi 
paremini kui orduhärrad seda on teinud. 


67. Rootsi rahva kiitus. 


Edasi on kogu kiidetav rootsi rahvas end Tallinnas ja Liivimaal nii 
sõbralikult ja hästi üleval pidanud, et sellest mitte küllalt tõtt ei suuda 
rääkida. Ei ole kogu Rootsi riigi ulatuses ühtki Rootsi valitsuse, 
rüütelkonna Ja aadli sugukonda, kes mitte Liivimaal ei oleks käinud ja 
oma hobuseid moskoviidi 

vastu saduldanud, nagu seda on teinud ka kõik Rootsi alamad kogu 
maal. Ning kui nad sagedasti Tallinnas mitme tuhande kaupa asusid ja 
kõik kodanikkude majad, gildimajad, Mustapeade- ehk kompaniihoone 
nii Toompeal kui ka linnas, peale selle kõik eluruumid ja nurgad ka väl- 

jaspool linna neid täis olid ja nende arv tihti ka suurem oli kui kõikide 
Tallinna kodanikkude ja teiste elanikkude oma, siis ei kuuldud neilt 
ometi mitte kuigi tihti vastumeelset sõna, ega nähtud ka ühtki 
vägivaldset tegu ööl või päeval kogu sõja kestel ei alamatelt ega 
ülematelt, vaid nad pidasid end igal ajal nagu kord ja kohus üleval ja olid 
korralikud, vaiksed ja vagad, nii et peaaegu ei teatudki, kas üldse 
sõjarahvast linnas oli või mitte. Mis aga vahetevahel turuplatsil 
janditamise puhul nende endi vahel juhtus, selle üle ei või ükski kodanik 
ega elanik kaevata. 


Kui neil aga moskoviidi vastu välja tuli minna, siis ei olnud neile ükski 
suvi nii niiske, ükski sügis nii marune ja ükski talv nii külm ja ükski reis 
nii pikk ja ohtlik, et see neid oleks suutnud tõkestada või tagasi 
heidutada. Ning kuigi kahjuks tihti paljud vaprad mehed, rüütlid, 
käsutajad ja lihtsõjamehed Rootsi ja Liivimaal vahel laevadega hukkusid 
ja ka talvepäevil jää peal ära külmasid ja nendest paljud tormijooksudel 
ja lahingutes langesid ja kokkupõrgetes sagedasti vangi võeti ja 
Moskvasse ja Tatarimaale küüditati Ja seal haledasti tapeti: siiski ei 
tüdinenud nad ega kaotanud julgust igal sügisel, talvel ja suvel tagasi 
tulemast üle mere ja maa, et Liivimaa eest sõdida, just nagu oleksid nad 
Kõikvõimsale Jumalale oma hingeõnnistuse juures tõotuse andnud, et 
nad kõik Tallinna linna ja Liivimaa eest valmis surema on. Sellepärast 
lahkusid nad oma heast vaiksest elust ja olid kauakestva rahu vastu 
moskoviidiga ja nad Jätsid Rootsi maha oma vanemad, kodu ja talu, 
naise ja lapsed ja tulid Liivimaale, et moskoviidi vastu sõdida. 

Ning kuigi moskoviit ka rootslastele tihti rahu pakkus, kui need 
Liivimaast lahti ütleksid, siis tahtsid nad ometi Tallinna 

linna ja Liivimaa pärast ennemini sõdida ja oma verd valada, kui rahu 
maitsta ja Liivimaa maha jätta. 


68. Muudest rootslaste heategudest. 


Nagu tihti nimetatud, kestis see sõda moskoviidiga ülilugupeetava 
kuninga Johan III valitsemisel tervenisti kolmteist aastat, enne kui 
väikese vaherahuni jõuti. Liivimaa maad aga olid juba Saksa Ordu 
aegadel suuremalt jaolt moskoviidi poolt laastatud ja rüüstatud ja see 
nüüdne kauaaegne moskoviidi sõda Rootsi kuninga vastu suurendas 
veelgi nende maade laastamist. Kuna nüüd Rootsi kuningas kristlikust 
kaastundmusest Liivimaal veel allesjäänud talud, külad ja mõisad 
hädakannatajaüe aadlikkudele, kodanikkudele ja sõjameestele armuliselt 
läänistas selleks, et nad endid ära elataksid, siis ei saadud losside ja 
kindluste kaitsevägesid Liivimaa maade poolt moonaga varustada. 
Sellepärast veeti tohutu hulk moona igal aastal kogu sõja vältel Rootsist 

paljude laevadega Lüvünaale mitte ainult los- 
side ja kindluste jaoks, vaid ka kõikide rootsi sõjameeste heaks ja nii 
palju, et kõikide losside aüa kuuluvatel talupoegadel ja ka kõikidel 
Tallinna linna voorimeestel, samuti kõikidel lossi vankritel ja hobustel 
ikka ja alati küllalt vedada sai. Ka kodanikud ja talupojad said kasu 
seüest moonast, kui seda pärast sõjameestelt odava raha eest ostsid. 
Selle moona pidid mitte ainult talupojad, vaid ka kodanikud ja 
kirikhärrad kogu Rootsimaal kokku tooma. Siis tuli neil ka 
tihti maksu hõbeda ja kuüaga tasuda ja samuti sõjamehi, kuhu need 
paigutatud olid, hobusemoona ja toiduga üleval pidada Ja veel mitmet 
laadi maksu ja koormat Tallinna linna ja Liivimaa pärast kanda, nii et 
nad ise selle üle imesta- 
sid, kuidas nad ometi Liivimaaga kokku on sattunud, ja soovisid küü 
tihti, ka raskete maksude pärast, et Rootsi kroon iialgi Liivimaaga 
tegemist ei oleks teinud. 

Nii suuri ja mitmesuguseid heategusid, mida algul Eric XIV ja siis 
Johan III, Rootsi kõrgestikiidetavate kuningate, nii kiiduväärse valitsuse, 
rüütelkonna ja aadli kui ka kõikide lihtsate sõjameeste, pastorite, 
kodanikkude ning kõikide kõrgestikiidetava Rootsi riigi seisuste poolt 
Tallinna linnale ja Liivimaale kristlikust armastusest tõelikult ilmutati, 
seda ei saa lühidalt mitte küüalt kirjeldada. 


69. Stefan Bathory Riias, 1582. 


Aastal 1582, paastuajal, ratsutas Stefan Bathory, Poola kuningas, 
kuningliku toreduse ja hiügusega Riia linna ja laskis end rüalaste poolt 
austada ja omale truudust vanduda. Süs pidid riialased kuningale oma 
linnas Püha Jakobi kiriku lubama ja üle andma. Siis ajas kuningas 
Augsburgi usutunnistuse jutlustajad sealt väljaja andis seüe kiriku je- 
suiitidele ja papistidele üle. See kõrgeauUk Stefan Bathory oli esimene 
kuningas, kes Rüas on käinud RUa asutamisest saadik. 


70. Rahulolematus poolakatega, 1582. 


Selsamal ajal hakkasid kõik aadlist ja kodanikkudest lii-vimaalased, 
kes veel aües olid ja keda moskoviit Riia ja Tartu piiskopkondadest, 
samuti Viljandist, Volmarist, Võnnust, Kokenhusist hing Pärnust ära oli 
ajanud, sügavasti lootma, et nad kõik oma mõisad ja maad ja lossid 
nimetatud linnades ühes oma vanade õigustega kätte saavad, ja käisid 
seda Poola kuningalt Poolas ja ka Riias alandlikult palumas. Selle peale 
määras kuningas maapäeva Riiga kindlaks järgmisel suvel, kus igaüks 
oma vara kohta tunnistuse ja tõenduse pidi ette näitama. Siis pidi asja 

üle nõu peetama Riia piiskopi ja mõningate Poola ja Leedu seisuste 
vahel. Ning kui selle maapäeva aeg kätte tuli, siis asusid 

kõik nimetatud kohtade aadlikud ja kodanikud Riiga ja ei suutnud 
midagi iseäralikku ära teha ega kätte saada. Ja kui kõik aadlimehed 
kindlat vastust nõudsid, kas nad saavad oma mõisad tagasi või mitte, 
siis vastas neile üks püskop, et tema ei saavat neile praegu kindlat 
vastust anda, vaid tema tahtvat neid Poola kuninga ees hea sõnaga 
meeles pidada. Nii tulid siis nimetatud aadlikud niisama targalt jälle 
tagasi nagu nad sinna läinud olid. Ning kuigi mõnedele Tartu ja teiste 
nimetatud linnade kodanikkudele ja kodaniku-lastele mõningad majad 
armulikult lääniks anti, siis ei saanud nad ometi oma vana valitsust, 
priiust, kohut ja õigust ega linna väravate võtmeid uuesti tagasi. 
Vastupidiselt tuli ja tuleb neil veel nüüd peaaegu nagu vangidel 
poolakate seas elada ja peale selle mitmet laadi sõimu ja pilget taluda ja 
kannatada jesuiitide ja papistide poolt, kes kõikidesse linnadesse ja 
alevikkudesse tungisid ja lihtrahvale suurt silmakirjalikkust ja 
põhjendamata asju avaliku jumaliku tõe ja nende endi 
südametunnistuse vastu ette rääkisid. 


71. Rootslaste asjatud katsed Nöteborgi kallal, 1582. 


Aastal 1582, suvel, kogus Rootsi kuningas jälle tugeva sõjaväe 
rootslasi, sakslasi, prantslasi ja itaallasi ning ka venelasi, kes oma 
suurvürstist ära olid langenud. Selle sõja-rahvaga ühes vägeva armaada, 
suurtükkide ja mitmesuguse sõjamoonaga piiras ta Nöteborgi tugevat 
lossi Venemaal septembris, tegi kantse ja andis tormituld. Ning kuna see 
loss laiade, käredavooluliste jõgede ja suurte vete vahel asub, nõnda et 
selle all ei saa kindlal pinnal kantsidega ligi pääseda, siis pidid nad 
kantsid väikese laiu otsa ehitama, kust nad ka varsti lossi müüri puruks 
lasksid ja 8. oktoobril paatide või väikeste laevadega tormijooskule 
läksid. Sel tormijooksul sai üks rootsi tingisõdurite osa mõned Nöteborgi 
lossi kaitsetõkked kätte ja püsis seal pool tundi. Kuna aga teiste 
meestega voolude pärast asi veidi venis, nii et nad 

nii kiiresti kohe kannul appi tulla ei saanud, siis lõid neid venelased 
jälle tagasi. Nii oli see tormijooks asjata ja ilmaaegne olnud ja äpardus ei 
olnud seekord mitte väike. 

14. oktoobril saadeti lossile abiks paljude vene laevade täied toitu, 
sõjamoona ja igasugu hädavajalikku. Siis said venelased jälle uut 
julgust. 

15. oktoobril jõudis sõjaülem härra Pontus pärale ja tahtis 18. oktoobril 
ka oma õnne katsuda ja laskis veelkord tormata; ent see nurjus samuti 
nagu esimene. 

72. Rootslaste asjatu käik Novgorodi, 1582. 


Kui lootus Nöteborgi võtmisele sekskorraks oli kaotsi läinud, siis tuh 
rootslastel leer ära koristada ja kahjuga sealt lahkuda. Siis läksid kõik 
mõisamehed mardipäeval Novgorodi poole teele halba teed pidi, kus kõik 
lombid vett täis olid ja maruilm paduvihmadega ööd kui päevad edasi 
kestis ja kõik sillad Venemaal vees ujusid. Ning kui nad nende suurte 
raskuste pärast Venemaal midagi ei saanud ära teha, siis tulid nad 
mõnesaja hobuse ja peaaegu kõikide voorivankri-te kaotusega varjupaika 
tagasi, kus nad kogu talve asusid ja vabalt Venemaa kulul elasid ilma 
ühegi ohu või vastupanuta. 


T3. Kuidas ülejooksnud venelased riides olid. 


Sel ajal hakkasid moskoviidid ehk venelased, kes Rootsi kuninga alla 
olid sattunud, saksa moodi riides käima, mis riided nii nendele kui ka 
kõikidele teistele moskovlitidele igal ajal üks hirmus asi oli. Põhjuseks, 
miks nad seda tegid, oli nimelt see, et neil nüüd tuli elada sakslaste ja 
rootslaste seas 

ja nendega koos sõjakäikudele minna. Venelaste omad riided aga olid 
sakslaste omadega võrreldes üsna inetud ja teistmoodi, venelased aga 
tahtsid, et sakslased ja rootslased neist enam lugu peaksid, kuna need 
oma riideid uhkemaks ja paremaks pidasid kui kõike, mis venelased 
kandsid. 


74. Tatarlased edendavad rootslaste asja. 


Selsamal ajal, kui rootslased Nöteborgi vastu sõjakäigul olid, tuli kindel 
teade ja sõnum Moskvast, et Kaasani ja Astrahani tatarlased olevat 
moskoviidist, oma isandast, ära langenud ja Kaasani linna, kuhu terve 
kuningriik juurde kuulub, suure väega ümber piiranud ja moskovüdüe 
ränka kahju teinud. Sellele Üsaks olevat ka Krimmi tatarlane mitme 
tuhande mehega moskoviidi maale tunginud, nü et moskoviit ei teadnud, 
kus ta peaks vastu panema ning missugusele vaenlasele nüüd kõige 
pealt vastu astuma. Lõpuks, kui ta eest ja tagant ja igast küljest 
vaenlasest hõlmatud oli, varustas ta Rootsi piiri äärseid losse ja kindlusi 
arvukate kaitsevägedega ja viis oma väeosa tatarlaste vastu, andes 
nõndaviisi kõik Nöteborgi ja Novgorodi maad Rootsi kuningale saagiks. 
Seks korraks oli rootslastel väga hea eestkäsi, kui aina õnn oleks 
tahtnud neüe naeratada. 

TS. Hertsog Magnus sureb, 1583. 


Aastal 1583, veebruaris, suri Holsteini hertsog Magnus Piltenis 
Kuramaal ja tema surnukeha vüdi samal aastal üle mere Taanimaale. 
Süs tahtis Pilteni püskopkond minna Taani krooni alla, millest sõda 
poolakate ja püskopkondlaste vahel tekkis. 

76. Läbirääkimised Rootsi ja Venemaa vahel, 1583. 


Selsamal ajal tuli Tallinna vene bojaar ehk aadlik, kes Novgorodi 
voivoodi poolt oli läkitatud kirjaga Rootsi valitsejatele. Selle kirja sisu oli 
ülilahke ja käis rahuläbirääkimiste kohta. Nii oli see bojaar või kirjatooja 
üsna kombeline ja sõbralik ja mitte nii kõrk, jonnakas ja kuri, nagu 
endised moskoviidi legaadid ja kirjatoojad. Nüüd vastasid Rootsi va- 
litsejad kirja peale ja läkitasid ühe saksa mõisniku nimega Hans 
Strassborg kirjaga Novgorodi voivoodi juurde. Seal määrati 
rahuläbirääkimiste tähtpäev kindlaks, missugusele sobitusele Rootsi 
volinikud reisisid. Ning kui nad maikuus moskovüdi volinikkudega 
Pljussa jõe juures, Rootsi kuninga valitsuse maal Venemaal kokku said 
ja mõlemad pooled oma telgid üles lõid, siis vaidlesid nad mõned päevad 
oma isandate ja võimumeeste kõrguse pärast. Ning kuna nad teineteise 
telki minekuks end alandada ei tahtnud, süs lasksid rootslased toredasti 
kaetud ja ehitud laua mõlemale poole telkide vahele panna, 
missugusesse lauda enne Rootsi volinikud istusid ja pärast seda 
moskovüdi omad. Siis rääkisid nad rahu pärast läbi. Kuna moskovüdid 
lüga palju nõudsid ja rootslased neüe miüesld järele anda ei tahtnud, 
siis ei tulnud sest sobitusest midagi välja. 

Lõpuks tehti süski väike vaherahu kahe kuu peale, 9. maist kuni 9. 
juulini. Seüe aja jooksul pidid mõlema poole komissarid oma isandatelt 
ja võimumeestelt volikirjad võtma ja 9. juulü samasse paika ilmuma 
rahuläbirääkimisi edasi pidama. 


TT. Poolakate sõda Pilteni piiskopkonna vastu, 1583. 


Sel ajal algas sõda poolakate ja PÜteni püskopkonna vahel Kuramaal 
sel põhjusel, et see piiskopkond oli eelmise 

piiskopi Johannes Mönninkhuseni poolt Taani kuninga ja krooni alla 
antud ja hertsog Magnus, Taani kuninga vend, oli Taani ja mitte Poola 
krooni poolt selle lääniks saanud. Sellepärast tahtsid Pilteni 
piiskopkondlased püskopkonda Taani kuninga heaks kaitsta ja ennem 

Taani kui Poola all olla. Poolakad aga ütlesid, et hertsog Magnus selle 
piiskopkonnaga olevat läinud Poola krooni kaitse alla, kes siis nii hertsog 
Magnust kui ka püskopkonda seni moskoviidi vastu on kaitsnud. Pärast 
seda jätkasid poolakad tapmist ja röövimist ja võtsid mõned 
piiskopkonna lossid ära ja kuulutasid kogu piiskopkonna omaks. 

See piiskopkond oli veel ainus maa-ala Liivimaal, mis kogu moskoviidi 
sõja vältel ei teadnud ühestki sõjast ega õnnetusest, vaid elas terve aeg 
heas rahus. Ent nüüd viimaks tuli ka selle maapaiga elanikkudel tunda, 
mida sõda, õnnetus, mure ja südamevalu tähendab, vastu kõike 
arvamist ja lootust. 


T8. Vaherahu Rootsi ja Venemaa vahel, 1583. 


Samal aastal 1583, juulis, tulid Rootsi ja moskoviidi volinikud teist 
korda kokku, et rahu üle läbi rääkida. Rootsi kuninga volinikke oh 
seitse, nimelt: 

Claus Akesen, Bystadi rüütel ja Soome kuberner, 

Pontus de la Gardie, vabahärra ja rüütel Ekholmist ja Liivimaa 
kuberner, 

Carolus Gustavson, vabahärra Torpast, 

Jürgen Boye Gynnäsist, 

Carolus Hinrichsen Horn Kankasest, 

Hans Wachtmeister Lagedilt, 

Hans Berendson Forest. 

Moskoviidi volinikke oli ka seitse, nimelt: 

Knjas Ivan Semjonovits Lobanov Rostovski, Gorodištše 
asevalitseja, 

Ignati Petrovitš Tatištšev, suurvürstlik õuenõunik, 

Drusina Pentelejev, kantsler, 

Ivan Andrejevits Fefilatejev, õuejunkur, 

Mihhail Ivanovitš Burtsev, õuejunkur, 

Bogdan Ogarkov, salanõunik, 

Ossana Zafesina, kirjutaja. 

Kui nimetatud volinikud 31. juulil eelnimetatud paigal jälle kokku 
tulid, siis vaidlesid nad jälle nagu ennegi mõne päeva oma isandate ja 
võimumeeste kõrguse pärast. Siis pandi seal jälle nagu ennegi tore laud 
telkide vahele, kuhu esmalt rootslased ja siis moskoviidid istusid ja 
rahuläbirää-klmise käsile võtsid. Lõpuks pärast mitmetpidi vaidlemist ja 
läbirääkimist ei suutnud nad kauakestvat rahu sõlmida, vaid määrasid 
kindlaks kolmeaastase vaherahu säärase tingimusega, et Rootsi 
kuningale jäävad nii Käkisalmi, Kopori, Jamburgi ja Ivangorodi ja Narva 
kui ka teised lossid ja kindlused, mis tema oh ära võtnud, ühes kõikide 
muistsest ajast nende juurde kuuluvate foogtkondade ja nende piiridega 

ja et tema võib neid selle kolme aasta jooksul rahus omaks pidada ja et 
kõik vangid, kes veel elus on, mõlemalt poolt välja lunastatagu, ja et 
kauplemine olgu vaba nagu see muistsest saadik on olnud. Nõnda on 
sündinud 5. augustil. 

Nõndaviisi sai kõrgestikiidetav Rootsi riik väikese vaherahu pärast 
seda, kui ta paljude vastastega tervelt kakskümmend kaks aastat 
järgemööda merel ja maal sõda oli pidanud. Selles mitmepidises sõjas 
said rootslased esimest korda näha ja tunda, mida Rootsi kroon suudab, 
mida nad enne nii hästi ei teadnud. Ning kuigi nad nii mõnda aastat 
järgemööda olid sõdinud, süs ei olnud nad ometi veel sõdimisest väsinud 
ega tüdinud, vaid olid veel täiesti valmis moskoviidi vastu sõdima, nii 
kaua kui tahetakse. Sellepärast oli kuninglik armaada vägeva 
suurtükiväe ja sõjavarus tusega ühes paljud moonalaevadega juba 
valmis seatud ja kõik see sõjarahvas Narvas, Soomes ja ka Tallinnas oh 
käepärast ja aina ootas, millega need rahuläbirääkimised moskoviidiga 
lõpevad. 

Ning kuigi see vaherahu väike ja vähene oli, siis oli see ometi suur tegu 
ja Kõikvõimsa Jumala ime. On see ju kõigile ilmne, et moskoviit Liivimaa 
sõja algusest peale kõikide keisrite ja kuningate sobitused Liivimaa 
pärast tagasi lükkas ega iialgi ei tahtnud, et Liivimaast räägitakse, ja 
avalikult kuulutas, et tema ka kõige väiksemat Liivimaa kindlust käest ei 
anna ka siis mitte, kui ta ka korraga Rootsi, Poola ja Taaniga selle pärast 
sõdima peaks. Seal tuleb Kõikvõimas Jumal ja tõukab ülbe ja vihase 
hoopleja maha, nii et ta mitte ainult oma kõige suurema ja tähtsama 
vara Liivimaa, vaid ka palju omaenda, moskoviidi, pärismaid, linnu ja 
losse kaotab, ja Rootsi kuningale, keda ta endaga võrreldes sootuks 
põlastas, äüa andma peab ja rahu paluma ja ka taluma, et Rootsi 
kuningas oma riigi piiri üsna kaugele moskoviidi maadesse sisse paneb. 


79. Lõpp. 


Selle armulise ja imetaolise võidu, õnne ja jagusaamise ning seüe 
väikese puhkuse eest tuleb meü Liivimaalastel õiglaselt Kõikvõimast 
Jumalat südamest tänada ja temalt nüüdsest peale edaspidist rahu 
paluda. Ka peame kõige tõsidusega seda püüdma, et meie oma vanast 
kurjast elust ja tahtmisest ümber pöörame ja pattu kahetseme, et meid 
ei tabaks needus, millega Kõikvõimas Jumal kõiki jumalakartmatuid ja 
neid, kes ei taha patust pöörda, Moosese 3. raamatu 26. peatükis ja 5. 
raamatu 28. peatükis hirmsasti ähvardab, kus tema ütleb: "Kui teie aga 
ei võta mind mitte kuulda, siis tahan ma teid seitse korda enam 
karistada ja veel seitse korda enam ja veel kahekordselt seitse korda 
enam teie pattu mööda." Nü on meü ka selle needuse ja nuhtluse 
kohutavaks näiteks Jeruusalemma linn, missugust linna ühes Juuda 

kuningriigiga Kõikvõimas Jumal samuti nagu Liivimaad ennegi tihti 
hülgavate ja imetaoliste võitudega ehtinud ja seda Sanheribi, Antiochuse 
ja teistegi 

türannide eest armuliselt kaitsnud, päästnud ja hoidnud on. Aga 
viimaks, kui nad kõik need suured Jumala heateod varsti ära unustasid 
ja edasi oma tänamata ja patustpööramata meele sisse jäid, siis hävitas 
Kõikvõimas Jumal Jeruusalemma ja Juuda rahva sootuks ära, pööras 
nende linna ja kuningriigi päris pahupidi ja tegi tema igaveseks häbiks ja 
teotuseks, nagu meie seda ka Soodomast, Konstantinoopolist ja 
paljudest teistest linnadest ja maadest näeme. 


Jumal, kõige halastuse Isa, kes ühes oma armastatud Poja Jeesuse 
Kristuse ja Püha Vaimuga üksainus, tõeline ja kadumatu igavene Jumal 
on, Tema võtku meile liivimaalastele oma jumalikku armu anda, et meie 
seda rahuaega tõsiseks patukahetsemiseks ja tõelise ristiusu tegudeks 
nõndaviisi kasutaksime, et kõik võiks teenida ja olla tema püha jumaliku 
nime kiituseks, auks ja ülistuseks ning igaveseks rahuks ja üksmeeleks 
võimumeeste vahel, üldiseks heaks korraks inimestele ja meie kõikide 
hingeõnneks ja õnnistuseks. Aamen. 

TÕLKIJA JÄRELMÄRKUS 


Balthasar Rüssowi "Chronlka der Provlntz Lyffland" ilmus esmakordselt 
Rostockis Augustin Ferberi trükikojas aastal 1578. See Balti ajalugu 
Liivimaa anastamisest 1 X85 kuni 1577. aastani käsitlev teos lubas juba 
oma tütlilehel, et see olevat "kasulik ja meelduv lugeda". Arvatavasti ei 
olnud see tühi lubadus, sest kroonika müüdi ilmselt kiiresti läbi: Juba 
sama aasta sügisel (1578) ilmus samas trükikojas Rostockis teine trükk 
veidi muudetud tiitlilehega "Nye Lyfflendische CHRONICA vam anfanck 
des Christendoems in Lyfflandt beth op disses Jar Christi 1578". Vist 
lootis kirjastaja teatud võttega sama kiiret läbimüüki, sest selle väl- 
jaande tiitlilehel seisis: "Thom andernmal gedrücket vnde mit etlicken 
Historien vormeret" (Teist korda trükitud ja mõnede lugudega 
suurendatud). Neid kahte väljaannet võrreldes selgub aga, et hoolimata 
kahest lisatud lausest on tegelikult tekst muutmata. Selle asemel 
puudub teises trükis järgneva osa ilmutamise lubadus, millega esimene 
trükk lõppes. 

See lubadus ei jäänud aga siiski täitmata. Ja meiegi võime selle eest 
tänulikud olla, sest alles kroonika kolmandas trükis jõudis autor suure 
Liivimaa sõja rahusõlmimiseni aastal 1583. Raamat ilmus 4. osa lisaga 
aastal 1584, seekord mujal: Trükitud Bartis (Pommeris) vürstlikus 
trükikojas Andreas Seitneri poolt. Alles see väljaanne on tõeliselt 
laiendatud, mitte ainult mainitud lisa poolest aastatest 

1577—1583; samuti on esimene trükk osalt kärbitud, vist selleks, et 
viimase ajastu sündmusi laiemini kirjeldada. 

Kolmas trükk on veel huvitav selle poolest, et see on pühendatud 
Tallinna linnaraele (pühendus on 4-nda osa sissejuhatuseks pandud), 
kuna esimene (ja teine) trükk oli pühendatud Breemeni hansalinna 
pürjermeistrile ja raehärradele. Sellest võib ehk järeldada, et sõjaajal ei 
olnud Rüsso-wil Tallinna linnaraelt suurt toetust raamatu ilmutamiseks 
loota, kuna pärast rahu sõlmimist Rootsi ja Venemaa vahel ka Tallinna 
rael tekkis võimalus ja huvi selle ajastu kroonika turule viimiseks. Oli ju 
viimase osa peapunkt Tallinna linna heroiline kaitsmine ka mehise 
linnarae poolt. 

Tundub, et Rüssow ise võttis 3. trüki eksemplaride levitamise kätte ja 
isegi teatud eduga nagu täitsa kaupmees. Sest eelmisel sajandil Tallinna 
linnaarhiivis leitud nimistust selgub, et autor müüs oma teost 
subskriptsiooni teel ja sai veel protsentigi, kui ostja täie summa 
maksmisega venitas. 

Asjaolu, et Balthasar Rüssow oma kroonikas nii selgesti välja astub ja 
ründab eriti Liivimaa aadlikke nende ülbe käitumise ja vaenlase ees 
pugemise pärast, ei võinud muidugi jääda tagajärjeta. Nende sõnajuhid 
hakkasid kõvasti vastu. Kuid nende sõimukirjutised ei leidnud esialgu 
trükkimist vaid säilisid, osaliselt, ainult kirjalikult. Alles eelmisel sa- 
jandü Ümusid nad ajaloolistes brošüürides. 

Kolme neist teame. Esimene oli endine Riia peapiiskopi nõunik, 
lipuhärra Heinrich von Tiesenhausen Behrsonist, teine aadlik Elert 
Kruse (kes siirdus ühes parun Johann Taubega Liivi sõja ajal Ivan Julma 
teenistusse, pettus hiljem ja jooksis siis üle poolakate poolele) ja kolmas 
rootsi kuninglik admiral ja Koluvere lossipealik Tönnes Maydell. Viimane 
ründas Rüssowit a. 1588 kirjutatud häbematus kirjas, mis on säilinud 
vaid katkendeis. Seal ta sõimab kronis-ti "rumalaks taluhärjaks" 
(aunvernünftiger Bauernochse) ja ütleb RüssowÜ olevat talupoegliku, 
mürgise meelelaadi. Elert Kruse sulest pärineb "Wahrhaftiger 
Gegenbericht" 

(tõepärane vastuseletus) kroonikale, kus ta Rüssowile m.s. ette heidab, 
et Rüssow olevat sündinud "von undeutschen und estnischen Bauern" 
(mittesaksa ja eesti talupoegadest). Sarnaselt väidab ka Tiesenhausen, 
nimetades eesti talupoegi Rüssowi kaasmaalasteks, sugulasteks ja 
veresõpradeks. 

Sellest kõigest nähtub, et raamat võeti vastu elava vaidluse ja 
vastuvaidlusega. Pole aga ka ime, et Liivimaa raske ajaloo tõttu see 
haruldane teos peaaegu viimse eksemplarini haihtus. Juba 17. sajandü 
kurtis kroonik Christian Kelch, et teiste Liivimaa ajaloolaste teoste kõrval 
ka Rüssowi kroonika eksemplarid "siinsetes kohtades nii vähesteks on 
jäänud, et tänapäeval ainult suure vaevaga üht neist kätte saab." 
Muuseas kasutas Kelch, osalt sõnasõnalt, Rüssowi kroonikat omaenda 

Liivimaa kroonika vanimas osas virgasti ära (niisama nagu Rüssow seda 
tegi, kasutades vanema ajaloo jaoks allikaid, mida ta eest leidis nagu 
Ordu kroonika). 18. sajandü aga maksis, nagu dr. Oelrichsi Barti 
trükikoja üle 1756. a. Stettinis ja 1764. a. Bützowis Ilmunud 
monograafias seisab, üks ainus Rüssowi kroonika ("parim ja 
ulatuslikem, aga ka haruldasim") eksemplar juba "3 kuni 4 tukatit". 

Esimene harrastaja-uurija uuemal ajal, kes meie autorit ja tema teose 
tähtsust ära tundis ja laiemale ringkonnale esile tõi, oli Miitavi gymnasii 
illustris ajaloo professor ja sealse evangeelse-reformeeritud koguduse 
pastor Karl Wilhelm Cruse. Tema sulest pärineb a. 1816 Miitavis 
ilmunud juhu-kiri "Balthasar Rüssow, meelde tuletatud". 


Kahjuks ei tea aga ka Cruse palju ütelda Rüssowi eluloo ja isiku kohta, 
sest Rüssow vaikib oma kroonikas, mis ometi nii paljusid juhtumeid ja 
lugusid jutustab, omaenda elu üksikasju sootuks maha, üteldes vaid 
seda, et ta olevat "ein einheimischer unde mitvorwanter der stadt Reval" 
(sündinud Tallinnas ja selle kogukonna liige). Võib aga ehk ütelda, et 
Cruse oli üks ergutajaid, kes uuesti juhtis tähelepanu Rüssowi kroonika 
ja seüe kujutaja peale. Sest 19. sajandi 

teisel poolel alustati, eriti Tallinnas, uue huviga Rüssowi uurimist. 

Nii kujutasid C. Russwurm "Nachrichten über Balthasar Rüssow" 
(Beiträge zur Geschichte Lief-, Esth-und Kurlands II, 1880, 1k. 431—60); 
Th. Schiemann "Neues über Balthasar Rüssow" (Nordische Rundschau 
V, 1880, Ik. 30—40); Fr. Amelung "Balthasar Rüssow" (Revaler Zeitung 
1882, nr. 226—28 ja 236); meie sajandü O.Freymuth "Zur Biographie 
Balthasar Russows" (ilmunud ka eriraamatuna Tartus 1922); J.Ruus 
"Balthasar Rüssow (E.Kirj. 1921). 


Erirõhku pani endine Tallinna linnaarhiivi juhataja Paul Johansen 
Balthasar Rüssowi eluoludele oma Eesti Teaduslikus Seltsis Stockholmis 
1964 peetud ettekandes "Kronist Balthasar Rüssowi päritolu ja miljöö" 
(Tuhmuid nr.4, 1k. 252—60, Lund 1964). Seal loeme m.s.: 

"Nüüd aga kronisti päritolu küsimus. Kes õieti oU Balthasar Rüssow? 
Kõik senised katsed jõuda selgusele tema päritolu suhtes on äpardunud 
sest imelikul kombel vaikivad allikad täielikult seües küsimuses. Ainult 
Rüssowi vastased näikse hästi teadvat, kust ta pärines, nad ei anna aga 
lähemaid üksikasju." 

Üksikasjalikult on niisiis Rüssowist ja ta elust vähe teada. Ta on 
sündinud arvatavasti enne 1536 nähtavasti Tallinnas, õppis Tallinna 
linnakoolis ja süs isa Simon Rüssowi abü 1559—1562 Stettin! vürstlikus 
pedagoogiumis. Seal õppis Rüssow ladina ja kreeka ja võib-oüa ka 
heebrea keelt ning nende kõrval eriti praktüist teoloogiat. Sealt põgenes 
ta rahapuuduse tõttu salaja ära, jättes tasumata võlguoleva õppemaksu, 
mifie tasumist isa Simon oli kirjalikult tõotanud: Rektor mag. Matthäus 
Wolff kaebas (see dokument on säilinud) selle asja pärast Tallinna raele. 

Sõjaolude ja valuuta langemise pärast ei olnud isal võimalust pojale 
edasi raha saata. — Stettinist siirdus Rüssow siis lühikeseks ajaks Wit- 
tenbergi, kuhu ta jõudis jaanuaris 1562. Sealt läks ta varsti 
Breemenisse. Seal kuulis ta isa surmast ja pöördus samal 

aastal tagasi kodumaale. Juba varsti, 12. märtsil 1563, ordineeriti 
Balthasar Rüssow Tallinna pastoriks. Esialgu töötas ta abiõpetajana 
Pühavaimu eesti linnakoguduse juures. Pärast sealse peaõpetaja Jakob 
Schinkeli surma sai Balthasar Rüssow 1566 Pühavaimu pastoriks. 
Selleks ta jäi kuni oma surmani 24. novembril 1600. Ta oli niisiis 
tervenisti 37 aastat selles ametis. 

Peale selle teame vaid, et ta oli ka vaestekooli pidaja. Ta andis ka 
mõnele neist poistest oma lauas sööki, niiviisi endale veidi raha teenides. 
Hilisematel aastatel, kus linn raskete olude tõttu vähendas õpetajate ja 
ka vaimulike palka, leiame Rüssovwi allkirja nii mõnigi kord palvekirjades 
raele. Seal ilmneb tema nimi ikka teiste seas esimesena. Nii nimetati teda 
lõpuks senioriks. Aga kõrgemale ta ei jõudnud. 

Paul Johansen arvab, et Balthasar Rüssow pärinevat eesti soost. Ja ta 
on ka vihjanud mõnele asjaolule, mis teeb seda tõenäoliseks. 

Meenub mõnegivõrra rootsi reformaatori ja riigisekretäri Olaus Petri 
"Svensk krönika". Kuigi vaevalt on usutav, et Rüssow on seda lugenud. 
Hävitas ju Gustav Wasa, vihasena mõne arvustava koha üle, selle teose 
peaaegu viimseni ära. Üldiselt aga ehk võib oletada, et nii Petri kui ka 
Rüssow said ergutust oma kroonika kirjutamiseks-koostamlseks lõpuks 
saksa humanismis jüngrilt ja Lutheri kaastööliselt Philipp 
Melanchthonilt, kes rõhutas ajaloo uurimise tähtsust. Rüssowi 
stuudiumi ajal seisis Melanchthoni kui "Saksamaa kasvataja" täht üsna 
kõrgel. 

Mainitud eelmise sajandi harrastus: ajalugu, tõi ka kroonika uustrüki 
ja nimelt a. 1848 Riias (Kogus "Scriptorum rerum Livonicarum" Ilja 
eriraamatuna ibld.,1857). Sellega on teos algkeeles kokku 4 korda 
ilmunud. 

Esimest tõlget kõrgsaksa keelde mainib Friebe oma raamatus 
"Handbuch der Geschihte Lief-, Ehst- und Kurlands" (Sissejuh. Ik. 16), 
kus ta oma allikaid loetleb: "Sellest kroonikast oman mina käsikirjaga 
tõlget kõrgsaksa keelde, mis aga siiski näib olevat tehtud eelmisel 
(s.0o.17.) sajandil". 

Oletatavasti oli juba 17. sajandi algul säärane tõlge olemas. Sest 
tallinlane Nicolaus Specht pidas 1629 Wittenbergis kõne, nagu Cruse 
kirjutab, kus Specht ka Rüssowi kroonikat mainib, ära tuues üht kohta 
kõrgsaksa keeles. 

Kuid esimene uuema aja ja esimene trükis avaldatud saksakeelne tõlge 
on ilmunud Tallinnas 1845, kirjastaja J. J. Koppelsoni juures. See 
pärineb Eduard Pabsti sulest. See on üldiselt küll täpne ja korralik töö, 
mõnest andestavast veast hoolimata. Nii on näit. Pabst alamsaksa sõna 

"gelede-maten" (mis tähendab Gliedmassen/kehaliikmed) tõlgitsenud 
"Geleitsmaaten-eiks" (kaastajaiks või kambameesteks). Ka on ta ühel 
kohal lausest osa välja jätnud. Kuna algtekstis, nagu tol ajal (16. 
sajandil) üldnähtuseks oh, interpunktsioon jääb kaunis hooletusse — 
keel on enam kõne-kui kirjakeel, seadis Pabst oma lauseid omaenda ära- 
nägemise järgi. Sellejuures tekkisid kohati peaaegu üle terve lehekülje 
ulatuvad lausemonstrumid — asjaolu, mis teeb selle tõlke väga raskesti 
loetavaks. Pabsti tõlke eelis on, et ta võrdleb üksikasjalikult esimest 
(1578. aasta) ja kolmandat (1584. aasta) trükki, tuues ära märkuste seas 
esimese trüki laie-maid-ulatuslikumaid väljendusi, või mainib, kus A- 
trükk lühema teksti toob. Olgu siin kohal mainitud, et meie tõlge umbes 
kolmel kohal kasutas võimalust A-tekstist mõndagi ülevõtmiseks C-teksti 
(1584. aastast). Need vähesed kohad on siis selle raamatu tekstis 
klambrite vahele pandud. Veel on Pabsti seletusest vähestes kohtades, 
kus Rüssowi tekstis pärisnimed tundusid kahtlastena, eriti vene 
sõjajuhtide nimed üle võetud, nagu Pabst neid samaaegseist vene raa- 
matutest Liivimaa sõja üle eest leidis. Arvasime, et säärane teguviis on 
õige. See juhtus aga vaid harva. 

Mõnede kroonikas kirikupühadega märgitud kuupäevade, koha-ja 
isikunimede puhul on tõlkijad vajalikkuse korral lisanud seletava 
märkuse, mis esineb vastavas kohas sulgudes ja on sellega eraldatav 
krooniku algtekstist. 

Pabsti tõlke järgi tekkis ja ilmus 1879 kroonika vene keeles J. V. 
Cešihinilt; see olevat aga "mõnevõrra ebatäpseks 

osutunud", nagu "Eesti bibliograafiline leksikon" ütleb (0. F.). 

Sedasama ütleb mainitud leksikon ka esimesest eesti Rüssowi kroonika 
tõlkest, mida on teinud K. Leetberg (ilmunud Tartus 1920 —1921). — 
MeÜ oU võimalust Leetbergi tööd võrrelda ja peame tunnistama, et selle 
keel ei võrdu enam praeguse aja keelega. See on osalt konarlik ja kohati 
otse vääriti tõlgitud. Toon näiteks kõige suurema vea esile. Sõna 
"Ratsverwandter" (mis täh. raehige) tõlgib Leetberg enda arvates 
sõnasõnalt "raesugulaseks". Sellest tekib otse naeruväärsus. Kohati, kus 
tal sõna puudub, võtab ta lihtsalt saksa sõna veidi muudetud eesti 
omaks. Nii ilmub tal sõna "mansrihter" saksa sõna "Mannsrichteri" 
asemel (Tuk-sam: mõõgatimukas). — Nii oli küü praeguste eesti lugejate 
jaoks, kel on omaenda raskete üleelamiste ja kodumaa kaotamise tõttu 
eriline huvi vana Liivünaa sarnase saatuse vastu, täitsa uus ja 
algtekstile enam võrdne tõlge vaja. 

See uus tõlge on valmistatud originaali ja Eduard Pabsti kõrgsaksa 
tõlke järgi. Peale seüe aga on käsutusse võetud ülalmainitud 1848 Riias 
ilmunud Rüssowi kroonika 3.-nda trüki (aastast 1584) uustrükk. Sellele 
lisatud lühikene alamsaksa-kõrgsaksa sõnastik võimaldas veel mõnd 
parandust. 

Ühes läti tõlkega, mis juba varemini on ilmunud, on siis see uus tõlge 
Balthasar Rüssowi "Liivimaa kroonika" viies trükis ümunud, üldiselt aga 
kuues tõlge. 


Hermann Stock. 

Käesoleva trüki aluseks on väliseesti kirjastuse «Vaba Eesti» poolt välja 
antud ja Stockholmis 1967. a. trükikojas AB Secret trükitud raamat - 
Balthasar Russow «Liivimaa Kroonika». Kasutatud kirjaviisi ei ole 


muudetud. 


Tell. 96 

